Беседи на Учителя 
Петър Дънов 
1917 година 


1917 Съдържание: 

1917 01 01 Братът на най-малките 

1917 01 07 Растете в благодат! 

1917 01 14 Марта и Мария 

1917 01 18 Достатъчна ти е Моята благодат 

1917 01 21 Двамата господари 

1917 01 28 Все що е писано 

1917 02 04 Блажените 

1917 02 08 Хигиена на човешката душа 

1917 02 11 Аецата 

1917 02 15 Венецът на живота 

1917 02 18 Познание. Самопожертвувана 

1917 02 25 Спасението 

1917 03 22 Кръстът 

1917 03 22 Без товар 

1917 03 25 Солта 

1917 03 29 Волята Божия 

1917 04 01 Виделината 

1917 04 05 Оправдание и спасение 

1917 04 08 Яковъ и Исавъ 

1917 04 12 Влиянието на музиката 

1917 04 15 Радвайте се 
1917 04 22 Волята Божия 
























1917 04 29 Чистосърдечните 

1917 05 03 Съчетанието / Което Бог е съчетал 

1917 05 06 Взимане и даване 

1917 05 13 Богъ е съчеталъ 
1917 05 20 Доброто съкровище 

1917 05 27 Пребъдете 

1917 05 31 Простотата 

1917 06 03 Бог е Аух 

1917 06 10 Аали може 

1917 08 02 Писмо 

1917 08 14 Писмо 

1917 08 26 Ао всички приятели 

1917 09 02 Ао всички приятели 

1917 12 19 Писмо 

1917 12 21 Ао всички приятели малки и големи 

















1917_01_01 Братът на най-малките 

неделна беседа 

Издателска къща „Хелиопол", 1998. 


БРАТЪТ НА НАЙ-МАЛКИТЕ 


„Освети ги чрез Твоята истина." (Йоан 17:17) 

В първоначалния език - езика на Девствения Божествен Дух, най-възвишеният в 
йерархията на ангелите, Бог е дал на човека друго име, не като сегашното. Това 
станало в съвета на боговете, под председателството на Господа Исуса Христа, 
наречен Спасител на човечеството. Този съвет се занимавал със създаването на 
човека и определяне на името му. Това име „човек" е крив превод, но ние ще се 
задоволим с него. Под „човек" разбираме същество, което мисли. 

Според сегашната еволюция мисълта на човека върви в две посоки: низходяща 
и възходяща. Низходящата посока на мисълта действа за създаване на 
човешката личност и човешкото тяло - със седемте му обвивки. Източните и 
западните школи се различават в класификацията на тези обвивки, обаче тези 
класификации се отнасят само към външната, видимата страна на това учение. 
По същина в двете школи няма никакво вътрешно различие. Според 
вътрешния смисъл на Христовото учение човек има три съществени, неизменни 
тела и седем обвивки. В теософската литература се говори за седемте обвивки на 
човешкото тяло, а за трите неизменни тела само се загатва. Там наричат 
обвивките „тела", но те не са тела. По-подходящо име за тях е обвивка. По 
отношение на реалността човешкият свят е преходен, а еволюцията в света е 
Божествен процес. От Божествено гледище стремежът на човешкия дух е да 
придобие трите неизменни тела. Тази идея е толкова обширна и необятна, че и 
гениалните хора, великите умове на науката, на окултизма, на висшите ангелски 
йерархии, както и висшите йерархии на боговете в миналото и сега не могат да 
я разберат напълно. 

Под богове не разбирам Единния Бог, но висшите чинове от ангелската 
йерархия. Но днес думата Бог е обезсолена, защото с това име се наричат и 
същества, които не са богове, но които заблуждават хората. В тях няма нищо 
Божествено. Освободете се от това криво понятие за Бога. В първоначалния език 
думата „Бог" имала особен смисъл. Днес това понятие е изопачено. С 
изопачаването на това понятие хората са изопачили и своя ум. За да си 
съставим правилно понятие за Бога и да Го разберем, трябва да се върнем в 
своето първоначално състояние. Мнозина гледат на Бога като на същество, 
което се мени по няколко пъти на ден - като човека. Така мислят и някои от 
западните окултисти. Това не е за упрек. То се дължи на борбата между двете 
ложи - Бялата и черната, които съществуват в света. Те са разделили 



човечеството на два противоположни лагера. Те са причина за ежбите, които 
съществуват в политическия, в обществения живот, в семействата, в отделния 
човек, даже в религията и науката. Тези две влияния раздвояват човешките 
умове. Обаче дето има деление, раздвояване, там Божественият Дух не действа. 
Щом се раздвоиш в себе си и изпаднеш в противоречие. Бог е вън от тебе. Това е 
психологически закон. 

Когато ви говоря за човека, вие трябва да се вдълбочите, да си представите онзи 
човек, създаден по образ и подобие на Бога, т.е. на Истината и Любовта. Този 
човек никога не е опетнил името на Бога. Мойсей, един от великите посветени, 
казва: „Не споменавай името Божие напразно". Това е един от законите на 
първия мистик, който искал да изучи великото Божествено учение. Той искал 
да освети името Божие. Това значи да бъдеш истински човек. Докато не 
започнат да осветяват името Божие в онзи велик смисъл, предаден от 
Девствените Божествени духове, никой не може да се повдигне по-високо от 
стъпалото, на което се намира. 

Често наблюдавам как хората в България и другаде се делят на големи и малки 
величини, на тесни и широки, на черни и бели. Казват: „Ние сме широки, не 
сме тесногръди като другите". - Дай, Боже, да сте широки, но да не сте 
безформени, безидейни. Ако отидете в странство, между окултистите, между 
теософите, ще разберете, че те са последователи на Бялото Братство, които 
работят да обновят човешката мисъл, в бъдеще да се влее в нея нов стремеж, 
нова дейност на Божествения дух. Днес теософите се делят на безантисти и 
щайнеристи - антропософи. Но и едните, и другите са антропософи. Обаче 
като хора и те не могат да се търпят. И те се делят на тесни и широки. 
Безантистите са жени, а щайнеристите - мъже. И едните, и другите се карат 
помежду си. Всички течения от източната школа се ръководят от жени, а от 
западната се ръководят от мъже. Това деление изпъква ясно, но то е само 
външната страна. Който не е издигнат, ще се съблазни от тях. А който се 
съблазнява, не може да разбере Христа. Както във времето на Христа някои се 
съблазниха, така и днес хората се съблазняват. Откак човек е сгрешил и 
изопачил името Божие, той не е преставал да се съблазнява. Който се 
съблазнява, не може да се издигне до положението на мислещ човек, да разбере 
вътрешните, основните закони, върху които почива човешкият дух. За да 
измени своя индивидуален живот, обществения живот, както и живота на 
цялото човечество, човек трябва да разбира великите закони на Божествената 
мисъл. 

Теософите наричат висшия ум „висш манас". Природния или низш ум наричат 
„низш манас". Обаче никъде не се споменава за средния ум - средния манас, 
който е най-важен. Низшият манас е основата, върху която се гради човешката 
мисъл. Значи той е почва на умствения свят. Ако разбирате елементите на тази 



почва, ще знаете какво да сеете в нея. Всяка мисъл съдържа зародиш на дейност. 
Да се научиш правилно да мислиш ще рече да знаеш какви семена да сееш през 
разните годишни времена. Казано е в Писанието: „Каквото посееш, това ще 
пожънеш". Тук се разбира за сеене в мисълта. Между хората има толкова 
погрешни схващания, толкова погрешни постъпки, че ако не послушат гласа на 
Великия Учител, ще се изтребят едни други. Той казва: Отсега нататък няма да 
позволя на никого да излезе стъпка напред. Ако не измени своята мисъл, ако не 
освети името Божие, хиляди години да тропа на вратата Ми, горко му! Той ще 
жъне още плодове на кармата си - от хиляди години. 

Що е карма? - Последствие от всички лоши плодове, които сам си посадил в 
миналото. Христос е дошъл на земята само за едно нещо - да спаси хората. Под 
„спасение" подразбираме да ги научи да осветят името Божие в себе си и в 
света. Върху това име почиват основите на нашето битие. Осветяването на 
името Божие е най-великото нещо. То представлява философия на бъдещето. 

Някои се оплакват, че не им се откриват тайни. Какво искат те? Да им дам 
оръжие да се избият помежду си? В Западна Европа съществуват разни учения 
и братства, членовете на които искат да научат тайните на природата. В това 
отношение те приличат на онези жени, които отмъщават на своите възлюбени с 
витриол. - Защо им отмъщават? - Защото са измамени от тях. Като ги 
обезобразят с витриол, жените са доволни и казват: „Сега няма да бъдете нито 
на мене, нито на друга". Така постъпват и мъжете; така постъпват и 
религиозните. Христос е огорчен от постъпките на хората. Ако те не си 
изправят поведението. Бог е решил да ги накаже. По Божествения закон повече 
не може да се греши. Със старото трябва да се ликвидира, защото настъпва вече 
новата епоха, новият подем. 

Девственият Божествен Дух слиза в кръгообразна вълна през седем полета, т.е. 
през седем светове. През Сатурновия период Девственият Божествен Дух е 
слязъл до умствения свят и образувал умственото или менталното тяло на 
човека. През втория период, т.е. през Слънчевия, Духът е слязъл до астралния 
свят и е образувал тялото на желанията. През третия период - Лунния, Духът е 
слязъл в етерната област на физическия свят, като образувал етерната обвивка 
на човека. През четвъртия период - Земния, Духът е слязъл в низшето поле на 
физическия свят и образувал физическото тяло. През тези периоди, когато 
Духът слизал и се качвал. Той минавал през духовни ден и нощ. През първия 
период, когато Божественият Дух работил и създал човека по образ и подобие 
на Бога, човек бил безгрешен. През втория период човек започнал да пада. През 
третия период той дошъл до пълно падение. През четвъртия период - Земния, 
най-ниския период на слизането, падението достигнало своя краен предел. 



Защо е нужно човек да слиза и потъва в материята? - За да се облече във всички 
обвивки, една от друга по-гъсти, отдето започва възлизането и обличането му в 
по-висши форми. През всеки период става частично слизане и качване по 
вълнообразна линия. Крайното движение ще бъде възходящо. Който не иска да 
се свърже с Бога, вълната ще го изхвърли вън от общото течение на 
Божествения ден, дето той ще чака друг период на слизане и качване, т.е. друга 
вълна. Всички, които отиват нагоре, към Бога, ще влязат в небето, а той ще 
остане долу, вън от Бога. Вратата ще се затвори пред него и той ще чуе гласа на 
Бога: „Не те познавам". Един ден, когато Христос похлопа на вашите врати, 
онези, които се занимават с лични въпроси, с обикновени работи, ще останат 
вън - няма да имат масло за кандилото си. После те ще се опомнят, но 
Божественият параход е отпътувал, никого не чака. Затова всеки трябва да бъде 
готов да се качи навреме. Като говоря така, не искам да ви морализирам, но 
казвам какъв е законът, какво говори Бог. Той няма да спре парахода за никого. 

И тъй, вълната върви и вие сега именно имате най-благоприятни условия за 
развитие. Когато през ума ви мине една лоша мисъл, знайте, че тя иде от 
вашето далечно минало, не е сегашна. Тя е чуждо, подхвърлено дете, не го 
приемайте. И на мене не искам да изпращате подхвърлени деца, родени от 
незаконни родители. Като Учител аз не съм пратен на Земята да отглеждам и 
възпитавам такива деца. Да отгледаш един грешник е едно нещо, а да отхраниш 
едно незаконно дете, това е друго нещо. Грешникът, който е дошъл до известно 
съзнание и се кае за своите грехове, може да се спаси. Той прави усилия да 
върши Божията воля. За такива дойде Христос на земята. Всеки може да се 
спаси. И грешникът може да се спаси, но не и подхвърленото, 
незаконороденото. То е змия, която колкото повече се храни, толкова по-голяма 
става. Един ден тя ще се увие около човека и ще строши костите му. Лично за 
вас, за вашето бъдещо благо е необходимо да отхранвате онези велики мисли, 
които Бог е вложил първоначално във вас, чрез Светия Дух. Не отхранвайте 
отрицателните мисли, които черната ложа е посяла във вас. Майката казва: 
„Измъчих се с това дете, голямо главоболие ми създава, но един ден то ще ме 
гледа". Не, един ден това дете, като змията, ще счупи костите ти и ще те 
изхвърли вън от тази вълна. 

„Освети ги чрез Твоята Истина." Никой човек не може да научи Божествения 
закон, докато не освети Божието име. Когато осветите Божието име, мислите ви 
ще бъдат чисти и светли. С тях ще градите тази обвивка, дето ще се зачене 
тялото на Истината, която ще ви направи свободни. Истината е първото тяло, 
върху което трябва да работите сега. В това тяло живее човешката душа. Без 
Истината няма свобода. Колкото и да плачете, ако Истината не е във вас, не 
може да бъдете свободни. Само с плач не можете да си помогнете. Някога 
плачът е полезен, някога е вреден. Плачът е дъжд. Ако сте посяли добри семена, 
те ще изникнат и ще ви повдигнат; ако сте посяли тръне, като изникнат, те ще 



ви заглушат. Ако плачеш за Бога, блажен си; ако плачеш за света, съжалявам те. 
В този случай сушата е за предпочитане. Светлите и благородни мисли ще ви 
повдигнат. С тях ще влезете в тялото на Истината и ще бъдете свободни. Така 
именно ще познаете Христа, и Той ще ви познае. Някои искат да намерят 
Христа в мене. Не, Христа ще намерите в Неговото учение. Ако искате да знаете 
кой съм, аз ще ви кажа. Аз съм братът на най-малките в Царството Божие. Аз, 
най-малкият, искам да изпълня Божията воля, както Бог е заповядал; да осветя 
Неговото име, както Той ме е осветил. Бог е бил толкова добър към мене, че аз, 
братът на най-малките, искам да Му се отплатя с всичката си признателност. 
Нскам и вие да последвате моя пример. В някои от вас може да се яви желание 
да бъдат по-големи от мене, да заемат първо място. Това е съблазън. Христос 
казва: „Достатъчно е на ученика да бъде като Учителя си". Н аз не искам повече. 
Достатъчно ми е това малко място. Аз не бих го заменил с друго. Не е важно 
мястото, което заемате. Важно е как ще изпълните дълга си към Господа. Вие 
искате да бъдете царе. Добре е човек да бъде цар, но няма по-голямо нещастие 
от това. Един цар може да направи хиляди добрини, да облагодетелства цяло 
общество или цял народ, но може да го доведе до погибел. Затова Христос 
казва: „На когото е много дадено, от него много се иска". Когато искаш да 
станеш голям, това показва, че в тебе се проявява чувството на гордост и 
тщеславие. Големите търговци, които боравят с много капитали, със стотици 
милиони, правят големи дългове и някога завличат мнозина хора. Ако имате 
сто милиона и ги изгубите, вие ще преживеете големи терзания. Взимам 
числото сто като число, което представя една от висшите ангелски йерархии. 
Няма думи, с които може да се изрази мъката и страданието на онзи търговец, 
който е изгубил своите сто милиона. Н обратно, няма думи, с които може да се 
изрази радостта на онзи, който има сто милиона лева на разположение и може 
да ги употреби разумно. Колкото едното е страшно, толкова другото е велико. 
„Освети ги чрез Твоята Истина." Първото нещо, което трябва да научите от 
проповедите на Христа, е смирението. То е майка на истинското, положително 
знание. Гордостта е майка на временното, преходно знание. Може да имаш 
много знания, но ако си горделив, ще бъдеш в положението на един от 
заблудените братя на черната ложа. Спазвате ли Божествените закони, и от 
най-малките да сте, вие ще се повдигнете. Ако искате небето да се заинтересува 
от вас и да ви благослови, вие трябва да бъдете смирени - във висок смисъл на 
думата, а не в обикновения смисъл, както ви е проповядвано. Смирението е 
красив ангел, велик дух. Който го е видял, веднага го е възлюбил. В смирението 
се зараждат всички Божествени добродетели, за които копнеят човешкият дух и 
душа. Ангелът на смирението е жив. Той носи в себе си милосърдието - дете на 
Любовта - най-малката дъщеря на Бога. Любовта живее между девствените 
духове и обещава светли бъднини на цялото човечество, както и на ония, които 
я търсят. Ако искате Христос във вас да бъде безсмъртен и силен, за да ви 
повдигне, трябва да дадете път на Любовта в душата си. Това значи да поставите 
Христа на най-високото място в душата си, да осветите името Му в сърцето си. 



Някои мислят, че са близо до Христа. Близо до Христа може да бъде само 
малкият, т.е. онзи, който е научил изкуството да се смалява. Казвате, че искате 
да бъдете като Христа, но същевременно искате да заповядвате. За да бъдете 
като Христа и близо до Него, трябва да научите закона на безкористното 
служене, да мислите право: на омразата да отговаряте с любов, на злото с 
добро. И тогава не е важно на кого служиш - на Ивана или Драгана - ще 
служиш на Бога. Имената са важни дотолкова, доколкото отговарят на своето 
съдържание. Името Христос не е единично, но колективно. Той е като въздуха и 
светлината. Всеки има право да се ползва от тях. Разсъждавайте разумно, 
философски и не се заблуждавайте от външната форма на нещата, нито от 
външните думи. Търсете вътрешното съдържание на думите. Ако аз бих мислил 
като вас, отдавна бих слязъл от висотата на своето положение. 

„Освети ги чрез Твоята Истина." Сега аз искам да вървите по възходяща права 
линия, да осветявате името Божие в себе си. Това име ще ви повдигне да бъдете, 
както Христос е казал. Негови сънаследници и съпричастници. Днес аз искам да 
внеса в умовете и сърцата ви Божествената светлина, чрез която можете да се 
освободите от всички лоши зародиши. Мечът на Духа е изваден и тежко на 
ония, които се противят на истината. Ние трябва да воюваме с оръжия, за които 
е казано в 10-та глава, 4-ти и 5-ти стих от Второто послание към Коринтяните: 
„Понеже оръжията на нашето воинстване не са плътски, но с Бога са силни да 
разоряват твърдини. Понеже съсипваме помишления, и всяко възвишение, 
което се повдига против познанието Божие, и пленим всеки разум да се 
покорява Христу". Това е теософия, окултизъм, спиритизъм. Божия Мъдрост. 

Желая да вземете следния стих за мото: „Оръжията ви да не бъдат плътски, но 
да бъдете с Бога силни". Така именно ще се освободите от помишленията на 
низшия манас, на греха, на който хората и до днес дават десятък. Христос казва: 
„Отдавайте кесаревото кесарю, а Божието Богу". Низшият манас е кесарят в 
човека. Стихът подразбира: Като дадете дължимото на низшия манас, отдайте 
дължимото и на висшия. Какво значи да отдадете кесаревото кесарю, а Божието 
- Богу? Това значи да унищожите вредните зародиши, да не растат повече; да се 
освободите от всички нечисти мисли и да кажете: „Ето, кесарю, твоето". После 
да вземете висшите. Божествените мисли, да ги турите в Божествената житница 
на душата и да кажете: „Ето, Господи, Твоето". След това ще влезете в 
скришната си стаичка и ще отправите молитва към Господа, без да смесвате 
кесаревото с Божието. Да ги смесваш двете, това не е молитва. Силна е 
молитвата, когато сърцето е чисто и всецяло отправено към Бога. Докато 
огнището на сърцето не се сгорещи, молитвата ви не може да стигне до Бога. 
Знаете ли какво ще бъде състоянието ви, когато почувствате Божествената 
топлина в сърцето си? 



Един американец слушал Камила Русо, ученичка на Паганини, да свири „Сънят 
на живота" и казал: „В този момент аз бях готов да се помиря с целия свят, да 
простя на всичките си врагове". Този американец слушал видни проповедници, 
но никой не могъл да му повлияе тъй, както Камила Русо. Следователно, когато 
във вашите сърца проникне смирението, вие кажете: „Господи, готови сме да 
простим на всички". Питам: Чували ли сте гласа на смирението? Аз съм го 
чувал. По-хубава музика от песента на смирението не познавам. Каква 
хармония има в смирението! Каква Любов извира от сърцето на смирения! Със 
своите лъчи тази Любов облива сърцата на всички хора. Всеки ден тя изпраща 
благите си мисли и утеха към всички страдащи и угнетени, към цялото 
човечество. Тя казва: „Надявайте се, аз ще ви помогна да осветите Божието име 
във вашите умове и сърца. Ще ви дам всичкото си благословение". Днес Христос 
иска да обедини всички братства и религии в целия свят. Ето защо не си 
позволявайте да осъждате хората; вие не знаете дълбоките причини на нещата. 
„Освети ги чрез Твоята Истина." Как действа Бог за вашето повдигане? - По 
пътя на страданията и на радостите. Пребродил съм целия човешки живот; 
слушал съм възвишени Божии духове и от придобитите опитности намирам, че 
всички хора трябва да минат по пътя на радостите и страданията. По-добър път 
от този няма. Кой може да оспорва това? Не е лош пътят, но повечето хора са 
служели и служат на кесаря. Някоя жена се оплаква от мъжа си и казва: „Не го 
обичам вече, направи ме нещастна". - Остави го тогава. - „Ами кой ще ме 
храни?" 

А, това не е вече брак, а наложничество! Бракът е нещо идеално. Божествено. 
Когато искате да влезете в Царството Божие, не трябва да роптаете, че Бог ви е 
дал привидно лош мъж. Щом роптаете. Бог ви отговаря: „Вие сами си избрахте 
този мъж; не ви го дадох Аз. Вие искате от Мене да го направя по-добър, без вие 
да сте станали добри". Аз разглеждам понятието „жена" като общо понятие, не 
говоря за личности. За мене всяка жена и всеки мъж са лъчи, т.е. части от 
цялото. С тези понятия аз си служа като с реални факти, проверени в самия 
живот. 

Н тъй, пътят на страданията и радостите е път за постигане на търпението. 
Търпеливият придобива големи опитности и вътрешно богатство. Само така 
човек ще разбере великите Божии пътища, както и великия Божи Промисъл за 
бъдещите блага на човека. Ако искате да прогресирате тази година, никога не 
роптайте. Като казвам да не роптаете, не говоря за шума, който се вдига около 
вас, но да не възприемате този шум в себе си. Сърцето ви трябва да бъде тихо и 
спокойно. Че някой хвърля камъни, чупи прозорци, за това вие не сте виновни. 
Но когато вие отвътре започвате да чупите прозорците на вашия дом, на 
вашата душа, казвам: Приятели, вие още не сте научили да служите на Бога; вие 
още не сте се научили да плащате на кесаря. Всеки може да развали живота на 
хиляди същества. Знаете ли колко векове са нужни да се изправят грешките на 



хората? Някога у вас се явява желание за отмъщение. Вие си казвате: „Ще му 
смачкам главата, ще го туря под краката си, да познае кой съм аз!" Не, 
вдълбочете се в себе си и кажете: „Този дух, който е дошъл в мене, е демонски 
дух. Ще го хвана и ще му кажа да мълчи. - Вън от моето светилище! Забранявам 
ти да петниш Божия образ!" Казваш на някого: „Не мога да мисля добре за 
тебе!" Съжалявам те. Щом не можеш да мислиш добре за ближния си, и за Бога 
не можеш да мислиш добре. Тогава как можеш да любиш Бога? Има три пътя, 
които можете да следвате: пътят на Любовта, пътят на Мъдростта и пътят на 
Истината. Това е тесният път на живота. Христос казва: „Малцина са тези, които 
ходят в тесния път". Обаче всички могат да ходят в пътя на Любовта. Ако не 
можете да ходите в пътя на Мъдростта, влезте в пътя на Любовта. Ако не 
можете да влезете в този път, влезте в пътя на Истината. Значи пътят на 
Любовта, Мъдростта и Истината - това са трите пътя, по които трябва да 
вървите. Не се сърдете, че някой не върви в пътя, по който вие вървите. Вървете 
напред. Резултатът и на трите пътя е един и същи. Има разлика само в 
извивките, които всеки път прави. Това е учил Христос, когато е бил на земята; 
това учи и сега. Ако не можете да разберете земните работи, как ще разберете 
небесните? Ако не разбирате лесното, как ще разберете мъчното? - „Кажи ни 
нещо велико!" Това е най-великото, което може да ви каже братът на най- 
малките, братът на вашите ангели, които ви водят в правия път. Казвате: „Ти си 
наш брат". Ако мислите, че съм ваш брат по плът, лъжете се; ако мислите, че 
съм ваш брат по дух, прави сте. - „Ти не ни обичаш." Ако говорите за земната 
обич, не ви обичам. Ако кажете, че не ви обичам, както ви обичат вашите 
ангели, лъжете се. Няма човек на земята, който да обича душите ви, както аз ги 
обичам. Желая и вие да обичате така човешките души. Ясно ли ви е това? Аз 
зная, че днес вашите ангели много ви се радват. Ясно ли ви е това? Аз пожелах 
да им направя една услуга. Аз съм дошъл на земята да услужа на ангелите и на 
вас. Като си свърша работата, ще кажете, че съм заминал някъде. Къде ще 
замина? - Не, никъде няма да замина. Ще отида при Онзи, Който ме е 
проводил, и ще питам: Изпълних ли длъжността, която имах? Ако има още 
нещо, което не съм довършил, пак ще дойда. Ако и втори път не завърша 
работата си, пак ще дойда, докато най-после ми се каже: Добре свърши 
работата си. Такъв е законът за малкия брат на небето. Да направим това, което 
Бог иска от него. Ето великото учение, което не сте слушали досега. Това, което 
сега чувствате, не сте го изпитвали никога. Защо не сте го чували? Защото това 
учение е на малките ангели, които са слезли на земята да повдигнат 
човечеството. 

Сега няма да ви благославям - не правя това. - Защо? Ако изпратя 
благословението си, и у вас има плевели, и те ще израснат. Аз постъпвам 
разумно, според Божия закон. Когато видят, че сте посели добри семена, всички 
братя на небето ще изпратят своите благословения, да израснат тези семена и 
да дадат добри плодове. С тези плодове да израсте и възкръсне Бог във вас - да 



осветите Божието име! Това ще бъде моята радост, защото ще бъдете близо до 
Бога. Това ви възвестявам за новата година - не свършвам, но сега започвам. 
Това трябва да знаете. Това, което ви говоря, е начало. Още колко по-велики 
неща има! Ако слушате какво ви казват тези малките, ще почувствате Божията 
сила. Ще дойде Мъдростта във вас, ще усилите волята си, и работите в света ще 
се оправят. Отсега нататък се отваря велика работа за малките. Учението за 
малките е велико. То е най-подходящото за вас. То е основа за онова, което 
великото бъдеще носи за вашата душа. Това е Божествената мисъл през 1917 г. 
Не говоря за земната, а за Божествената година. Започвам от 1914, 15, 16 и 17 
години, които образуват новата епоха. Това са четири Божествени години, 
които образуват цикъл на Божественото благословение. Единицата в 1917 г. 
подразбира принципа на справедливостта, а седемте - закон на почивката и на 
благата. 

Сега ви оставям да мислите върху смирението, търпението и Любовта. Гледайте 
чрез тях да изгладите онези грапавини в себе си, които нарушават Божествената 
хармония във вашия живот. Нека всеки от вас, чрез своя ангел, извика Господа в 
себе си и Го запита: „Господи, какво искаш да направя за възтържествуване на 
Царството Божие на земята и за осветяване на Твоето име между человеците?" 
Първото, което ще ви се каже, е: „Примирете се!" Това е проповядвал Христос. 
Прочетете Евангелието от Матея и Лука. Там е казано: „Когато отидеш при 
олтара да принесеш дара си и усетиш, че имаш нещо против брата си, остави 
дара си и иди да се примириш с брата си; ако той не иска да се примири, вземи 
още двама и иди пак при него". Който отива пред олтара, трябва да се е 
примирил с всички. Никой не може да отиде пред олтара, ако предварително 
не се е примирил. Казвате за някои: „Елате да ги примирим". - Как ще ги 
примирявате, когато те не отиват пред олтара? Трябва да се примирите! Ще 
кажеш: „Братко, да се примирим!" Ако той не иска да се примири, ще отидеш с 
още двама. Ако и тогава не иска, ще отидеш с цялата църква. Ако и тогава не 
иска, ще кажеш: „Нека ти бъде като митар и езичник". Това е Христовото 
учение. Ежбите, които сега съществуват, не са съвместими с Неговото учение. 
Сега аз нямам намерение да съдя никого. За мене всички сте еднакви. Казвам: 
Ако не възприемете това учение, резултатът няма да бъде добър. Защо да се 
създават ненужни страдания в света? Доста са страданията на миналото. Нека 
отсега нататък дойде радостта и благословението между човечеството. Това, 
което днес ви говоря, навсякъде го говорят: говори го Бог, казват го ангелите, 
проповядват го всички техни служители на земята. Това говори и Христос. И аз 
вярвам, че това ще бъде. Както е казано, така ще бъде, нямам сянка от съмнение. 
Един ден всички ще се срещнем, разбира се, не при такава обстановка, както 
днешната, при десет пъти по-добра обстановка и то пак на земята. След десет 
години ще бъдем сто пъти по-добре от сега; след още десет години ще бъдем 
хиляда пъти по-добре; след други десет години ще бъдем десет хиляди пъти по- 
добре; след още десет години - сто хиляди пъти по-добре; след други десет 



години - милион пъти по-добре; след още десет години - десет милиона пъти 
по-добре; след други десет години - сто милиона пъти по-добре, а в края на 
този период или в началото на новия ще бъдем с Бога наедно. 

„Моят мир да бъде с вас!" 

Беседа от Учителя, държана на 1 януари 1917 г. в София 



1917_01_07 Растете в благодат! 

Издателска къща „Хелиопол", 1998. 


РАСТЕТЕ В БЛАГОДАТ! 


Но растете в благодатта и в познанието на Господа нашего и Спаса Христа. 

Растенето е процес на развитие. Кое трябва да расте? Често казват: „Трябва да 
расте ябълка, дърво, клончета, листа, цветове - тия неща трябва да растат и да 
се развиват". Но в цитирания стих се подразбира, че трябва да расте човешката 
душа. Човешката душа да расте, а човешкият дух да достигне познанието на 
благодатта. Коя благодат? - Божията. Думата „благодат" е обширна, тя 
подразбира условията, в които човек трябва да живее горе на небето и долу на 
земята. Земята, за която често се говори в свещените книги, е толкова голяма, че 
на нея могат да живеят безброй хора. В Писанието тя е наречена „Обетована". 
Вие се стремите именно към тази земя, която Бог е създал първоначално. 
Земята, на която вие живеете, е толкова малка, микроскопична; сравнена по 
големина, тя не съставя даже остров, например като Крит. Павел и Петър 
казват, че небесата ще се разгорят и земята ще мине през огън. Мнозина 
тълкуват огъня като разрушителен елемент; наистина той разрушава, но 
същевременно и гради. Огънят, който е слязъл отгоре, от слънцето, той е 
съградил нашата земя, той е съградил и нашите тела; този огън е вложил мисли 
и желания в нас. Без огън всичко се смразява. Значи думата растеж подразбира 
и огън. Огънят, който разрушава, е грубият огън. В съвременната наука са 
правени такива опити: ако се подложи човек на електричество от 2 до 3 хиляди 
волта, той умира и затова на някои места, когато искат да екзекутират някого, 
подлагат го на такъв силен ток. Обаче, ако през човека прекарат 10-50 хиляди 
волта електричество, всички болести у него изчезват, лицето му става свежо, с 
една дума, човек напълно се подмладява. Според съвременните понятия на 
логиката при този огън човек би трябвало да изгори. Огънят, който разрушава 
човека, това са неговите страсти. Те разрушават едновременно и тялото, и 
душата. Няма ли човек страсти, ще рече, той не се грее на разрушителен огън. 
Павел, като казва „растете", подразбира действие, което става под влиянието на 
Божествения огън, на тези 10-50 хиляди волта, които, като минат, ще пречистят 
и обновят хората. 


Думата „познание" означава разбиране на законите, според които този растеж 
може да стане. Растежът е двояк: нагоре и надолу. Когато се оглеждате в 
огледало, вие имате отражение; ако някой ви запита по какви закони става това 
отражение, лесно ще отговорите: отражение има. Но аз бих желал да зная онзи 
основен закон, по който се образува това отражение. Физиците обясняват 
механическата страна на предмета, както и астрономите обясняват 



механическата страна на вселената, например какво било Слънцето, какви били 
елементите му, каква била температурата му, но какво е в действителност 
Слънцето - това е тайна. От Земята ние можем да предполагаме и едно, и 
друго, но когато човек стане духовен, той ще бъде в състояние да провери 
истината за това растене, за което Павел говори. Искаш да знаеш има ли живот 
на Луната или не, има ли вода или не, ще вземеш торбичката си, ще си купиш 
билет и за няколко часа ще провериш тази истина. Така може да се отиде и до 
Слънцето, да се провери какво е то. Сега ние изучаваме нещата само чрез 
отражение, но отраженията не са всякога верни. Всяко отражение има вън ш на 
и вътрешна страна; вие имате само външната, а вътрешната страна остава 
скрита. Казвате: „Познавам този човек". - Познавате неговата сянка. - „Неговите 
очи са черни." - Това е неговата сянка. - „Бяла му е брадата." - Това е сянката 
му. - „Красив е той." - Всичко това е сянка. Този човек, който денем ви се вижда 
красив, вечер е черен. Ако светилникът измени положението си, ще се измени и 
светлината на човека. Това е растене на сенките. Значи и сенките растат: една 
сянка може да се намали, може и да се увеличи. Например сутрин, като изгрява 
слънцето, сянката е по-голяма; към обяд сянката съвсем се намалява, а като 
залезе слънцето, тя съвсем изчезва. Аз правя тази аналогия, защото сте хора на 
сенките и изучавате нещата на кинематографа. Ако говоря другояче, вие ще 
кажете: „Докажи това нещо!" За да го докажа, трябва да ви взема билет, да 
дойдете с мене, да отидем на Слънцето, а после и на Луната. Вие сте хора на 
сенките, т.е. фиктивни, а не реални същества. След 50 години вие сами ще 
видите, че сте фиктивни. Къде ще бъдете тогава? За да не бъдете сенки, вие 
трябва да минете от временното към вечното, да потърсите Бога - подразбирам, 
да потърсите Неговата светлина и топлина. Тази светлина ще внесе във вас онзи 
идеал, за който копнеете. Човек се ражда малко детенце, става голям и все е 
недоволен; иска да се ожени, търси хубава мома и мисли, докато я намери; щом 
я намери, пак е недоволен - била зла като змия. След това и двамата искат деца 
и имат ги, но се оказва, че и те били лоши. После се надяват на децата, дано те, 
като се оженят, да се оправят, но и от това нищо не излиза. И тъй, животът на 
съвременните хора се заключава само в сенките, но в сенките няма никаква 
реалност. Това е приятен живот, но в него няма никакъв растеж, никакъв 
Божествен процес. Следователно под думата „растене" подразбирам: Само 
духът може да расте и да се развива; само реалното, неизменното расте. С тази 
субстанция, която е вложена в нас, могат да стават милиони вечни промени - 
това е велик. Божествен закон. Някой път ви напада някоя лоша мисъл - това е 
сянка. Казвате: „Аз мразя еди-кого си". - Как можете да го мразите, като не го 
познавате? Или как можете да искате пари от човека, ако никога не сте му 
давали? В света сенките съществуват по необходимост, за да изпъкне битието на 
нещата. Колкото повече сенки има в света, толкова повече нашият ум ще 
изпъкне и ще бъде основа за познаване на нещата, защото без сенки знание не 
може да съществува. Вие казвате, че страдате - това е сянка, за да изучите себе 
си. Умирате - това е сянка, за да изучите условията на новия живот. 



Следователно растежът е причина за всички промени, които стават вътре и вън. 
Като разберете живота по този начин, вие ще дойдете до самата реалност, т.е. 
да проверите нещата. Когато едно учение е съгласно със самата реалност на 
битието или със законите, които Бог е вложил в света, то всякога може да се 
подложи на опит. Дойде един лекар и казва: „Аз имам едно лекарство, което 
може да лекува тази болест". Ако това лекарство е истинско, трябва, щом се 
даде, да излекува болния; ако това не стане, то не е истинско лекарство и този 
лекар заблуждава хората. Дойде някой човек и казва: „Аз нося едно учение; ако 
го приемете, вие ще се повдигнете". - Ако това учение ви повдигне, то е 
истинско. 

И тъй, растенето е процес, необходим за съграждане на нашето духовно тяло. 
Физическото тяло е необходимо като скеле отвън; ако то се не повдигне, и 
духовното тяло не може да се повдигне. Най-напред е бил направен 
физическият свят, като скеле, а духовният свят и до днес постоянно се съгражда 
и устройва. В Писанието има стихове, които казват, че първоначално е било 
създадено небето - Божественият свят; после е създадена земята - физическият 
свят. Земята още не е устроена. Господ и до днес я строи. Той създаде света в 
шест дни: в шестия направи човека, а в седмия си почина. Сега Той пак е на 
работа. Мойсей казва: „Господ си почина". Христос казва: „Отец Ми работи". 
Значи и сега Той е още на работа. Почивката на Бога подразбира излизане от 
Своето битие, оттам да разгледа всичко, което е създал, и после пак да се върне, 
да продължи работата си. Сегашната Му работа носи със себе си огън. Той 
казва: „На този свят не му достига огън". Като дойде този огън, ще дойде 
растенето и познанието в благодатта. Когато говоря за света, аз всякога 
разбирам човека. За вас светът е толкова познат, колкото имате отношения към 
него. Всички елементи от външния свят, от външната Природа са свързани с 
вашето тяло и с вашия ум, вследствие на което всички промени, които стават с 
вас, неразположенията на вашия дух зависят от промените в Природата. Ако 
един вълк не яде 3-4 дни или седмица, той ще изгладнее и ще моли Господа за 
храна. Вие долавяте неговата мисъл и страдате заедно с него. Всички неща в 
живота са свързани, затова вие еднакво преживявате и радостите, и скърбите. 
Някой казва: „Не мога да търпя този човек". - Ще го търпиш, защото той е част 
от тебе. Ако го съсипеш, ще съсипеш и себе си. Впрочем под растене разбирам 
растене на нашето духовно тяло, което представлява единица от Божествената 
хармония. Казвате: „Светът не е устроен още". - Не е устроен светът, но за да се 
устрои, трябва да се работи! Ние сме фабриките, които трябва да работят; ние 
възприемаме и обработваме материалите и ги даваме на Господа. Изядеш 
някоя кокошка, овца, агне - това съставя частица от тебе, която отива за 
съграждане на света. От това гледище всички страдания ще се оправдаят. 
Всички в света сме страдали, но затова пък всички заедно ще живеем. Някога 
ще разберете, че и буболечките са ваши братя. Когато буболечката ви хапе и 
смуче от вас кръв, тя казва: „Аз трябва да направя това нещо за съграждане на 



своята къща". Във всички същества стават съзнателни и несъзнателни процеси. 
Съзнателният процес става толкова силно, че в кратък период от време вие 
трябва да израстете, както житото израства през месец май - в кратък период 
трябва да завържете, защото растенето има предвид цвета, а цветът има 
предвид плода. Растенето е живот, в който се проявява цъфтенето, връзването и 
узряването. Без цвят няма плод и узряване. Цъфтиш ли? - „Не." - Няма да се 
проявиш. И хората, както цветята, се проявяват само тогава, когато те цъфтят и 
завързват плод. Любовта се проявява само когато растенията цъфтят; така е у 
хората. Когато във физическия свят има цъфтене, иде физическото узряване, 
физическата любов; когато този процес мине, настава в човека духовно цъфтене 
и узряване. Човек трябва да цъфне най-малко седем пъти, т.е. да завърже най- 
малко седем плода. Той трябва да цъфне едновременно в света, но това цъфтене 
става последователно. И тъй, когато цъфтенето във физическия свят изгуби за 
вас смисъл, вие трябва да пренесете това цъфтене горе. Защо умирате? - 
Умирането не е нищо друго освен отиване в по-висок свят на растене. Когато 
нямате условия за растене на физическия свят, вие умирате; когато имате 
условия, вие се раждате. Следователно, които не са запознати с дълбокия 
смисъл на живота, те намират, че в цъфтенето на клоните и растенето на 
корените има известно противоречие. Когато водата от един извор излиза, тази 
вода няма ли да се разлее по всички посоки? Ако отворите едно гърне, пълно с 
водни пари, тия пари няма ли да се пръснат по всички посоки едновременно? 
Значи, животът, който е излязъл от центъра, праща корените си надолу. И 
обратно: вечер корените са нагоре, а клонищата - надолу. Науката казва, че 
денем ние сме с главата нагоре, а вечер, когато земята се обърне, ние сме с 
краката нагоре. Същото е и с дървото: в продължение на 24 часа първо клоните 
са обърнати нагоре, а после корените са нагоре. Ще кажете: „Ние сме нагоре". - 
Човек е двойно дърво: той има корени горе, които означават Божественият свят; 
той има корени и долу, в стомаха, които означават физическият свят. Когато 
земята се обърне, и вие се обръщате с краката си към Бога; тогава корените на 
вашия стомах са към Бога. Ето защо на всеки 24 часа и краката, и главата ви се 
обръщат към Бога. Пред Бога главата и краката имат еднакво значение. Защо? - 
Защото в духовния свят краката са основа на нещата. Казват някои: „Защо ми са 
краката?" - Защо ви е основа? За да съградите вашата къща. Следователно 
краката са почвата, върху която градите вашата къща; те са почвата, върху която 
вашето битие може да расте. 

Сега в процеса на растенето вие трябва да обичате всички хора, живи и умрели, 
които имат отражение и живеят във вас. Вие имате един Иван вътре и един вън; 
имате един ангел вътре и един вън; имате един дявол вътре и един вън. Небето 
и земята едновременно живеят във вашата душа. У вас има добри и лоши 
духове, които се спогаждат. Някои хора, които мразят лошите духове, казват, че 
между тях и ангелите има спор и мислят, че те се карат. Спор има само когато 
ние се месим в тяхната работа. Иначе между тях съществува пълно равновесие. 



Щом ние се намесим, има борба. Когато между два духа има спор, вие само 
слушайте. Спорът е разговор между тях. На учениците не е позволено да се 
месят в работите на учителя. А лошите и добрите духове са велики учители. Вие 
нямате право да съдите, но трябва само да слушате. Законът е такъв. Ако се 
месите в тяхната работа, ще ви бият, ще кажат: „Слушай, ти си малко бебе, не 
трябва да се месиш, но да слушаш!" Често някои се оплакват, че ги нападнали 
лоши духове. Аз им казвам: Лошите духове не искат да знаят нищо за вас, те не 
искат да знаят за вашето съществуване. Под сянката на вашето дърво те само са 
се спрели да разговарят, а вие сте подслушвали. Вие сте бебета, още не сте се 
родили. - „Лошите духове ми казват това и онова да направя." - Те не казват на 
тебе, а на себе си, а ти казваш: „Чакай аз да направя това". Апостол Павел казва: 
„Растете в благодат Христова, за да познаете духовете". Досега светът все 
заклинания отправя към злите духове. С Василевите молитви църквата все 
заклинания изпраща към тях, но те все пак съществуват. Затова казва Христос: 
„Не противи се злому". Лошите духове имат своя работа; когато я вършат, 
оставете ги свободни, не им пречете. Слушал съм как някои християни се карат 
помежду си: „Ти си невежа, аз зная всичко, аз съм свършил университет". - Ако 
си свършил университет и си научил нещо, ти ще мълчиш, защото в 
мълчанието има разговор, то е сила, то е растене. Който не знае да мълчи, той 
няма никакво знание, той знае само да яде бой. Мълчанието наистина е растеж: 
така растат и растенията. Те мълчат и вечер само се чува някакво слабо пукане и 
тихо си шепнат. Те не са като хората, които, като направят някакво добро, искат 
цял свят да ги чуе. Така постъпва и кокошката: снесе едно яйце и закудкудяка и 
всички ще я чуят. Какво от това, че е снесла яйце? Това е неин дълг. Въпрос е 
още дали тя го снася, или го снесоха. Когато натоварят един осел със 
скъпоценности, той пренася товара и казва: „Аз ги пренесох". Трябва да знаем, 
че веднъж дошли на земята, ние сме служители на Бога. Някой казва: „Човек 
има свободна воля". Казвам: Който живее в този съществен, неизменен свят, 
гдето Бог живее, и който служи на Бога, разбира Неговите закони и повеления, 
само той е свободен, само той може да има свободна воля. 

Ние трябва да намерим време да ускорим този растеж, за който говоря, т.е. 
съграждането на нашето тяло. Често давате поводи за непослушание, като 
казвате: „За това няма време, за онова няма време". Един английски 
проповедник посетил едно бедно момче, метач, и го запитал: „Идва ли някой да 
те посещава". - „Да, Гладстон." - „Кой? Английският държавник! Чудно нещо, 
при многото си работа, която има, той намерил време да посещава този беден 
метач!" Защо? Кой живее в този метач? Гладстон съзнава, че в него живее някой 
негов брат, и казва: „Трябва да го посетя!" Сегашните хора, като се повдигнат 
малко, не познават дори баща си и майка си, като мислят, че с това тяхното 
положение и величие ще се накърни. Няма по-голямо величие от това, да 
познаваме своите длъжности. Най-великата черта на Бога стои в това, че като е 
зает с толкова много и велики работи, винаги намира време като Гладстон да 



посети някоя грешна душа. Господ всякога намира по няколко минути 
свободни да посети някого, да остави една добра мисъл, да даде Своята помощ. 
И когато всички се нахвърлят отгоре ви, както комарите често се нахвърлят 
върху човека. Господ се явява и казва: „Не бой се. Аз съм тук. Аз съм с тебе, ще 
ти помогна". Когато Господ направи това, казвайте Му: „Дай ни сила да растем, 
да се освободим от преходните неща, да познаем Твоята воля". Не казвайте: „Те 
се нахвърлиха върху мене, ама ще видят!" Често четем Господната молитва: „Да 
бъде волята Твоя". Ти не познаваш името Божие, Царството Божие, а искаш да 
изпълниш волята Божия. Който не познава името Божие, той не може да 
изпълни волята Божия. Той ще прилича на онази майка, която шие ризи и 
гащички за детето си, което не е до ш ло още на света. В процеса и търсене името 
Божие, Царството Божие и волята Божия ще дойде Царството Небесно. Вие 
трябва да имате доблестта на онзи руски цар, за когото Толстой разказва една 
легенда. Убийството на Петър I, в което бил замесен и Александър I, възбудило 
угризения на съвестта и помрачило душата на последния, който нийде не 
намирал покой. Блясъкът на трона и суетните удоволствия не могли да го 
развлекат и успокоят. Той все повече и повече се затварял в себе си и най-сетне 
решил да абдикира и заживее в Таганрог като обикновен гражданин. Веднъж, 
като се разхождал в околността на този град, видял, че много хора се трупат 
около войници, наредени по пътя в две редици, без оръжия, а с тояжки. По 
едно време докарали стар войник, вързали ръцете му за дръжката на една 
пушка, смъкнали ризата му и при биенето на барабан, подложили го на 
страшно наказание - „минаване през пръчки". Александър се вгледал в лицето 
на нещастния войник и бил поразен от чудната прилика между войника и него. 
Попитал за вината на войника: казали му, че последният, като се научил, че 
баща му в село бил на умиране, поискал позволение да отиде да го види за 
последен път, но като му отказали, опитал се да избяга; арестуван, сполучил да 
избяга пак, но хванали го отново и за това второ бягство го осъждали да мине 
между войниците под ударите на 8 хиляди пръчки. Това наказание означавало 
сигурна смърт. Като слушал глухия шум на пръчките, смесен с воплите на 
нещастника, който скоро изнемогнал и млъкнал, ужас обзел Александър. „Боже 
мой - помислил си той - само за това, че поискал да види баща си, да му целуне 
ръка и да изпроси последна бащина благословия, тъй жестоко го мъчат, и то в 
мое име!" Сравнил своето поведение спрямо баща си с онова на войника към 
своя баща и видял колко ниско стои той пред войника и горко заплакал. Като се 
осведомил от лекари, че войникът не ще живее след нанесените му 4 хиляди 
удара, нагласил с лекаря войникът да бъде скришно облечен с дрехите му и 
отнесен в неговата квартира; той с облеклото на войника се подложил на 
останалите 4 хиляди удара, които издържал, понеже войниците, като мислили, 
че е изнемощелият войник, от съжаление към него удряли по-слабо. 
Преоблеченият в императорските дрехи войник наистина бил отнесен в 
квартирата му, но се поминал. Приликата на императора с войника послужила 
да се обяви официално, че императорът се поминал, а всъщност той се изгубил 



някъде из света и се предал на богоугодни дела. Толстой завършва разказа за 
смъртта на Александър със следните думи: „Какъв тържествен момент трябва 
да е била неговата смърт! Какво виеше освобождение на душата!" Питам: Колко 
от моите слушатели биха били готови да понесат поне десет удара за своя брат? 
И след това хората имат претенции, готвят се за небето! 

Казвам: Вътрешният смисъл на растенето е в това, човек да различава сенките от 
самите неща, да освободи своята душа, като понесе всички страдания. Когато 
крушата и ябълката растат, това става по единствената причина да дадат място 
на един плод, който ще завърже ново същество. Също така и вие сте дошли на 
земята да дадете живот другиму. Някои искат да се женят и народят деца. 
Защо? - Те искат да се оженят, защото са вече уморени, не могат да вършат 
друга работа; като се оженят, ще им се роди син или дъщеря, които ще 
довършат тяхната работа. Някой казва: „Аз не искам да се женя". - Ще рече, ти 
си силен. Ако не можеш сам да свършиш работата си, ти трябва да се ожениш. 
Под думата „развитие" разбирам работа, която Бог е определил или ние сами 
да я свършим, или да дадем мястото си на други, те да я свършат. Ето защо 
хората на земята се раждат и превъплътяват - слизат и възлизат. Един ден, като 
кажеш, че си се уморил. Господ ще те пита: „Искаш ли да отстъпиш твоето 
място на брата си, той да свърши твоята работа?" Тези познания, които сега ви 
давам, са елементарни. За в бъдеще вие ще научите нещо повече. Бог е започнал 
вече преустройството на света. В тази епоха на растене ние се намираме при 
най-благоприятни условия, при действието на Божествения огън. В този огън 
твърдите вещества ще се стопят, материята ще се префини и Господ ще 
образува от нея свят с други порядки. Онези, които не ще завършат своето 
развитие. Господ ще изпрати на друго място. Погинване в света няма, има само 
лишаване от длъжност, от работа, която не вършим. В нашите училища в 
известен клас ще те задържат 2-3 години, докато го минеш. Същото се отнася и 
за самия живот. Сега желателно е тази мисъл да стане централна във вашия ум. 
Не е важно каква работа вършиш: математик ли си, химик ли си, доктор ли си, 
това са сенки, форми в живота; същественото е дали осветяваш името Божие, 
влагаш ли волята Божия в душата си. Който иска да бъде силен, той трябва на 
първо място да държи следните неща: името Божие, което е най-висшето благо; 
Царството Божие - по отношение на земния живот. Духовният свят има връзка 
с физическия: едновременно човек е същество духовно и физическо. Тези два 
елемента съществуват в него едновременно; между едното и другото същество 
има една връзка, която ги съединява и управлява. Тази връзка е душата, която е 
полудуховна и полуматериална. Това състояние вие никога не можете да 
измените. Под думите „физическа материя" разбирам света на формите, 
необходим за проявата и битието на нещата; под „духовен свят" разбирам 
онези сили, които работят за създаване на тези форми; под „душа" пък 
разбирам условията, които подготвят съграждането на тези форми. 
Следователно без форми животът не може да се прояви. Всяка душа трябва да 



има тяло в света, за да се прояви като индивид, като единица. Тя трябва да има 
тяло, за да я посети Господ. Без къща може ли да повикате гости? Когато човек 
иска да се ожени, нали най-напред трябва да си направи къща, както птиците, 
преди да снесат яйцата си, приготвят си гнезда. - „Втасахме я!", ще кажат ония, 
които нямат къщи. Да не схванете думите ми буквално. Ако е въпрос за къща, 
всеки човек трябва да има къща, но где трябва да бъде построена тази къща? - В 
духовния свят. В небето без къща няма да ви приемат; там непременно трябва 
да имате къща! „Растене" - подразбирам да имате в тази къща градина, плодни 
дървета и цветя, които да я красят. За да растете, вие трябва да забравите 
вашите сенки, вашите недоразумения. Всички неща, които сега съществуват в 
света, са сенки; като заспите дълъг сън, всичко ще изчезне: и Франция, и 
Англия, и Германия ще изчезнат от вашия ум; няма да има никакви войни; ще 
забравите и за захар, и за ориз; ще забравите вашите дългове - всичко ще 
забравите. Защо? Защото всичко това са сенки. За да познаваш човека в 
същинския смисъл на душата, ти трябва да го любиш; който люби, само той 
познава хората. Някой ще каже: „Аз любя, но страдам, страхувам се". - Щом се 
страхуваш, ти нямаш Любов. Любовта не търпи никакъв страх. Всички 
противоречия в едно или друго направление създават неприятности за човека. 
Обаче човешкият дух без мъчнотии не може да се развива. Това учение трябва 
да се проповядва на съвременните културни хора. Само тогава домовете ви ще 
се освободят от страдания, които всъщност са фиктивни. Има магнетизатори, 
които, като хипнотизират някого, теглят пред него линия и му казват, че ако 
дойде дотам, ще срещне стена: и хипнотизираният действително не може да я 
премине, когато другите не виждат там никаква стена. Духне ли 
магнетизаторът, тази стена изчезва. Сега дяволът е издигнал такава стена в 
умовете на хората; той е начертал една линия, и те виждат много мъчнотии, 
които всъщност са сенки, а не действителност. Всичко в света е възможно. Как е 
възможно всичко? Например, ако ти си гладувал няколко дни и се помолиш на 
Бога за парче хляб. Той ще ти даде; ако Му поискаш 7-8 самуна, няма да ти 
даде. Това са факти, верни неща, които вие сами можете да опитате, да 
проверите. Човек трябва да се откаже от лакомията, да не иска повече, 
отколкото му трябва. Ако имате едно кило захар, задоволете се с него, не 
искайте повече. Всички хора могат ли да бъдат едновременно милионери? 
Както растенето на дървото има предел на растене, така и човек има предел на 
растене в физическия свят: като стане на 21-годишна възраст, човек достига 
известна височина, след което вече не расте тялото му, но растат неговият ум, 
душа и дух. Това са велики неща, които ще разберете, когато се отворят очите 
ви. Вие трябва да се молите на Бога да отвори очите ви, както едно време 
направи един от израилските пророци - Елисей. Една нощ сирийският цар 
изпратил против Елисей голямо войнство, да го уловят и доведат при него. 
Като видял войнството, слугата на Елисей се уплашил и казал: „Какво ще 
правим сега, господарю?" - „Не бой се, защото повече са онези, които са с нас, 
отколкото тези, които са против нас". Елисей се помолил и рекъл: „Господи, 



отвори, моля Ти се, очите на слугата ми, да види". Господ отворил очите на 
слугата му и той видял гората пълна с коне и колесници около Елисей. Когато 
сирийците дошли към него, Елисей се помолил Господу и рекъл: „Господи, 
порази тези хора със слепота". След това Елисей ги завел в Самария и рекъл: 
„Отвори, Господи, очите на тези да прогледнат". Господ отворил очите им и те 
се видели всред Самария при израилския цар. Като ги видял, израилският цар 
казал на Елисей: „Да ги поразя ли. Отче мой?" А той рекъл: „Не ги поразявай! 
Нахрани ги и ги изпрати при господаря им". Съвременните хора казват: „Какво 
ли гце стане с нас?" - Които са с нас, са повече, отколкото онези, които са против 
нас. Кои са против нас? Нашите мисли и чувства - нашите сенки, които ние 
създаваме от години. Кажете си: „Аз съм създал тези мисли, тези вълци и мечки 
и не се боя от тях". Някои казват, че са силни във вярата. Те биха проверили 
колко е силна вярата им, ако ги сложат при мечки или вълци в някоя 
менажерия. Щом се страхуваш, щом се съблазняваш, щом мразиш - Господ не 
е с тебе. Юнаци трябва да бъдат християните! Юнаци се искат за този свят! 
Твърдо трябва да понасяте всички нещастия и да кажете: „Да се свети името 
Божие и да дойде благодатта Божия". Ще кажете: „Толкова хора измряха". - В 
моите очи те не са измрели, но са възкръснали. Аз бих желал да отида с тях. 
Славно нещо е да отидеш на небето! Някои хора се боят от смъртта. Обичат 
Господа, но когато дойде смъртта, търсят лекари. Господ не е с тях. Наближи ли 
смъртта, кажете: „Ида, Господи, приготви ми там друга работа". Всички, които 
ме слушате днес, искам да не сте страхливи. Влезте между вашите лъвове, 
тигри, змии и ги погладете. Докато не се научите да гладите змията и милвате 
крокодилите. Господ не може да бъде с вас. Вземете за пример Данаил, който 
беше между лъвовете; той не пострада от тях, но каза: „Господ, който е с мене, 
ще укроти лъвовете". Когато бъдете между вашите лъвове, желая и вие да 
повикате Господа да затвори устата им. Бъдете решителни, а не малодушни! 

Сега трябва навсякъде да се проповядва равенство и братство не само наглед, но 
в действителност. Хората на науката и великите хора трябва да дадат пример 
как трябва да се живее. Химик ли си, астроном ли си, съдия ли си, свещеник ли 
си - впрегни всички свои сили за благото на човечеството. Не сме далеч от това 
и огънят иде, голямо сгорещяване ще бъде, но не се бойте: онези, които са с нас, 
са повече, отколкото тези, които са против нас. Нека всички знаят, че Господ 
иде в света да сложи ред, законност, справедливост. И вие, мъже и жени, които 
Бог ви е кръстил с тези хубави имена, ще се подчините на новия ред. По-хубаво 
име от „мъж" и „жена" няма в света. Но сега и мъже, и жени се оплакват от 
своето положение. Мъжете казват: „Горко нам, мъже, дето сме се родили 
такива, да ходим на война!" Жените пък казват: „Горко нам, дето сме се родили 
жени, да раждаме". - Не е горко никому; напротив, благословение голямо е, че 
сте се родили такива, че сте определени за такава работа. Подайте си само ръка 
вътрешно. - „Как да се помирим?" - Не говори за никого нищо, в душата си се 
примири с всички свои братя, със своите поданици, които имаш; призови 



Господа, да се освети името Му, да се прослави Духът в тебе, и поискай да 
пораснеш, за да изпълниш това, което Бог е определил за тебе. Вие няма да 
умрете: отсега нататък идат добри условия и наука за вас; ще изучавате 
астрономията, математиката и прочие. Някои казват: „Математиката е много 
лесна наука, всичко е до числото десет". - Но колко милиона съотношения има 
между тези десет числа! Някои казват: „Да бъдем добри" - то е 1; „да бъдем 
справедливи" - то е 2; „да бъдем любещи" - то е 3; „да бъдем мъдри" - то е 4; 
„да бъдем истинолюбиви" - то е 5. До пет сме стигнали. „Хайде да бъдем добри 
и справедливи" - то е 1 и 2; „хайде да бъдем добри, справедливи и любещи" - 
то е 1 и 2 и 3; „хайде да бъдем мъдри" -тое1и2иЗи4. Не, това не е никаква 
наука. При едното трябва да разберем закона на едното, почвата, елементите; 
трябва да употребим химията, да видим какво расте в едното и после да кажем: 
в него растат ябълки, череши, грозде, жито, ориз, зеле, моркови и други. В това 
едно ще се определи колко елемента са потребни за ябълките, за крушите. И в 
нашия ум можем да кажем: „Да бъдем добри!" За да бъдем добри, ние трябва 
да работим. Можем да бъдем и справедливи, но трябва да работим. Добро, 
справедливост, мъдрост - всичко иде отгоре. Казвате: „Искаме да бъдем добри". 
- Елате при мене, аз ще ви науча как да бъдете добри. Ще взема един гвоздей, 
ще го нагорещя и той ще стане добър. Къде е огнището? - То е във вашето 
сърце. Вземете духало, въглища, накладете огън и сложете в него гвоздея и 
вашите мисли - и ги сгорещете. Това е процес, чрез който трябва да работим в 
себе си. В този смисъл християнството е алхимическа наука. Вие ме слушате и 
си казвате: „Мене ми е тежко, мъчно ми е". Защо? - Защото сте затворили 
прозорците и не пущате Божествената светлина през тях. Господ може да 
живее във вас, но не сте отворили прозорците си да влезе. Ако някой път Той ви 
плесне, кажете: „Боже, благодаря, че си ме посетил". И плесницата на мъжа си 
тълкувайте по същия начин. Защо брулите ореха? - За да паднат орехите. Така 
и Господ дохожда при вас и ви пита: „Имаш ли плод да ми дадеш?" Ако те 
плесне някой брат, покани го в дома си, напой го, нахрани го. С какво? Нахрани 
го с новото учение. Ако го научиш на новото учение, той ще къса с ръка 
орехите; иначе той ще ги брули с камъни. Така е днес навсякъде: мъже, жени, 
учители, ученици, свещеници, проповедници и всички се брулят с камъни. 
Сегашните страдания са велико благословение за хората. Аз благодаря на Бога 
за много неща: благодаря, че Той е цар, а пък аз слуга. Щом той е цар, това е 
най-голямото благо както за мене, така и за другите. Сега вие сте слуги, но ако 
искате в бъдеще да сте истински царе, царици, приложете Божественото 
учение. Всяка сутрин, като станете, кажете си: „Боже, благодаря Ти, че съм 
останал жив, за да мога да Ти служа и днес". Вие как ставате сутрин? Някой 
става с лицето си нагоре, друг - с гърба си. Внимавайте как стават децата ви 
сутрин. Никога не ставайте с гърба си нагоре. Каква трябва да е първата ви 
мисъл, като станете? Кажете: „Благослови, Господи, душата ми. Благодаря Ти, 
че съм станал днес, да свърша работата си както трябва, гдето и да съм, и да 
мога да израсна толкова, колкото трябва". Това е първото основно учение. Какво 



правите вие? Ако някой от вас е учител, казва: „Ех, днес имам да поправям 40- 
50 тетрадки!" Ако е съдия, казва: „Днес имам толкова дела!" Ако е проповедник, 
казва: „Днес проповед трябва да се държи, нищо не съм приготвил!" Ако е 
майка, казва: „Какво са се разплакали тези деца?" При това положение Господ 
не е при тях и работата им през целия ден не върви добре. Духнете и кажете: 
„Хууу - очисти ме. Боже, от лошите мисли и благослови душата ми!" Опитайте 
това нещо. Някои казват: „Бог е бил толкова милостив, че кръвта Си проля за 
нас, заковаха Го на кръста". Как бе Христос закован? С главата нагоре. Затова, 
като ставате сутрин, вие трябва да ставате с главата нагоре, а не надолу. И когато 
излизате вън, покажете главата си на Господа, а не краката си. Излезте с главата 
си навън и благодарете в душата си на Бога. Ако постъпвате така, всички светли 
духове ще ви заобикалят, ще добиете сила, мъдрост и ще израстете. Господ 
възраства нещата. Сега знаете ли защо ви говоря това? Вие трябва да знаете, че 
Господ върши работите чрез хората. И аз като ви говоря, казвате: „Господин 
Дънов тъй казва". Туй, което аз говоря, това са го казали отгоре, това говори 
цялото небе. Повтарям, че Господ иде чрез огън да очисти земята, да съблече 
старите дрипи на хората, да им даде нови тела, да внесе Любов в сърцата им, да 
повдигне умовете им, да отстрани от тях всяка злоба, всяка омраза. Това 
възвестява Божественото учение в новата епоха. Сутрин, като станете, направете 
опит, кажете си: „Благодаря Ти, Боже, за голямата благодат, която имаш към 
нас. Ние Те познаваме, че си всемилостив, всеистинен и всемъдър". Повтаряйте 
това всеки ден в продължение на един месец и елате при мене да кажете каква е 
температурата на душата ви. Това е всичката тайна. Ако повтаряте това десет 
месеца, ще бъде още по-добре. Това е „А"-то, началото. Едно време, когато бях 
на вашите години, когато учих тази наука, като ставах сутрин, тъй започвах: 
„Благодаря Ти, Боже, за всичко, което си ми дал и си ме научил". И вие 
започнете така. Това е велико учение! Ако не започнете с него, вие ще бъдете във 
вечна тъмнина, във вечен мрак наоколо си. Ако го приложите, и Господ, и 
ангелите, и светиите и всички ще ви се усмихнат и ще ви помогнат да станете 
синове Божии. Вие ще бъдете готови да понесете 4 хиляди удара на гърба си за 
своя брат, та когато дойде Христос, да кажете: „Нека Той отиде на моето място, 
аз ще понеса останалите". Аз разбирам това в преносен смисъл и така говоря. 
Разнесете това учение между народа! Само така всеки народ ще може да се 
издигне. Който иска да опита, нека приложи това учение и ще види 
резултатите му. То е положителна наука. Всеки народ, всяко общество, всеки 
дом, който работи така, ще бъде благословен. Това е благовестието, което преди 
2 хиляди години Христос донесе за обновяване на човечеството. Който има уши 
да слуша, нека слуша! 


Беседа, държана на 7 януари 1917 г. в София. 



1917_01_14 Марта и Мария 

Издателска къща „Хелиопол", 1998. 

МАРТА И МАРИЯ 

А Марта се мълвеше за многото слугуване и застана та рече: „Господи, не 
брежиш ли, че сестра ми ме остави сама да слугувам? Речи й, прочие, да ми 
помогне". Отговори Исус и рече й: „Марто, Марто, грижиш се и се мълвиш за 
много неща; но едно е потребно: а Мария избра добрата част, която няма да се 
отнеме от нея". 

Върху Марта и Мария много се е говорило. Те представляват два принципа в 
човешката душа - активният и пасивният. В лицето на Марта и Мария са 
представени две жени, два противоположни характера, две състояния на 
човешкото сърце; едното състояние е тихо, спокойно, безмълвно, с ум, отправен 
към един вечен принцип, крепящ се на една вечна основа; а другото състояние е 
като на морските вълни, като на малките клончета на дърветата - постоянен 
кипеж, постоянно клатушкане. Христос обаче посочва на Марта кое е 
същественото, като казва: „Ти се мълвиш за неща, които не са съществени, 
които са извън действителността, но Мария избра нещо по-съществено". 
Мнозина от вас спадат към тия два характера - някоя е Марта, друга - Мария. 
Мариите са изобщо благородни жени. Те са добри, имат отлично 
телосложение, лице красиво, поглед мек, чело симетрично, нос правилен; по 
сърце те са меки, нежни, отзивчиви към страданията на хората, готови да 
помагат. „Мария" на еврейски значи солена вода. Мария всякога посолява 
света; благодарение на нея той не се разваля, не се вкисва, не гние. Когато имате 
Марииния принцип у вас, вашето сърце не се разлага. „Марта" излиза от 
„мара", което значи горчив, кисел, буен. Тъй че горчивият принцип у вас 
постоянно се люти, гневи, недоволен е. Това той прави не от зла умисъл или от 
зла воля, но защото е много активен принцип, който, отгдето мине, иска 
отворен път. Ако някоя е Марта, ще видите, че като стане сутрин, всички слуги 
са на крак - вик, крясък; вдигне ли метлата, всички бягат на половин километър 
далеч от нея. Тя казва: „Всичко трябва да бъде в ред и порядък". Вие ще 
срещнете Марта и в черкви, и в училища, и в съдилища - навсякъде! Тя е 
необходима, както и Мария, но не трябва да давате преимущество нито на 
едната, нито на другата - нито на единия, нито на другия принцип. 

С тези два принципа ще свържа други два, които формулирам: принципа на 
висшето и принципа на низшето. Принципът, който се представлява в лицето 
на Мария, изразява висшето, което показва как да служим на Бога, как да сме в 
хармония с висшите същества, със светиите, с ангелите, които знаят повече от 
нас, знаят да се подчиняват. Ние ще седнем тихо и спокойно при нозете на 
Учителя да се учим. Ще кажете: „Колко са учителите?" - Един е Той, един 



Учител аз познавам. Той може да има 250,000 косми на главата, но това не ще 
рече, че са 250,000 учители. Едно дърво може да има много клончета, но те не са 
дръвчета. Обаче в дървото и в неговите клончета прониква един живот. Така 
трябва да схващате в ума си единството. И когато дойде Учителят, Духът, Който 
е във вас, дали сте мъже, или жени, вие трябва да слушате дълбоко в себе си 
гласа на меката нежност, на Любовта. Любовта не е кисела. Кое в живота 
обичате? Представете си, че всичко в света е само от Марти; задигнали метли, 
вдигнали прах, вик. Каква музика ще бъде това? Вярвам, че къщите щяха да 
бъдат добре наредени, щеше да има хубави мебели, хубави дрехи, всичко щеше 
да бъде в ред и порядък, щяхме да имаме прекрасни форми, но живот нямаше 
да има. И обратно: ако бяха само Марии, тогава всичко щеше да бъде сол. Но 
ако нямаше Марти, какво щеше да се осолява? Мария има отношение към 
друго нещо, към друг принцип, към друга някаква основа. Висшият принцип, 
Мария, показва пътя, по който трябва да служим на Бога индивидуално. В това 
служене ще намерим смисъла на нашия живот. Колкото разбираме вътрешния 
смисъл на нашата душа, толкова ще разбираме и другите същества, които 
живеят около нас. Щом научим първия, висшия принцип - да се подчиняваме 
на Бога - тогава ще научим и другия принцип - да подчиняваме всички низши 
елементи, да подчиним низшия принцип у човека. И когато съвременната 
наука твърди, че иска да подчини природата, аз подразбирам, че тя иска да 
подчини Марта, която вдига много шум. Трябва да се научим да бъдем добри 
господари! Който не се е научил да се подчинява, да слугува на Бога, той не 
може да бъде господар. Който иска да бъде господар, най-първо той трябва да 
се научи да бъде слуга - слуга на Бога, да се подчинява. Той трябва да научи 
този висш закон, да седне както Мария при нозете на Христос. Христос казва: 
„Добрата част на Мария няма да се вземе". Ще приведа един пример, една 
легенда за обяснение на тази идея. В нея се разправя за великия цигулар 
Паганини. Един ден в обиколките си из Европа, където дават концерти, 
Паганини срещнал в един град един стар, 60-годишен цигулар, с ръце 
треперещи, с премрежени очи, а на земята пред него седи копанка и цигулката 
му, но той вече не може да свири. Паганини се спрял пред стария цигулар, взел 
цигулката му и започнал да тегли лъка; мало и голямо се събрало около него. 
Свирил 15-20 минути и всички хора започнали да слагат в копанката златни и 
сребърни монети. Той свирил, до като копанката се напълнила. Ето тъй 
принесъл Паганини своя дар на бедния старец. Този старец седял при нозете на 
Паганини, както Мария седяла при нозете на Христос, но не казвал: „Чакай да 
видя, какво ще излезе". Той слушал как майсторът свирил. „Да, казал той, 
виждам сега моя велик учител, майстор на живота". Копанката - това е съд, в 
който се сипели велики, добри мисли. Когато у вас засвири този велик Учител, 
вашата копанка ще се напълни с благородни мисли и желания и вие няма да 
бъдете хилави и немощни, но млади, свежи, добри и силни. Аз бих желал в 
даден случай и вие да направите така. Това не значи, че трябва да посветите 
целия си живот на служене, защото Христос, като похвалва Мария, иска да 



каже: „Аз не искам да ми дадете всичкото си време за служене, но само това, 
което не знаете как да употребите, колкото и малко да е то. Другото време 
бъдете свободни, изпълнявайте своите длъжности в живота". Великото учение 
ни най-малко не изисква да изоставим длъжностите си в живота. Само онзи час, 
който е определен за Мария, трябва да се даде. Паганини не се спира всякога. 
Този момент се случва рядко. Той взима цигулката, посвири малко и заминава. 
Така и Христос ще се спре някой път при вас, когато сте обременени, отегчени, 
когато мислите, че вашият живот няма смисъл, че не сте полезни, че изкуството, 
което учите, няма цена. Тогава Той ще се спре при вас и ще посвири с вашата 
цигулка. Там е щастието - да чуеш как свири, как рисува един велик учител, 
или да видиш един велик художник! Това учение трябва да учим - учението да 
благоговеем пред Бога и да Му се подчиняваме, в което подчинение ще научим 
велики добродетели. От какво произлизат стълкновенията между съвременните 
хора? От това, че хората са кисели, не са меки, не са нежни. Ако всички хора 
бяха меки, нежни, животът би бил щастлив - вътрешно и външно. Ако хората 
биха се взаимно почитали, ако имаха взаимна отстъпчивост, щеше да има 
велика хармония в живота. Аз не уважавам хора, които всеки ден се карат един 
с друг; те всеки ден роптаят против Бога. Навсякъде слушам само роптания: и 
учени, и свещеници, и лекари, и професори, и проповедници - всички роптаят. 
Като дават пари на свещеници, на лекари, те са недоволни от даденото, малко 
било: Господ на други дал повече, а на тях по-малко - това е вече роптание. Ако 
някой е овчар, ще каже, че кошарата му е малка, ще иска повече - това е 
роптание. И ученият роптае, че малко способности му са дадени. Кой е 
виновен? - Все Господ! Аз не говоря само за вас, които сте тук, но и за онези, 
които са отвън - всички роптаят. Законът на висшето изисква винаги да блика 
от вас благодарност и обич към Бога. 

Някои питат: „Къде е Господ? Как да Го намерим?" - Господа могат да намерят 
и малките деца. Вече 2000 години се минаха, откакто философите се 
аргументират, за да докажат къде е Господ - на небето ли, на звездите ли, на 
земята ли, или в човешкото сърце. Още Го търсят, но никой не Го е намерил. 
Проповедниците казват, че е в човешкото сърце; астрономите казват, че е във 
вселената като теготение. Някои казват, че Го има, други казват, че Го няма. Ще 
представя една фигура, да видите на какво се базират тия философи. 
Представете си, че Господ, както слънцето, изгрява и залязва на всеки 24 часа от 
изток към запад. Представете си още, че когато Господ изгрява, вие заспивате и 
спите, докато Той залезе, когато залезе, вие се събуждате и Го търсите цяла 
нощ. Като не Го намерите, вие заспивате отново, когато зора пукне, и като 
залезе, отново цяла нощ Го търсите. Минава ден, два, месец, година, десет и 
повече години, а вие все Го търсите и не Го намирате никъде. Казвам: Изменете 
само отношенията на нещата и ще намерите Господа - спете вечер, а бъдете 
будни сутрин, когато изгрява слънцето. Аз Го виждам всеки ден: вечер спя, а 
сутрин, като пукне зора, ставам да Го посрещам. Ето философията на живота! 



Господ като слънце изгрява. Какво правят сегашните хора нощем? - По 
концерти, по балове, по театри, а когато Господ изгрява, те спят. Аристократи 
са те, от благородното „добро утро"! Всички хора, които спят сутрин и денем, са 
от културата на бухалите. Ето защо те страдат. А тази нощна култура трябва да 
се замести с дневната култура. Щом се пукне зора, ще станеш, ще се изправиш 
и ще чакаш най-малко половин час; след това Господ ще се покаже на твоето 
лице, ще почерпиш от Него сила, енергия, здраве и през целия ден ще бъдеш 
бодър и силен да работиш. Някои философи пък казват: „Господ е аристократ. 
Той не приема всички, ние трябва да се облечем пред Него". Сега ще представя 
друга фигура за възражение: когато слънцето изгрява, всички животни - добри 
и лоши, красиви и грозни - излизат със своята премяна, каквато имат. Господ 
огрява всички: и змиите, и гущерите, и комарите, и всички останали гадове, 
които правят толкова злини. Той не им казва: „Ти трябва да се криеш в дупката 
си!" По същия начин и вие можете да се явите пред Бога и да се греете на 
Неговата светлина и топлина. Този е смисълът на живота. Ние не страдаме от 
това, че на земята има много змии; тяхното число е определено, те са на 
мястото си, но когато станат два пъти повече, отколкото трябва, излишното 
число непременно трябва да се унищожи. Когато вълците са определено число, 
те са на мястото си, но когато се умножат, излишното число пак трябва да се 
унищожи. И тъй, ако не впрегнете на работа всяка ваша мисъл и всяко ваше 
желание, т.е. ако не сте се научили да служите на Бога, тази мисъл и това 
желание ще ви заповядват. И тогава по същия закон, както вие се противите на 
Бога, така и вашите желания и мисли ще ви противодействат. Ако можете да 
приложите в живота си това, което ви говоря, ще видите колко е ефикасно, 
какви резултати дава. 

Някои казват: „Да възпитаме света, хората!" В този смисъл аз не вярвам във 
възпитанието, защото всички хора са индивидуални клетки на Божествения 
организъм, на Божественото тяло и всеки отделно трябва да възпита себе си. Аз 
не мога никому да заповядвам. Да заповядвам някому, то би значело да 
светотатствам, да лъжа Бога. Аз не искам да заповядвам. Защо? - Защото всички 
хора са на Господа; аз нямам право да заповядвам и злоупотребявам с чуждите 
неща; имам право да бъда господар само на моите мисли и желания - на тях 
мога да заповядвам. Обаче на всичко, което е извън мене, аз трябва да слугувам. 
Така и вие трябва да правите. 

Сега ние ще слезем към низшите елементи - към неразумното. Какво се казва в 
първата глава на Битието? - Бог създаде небето в първия ден, а после и земята. 
Небето, разбирам Мария, а земята - Марта. Земята била неустроена, значи 
кисела. Учените хора казват, че когато се явила Марта, около нея имало буря, 
ураган, огън, издигане на пара - тогава Бог казал на Марта: „Марто, Марто, 
много шум вдигаш, но прогресът не е там. Мария избра добрата част. Погледни 
нагоре". Земята, Марта, погледнала нагоре и започнала да се върти около себе 



си и около слънцето. Така се образувал живот около нея, образували се много 
същества и най-после и човекът. Като свършил работата Си, Господ казал: 
„Всичко около Марта е добро". И стана ден първи, а след това дойде ден втори, 
до седми. Сега някои от вас са Марта - вдигат шум, от сърцето и от ума им 
излизат пламъци. „Марта няма езера, нито реки, но великият Учител казва: 
Марто, Марто, не се смущавай! Само едно е необходимо - небето, разумното, 
великото в света. Погледни нагоре, към небето, то ще осмисли живота ти". 
Когато повдигнете погледа си, веднага вашият дух ще почне да се движи 
правилно около своя център и вие ще намерите смисъла на живота. Да имаш 
смисъл в живота, това значи да имаш център, около който да се движиш и 
който център всеки ден да изпраща необходимото и нужно за тебе. 

И тъй, Бог е създал едновременно в нас и Мария, и Марта - двата полюса на 
човешката душа. Аз бих могъл да ви обясня вътрешния смисъл на тези два 
принципа, които действат в света, но когато се натрупа много знание и не се 
прилага, образуват се известни утайки и хората започват да се смущават, не 
знаят какво да вършат. Един ученик от едно евангелско училище, като не 
разбирал уроците си по българска граматика, за да се оправдае пред учителя 
си, казал: „По български език има много граматики - от Икономов, от Григоров 
и други - по коя от тях да уча?" Така се извинявал веднъж, дваж, най-после 
учителят му отговорил: „Слушай, приятелю, какво говори граматиката на 
Икономов, на Григоров, аз не искам да зная, ти ще учиш по моята граматика!" 
Като дойде Господ при вас, казвате: „Има философи като Кант, Шопенхауер, 
Толстой, които еди-какво си казват, но има противоречия между тях; кого да 
следваме?" Господ ще каже: „Ще следвате това, което Аз ви казвам". Та когато 
искате да следвате Божествената Истина, вие трябва да се вдълбочите във 
вашата душа; тогава само ще разберете живота в неговия дълбок смисъл. Във 
вас ще се родят ред способности, ще видите, че има други същества, по-велики 
от вас, които творят, и ще кажете: „Колко сме били слепи!" Питам: Ако бяхте в 
положението на мравката и някой философ стъпеше върху вас и ви смачка, 
какво щяхте да мислите за неговите крака? Щяхте да кажете: „Една канара 
падна върху нас и ни смачка". А тази канара съставя малка частица от този 
гигант. Някой ден казвате: „Съдбата ме преследва, гони ме". Съдбата не е нищо 
друго освен крака на някой велик философ, който ви е настъпил. Не трябва да 
се изпречвате на пътя на философите, на учените хора: те няма да се спрат 
заради вас; те вървят по своя път и ако им се изпречите, кракът на философа ще 
ви смаже. Когато се оплаквате, ще кажа: Мястото ви не е на този философски 
път; вие сте мравки, други пътеки трябва да си изберете. Ето философията на 
живота! Когато виждам нещастието на някой човек, аз поглеждам нагоре и 
забелязвам един гигант, който го е настъпил и смазал. 

И така. Господ е направил света, направил е и всички светове. В Млечния път 
има 18 милиона слънца и всяко от тях се движи по своя определен път; от едно 



слънце до друго има по 25 билиона километра разстояние, за да не стане 
сблъскване. Господ е начертал тия пътища. И около вашия живот Той е 
начертал известен път, известно пространство и казва: „Никога не 
преминавайте границата на вашето царство". Вие искате да направите договор с 
други някои царства; мъжете и жените от две царства направиха договор да 
образуват едно царство, но се скараха. Защо се карат? Нека всеки царува в 
своето царство. „Ела, казва някой, да сложим парите си на едно място, да ги 
пазим." - Всеки да държи парите си в своята кесия! Никому не поверявайте 
парите си. На когото и да ги поверите на земята, все ще ги задигнат. Затова 
казва Христос: „Внесете богатството си горе". Горе - това е истинският смисъл 
на живота. И тъй, ние сме криви за това, че искаме да изопачим живота, който 
Бог е наредил. Аз зная хора, които мразят някого и го носят навсякъде със себе 
си. Оставете този човек настрана, дръжте само Бога! Той осветява всичко, Него 
пуснете в своята светая светих. Днешните хора са многобожни: те имат богове 
на труда, на славата, на силата и на всички кадят тамян. Вземете вашия чук, 
изхвърлете всички тези идоли вън или ги строшете; седнете след това при 
нозете на вашия Учител и ще разберете вътрешния, дълбокия смисъл на вашия 
живот. Това иска Христос да каже с думите: „Доброто, което Мария има, няма 
да се отнеме". Ти се тревожиш за много работи, казваш, че туй имаш, онуй 
имаш; ти си господар на тези неща, вземи и ги изхвърли навън. Аз съм 
забелязал някои господари седят на стол и заповядват. Той иска да му се даде 
нещо, което сам може да си вземе; дрънка звънеца - „дрън", и никой не се явява. 
Вика един път, вика втори път и най-после излиза вън да се кара. - А бе, 
приятелю, стани, вземи си сам това нещо, сам можеш да го направиш. 
Обувките му са на пет крачки от него и „дрън" - да дойде слугинята да му ги 
донесе. Ще вика, ще се сърди. Вземи си ги сам. Спокойствието и мирът, които 
имаш, струват повече, отколкото това, че слугинята не е донесла обувката 
навреме. Ти можеш това сам да направиш. Вземи обувките си, а после прочети 
един морал на слугинята си да идва навреме. Това Господ изисква от вас, защото 
тази слугиня не е слугиня на вас, но другиму някому. Когато казвам, че съм 
слуга, аз нямам предвид вас, хората; аз съм слуга на Бога. В град Лондон един 
баптистки проповедник отива при друг проповедник на име Спърджън и, за да 
си даде по-голяма важност, написва на картичката си: „Един твой брат в Христа 
те чака вън, иска да те види". Спърджън написва на другата страна на 
картичката: „Сега имам работа с нашия Господ". Дойде ли някой отвън и ти 
каже, че един твой брат в Христа те чака вън, ти му кажи, че се разговаряш с 
Господаря му. Следователно слугинята, която ти викаш отвън за обувките, има 
работа с Господаря си и ако нарушиш нейното спокойствие. Господарят ще те 
хване за ухото. Това е най-великата философия, която съвременните хора 
трябва да изучат. Слуги трябва да бъдем на Бога! Когато научим този велик 
закон, отношенията между нас ще влязат в нормалния си път. Аз следя този 
закон: разположен ли си, всички хора ти са приятели; неразположен ли си, 
станал ли си неправилно, излязъл ли си от леглото с краката си навън, през 



целия ден хората ще ти бъдат криви. Това състояние може да продължи 
седмица или месец; ние го наричаме нова философия - песимизъм, а хората - 
песимисти. За да оправдаете недостатъка на някой човек, вие казвате: „Той е 
песимист". Това е според думите на Шопенхауер. В този смисъл всички сте 
философи. Българите стоят по-високо даже и от Шопенхауер: всички имат тази 
черта на песимизъм; българинът скоро се обезсърчава, отчайва и тогава 
дохожда философията на Шопенхауер - дохожда Мария. Казвам: Ти си длъжен 
да се подчиниш на Бога! Понеже не слугуваш на Бога, затова са те сполетели 
всички тези нещастия. Никаква друга съдба няма в света! В който ден се 
подчиниш на Бога, на съдбата си, всички други ще ти се подчиняват. 

Това е учението на Мария и Марта. Мария - това е небето, Марта - земята. 
Мария - това е висшето в сърцето. Марта - низшето в сърцето. Мария - това е 
висшето в ума, теософите го наричат висш манас, Марта - това е низшият 
манас. Като отидете във вашите домове, които аз виждам красиви, 
величествени, кажете си: „Ела, Марто, ела, Марио, вие сте две добри сестри". 
Христос пък е висшият Дух, висшият принцип. Ако Мария отговореше на 
Марта, тя трябваше да каже: „Чакай малко да послушам, после ще ти 
помогна". Христос говореше, затова Мария нищо не работеше. Като се върнете 
вкъщи, ако се разсърдите, развикате, ще си кажете: „Марто, знаеш ли какво 
казва Учителят? Ти трябва да се подчиниш!" Мария трябва да бъде благородна, 
деликатна, да говори сестрински, да каже: „Чакай малко, сестро; аз после ще ти 
бъда в услуга". И когато сестра говори стреснато, тя да каже: „Колко хубаво, 
колко приятно говориш!" Между благородното и неблагородното има известна 
хармония; между Любовта и омразата има сродство. Аз зная и двете сестри. 
Който влезе между тях, те от обич го задушават и като умре, казват: „Какво 
направихме?" Любовта казва: „Хайде да го възкресим!" Омразата казва: „Аз ще 
го заровя". - „Добре", казва Любовта. Слагат му пръст, но после дохожда 
Любовта и като го напече отгоре, възкресява го. Омразата и Любовта 
едновременно работят в света, а при това вие имате толкова лошо мнение за 
омразата, за завистта. Наистина те са змии, гущери, но в някои случаи са 
приятни. Какъв щеше да бъде светът без гущери, змии, мушички и т.н.? 
Покажете такъв свят! Къде е вашият по-добър свят? Не, тъй, както е направен 
този свят, той е велик по своите замисли, велик по своите изрази и прояви. 
Това, от което постоянно се оплаквате, то е дисхармонията, която е вътре във 
вас, то е Марта, неустроената земя. Шумът, който постоянно вилнее във вас, той 
именно нарушава тази хармония. Дух Божи трябва да слезе и да си каже 
думата. И тъй. Духът е слязъл и заповядва. Той работи. Имайте непреодолима 
вяра в този велик принцип, който живее в Мария. Имайте вяра и в принципа, 
който живее в Марта. Имайте вяра в Христос, защото Христос, Който седи 
върху тях, ги съединява. Съединете и вие тези три: вашия дух, вашата Мария и 
вашата Марта, и започнете новата година с това. Аз не довършвам, оставям една 
голяма междина между всичко казано, за да видя как ще решите ребуса. Аз съм 



ясновидец и като гледам вашето бъдеще, виждам как едни стават, други - падат, 
едни вървят по пътя, а други - криволичат. В края на краищата всички ще бъдат 
добре, само че ще има клатушкане и закъсняване. Когато хората се качват на 
някой голям параход в океана, от клатушкането на парахода едни повръщат, а 
други - не. Колко са интересни тези аристократи в океана! В първия ден те са 
напети, добре облечени, украсени с пръстени, гердани, всички весели, доволни. 
Като се залюлее параходът, всички стават замислени като философи, като че 
слушат някоя важна проповед. Втория ден започват да усещат някакво 
разстройство в корема, почва ядене на лимони, лягане по пода и повръщане. 
Като излязат на сушата, запитват ги: „Как минахте океана?" - „Благополучно." 
Да, но докато минете този океан от земята до небето, колко пъти ще повръщате! 
Ще кажете: „Много мъчна работа било минаването на този океан!" Щом 
излезете на сушата, ще имате отличен апетит, защото ще бъдете хубаво 
пречистени. Тази Марта в океана вдига голям шум наоколо си, разтърсва 
параходи, създава викове, плач; щом излезете на брега, щом дойде Мария, вие 
казвате: „Слава Богу, минахме благополучно!" Не бойте се, бъдете винаги при 
вашия велик Учител, за да можете да разрешите въпроса на живота. Много 
сложни задачи имате в живота: възпитание на децата, отношения на мъжа и 
жената един към друг, отношения към обществото, отношения към 
човечеството. Много задължения имате! Как ще ги завършите? Някои мислят, 
че като станат християни, нямат задължения. Не, тъкмо обратното: 
християнинът има повече задължения и той трябва да ги изпълни много добре. 
Когато завършва денът, той трябва да усеща велико спокойствие, че е свършил 
онова, което е трябвало, а което не е направил, да го сложи в програмата си за 
другия ден. Един ден ще бъде Марта, друг ден - Мария, а когато бъдете при 
нозете на вашия Учител, тогава нека и Марта, и Мария, всички да утихнат и за 
един час всичко да утихне. 

Това е учението и мисълта, които Христос прокарва. Научете се да служите на 
Висшето, за да бъдете господари на нисшето! 


Беседа, държана на 14 януари 1917 г. в София. 



1917_01_18 Достатъчна ти е Моята благодат 


ДОСТАТЪЧНА ТИ Е МОЯТА БЛАГОДАТ 


Доволно ти е Моята благодат; загцото силата Ми в немощ се показва 
съвършена! 

II Послание Коринтяном., 12:9 

Събирате само, а малко сеете. Но не в другите хора, а в себе си да сеете, във 
вашите градини. Павел като ходи по третото небе, допусна се на един дявол да 
го изкушава. Той отишъл с Христа на небето, а на връщане бил толкова красив, 
че един дявол се влюбил в него и се оженил за него. Човек, който е в плътта, 
ходи към небето и към земята. Три пъти се моли Павел да се освободи от този 
дявол, но не е можал. Вземете поука в себе си, да се борите с дявола, който е във 
вас. Той не може лесно да излезе, но вътре във вас се борете, да го победите. 

Доволно ти е Моята благодат... значи, за да се яви силата Христова, човек трябва 
да бъде немощен. Като влезе дяволът в сърцето на човека, той ще го направи 
като керемида, ще го изсуши, опече и изяде; и така човек остава без сърце, не 
може да чувствува, ожесточава се и казва, че няма смисъл животът. В сърцето на 
немощта Господ написва своя закон."Да не би като дойда - казва Павел-да има 
между вас разпри", да ви намери моят дявол и вашият дявол, тогава какво ще 
стане с вашите дяволи? Разпри, бъркотии - прави ги все вашият дявол. Колкото 
да внася мъжът, жената с игла да изнася, разсипва се домът. Тъй е. Заченете, 
пометнете, дяволът във вас всеки с иглата изнася от вас. Павел се е молил три 
пъти да се из^бави от дявола, а кой от вас се е молил за своя дявол? 

Доволно ти е Моята благодат - непременно трябва да дойде силата Божия, за да 
се помогне в кризата, в която се намират сега жените. На Павел този дявол 
колко бели му беше направил, няколко пъти бой, изпита^ния му е създавал. 
Туй, в което човешкият ум е съсредоточен, то расте. Може 20 години да дойде 
тази слабост да хлопа, но не отваряй. Иначе, като се преродите един ден, ще 
намерите градината си в бурени обрасла. Човешката душа е свободна от тия 
недъзи, но може да се присади в тях. Вред обществата развалят тези, които 
Павел ги изброява; когато искаме благодатта, с житото растат и бурените. 
Давам ви само едно упътване. Божествената благодат като дойде в човека, той 
не се мени, има радост - Божествената благодат е едно дълбоко въздействие. 
Съберете се 10 жени, помолите се и мислите, че имате Божествената благодат, а 
то не е освен почерпване с вино; то е психическо пиянство, както мома, кога се 
жени, но скоро преминава. В любовта има самопожертвувание. Вие сте в 
изпитание на лоши духове, а не както старите християни. Колкото изпитанията 
са по- големи, то и Божествената благодат е по-голяма. За да можете да се 



развивате, трябва да си създадете верни образи. Вие имате смътно понятие за 
Бога, трябва да имате интелигентно чувство, да разбирате мислите и желанията 
на душата, а не на тялото. Когато направите някое самопожертвувание, усещате 
радост. Трябва да имате строго определен образа на Христа, с най-благородни 
черти, с всички добродетели, като един жив човек, както е бил Той на земята. И 
когато се сърдите или гневите, да се запитате - трябва ли да правите така пред 
Него. Това е психически закон, който работи много сполучливо. Например 
загуби някой ваш приятел хиляда лева - ще ви е мъчно, но кога има зад гърба си 
друг гарант с повече, не ще ти е мъчно. Вие искате помощ все от хората, но 
обърнете се към Господа, като представите образа Христов, Той ще влее Своята 
сила във вас. 

Женитба без деца няма смисъл. Детето е живият образ, в него се иждивява 
енергия. Тези, които нямат деца, гледат да погледнат някой ерген или чужд 
мъж, да се нагиздят. Христос всякогатрябва да присъствува във вашия свят, 
навред да върви с вас. Това е религиозен живот - без Христа мъртви кости сте. 
Христос трябва да дойде и ще ви направи силни в изкушенията. Изправете се 
на молитва с Него, ще е чута. Застанете на молитва, няма да се спирате пред 
недоразумения. Бележките ми са натурени и ще ги представя на Господа, вече 
не се спирам, бърже ще вървя. Тъй както сте наложници на лошия дух, 
измъчвате се да намерите своя сходна душа и да почувствувате радост. При 
молитвата се иска чистота. Вие няма да се освободите една от друга, тъй често 
пъти грехът на една жена е грях на друга. Свързани сте. Само Господ може да ви 
освободи от гнилото месо. Христос може да прави операции, да чисти гнило 
месо. Да се съсипва човек не може, но трябва да си помогне. Като отидете при 
Господа, ще ви повърнат назад и ще ви покажат всички живи мисли, които 
вървят подпре ви. Молете се Господ да ви заличи прегрешенията и да останат 
всички добри мисли и желания. - Мразите един човек от една фамилия, която е 
тук от 200 члена, а горе -1000, и те ще ви пречат. -Христос живее във всичко. 
Като казва: "Ще вървя бърже", значи "ще отивам да съобщя какво правите и 
като дам своя доклад" и ще ви прекара седем пъти презогъня и всички дяволи 
ще излязат.Трябва да въдворите Христа между вас, докато сте тъй, няма любов. 
Само драскотини не ще като децата, а писмо. Христа трябва да Го създадете във 
вас. Той започва да с§ образува в душата, както детето се зачева в утробата. 
Може да Го пометнете, например, кога се разгневите, а туй зачеване става много 
рядко. Като дойде Христос във вас, и ангелите ще дойдат; като родите Христа, 
небето взема грижа за вас и вие ще бъдете в безопасност. Павел в седма глава е 
на мъки, в осма глава Христос се роди в него. Вашият стремеж е да родите 
Христа. Трябва да се научите на търпение, да сте смели, решителни, да сте 
готови да се жертвувате. Майка, която е страхлива, не може да ражда. Дяволът 
само гледа да убие във вас Христа, щом заченете. За Христос да сте готови на 
всички жертви. Като се роди Христос във вас, вие ще станете граждани на 
небето и ще помагате на Господа. Най-голямото нещастие е на човека, който не 



ражда. Раждането е в душата ви. Сега трябва да се примирите с Христа. Често 
има лоши духове, когато някоя жена е бременна и искат тя да пометне детето, 
например мъжът й се напие, бие я. 

Да се роди Христос у вас и да се съедините с Бога, вие се стремите в това и 
Господ полага всички усилия. Не изкушавайте Господа. Например 
англичанката годеница, която пратила годеника си на най-опасното място да й 
откъсне една роза, за да й докаже, че я обича. Той я откъснал с риск на живота 
си и като се върнал и й подал розата, той й казва: "Сбогом завинаги!" Чувам, 
като се оплакват често на Христа и все помии Му носят, няма никой да 
благодари и да се примирят сами. Като идете при Христа, кажете: "Господи, 
влей Духа Си в мене, дай ми сили да търпя, дай ми смирение!" Ти преди да 
кажеш на Господа, Той знае твоите обиди. От твоя брат дяволът преминава в 
тебе и ти помагаш на брата си, който е по-слаб. Впрегнете духовете, които са 
във вас, на работа. Като ви срещна, ще ви попитам: "Носите ли си дявола?" Ако 
имате 2-3, ще ги взема, но един ще ви оставя, докато минете седма глава. Молете 
се Христос да оживее във вас. За Господа като се хванеш, бъди като лейка. Искай 
да те благослови, като си изповядаш греховете с дълбоко смирение. Като 
станете сутринта на молитва, Христос да е жив у вас и кажете на дявола: "Аз 
това ще направя." Хлопайте ден-два-десет-двайсет, като онази вдовица ще 
дотегнете на Господа и ще ви даде потребното. - "Жено - каза Христос - голяма е 
твоята вяра." 

Това е то благодатта, която ви се дава за през тази година. Аз съм развял 
знамето. Идете и изгладете споровете. Тетрадките с малко погрешки учителят 
поправя, но като са много погрешките, учителят захвърля тетрадката. 

Псалмите 23, 37 и 7 ще изучите. 

18 януари 1917 г., неделя 


София 



1917_01_21 Двамата господари 

Издателска къща „Хелиопол", 1998. 


ДВАМАТА ГОСПОДАРИ 


Никой слуга не може на двама господари да слугува. Не може да работите на 
Бога и на Мамона. 

В света работят два разумни принципа. Като казва, че не може да служите 
едновременно на тези два принципа, Христос подразбира, че не може да бъдете 
два пъти по-активен, отколкото може да издържите, т.е. в един котел не може 
да се произведе по-голямо напрежение, отколкото той може да издържа. Тези 
два принципа не могат да се съберат в един котел. В окултизма тези принципи 
се наричат първи и втори, а в науката „положителен" и „отрицателен". 
Положителният принцип е всякога по-силен, а отрицателният по-слаб. 
Творческата сила всякога се проявява предимно в слабия принцип. Това, което 
гради в света, то не е силното, а слабото. Затова онези хора, които разрушават, 
всякога са по-силни, отколкото добрите, меките хора. Вие може да усетите тези 
два принципа у вас едновременно, например, когато станете активни, когато се 
разгневите и извикате: „Скоро ред и порядък", тогава всички слуги, жени, деца 
се изплашват и се подчиняват. Но този принцип не е творчески, той нищо не 
създава. Само когато се оттеглите вътре в себе си, като се успокоите, тогава 
всичко взима своя нормален ред. Първоначалният принцип, от който 
произлиза злото, омразата и лъжата, сам по себе си не е лош. Вие имате 
особени понятия за омразата и лъжата. За да може човек да лъже, трябва да е 
умен, глупав човек не може да лъже. Това е най-голямата философия, а в 
съвременното общество наричат го „висша дипломация". Тази дипломация и 
жените я имат. Когато мъжът е по-силен, в първия принцип, жената ще го 
гледа, ще го нарича „миличък" и най-после с мекота ще го укроти, за да 
асимилира този висш принцип. След като се уравновесят тези два принципа, 
почват да работят заедно: първият принцип от излишъка си дава на втория. 
Христос казва: „Не може да служите едновременно на Бога и на мамона, не 
може да служите едновременно на първия, и на втория принцип, не можете да 
служите едновременно на омразата и на любовта". Това са две неща, които се 
изключват, понеже са диаметрално противоположни: не се движат в една 
посока. Вземете, например, двама търговци, те могат да работят заедно, защото 
имат еднакви интереси, движат се в една посока, но един търговец и един лекар 
не могат да работят заедно. 

Под думата „Господ" се разбира най-възвишеното, най-благородното начало, 
което твори. Този принцип е мек и пластичен, но с това той не е ограничен и е 
безсмъртен - в този принцип, втория, не съществува смърт. В първия принцип 
съществува смърт и то само затова, защото силният, със силата, която има в себе 



си, сам се разрушава. Само силните хора могат да се самоубиват. Вземете за 
пример скорпиона, ако бъде заобиколен с огън и не може да излезе оттам, той 
извива опашката си и се самоубива. Той предпочита да се самоубие, отколкото 
да изгори жив. Първият принцип е създал Космоса, материалния свят, всички 
видими светове с вашите тела и техните енергии и сили, които са необходими 
за съграждането им. Когато искате да се откажете от първия принцип, вие 
трябва да върнете всичко, което той ви е дал. А като му върнете всичко, какво 
ще остане във вас? Вие ще се върнете във втория принцип, ще станете едно с 
Бога. Няма да има тогава ни Иван, ни Драган, няма да има ни ангели, ни 
дяволи, и в света ще настане едно общо състояние на тишина и спокойствие. 
Няма да става въпрос, коя от двете воюващи страни ще победи, какво ще стане 
след войната; всички тези въпроси ще се разрешат, всичко това ще се слее в 
първия принцип и той ще се оттегли в себе си. Когато човек иска да стане 
енергичен, трябва да се подсоли: злото в света е подсоляване и човек трябва да 
стане лош за да се осоли. Когато човек се обезсоли. Бог изпраща първия 
принцип, за да образува солта. Но човек не трябва да слугува на този принцип. 
Христос го взима както се проявява на земята, а не както се проявява горе, 
между ангелите. Човек не може да бъде едновременно богат и благочестив. Аз 
не вярвам на такова благочестие. Когато кесията на един човек е пълна със 
злато, със сребро и той претендира да е светия, съмнявам се в неговата святост. 
Всички богатства на света принадлежат на Господа и в момента, когато 
помислиш, че силата, влиянието, което имаш, е твое, ти слугуваш на първия 
принцип. Този принцип е индивидуален, той разединява всички същества, 
защото не е майстор да обединява, а да разединява. Той може да създаде 
хиляди хора, но не може да създаде условия, при които те да живеят, и най- 
после той се разгневява, започва да бие и ги умъртвява. За обяснение на тази 
мисъл, ще ви разкажа един анекдот. Един селянин нямал никакви деца и често 
молел Бога да му подари деца. Един ден взел един чувал, в който имало цяла 
крина житни зрънца и се помолил на Бога да превърне тези зрънца в деца. Бог 
чул молбата му и всички зрънца се преобразили в деца. Като станал сутринта, 
всички деца започнали да викат, плачат, искат да ядат. Това много разгневило 
селянина и той казал: „Тези деца ще ми изядат главата", и взел да ги бие и 
избива. Едно от децата успяло да се скрие зад вратата и като дошъл неговия ред 
започнало да плаче и да му се моли: „Остави поне мене живо". Това е първият 
принцип у вас - злото, което действа и когато дойде, казва: „Аз ще руша". Но 
когато дойде в света вторият принцип, който хората наричат любовта, майката, 
силата на нещата, той веднага смекчава първия принцип и съединени така, 
двата раждат най-великото, най-възвишеното в света. Като служите на Господа, 
само чрез Него може да влияете на първия принцип, само Господ е в сила да ви 
избави от смъртта. Не служите ли на Господа, ще бъдете погълнати от първия 
принцип, защото законът е такъв. Откъдето изтича водата пак там се връща; 
откъдето излизат парите, пак там се връщат; откъдето излиза силата, пак там се 
връща - всичко се връща назад. Всички тези неща са излезли от първия 



принцип. А в Любовта имате едно проявление на абсолютния Бог в света. 
Когото никой не знае какъв е - незнаен Бог, за Когото хората нямат никакво 
понятие в света. „Този Бог, Когото вие не знаете и му се покланяте. Него аз ви 
проповядвам", казва Павел. Само Той държи в себе си тези два велики 
принципа, чрез които се проявява. И така, понеже единият принцип 
разрушава, а другият гради, вие не може едновременно да разрушавате и да 
градите. Като мразите - разрушавате, а като любите - градите, създавате. Някои 
подразбират, че първият принцип има наглед у хората желание да съгражда, 
но той пак поглъща. „Обичам те, обичам те, но ще те изям", така котката си 
играе с мишката, най-после я стисне и погълне. Това наричат хората любов! 
Някои, като говорят за индуската философия, под „нирвана" разбират сливане 
с Бога, а не съграждане. Това е отчасти вярно: ще има и сливане и съграждане. 
Трябва да се влезе в съгласие с втория принцип и да се живее с него. Във втория 
принцип има вечен стремеж да докара всички същества в едно, да ги обедини; 
то е стремежът на Христос, да се прояви Бог индивидуално във всяка душа. Бог 
иска да създаде в света малки къщички, в които да живее. Велико е онова 
същество, което може да разбере този дълбок принцип. Мнозина съвременни 
философи са оплетени от тези два принципа. У всички песимисти, анархисти и 
тем подобни, като ги вземете в религиозно и обществено отношение, първият 
принцип е взел надмощие. Аз следя тези неща и имам за това цяла статистика. 
Мъж и жена се оженят, но след 2-3 години жената го изтощи, разсипва, 
уморява го и втори път се оженва. Уморява и втория мъж. Оженва се трети път, 
но и с него става същото. Най-после казват: „Тази жена е кутсуз". Случва се и 
обратното: мъж не може да живее с жена, в него първият принцип е надделял и 
като вземе жена, ще я умори. За такъв мъж и за такава жена вторият принцип 
трябва да е толкова силен, че да се уравновеси с първия. И в религиозните 
общества често се срещат такива спорове, в които изпъква първият принцип. 
Например, често се явява въпрос, кой да заеме първо място до олтара в 
църквата. На физическото поле не е възможно да има много столове до олтара 
и ако речете да си наредите всички горе пред олтара столове, свещеникът няма 
да се вижда. Същите въпроси се пораждат и между учители, кой да бъде 
директор. Колко директори може да има? Само един. Подобни въпроси се 
пораждат между военни, между проповедници и все за първенство. Тази борба 
е естествена, тя е един велик Божествен процес, през който са минали всички 
ангели. Много от тях са минали изпита, минали са през първия принцип и са 
влезли във втория и сега служат на Бога, а други не са го минали, паднали са и 
са останали да служат на първия принцип, на мамона, затуй ги наричат 
демони. И между хората има служители на първия и на втория принцип. След 
време, когато човечеството завърши своето развитие, вземе своя венец, всеки ще 
отиде на мястото си. Затова Христос казва: „Без Мене - подразбира втория 
принцип - нищо няма да направите". Тук е дълбокият смисъл - останете ли 
сами да се борите в света, ще станете слуги на първия принцип и тогава ще се 
проявят във вас всички отрицателни качества: умора, завист, отвращение. 



недоволство, които постоянно разрушават. В този принцип не може да 
намерите благо за света, не може да видите никакъв смисъл в живота. Затова 
казва Христос: „На Бога и на мамона едновременно не може да служите". Ако 
служите на мамона, ще бъдете в дъното на ада, ще бъдете във вечно недоволство 
и никога няма да разберете дори защо сте мъж или жена. Може да минете през 
всички форми на създанието, но всякога ще бъдете недоволни, понеже човек 
сам по себе си никога не е доволен. А под думата „недоволство" се разбира, че 
не може да бъдеш доволен от своя външен изглед. Защо човек е недоволен? 
Неговият дух е много по-велик, изисква по-широка дейност от онази, която 
проявява. Имаш малко тяло, а духът иска по-голямо. Започва една вечна борба. 
И в тази борба казвате: „Правото е на силния", то е първият принцип, а когато 
кажете: „Правото е на слабия", то е вторият принцип. Някой направил 
престъпление, но като даде на съдията 2-3,000 лева, той го оправдава също 
както в средните векове с индулгенциите - щом си купиш индулгенция, 
прощават ти се греховете. Обаче, в съграждането на нашия живот, Христос не 
търпи разединение. Щом сте разделени в себе си, трябва да се дигнете над това 
разединение и да работите вътре в Бога. Само тогава ще разберете вътрешния 
смисъл на тия сили, които действат във вселената. Онези, които са тръгнали в 
Пътя, посветените, имат по-голяма опитност. Защо? Те страдат повече, 
отколкото светските, защото в християнството, едновременно с първия 
принцип се усилва и вторият. Където се проявява Любовта, ще се прояви и 
първият принцип, който остава само една сянка и сянка на битието. Под 
„сянка" разбирам принцип, който умъртвява. Първият принцип сам по себе си 
е тъмен и носи тъмнина, а вторият принцип всякога носи светлина на ума. Щом 
дойде първият принцип, усещате голяма скръб, безсмисленост в живота. Дойде 
ли вторият принцип, веднага се разполагате, подигате се. В първия принцип 
търсите изход и ако не го намерите, идва ви мисълта на скорпиона - да се 
самоубиете, за да се освободите от неблагоприятните условия на живота, които 
сами сте си създали. И тъй, първият принцип е крайно алчен, ненаситен, в него 
желанията нямат граница. Какъв живот може да има в това, което е ненаситно? 
Какъв смисъл може да има в един живот, който се движи постоянно в права 
линия? Например, пътувате през Вселената с бързината на светлината - какъв 
смисъл може да има за вас това движение? Да влезеш в една, две, три и повече 
къщи, няма смисъл. Има смисъл да се запознаеш с онези, които живеят там, да 
встъпиш във връзка с техния ум и сърце. Запознаване, приятелство в света, е да 
влезеш в съгласие с този Божествен принцип, който тук, на земята, е изразен в 
Христос. 

Първият принцип е създал много илюзии в човешкия ум. Понеже той носи 
всички сенки, той е силен, създал е комбинации, с които може да даде 
възможност да се изрази Божествената Любов: Любовта намира в него израз, 
той става като почва. Неговото желание е да подчини втория принцип - 
Любовта, но тя не се подчинява. Тя е закон, който регулира нещата в света. 



Първият принцип се бои от втория, защото, когато се изпречи пред втория, 
проявява се светлина и, като види своя образ, почва да се плаши. Също когато 
отидете при някого, който ви обича, сърцето ви почва да тупа. Той казва: 
„Идвате при майстора си - така мнозина съм поглъщал". Мъже, жени, деца - на 
всички треперят сърцата. Мъж или жена - и двамата имат скрита мисъл - 
първият принцип, искат да владеят, но като усетят, че този принцип не се 
поддава, казват: „А, тук е моят майстор, тук е вторият принцип. Божественият, 
който носи израз на живот и безсмъртие". Писанието казва: „Любовта изпъжда 
вън всеки страх", и за да бъдем щастливи, непременно трябва да се съединим с 
Христос - иначе пътят ни е изгубен. Щом не служим на Бога, ще служим на 
мамона. Ако служим на Бога, съборили сме мамона - ако не служим на Бога, 
ще дойде мамон и ще каже: „Ти ще ми служиш!" Това всеки от вас трябва да 
знае. Някои казват: „Аз искам да съм свободен". Свободен ще си, ако служиш 
на Любовта, иначе ще слугуваш на мамона и ще бъдеш роб. Едновременно на 
Бога и на мамона не можете да служите - по никой начин! Често някои казват: 
„Аз да го набия, та да ми има страх". Ти можеш да го набиеш, можеш да го 
наплашиш, но той няма да те обича. Аз бих желал да видя някого от вас, който 
чрез бой е обикнат от друг. Такъв човек не съм срещнал. Това го говоря не само 
аз, говорили са го всички велики хора, всички светии. 

Когато първият принцип вземе надмощие в човешкото сърце, човек става сух, 
корав, започва да затвърдява. У него всичко закоравява - сърцето, мускулите, 
ръцете, краката, артериите и т.н. Тогава лекарите казват, че в такъв човек се 
явила болестта „артериосклероза". Аз казвам, че това се дължи на първия 
принцип, който е втвърдил сърцето и обсебил човека. Като забележи, че 
първият принцип е завладял човека. Бог започва да разединява, т.е. започва да 
действува вторият принцип. Като влезе в първия принцип Любовта, почва да го 
организира в себе си. Това е борба, която действа механически в света. Тя се 
явява във всички слоеве на обществото, в умовете на философите, в 
религиозните общества - навсякъде. Тя ще се явява, докато вторият принцип 
вземе надмощие и организира нашите сърца, нашите тела и ние станем 
безсмъртни. Желанието на Христос, желанието на втория принцип, е да вземе 
надмощие над клетките, монадите и да ги направи неразрушими, безсмъртни. 
Само тогава ще минем от преходното към неизменното, ще влезем в областта 
на вечното съединение и вечната Божествена хармония. Затова е създаден 
светът, за да минат сърцата и умовете на хората от първия принцип във втория. 
Процесът е отляво надясно. Как работите вие, например? Отивате наляво, за да 
действа дясната ръка по-силно. Има и изключения, някои са левичари, но 
изобщо, когато се работи, отива се отляво надясно. Този принцип е станал 
причина да се измести сърцето малко на лявата страна. Съвременните анатоми 
обясняват изместването на сърцето с това, как е лежало детето в утробата на 
майка си. Но причината не е тази. След време сърцето трябва да се премести в 
средата между двата дроба и само тогава ще има хармония между Мъдростта и 



Любовта. Сега, като говоря за вашето сърце, подразбирам такава хармония и 
между вашите мисли и желания. Всякога вашите желания имат надмощие над 
вашия ум. Вие мислите много добре и казвате: „Аз ще направя това, ще направя 
онова", но като се разсърдите, разрушавате всичко. Мъж и жена се обичат, но 
един ден жената среща друг мъж, по красив от нейния, с хубави мустачки, 
черноок и казва: „Намерих го, най-сетне!" И този дом, който се гради двадесет 
години, се разрушава. Тази жена е нещастна: Намерила е тя първия принцип. 
Същото нещо се отнася и за мъжете, и за децата. Едно дете намира баща си 
глупав, лош и казва: „Онзи баща е по-добър от моя". Често някои деца 
сравняват своята майка с други майки и казват: „Майката на онези деца е по- 
хубава, по-добра от нашата" - веднага в техния дом се явява дисхармония. 
Промъкнал се е първият принцип. Аз ви говоря за тази философия, не в 
нейната дълбочина, но само да ви изтъкна колко сте слаби. Пред мене вие сте 
такива, както ви виждам, слаби; вие сте още гвоздеи, които тепърва трябва да се 
забиват от чука! Като дойде чукът, ще ви пита: „Познаваш ли ме?" -„Познавам 
те." Ще се забиеш и даже навън ще излезеш. Ще познаете, че сте гвоздеи и че 
силата не е във вас, а в чука. Чукът пък казва: „Виждаш ли, като те ударя, накъде 
отиваш". Силата, обаче, е в дръжката на чука, а не в чука. Тази сила е в ръката, а 
не в дръжката. Ръката пък казва: „Силата е в мозъка, а не в самата ръка". Ако 
мозъкът не даде заповед да се дигне ръката, какво ще стане с нея? Така е и с 
хората. Двама приятели, два гвоздея се събират и се разговарят. Единият казва: 
„Аз съм забит 20 сантиметра, знаеш ли колко товар закачват на мене? Никой не 
може да ме изтръгне, най-голяма работа върша аз". Това са разсъждения на 
гвоздеи. Влиза някой християнин в църква и казва: „За Господа аз направих 
еди-какво си, обърнах един към Господа". Обърнал си го! Ти си като крадец, 
когато вземе кесията на някого и я отвори, бръкнал си в сърцето му и си го 
задигнал и оставаш онзи човек да си оплаква дните и живота. Някои майки 
смятат, че са дали живот на детето си и го изпратят в „Майчин дом". Дала си му 
живот! Ти не трябва да лъжеш това дете. Вторият принцип не търпи лъжа. 
Между лошите хора лъжата, силата, омразата, завистта - всички тези неща са 
съвместими; те са естествени неща и, когато двама лоши хора се набият, усещат 
временно удоволствие. Така е и с един вълк, лъв - когато те разкъсват и изядат 
една овца, временно са доволни; след 5-6 часа, обаче, те имат нужда да разкъсат 
друга жертва. Такива примери има много и в съвременната цивилизация. 
Случило се е нещо подобно в Америка, констатирано от съдебните власти в Ню 
Йорк. На един американски лекар му правило голямо удоволствие да убива 
хора и действително, за кратко време той убил 25 души. Взел той една жена за 
своя секретарка и първо нея убил. И как? Започнал да я реже парче по парче, 
като наблюдавал ефекта от своето дело, отрязал и пръстите на краката, на 
ръцете, извадил очите, отрязал носа, ушите, до като най-после я умъртвил. Това 
същото направил и с други 24 души, след което ги слагал в една печка и ги 
изгарял. В този човек е настъпвало животинско озлобение, когато е умъртвявал 
жертвите си. Той бил изследван френологически в Нюйоркския затвор: 



челюстите и очите му били обезобразени. Той е бил под влиянието на първия 
принцип. Често в такива престъпници се явява желание да пуснат големи 
бради. Голямата брада е признак за присъствието на първия принцип. От това 
не искам да отидете в друга крайност и да ме разберете криво. Голямата брада 
дава повече сокове в човека, обаче, в престъпника тя ще бъде остра, груба. 
Когато вашите косми станат остри, първият принцип е взел у вас надмощие. За 
да познаете, колко сте добри, опитвайте всяка сутрин вашите коси, вашата 
кожа. Когато кожата ви стане суха и почне да надебелява, у вас е първият 
принцип. Този принцип ще ви погълне тъй, както змията поглъща жабата. Той 
ви улавя за крака и ако не се обърнете към Господа, ще слезете в дъното на ада, 
ще познаете другата философия на живота, ще познаете, какво е да служиш на 
мамона. Никой не може да избяга от тази вечна съдба на нещата. Затова 
Христос казва: „Обърнете се към Мене". 

Животът в съвременното наше състояние се проявява в две посоки: в 
доволството и недоволството, в качване и слизане. Други посоки на мисълта 
няма. Право е, че богат човек не може да бъде светия, но и сиромах не може да 
бъде светия, ако е недоволен. Под думата „богат" разбирам човек, който е 
недоволен от себе си; „сиромах" - човек, който е доволен от себе си. Като 
забогатее човек, става недоволен от положението си; купува една къща, втора, 
трета, мебели - търси начини да разшири този кръг. Недоволен - богат; 
доволен - сиромах. На като казвам „доволен", не разбирам да си индиферентен 
тъй, както в Индия има факири, които се хипнотизират и заспиват. Имало 
един, който в продължение на 20 години съсредоточавал мислите си и стоял 
неподвижен дотолкова, че птиците го смятали за дърво и започнали да правят 
гнезда на главата му. Не разбирам такова състояние на доволство - да се завъдят 
птички в главите ви. Бог е създал за тази цел дървета, а ти, за да си доволен, 
трябва да работиш за Бога, да слугуваш Нему. Да си доволен, то значи: ако днес 
си спечелил 3 лева, радвай се за това и благодари на Бога. Утре, като станеш, ако 
спечелиш пак 3 или 4- лева, пак благодари на Бога. Не казвай: „Малко 
спечелих". „Доста е на деня неговото зло." Един грош спечелиш, благодари на 
Бога; десет гроша спечелиш - пак благодари на Бога. Достатъчно ти е това. 
Едното прави човека щастлив. Двама като те любят, не могат да те направят 
щастлив, ще бъдеш нещастен. Любовта може да съществува между двама души, 
между трима тя не съществува. За да се прояви третият елемент и двамата 
трябва да вложат по равно количество и тогава ще произлезе тяхното дете. 
Бащата казва: „То обича мене повече". Майката казва: „Не, мене повече обича". 
Някой път бащата се намръщи, защото детето обича повече майката, или 
обратно. Защо ли? Защото този принцип у двамата не се е уравновесил. Вашите 
добродетели, вашите сили всякога ще съответстват на вашето вътрешно 
състояние - ни повече, ни по-малко. Това е цяла истина. Когато хората говорят 
за мене, казвам: заслужавам си го, пада ми се. Онзи, който говори лошо за мене, 
не му се сърдя - той работи върху мене. Нека той да ми направи добро и аз 



трябва да му благодаря. Затова казва Христос: „Любете вашите врагове". Ти не 
можеш да победиш този враг, първия принцип, с друго, освен с Любов: зло със 
зло не се побеждава. Да се снишаваш, да се гушиш, то не е Любов, а да го 
любиш с цялата си душа. Ще кажете: „Този човек има право да ме мрази". Не 
мислете, че вълкът, като хване една овца и я изяде. Господ му казва: „Не 
направи добре". Не, Господ му казва: „Много добре правиш". Овцата, като се 
оплаче на Господа, Той й казва: „Хубаво правиш, че плачеш; ти си длъжна да 
плачеш, а той е длъжен да те изяде". Овцата излезе на полето, откъсне трева и я 
изяде. Господ казва: „Това е твоята работа, ти изяде тревата, един ден тебе вълк 
ще изяде". Това е сегашната еволюция в живота, но това не е живот в 
истинския, дълбокия му смисъл. Да трошиш хиляди години камъни, за да 
правиш пътищата, да носиш вода - това не е живот. Може да бъдеш някое 
товарно животно, да пренесеш през живота си 10,000 тона злато, но какво от 
това? Това не е живот. „Чел съм еди-какво си, бил съм на църква и съм слушал 
един проповедник." Какво от това, какво знаеш? Пренесъл си 10,000 тона злато, 
какво знаеш? - „Знам, че елементите могат да се съединяват и как се 
съединяват." - Какво от това? - „Аз зная повече." - Какво от това? Ако бих знаел 
от колко частици е съставен материалният свят, какво ще ми допринесе това 
знание? Ако имам много богатство и не умея да го използвам, каква облага от 
това богатство? Ако имаш жена, която те обича, а твоето сърце е закоравяло и 
децата ти, когато те целуват, не чувстваш нищо, каква облага от това, че имаш 
жена и деца? Философията в Любовта е да дадеш и да вземеш едновременно, та 
обмяната да бъде правилна. Казвате: „Той не ме обича" - това е първият 
принцип. „Той е недоволен" - това е пак първият принцип; съмняваш се - това 
е първият принцип; „Няма Господ" - това е пак първият принцип. Когато 
казват философите, че всичко в света се движи, това е вярно, защото първият 
принцип е във вечно движение. Животът се проявява във втория принцип, в 
правилното съграждане на нещата. Вторият принцип действа във вас. Всеки 
трябва да съедини тези два принципа с Христос. Така само ще бъдете навсякъде 
полезни: на обществото, на народа, на жените, на децата си и т.н. Това е казал 
Христос на евреите преди 2,000 години, но те приеха първия и отхвърлиха 
втория принцип и затова ги сполетя голямо нещастие. И днес хората с тази 
война изпитват първия принцип на гърба си. И той ще действа, докато хората 
се изтощят. След като си свърши работата, той ще прояви Любовта, т.е. Бог. 
Хората казват: „Който много мрази, много люби". Това е наполовина вярно. Бог 
предоставя енергията си на втория принцип, но когато тя дойде, разумният Му 
Дух почва да гради. Не можеш едновременно да любиш и да мразиш. Не се 
лъжете, това е лъжлива философия, лъжливо учение. Когато дойде 
Божественият принцип в нас, само тогава можем да любим и да кажем: „Бог е 
Любов". Само тогава ще разберем истинския смисъл на материалния свят, 
понеже Любовта е необходима за развитието на нашия живот. Както къщите са 
необходими за хората, както гнездата - за птиците, така и този принцип е 
необходим за света. Някои питат: „Защо Господ е направил така света?" - То не 



е ваша работа и другояче не можеше да бъде направен. Питат някои: „Защо 
Господ не направи онова?" - Защото не можеше Той да измени на Своето 
естество. „Защо Той не се изяви?" - Защото не можеше да измени на Своето 
естество. „Защо не направи света по-добър, защо не ни сложи на правия път?" - 
Той ви е сложил, но вие не Го разбирате, защото мислите по своему, а между 
вашите мисли и Божиите има такава разлика, каквато от земята до Небето. 
Карат се двама и казват: „Защо, Господи, не слезеш да ни примириш?" Господ 
не е в разделението. Когато един ден се очукате и станете на пясък. Господ ще 
погледне отгоре (с окото си) и ще види, дали ще може да стане нещо от този 
пясък. Като гледа Господ на днешните хора, като гледа на тези земни философи 
и на враждуващите царства, поусмихва се малко и оставя тези деца да се борят, 
чукат и плачат. Искаме някой път да жегнем Господа, като някой комар да го 
поухапем, да почувства. Той е, разбира се, спокоен и не иска да знае от това, но 
ни чуква с пръста си и нас ни закарват тогава на гробищата. Всеки, който ухапе 
Господа, отива на гробищата - там го изпраща Бог. Царе, князе, полковници, 
съдии, свещеници, проповедници и философи. Господ ги чука безразлично. И 
за вас е същото нещо. Ако много философствате, ще хвръкнете. И вие сте като 
комарите, гледате да поужилите някого, но като тръгнете да отидете при 
Господа, не бива да мъкнете и своето жило, жилото на комара, а да се спрете, да 
си дигнете нагоре очите и да въздъхнете. Не мислете, че Господ спи и не вижда. 
Още когато сте тръгнали от земята. Господ ви вижда. И ако сте тръгнали с 
Любов към Него, Той ще ви погледне, ще се смили и ще каже: „Разбрал си 
смисъла на живота - ела при Мене". Който обича да хапе. Господ го оттласква, 
докато си научи урока. Аз ви давам тези мисли, за да разсъждавате и да 
съградите вашия живот не така, както сте го градили досега. Най-напред, 
откажете се да хапете. Когато се оплаква мъжът от жена си, че тя хапе. Господ 
какво ще направи? Ще я чукне, тя ще умре и той ще се освободи. Жена, като се 
оплаква от мъжа си. Господ какво ще направи? Ще го чукне и мъжът умира. 
Син извадил своето жило. Господ го чукне и той умира. Така постъпва Господ. 
Някои мислят, че Господ постъпва като хората, че прави каквото Му скимне. 
Това не е вярно. Той не прави абсолютно никакви грешки и в това отношение 
Той е всемъдър. И Неговото дълбоко, вътрешно желание е да се примирим, да 
живеем братски, да не се изнасилваме, да не крадем и т.н. „Какво има да се 
примиряваме, какво сме изяли и изпили в този свят?" - питате. Срещнете 
някой човек - не ви поздравява и се обиждате. Какво ви е длъжен? И двама сте 
еднакво малки буболечки, които се движите по земята. Друг казва: „Но ти 
трябва да бъдеш кавалер, не ме тласкай!" Друга е силата, която тласка. Ако 
вземете 100,000 малки песъчинки и ги клатушкате в едно шише, те ще се питат: 
„Защо се тласкаме, защо се караме?" Ако влезете в този първи принцип и той 
ви клатушка, вие ще питате: „Защо, Господи, ни мъчиш?" Като се пръсне 
шишето, вие се разсипвате. Господ ви освобождава. Така Господ се е заел сега да 
чука. Той чука със средния пръст. Средният пръст е законът на Сатурн, на 
съдбата. В закона на Божествената правда всеки ще пожъне, каквото сее. Искам 



да бъдете свободни от вашите стари навици и очите на вашия ум трябва да са 
отворени, когато Господ почва да чука. Щом си извадил жилото. Господ ще те 
чукне. Ако те чукне вечер, няма да осъмнеш. А като те поглади, помилва, ти ще 
възкръснеш. Бих желал Господ да поглади всички хора, т.е. вторият принцип да 
ги поглади. Това е християнската философия и с нея може да се обяснят всички 
противоречия, които съществуват между хората. Недоразуменията произлизат 
от това, че ние не си разбираме от езика. Искате да ви дам факти. Какви факти 
мога да ви дам? Ако ти давам пари, не мисли, че те обичам: може да кроя да ти 
задигна къщата. Мъж дойде при някой беден, помага му. Жената на този беден 
човек е красива; знаете ли какви подбуди има този благодетел? Откъде знаете, 
че той е искрен, че няма да задигне жената? Какво доказателство имате за това? 
Само едно доказателство има, а то е: откакто се е родил, докато умре, ако не 
направи никаква пакост, той е искрен, няма измама. По-силно от това 
доказателство в човешкия живот няма. Така всеки трябва да живее. Ако 
философствам само и не живея, както трябва, това е лъжа в моя живот. Ако 
живея съобразно с този велик закон в живота, няма лъжа. Вие всичко това 
знаете. Гледам някои, когато идват отвън, сериозни са, а като влязат, поухилят 
се. Това е изкуствено. Знаете ли как турците 

казват за жена, която се усмихва? Те казват: „В очите ми се засмя", мислят, че тя 
е вече с тях. Усмихването за тях е лош признак, а ние го смятаме добър признак. 
Да, но ако ви хване за крачето, като жаба ще ви погълне. Не визирам вашия 
личен живот, а просто констатирам един факт, който става вътре в мене, става и 
във всички вас. Студът и топлината, светлината и тъмнината - аз усещам. Тези 
неща произлизат вън от нас. Това не сме ние, това са неща отделни от нас. 
Светлината и тъмнината не представляват нашия живот, но когато те се 
съединят в един принцип, проявява се животът, т.е. третият принцип. И този 
принцип може да се прояви само на екватора на живота. Прочие, не можем да 
служим едновременно на Бога и на мамона. Ако служим на Бога, ще бъдем 
щастливи, а ако служим на мамона, ще бъдем нещастни; ако служим на Бога, 
ще бъдем здрави; ако служим на мамона ще бъдем болни и бедни; ако служим 
на Бога, стомахът ни ще бъде здрав, ако служим на мамона, ще бъде разстроен; 
ако служим на Бога, ще бъдем почитани от обществото, ако служим на мамона, 
хората ще ни презират; ако един народ служи на Бога, ще бъде възвишен, а ако 
служи на мамона, ще се снижава и изражда; ако служим на Бога, умът ни ще се 
развива правилно, ако служим на мамона, умът ни ще се смущава и потъмнява. 
Това са двата принципа. Ставаш сутрин, смутен си, ще отидеш при Господа, ще 
отправиш ума си към Него и ако Той положи ръката си отгоре, ще вложи 
равновесие и ще измени настроението ти. Затова казва Христос: „Елате при 
Мене всички, които сте обременени и аз ще ви успокоя и утеша". За да 
избегнете лошите последствия от първия принцип, който носи нещастие, всеки 
ден дружете с Христос. Първият принцип сам по себе си не иска да носи 
нещастия, а ги слага на другите, такова е неговото естество. 



Днес научихте да се пазите от средния пръст на Господа. Когато благославят 
свещениците, съединяват палеца и безименния пръст и вдигат другите два 
нагоре, но те самите отдавна са изгубили ключа, забравили са смисъла на 
Божията наука. За това ще ви държа друга беседа. То е цяла философия, която е 
съществувала 10,000 години преди християнството. Но ще кажете: „Преди 
толкова години светът не е бил създаден, какъв свят имаше преди Адам?" 
Преди падането на Адам имаше друг Адам, една друга велика култура. Като 
падна Адам, хората се изродиха и сега ние казваме: „Ние сме първият Адам". 
Вашият първи Адам е ягорида, която само на края на опашката си е Божествена 
и после еволюира. Като нямало от какво. Господ взел малко пръст, направил от 
нея Адам и го оставил да живее в един малък рай, като градинар. Казваме, че 
нашият първи баща бил гол. Гол е бил, защото мъж, който се оставя да го води 
за носа една жена, е глупав. Жена, която се оставя да я води една змия, и тя е 
глупава. То е още по-смешно даже. Не е син Божи този Адам, когото вие знаете. 
Христос е бил преди Адам, преди Аврам. Той е. Който се нарича Син на Бога 
Живаго. Христос, когато дойде, каза: „Аз съм Онзи, Който беше преди Адам и 
Аврам". Той е живял в онази велика епоха, велика култура, когато ангелите са 
пеели в Божествената зора на живота, в златния век на човешкия живот. Когато 
дойде грехът в света, тогава дойде великият баща - дяволът, който живее сега 
вътре във вас и затова вие сте чада на дявола. Ако не познаете, че сте в греха си, 
ще умрете; всякога ще служите на мамона и никога няма да бъдете щастливи. 
Когато казвам „вторият Адам", разбирам Христос. Той е втори по отношение 
към закона на Любовта, но по изявлението на Бога, Той е първото начало. Сега 
вярвам, че като се върнете у дома си, ще започнете да търсите в себе си третия 
принцип. Онези, които малко се занимават с математиката, да започнат да 
изучават уравненията и тогава в резултата на едно уравнение ще намерят 
третия принцип. В първата част на уравнението ще сложите вашия ум, във 
втората част - вашето сърце, а в третата част ще влезе вашето тяло, и в тези 
отношения ще намерите какъв ще бъде вашият живот. Сложете в умовете си 
мисълта да се съедините с Христос. Животът е в съединението и в хармонията. 
Всяка горчива дума, всяко недоволство да изчезне. И всяко желание да ухапете 
вашия ближен да изгасне. Това значи да служим на Бога. Какво служене ще 
бъде, ако искам в дадена беседа да ви изоблича, като имам пред себе си вашите 
грехове, и да ви кълва. Това е лъжливо учение. Кълването е много лесно нещо, 
то значи да взема един чук и да ви удрям, а един ден вие ще издигнете същия 
този чук върху моята глава. „С каквато мярка мериш, с такава ще ти отмерят." 
Тъй че от това, което слушате, не мислете, че аз ви кълва, защото аз мога и да 
мълча, но аз ви говоря една велика истина, която след дълги години вие сами 
ще я научите. Това съм научил аз след дълги години, които съм прекарал в 
материята тук на земята. Оплаквате се: „Лош е моят мъж", ще кажа: първият 
принцип е у него. Мъжът казва на жената, че е зла, казвам: първият принцип е 
у нея. Дъщерята е недоволна - първият принцип е у нея. „Българският народ се 
бие" - първият принцип е у него. Ще разсъждавате, защо се бият хората и защо 



светът е лош. Ще разсъждавате върху всичко това и кога да е ще го разберете 
„Да бъдем добри" - това е вече вторият принцип. Когато ще се укроти всичко 
когато настане мир, ще дойде третият принцип. 

И така, вложете си мисълта да служите на Бога - там е вашето спасение. 

Да бъде благословението на Любовта на живия Господ с всички ви. 


Беседа, държана на 21 януари 1917 г. 



1917_01_28 Все що е писано 


ВСЕ ШО Е ПИСАНО 


Беседа от Учителя, държана на 28 януари 1917 г. София. 

„Защото тези са дни на отмъщение, за да се изпълни все що е писано” *) 

В този стих, думата „отмъщение" звучи странно, което показва, че не е на 
мястото си. Засега по-сполучлива дума, която да изрази смисъла на Христовите 
думи, няма, нито в българския език, нито в чуждите езици. Донякъде, тази дума 
може да се замести с думите „отчет, равносметка, ликвидиране, равновесие". 
Христос, Когото и до днес още считат за идеал по чувства, мисли, постъпки и 
стремеж, е казал някои горчиви думи. Колкото и да са неприятни тези думи, те 
действат здравословно върху човешката душа, както горчивите хапове, върху 
организма на болния. Как би могъл човек да изправи своята изопачена мисъл, 
ако на пътя си не срещне противодействието на правата мисъл? Много 
християни и до днес още мислят, че могат да живеят, както разбират, да правят 
погрешки, без да си дават отчет за тях, без да носят последствията им. Те 
мислят, че, като се разкаят и обърнат към Бога, веднага греховете им ще се 
заличат. Погрешките се заличават, само когато се изправят. 

Истинският идеален живот изключва всички погрешки и престъпления. Грехът, 
погрешките са случайни, вметнати неща в живота. Те стават, понякога, 
несъзнателно, а понякога - съзнателно, или, според езика на съвременната 
юриспруденция - със смисъл, или без смисъл. Следователно, задачата на хората 
не се заключава в правене на погрешки и престъпления. Те са дошли на земята 
по една необходимост на своето развитие. Те имат велика мисия и 
предназначение - да завладеят земята, да бъдат господари на всички животни. 
Какво значи, да владее човек? Кой може да владее и да бъде господар? Да 
владееш земята, това значи, да я обработваш, както трябва, да туриш ред и 
порядък навсякъде. Да бъдеш господар на животните, това значи, да ги 
ръководиш; така да се грижиш за тях, че и те да бъдат доволни от тебе. Само 
разумният, добрият и свободният човек може да владее земята и да бъде 
господар на по-слабите същества. 

„Защото тези са дни на отмъщение, за да се изпълни все що е писано". Този 
стих може да се разгледа в широк смисъл - по отношение на цялото човечество, 
и в тесен смисъл - по отношение на личния живот на човека, както и по 
отношение на неговото тяло. Човешкото тяло представя неговата земя, с всички 
растения и животни по нея - риби, птици, млекопитаещи. Всичко това човек 
трябва да завладее, но, тъй като принадлежи на друг Господар, той носи 
отговорност за съществата, които стоят под него и на които става временно 



господар. Христос казва: „Господи, тези овце, които ми даде, са Твои, затова аз 
полагам живота си за тях". Ето загцо, човек трябва да знае, че за всяка власт, 
която му е дадена, носи отговорности. Всеки иска да бъде силен, но 
придобиването на тази сила има смисъл, само когато се употребява за нещо 
добро и велико. Иначе, тя е безпредметна. Силата, както дарбите и 
способностите на човека, се придобиват постепенно, с развитието на човека, а 
не изведнъж. Знаете ли, колко хиляди години е работила гъсеницата, докато 
придобие изкуството да преде, да се завива в пашкул и да се превърне в 
пеперуда. Които не са запознати с естествената история, ще кажат, че Бог е 
създал всичко. Бог е дал условия на всички живи същества да се развиват, но те 
сами трябва да правят усилия, да подобрят живота си, т.е. да минават от по- 
низко на по-високо стъпало. Който иска да проследи пътя на развитието, което 
става с някои същества, нека вземе едно бубено семе и го наблюдава: първо под 
микроскоп, после с лупа, да види, през какви процеси минава, как се 
диференцират клетките, докато се превърне в малко червейче, след това в буба, 
в какавида и най-после, в пеперуда. Ще кажете, че развитието на бубеното семе 
е несъзнателен процес. На земята, бубата живее несъзнателно, но в друг някой 
свят, по-висок от този, на земята, бубата е съзнателно същество. Затова е казано 
в Писанието: „Където е сърцето ти, там ще бъдеш и ти”. С други думи казано: 
Където е съзнанието ти, там живееш. Ако съзнанието на бубата не присъства на 
земята, тя минава за нас като несъзнателно същество. 

Бубата живее, несъзнателно, на земята, но какво ще кажем за човека, който 
минава през опитността на блудния син? Той се отделил от Бога, скъсал 
връзката си със своето виеше съзнание и тръгнал по света, да странства. Има ли 
право, човек, да се отделя от Бога? Щом се прекъсне връзката между 
Божественото и човешкото съзнание, човек има право да се отдели от Бога; има 
право да странства по света; има право да изяде и изпие богатството на баща си 
с леки, повръхностни приятели и приятелки; има право да стане свинар, да 
ходи окъсан и бос; най-после, когато се пробуди съзнанието му, има право да се 
върне при баща си и да каже: "Приеми ме като един от твоите слуги. Не съм 
достоен да се нарека твой син. Сгреших пред тебе и пред Бога, прости ми". И 
бащата има право да посрещне сина си с радост, да го прегърне и целуне и да 
заповяда, в негова чест, да заколят най-угоеното теле. И по-големият брат има 
право да се сърди, че баща му заклал най-угоеното теле за по-малкия си син, 
който изял и изпил всичко, и се върнал при баща си гол и бос, като последен 
сиромах. Такава е съдбата на всеки човек, на всяко семейство, на всяко общество 
и на всеки народ, които са се отклонили от Бога. Това става днес по целия свят. 

Казано е в Писанието, че Син Человечески ще дойде втори път на земята. С 
какво ще се ознаменува идването на Христа? - С пробуждане на човешкото 
съзнание. Когато човек осиромашее, когато изгуби всичкото си багатство и 
тръгне гладен, гол и бос по света, тогава ще съзнае, че е сгрешил, че е взел крив 



път и ще започне да очаква идването на Христа. Това означава - пробуждане на 
човешкото съзнание. Това е процес, който се налага вече на хората. Всеки трябва 
да се върне при своя Баща, да съзнае погрешката си и да се разкае. Само така, 
човек ще види последствията на своя живот, както в миналото, така и в 
настоящето. И блудният син си даде сметка за своя минал живот, разбра, какво 
е придобил и какво загубил, и едва тогава реши, да се върне при баща си. Той 
разбра, че със свинарство нищо не се постига. Най-после, гладът го застави да се 
върне при баща си, да стане негов слуга. Ще кажете, че е страшно положението 
на човека, когато тръгне по света гладен, гол и бос. Ако сте дошли до това 
положение и сте се разкаяли, и върнали при баща си, радвайте се, че 
вътрешните ви дрипели, т.е. вътрешните ви недостатъци са излезли навън, сами 
да ги видите и изправите. Радвайте се, че сте поумнели. Когато поумнее, човек е 
отвътре сит, облечен и обут, а отвън - гладен, окъсан и бос. Благодарете, че 
разумността е влязла във вас и вие можете вече, да се върнете при Баща си и да 
кажете: Отче, прости ме, сгреших пред Тебе, но научих великия закон, че на 
всеки се отдава заслуженото. 

„За да се изпълни все що е писано". Тези думи се отнасят и до всички 
съвременни общества, държави и народи. Европейските народи ще оголеят, ще 
изгубят силата си, ще настане глад на земята: кокошки, пуйки, агнета, прасета 
ще намалеят, почти ще изчезнат. Не само това, но и хлябът ще се намали, ще се 
дава дневно по 200 - 300 гр. на човек. Може да се случи и да гладувате по два-три 
деня. Всеки ще се пита: Защо дойдоха тези времена до главата ни? Кой е 
виновен за бедствията по света? - Виновникът не е един; всеки, сам за себе си, е 
виновен за лошите последствия. Когато ти яде и пи с приятелите си, те ли са 
виновни за твоето пропадане? Те бяха твои гости. Ти ги покани, да се 
повеселиш с тях; ти им даде средства, да ядат и пият с тебе, да прекараш по¬ 
весело. На кого се сърдиш сега? Както си ял и пил, без да мислиш за 
последствията, сега ще бъдеш герой, да понесеш закона за възмездието върху 
себе си. Ще благодариш на този закон, че ти дава възможност да се изправиш. 

Религиозните хора се готвят, като заминат от този свят, да отидат в друг, по- 
организиран и съвършен. Ако от плодните дървета падат незрели плодове, къде 
ще отидат? Ще ги изнесат ли на пазара? Ще ги сложат ли на трапезата на някой 
богат човек? Ще ги видите ли в джоба на някое дете? Незрелите плодове ще 
останат при дънера на стъблото, докато изгният. За тях другият свят е затворен. 
Незрелите плодове ще останат дълго време на дървото - тукашният свят, докато 
узреят. Следователно, за неподготвените хора, този и онзи свят е един и същ. 
Дълго време човек ще живее на земята, дето ще се учи, ще расте и ще се 
развива, докато свърши развитието си. Тук той ще следва първоначално 
училище, после прогимназия, гимназия и университет. След това, ще влезе във 
великата житейска школа, да приложи наученото. И най-после, когато завърши 
и последната, житейската школа, тогава ще влезе в организирания свят. 



наречен „небе". На небето приемат само учени хора, които са напълно узрели. 
Който отиде там, веднага ще му се даде работа, която трябва да свърши добре. 
Там не приемат хора без работа. Който влезе неподготвен в онзи свят, ще го 
оставят два-три деня, като гост и след това ще му възложат някаква работа. Не 
може ли да я свърши, ще го изпратят отново на земята. 

Една баба сънувала, че отишла на онзи свят. Първото нещо, което видяла там, 
било една голяма маса, покрита с бяло и пред нея седяли няколко белобради 
старци, с книга в ръка. Тя разбрала, че четат нещо, занимават се. Това я 
смутило, понеже не знаела, какво да говори и как да се обърне към такива учени 
хора. Един от тях я запитал: Бабо, защо си дошла? Знаеш ли да четеш и да 
пишеш? - Не зная, синко, не съм учила. - Щом не знаеш да четеш и да пишеш, 
ще носиш вода. - Е, синко, цял живот носих вода на земята, дотегна ми вече, а 
вие и тук ме карате на същата работа. - Ако не искаш да носиш вода, ще се 
върнеш на земята, да се научиш да четеш и да пишеш. 

Докато е на земята, човек минава през три области на живота. Първата област е 
стомахът. Живее ли още в стомаха, човек се съобразява с неговите правила и 
закони. Стомахът дава угощения и кани гости. Всички се нареждат пред 
трапезата и очакват да се сложи онова, което домакинята е приготвила. 
Започват да слагат едно след друго - супа, печена кокошка или пуйка, пражоли 
и отвреме-навреме, по една-две чаши шестгодишно винце, да се развеселят 
сърцата на гостите. Всички ядат и благославят Господа за благата, които им е 
дал. Така се разбира животът, от гледището на стомаха. Ако запитате човека, 
защо яде кокошки, агънца, прасета, ще каже, че така е определено от Бога, да 
владее животните и да им бъде господар. Той вкарва всички животни в стомаха 
си и се чувства доволен. Като влязат вътре, те започват да го питат: Господарю, 
какво да работим тук? Всяко животно започва да се проявява по своему: свинята 
започва да рови, волът - да боде, кокошката - да разхвърля, каквото намери, 
пуйката - да се надува. Не се минава много време, стомахът на господаря се 
разстройва, храносмилането му се затруднява. Той страда, пъшка, вика лекар да 
му помогне и се чуди, какво е станало с него. Много просто: животните, които 
са влезли в него, не могат да се помирят. Те създават разстройство в организма. 
Лекарят предписва очистително, господарят повръща, пречиства стомаха си и 
се облекчава. 

Какво означава думата „повръщане"? Според мене, думите "повръщане" и 
„одумване" са синоними. Както преяждането разстройва стомаха, така лошите 
и нечисти чувства разстройват сърцето. Като знаете това, не допущайте нито да 
влизат в сърцето ви, нито да излизат от него отрицателни чувства. Защо трябва 
да се одумвате едни-други? Влезе ли някое отрицателно чувство в сърцето ви, 
веднага го повърнете назад. Някой ял развалена храна и тръгва от къща на 
къща, да разправя, каква била храната, докато най-после я повърне и се 



освободи. Ако не разправя за себе си, ще говори за своите близки, че яли лоша 
храна. Не яжте нечиста храна, да не става нужда, да разправяте на другите, 
какво сте яли. Не говорете нито за себе си, нито за близките си. Устата е 
създадена да приема чиста, здравословна храна, а не, да изхвърля нечистата 
навън. Две врати има човек: от едната приема, от другата изхвърля. Ако от една 
и съща врата приема и изхвърля нещата, той е нарушил хармонията в своя 
организъм. Този закон е общ и за физическата, и за духовната храна. От една 
врата ще приемаш, от друга ще изхвърляш. Допуснете ли нещо да излезе през 
устата, то трябва да бъде най-хубаво. Не е позволено на човешкия език да си 
служи с отрицателни и горчиви думи. Затова е казано в Писанието: „За всяка 
празна дума ще давате отчет". 

Същото се отнася до мислите, чувствата и постъпките на човека. Човек е 
свързан с разумния свят, със същества от висока култура - светим, ангели, 
арахангели, които държат сметка за всяка негова постъпка, за всяка мисъл и 
чувство, които излизат от ума и сърцето му. Един ден, той ще отговаря за 
всичко, което е допуснал в себе си. Човек дохожда на земята, ражда се, яде, 
облича се, учи. Изразходва се грамадно количество слънчева енергия - светлина 
и топлина, различни елементи - кислород, водород, азот, фосфор, желязо, 
сребро, злато и т.н. Всичко това струва милиони и милиарди. Ние виждаме, че 
човек расте, развива се, но колко струва той на природата, не знаем. Колко 
енергия са изразходвали разумните същества, като са работили и работят върху 
него, и това не знаем. Направете сметка, колко коства един човек, който е живял 
сто години на земята, за да разберете, има ли право той да злоупотребява с 
онова, което му е дадено. Който злоупотребява с правата, които му са дадени, 
лишава се от благоприятните условия на живота - да се ражда и преражда. Да 
не може човек да се преражда, това значи, да бъде завинаги затворен. 

Днес няма вече условия за злото. Син Человечески дойде на земята, именно, 
затова: да освободи човечеството от злото, от лошите хора и животни. С други 
думи казано, всички обикновени човешки идеали ще изчезнат и ще се заместят 
с вечни. Всяка мисъл, всяко желание, които не се основават на някакъв велик 
идеал, сами по себе си, ще изчезнат. Само една мисъл да остане в главата ви и 
едно желание в сърцето ви, но да са безсмъртни. Какъв смисъл има, че сте 
родили десет деца, които не изпълняват Божията воля? Какво дете е това, което 
не обича баща си? Без любов не могат да се проявят нито вярата, нито 
надеждата. Любовта е първият и най-силен стимул за човека. Любовта на Бога 
към човечеството, към всичко живо. Го заставя да дойде в света, между хората. 
Обикновено, Бог посещава света в усилни и тежки времена, когато човечеството 
минава през големи кризи. Днес времената са тежки, хората и народите 
минават през големи изпитания, поради което. Бог е най-близо до тях. 



Като се говори за прераждането, мнозина не го признават, но това не е важно. 
Какво от това, че някой не признава известен факт? Независимо това, фактът е 
налице. Хората са съществували и преди историческите времена, съществуват и 
днес. Те се раждали и прераждали, благодарение на което, придобивали по 
нещо ново, усъвършенствали се. Човек се преражда, но с нови имена. Същото 
става и с народите. Сегашните народи, наречени германци, англичани, руснаци, 
французи, българи и др., съществували, едно време, под други имена. Колко 
време е живял човек на земята, точно не се знае - различни мнения има по този 
въпрос. Според Библията, човек съществува от осем хиляди години; според 
окултистите - от 18 милиона години. Бог иде на земята, не да съди хората, но да 
пречисти света. Как ще го пречисти? - Чрез огън. Затова е казано в Писанието: 
„Всяко дърво, което не дава плод, ще се изкорени и в огън ще се хвърли". 
Дървото не може да живее на камениста почва, пръст му трябва. Следователно, 
всеки човек, който не дава плод, ще се изкорени и ще се хвърли в огъня. Кога 
човек дава плод? - Когато живее според законите на любовта. Вън от любовта 
няма живот, няма никакво постижение. През дългия живот, който е прекарал 
на земята, човек имал грижата да си създаде почва, която да разоре, обработи и 
посее, както прави земеделецът със своите ниви. Върху тази почва са паднали 
голям брой нечисти мисли и желания, които са я покварили. Тя трябва да се 
пречисти. Как? - Като се преобърне няколко пъти с ралото и се остави, известно 
време, на слънце - да се пече, докато стане плодородна. 

За да помогне на човека в пречистване на неговата почва и освобождаване от 
греха, разумният свят, т.е. Провидението, му изпраща страдания. В този 
смисъл, страданието е плугът, чрез който се разорава нашата почва. Тя трябва 
да се разоре няколко пъти и да се изложи на слънце, докато се пречисти. Така, 
именно, тя става годна за посяване на чисти мисли и чувства. Хиляди години 
наред. Божията Любов трябва да действа върху човешката душа, за да върже, 
най-после, плодове. Докато узреят плодовете, естествено е, човек да бъде 
недоволен, кисел. Първоначално плодът е кисел и горчив. Колкото по-дълго 
време се излага на слънцето, той става все по-сладък, докато узрее напълно и 
стане сладък и ароматен. Процесът на узряването е свършен. Тъй щото, когато 
някой човек е кисел и недоволен, ще знаете, че той се намира в началото на своя 
живот - в зародишно състояние, едва е завързал. След няколко Божествени 
години, той ще узрее и ще стане сладък - недоволството му ще се превърне в 
доволство. Не е лошо човек да се гневи и да е недоволен. Гневът и недоволството 
са намясто, когато почиват на принципална основа. Всяко нещо има смисъл, 
когато е намясто, т.е. когато има основание. 

В турско време, българите са имали голям страх от ошурджиите, т.е. 
бирниците, които са събирали големи данъци. Докато ошурджията не е дошъл, 
българинът бил спокоен. Той излизал пред пътната врата, взимал пръчка и нож 
в ръка и на едро дялал, като разисквал по различни въпроси. Обаче, ако дойдел 



някой и кажел: Ошурджията иде! - веднага българинът се стряскал, обръщал 
пръчката към себе си и започвал да дяла ситно и да мисли, как ще плати данъка 
си. Преди това, той свободно си размишлявал и се произнасял, че Бог не 
съществува. Щом дойде ошурджията. Бог съществува - тоягата, т.е. правдата се 
налага. И той обръща тоягата към себе си. Като имаш пари, княз си, бейден - 
бей си. Като нямаш пари, и титлата губиш. 

Един млад, красив момък се радвал на свободата, която имал. Дружел с моми и 
момци и се чувствал независим. Момите го харесвали и за голямата свобода, с 
която се ползвал, го наричали „княз на князете". Един ден, той решил да се 
сгоди. Момите го наричали вече само княз. След това се оженил. Сега го 
считали обикновен човек, като всички хора. Най-после, той се развел с жена си 
и всички започнали да гледат на него като на посмешище, на човек, който стои 
по-долу от обикновените хора. 

Бог изпраща хората на земята свободни, да се чувстват независими и да живеят 
като князе. Какво правят те? Намерят някой мъж или някоя жена и се 
обвързват. Те изгубват свободата си и падат по-долу от княз. После се оженват - 
стават обикновени. Най-после се развеждат - стават за посмешище на хората. 
Щом са направили погрешка, ще я изправят. Мъжът дяла пръчката на ситно, 
жената - също, мислят, как да платят данъците си на ошурджията. Не се 
свързвайте с хора, които имат да плащат на ошурджията. 

„За да се изпълни все що е писано". С други думи казано: Съд Божи иде в света! 
- Кога ще дойде Божият съд? - Когато Божествената светлина влезе в умовете на 
хората и те започнат да виждат ясно всичко, каквото са направили в сегашния и 
в миналия си живот. Те се намират вече пред нова задача, да изправят живота 
си, да изправят всичките си погрешки. Благодарете за светлината, която ви е 
дадена и бъдете готови, като блудния син, да се обърнете към Бога, с разкаяние 
и смирение, и кажете: Господи, бъди милостив към нас! Не изпълнихме волята 
Ти, но сега сме готови да станем слуги, да Ти служим с любов. Помолете се на 
Бога, да напише имената ви в книгата на живота. Откажете се от лъжата, на 
която сте служили с години и приемете истината. Ако не сте готови да служите 
на Бога от благодарност, вие ще се намерите в положението на един гръцки 
цар, който отговорил на своя добър лекар с неблагодарност. 

Гръцкият цар, за когото се говори в разказа, страдал от проказа. В царството му 
дошъл един знатен лекар, някой си Дубан, който се заел с лекуването на царя и 
в скоро време го излекувал. В знак на благодарност, царят назначил лекаря на 
една от първите служби в царството. От завист към него, неприятелите му 
започнали да правят различни интриги, които достигнали до ухото на царя. 
Той повярвал на интригите и, за да се освободи от лекаря, заповядал - да го 
екзекутират. Преди да се изпълни заповедта на царя, лекарят се явил при него. 



разказал му истинското положение, в което се намирал и го помолил за 
милост. Царят не се съгласил и потвърдил присъдата. Тогава лекарят казал: Ще 
ви оставя една книга, в която ще намерите отговор на всички трудни въпроси, 
които ви вълнуват. Като прелиствате книгата, заедно с отговорите на въпросите, 
ще чувате и моя глас - главата ми ще проговаря. Царят взел книгата и се 
зарадвал, че ще има възможност да прави интересни наблюдения. След 
екзекутирането на лекаря, обещаната от него книга била вече на царската маса. 
Царят всеки ден обръщал по един лист на книгата, да чете написаното в нея. 
Обаче, колкото повече прелиствал книгата, толкова повече положението му се 
влошавало. Листата били напоени с някаква отрова. Когато отворил последния 
лист на книгата, царят чул, че се говори: Това е възнаграждението на всеки 
човек, който, за направеното добро, отговаря с неблагодарност. Така завършил 
живота си неблагодарният цар. 

Кой е лекарят, който лекува човешката проказа? - Христос. Вместо да 
благодарите, вие ще отрежете главата Му, за да се освободите от Него. Тогава, 
ще дойде при вас дяволът, чиито интриги слушате и ще ви даде книгата, която, 
всеки ден ще прелиствате, да четете от нея мъдрите му съвети. Листата на тази 
книга са пропити с отрова. Като четете мъдрите дяволски съвети, постепенно 
ще се отравяте, докато дойдете до последния лист. Тогава ще чуете гласа на 
дявола, който ще ви каже: Това е възнаграждението на всеки грешник, който, за 
направеното му добро, отговаря със зло. Той не заслужава да живее. 

Мнозина се оплакват от неправдите в живота и отдават всичко на Бога. Щом 
мислят така, неправдата е в тях. Ако е даден само един живот на човека, има 
право да се оплаква. Но какво ще кажете, като знаете, че много пъти живеете на 
земята? Не мислите ли, че вие сами сте създали неправдата? Вие живеете по 
Божия благодат. Бог е толкова снизходителен към вас и въпреки това, вие пак 
роптаете. Нова епоха иде, нова култура, нови условия. Новата епоха се 
ознаменува с това, че Бог иде в света, да тури ред и порядък, да отдели 
смъртните от безсмъртните, грешните от праведните. Всеки сам си определя 
категорията, в която ще живее. Грешният, със своите изопачени и нечисти 
мисли и желания, ще си създаде съответно тяло, със съответен мозък, дробове и 
стомах. Мислите и желанията на човека се въплътяват в такава форма, която 
отговаря на тях. Тъй щото, не се чудете, защо съществуват различни форми: 
мечки, вълци, тигри, лъвове, змии и др. Формите се създават според мислите, 
чувствата и желанията. Не се чудете, защо съществуват добри и лоши хора, 
защо никои са здрави, бодри и енергични, а други - болни, хилави и 
неспособни за работа. Не се питайте, защо съществуват микробите, които 
рушат човешкия организъм. След всичко това, лекарите се събират, да 
обмислят този въпрос, да намерят начин, как да се справят с микробите. Има 
микроби, които, в 24 часа, могат да изпратят човека на онзи свят, в света на 
мъчението. Микробите са страшен бич за човека. 



„Тези са дни на отмъщение, за да се изпълни все що е писано”. Питате: 
Отмъщава ли Бог на хората? Чрез микробите ли трябва да им отмъщава? Не 
отговарям на въпроса ви, но питам: Какви ще бъдат отношенията ви към вашия 
съсед, който съзнателно пуща свинете си, да ровят във вашата добре наредена 
градина? Вашата градина не е за свинете на съседа ви. Вие сте работили в нея с 
любов и радост за своите близки и приятели. Който ви обича, нека влезе в 
градината ви, да се разходи, да се порадва на хубавите цветя и плодове. 

Представете си, че бащата на едно семейство бил в странство. Като се връща в 
дома си, той купува хубави подаръци на четирите си дъщери и на жена си. Едва 
пристигнал, двете му дъщери спират вниманието си върху подаръците и 
накитите, които баща им носи, разглеждат ги, любуват им се, но на баща си не 
обръщат никакво внимание. Че той е уморен, че трябва да се измие, да си хапне 
и почине, това не се отнася до тях. Обаче, другите две отправят всичкото си 
внимание към него: едната му носи вода - да се измие, дрехи - да се преоблече; 
другата приготвя ядене - да си хапне и почине. Те не мисдят още за подаръците. 
Бащата е внимателен и към четирите си дъщери, но към първите две има едно 
отношение, а към вторите - друго. Той няма да изрази отношението си външно, 
но вътрешно вече има някаква разлика. Оттук вадим закона: Любовта любов 
ражда. Омразата не може да роди любов. От страх, можеш да дадеш вид, че 
обичаш някого, но щом се махне причината, която произвежда страха, 
омразата се увеличава. Любовта изключва страха, обаче, безлюбието, омразата 
раждат страха. Само лошите, тъмните духове се страхуват, а не светлите и 
добрите. Следователно, щом влезе някой лош, тъмен дух във вас, вие веднага 
започвате да се страхувате. Изпъдете лошия дух от себе си. Нека той стане ваш 
слуга, а не господар. Щом го изпъдите, вие ставате силни, смели, повдигате 
съзнанието си и влизате в една светла област, дето цари любов и съгласие, 
светлина и мир. - Какво ще стане със света? - Не мислете за това, мислете за 
себе си. Друг е бил, досега, господарят на света, но днес той е вързан. Той 
трепери сега, страхува се, съжалява, че е изгубил властта си. Ще го изпратят 
долу, в низшия свят, да се научи да работи. Той е ял и пил, но работа се иска от 
него - друго спасение няма. Щом е вързан главният господар, с малките 
господарчета лесно ще се справите. Всеки ще върже малкото господарче в себе 
си и ще го тури на работа. Не се страхувайте от този господар, неговото царство 
е свършено. Турете Христа за глава на вашето царство и вървете по Неговия 
път. Само така ангелите ще ви бъдат приятели и вие ще ходите в светлина. Това 
иска Бог от всички. Слушайте гласа Му и бъдете готови да изпълните Неговата 
воля. Дошло е време вече за скъсване връзките със стария господар и да 
възстановите връзките си с Онзи, Който ви е създал. Който ви обича и мисли за 


вас. 



Религиозните хора се готвят, като отидат на онзи свят, да минат през всички 
планети и да се установят на слънцето. И това ще бъде, но не сега. Вие още не 
сте готови за другите планети. Има смисъл да обиколи човек всички планети и 
звезди, но да придобие нещо, да се измени, да стане нов човек. А тъй, да мине и 
замине само, да види нови неща, без да разбере смисъла им, не заслужава да се 
изразходва толкова енергия. Ще дойде ден, когато човек ще пътува свободно от 
една планета в друга, но не със сегашното си тяло. Ново тяло трябва да си 
създадете, което да може да се разглобява и отново създава, за да го пренасяте 
от едно място на друго. Ще дойде ден, когато човек ще пътува по земята без 
тренове, без автомобили и аероплани. Той ще има ново тяло, устроено по нов 
начин. Сам той ще разполага с нова светлина и знания, ще познава законите на 
Всемира и ще ги прилага. Тогава той няма да оре и копае земята, както днес 
прави, но ще се храни по особен начин, който днес и най-учените не познават. 

Христос казва: „Иди си сега и повече не греши”. Да не греши човек, това значи, 
да не престъпва Божия закон. Който реши да служи на Бога, той изпълнява 
Неговия закон. Щом влезеш в обществото на ангелите, ти се повдигаш. Голямо 
благословение е за човека - да има приятелството на ангелите, на светиите, на 
добрите хора в света. Всеки ще се надпреварва да ти даде нещо. Страшно е, 
обаче, да попаднеш между неприятели. Всеки гледа да вземе нещо от тебе, да те 
ограби и погуби. Царството Божие не погубва човека. Там живеят хора в пълно 
обединение, в служене на любовта. Там всички живеят един за друг, а днес 
всеки живее за себе си. Под думата „себе си" разбираме низшето в човека: 
млекопитаещи, птици, риби. Затова, именно, Христос казва: „Който не се 
отрече от себе си, не може да бъде мой ученик". Като се откаже от низшето, 
човек има възможност по-бързо да еволюира. Законът за еволюцията е общ за 
всички същества - и за хората, и за животните. Колкото по-грешен е човек, 
толкова по-бавно еволюира. Той е изложен на големи страдания, за да се 
пробуди съзнанието му. Същият закон се отнася и до животните. Тази е 
причината, дето едни животни страдат повече от други. Колкото по-тежки са 
страданията на едно същество, толкова повече има да плаща. Като изучавате 
естествена история, виждате, как формите постепенно минават от една в друга 
и се усъвършенстват. Разбира се, това е дълъг процес, който се извършва в 
продължение на хиляди години. За нас не важи времето, а резултатите. Ето 
защо, като дойдете до животните, не гледайте на тях с пренебрежение, но 
знайте, че един ден и те ще се изменят, ще се повдигнат. По съзнание, по 
материални условия, животните са по-долу от човека, но и те, един ден, ще се 
повдигнат. Ако знае, как да влезе във връзка с тях, човек може да се разговаря и 
с коня, и с вола, и с кучето, даже и с по-низкостоящите животни. Овчарят, който 
живее в колиба, и царят, който живее в палат, се намират при различни 
физически и духовни условия, но вие можете да се разговаряте и с двамата. Има 
хора, които, по съзнание, не стоят по-високо от животните. Има и животни, 
които, по съзнание, са като хората. Ето защо, не трябва да се влияете от 



външната форма на нещата, но да обръщате внимание на съдържанието и на 
смисъла им. Истината разкрива произхода на човека. Един ден, когато влезете в 
духовния свят, вашите мисли и чувства ще станат обективни и като ги видите, 
ще се засрамите от себе си, ще разберете, че не сте готови за този свят и ще 
пожелаете, по-скоро да слезете на земята, да работите за съграждане на своето 
светло бъдеще. Затова, именно, човек се преражда. Работа се иска от него. В 
каквото положение да ви поставят, трябва да знаете, че това е вашата съдба. 
Работете върху себе си, да подобрите съдбата си. Това се постига само по един 
начин: като служите на Бога с всичкия си ум, с всичкото си сърце, с всичката си 
душа и с всичката си сила. С други думи казано: Да служим на Господа с 
всичките си мисли, чувства и действия. Да служим на ближния си като на себе 
си. Кой е твой ближен? - Който ти помага и работи за тебе. Значи, волът, конят, 
кравата са твои ближни. Бог знае езика на всички животни и се разговаря с тях, 
както с хората, а ти се срамуваш да разговаряш с твоя вол, който по цели дни 
оре на нивата ти. Понякога, Бог предпочита да се разговаря с един вол, 
отколкото с един надут грешник, който сам си причинява страдания и обвинява 
Бога, че му дава толкова страдания и мъчнотии. Волът, по цели дни, тегли 
хомота на своя господар, но никога не го обвинява, че му причинява страдания. 
Бог е дал на човека хиляди блага и продължава да му дава. Кой е виновен за 
страданията му? - Той сам. Като злоупотребява с благата и Божието 
благословение, страданията неизбежно го следват. Какво трябва да направи, за 
да се освободи от тях? - Да прегледа живота си и да го изправи. 

Единствената сила, която може да изправи човешкия живот, е любовта. 
Приложете любовта и животът ви, сам по себе си, ще се изправи. - Коя любов? 
- За която вие сте готови. Любовта има 350 милиона форми. Задача на човека е 
да изучава формите на любовта и да ги различава. Тъй щото, когато някой 
каже, че ви обича, вие трябва да знаете, каква е неговата любов: като на червея, 
на паяка, на комара, на кокошката, на кучето, на мечката, на вълка, на вола, на 
коня, или като на майката, на светията, на ангела и т.н. Не е позволено на човека 
да си служи с любовта на паяка, да смучи кръвта на своята възлюбена или на 
своя възлюбен; не е позволено да си служи и с любовта на хищника, който 
разкъсва своята жертва. Бог слиза на земята, не да съди хората, но да ги поучава. 
Той разтваря книгата на живота пред всеки човек и го заставя да чете, сам да 
види своите погрешки. Къде греши човек най-много? - По отношение на 
любовта. Като види и съзнае погрешките си, той ще каже като блудния син: 
Прости ме, Отче, ида при Тебе окъсан и бос, гладен и сиромах. Всичко, което ми 
даде, изядох и изпих, съгреших пред Тебе и небето, но готов съм да Ти стана 
слуга и да Ти служа. Това е съдбата на света, която днес се прилага. Бог ще 
приеме блудния син с любов, ще заповяда да го окъпят и облекат в нова 
премяна, ще го прегърне и целуне и в негова чест, ще заколи най-угоеното си 
теле; но дяволът, т.е. по-големият брат ще бъде недоволен. Той ще каже на 
Господа: Толкова години работих за тебе, но ти нищо не ми даде. Дяволът не 



говори истината. Всичкото богатство на света е негово. За дявола е казано: „Не 
дойде да помага на ангелите, а на семето Аврамово". 

И тъй, със слизането на Христа в света, хората гце се повдигнат, ще чуят гласа 
Му и ще възприемат новата мисъл. От който край на света да говори Христос, 
навсякъде ще чуват гласа Му. Праведните, едновременно, ще Го чуват и виждат. 
Той ще бъде навсякъде. Това значи, да бъде човек ясновидец, да е развил 
шестото чувство в себе си. Ако Христос слезе, втори път, на земята в плът, 
хората пак ще Го разпнат. Този път, Христос иде в такава форма, която нито от 
храна се нуждае, нито кръст я хваща. Той се нуждае от плодовете на вашето 
дърво. Като ви погледне, Той ще види, има ли плодове вашата душа и като 
намери плод, ще каже: „Да бъде благословена тази душа!" Казвам: Блажена е 
онази душа, на чието дърво има поне един узрял плод! Като дойде Христос при 
вас, ще Му предложите своя плод, да се нахрани. Така Той ще познае, че вие сте 
работили градината си с любов, добре сте разкопавали и поливали плодните си 
дръвчета. Много мъже, жени и деца поливат своите градини със сълзи, които 
идат от дълбочината на техните сърца. Един ден, от тези сълзи, ще се родят 
сладки, вкусни плодове. Не се плашете от сълзите си! Не казвайте, че плачете, 
но кажете, че поливате своята градина. Не казвайте, че сърцето ви се разкъсва от 
скръб и страдание, но кажете, че разоравате нивата си. Разоравайте и поливайте 
Божествената нива, да даде изобилно плод. Това е смисълът на живота. Затова 
иде Христос в света. 

Какво е състоянието на сегашното човечество? То се намира в положението на 
движещия се параход. Преди да тръгне, параходът се разтърсва, полюлява се и 
когато движението се предаде по всичките му части, той започва спокойно и 
плавно да се движи по повърхността на водата. Христос иде на земята, да 
раздвижи спрелия в пътя си параход. Той ще му даде голям тласък, ще го 
разтърси, ще го залюлее, но ще го застави да тръгне, да поеме правата посока на 
своето движение. Следователно, идването на Христа ще се ознаменува с 
движение на човечеството в права посока. Всички хора ще започнат да мислят, 
да чувстват и да действат право, както параходът се движи в права посока и 
върви към строго определена цел. Мъчно е да си представиш, как ще стане това, 
но когато парата разтърси твоя параход; когато мислите ти станат ясни, 
определени; когато съзнаеш целта на твоя живот, ти ще видиш Христа, пред 
себе си, така ясно, както машинистът вижда и знае, че трябва да тури въглища в 
огнището, за да тръгне параходът. Мнозина са виждали и виждат Христа - 
весел, засмян, с ореол на главата, че отива към Ерусалим - като символ на свято 
място. Христос е във всички светове, а не само на земята. Които са по- 
чувствителни, съзнават това, възприемат го и с ума, и със сърцето си. Няма 
човек, който да не чувства, поне най-малкото, раздвижване в себе си. Който 
чувства това раздвижване по-силно, той се страхува, безпокои се, да не стане 
нещо страшно с него. - Нищо страшно няма да стане. Вашият параход се движи 



напред, върви в определена посока, към Божественото пристанище. Аз не ви 
говоря за гроба. Напротив, щом параходът ви се подвижи, вие ще излезете вън 
от гроба и ще възкръснете. Това означава стихът, който Павел е казал: „Ние 
няма да умрем, но ще се изменим". 

Какво ще стане с нас? - Ще си легнете като буба и на сутринта ще станете като 
какавида. Втората вечер ще си легнете като какавида и на сутринта ще бъдете 
пеперуда, която свободно ще кацва, от цвят на цвят, да събира сладкия нектар 
на цветята. Какво стана с нас? - Преобразихте се. Бог отне вашите стари, корави 
сърца и ви даде нови, меки, от фина материя, на които, днес, пише своя закон. 
Той отне изопачените ви умове и ви даде нови, светли, които да разбират 
Неговите мисли и да ги прилагат. Душата ви ще бъде храм Божи, а сърцето ви - 
Негов олтар, на който ще принасяте жертвите си. Духът ще бъде Божият 
служител. Това значи, да служиш на Бога с всичкия си ум, с всичкото си сърце, с 
всичката си душа и сила. Това значи, съдбата на света. Да съдиш, това значи, да 
намериш истинския път, по който, като човек в обществото, като народ в 
човечеството, да научиш задълженията си към Бога и да ги изпълниш. - Тогава 
ще се познаваме ли? - Повече, отколкото днес се познавате. - Ще се обичаме ли? 
- Повече, отколкото днес се обичате. Тогава ще бъдете радостни и весели, със 
засмени лица и отворени сърца. Днес лицата на хората са замрежени, облаци 
има върху тях. Кой е виновен за това? 

Едно дете видяло изгрева на слънцето, скрито под мъгли и облаци; неговият 
червен облик едва се прозирал. - Защо ме гледаш така навъсено и гневно? - 
запитало детето? Слънцето отговорило: Вината не е в мене. Облаци ме 
засенчват, мъгли пречат на лъчите ми, но минат ли те, аз пак ще ти покажа 
моят весел и засмян образ. Сега и на вас казвам : Не питайте, защо образът на 
Христа е мрачен и сърдит. Облаци и мъгли го засенчват. Когато те се разсеят, 
вие ще видите светлия и засмян образ на Христа, от Който лъха любов и 
светлина, радост и веселие. Любовта на Христа, отчасти, може да се уподоби на 
красивия и светъл слънчев образ. Когато почувствате Неговата любов, земният 
ви живот ще се осмисли. Тогава ще разберете, защо се раждате и умирате, защо 
сте жени и мъже, защо раждате и отглеждате деца. Не само ще разберете тези 
неща, но те ще се осмислят за вас. 

„Тези са дни на отмъщение, за да се изпълни все що е писано". Страшен е този 
стих. Който не разбира дълбокия му смисъл, ще ви прати в ада. Който го 
разбира и тълкува правилно, казва: Христос иде в света със своята разумност и 
любов. Той казва, на всички хора, по лицето на земята: „Мир вам!" Чрез 
разумността и любовта на Христа, всекиму ще се даде заслуженото. Кой за 
каквато работа е готов, такава ще му се даде. Има ли нещо страшно в това? 
Пригответе се, всеки на своето време, да посрещнете Христа. Облечете се в нови 



дрехи. За едни, Христос ще дойде още днес, за други - утре, а за трети - след 
години. Кой когато е готов, тогава ще Го посрещне. 

Очаквайте всеки ден Христа, все ще Го видите - от вас зависи това. Кога ще Го 
видите, не мога точно да определя. Вие трябва да бъдете на местата си, както 
астрономът стои на мястото със своята тръба и наблюдава. Астрономът може да 
наблюдава една планета, която е много далеч от земята, но той я вижда; когато, 
обикновените хора не подозират нищо за нейното съществуване. Когато 
планетата се приближи до слънцето, тогава всички хора могат да я видят. Защо 
да не бъдете и вие такива астрономи, да виждате Христа отдалеч, когато 
обикновените хора още не Го виждат. Значи, има хора, които и днес виждат 
Христа, други ще Го видят по-късно, когато се приближи до тях; трети и тогава 
няма да Го видят, те ще продължават спокойно и блажено да спят. 

Желая ви да бъдете будни, да видите Христа отдалеч. Ако не Го видите отдалеч, 
поне отблизо, но непременно да Го видите. Той ще ви говори и ще Го чувате 
така, както днес, чувате мене. 

Беседа от Учителя, държана на 28 януари 1917 г. София. 



1917_02_04 Блажените 

Издателска къща „Хелиопол", 1998. 

БЛАЖЕНИТЕ 

Блажени гонените заради правдата, защото е тяхно Царството Небесно. 

Ще взема от този стих думата „блажени". Христос не казва, че са блажени 
онези, които имат много пари, които имат много къщи, които са много учени, 
които са силни на деня, но казва: „Блажени са гонените заради правдата". 
Думата „гоня" има добро и лошо значение. Ако човек не бъде гонен, той няма 
да прогресира: трябва да има движение в света. Когато българинът иска да 
овършее своето гумно, своето жито, той гони конете си. Тази гонитба защо е? За 
да могат да се овършеят снопите. Всички неща в живота имат смисъл. Които 
разбират вътрешния смисъл на живота, те няма защо да се спъват от 
противоречията, които съществуват в света. Всички противоречия са израз на 
една велика истина, която има две страни, две лица: страдания и радости; 
страданията - това са тъмната страна на тоя живот; радостите са най- 
възвишените неща, светлата страна на живота. Всичко туй е съобразено със 
законите на Природата. В продължение на 24 часа земята мени лицето си. 
Едната страна е светла, а другата - тъмна. Следователно в продължение на 24 
часа на вашия живот и вие ще бъдете тъмни и светли, ще страдате и ще бъдете 
радостни. Това е неизменен закон, който обаче няма нищо общо с греха. Някой 
път грехът се преплита със страданието, но тези две неща не трябва да се 
свързват. Страданието е велик закон. Няма човек, който да не е страдал и да не 
страда. Дори Бог страда заедно с нас. Никой не страда повече от Него. Когато 
някой каже, че страда, аз казвам: Ти едва си започнал с тази наука. Не е лошо да 
страда човек. С тези чувства, с които изпитвате най-приятните неща в света, ще 
изпитате и най-неприятните. Когато вашето око е разстроено, не е в хармония 
със светлината, ще изпитате най-неприятни усещания от нея; когато вашето око 
е нагласено, т.е. в хармония със светлината, ще изпитате най-приятните 
усещания. Следователно, когато във вас се яви някаква дисхармония, това 
показва, че вие сте разгласени. Само чрез страдания можете да се нагласявате. 
Онези, които свирят на китара, често настройват китарата си на известни гами 
за известни песни; ще рече, те вършат някакво нагласяване. И страданието е 
известно нагласяване и трябва да се промени гамата от мажорна в минорна или 
в хроматическа. У хора, които се стремят към благородното, този стремеж е 
свързан със страдание. Страданието и радостта са два противоположни полюса 
в живота. Който иска да се развива, той трябва непременно да страда: 
страданието е врата, необходимо условие за радостта. Не искате ли да страдате, 
няма да имате радости в живота. Радост и скръб са две дъщери на Бога. - „На 
кой Бог?" - На Онзи, Който е изявен на човечеството. Казвате: „Бог има ли 
дъщери?" - Има. Той има дъщери и синове и на земята, и на небето. Думите 



„брат" и „сестра" са Божествени идеи, те са много по-велики понятия от онези, 
които ние схващаме и разбираме. Нашето братство и сестринство се е 
издигнало едва една педя над земята. Когато някой брат вземе една педя земя 
от нивата на някого, те се скарват и братството се разваля. Вземете за пример 
между лекари, търговци, учители, свещеници, проповедници и други 
братството е достигнало само до една педя. Този е съвременният обществен 
растеж, до който хората са дошли в схващане на братството. Христос казва: 
„Блажени сте, когато ви гонят за правдата". Ще кажете: „Защо да ме гонят?" 
Питам: Защо пък да не ви гонят? Често се казва, че мътната вода е по-приятна 
за почвата, отколкото бистрата: като мине през почвата, тя оставя известни 
утайки, от които растенията се ползват. Така река Нил всяка година нанася 
милиони тонове чернозем, от който старият Египет е произвеждал грамадни 
количества жито. Страданието е онази Божествена утайка, която слиза от 
висотите и като се утаи във вашите полета, ги наторява, и Бог казва: „Сейте 
сега!" От тези ваши утайки и грехове,недоразумения - ще излезе най-добър 
хляб и вие ще кажете: „Слава Богу, много хубаво е било всичко това!" Ако няма 
страдания, няма да има и хляб. Христос казва: „Аз съм живият хляб". 
Действително, Той е жив хляб, защото хората Го ядат всеки ден. 

„Блажени сте, когато ви гонят и когато върху вас рекат всяка зла реч на лъжа 
заради Мене." Ако кажат за вас зла реч, когато я заслужавате, то не е похвала; 
щом сте виновни, заслужавате да ви осъждат. На правдина, за права Бога трябва 
да страдате. Сега мнозина страдат за кривото. Питам: Ако Христос днес би 
дошъл, какво учение би дал на света? Всички хора искат да са щастливи, 
блажени, да имат добри мъже, жени, деца, но отгде ще вземете тези добри 
мъже, добри жени, добри деца? Ако посадите най-хубавото жито в пясъка, то 
ще стане хилаво. Сложите ли тор на този пясък, след време житото ще започне 
да се подобрява. Аз разбирам този закон вътрешно. Какво става в света? Там 
всичко върви нормално: става, каквото трябва да стане. 

Апостол Павел казва на едно място: „Всички живеят и се движат в Бога". Ако се 
движите и живеете в Бога, от какво се плашите? Седите в една лодка в морето, 
дигне се буря и вие се уплашите. Питам: где е вашата вяра? - „Ще потънем." - 
Ако сте грешни, ще потънете. Ако приличате на злато, сребро, желязо, ще 
потънете. Обаче, ако сте лека перушинка, ще останете на повърхността, а 
другите, които носят голям товар, те ще потънат и горко на тях! Следователно 
не товарете никога умовете си с мисли, които обременяват. Не е важно какво 
хората мислят за вас; важно е какво Господ мисли. Господ е навсякъде, дето има 
разумни същества. Той не е в мъртвите, нито е в грешните. Под думата „Бог" аз 
разбирам приятните чувства, мисли, които усещате, които изпитвате в себе си, 
т.е. във вашето съзнание, и чрез които Го разбирате. Бог живее в нас и Той има 
сила да ни възкреси. Ако Господ не е във връзка с мене, ако не може да ме 
оживява, защо ми е този Господ? Каква полза тогава, че имало някакъв Господ? 



Затова Христос казва „Ако думите Ми пребъдват във вас и вие пребъдвате в 
Мене, каквото попросите, ще ви се даде", ще оживее. Христос казва, че Той е 
живо Слово: „Думите, които ви говоря, те са във вас, те са живи". Ето защо 
Христовото учение, което е вътре в нас, само по себе си, има сила. 

„Радвайте се и веселете се, защото е голяма на Небеса вашата заплата". Това 
значи, че такива хора ги чака бъдещ живот. Кое подразбира бъдещ живот? 
Някои мислят, че като умрат, ще отидат в друг свят. Не, няма да отидат в друг 
свят, но просто ще преминат от едно състояние в друго, както става с бубата. 
Като стои на листа и го чопли, бубата мисли, че това е нейният свят; но като се 
превърне в пеперуда и получи крилца, тя почва да посещава цветята и изменя 
своите възгледи за света. Докато чоплим листата на материалния живот, и ние 
сме червеи; като минем през пашкула и станем души, облечени с хубави дрехи, 
ние ще схванем живота в по-високите му прояви. Без да се обиждаме, мнозина 
сега са в положението на гъсеници. Казват: „Трябват ни бели пари за черни 
дни" - това е живот на гъсеница. - „Трябват ни къщи за черни дни" - 
гъсеницата мисли така, защото на гъсеницата е необходим този лист. Питам: 
Ако гъсеницата стане пеперуда, за какво са тези листа? Като почнете да се 
издигате, ще кажете на братята си: „Аз оставям тези листа на вас - подарявам 
ви ги". Затова Христос казва: „Това, което не ти е потребно, дай на другите, 
които са в твоето положение и нека те да се ползват". Наистина Христовото 
учение се отнася до всички, но всички хора не са еднакво готови да го схванат и 
приложат. Всеки може да го приложи според степента на развитието си. Ще 
рече, трябва да съзнаете своето положение. Които са назад или напред, не 
трябва да ги осъждаме, нито да им завиждаме: един ден всички ще минете по 
този път доброволно или по необходимост. Ако не вършеете доброволно 
Господ ще дойде с камшик, ще ви върже като кон на вършачка и ще овършеете 
гумното. Като ви питат защо сте станали коне, ще отговори: „Да вършеем 
житото". Мнозина от съвременните хора вършеят на Божественото гумно. Като 
гледам някой кон, че вършее, казвам: Той върши добре работата си. Питам себе 
си: върша ли и аз добре своята работа? Ако съвременните хора искат добре да 
разбират Христовото учение, между тях трябва да се въдвори Божествена 
хармония. Можете ли да опитате колко сте блажени? - Можете. Хората 
постоянно се оплакват и казват: „Аз съм нещастен". - Ти си блажен, защото 
Христос казва: „Блажени нещастните". Някой боледува. Що е болестта? - 
Празник, че Божественият живот работи върху тебе и желае да те възкреси. 
Имаш мъчнотии в своето развитие, не можеш да разрешиш някой въпрос - 
Божествената мисъл иска да те подигне, да те осветли. Стяга се сърцето ти - 
Божественият живот работи, иска да смекчи твоето сърце. Господ работи в нас. 
Съвременните хора приличат на деца, които обичат да дигат прах из 
училищните стаи. Като влезе в клас, учителят вижда навсякъде прах и започва 
да киха. Аз виждам навсякъде кихане: учители, проповедници, майки, бащи и 
всички кихат. Защо? - Прах има. Отворете прозорците, проветрете стаите. 



измийте пода и кихането ще престане. Гледайте стаята ви да е изчистена, ако 
искате да няма кихане. Кихане - значи има прах, подозрение, съмнение. За да се 
разбере смисълът на живота, изисква се светлина. Питам: От колко време сте на 
земята? Преди 200 години где бяхте? Баща ви, дядо ви, прадядо ви, баба ви, 
прабаба ви преди хиляда години где бяха? Ще кажете: „Не ни трябва да знаем 
това". - Не ви трябва, но когато дядо ви остави наследство, вие ходите по 
банките да го търсите, да научите всичко за наследството. Защо? Защото има да 
наследите нещо. Но ако дядо ви е направил дълг, вие се правите, че не го 
познавате, защото иначе ще плащате за него. Това не е кавалерство. Не си 
кавалер - значи не можеш да яздиш на кон, не можеш да управляваш своя ум, 
не си способен да управляваш своята мисъл, не си умен човек. Христос казва: 
„Блажени са онези, които така разбират смисъла на живота". Богатството е 
скрито в нашия мозък, в нашата мисъл, в нашето сърце. Някой богат момък се 
влюбва в някоя бедна мома. Тя може да е бедна, но има скрито богатство в себе 
си. То е изразено на нейното лице. Има хиляди примери, когато царе и други 
знатни и богати мъже са се влюбвали в бедни момичета и по този начин са се 
издигали; но тези момичета имат вътрешно богатство, което Бог е вложил в тях. 
Когато човек е добродетелен, справедлив, когато има в себе си Божествена 
Любов, Мъдрост, Истина - всички тези неща живо изпъкват в него. Аз съм 
срещал Добродетелта, разговарял съм с нея; какви блага бликат от нея! Знаете 
ли каква красива дъщеря е тя на Бога? Аз съм срещал и Божествената Правда - 
тя е много красива, но строга, не прощава погрешките. Ще кажете: „Аз съм 
слаб". - Слаб или силен, ти не трябва да престъпваш заповедта на твоя Баща. 
Любовта пък е много хубава и нежна: тя не вижда хорските погрешки. Каквото 
и да направиш пред нея, даже и най-лошото, тя ще те целуне, поглади, очисти, 
преоблече и ще те заведе у дома си. Мъже и жени трябва да се любят! Някои 
казват: „Жена ми не ме люби". - Не си намерил онази, която те люби. Твоята 
жена на земята е сянка на Любовта. Жената казва: „Ще го взема, ще се оженя за 
него, защото е богат, има къща, има 10 хиляди лева приход". Тази жена взима, 
но не дава, тя не може да направи мъжа си щастлив. Мъжът казва: „Аз се 
ожених за нея, защото е богата, макар и грозна". И този мъж не може да 
направи жена си щастлива. Защо? Защото всяко учение, което взима, а не дава, 
не може да направи хората щастливи. В основата на християнското учение седи 
самопожертването. Има два вида жертви: или сам ще се пожертваш, или ще те 
пожертват. Например защо колят агнета на Гергьовден? Слагат им венеца, 
осветяват ги и после ги колят. Защо дават тази жертва? - За ядене. Има духове в 
света, които и на вас един ден ще сложат венец, ще ви поставят на жертвеника, 
ще ви заколят и ще умрете. Ще кажат: „Еди-кой си умрял". Казват: „Той не е 
умрял, жив е". И вие ще бъдете един ден на трапезата на смъртта и там ще ви 
изядат. Ще кажат: „Колко е хубаво, добре угоено това тяло! Ами мускулите, 
сърцето, дробовете му, чудо!" Хората умират, защото са месоядци. Господ учи 
хората да не ядат месо. Когато престанат да ядат месо, няма да има смърт на 
света. Месото на грешните е много крехко; така е и с всички долнокачествени 



дрехи. Дреха, която е направена от хубави нишки, е здрава, не се къса. Месото 
на праведните е здраво, жилаво и затова не го ядат. За праведните няма смърт. 

И тъй, Божественото учение ще създаде у нас здрави мисли, здрав ум, здраво 
сърце. Който се опита да унищожи една добра мисъл, едно Божествено 
желание, той сам ще се унищожи. Такъв човек ще дойде в положението на 
крокодил, който поглъща малките жабчета. В река Нил има малки жабчета, 
които крокодилите често поглъщат; крокодилът отваря устата си и жабчето, 
като скача, попада в устата му; понеже е малко, той го гълта цяло. Обаче, като 
влезе в корема на крокодила, жабчето иска да излезе навън и за да си пробие 
път, лека-полека прояжда корема му и излиза; тогава коремът на крокодила се 
напълва с вода, той обръща гръб и умира. Някои хора се оплакват и казват: 
„Изядоха ме!" Ако Бог е с вас, които се опитат да ви изядат, те скъпо ще платят 
за това. Ако човек има вяра, не трябва да се страхува от нищо. Живият Господ е 
с него. 

Духът на Бога слиза вече отгоре, както светлината слиза на земята. Той иде и 
носи със себе си велика виделина, огън и живот, които ще пречистят света. 
Съвременните хора ще опитат тия неща, ще бъдат свидетели на въдворяването 
Царството Божие на земята. Със слизането си Бог ще съедини хората и злобата 
постепенно ще изчезне. Всички недоразумения произлизат от недоверие и 
подозрение един към друг. Ще приведа примера за студа, вятъра и слънцето, 
които искали да направят опит с един овчар, кой от тях ще успее да му снеме 
кожуха. Започнал студът, разразил се в най-силна форма, дърво и камък се 
пукали. Той казал: „Аз сега ще му снема кожуха". Овчарят обаче, като видял 
голям студ, загърнал се здраво в кожуха си и закрачил бързо към дома. Студът 
не успял с опита си. Започнал вятърът: засвирил той от всички страни, 
изкоренявал дървета, помитал всичко на пътя си, но кожуха на овчаря не могъл 
да свали; овчарят даже по-добре се увил. Най-после слънцето рекло: „Вие 
направихте вашия опит; сега аз на свой ред ще направя своя". Усмихвало се 
слънцето благо и весело, като изпращало всичката своя Любов; овчарят 
започнал малко по малко да се стопля, докато се силно сгорещил и свалил 
кожуха си. 

В света се проповядват два вида учения: на студа и на вятъра. Сега остава 
учението на Любовта и то ще свали кожуха. Някои питат: „Ти какво мислиш?" - 
Погледни ме в очите и ще видиш, какво мисля. Като ви срещна, не питам какво 
мислите; аз зная какво мислите - мислите за някоя дву-триетажна къща, с 
повече мебелирани стаи; мислите да се ожените, да имате деца и т.н. Срещам 
някой учен; какви мисли виждам у него? Той прави научни изследвания. 
Срещам друг, който мисли да краде. Всичко, каквото човек мисли, е изписано 
на лицето му. Господ е отворил вече книгата и всичко, написано на нея, ясно се 
вижда. Ако Христос реши да съди света, той веднага ще издаде присъдата, ще 



каже: „Според еди-кой си член от Божия Закон, за това и това, което сте 
направили, тази ви е заслугата". Но друга е сега мисията на Христос. Той 
призовава човечеството към трезвен живот. Не трябва да мислите, че сте много 
свети - това трябва да знаете! Светията трябва да бъде отличен човек, да знае да 
слугува, да има здраво тяло, здрав мозък, да има здрави крака, ръце, мускули, 
да е с празни ръце, т.е. да не е богат, да не е и сиромах. Обаче той трябва да бъде 
в положението на Толстой и да раздава, да помага на бедните. Такъв е 
истинският светия. На небето Господ класифицира светиите на големи и малки. 
Онези, за които е много говорено, които са много страдали и достойно са 
изнесли всичко, те са светни. Загцо днес хората почитат Христос? Защото Той 
изплаща всичките им дългове, понесе всички техни грехове. Ако Христос не 
беше пострадал, ако не беше дал нещо от себе си за хората. Той щеше да бъде 
обикновен човек. Всеки трябва да слугува на Бога и да знае, че има свое място на 
земята! Ще кажете: „Апостол Павел е бил велик човек. Еди-кой си е бил също 
велик човек". Казвам: Ако изпълните своята роля на земята добре, и вие ще 
бъдете Велик човек. Жена, която е живяла 20 години със своя мъж, носила е 
неговият тежък ярем, готвила му, всичко е понасяла с търпение, а той я 
малтретирал, тя ще бъде светица. Същото може да се каже и за мъжа: ако 
мъжът понасял търпеливо всички неприятности, предизвиквани от жена му, 
която го малтретирала, и той ще бъде светия. Само такива мъже и жени могат 
да бъдат светни на небето. Аз виждам всеки ден на земята жени, накичени с 
диаманти, огърлици, които живеят охолно, безгрижно; на онзи свят те ще бъдат 
бедни, с окъсани дрехи. Един ден вие ще се намерите в положението на онази 
богата скъперница госпожа, която имала един беден, но добродетелен слуга. 
Макар да получавал само по 60 лева месечно, той раздавал всичките си пари на 
бедни. Господарката често му казвала: „Не бивай толкова глупав! Не раздавай 
парите си, защото ще ти трябват за черни дни". Една нощ госпожата сънувала 
жив сън: вижда един хубав палат, мраморна постройка и отличен. - „Чий е този 
палат?" - „На твоя слуга." - „Ами такъв бедняк, отгде има толкова пари да си 
построи такъв разкошен палат?" - „Всичко, каквото печелеше на земята, той го 
изпращаше на онзи свят, да си съгради там палат." По-нататък тя вижда една 
малка колиба. - „Ами тази колибка чия е?" - „Твоя е" - отговорили. Казвам: 
Вие може да сте големи личности на този свят, но на онзи свят Господ ще ви 
съди по делата ви и ще отдаде всекиму заслуженото. Не трябва да се 
заблуждавате, но трябва да знаете истината, да поставите рязка граница между 
Божественото и човешкото. Вие казвате, че разбирате думата „Любов". Не, не я 
разбирате. Не само думата „Любов" не разбирате, но не разбирате и Правдата, 
и Истината, и Мъдростта. Когато вляза в една къща и видя разгневена жена, 
това Мъдрост ли е? Когато се изговори думата „Мъдрост", в състоянието на 
човека трябва да настъпи известна промяна. Трябва да се разбира смисъла на 
всяка дума! Ако влезете в театъра, дето има хиляди души и извикате: „Пожар!" 
- всички ще се втурнат да бягат навън; ще се внесе суматоха и всички ще 
изпитат ужаса на приближаващата смърт. Защо е така? Защото всички 



разбират смисъла на тази дума. Но ако някой дойде между тях и каже думата 
„Любов", всички ще се спогледат, ще се изсмеят и ще вземат този човек за 
смахнат. Ще кажат: „Какво иска да каже този човек с тази дума?" Това показва, 
че те не разбират дълбокото значение на думата „Любов"; ако я разбираха, тя 
би трябвало да произведе същия ефект, какъвто произвежда думата „пожар", 
само че в обратен смисъл. Ако видя човек натъжен и изрека думата „Любов", 
всички страдания и недоволства у него трябва да изчезнат; той трябва да се 
зарадва, да засияе като ангел и да се превърне от червей в пеперуда. Често 
казвате: „Господи Боже" - но и тези думи не разбирате. Аз рядко произнасям 
Божието име в душата си; произнасям Го, само когато имам голям товар и 
тогава целият товар ми се смъква. За мене тази дума съдържа всичко. На 
български аз замествам тази дума с думата „мога". Никога не казвайте: „Слаб 
съм". Казвайте: „Всичко мога чрез Христос". Сложете настрана всичко друго! На 
първо място сложете Христос. Вие ще разберете Христос, ще разберете Бога 
само чрез думата „мога". Аз не се смущавам от тъмнината; когато земята се 
обръща през денонощието, това е в реда на нещата. Когато на някой човек е 
тъмно в ума му, казвам: Неговото слънце е залязло, в ума му има тъмнина, 
затова нека легне да си почине, да не се безпокои и след 12 часа слънцето ще 
изгрее за него - неговият Господ ще дойде. Тогава ще дойде в него Любовта и 
той ще почне да разбира дълбокия смисъл на живота. Така е учил Христос по- 
рано, така учи и сега. Всички чакат да дойде Христос от небето. Не, Той един 
път е слязъл вече. Втори път няма да слиза на земята. Бог слезе на земята, 
когато я създаде, когато направи света. Той и до днес работи върху света и ще 
стои тук дотогава, докато всичко уреди. След това той ще се върне на небето 
заедно с всички свои чада. Този Бог е винаги с нас и работи заедно с нас. Той ще 
ни събере и от нас ще образува дървото на живота, на което съставяме 
коренчета, клончета, листа и плодове; всеки лист ще бъде за изцерение и всеки 
плод - жива храна. Тогава ние ще бъдем едно с Господа, тъй както всяка клетка, 
всяко коренче, всяко клонче и всеки лист съставят части на дървото. 

„Блажени сте, когато ви гонят". Блажени сте, защото тогава вие се движите 
напред; защото работата, която вършите, е за добро на човечеството. Щом е 
така, голяма ще бъде вашата заплата на небеса. Когато някой те срещне и каже, 
че си лош човек и право ти е казал, стани добър. - „Грозен си" и право ти е 
казал, стани красив. - „Злобен си" и право ти е казал, стани благ! Колко много 
говорят хората за мене, но ако обръщам внимание на всичко казано досега, 
космите от главата ми щяха да опадат. Казвам: Прави са тези хора; аз съм 
опасен човек. Защо? Защото съм огледало. Като ме срещне някой, той се огледа 
в мене и казва: „Ти си вагабонт". - Право казваш. - „Ти си шмекер." - Право 
казваш. Огледай се и се оправи! Хората приличат на онзи американски 
проповедник, който полудял, и един ден, като се огледал в огледалото, не се 
познал и казал: „Ти трябва да се покаеш! Иначе Господ ще те прати в пъкъла". 
И мене ми е приятно да се оглеждам в хората - аз искам, като срещна някой 



добър човек, да се огледам в него, да видя какъв съм. Затова именно и аз се 
оглеждам. Трябва да има два вида огледала: едни, в които ние да се оглеждаме, 
и други, нашите, в които хората да се оглеждат. Само така хората ще изправят 
грешките си. Горко на онези народи, общества, църкви, които нямат огледала! 
И съвременните лекари употребяват в практиката си огледала. Когато 
преглеждат гърло например те си служат с огледала. И Христовото учение носи 
огледало. За да се разбере дълбокият смисъл на страданията, трябва да имате 
предвид, че те са необходими за щастието и блаженството на нашия бъдещ 
живот. Страданията са най-голямото благо, което Бог изпраща на хората. Ето 
що казва Христос: „Когато някой от вас страда и е много отегчен, нека дойде 
при мене. Аз ще откупя неговите страдания, като му дам друго нещо: ще 
направим обмяна на чисто братски начала". И тъй, Христос слиза на земята в 
слава, за да отнеме товара на хората и затова казва: „Възложете товара си на 
Господа!" Ще направите една обмяна: Господ ще вземе вашите страдания, а в 
замяна ще ви даде радости. Като е слязъл на земята. Той е пожелал да ви 
направи щастливи. За да бъдете щастливи, трябва да бъдете умни, мъдри. 
Произнасянето на думата „Мъдрост" да става само тогава, когато не можете да 
си разясните някой труден въпрос. Произнесете думата „Мъдрост" и почакайте 
10 минути; след това ще настъпи известно проявление. Ще приличате на 
слепец, който проглежда и вижда красотите на света. Той казва: „Виждам 
всичко в света и разбирам колко е велик Господ!" И ние трябва да благодарим 
на Бога, че е създал този свят, че е създал дом, братя, сестри, майки, бащи, 
жени, деца, па и нещастия покрай това - за всичко трябва да Му благодарим. 
Онези, които са тръгнали в Христовия път, те трябва да благодарят на Бога за 
всичко. Като благодарим на Бога, тогава всички ще се разберем. И като 
произнесем думата „Любов", ако сме тъжни, веднага ще почувстваме радост, 
топлина, която ще се разлее по тялото ни и нашите вкочанясали членове ще 
почнат да се размърдват. Тогава ще видим ангели да слизат отгоре. Това значи 
да станеш ясновидец. Някои чакат, като умрат, тогава да видят всичко, тогава да 
станат ясновидци. Не чакайте да умрете, но докато живеете още трябва да 
възкръснете в Господа. Не казвайте: „Като умра, тогава ще разбера живота". Не, 
кажете: „Като променя дрехите си, като се обърна от червей в пашкул и от 
пашкул в пеперуда, тогава ще видя Бога и ще разбера живота". Вие казвате: 
„Ще умра, ще ме заровят в черния гроб, но какво ще стане с мене, като ме 
нападнат червеите?" Червеите, това са вашите по-малки братя. Те ще дойдат 
при вас и ще кажат: „Я да ви вкусим малко! Христос беше за вас жив хляб, а вие 
ще бъдете за нас жива храна". Не, човеците не са в гробищата. Повтарям: Има 
два вида хора - едните са живи-мъртви, каквито срещаме всеки ден из София, а 
другите - мъртви-живи. Христос казва: „Блажени мъртвите живи, които умряха 
за Господа". Никъде не е казано: „Блажени живите мъртви". Последните са 
гъсеници. Мъртвите живи са пеперуди и са безопасни, защото не ядат листата 
на дърветата. Когато в ума ви влезе някоя мисъл, която разрушава, тя е 
гъсеница - изпъдете я навън. А когато влезе мисъл, която повдига, тя е красива 



пеперуда - задръжте я. Следователно всеки ден изхвърляйте навън мислите, 
които изяждат листата на вашия живот. Това е учението на Христос. 

Христос казва: „Блажени сте, когато ви гонят, защото голяма е вашата заплата 
на небето". Ще ви обясня дълбокия смисъл на тези думи. Като посеете едно 
житно зрънце, то започва да гние, нападат го много врагове и микроби; но щом 
излезе нагоре към светлината, слънцето го огрява и враговете му се разбягват. 
Следователно и вас трябва да гонят, за да излезете нагоре. Като казва „блажени 
гонените", Христос подразбира, че блажени са онези, които израстват, пущат 
коренчета, листа, цветове, плодове. Голяма е тяхната заплата, когато дойде 
Господ и намери плодовете им узрели. „Има ли смисъл това учение?" - Има. 
Това значи да бъдеш гонен за Христос. Ако ме гонят и нямам никакъв плод, 
заслужавам да бъда гонен. Ако бъда гонен, за да дам плод на Бога, и имам такъв, 
това гонене има смисъл; то подразбира растене. То ще даде необходим импулс, 
подтик за работа. Като разсъждаваме така, ще започнем да мислим право, да 
разбираме защо живеем. Ето защо трябва да се молим за всички хора! 
Писанието казва: „Благославяйте, не кълнете, казвайте истината направо в 
лицето като на брат, на приятел и никого не одумвайте!" Одумването е 
повръщане на храната от стомаха; устата пък е създадена не за повръщане, но за 
сладките слова на Любовта. Това е учението, което носят светиите отгоре; това е 
учението, което праведните от хиляди години проповядват на света; това е 
учението на малките ангели, които слизат на земята. Като дойде Христос, и Той 
ще донесе същото учение. Белият кон, с който Той иде, е символ на Неговото 
светло учение: „Блажени онези, които са познали Господа, които са израснали и 
са се развили, които имат коренчета, клончета, листа, плодове, защото Господ 
ще ги посети и възнагради". 

Аз бих желал всинца да сте в това положение - блажени да сте, та когато Господ 
дойде, да намери плод във вашата градина; да Го поканите да гостува в дома ви 
- вашето сърце. Тогава Той ще ви даде духа на новото учение. 

„ Блажени сте, когато ви посещава Господ, защото голяма е вашата заплата на 
небето." 


Беседа, държана на 4 февруари 1917 г. в София. 



1917 02 08 Хигиена на човешката душа 

Извънредни беседи от Учителя в периода 1914-1919г., София 1994, 
ИК "Всемир" 15ВИ 954 - 8447 - 05 - 3 

ХИГИЕНА НА ЧОВЕШКАТА ДУША 


(Беседи пред Сестрите, 08.02.1917 Четвъртък, София) 

„Който не греши в слово, той е съвършен мъж, възможен да обуздае и всичкото 
тяло."Яковово 3: 2 

Днес ще ви говоря на особен език - тъй, както учителят говори на учениците, 
когато започват да изучават азбуката, както жената започва да пере вълната, да 
я влачи и преде на нишки, за да приготвя плат. Днес ще нарека беседата си 
„Хигиена на човешката душа". 

Вие сте слушали много проповедници. Яков казва: „Който не греши в слово, той 
е съвършен мъж, възможен да обуздае всичкото тяло." Тялото е вашият 
капитал, то е същественото. И затова аз ще почна от това, което виждате. Вие 
много малко внимание обръщате на вашата душа, но тялото е една обширна 
градина, в която работи Божественият Дух. Движението осигурява кръвта за 
поливане на Божествената градина. Домакинята се познава по поддържането на 
къщата. Вие не сте дошли да градите къщи, а да ги уреждате. Туй учение вие ще 
го приложите и към себе си. Вие търсите щастието и не можете да го намерите, 
но ако ви лиша от храна, вода и въздух, тогава ще го разберете. Вашето щастие 
се гради върху храната, водата и въздуха. Храната е свързана с яденето и тялото, 
водата е свързана с пиенето и сърцето, въздухът - с дишането и ума. 

Необходимо е да имате страдания, за да работите. Който се отказва от работа. 
Бог му дава да се труди; ако се отказва и от труда, идва страдание; ако се отказва 
от страданията, идва мъчение. За да можете да работите, се изисква да имате 
изкуство, талант - само великите художници могат да работят. Работата е за 
учените. Да переш и да одумваш е труд. Вие сте напуснали работата, която Бог 
ви е дал, и сега се трудите. В труда, страданията и мъченията няма щастие. 
Страданието е един костелив орех; изкуството е да се научите да го счупвате и 
използвате. 

Сега ще ви говоря за думата мога. Вие не съзнавате вашето положение, а трябва 
да се пробудите за благото на вашето щастие. То е около вас, но трябва да 
започнете правилно да работите. Трябва да поразпуснете струните на вашата 
цигулка. Вашето сърце е много сухо, трябва му малко влага. Без вода, знаете, не 
може да се чисти, вдига се прах. 



На първо място трябва да имате вяра. Всяко нещо, което ви е дадено, трябва да 
го проверите, за да се ползвате. Защо се молите, защо ядете, защо пиете? - 
Молитвата е процес на дишане. Ако мислите дали Господ ще чуе молитвата ви, 
значи се молите със съмнение в Бога. Макар и да не виждате къде е, вие можете 
да Го усещате. 

Във всяко желание и мисъл има три неща - ширина, дълбочина и височина. 
Който има дълбочина, шум не вдига. Трябва да се отучите да заповядвате на 
другите, а да се научите да заповядвате на себе си. Тия мисли, които сега ви 
смущават, трябва да започнете с вяра да ги изхвърляте. Вярата е един принцип. 
Вярата трябва да бъде положителна - място, където може да влезе 
Божественият живот. Вие трябва да започнете да работите с план върху себе си 
както градинарят работи. Щом изпълните дълга си вкъщи, започнете със себе 
си. 

Първото нещо е да бъдете здрави телесно и душевно. Човек, който изгуби всяка 
вяра, е болен. Както децата често пъти режат с ножиците и развалят, има и 
такива писатели и проповедници, които развалят със своите ножици. Те са 
прочути разваляни, затова трябва да напуснете тия учители, които развалят. 
Яви ли се във вас една лоша мисъл, която иска да реже със своя нож и да 
разваля, изхвърлете я навън. Или някой иска да бие барабан - кажете му, че не 
може. Вашите мисли са живи, те като деца играят във вас и около вас. Влезе ви 
някоя мисъл в главата и ви смути, например казали нещо за вас. Мислите могат 
да ви разтревожат и да ви владеят. Не, вие трябва да ги учите. Лъжливият 
учител е дяволът - води ви и ви учи, докато останете със скъсани дрехи. Тогава 
ви напуща и вие отивате при Господа със скъсаните си дрехи, но Той няма да ви 
приеме, а ще ви изпъди. Обаче ако е останало едно житно зърно, има надежда 
да се поправите след дванадесет години. Една благородна мисъл, ако я 
култивирате, ще ви направи след дванадесет години най-благородната жена. 

Вие постоянно се демагнитизирате, гневите се, тревожите се. Така в нервната ви 
система става размътване до дъно, пукване и изтичане. Щом сте индиферентни, 
вашата магнетична сила е намалена. Когато сте здрави, можете да чувствате 
състоянието на другите. Сърцето може да загуби магнетичната си сила. Не 
носете мъжа си, децата си и другите, както вълкът носи лисицата. Вие често 
носите здрави хора на гърба си. Когато правите услуга на здрави хора, вие ги 
учите на леност. Всички жени Бог ги прати да работят, а вие трошите камъни. 
Ако жената трябваше да бъде слугиня. Господ щеше да я направи от краката на 
мъжа, ако трябваше да бъде господарка - от главата. А Той я направи от 
реброто на мъжа - значи да му бъде другарка в работата. А сега жените какво 
правят? Стоят пред огледалото и за женитба мислят. Под женитба аз разбирам 
да мине човек от животинско в човешко състояние и от човешко - в Божествено. 



Тази женитба е веднъж - да станете граждани на Небето. За това се изисква да 
имате здраво тяло, здрав ум и здраво сърце 


Как храните вие вашата душа, ум и сърце? Тялото си храните донякъде добре, 
но как храните вашето сърце и ум? Храната, която приемате, без да 
благодарите, не може да достави нужните чувствания на вашето сърце и ум. 
Мислите и желанията ви искат храна, дрехи, вие не им ги давате и те измират. 
Вие имате чрезмерни желания. Стремете се да имате съществени мисли, които 
да не са в разрез с околните. Човек, който работи, много енергия губи, 
следователно трябва да пестите вашата енергия. 

Трябва да имате непоколебима вяра в Бога, че Той е промислил за всичко. Бог 
се грижи и за най-малките червейчета. Един косъм от главата ви не може да 
падне без Неговата воля. Всяка мисъл и желание, всичко, което поискате, ще ви 
се даде, но трябва да имате непоколебима вяра. За всяко нещо, което не стане в 
живота ви, не съжалявайте, то не е за вас. Някоя мома я напусне годеникът и - 
това става, защото той не е за нея. Понякога искате големи гащи или голяма 
рокля, както малкото дете иска дрехи като на батко си, но още не му е времето. 
У всички ви има непотребни мисли и желания, което показва, че вярата ви е 
слаба. 

Господ е голям извор - отивайте при Него за прясна вода сутрин, обед и вечер. 
Той няма да дойде при вас, а вие ще идете при Него. Но ще си носите съд. 
Добрите мисли са съд, в който Господ ще излее своето благословение. Докато 
имате добри мисли и желания. Бог ще ви благославя. Ако чувствате, че не ви 
благославя, вземете съд назаем -прочетете някоя добра книга, извадете от 
хората красивото. Да няма одумване - който иска да успява, да не одумва. 

Сега, през останалите пет минути, без да мърдате, отправете мисълта си към 
Бога. Ще почувствате щипане, но мръднете ли, ще развалите упражнението. 
Например някой ден казвате, че няма да одумвате, но дойде някой, каже нещо 
лошо за вас, вие започвате да одумвате и разваляте упражнението. Палите 
свещи, освещавате масло и пак нямате благословение - то е, защото одумвате. 

Сега започнете упражнението с една, две, три, четири или пет минути - 
опитайте се да не мърдате никак, да можете да контролирате себе си. После 
направете петминутно упражнение да мислите само върху едно нещо: пет 
минути упражнение върху вашето тяло, пет минути упражнение върху вашия 
ум, пет минути упражнение върху вашето сърце. 

Каквото придобиете от тези упражнения, не го казвайте никому. За да може 
едно желание, една мисъл да се реализира, трябват дванадесет месеца. За да се 



роди една мисъл, трябва една година, други изискват десет години и т.н. 
Добрите мисли и желания образуват дрехите на Ангелите. Мислите и 
желанията са дрехи, в които се обличат Божествените духове. 

Ако можете да играете на туй хоро, хванете се; ако не, обмислете добре и не се 
хващайте. Резултатът от тия упражнения идва бавно, може след една година, но 
никому не казвайте какво правите. Докато не сте изтъкали платното, не го 
режете по аршин да го изнасяте на пазара. 

Започнете с най-малкото - с думата мога. Дойде ви голяма скръб - кажете в себе 
си мога, страдате - мога, трудите се - мога. Кажете си: „Всичко мога чрез 
Христа!" Ако не разберете думата мога, не можете разбра и Христа. В 
Христовото учение винаги има думата мога. И когато Петър каза на Христа: „Да 
ти не бъде. Господи...", Христос отговори с думата мога. Спрягайте глагола 
мога. Ако не можете да решите някой въпрос, казвайте мога. Господ ходи и 
казва: „Напълнете му стомната", а който не казва мога, не му я напълват. 

Лошото, което е във вас, е гориво. Лошите мисли, които ви идват, са импулс във 
вашето развитие, ако ги победите. Дойде ли ви лоша мисъл, поискайте и място 
от Господа. Не казвайте нищо, не одумвайте, мълчете - в начало ще усетите 
неприятност, но после тя ще изгори и ще получите енергия. Дойде ли ви 
болест, не бойте се - това е малко масаж, това е благословение. Да сме разумни 
означава да бъдем съвършени в Словото. Хората плачат, нещастни са, но аз 
казвам, че това е благословение, защото хората работят, а аз се радвам и 
благодаря на Бога. Сто и един милиона Ангели работят на Земята и помагат. 
Сега става чистене и в тия времена трябва да сте бодри и весели - по-славни 
времена не е имало. Сега хората си поливат градините. 

Днешната религия не трябва да е като старата. Веднъж един беден религиозен 
човек минал под отворения прозорец на богаташка къща, видял оставена на 
перваза кесия с пари и я взел, мислейки, че му е дар от Бога. През следващите 
дни обаче при всяка молитва кесията се изправяла пред него и той не можел да 
се моли. Най-после я върнал. И вие сте задигнали кесията на някой богат, 
затова нещо ви стяга. Когато одумвате, това е кражба на кесия. Върнете кесията, 
за да ви се чуе молитвата. Не мислете лошо за никого; дойде ли ви такава 
мисъл, навън я изхвърлете. Мълчете отвън, а работете отвътре. За да се 
реализира всяко желание, си има срок, трябва да чакате. Може да мине една, 
две, десет години - не бързайте. Когато искате бързо да се реализира желанието 
ви. Господ ще ви прати при корените на дървото - ще ви даде лош мъж или 
жена. И всички ваши сегашни нещастия са от миналия ви живот - имали сте 
лоши мисли и желания. 



Трябва да бъдете здрави по тяло. Щом позатлъстеете, радвате се, но това не е 
здраве. Трябва да имате здрави мускули, да бъдете кротки, смирени. Не 
разбирам да бъдете отпуснати, а да бъдете активни. Например някоя ваша 
сестра е обременена - предайте и вяра, насърчете я, а не плачете заедно с нея, 
защото и двамата ще загубите вярата си. Или някой умрял; не, не е умрял, само 
къщата му е съборена и след години ще се създаде пак. Същността на човека е в 
добрите качества на неговата душа. Смъртта е прецеждане на водата, 
преминаване на Живота от един пласт в друг и излизане на повърхността като 
добър чучур. Трябва да преминете през този свят, през материята, за да се 
прецедите. 

Сега, тук вие слушате всичко това, но светът ще ви разколебае. Обаче вие 
кажете: „Мога!" Ще вземете Псалм 119 и всеки ден ще учите наизуст една част 
от него с думата мога. За двадесет и два дена трябва да го научите. Всеки ден, 
преди да почнете да учите, ще си измивате ръцете и краката и ще казвате: „Ще 
бъдем като краката добри, търпеливи и послушни." Ако човешкото сърце беше 
добро като краката, хората щяха да бъдат светим. А когато мием ръцете, ще 
казваме: „Ще сме послушни, добри и справедливи като ръцете. "Умът ви трябва 
да бъде готов да работи като ръцете. Колко е добър Господ, че ни е дал ръце и 
крака, които да ни учат как да работим! Съединете се с Господа и с всички хора, 
и всичко ще бъде осъществимо за вас. Трябва да сте търпеливи и услужливи 
като краката и справедливи като ръцете. Трябва да владеете тялото си и да 
настане една хармония между вас. Ако за една година можете да се нагласите, 
ще бъде добре. Трябва да бъдете свободни като птиците, търпеливи като 
млекопитаещите, мъжествени като лъва и разумни като човека. 

Започнете да прилагате думата мога. Ако е за добро, тя е като ключ, но ако я 
употребявате за лошо, няма да ви послужи. Употребете я за повдигането на 
човечеството, за просвета на ума и сърцето, но не за лошо. За една година 
трябва да научите да разбирате думата мога. Частичката не, първата сричка от 
думата не мога, трябва да я сложите на опашката. Разтревожени ли сте, кажете: 
„Мога!", за да се измени вашето настроение. А частичката не нека стои, оставете 
я на почивка. 

Когато изучите псалма, някои от вас ще имат резултат едно или две, други ще 
имат резултат от три до десет - различно. И едно да е резултатът, пак е 
благословение. 

Беседи пред Сестрите 
08.02.1917 Четвъртък, София 



1917_02_11 Децата 

Издателска къща „Хелиопол", 1998. 


ДЕЦАТА 


Истина ви казвам: ако се не обърнете и бъдете като децата, няма да влезете в 
Царството Небесно. 

За да обясни, кой може да влезе в Царството Небесно, Христос взима една 
обикновена форма, понятна за всички - децата - форма, която съществува още 
от създаването на света. Това, което радва домовете, това, което радва света, то са 
децата. Дом без деца, това е пустиня без извор, без трева. Защо човек трябва да 
стане като малкото дете, за да стигне небето? В Христовите думи под „дете" се 
крие по-дълбок смисъл от този, който ние разбираме. Христос не казва, че ще 
влезеш в Царството Божие, ако си някой скъпоценен камък, поставен на 
короната на някой цар, или ако си някой милионер, а казва: „Ако не станеш 
като дете, няма да влезеш в Царството Небесно". Тук Той влага идеята за 
смаляване. Детето е символ на пасивно състояние или, тъй да се каже, то 
представя потенциална енергия, т.е. енергия в спящо състояние. Тази енергия 
не е в бездействие, защото в нея са складирани всички условия за развитието. Тя 
едновременно е и в потенциално, и в кинетическо състояние. Потенциалната 
енергия се превръща в кинетическа и обратно, кинетическата в потенциална. 
Кинетическата енергия има по-голяма сила на активност, но нейните размери 
са по-малки, когато пък потенциалната енергия има размери на безгранично 
развитие. Разликата между детето и възрастния човек е същата: Възрастният 
човек е по-малко активен, има по-малко размери на развитие, отколкото детето. 
В идеята на детето е вложен и друг смисъл. Ако дървото не се обърне в малка 
семка и не се посади наново в почвата, то не може да започне своето развитие. 
Развитието на дърветата става по два начина: Едни се развиват, никнат чрез 
семена, а други - чрез издънки, чрез присадки. Има голяма разлика между 
растение, което се развива чрез присадка, и онова, което се развива чрез семка. 
Когато растението е от семка, то съдържа в себе си по-голяма сила от онова, 
което е излязло от издънка. Христос казва: „Ако се не обърнете на семе в 
живота, няма да влезете в Царството Божие!" Защо? Защото там се присаждат 
не дървета, а само семки. Господ няма нужда от стари хора. В Царството Божие 
няма стари хора. Думата „стар" е синонимна с човек безсилен; а младите, 
децата, те са синонимни с думата „богати", по ум и по сърце. Така тълкувам аз. 
Ако нямате ума и сърцето, сиреч невинността и чистотата, на детето, вие не 
можете да влезете в Царството Божие. Защо? - Защото условията, при които 
трябва да растете, изискват вашият ум и вашето сърце да съдържат 
Божествения живот в себе си. Едно от най-големите заблуждения в 
съвременните духовни движения е това, да се мисли, че сте големи. Всеки човек. 



пък и децата даже, които са едва на пет-шест години, имат идеята за големство. 
Често съм срещал деца, у които се е зародила мисълта, че са големи, че имат 
грамадна сила и че могат много нещо да направят. Срещал съм и религиозни 
деца, които мислят, че са много големи. Те казват: „Не ме закачайте, че като 
махна с пръст, всичко мога да направя". Ако накарате тия деца да вдигнат един 
чувал, те не могат. Защо не могат да го вдигнат? Защото мислят, че са големи, а 
в действителност не са големи. Ако мислеха, че са малки, те щяха да го вдигнат. 
Това можете всеки ден да проверите. Поставете се в положението на дете, 
вложете в ума си някаква мисъл и не се тревожете; щом не се тревожите, тя ще 
има десет пъти по-голяма активност, отколкото ако постоянно се тревожите. 
Когато се изправите пред ключа на електрическата лампа, какво се изисква от 
вас? - Само да завъртите ключа. При това силата, която ще употребите, е много 
малка. Светът е тъй устроен от Бога, че ви пращат само да завъртите този ключ. 
Какво правят мнозина? Спират се пред ключа и започват да философстват. Не, 
по този начин никаква светлина няма да имате. Тук не трябва никакво 
философстване - едно движение на ръката, и светлината - условие да четете - 
ще блесне. Същият закон има приложение и в личния живот на човека. Сутрин, 
когато се събудите, завъртвате вашия ключ и казвате: „Виждам!" Когато душата 
влезе в човешкото тяло, и тя си има ключ; като го завърти, тя казва: „Виждам 
слънцето!" Ако забравите да завъртите вашия ключ, вие ще бъдете в тъмнина, 
т.е. умът ви ще бъде объркан, неспособен за работа. Някоя сутрин ставате и 
забравяте да завъртите ключа на вашето сърце, на вашия ум; цял ден животът 
ви е в безпорядък, намирате, че той няма никакъв смисъл и т.н. Казвам: Вие сте 
в положението на дете с големи идеи, което, като мисли за големи работи, 
забравя да извърши най-малкото - да отвори малкия ключ, от който иде 
светлината. Аз постоянно срещам хора с незавъртени ключове, с големи идеи, 
които мечтаят за големи къщи, с много етажи, а самите те са слепи. Не, не ви 
трябват тези къщи. Завъртете първо ключа, а след това си направете къща. 
Станете дете на послушанието! Само тогава Бог ще ви заговори и вие ще 
разберете отношенията, които съществуват между Него и вас. 

Съвременните хора са изгубили отношенията си към Бога. Те мислят, че са 
свободни, че имат право да вършат това или онова, че имат право да 
критикуват дори Бога. Питам този човек: Като стана тази сутрин, завъртя ли 
ключа? - „Не съм го завъртял." - Върни се тогава вкъщи да завъртиш ключа; 
иначе през целия ден ще бъдеш в тъмнина и неразположение на духа. Дотогава 
животът няма да има смисъл за тебе. Същият закон има приложение и в 
отношенията на хората: завъртял си ключа, всички те обичат; забравил си да 
завъртиш ключа, всичко върви в дисхармония; голям човек, голямо величие си, 
но никой няма да те обича. Никой не обича хора, които много искат. Законът на 
небето се символизира в децата, в тяхното безкористие. Да носиш много на 
гърба си, а да имаш малко в стомаха си, това са две различни неща. Ако носиш 
100 килограма жито на гърба си и половин килограм жито в стомаха си, где ще 



бъде силата? Съвременните икономисти, които товарят държавата с големи 
дългове, вършат това, защото не разбират Божествения закон. Бих предпочел да 
дадат всекиму по половин килограм жито в стомаха, отколкото по 100 
килограма нагърба. За предпочитане е 100 грама знание в мозъка, отколкото 
100 килограма товар на гърба. Някой може да има 100 тома книги, но 50-те 
грама знание в мозъка като потенциална и кинетическа енергия струват повече, 
отколкото това, което е извън него. И тъй, под думата „дете" Христос разбира 
особено вътрешно състояние - да бъдем в съгласие, във връзка с духовния свят, с 
всички сили, с всички същества. Започнеш ли да мислиш, че си някое велико 
същество, ти изгубваш тези връзки. Когато един велик ангел от небето, който е 
живял милиони и милиарди години, който има опитност по-голяма от тази на 
човечеството и чиято история е по-велика от тази на човешкия род, реши да 
слезе на земята и да се въплъти, той ще вземе формата на детенце, ще се смири; 
оттам той ще започне своето развитие, за да разбере величието на Бога. Затова 
питаха Христос: „Може ли стар човек да влезе в Царството Божие?" И ангел да 
е, и Бог да е, не може. Който иска да влезе в Царството Божие, той трябва да се 
смири, да стане като дете. Всички, които ме слушате сега, искате да влезете в 
Царството Божие каквито сте. Не, това никога не е било и няма да бъде. Ако не 
добиете свойствата на детето - пластичност на ума и на сърцето, - няма да 
разберете вътрешния смисъл на живота. Но вие сте близо вече до Царството 
Божие. Междината, която дели този от онзи свят, е една стомилионна част от 
милиметъра. Малко е разстоянието от единия до другия свят. Когато човек 
тръгне в пътя на развитието, той се движи много бавно. Гледам, всички, които 
тръгват в духовния път, са като големите хора, а не като децата. Ако човек 
излиза от къщи и тръгва с големи крачки, той няма да постигне целта си. 
Видите ли човек да излиза от къщи и да тича, той нищо няма да постигне. Но 
ако тръгне полека и постепенно ускорява хода си, той е в положението на дете. 
Христос казва: „Не започвайте работите си с бързане; движете се като малките 
деца - вървете постоянно и ускорявайте хода си с две, три, четири, пет, шест 
крачки; тогава ще намерите смисъл във вашия живот". Докато сте в 
положението на малки деца, няма да дойде никаква болест; щом сте в 
положението на старите, ще ви нападнат всички болести. Който е смутен, той е 
стар; който има тежест на сърцето, той е стар. Станете млади! Казвате: „Тежко 
ми е на душата". - Стар си. - „Какво да правя?" - Стани млад. - „Как?" - Не 
мисли за велики работи в света. Тури само половин килограм хляб в стомаха, 
100 грама знание в мозъка и 5 грама чувства в сърцето си и това ти е достатъчно. 
Когато 10-15 момци любят една мома, те започват да се карат, а тя да се надига, 
с което става нещастна. Преди няколко години една мома бе убита в София от 
своя годеник, защото му изневерила. Защо любите двама? Един е достатъчен. 
Всяка мисъл има свое определено място. Ако не любите някого, не го лъжете; 
кажете му истината, и той ще си намери друга. И в религиозно отношение 
хората страдат от същата любов. Казвате: „Да любим!" Знаете ли как се 
изразява любовта? Който желае много, прави грях, а който направи грях - 



страда. Който греши, е лош човек, но който греши и не се разкайва, е по-лош; 
който греши и не се разкайва, нито се моли, е огце по-лош. Всеки, който не се 
разкайва, а се моли, е лицемер. Лицемерът е най-лош човек в света. Има в света 
два вида лъжи, два вида грехове. Като казвате, че любите някого, а го лъжете, 
вие постъпвате като крокодилите: когато обичат някого, те го обливат със 
сълзите си, за да стане по-гладък, да могат по-лесно да го гълтат. Не, хората не 
се нуждаят от такава любов, но от любовта на малките деца. Малко дай, но от 
сърце. Ако мъжете и жените бяха приложили тази философия в живота си, 
домовете и обществата щяха да се изменят, да се подобрят. Баща, майка, деца, 
учители, свещеници, съдии, всички мислят за велики идеи. Те мислят, че са 
велики хора на този свят и по-велики от тях няма. Питате, защо страда светът? 
Той страда от „велики" хора и идеи. - „Отличен проповедник е" - казват 
занякого, „велики идеи проповядва". Да, от „велики" идеи страдаме всички. И 
евреите имаха велики идеи, те искаха да станат богати и се възгордяха, че са 
избраният народ; те имат 33 хиляди обещания от Бога, но Христос им показа, 
че величието на човека стои в това - да стане малък като дете. Само тогава Бог 
ще бъде на негова страна. Досега не съм видял нито една майка да носи в 
утробата си някой стар дядо, ако ще би и милиони да заплатят. А малкото дете 
всеки носи, без да му плащат нищо. Защо? - Защото то носи в себе си велики 
блага. Всяка Божествена идея, колкото малка и да е, като влезе в човека, тя носи 
мир, радост, величие. Ето защо всеки може да носи малките деца. Мнозина 
мислят, че великите идеи носят щастие в света. Всъщност не е така. За 
пояснение на тази мисъл ще разкажа една легенда. Един осиромашал 
германски принц искал да се ожени за една красавица. Тя му казала: „Аз съм 
жена с големи претенции: ще ми построиш великолепен палат и каквото 
пожелая, трябва да ми го набавиш; ако се съгласиш на всичко това, ще те взема. 
Готов ли си?" - Готов съм на всичко, защото с тебе ще бъда щастлив. Той се 
оженил за нея и тръгнал да търси богатства; чрез окултизма той започнал да 
търси духове, които да му помогнат. Най-после намерил принца на гномите и 
му казал: „Ожених се за една взискателна жена, заради което ми трябват много 
пари; ще можеш ли да ми услужиш?" - „Мога, но с едно условие: за всяка кесия 
пари ти ще ми даваш по десет косъма от главата си." - „Достатъчно косми 
имам, ще ти дам колкото искаш." - „Не, само по десет ми трябват; всеки път, 
като дохождаш, ще взимаш по една торба злато срещу десет косъма." - „Е, 
осигурихме се", рекъл си той; „дойде най-после денят на щастието в моя дом". 
Започва той неделя след неделя, месец след месец да посещава принца на 
гномите; взима пари и дава косми. Минават се година, две, три, главата му 
оголява. Отива пак да вземе пари, но няма вече косми. - „Да ти дам друго нещо" 
- казал той. - „Не, косми ми трябват." Сега вече той разбрал, че в тези косми се 
крие човешкият характер. Малките наглед неща той е пожертвал уж за по- 
големи. Всеки косъм е благородна мисъл, пожертвана за нищо и никакво. Ако 
имате в продължение на десет години такъв стремеж, вие ще пожертвате 
всичко благородно от себе си и ще останете гола пустиня. Тогава вие се 



превръщате на старо, голямо, сухо дърво, което е символ на пропаднал 
човешки характер. Да не се обиждате от истината. Аз зная, че когато се каже 
истината, мнозина се обиждат. Който се обижда от истината, той минава пред 
Бога за стар човек. Такъв е законът пред Бога: Господ досега никак не се е 
обиждал. Няма друго същество, което да е понесло по-големи поругания от 
Бога, но Той даже и веждите не си е навъсил. Тихо и спокойно гледа Той и 
казва: „Тези деца ще разберат закона; сега трупат грехове и затова ще носят 
този товар". - „Тежко, много тежко е положението ни: сиромашия, болести, 
какво ще правим?" - „Ще работите." - „Другояче не може ли?" - „Не може, ще 
работите." - „Големи сме." - „Ще се смалите, ще станете деца." Като се върнете 
у дома си, опитайте се да станете деца и ще видите, как ще се подмладите. 
Остарели сте? - Защо? - Защото носите света на гърба си. Когато влезете в един 
параход, който се клатушка, и се страхувате, какво ще ви ползва този страх? 
Стойте спокойно, имайте доверието на детето. Който е направил парахода, той 
ще се погрижи за вас. Параходът ще се поклатушка и после ще спре. И гръм да 
има, и буря да има, не се бойте. Птиците, които са в небесното пространство, 
също се клатушкат, но те разбират този закон по-добре от вас. Ще ме извините 
за всичко това. Казвам: Ако сте стари, ще се обиждате; ако сте млади, ще ви 
поздравя. Когато говоря истината, никой да се не докача. Който е тръгнал бос 
през някое каменисто място, ще му кажа: Обуй си цървули, защото краката ти 
ще се наранят сред пътя и ще се принудиш да се върнеш назад; цървулите ще 
те спасят. Ако някоя дама пътува през това място, тя би предпочела да се 
нарани, но без цървули да е, за да може нейният възлюбен да я хареса. Опасно е 
да ходите боси. Децата са всякога обути. 

Вижте и пеперудите, тия малки деца на Господа, каква отлична премяна имат! 
Ако някоя земна царица би имала тази премяна,тя щеше да се счита щастлива. 
Тези пеперудки, макар и да живеят временно. Господ добре ги облича. Защо 
Господ ги облича така хубаво? Защото са деца. А защо Господ дава нещастия на 
хората? Защото са стари. Защо Господ дава благословение на някои хора? 
Защото са малки деца. Майката прощава на децата си много грешки, но ако 
мъжът направи някаква грешка, тя ще каже: „Този дъртак не го ща вече!" Така и 
небето прощава всички грехове на малките деца, но към старите то е строго и 
казва: „Скоро вън!" Тогава какво се заражда във вас? - Недоволство, отчаяние и 
омраза спрямо живота, понеже срещате съпротивление и неблагоприятни 
условия за вашето развитие. За да бъдете обичани от Бога и от хората, 
единственото нещо е да възприемете в себе си Божествената идея и да бъдете 
малки пред Бога, да имате ум и сърце отзивчиви. Любовта има степени в своята 
сила: стоиш при някоя печка на разстояние два метра от нея и усещаш много 
приятна топлина; но ако поставиш ръката си отгоре, тя ще те изгори. Старите 
хора са нажежени печки, затова по някой път изгарят. Обикновено те са 
користолюбиви. Не мислете, че говоря за вас; аз говоря за ония стари хора, за 
които се споменава в Писанието. Стар човек е онзи, който мисли, че е голям. 



велик, и от такъв човек именно трябва да се пазите. Това е проповядвал 
Христос, когато е казал: „Да станете като малки деца". Като изследвате 
природата, ще видите, че най-скъпоценните работи не са големи. Например 
едно време брилянтът е бил въздухообразно вещество, което е заемало голямо 
пространство. Трябвало е да мине дълго време, до като се сгъсти. Господ го е 
сгъстил, превърнал го е в твърдо тяло, но същевременно е намалил обема му. 
Той е станал малък по обем, но скъп по цена. Знаете ли колко енергия, колко 
материя е пресирана в един атом? По същия закон и ние трябва да се смалим, 
да станем малки като деца, защото велик е само Бог; за да бъдем като Него, ние 
трябва да научим изкуството на преходните неща в битието, стадиите на 
преходния живот, да знаем защо малките неща минават в големи. Едно узряло 
зрънце, колкото малко да е, щом падне на благоприятна почва за своето 
развитие, то израства, превръща се в голямо дърво. Обаче листът или гнилият 
плод, колкото да са големи, паднат ли на почвата, изсъхват. Този е смисълът на 
Христовите думи. Христос е говорил едно време за хората на просветения век, 
за онези,които могат да Го разбират, които могат да приложат Неговото 
учение. За онези пък, които не Го разбират, които не могат да приложат 
Неговите мисли. Той не говори. Когато някой велик музикант свири, той свири 
за онези, които имат ухо да слушат; когато някой скулптор извае статуя, той я 
предлага на онези, които я разбират и оценяват; когато някой учен напише 
книга, тя има значение за онези, които я разбират. Господ е направил света и е 
написал своя закон за онези, които Го разбират. 

Онези, които не Го разбират, ще носят товара на гърба си - ще бъдат „велики 
хора". Когато Бог е създал света, духовете, които са слезли на земята, искали да 
бъдат големи, велики; затова те са имали грамадни тела. Тогава са били 
създадени и грамадните животни. Ако грамадните животни бяха останали на 
земята, те щяха да я оголят и опустошат и да изпоядат всичко. Господ е учил 
тези въплътени духове, че не трябва да имат грамадни тела, защото величието 
на едно същество не е в грамадното тяло. Една идея е велика не когато е голяма 
по обем, но когато носи в себе си нещо велико, което помага за развитието на 
всички същества. Ако посадите един орех, след 10-12 години той ще бъде 
грамаден; но като умре, той ще дойде пак в първоначалното си състояние. Сега 
ви говоря да станете като малките деца и да направите опит в това отношение. 

Казвам: Внесете тази Христова идея в ума си и постарайте се да бъдете малки 
пред Бога. Представете си, че сега започвате вашия живот в 1Дарството Божие. 
Вие можете да мислите, че сте видни, знатни хора, но колко велики царе, колко 
знатни хора е имало едно време, за които сега и помен няма! Вие се 
заблуждавате, като мислите, че хората, които ви заобикалят, са видни, знатни, 
но при нещастие се познава колко са знатни. В едно варненско село преди 40-50 
години имаше един чорбаджийски син, много знатен. Пдлото село говореше за 
него; като кажеха „Петран Чорбаджията", всички го знаеха. Той събираше всяка 



седмица хора за гуляй; заколваше агне и веселбите се продължаваха дълго 
време. Случи се, че го постигна нещастие, от което той всичко изгуби, стана 
последен бедняк и всички започнаха да го изоставят и да го подбутват. Този 
„Петран Чорбаджи" си мислеше, че е знатен човек. Що е знатният човек? Той е 
мъртъв вол. Като умре, псетата се нахвърлят върху него. И тогава пак говорят за 
него, но докато го изядат; след това нищо вече не се говори. Хората говорят за 
човека „хау-хау", докато има какво да ядат, какво да получат; щом умре и не 
остане нищо от него, те престават вече да говорят. Това са нещастията на нашия 
външен живот. Отвън вие сте много красиви, но важна е другата красота - на 
сърцето и на ума. Затова, чистете сърцето и ума си и не се лъжете с „хау-хау". 
Станете малки деца, за да влезете в Царството Божие и да наследите новия 
живот. Хората на земята са мъртви, изпояждат ги псета, гарвани и орли, защото 
са „велики". Като прочетете „Откровението", ще видите, че Господ вика всички 
орли и им казва: „Елате, вие, малки, да си вземете своя дял, елате да се наситите 
от плътта на юнаци, войводи и все „велики хора"". Какво означава това? Когато 
някой голям дъб изгние и се превърне на пръст. Господ изпраща малки 
семенца, треви и им казва: „Вземете си дела от този дъб, защото едно време той 
пречеше на вашето развитие". Затова Христос казва: „Ако не станете малки 
деца, няма да влезете в Царството Божие. Бог няма да вземе вашата страна". И 
тъй, новите условия, при които живеете, изискват нов морал, нови религиозни 
принципи, които да са по-силни от сегашните. Принципите, с които досега сте 
си служили, са слаби, не могат да издържат. Имате въже, което дига 10 
килограма тежест, но вие искате то да дигне 100 килограма; какво трябва да 
направите? - Ще го направите десет пъти по-яко. 

Въжето е моралът, който трябва да направите десет пъти по-силен от по- 
раншния, за да издържи на новите условия. Затова именно според Христовия 
закон вие трябва да измените вашите мировъзрения. Ако и най-лошият човек 
стане малко дете, той ще се измени и вие ще го залюбите. Между трева и дъб не 
може да има борба, но между два дъба всякога ще има такава. Посадете ги един 
до друг, ще видите борбата между тях - кой да стане по-висок, да види 
слънчевите лъчи. Който излезе отгоре, той ще успее, а който остане отдолу, ще 
каже: „Аз останах малък". - Малък, но с големи идеи! Не че си станал малък, но 
ще чакаш, докато дойде редът ти; тогава ще кажеш на големия дъб: „Аз ще ти 
стана син, жълъд". Той ще отговори: „Аз пък съм ти баща". - „Татко, аз 
благодаря за грижите, които ще имаш към мене". Един ден този жълъд ще 
стане голям и ще размени ролята си с баща си. Христос изисква, щото всеки от 
нас да стане някакво дърво, което да роди плод, семка, върху която да се 
положи Царството Божие. Ще кажете: „Тези неща са отвлечени". Не, вложете 
мисълта: „Аз искам да стана малко Божествено дете. Помогни ми. Боже, да 
реализирам тази мисъл". Мислете върху тази мисъл 12 месеца и ще видите как 
животът ви ще се измени. Обаче не тръбете за това нещо: аз виждам, че сте 



малки. Когато някой голям бук дойде и каже: „Аз съм малък" - той не говори 
истината. 

Когато богатият казва, че няма пари, той се бои да не го оберат. Когато някой 
беден казва, че има пари, и той не говори истината. Нека всеки казва правото. 
Имайте вяра в този велик Божествен закон на това дете и Господ ще бъде с вас. 
Ако Бог ви кредитира. Той ще ви направи велики. Но ако сами се правите 
велики, вие сте в положението на лъжлив търговец, който говори, че има пари, 
а всъщност няма. Този е дълбокият смисъл на стиха: „Да станете малки деца". 
Не искам да остане у вас мисълта: „Нима ние нищо не сме?" Оставете тази 
мисъл настрана. Какво сте били досега, не е важно; какво ще бъдете отсега 
нататък, това е важно. Знае се какви са били хората досега и да спи зло под 
камък. Да бъдем малки Божествени деца - ето бъдещия идеал. Желал бих да 
бъдете деца на Бога, да използвате великите блага, които Царството Божие ви 
дава. Желал бих всички да сте умни, щастливи, добри. Както виждате, казвам ви 
начина как да бъдете такива. Ще речете: „Как да гледаме на малката водна 
капка?" Не се смущавайте, тя ще порасне: дъждът не завалява изведнъж, но 
капка по капка - постепенно се усилва. Обаче малките капки принасят полза на 
света. Малките деца не знаят що е страх, бабите ги плашат: „Караконджо ще те 
изяде!" Също така и слугините, за да се любят с някого отвън, плашат децата с 
караконджо, да ги накарат да заспят. За да са свободни да отидат на бал, 
майките също така залъгват, наплашват децата си с нещо страшно, тайнствено. 
Долу вашите караконджовци! Не лъжете малките деца, не лъжете и себе си! 
Бъдете откровени спрямо себе си и спрямо другите и само по този начин ще се 
подмладите и разхубавите. Щом Божествената идея дойде във вас, всичко ще се 
измени: и устни, и вежди, и нос, и чело. В Европа хората дегизират устните си, 
за да станат по-червени, защото червенината показва богатство и чиста кръв. 
Нека това стане по естествен начин. Да бъдете малки деца, значи да престанете 
да лъжете Бога. Някой не вярва в Бога - може да има сериозни причини за това 
неверие. Някой казва: „Няма Бог". Казвам: „Не си завъртял ключа". - „Животът 
няма смисъл." - Не си завъртял ключа. - „Хората са лоши." - Не си завъртял 
ключа. Ключът на малкото дете е в него вътре. По-красива, по-велика идея от 
тази няма. Някои искат да знаят кой е Христос. Думите, които Той е казал, това 
е Христос. Могат ли тия думи да ви ползват, да станете щастливи, това е 
Христос. Силата на живота не е в буквата, но в духа на нещата. Аз съм 
внимателен, съобразявам се с Божествената Истина; говоря винаги това, което е 
вярно. 

Вие не трябва да играете ролята на един от учениците наСократ, който, за да се 
покаже смирен, отишъл един ден при учителя си със скъсани гащи. Учителят 
му обаче казал: „Твоята гордост се вижда и през скъсаните ти гащи". Вие трябва 
да сте внимателни, и както виждате, спрямо вашите сърца аз съм внимателен, 
никога не съм казал това, което не е вярно. Всяко нещо, което ви казвам, е 



истина, която можете да проверите. Ако нямате резултат, аз ще се спретна 
заедно с вас да работя. Кажете си само: „Тази година искам да бъда малко 
Божествено дете!" С тази идея ви изпращам да си отидете - да бъдете малки 
Божествени деца. Бих желал всички българи да бъдат малки Божествени деца. 
Всички европейски държави да бъдат такива деца! Тогава ще дойде истинският. 
Божественият мир в света. 

Беседа, държана на 11 февруари 1917 г. в София. 



1917_02_15 Венецът на живота 

Извънредни беседи от Учителя в периода 1914-1919г., София 1994, 
ИК "Всемир" КВИ 954 - 8447 - 05 - 3 

ВЕНЕЦЪТ НА ЖИВОТА 


(Беседи пред Сестрите, 15.02.1917 Четвъртък, София) 

„Блажен онзи человек, който претърпява изкушение, затцото като премине 
изпита, ще приеме венеца на живота, който обеща Господ на онези, които го 
любят." Яковово 1:12 

Малко ще ви бъде чудно как може Господ да изпитва. Чудно е за онези, които 
не са преживяли мъчнотии в живота и не знаят закона на страданието. Не се 
искат външни понятия за Живота. Например една жена е красива, хубава, 
млада, бяла, червена, но тя ще изгуби всичко вън ш но. Питат къде е останала 
тази външна хубост, красота, знание и прочее. Първоначалната хубост ще се 
изгуби. Ако човек има здраве, но после го загуби, къде може да го намери? Ще 
го задържи десет, петнадесет, двадесет, петдесет, шестдесет, сто години и пак ще 
го изгуби. В началото той расте и учи, а после почва да се изгубва, да се забравя, 
докато всичко изчезне. Значи здраве, знание, богатство - всичко ще премине. 
Вашето богатство ще премине от приятели на приятели и ще изчезне. Къща 
ако имате, и нея ще задигнат; и други блага, каквито имате, и тях ще задигнат. 
Искате да бъдете богати, но как да сте учени, но как? Както аз ви проповядвам - 
здраве, духовна чистота, красота на душата! Бъди учен, но в Бога! Трябва да 
имате всичките добродетели във вашата душа и от това да станете богати, 
учени, красиви и да учите хората в добро учение, да им проповядвате Мир. И 
във вас самите да има Мир, Любов, Правда, Мъдрост и Истина! 

Сега, Яков е претърпял изкушение и казва: „Блажен е онзи человек, който 
претърпи изкушение, защото като претърпи, ще приеме венеца на живота." 
Това означава, че вашият кораб, когато го пуснете да пътува, ще се бори всред 
вълните на Живота, но ако не е здрав, ще се напълни с вода и ще потъне. А ако е 
здрав, ще се бори всред вълните, макар и да са силни, и ще отстои на тези бури. 
Сега, вашият кораб, в който вие пътувате, не е здрав, защото щом ви срещнат 
някои бури, изкушения и неприятности, увисвате надолу. „Отиде си корабът - 
казвате, - потъна." Защо, питам, потъна? „Защото бяха тежки думите на онзи 
неприятел." Трябва да си направите стабилен кораб! 

Когато ученикът учи и постоянства, той ще има знание. Той трябва да изучава 
всичко, да се учи добре. Вие, когато се учите, искате да получите външни венци. 
Животът ви се повтаря все един и същ и вас ви омръзва. В какво се състои 



вашият живот и защо ви омръзва? Сутрин ставате, хващате се за закуска; 
свършите закуската - хайде обяд, свършите обяда - хайде вечеря, хайде креват, 
печки, лампи, а на сутринта пак същото. И това е едно колело, което всеки ден 
се повтаря. Както някой кон, впрегнат да върти колело, да вади вода за някоя 
градина, за да я полива. И той върти, върти, вади вода две, три, пет десет години 
и най-после му одерат кожата и го заровят някъде. Това е спечелил той през 
тези години на живота си - въртял е колелото всеки ден и най-после градинарят 
го захвърля. 

Най-първо вие трябва да угаждате на Бога. Не ви говоря за онзи Бог, за който 
учените говорят, че е в пространството. Аз ви говоря за живия Бог, който е 
навсякъде и във вас, който иска вашето добро благо. Светът е краен. Ако 
мислите, че светът ще ви направи щастливи, лъжете се; той ще ви впрегне на 
колелото да му носите вода и след като му свършите работата и заболеете, ще 
ви одере кожата. При този лош господар ще имате лош син, лош баща, лош 
учител. В каквито условия да се намирате сега, вие трябва да разрешите 
трудните задачи. 

Ще се спра на въпроса за децата. Защо са децата, знаете ли защо сте родили 
тези деца? - Да ги възпитавате както трябва. А вие как ги възпитавате? Майката 
започва да възпитава дъщерята: „Ти ще трябва да се държиш гордо, защото си 
дъщеря на еди-кой си. Знаеш ли, че ти притежаваш наследство, имаш 
образование, владееш пиано, пък си хубавичка; ти много по-горе седиш от нея, 
затова дръж се на положение!" И бащата дава морал на сина: „Ти, синко, знаеш 
ли, че аз не съм като еди-кой си. Ти имаш да наследиш добро имане, а пък той е 
един простак. Ти трябва да се държиш на положение, да не се унижаваш, но да 
си знаеш цената." Бащата надъхва сина с гордост, с надутост - да бъде жесток 
към слабите, а майката надъхва дъщеря си с гордост и кокетство. И всичката 
тази поквара идва от самите родители, те дават зародиша на злите семена - 
гордост, съмнение и всяко друго зло. И казва Давид в своя псалм: „Отчуждиха се 
още от матката на майка си и забравиха Твоя закон. Господи." 

Момите сега се гордеят с външната си красота, която подържат с външни 
приправки. Те приличат на една мома, която се сгодила за един момък, а 
годеникът отишъл с един свой приятел да я изпита. Като ги поздравила за 
добре дошли, тя взела таблата, за да ги черпи, но годеникът рекъл да я препъне, 
за да види ще ли се разгневи. Той си подложил крака, та я препънал; тя паднала 
и таблата се разпиляла. Но момата веднага станала и без да каже дума, без да се 
разгневи си отишла долу в избата. И момъкът си рекъл: „Бре, колко добра мома 
- не се разгневи; и колко умна - не се разсърди, нито се нервира, а успя да 
понесе подобна случка!" И тя много му се харесала и той се оженил за нея. Но 
като се оженили, невестата почнала да вика и да се кара за най-малките неща. И 
той й припомнил за тоя случай - колко била добра тя като мома и как тогава 



претърпяла това премеждие. А тя казала: „А, да, търпях зер, да беше дошъл 
долу в избата, та да видиш как си изпати масата - като я хванах със зъби, чак я 
счупих от яд!" Сега и вие сте много добри отвън, но ако влезе някой във вашата 
изба, гце строшите костите му. И съвременните християни мязат на тази мома - 
много са добри отвън, прощават, но вътре в избата да ги видите какво правят! 

И всички вие всеки ден си чешете езиците с недобри приказки - защо станало 
това-онова и казвате: „Няма смисъл този живот и този свят." Аз казвам: не сте 
изпитали Учението, което ви проповядвам. Хората правят изпит на Господа и 
постоянно Го дразнят, но Той се държи много добре с тях. Ще кажете, че Той 
може да се държи, Той е силен. Да, може, защото разбира с какво може да ви 
цери. Като онази ленива дъщеря, която не похващала нищо, а само заповядвала 
„дай, мамо, това, дай онова" и най-после от леност се разболяла, легнала и 
накарала майка си да вика лекар. Майка й повикала лекар, той дошъл, разбрал 
от какво е болна и й дал наставление да прави разходки и гимнастика из стаята. 
А нея я мързяло и това да стори, та като стояла на кревата, позавъртала двата си 
палеца, за да ги раздвижи по малко. Като дошъл докторът и видял, че тя е в 
същото положение, я попитал направила ли е гимнастиката, а тя му казала, че 
я направила. На въпроса му как я направила тя показала с палци. Докторът 
разбрал, че момата е болна от мързел и й казал, че ако не изпълни това, което й 
е предписал, няма да оздравее... 

Така и християните се подвизават с двата пръста. Господ не ще такова 
подвизаване, а иска жива гимнастика на ръцете и краката, за да се раздвижите. 
Господ иска да сторите добродетели, добри дела, да се раздвижите добре, за да 
оздравеете. Защо сте болни? Защото сте лениви. Схванати сте в краката, в 
сърцето, в ума, в очите, в устата, а само знаете да искате от Господа: „Дай ми. 
Господи, това и онова!" Искате Господ да ви слугува. Да, но вашите ръце и крака 
ще се схванат. Защо ви болят нозете? - Нямате Добродетел. Защо ви болят 
ръцете? - Правдата ви липсва. Те са ви дадени да ги движите в добро дело. Не 
работите ли Добро, ще страдате. Защо ви болят ушите? - Липсва ви Мъдростта. 
Защо ви болят очите? - Нямате Виделина. Ако устата ви боли, нямате Любов; 
ако ви болят зъбите, също. Ако главата ви боли, нарушили сте Истината, няма я 
във вас. С всички тези удове трябва да вършите Добро за Господа, а вие вършите 
противното. Когато Господ им дава здраве, тях ги мързи да ви прослужват; щом 
спрат да правят Добро, разболяват се и вие викате доктор. И докторът им дава 
гимнастика. На една майка, която я мързи да струва Добро за Господа, Той ще 
й даде мързелива дъщеря, за да й шета и да й изпълнява заповедите. Когато 
една мома е ленива за Господа, Той й дава един мъж да му стои диван насреща 
и да му угажда във всичко. Когато Господ види, че бащата е мързелив и не 
струва Добро, той му дава един син разсипник, за да му разпилява парите по 
карти и блудства. Така Господ разбира от болните и мързеливите и ги цери с 


гимнастика. 



Сега мъжът не може да се подвизава с жената, не могат двамата да се търпят. Не 
бива хората по този начин да се измъчват, но трябва да живеят колективно и да 
си помагат. Ако вие работите задружно, ще помогнете на много хора, ще ги 
избавите от много беди. Същото става и с Духовния свят - трябва да си помагате 
един друг. Ако ти помагаш на близкия си, по-добре ще вървиш по Пътя. Трябва 
личността да се премахне, а колективността да живее във вяра. В старо време 
как са живели хората задружно? Когато някой има нива за жънене, викат 
меджия и като идат на нивата, пожънват я. Също и с гроздобера, също и с 
царевицата - съберат се на седянка и отрошат царевицата. За каквато и да е 
работа - ще се съберат и ще я свършат. И вие така правете! Има някой някаква 
беда - съберете се две-три сестри, помагайте си и ще ви помогне Господ. Ако не 
може с двама или трима, съберете се четири, пет и така ще се облекчите, без 
разлика кой какъв е. Живейте всички в едно! 

И сега Яков казва: „Блажен е, който претърпи изкушение докрай; той спасен ще 
да бъде и ще получи венеца на живота." Искайте не венец на суетност, а венеца 
на безсмъртието, в което няма страдание, няма изкушение, няма болест, но има 
Живот, пълен с добрини. Този Живот е едно растение и като почне да расте, се 
изменя. Изменя се и почвата; при всяко растение - различна почва. Вие не сте 
еднакви инструменти, еднакви струни. Ще се нагласите така, че да можете да 
работите в едно - да излиза една прекрасна хармония и когато почнете да 
свирите, който ви чуе да му е приятно. И когато почнете да свирите, ще научите 
този закон - ще се нагласяват вашите сърца, вашите умове, вашата воля и ще 
свирите отлично. 

Когато Небето говори във вас, вие не можете да го приемете. Защо? 
Същевременно, имайки уста, вие приемате добра храна и добра храна ви се 
дава, а гнилата се изхвърля и не е за хора. Какво всъщност става с вас? Казва 
Господ: „Вие сте турили във вашия ум лоши мисли, лоши желания - в сърцата 
си и лоши думи излизат от устата ви; и ще се спират устата ви от лоши думи." 
Ако вие вземете помия и напръскате брата си, какво ще стане, добро ли е това, 
ще ви похвали ли вашата майка? Това не е християнство, да опръскаш твой 
брат не е добро нещо. „Ама - ще кажеш - човек може да съди." Аз казвам: иди, 
примири се с брата си; иди при него и кажи му: „Братко, извини ме!" Ако не те 
извини, иди втори път с някого и му кажи: „Сестро, извини ме!" Ако не иска 
пак, иди с църквата и ако пак не ще, нека ти бъде като езичник и митар1. Иди и 
му кажи Истината и ако е сбъркал, оправи го. Ако раната му е гангренясала, 
иди, покажи му я и го изцели; ако е болен, кажи му как да се излекува. Аз 
виждам, че светът е болен. Болни жени викат, сърдят се на мъжете си и искат да 
се разведат. Болни мъже търсят разни удоволствия, несъвместими с Божия 
закон, искат неща невъзможни и изоставят жените си. Виждам болни умове, 
болни сърца, болни души. С такива е ясно как ще се живее... 



Веднъж пътувах с трен и видях един господин, наметнат с пелерина. Друг един 
господин пък вървеше свободно, размахваше ръце, без да иска да стори някому 
зло, и си тананикаше. Изведнъж онзи господин с пелерината извика: „Сляп ли 
си, че се блъскаш у мен, не виждаш ли, че ръката ме боли!" И действително, 
дясната му ръка беше превързана. Явно, че го е боляла, но другият господин не 
е знаел, че ръката му е болна. Въпреки това, онзи продължаваше да вика - вика, 
защото ръката му е болна... Вие трябва да се държите на разстояние от 
петнадесет сантиметра от всеки човек, загцото има болни хора, а вие не спазвате 
това. Жената се стреми да бъде близо до мъжа и не го оставя да се отдели от нея. 
А на него му омръзва това и почва да ходи в кръчмата и да пие, защото го боли 
душата. И понеже не сте на петнадесет сантиметра разстояние от мъжа си и 
постоянно искате да допирате болната му душа, той почва да бяга от вас. Казва 
се в Писанието, че Бог направил жената от ребро, а знаете ли що е ребро? 
Буквата "р" означава работа, която първоначално е трябвало да донесе благото 
в света, а тя после размирила света и Господ я наказал. Значи Бог е направил 
жената от реброто на мъжа, от реброто на Мъдростта, за да бъде разумна, да 
свърже света, да му предаде една сладост, всички да намират утеха в нея. А сега 
жената ражда неразумни деца. Отрасте ги и те почнат да хулят баща си, а 
бащата казва, че синът е лош, че е пияница или е крадлив и че не мяза на него. 
От глупави родители - глупави деца, от неразумна майка - вагабонтин син; това 
е закон. Ако синът ви умре, то е затова, защото не сте чисти, защото сте 
омърсени - омърсили сте Божия закон и плащате затова. Днес говоря една 
Истина и ако ме послушате, добре ще сторите, а ако не послушате, сами ще 
видите, ще си научите урока. Най-накрая господарят ще ви накара да му носите 
вода с колелото и като си научите урока, ще ви одере. Аз не бих желал това. 
Затова Бог се обръща към своите дъщери. 

Който е в страдание, той е в котела. Сега сте добри, защото човек, който ври в 
котела, е добър. Душа, която е била в големи страдания, се пречиства. Всинца 
сте страдали, а Чистота е необходима за щастието на Живота. Като сте чисти, на 
добре върви. Ставате сутрин, всичко наопаки ви върви; Защо? - Защото няма 
Чистота. Сега, вземете пример от тази мома - дава Бог здраве на човека, а той го 
мързи да работи. Тогава Бог му дава страдание. Като не иска страдание, дава му 
се мъка. Като приеме мъката, като се научи на страдания и като се примири с 
тях, тогава Бог казва: „Той се научи да страда, отнемете му ги и дайте му да 
работи!" Сега вие, когато сте на работа, какво вършите за Господа? Или ще 
кажете, че Господ е добър. Добър е Господ, но Той ще ви пише бележки. Имате 
двойка, тройка, четворка, петица, десетица - на всичко положителни бележки. 
За лицемерие - шестица, за лъжа - петица, за гняв - седмица, за 
невъздържание - пет и една втора. Без изпитания не може да минете. В този 
живот, както върви така, вашите бележки ще бъдат слаби. 



Аз искам да изучите тази задача - да се саморазвиете. Трябва да се молите и да 
си поставите въпроса за какво трябва да се молите. - За да имате търпение. И 
като продължавате да се молите, всичко ще върви прогресивно напред. Когато 
детето си науми нещо, отива и иска от майка си ябълки. То си е поставило за 
задача ябълки, орехи и други работи, отива и се помоли. Майката му даде 
ябълки - то поиска и орехи; даде му орехи - то поиска сладко. Но майка му 
каже: „Не бива всичко в едно, чедо, утре друго." И то помни обещанието, че 
утре пак ще получи. И вие трябва да си имате подобна задача и като си наумите 
нещо, идете, искайте и Господ ще ви даде всички ваши необходимости. 

Трябва да бъдете добри. Добър да си не значи да си като овца. Господ не иска 
овце, а иска добри и разумни хора. Добрите хора са ония, които не се вкисват. 
Вкисваш ли се, не си добър. Вие трябва да имате добра почва, да очистите ония 
вещества, които вкисват човека. Вашата почва е гнила, затова казва Господ, че 
семето, което паднало в тръните, заглушило се и не израснало. Друго паднало 
на камък. Слънцето го напекло и то изсъхнало - понеже в камъка не може да 
хване корен, затова не порасло. Не се лъжете, ако сега не си създадете почва, 
никога няма да я създадете, отлагане няма. Доброто не отлагайте! Една добра 
мисъл ще привлече всички добри мисли, които ще помогнат да се свърши 
доброто дело. 

Понякога вие се чувствате охладнели към някого и не ви се иска да идете някъде. 
Защо става това знаете ли? Защото там има миризма, воня, затова не ви се 
отива; почвата им е гнила, заклали са някоя овца и тя се е вмирисала. Разбира 
се, че ще се вмирише след като са я заклали. Хвърлете овцата, изчистете си 
почвата или къщата и ще се изгуби миризмата! Това е законът на Истината. 
Когато във водата се съберат нечистотии, изолират резервоара, пречистват 
водата като я прецеждат и пресичат, след което отново я пускат. Инак, ако не ги 
изчистят тези нечистотии, които са се набрали, ще ги изпиете и ще се 
разболеете... И тъй, когато хората направят грях, те го затворят, скрият го и той 
завони. Не, ти отвори стаята и кажи: „Заклах овца или говедо, съгреших, ето 
хвърлих ги!" Платете ги на този, от когото сте ги взели, и така грехът ще се 
изхвърли и няма да вони. 

И в нашия живот има бунища. Нищо че злото иде, нека си иде, но вие не трябва 
да го приемате - да не ставате едно с него и да не влизате в греха като блудния 
син. Аз не казвам, че около вас няма да обикалят някои гарги или орли, за да ви 
оцапат гнездото. Отвън те може да го оцапат, но отвътре то трябва да е чисто, да 
е свято. Вие чистите всеки ден физическата си къща - не ви ли стига един път в 
годината? Така и духовно ще се чистите всеки ден, както и физически. Всеки ден 
трябва да се чистите! Приятели ще ви идват на гости, но не допускайте да ви 
дотягат. Господ не ще такива хора. Някой казва: „Ама, не мога да се превия." 
Ще се превиеш, ще се превиеш! Ако си греда или камък, няма да се превиеш, но 



ако си човек, ще се превиеш. А що е превиване? - Да гледаш еднакво както за 
себе си, така и за близките си. Имаш гняв - не отивай никъде, седи си у дома! 
Натоварен си с товар - не отивай никъде да си стовариш товара, защото това не 
е по закона Божи, такъв живот не е добър. Някой ще ми каже, че и 
религиозните хора оставят товара си - и мъже, и жени, и поети, и писатели, и 
учители - все се разтоварват едни други. Пророците са ходили в гората, за да си 
разтоварят товара. 

Ако една нива не се пожъне, то тя никога сама няма да се пожъне; тази година 
ще даде малко, другата година - още по-малко и така ще престане да дава жито. 
По-добре малка пожъната нива да имаме, отколкото голяма, но неожъната. 
Защото малкото Добро, когато се отглежда, се умножава. Така е и в душата. 
Когато внесе Господ в душата ти плод, ти го изнасяш през дупка, за да храниш 
мишки. Дупките трябва да се затулват. С игла не се шие; някои закърпват 
сърцата си, ума си, но това не е Добро. Вие трябва да разбирате добре, когато 
Господ ви дава нещо. Трябва да Го слушате и да разбирате добре, когато ви 
говори, какво иска Той от вас. Трябва да го слушате и тогава, когато искате от 
Него най-съществените неща за Живота си. Вижте, ако във вас има раздвояване, 
това не е Божия мисъл, нито Божие желание. Ако се молите, без да ви е 
необходимо и нужно, дали Господ ще ви послуша? Няма да ви послуша, 
защото не сте отишли със същия урок, който е бил определен за днес. - „Ама 
Господ ще ни прости." Той ще ви прости, но ученикът трябва да се учи. 
Учителят има определена програма: първият час - история, вторият час - 
четене, третият час - смятане, а петият - музика и шестият - гимнастика. - „Ама 
у нас вкъщи друго учат." Тогава си стой вкъщи, не идвай в училище. Детето 
иска все да сучи от майка си, но тя, щом вижда, че има зъби, отбива го. Някое 
дете иска да му се сдъвче храната; ще му се сдъвква храната една, две, три, 
четири, пет години, но да му се сдъвква храната до двадесет години не може. Н 
кокошката, като й пораснат пиленцата, почва да ги поклъвва - сами да си 
търсят храна. Н Господ иска да ни научи да се храним сами и да си подбираме 
добра храна. 

Ето какво иска Господ от нас: гняв не върши, то е безумие! Правда Божия 
всякога изнасяй пред человеците! Ръцете не са за зло, а са за Добро. Не вършите 
Правда - ще ви болят ръцете; не вършите Добродетел - ще ви болят краката, 
няма да сте здрави; Любов нямате - ще ви болят устата, зъбите; нямате Истина - 
ще ви боли главата; не мислите добри мисли - ще станете глупави; не сте мъдър 
- ще ви болят ушите. Понеже не сте в съгласие с Божия закон, винаги ще сте 
болни, неразположени. Н сега, ще идете при Господа и ще кажете: „Господи, аз 
искам търпение! Дай ми Твоята Сила, за да понасям всяко изпитание, което ми 
предстои, да го понасям с готовност! Нскам смирение!" 



Например имате някой лош навик; когато дойде този лош навик, вие започнете 
да броите: едно, две, три, четири - до тридесет, четиридесет, петдесет; докато 
изброите, ще ви мине това лошо настроение. Когато броите, ще си казвате: „Ето 
как днес веднъж изтърпях малко, не се разгневих толкова; на следващия ден два 
пъти се въздържах да не излъжа; други ден три пъти се опазих да не одумвам." 
Така проявите на всеки порок ще се намаляват по една, две, три и прочее, 
додето той изчезне. Ако не мога да говоря добро за хората, днес ще си туря в 
ума, че ще говоря добро. Утре ще направите добро за някого, друг ден ще го 
избавите от зло. И така Доброто ще се увеличава постоянно във вас. 

Една жена, която има хиляда добри думи, ще бъде добра жена за държавата. Тя 
ще бъде добра майка, ще има добри синове, умни дъщери и тази държава ще 
процъфти. И аз искам да мислите добро, да вършите добро, да гледате добре. 
Не се безпокойте - детето, когато почне да ходи, не се бои от това, че пада. Вие 
ще падате, ще се изправяте, но не се бойте, ще се научите. Във всинца ви се 
явяват силни желания да правите добрини. Апостолът казва, че праведният 
пада седем пъти. Ще имате големи спънки в живота, но и ще придобиете нова 
опитност и нов начин на живот. Амин. 


Обяснителни бележки: 

1Учителя перифразира думи на Христос, виж Матей 18:15-17 


Беседи пред Сестрите 
15.02.1917 Четвъртък, София 



1917_02_18 Познание. Самопожертвуване 

„Жануа-98", 2004.192 с. КВИ 954-9589-82-Х. 

ПОЗНАНИЕ. САМОПОЖЕРТВУВАНЕ 

„Всичкото ми е предадено отъ Отца моето, и никой не познава Сина, тъкмо 
Отецъ; нито Отца познава нЬкой, тъкмо Синътъ, и комуто би изволилъ Синътъ 
да го открие. Дойдете при мене, всички що се трудите и сте обременени и азъ 
ще ви успокоя. Вземете моето иго на себе си и научете се отъ мене, защото съмъ 
кротъкъ и смиренъ на сьрдце и ще намерите спокойствие на душите си. 
Защото моето иго е благо, и моето бреме е леко." (Ев. отъ Матея, гл. 11, ст. 
27,28,29,30) 

Евангелистъ Матей казва, че никой не разбира Христа, никой не познава Сина 
освенъ Отца. Думата „познание" има отношение къмъ човешкия умъ. Ако 
умътъ не е подготвенъ да схване тази велика идея, той не може да схване 
отношението, което сжществува между Сина и Отца. Имаме две числа 1 и 2- 
Синъ и Отецъ. Когато ви се каже числото едно, какво бихте подразбрали? 
Думата „едно" е символъ, тя може да има значение вжтре въ себе си, а може и 
да нема, зависи отъ състоянието на човешкия умъ. Ако кажете думите „единъ", 
„една" или „едно", може да разбирате единъ мжжъ, една жена или едно дете, 
но може да разбирате и единъ конь, единъ волъ и т.н. Когато кажете думата 
„човекъ", Вие мислите, че разбирате що е човекътъ. Ако ви запитамъ да дадете 
едно определение, що е човекъ, вие бихте се намерили въ трудно положение. 
Вие често казвате „синъ ми", но и тази дума е непонятна за васъ, вие подъ нея 
разбирате само известно съотношение. Какъ ще определите, че вашето дете е 
вашъ синъ? Непременно требва да имате известно познание, известна връзка 
между вашата душа и душата на този, когото вие наричате вашъ синъ или 
дъщеря. 

Често хората казватъ 1 и 3, какво е отношението между 1 и 3? То е чисто 
математическо, едно показва диаметъра на окржжностьта, а три - самата 
окржжность. Едно показва размера на окржжностьта, а три, това е синътъ, 
размера на целия човешки животъ. Отъ тукъ: „Никой не познава Сина" - не 
познава размера на всевъзможните комбинации, които сжществуватъ. Значи 
Синътъ е окржжностьта, размера на този диаметъръ. Този диаметъръ, като се 
завърти около себе си, образува една окржжность, която е Сина и вие мислите, 
че познавате Сина. Но това не е едно движение на колело, да го обърнешъ 
единъ пжть и да кажешъ: „Разбрахъ това движение." Едното въ себе си е пакъ 
окржжность на друго едно число. Въ мистицизъма числото едно разбира Богъ. 
Въ математиката всички числа започватъ отъ едно и казваме 1 и 2. Едно и две, 
това сж двата диаметъра на тази окржжность на числото три. Като се дойде до 
числото седемь, то представлява единъ диаметъръ на целата вселена. Числото 



деветь представлява пакъ една окржжность. Това сж отвлечени мистически 
неща. Докато човекъ не намери отношенията, които сжществуватъ между 
нещата, той не може да разбере вжтрешния смисълъ на живота. 

Следователно всеки отъ васъ требва да определи своето положение, да знае 
какво е той въ света. Вие може да сте въ положение на единъ минералъ, въ 
положение на една растителна клетка, на едно органическо сжгцество, на едно 
животно, на една органическа клетка у човека и т.н. Кое отъ тези положения 
занимавате за сега? Често обичате да носите скжпоценни камъни, брилянти по 
пръстите си, по вратовете си, а царете ги носятъ по главите си. Обичате да 
отглеждате некои животни, кокошки, патици, гладите ги, наглеждате ги, докато 
единъ день имъ отрежете главите и казвате: „Колко е хубава кокошката, 
отлично, вкусно е месото й, сега разбрахме какво нещо е кокошка." Но това не е 
разбиране. Ако опечете вашето дете и го изядете, нема да го разберете. 
Разбирането ще трае само 24 часа, следъ което настжпва пакъ брожение, пакъ 
сте гладни пакъ неразбиране дохожда. 

Стане сутринь жената, наготви хубаво на мжжа си, който не е разположенъ 
духомъ, следъ което познава жена си. Следъ 5-6 часа обаче, пакъ изгубва своето 
настроение, сготвя му се отново, утихва пакъ и т.н. Следователно и въ готвенето 
и въ науката, навсекжде се стремимъ къмъ единъ методъ, да разберемъ нещата. 
Да разберемъ нещата подразбирамъ да ги владеемъ, за да станатъ те часть отъ 
насъ. Не да се разбира какъ ще вържете единъ конь за неговия юларъ, не да 
знаете какъ ще владеете известни елементи, да ги заковете въ кжгците си, но да 
има въ всичко тази вжтрешна, съзнателна връзка. Тази връзка е Любовьта. 

Мнозина, като говорятъ за любовьта, казватъ: „За нея ние умираме." Човекъ 
може да умре, безъ да разбира любовьта. Любовь съ умиране не се намира. 
Некоя мома, като не може да се ожени за некого, когото обича, казва: „Азъ ще 
умра," т.е. подразбира да влезе вжтре въ любовьта, но любовьта чрезъ смърть 
не се разбира. Когато съвременните хора говорятъ за домъ, за баща, за майка, 
всички подразбиратъ отношенията на любовьта. Майка, баща, когато казватъ 
„синъ ми", подразбиратъ връзките на любовьта. Когато казватъ „църква", 
разбира се, че вънъ отъ църквата нема спасение, тя е изразъ на Божествената 
любовь. Вънъ отъ любовьта, всички неща сж мъртви, безсъзнателни, т.е. иматъ 
само едно механическо движение. 

Христосъ казва: „Никой не познава Отецъ, който нема любовь, защото Богъ е 
любовь." Не може да познаешъ единъ предметъ, докато немашъ неговите 
качества. За да познаешъ единъ твой приятель, който е философъ, много 
интелигентенъ, требва да имашъ неговите качества, неговия умъ. Събиратъ се 
двама души: у единия има сърдце и душа, а у другия това го нема. Те нема да се 
разбератъ, защото нематъ еднакви качества. Некоя жена казва: „Мжжътъ ми не 



ме разбира." Той Бога още не е позналъ, а искашъ тебе да познае. Хора, които 
не познаватъ Бога, не познаватъ никого. Всеки, който не познава Сина, не може 
да познае мислягците сжгцества. 

Вие, мжже и жени, требва да приложите тази философия, за която ви говоря. 
Христосъ казва: Елате при менъ, азъ ще ви науча това изкуство, вземете върху 
себе си моето бреме. Никой не може да дойде при мене, ако Отецъ не го 
привлече. Привличането къмъ Сина е единъ обектъ, а силата, която привлича 
къмъ обекта, то е Отецъ. Когато нЬкой момъкъ се привлича къмъ една мома, 
момата е обекта, а любовьта е Отецъ. Човекъ требва да изучава закона на 
любовьта, когато се привлича къмъ този обектъ. Интелигентностьта на Сина 
требва да ни научи да познаваме Отца си, иначе ние нема да познаваме и 
нашите отношения, които стацествуватъ вжтре въ самите насъ. 

Въ живота има хиляди въпроси, които ви занимаватъ, но 99 отъ техъ сж 
маловажни, а само единъ е сжгцественъ. Тези несжществени въпроси 
съставляватъ храна за единствения сжгцественъ централенъ въпросъ. Ако 
обърнете внимание на едно яйце, ще забележите, че всички клетки вжтре въ 
него сж условия за образуване на една централна клетка, която образува тези 
органи. 

За да познаемъ Сина, требва да вземемъ неговото иго. Иго подразбира 
отношенията на нещата. Често у васъ се заражда желание да познаете Бога. Ще 
Го познаете само, ако имате Неговото иго и сте готови да Му служите. Какво се 
разбира подъ думата „служене"? Когато постжпите въ нЬкое първоначално 
училище, гимназия или университетъ, учителите или професорите ви даватъ 
като първи уроци нЬкой упражнения и вие, за да ги разберете, требва да се 
позанимаете съ техъ. Ако Богъ е създалъ света. Той го е създалъ за известни 
цели зарадъ насъ, а не за свои некакви цели. Всички одушевени и неодушевени 
предмети, които сжществуватъ, иматъ своето дълбоко предназначение. Господь 
ви е направилъ ржце съ по петь пръсти, две очи, единъ носъ съ две отверстия, 
една уста, две уши отъ страни на главата - всичко това е съ предназначение. 
Не кой казва: „Азъ имамъ ухо да слушамъ." Ухото, въ дълбокъ смисълъ, е нещо 
вжтрешно, психическо. Човекъ може да слуша безъ да разбира; да гледа безъ да 
вижда. Подъ „Синъ" се разбира разумното у човека. Днешните хора не 
разбиратъ синовете си. Азъ зная такива случаи особено у българите. На некой 
баща, като му се роди синъ, казва: „Роди ми се синъ, за да ми работи." Бащата 
смета, че синовете му сж слуги. Единъ день бащата изпива всичко, оставя 
дългове на синовете си и по този начинъ нито синовете сж разбрали баща си, 
нито бащата - синовете си. Разбирането между хората изисква правилни 
отношения, никога да не престава законътъ на любовьта. 



Синовете не требва да очакватъ големи богатства отъ бащите си, нито пъкъ 
бащите да не разчитатъ на връзките, които сжществуватъ между техъ и 
синовете, а всеки отъ техъ да е готовъ да се жертвува за другите. Това сж 
истински отношения. Бихъ желалъ бждегците хора, като се женятъ, да не 
питатъ: „Ти обичашъ ли ме?" Това сж банални думи и затова, безъ да се 
обичатъ, те казватъ: „обичамъ те," а въ сжщность и момъкътъ и момата лъжатъ. 
Азъ бихъ питалъ тъй: „Ти готовъ ли си да се жертвувашъ за мене?" - „Искамъ 
да живея." - „Ти не си за мене." Това е вжтрешниятъ смисълъ на живота, 
загцото въ самопожертвуването е смисълътъ. Познаването на Сина подразбира 
жертва въ себе си и когато човекъ се самопожертвува, той става силенъ. Турете 
вода въ нЬкой котелъ и я превърнете въ пара, тя става много по-силна, 
отколкото като вода. Самопожертвуването е законъ, да изменимъ едно тело, 
предметъ, една душа отъ твърдо въ въздухообразно състояние, то значи да 
измЪншттъ душата отъ едно състояние въ друго - да я превърнешъ отъ силна 
омраза въ любовь. Това е законътъ на самопожертвуването, да 
трансформирашъ енергията. Не кой казва: „Азъ го мразя." Значи ти си ледъ и 
затова требва да нагорегцишъ този ледъ, да стане на вода, а отъ вода на пара. 
Водата е най-големото добро за растенията, но ако всичко се обърне на ледъ, 
нема да има никакъвъ животъ. 

Следователно Христосъ казва: „Никой не познава Сина." Кой не Го познава? 
Всички хора, които не искатъ да се жертвуватъ, те не познаватъ Сина, загцото 
Синътъ, то е законъ на самопожертвуване. Кокошките, които вие всекидневно 
изяждате, азъ ги уважавамъ, за моята душа те сж по-любими, отколкото всички 
мъртви хора, които за никого досега не сж станали жертва. Когато една кокошка 
умира и става жертва, азъ казвамъ: „Ти си една благородна, отлична кокошка и 
предъ Божието лице имашъ една голема стойность." И затова казва Христосъ: 
„Нито една птичка не пада безъ волята Господня." За всички тези птички, 
които се самопожертвуватъ, Господь се грижи. Това е съзнателното, това е 
ценното, за което Богъ се грижи. 

Ако вие сте предъ лицето на Бога, като една птичка, която е готова да се 
жертвува, Богъ ще мисли и мисли за васъ. Но ако вие мислите само за себе си, 
какъ да наредите по-добре вашия животъ, Богъ за васъ нема да мисли. Да 
мислишъ за Бога, значи да мислишъ за най-великото, отъ което нема нищо по- 
ценно. Да мислишъ за себе си, значи да си най-доленъ, най-нищоженъ. Нема 
по-отвратително нещо отъ това, човекъ да се стреми да бжде центъръ. Това 
отношение на Сина требва да разбираме - самопожертвуването. Човекъ, който 
не може да се жертвува, той не познава Бога. Това е великото учение, което 
Христосъ е проповедвалъ. 

Не кои мислятъ, че познаватъ Христа. Това е въпросъ. За да познаете Христа, 
требва да разбирате всички отношения, които сж положени въ Евангелието. 



Христосъ казва: „Азъ съмъ истина, азъ съмъ лоза!" Кой отъ васъ е проучилъ 
историята на лозата? Тази лоза всека година се самопожертвува. Христосъ 
казва: „Азъ съмъ хлЪбъ." Сега хлЪбътъ е единъ дневенъ въпросъ и всички хора 
го цЪнятъ. Разказваше ми единъ господинъ, че единъ день тъй много огладнЪлъ, 
та търсилъ случай отъ где да намери малко хлебъ. Среща на пжтя едно куче, 
което носило въ устата си едно големо парче хлебъ. Взелъ той единъ камъкъ, 
ударилъ кучето и грабналъ отъ него хлеба. Сега той цени хлеба. Христосъ казва: 
„Азъ съмъ врата, азъ съмъ овчаринъ, азъ съмъ Синъ Человечески, учитель, 
наставникъ и т.н." Това сж отношения на Божественото, които сжществуватъ 
къмъ нашата душа и когато дойдемъ до онова велико положение на 
самопожертвуване за Бога, ще можемъ да разберемъ тези съотношения. 

Като говоря за Бога, не разбирамъ не кой отвлеченъ Богъ, а Този, Който е 
произвелъ съзнателния животъ, за Когото можемъ всЬкога да направимъ 
опитъ. Ние може да се помолимъ за единъ боленъ и ако имаме закона на 
самопожертвуването, ние ще му помогнемъ. Некой казва: „Изкусихъ Господа." 
Когато въ вашия умъ се породи мисъль, която е въ разрезъ съ Небето, вие 
изкушавате Бога; когато водите пороченъ животъ, вие изкушавате Бога. Какво е 
вашето положение на земята, това е безразлично. Какво ще бжде вашето 
положение следъ 20, 30,100 години и какъ ще се представите прЪдъ Бога, прЪдъ 
ангелите? Тази светлина, която носятъ ангелите, ще реализира целия вашъ 
животъ, той ще стане обективенъ, всички ваши добри и лоши желания и 
постжпки ще ходятъ следъ васъ. 

Христосъ казва: „Никой не познава Сина," т.е. всеки човекъ, който живее за 
себе си, не познава Сина. Богъ самъ се жертвува чрезъ Сина си, за да изяви 
своята любовь, а Синътъ се жертвува, за да изяви Отца си. Това сж две 
положения, които требва да разберемъ и нашиятъ животъ на земята има 
смисълъ само тогава, когато разберемъ отношенията на Бога къмъ насъ, като 
Отецъ и отношенията ни къмъ Бога, като Негови синове. Не може да бждете 
синове на Бога, ако не се самопожертвувате. 

И тъй, положете мисъльта: Вънъ отъ Любовьта животъ не сжществува; вънъ отъ 
Любовьта църква не сжществува; вънъ отъ Любовьта народъ, общество не 
сжществуватъ. Това е великата църква, която требва да обедини човечеството, 
това е Божествената Любовь на самопожертвуването, която обхваща всички 
велики хора съ малки идеи, подразбирамъ безкористните хора. Когато сме въ 
положение на користолюбие, ние сме въ положение на онзи богатъ и сиромахъ 
човекъ, които били поканени, на гости предъ Бога, за да си представятъ всеки 
отъ техъ своите желания. Представилъ се богатиятъ, изложилъ своето меню, 
като казалъ, че иска хубава кжща, хубавъ палатъ, всека сутринь по едно ядене, 
на обедъ - друго, вечерь - друго, да се облича въ хубави дрехи и т.н. Господь му 
казалъ: „Всичко това ще бжде." Следъ това сиромахътъ казалъ: „Господи, азъ 



искамъ да гледамъ винаги Твоето лице." - „Ще бжде," му казалъ Господь. 
Богатиятъ живелъ въ този разкошъ 10, 20, 50 години и му дотегнало всичко това. 
„Задушихъ се най-после отъ този животъ, нЬма ли промена въ положението 
ми?" Господь казва на ангелите: „Отворете едно малко прозорче на неговия 
палатъ, нека отъ тамъ гледа." Първото нещо, което той видЪлъ отъ това 
прозорче, било неговия слуга, сиромаха да стои високо на една стълба. „Какво 
търси той тамъ високо на стълбата", пита богаташътъ. - „Сиромахътъ поиска 
винаги да гледа лицето на Бога и затова стои тамъ високо." 

Вие може да сте въ положението на богатия човекъ и да се задушите въ себе си, 
а може да сте въ положението на бедняка и да стоите на върха на стълбата, да 
гледате лицето на Бога. Това значи да познаешъ Бога. Сега вече требва да 
познаемъ Христа, за когото отъ 2000 години проповедватъ, но съвременните 
християнски народи огце не сж Го познали. Ако имамъ братъ и му причиня 
редъ злини, ограбя го, сжгцествува ли некаква връзка, любовь между мене и 
брата ми? Въ любовьта нема страхъ, нема съмнение и тя е велика, великъ 
законъ е тя. Хората на любовьта не требва да се страхуватъ, който се страхува, за 
него нема любовь, нема познание на Христа. Некои се боятъ, че ще умратъ. Що 
отъ това, мене не ме е страхъ отъ смъртьта. „Ама, има дяволи!" Мене не ме е 
страхъ и отъ дяволи. Азъ познавамъ единъ живъ Богъ Отецъ, отъ Когото всичко 
е излязло. Всеки, който се плаши отъ смъртьта, отъ дявола, той не познава Бога. 
ДяволитЪ, Богъ ги е поставилъ на мЪстото си, турилъ ги е да подтикватъ хората 
на работа, защото те сж мързеливи. Като си мързеливъ, дяволите ще ти 
създадатъ работа, едно противоречие, едно тъкане. Съвременните хора знаятъ, 
че за да се образува огънь между два предмета, требва да има търкане. Ти 
стоишъ, а дохождатъ ангелите и дяволите да те триятъ отвънъ и отвжтре и така 
произлиза пламъкъ. Що е пламъкъ, огънь? То е човешката мисъль, желание и 
вие започвате да живеете съ тази малка топлинка, която се появява въ душата 
ви. Ако тъй разбирате Христовото учение, има смисълъ животътъ. 

Когато любовьта иде, ние сме внимателни и учтиви, а щомъ тя си отиде, 
започваме да се обиждаме. Всекога можемъ да мислимъ, да се изказваме 
отвънъ, но сжществено е какво е положението на нашето сърдце. Христосъ 
казва: „Чистосърдечните ще видятъ Бога." Да видишъ значи да познавашъ, да 
имашъ отношение съ тази велика вжтрешна връзка. Обременени сте, 
повикайте Бога. Въ Америка, преди години, единъ мисионеръ ходилъ да 
събира пари. Събралъ една крупна сума, натоварилъ я на своя конь и се 
запжтилъ да мине презъ една планинска местность. Единъ прочутъ 
разбойникъ, като чулъ за тези пари, надига се да причака въ единъ проходъ 
този мисионеръ, съ цель да го убие и му вземе парите. Мисионерътъ, като 
наближилъ до разбойника, усеща една тяжесть на душата си, затова слезълъ 
отъ коня си, помолилъ се Богу и продължилъ пжтя си. Мисионерътъ виделъ 
следъ това предъ себе си единъ въоржженъ с пушка човекъ, но заминалъ предъ 



него благополучно. СлЬдъ двЬ години, мисионерътъ билъ повиканъ да 
изповЬда единъ умираюгцъ. Умираюгциятъ го запитва: „Ти познавашъ ли ме?" 
- „Не." - „Азъ искахъ единъ день да те убия, но не те убихъ, знаешъ ли загцо? 
Когато ти бьше въ гората, слЬзе отъ коня си и се помоли, съ тебе на бьлъ конь 
имаше единъ човЪкъ, въоржженъ, отъ когото азъ се уплашихъ и не посмЪхъ да 
те убия." (Този разбойникъ е билъ ясновидецъ и е видЪлъ сжгцество отъ 
невидимия свЬтъ.) 

СегашнитЬ хора не признаватъ духове, църквата не ги признавала. Църква, 
която не признава духове, не е църква. „И ангелитЬ Божии ще слизатъ и ще се 
качватъ", казва Богъ. И ангели и дяволи, всички тЬзи духове вършатъ волята 
Божия и се контролиратъ отъ единъ великъ Божественъ законъ. Когато и 
еднитЬ и другитЬ дохождатъ, тЬ идатъ по съизволение на Бога и ако трьбва, ще 
ти причинятъ зло. Ако не познавате Христа, благословението на лошитЬ духове 
ще се прЬвърне за васъ на зло. 

Христосъ казва: „Вземете Моето иго съ себе си, защото азъ съмъ кротъкъ." 
Нькой пжть хората мислятъ, че владЬятъ свЪта, че иматъ голЬма власть, слЪдъ 
20 години Господь ще ти покаже какво може да вършишъ въ свЬта. Ние още не 
сме оформени, не трьбва да се заблуждаваме отъ сегашното си положение. 
Когато познаемъ Бога, ще придобиемъ вжтрЬшенъ миръ, ще ни се отворятъ 
очитЬ, ще видимъ, че свЬтътъ е живъ, тогава ще знаемъ причината за омразата 
и любовьта, защо сжгцествува доброто и злото, истината и лъжата, ще 
разберемъ тЬзи отношения и тогава само Истината ще бжде не мъртва, а жива. 
Съ тази истина ще може да направимъ всЬкога опитъ. Христосъ казва: 
„Опитайте." „Ако думитЪ ми пребждатъ у васъ и вие у Мене, всичко, какво 
попросите, ще ви се даде." Кои думи? РазумнитЬ думи. Ако вие разбирате 
отношенията къмъ Бога, вие никога нЬма да Го изкусите и животътъ ви ще бжде 
едно благословение за другитЬ. Като казвамъ Отецъ и Синъ, това сж двЬ велики 
числа 1 и 3. Като извадите 1 от 3, ще получите числото 2, което има отношение 
къмъ Божествената Любовь. Когато казвамъ „едно", подразбирамъ 
Първопричината; Синътъ - това е окръжностьта на този диаметъръ; а майката е 
Божествената Любовь, туй което наричатъ въ християнството Духъ свети, т.е. 
вътрЬшната сила, която прЬчиства нашитЬ умове. 

Важното е сега, ние да се свържемъ съ Христа. Този Христосъ може да бжде 
всЬкога съ насъ, въ радости и скърби и прЬди и слЬдъ смъртьта. Когато 
Христосъ е съ насъ. Той е врата отъ видимото къмъ невидимото, отъ 
прЬходното къмъ непрЬходното, отъ омразата към любовьта. А хльбътъ, 
подразбира онЬзи елементи, които раждатъ въ себе си живота, учителитЬ, 
които може да ни научатъ на тЬзи закони. Като се разбере така вжтрЬшното 
Христово учение, ние ще бждемъ мощни да изпълнимъ своитЬ длъжности на 


земята. 



Човекъ не може да се върне тъй скоро на небето. Азъ оспорвамъ тази мисъль. 
За да отидете при Бога, требва да имате една разумна връзка. Между единъ 
философъ и между единъ идиотъ не може да има връзки; между единъ, който 
обича и другъ, който мрази, не може да има връзки, отношения, но между 
двама, които се обичатъ, има връзки, има хармония. Следователно за да 
отидеме при Христа, требва да знаемъ закона на самопожертвуването и само 
тогава Христосъ ще ни направи велики. Учените хора казватъ, че между 
диаманта и вжглена има нещо общо. Те сж едно и сжгцо вещество, но съ 
видоизменени свойства, диамантътъ е твърдъ и кристаленъ, а вжгленътъ не 
кристализира. Тези свойства на диаманта го правятъ тъй цененъ. 

Следователно човешката душа може да бжде въ положение на единъ вжгленъ 
или въ положение на единъ диамантъ, т.е. да е кристализирала или да не 
кристализира или въ философска смисъль казано: душата има единъ 
свърхсъзнателенъ животъ вжтре въ себе си. Ако има този съзнателенъ животъ, 
ние ще се познаваме, ако нема такъвъ, ние ще се питаме: Ти какво мислишъ за 
Ивана, какво му е положението, работите му какъ сж? Той е малко шмекеръ, 
прави благодеяния, но има задни мисли. Кой нема задни мисли? Я, ми кажете 
човекъ, който да нема задни мисли! Питаше ме единъ господинъ, какъ ще 
познаемъ кога сме обърнати къмъ Господа и кога не. Азъ му дадохъ 
следующата фигура: Когато сенката ти е задъ гърба ти, ти си обърнатъ къмъ 
Господа, а когато е предъ лицето - ти си далечъ отъ Бога, не познавашъ Бога. 
Това е законътъ, проверете го. Не да се освободите отъ вашите сенки, но отзадъ 
да сж те. Ако сенката на твоя умъ е предъ ума ти, ти си далечъ отъ Бога, а ако е 
задъ твоя умъ, ти си на местото си. Всекога сенките се хвърлятъ задъ лицето, за 
да изпжкне то. 

Питамъ: вашите сенки накжде сж? Не казвамъ, че сж отпредъ, но некой пжть 
може да направите грешка, да се изменятъ, отпредъ да дойдатъ сенките ви. Въ 
такъвъ случай, требва да ги изпждите отзадъ. Когато обичашъ, сенката ще бжде 
[отзадъ], когато мразишъ - [отпредъ], когато говоришъ истината, сенката ще 
бжде [отзадъ], когато говоришъ лъжа - [отпредъ]. Писанието казва: „Делата 
имъ ходятъ предъ техъ." Нма хора, у които делата ходятъ предъ техъ, а има и 
такива, у които делата имъ ходятъ задъ техъ. Какъ може да познаете дали 
вашите сенки сж предъ или задъ васъ? Всекога, когато у васъ дойде благородна 
мисъль и следъ това лоша мисъль, вашата сенка е задъ гърба ви; когато първо у 
васъ дойде лоша мисъль, а после - добра, сенката е отпреде ви. Това е законътъ 
въ света, това е религията. Щомъ станешъ сутринь и ти дойде лоша мисъль, ще 
кажешъ: „Господи, ще изпратя сенката си задъ гърба си." 

Бихъ желалъ всички ваши мисли да сж задъ гърба ви и тогава ще се познаете и 
ще се обичате, защото любовьта е великъ законъ въ царството Божие. 



Проповедвамъ едно учение на обединение, както Богъ го иска, както Христосъ 
го иска, а не както азъ и другите хора го искаме. И ако нЬкои хора не искатъ да 
го разбератъ, за времето за въ бждегце гце покаже истината, ще покаже где е 
Богъ. 

НЬкои казватъ: „Христосъ не познава Сина, освенъ Отецъ." Отецъ, Който живее 
вжтре, познава Сина, защото Той се самопожертвува и понеже Той се 
самопожертвува, познава любовьта на Отца си и тези двама се познаватъ. Казва 
Христосъ: „Който познава този законъ, ще познае Отца си и всеки, който дойде 
при мене и е готовъ да се самопожертвува, ще му покажа пжтя." Ако това стане 
безъ самопожертвуване, тази врата ще бжде затворена и въ науката и 
навсекжде, всичко това ще удари на камъкъ и вашиятъ животъ ще се разсипе, и 
най-благородните ви мисли и желания ще станатъ на прахъ и пепель, ще 
изгниятъ, както изгниватъ листата на растенията и корените на дърветата, 
докато не се образува онази сенка на самопожертвуване, следъ което ще дойде 
направо Божествениятъ животъ. 

Представете си общество отъ такива хора, какво би било нашето положение? 
Днесъ всинца се смущавате, че еди-кой си ималъ много пари, милиони - радвай 
се че има. Такъвъ човекъ, който много има, азъ го съжалявамъ, защото големъ 
товаръ носи. По-добре половинъ килограмъ товаръ въ стомаха, отколкото 100 
килограма на гърба си. Такъвъ човекъ целъ животъ ще се страхува да го не 
ограбятъ. Може да си въ положението на единъ беденъ човекъ, но щастливъ, 
доволенъ отъ себе си. Казвате за некого: „Той е много ученъ, много красивъ" и 
му завиждате. Радвайте се, че е такъвъ. Какъвъ ще бжде света безъ учени, безъ 
красиви хора? Казвате: „Той е лошъ." Радвайте се, че има и лоши хора, но ги 
търпете. Господь търпи лошите хора, требва и ние да ги търпимъ. Въ закона на 
самопожертвуването ще разберете защо единъ човекъ е лошъ. 

Преди години въ Америка единъ биволъ полуделъ. Имало едно момче, което 
четело добре мислите на животните. Дошло при този биволъ, поставило си 
ржката на главата му и заговорило съ него: „Защо така полуде, какво стана съ 
тебе?" - „Нещо ми е влезло въ задния кракъ, та ме подлуде." Изважда момчето 
единъ трънъ и спасява бивола. Некои казватъ, жена или мжжъ полудели. Не сж 
полудели те, но трънъ имъ е влезълъ въ главата, въ сърдцето имъ. Тури си 
ржката на главата имъ, извади тръна и те ще дойдатъ въ първото си положение. 
Гледамъ сегашните хора, всеки носи по единъ чукъ и гвоздей и като срещне 
некого, казва: „Я, дай да ти забия единъ гвоздей, да видимъ какъ ще търпишъ." 
Като забиха на Христа четири гвоздея. Той каза: „Боже мой. Боже мой!" Единъ 
великъ духъ беше Христосъ и не можа да издържи тези четири гвоздея и умре, 
а сегашните християни съ хиляди се забиватъ и какъ ще издържатъ? 



Това съ страданията на човешкия духъ. Да заковешъ твоята душа, умъ, сърдце 
на този кръстъ, какъ ще може да живеешъ? Требва да се научите да вадите тези 
гвоздеи. Така умре Христосъ. Какво значеше това? Да се пожертвува за хората. 
Нькой боленъ лежи обхванатъ отъ лоши духове. Помогни му. - „Ама той е 
грешникъ." То е другъ въпросъ, ти му дай поне чаша студена вода. Това е 
Христовото учение. Сега идват времена на изпитания, времена тъмни, за които 
говори Писанието. ГнЬвътъ Божий иде въ света и хората тогава ще познаятъ 
има ли Господь или не, има ли правда или не, има ли любовь или не. Едното и 
другото ще се откриятъ. Велики неща идатъ въ света. Азъ не ви говоря това, за 
да ви плаща, това е едно Божествено колело, което постоянно се върти и 
Господь нЬма да го спре за никого, а ние требва да сме готови навреме да се 
качимъ въ това колело, затова сме дошли на земята, която е едно велико 
училище. 

Следъ всичко това ще се върнемъ при Бога, за да види какъ и какво сме учили 
на земята. Господь ще ни изпитва и ще ни каже: „Синко, ти какъ научи уроците 
на доброто и злото?" Ще почнешъ, тъй и тъй, ще разказвашъ. Гдето си правъ - 
добре, гдето не си правъ - нЬма да издържишъ изпита. Господь ще те пита: 
„Какъ научи закона на омразата, на любовьта?" Ако не отговоришъ добре, 
Господь ще те върне наново на земята, ще дойдешъ да научишъ отново тези 
уроци, за да се усъвършенствувашъ и като се научишъ, ще възкръснешъ. Това е 
матурата. Като издържишъ отлично изпита на тези петь велики добродетели, 
Господь ще те назначи на една велика длъжность - управитель на единъ, два 
или петь града. Който не възкръсне, той е безъ матура. Отъ хиляди години 
насамъ говорятъ все за това, да възкръсне човЪкъ. Бихъ желалъ всички да 
възкръснете, но да издържите тази матура, отъ която има нужда българскиятъ 
народъ. Ако българскиятъ народъ издържи своята матура, ще възкръсне и ще 
има едно високо положение и хлебъ и захарь и всичко ще има. Ако не издържи 
матурата, нЬма да има нищо. Така требва да разсъждаваме, а може и да го 
проверимъ на опитъ. Господь казва: „Обърнете се къмъ мене въ день скърбенъ и 
азъ ще ви помогна." Затова требва да се молимъ за всички, да обичаме 
враговете си. „Обичамъ го, но той ми е врагъ, не е мой приятель." Да обичашъ 
приятель, то е едно нещо, да обичашъ врагъ - друго нещо е. Ако мразишъ врага 
си, ще станешъ подобенъ на него, ще слезешъ на неговото положение. Ще 
кажешъ: „На врага си ще помогна." Никога съ омраза да се не отплаща, а съ 
любовь. Който отплаща съ зло, той ще следва еволюцията на грешните духове. 
Мразишъ ли, ти си въ съдружие съ онези, които съ въ широкия пъть. Едни 
отиватъ нагоре, други слизатъ надолу. Затова казва Христосъ: „Никой не 
познава Сина си, освенъ Отецъ." Синътъ е Божествения зародишъ, ще Го 
положимъ у насъ си и Той е новия човекъ и ще започнемъ нова работа. 

У мнозина този човекъ живее, дайте му просторъ и спрегайте глагола „мога". 
Мога да бъда справедливъ, любящъ, кротъкъ, смиренъ, уменъ, ученъ, мога. 



мога. Когато всички започнатъ да спрегатъ този глаголъ въ положителна 
смисъль, ще има едно отлично общество. Нема какво да се борави въ греховете, 
въ миналото на хората, това е торъ на Божествената нива. Що отъ това, че братъ 
ти е грешенъ? Помогни му, очисти го, дай му дрехи, облъчи го. „Ама ти си 
грешенъ, махни се, не искамъ да ти помогна." Това не е Божествено Христово 
учение. Мжжътъ казва на жената: „Махни се отъ мене, не те искамъ." Или 
обратно, жената казва на мжжа. Не, ти този мжжъ ще го обичашъ заради 
Господа. Некои казватъ: „Искамъ да обичамъ мжжа си." Азъ рекохъ, не може да 
го обичашъ, до като не обичашъ Господа. Ако Богъ живее въ насъ. Той ще се 
прояви. Когато една жена умре за своя мжжъ, той ще й направи единъ 
паметникъ и често ще си спомня за нея, че тя умре като мжченица, 
страдалница за него. Ако не я обича, той ще каже: „По-добре, че се освободихъ 
отъ нея." По-добре да умратъ мжжъ и жена като мжченици единъ за другъ, 
отколкото да живеятъ като кърлежи. Това е да познаешъ Отца и Сина. 

Иде Христосъ на белъ конь да проповедва това учение и Неговото Слово иде, 
като мечъ ще пронизва и ще видите некой човекъ както върви изъ пжтя, 
падналъ и умрелъ, не е готовъ да издържи Божественото Слово. Злото не може 
да издържи Божествената светлина и ще се скрие. Тази светлина, която иде, ще 
даде единъ обратенъ резултатъ: на земята ще има голема тъмнина, а въ душата 
- голема светлина. Това сж два велики контраста. Когато половината земя, 
едното полушарие бжде осветено, другото полушарие ще бжде въ тъмнина. От 
това не требва да се смущавате. Противоречията, които сега сжществуватъ, сж 
символъ, че Божественото слънце е започнало да грее, само че има сЬнка на 
Божествените дни и ние требва да се молимъ, да се обърне всичко на светлина. 
Ние требва да бждемъ готови, за да използуваме благата, които Богъ носи 
зарадъ своите избрани. Избрани сж всички, но мислите ви не сж избрани. Сега 
ви проповедвамъ за Този живъ Христосъ, Който е вече въ света. Който ще 
заговори чрезъ хиляди уста, чрезъ проповедници, свещеници, царе, учени, 
тогава ние ще имаме едно велико спасение, ще се запее химна на Божествената 
Любовь и само тогава ще разберемъ какво е Синътъ, какво е Отецъ, какво е 
Любовьта, която ще ни заведе при Бога. 

Това учение е, което ще ни прероди. Некои мислятъ, че искамъ да споря. Не 
искамъ съ никого да споря, азъ виждамъ нещата. Може да кажете, че си 
въображавамъ. И азъ си въображавамъ, и вие си въображавате, но има разлика 
между моето и вашето въображение. Има въображение нагоре и надолу. Единъ 
астрономъ гледа съ своята тржба на хиляди километра разстояние и наблюдава 
неща, които единъ селянинъ безъ тази тржба не ги вижда. Това, което 
астрономътъ вижда съ своята тржба, за селянина остава като празно 
въображение. Отворете своя телескопъ и ще видите величието на Бога и ще се 
преродите. Това требва да бжде вашето стремление, да бждете граждани на 
Царството Божие. Всеки може да си има место въ това Божествено тело, въ 



което не требва да бждете ни по-големъ, ни по-малъкъ отъ това, за което си 
определенъ. 

Питате често: „Кжде ще ни тури Господь?" Ще ви тури тамъ, за да можете да 
запушите раните на Христа. „Кжде ще бждатъ българите?" Да запушатъ 
раните на Христа, при евреите. Кжде ще бждете вие? Отговорете сами на този 
въпросъ. Христосъ е близо. Неговото учение ще обърне земята надолу съ 
главата, но ще изпжди дявола. Ангелите носятъ този девизъ: „Каквото и да 
стане въ света, Царството Божие ще се въдвори." Това е решението на Бога, на 
Небето и който не верва, ще доживее да види това време. Азъ съмъ отъ тези, 
които верватъ, че апостолите, светиите, всички с.у. на земята, всички сж тукъ, 
виждалъ съмъ ги и съмъ разговарялъ съ тЬхъ. 

Некои казватъ, че като дойде Христосъ на земята, днешната църква ще му каже: 
„Кажи си своята проповедь, да видимъ каква е тя и дали е съгласна съ нашата 
църква!" Христовата проповедь не търпи ревизия, тя не може отъ никого да се 
ревизира. Ако азъ говоря това, което Богъ не е говорилъ, Христосъ не е 
говорилъ, това ще е една измама, която може да трае само година, две, три, сто, 
но повече не може да отиде. Една лъжа въ сто години се улавя. Това, което 
казвамъ, може да го опитате и сега, и всекога и единъ день, като ме срещнете, 
ще ви кажа, че това е Истина и вие ще се убедите. 

Давамъ ви тези плодове, за да ги посеете, въ вашите градини. Тези плодове не 
сж мои, но на Този, Който ви е създалъ. Като дойде Христосъ, Той ще донесе 
Божествената Любовь, и когато всички царе, проповедници, свещеници, всички 
хора си подадатъ ржка, Христосъ ще дойде въ Своят Църква. Нека това го знае 
духовенството, нека всички знаятъ за това. Това е Христовото учение, учение на 
доброволно самопожертвуване, а не насила. Богъ е. Който ще ни уреди, 
въздигне, ще тури всекого на местото си и тогава ще разберемъ вжтрешния 
смисълъ на живота. Желалъ бихъ всички да познаете Сина, Отца, но не тъй 
както азъ говоря, защото вие не знаете, какво азъ разбирамъ. Преживейте 
нещата и тогава ще ги разберете. Мога да ви кажа, че единъ хлебъ е хубавъ, 
вкусенъ. Отъ где знаете, че е такъвъ, ако не го опитате на вкусъ и ако не видите 
какъ ще действува на стомаха ви. Ако не ви причини нищо на стомаха, значи 
действително той е добъръ, ако ви причини некоя повреда, той е лошъ. За 
всичко имайте опитность. И тъй изучете Христа! 

Заключение: Помнете, че ако сенката ви е предъ васъ, не сте съ Бога, ако е задъ 
васъ, задъ гърба ви, вие сте съ Бога. 

Изучете следните стихове: 


1. Какво нещо е Христосъ като лоза. 



2. Какво нЬщо е Христосъ като хлЪбъ. 

3. Какво нЬщо е Христосъ като врата. 

4. Какво нЬщо е Христосъ като пастирь. 

5. Какво нЬщо е Христосъ като учитель. 

6. Какво нЬщо е Христосъ като Синъ ЧеловЪчески и 

7. Какво нЬщо е Христосъ като наставникъ. 

Като разберете тЬзи отношения, ще имате велики понятия за Христа и за 
разбиране душитЬ на другитЬ хора. 

Аминъ 

БесЬда, държана на 18 февруари 1917 год. 

София 



1917_02_25 Спасението 

Издателска къща „Жануа-98" 


СПАСЕНИЕТО 


„А той му рече: Защо ме казвашъ благъ? Никой не е благъ, тъкмо единъ Богъ. 
Но ако ищешъ да влезешъ въ живота, упази заповедите. Казва му: Кои? А 
Нсусъ му рече: Тези: Не убивай; Не прелюбодействувай; Не кради; Не 
свидетелствувай на лъжа; Почитай баща си и майка си; и Люби ближния си, 
както себе си. Казва му момъкътъ: Всичко това упазихъ отъ младостьта си, що 
ми още не достига? Рече му Нсусъ: Ако ищешъ съвършенъ да бждешъ иди, 
продай имането си и дай го на сиромаси, и ще имашъ съкровище на небеса, и 
дойди та ме последвай." (Евангелие отъ Матея, гл. 19, ст. 17,18,19,20,21) 

Съвременните културни хора отъ XX векъ иматъ едно смжтно схващане за 
Мойсеевия законъ. Такова смжтно схващане иматъ не само съвременните 
цивилизовани народи, но и съвременните религиозни християнски общества. 
Вече 2000 години отъ какъ християните разчепкватъ Христовото учение и така 
сж го охлузили, че като гледамъ на него, представя ми се като едно дърво, на 
което кората е олющена. Християнски критици все за спасение говорятъ: 
спасение чрезъ добри дела, спасение чрезъ това-онова, а всжщность никакво 
спасение нема. Спасението произтича отъ единъ основенъ законъ въ 
природата, законъ, който е установенъ не въ времето на Христа, но установенъ 
още въ самото начало на битието. Следователно това, което сега се проявява 
вжтре въ човешката душа, въ обществата, въ народите, то произтича отъ този 
първоначаленъ източникъ. 

Думата „спасение" има много значения. Падне некой въ вода, извадятъ го отъ 
тамъ, казватъ: „Спасенъ е!" Боледувалъ некой отъ тежка болесть, оздравелъ 
следъ това, казватъ: „Спасенъ е." Некой водилъ разваленъ животъ, отклонили 
го отъ този животъ, казватъ: „Спасенъ е." Думата „спасение", въ обикновенъ 
смисълъ, подразбира връщането на единъ човекъ отъ едно болезнено въ едно 
здравословно състояние. Но, за да бжде човекъ спасенъ, требва да влезе въ 
живота. А кои сж условията за това? Не е важно за човека само да е спасенъ. 
Каква полза може да има за единъ човекъ изваждането му отъ вода, а следъ 
това да умре отъ гладъ? Спасява се отъ едно зло, а налита на друго. Спасение 
разбирамъ да влезе човекъ въ условията на живота, да се възстанови онази 
първоначална връзка между човека и Бога. Всеко сжщество, което изгуби 
своите отношения къмъ първоначалния източникъ, се нуждае отъ спасение. 
Никакво друго спасение, вънъ отъ това, не сжществува. Тъй разбирамъ 
спасението азъ, тъй го разбиратъ Господь, Христосъ, светиите и тъй ще го 
разбиратъ всички праведни, свети хора, а всички глупави, ще го разбиратъ по 
другъ начинъ. Всички други, които не разбиратъ правилно това учение, не 



разбиратъ закона на спасението, ще се заблуждаватъ, ще грЬшатъ, ще падатъ, 
ще ставатъ, ще се самоубиватъ и т.н. 

Законътъ на спасението е единъ постояненъ законъ, който дЬйствува всЬка 
минута. ВсЬка минута човЬкъ трьбва да се спасява. Нькои казватъ, че човЬкъ 
трьбва само единъ пжть да се спаси. Азъ съмъ голЬмъ невЬрникъ, не вЬрвамъ въ 
това. Не вЬрвамъ, защото човЬкъ не само единъ пжть трьбва да яде, не само 
единъ пжть трьбва да диша, това е постоянна връзка и така е и съ спасението. И 
ако човЬкъ постоянно не се спасява, никога нЬма да се спаси. Това показва, че 
трьбва да има постоянна връзка между Бога и човЬка и тя се нарича „връзка на 
спасение". 

Казвате: „Спасенъ ли съмъ?" Днесъ може да си спасенъ, но утрЬ ще те хване 
нЬкой за гушата; днесъ може да си ситъ, но утрЬ може да бждешъ гладенъ; 
днесъ може да имашъ добра мисъль, а утрЬ да ти дойде лоша мисъль. Значи 
тази трояка връзка у човЬка трьбва да сжществува. Това наричамъ Законъ на 
спасение. Така го опрЬдЬлямъ азъ и никой не може да даде по-добро 
опрЬдЬление отъ това. Бихъ далъ 20 000 лева на онзи, който даде по-точно 
опрЬдЬление. Нека се събератъ всички логици, всички философи и дадатъ по¬ 
точно опрЬдЬление, СлЬдователно Христосъ дойде да възстанови тази трояка 
връзка: между хора и хора, между ангели и хора и между Бога и хората. Това е 
спасението. 

Младиятъ момъкъ, който запита Христа какво да прави, за да наслЬди животъ 
вЬченъ, Христосъ му отговори: „Не убивай!" Убийството е една причина, която 
скжсва тЬзи връзки, пази се, да не скжсашъ връзкитЬ на тЬлото, връзкитЬ между 
твоитЬ братя. „Не лъжи." - Тя е втората причина, която скжсва връзкитЬ на 
спасението. „Не кради и не лъжесвидЬтелствувай." - И тЬ сжщо скжсватъ 
връзкитЬ на спасението. „Почитай баща си и майка си и ближнитЬ си." 
ПървитЬ петь заповЬди сж Христовото учение, а вторитЬ петь - Мойсеевия 
законъ. ПървитЬ петь заповЬди принадлежатъ къмъ сегашната епоха, тЬ сж 
законитЬ на духа, а другитЬ петь сж законитЬ на физическия свЬтъ. Христосъ 
обяснява кои сж причинитЬ, които скжсватъ връзкитЬ и кои сж причинитЬ, 
които свързватъ. „Почитай баща си, майка си и ближнитЬ си и ще се 
избавишъ." 

Въ заповЬдьта „Не убивай", думата „убивай" има широко значение и 
приложение. Ще си кажете: „Слава Богу, никого не съмъ убивалъ." НЬма между 
васъ човЬкъ, който може да се похвали, че не е убивалъ. Мога това съ данни да 
ви го докажа, но да оставимъ този въпросъ настрана. „Убийство" подразбира не 
само когато убиете нЬкого, но и когато убиете въ себе си една добра мисъль, 
пожелание. Убийство е когато вие убиете една добра мисъль у нЬкой човЬкъ. 
СрЬщате човЬкъ, който вЬрва въ Бога, и вие му казвате, че нЬма Богъ и съ това 



вие го убивате. Питамъ: този философъ отъ где знае той, че нема Богъ? Когато 
единъ човекъ каже, че нема Богъ, азъ разбирамъ, че той иска да се намести на 
Неговото мЪсто. Когато нЪкой каже за нЪкого, че е глупавъ човекъ, то значи, че 
той иска да се намести на това место. Когато кажете за некого, че е богатъ, то 
значи, че искате да се настаните на неговото место. Когато каже една жена за 
друга, че не е красива, то значи, че тя иска да вземе нейното место. Когато 
нЪкой мжжъ каже за другия, че е поплювко, то значи, че той иска да вземе 
неговото место. Тези неща отдалечаватъ хората отъ Бога. 

Може да те обичатъ всички живи сжщества на света и пакъ да погинешъ. 
Съвременната любовь въ света, за която хората говорятъ, тя е любовь на орли, 
на гарги, на кучета. Не искамъ да се обиждате отъ това, но ви казвамъ, че 
любовь, която не съгражда, а разрушава, тя е любовь на орли и гарги и тя спада 
къмъ „не убивай". Колко красиви моми съмъ виждалъ съ благородни мисли и 
желания, а като се оженатъ, въ техъ се заражда мисъльта да се самоубиятъ. 
Загцо така? Това показва, че момъкътъ, за когото те се оженватъ, нема въ него 
тези елементи, които сж потребни за нейното развитие и тя е отровена. Така е и 
съ мжжете. Сжгцото е и въ религиозните общества. Вие сте радостни, но дойде 
единъ „философъ" и ви каже, че хората сж мъртви, т.е. нема животъ следъ 
смъртьта и вие се наскърбявате. Наистина, сега повечето хора сж мъртви, но за 
въ бждаще ще оживеятъ. Тези „философи" въ верванията си приличатъ на 
турците, които верватъ, че като дойде Христосъ да сжди света, всички хора ще 
измратъ, а ще остане само арахангелъ Михаилъ, на когото Господь ще каже: 
„Има ли не кой по-го ле мъ отъ мене?" Това е едно верване, но кой го е 
проверилъ? Казватъ, че хората умиратъ и не възкръсвать. Кой е ходилъ тамъ да 
види, че това е така? Лъжатъ се, (азъ виждамъ умрелите живи). Вие, които 
проповедвате това учение, сте мъртви. Подъ „мъртавъ" се разбира човекъ, 
който не мисли, не чувствува, а у когото има само едно механическо движение. 
На такъвъ човекъ му требватъ хиляди години, за да възкръсне. Верно е това, че 
има хора въ невидимия светъ, които спятъ, мъртви сж, но и въ този светъ има 
мъртви и спящи хора. Но това не подразбира, че всички хора сж мъртви и 
спатъ. 

Христосъ казва: „Не убивай." Това значи, че въ вашите желания не требва да 
има мисъль да разрушите всеко добро желание или всека добра мисъль, която 
Богъ е вложилъ, а напротивъ, требва да ги култивирате. Ако убивате всичко 
това, животътъ ви ще стане безсмисленъ. Въ какво се състои смисълътъ на 
живота? Смисълътъ на живота се състои въ това да почиташъ майка си и баща 
си и да любишъ ближните си. А условията, за да можешъ да почиташъ майка 
си, баща си и да обичашъ ближните сж тези: да можешъ въ тебе да отстранишъ 
всички тези първи качества. Най-напредъ требва да започнешъ съ Мойсеевия 
законъ, да изкоренишъ тези навици, които прекжсватъ връзките на 
Божествения светъ и спъватъ нашето развитие на земята. Христосъ, като казва 



въ Евангелието на Йоана, че Той е лоза, разбира, че всека пржчка у него, която 
има желание да убива, не принася плодъ, „Отецъ ми я отрезва". Какви сж 
симптомите на единъ човекъ, който постоянно убива? Щомъ започнете да се 
вкисвате, вие започвате да убивате. Раздразнението е първата причина на 
убийството. 

Следъ това Христосъ казва: „Не кради!" Какво да не крадешъ? Добрите мисли и 
добрите желания на човека. Бихъ желалъ на хората да дамъ всичкото си 
богатство, но да не открадна нигцо отъ сърдцето и ума имъ. Да не убивашъ 
добрите мисли и желания на баща си, на майка си, на братята си, на сестрите 
си, на ближните си. Да не крадешъ добрите мисли и желания на майка си, на 
баща си, на братята си, на сестрите си, на ближните си. Когато откраднешъ 
нещо, следъ това да не лъжешъ, т.е. въ твоите взимания-давания, като вземешъ 
отъ некого добра мисъль, да не давашъ лоша и да не лъжешъ. Като дадешъ 
лошата мисъль, да не лъжешъ, че си далъ по-добра мисъль, защото така се 
развалятъ обществата, така се развалятъ домовете. Жена открадне сърдцето и 
ума на мжжа си, а следъ това му даде своите лоши мисли и желания, като му 
казва, че това ще го направи щастливъ, но следъ неколко години не се 
разбиратъ, излъгали се. Тукъ има и убийство, и лъжа, и кражба, и 
лъжесвидетелство. Изхвърлете тези причини и вие следъ време ще любите и 
почитате баща си и майка си. Кои сж баща ви и майка ви? Душата е майка ви, 
вашиятъ духъ това е баща ви, а телото - това сте вие. Вие сте чеда на вашата 
душа. Това е Христовото учение. Като кажете не кога: „Дали съ това тело ще 
живея," разбирамъ: дали съ вашите баща и майка ще живеете. Всеки синъ 
требва да бжде силенъ, за да може да радвашъ майка си и баща си. Требва да 
почитате тези майка и баща у васъ си. За въ деня, когато престжпишъ този 
законъ - не почитате майка си и баща си и не любите ближните си, вие сте 
извънъ условията на живота. 

Това учение може всеки день да го приложите. Неразположенъ си, обърни 
книгата на своя животъ и виж коя отъ трите заповеди си престжпилъ. Христосъ 
казва: „Ако искаш да станешъ съвършенъ, раздай всичкото си богатство и ела съ 
мене, та ме последвай." На кого да раздадешъ имането си? - На твоите мисли и 
желания. Кого да последвашъ? - Великия Учитель на живота. Некой ще каже: 
„Може ли да дамъ кжщата си и парите си?" Господь не иска вашите кжщи, 
нито вашите пари. Подъ думите „кжща", „имане" Той разбира съвсемъ друго 
нещо. Всеко желание у човека, да направи некому добро, се предшествува отъ 
друга мисъль, отъ закона на любовьта. Само когато у васъ се породи желание на 
милосърдие и любовь, само тогава вие ще сте готови да направите едно добро 
дело. Нема човекъ, който да може да направи добро дело безъ добра мисъль. 

Да почиташъ майка си и баща си, те сж обекта, а ближните, те ще бждатъ 
законъ за стимулъ, т.е. той ще те подбужда къмъ любовь. Да любишъ, то значи 



да любишъ само това, което е слабо, нежно, мило, нуждаеще се отъ помощь. 
Силенъ човекъ не може да любишъ. Ако Богъ има такава велика любовь къмъ 
насъ, то е защото сме грешници, ако бехме ангели. Той нЬмаше да има никаква 
любовь къмъ насъ. Некой казва: „Азъ искамъ на бжда светия, ангелъ." - 
Можешъ, но нЬма да бждешъ любимъ отъ Бога. Комуто се много прощава, 
много се обича. 

Вие имате едно извратено понятие за тези работи. Може да се наблюдава този 
фактъ и въ природата и тамъ той е веренъ. Обичатъ се тези неща, които сж 
нЪжни, деликатни, слаби. Гледате некой мжжъ - здравъ, силенъ, той се влюбва 
въ нЪкоя слаба, едва крепяща се жена. Силните хора, това сж октоподи, които 
турватъ своите смукала на тебе и те смучатъ, смучатъ и напустнатъ. Утре ще те 
искатъ пакъ. Това сж съвременните религиозни общества, които те изсмукватъ, 
обиратъ кесията и после те изхвърлятъ. И после казват: „Обърнахме го къмъ 
Господа!" Обърналъ си го ти, че втори пжть нЬма да помисли да се жени. Не се 
нуждаемъ отъ подобно обръщане къмъ Господа. Азъ не бихъ желалъ да 
обръщамъ кесиите, нито сърдцата, нито ума на хората къмъ Господа. Азъ бихъ 
далъ на човека ключа на неговата врата и бихъ му казалъ: „На ти ключа, отвори 
си кжгцата, изчисти я, нека слънцето влезе вжтре." Това е твоето право. Не 
пущайте вашите слугини да чистятъ твоята църква, тя е за тебе съградена. 

Ако речемъ да съберемъ всички църкви и да направимъ една обща, всички ще 
се скараме. Това е дълбокиятъ смисълъ, който Христосъ косвено засега. За да 
влеземъ въ този Божественъ храмъ на душата си, требва да отхвърлимъ отъ себе 
си всЬкакъвъ гнЬвъ, защото гнЬвътъ води къмъ убийство, а убийството - къмъ 
кражба, а следъ това ще започнешъ да мислишъ, измислювашъ лъжа, за да 
прикриеш това убийство. Тези четири заповеди, сж свързани една съ друга и те 
ни посочватъ, какво не требва да правимъ. Има други три заповеди, които ни 
посочватъ какво да правимъ, те сж: Почитай душата си, духа си и ближните си. 
Ще кажете: „Какъ да ги почитаме?" Ако нЪкой попадне въ разбойници, 
освободи го отъ ржцете имъ, услужи му. Тези ближни сж вашите мисли, 
желания, които сж оставили дълбоки корени у васъ и сега требва да ги 
поправите или въ друга форма бихъ казалъ, да вземете вашата земя, да я 
посадите съ най-добри растения, т.е. да обърнете вашите желания и мисли отъ 
лоши въ добри. Това е искалъ Христосъ да каже на евреитЬ, защото най- 
голЪмото удоволствие у тЪхъ бъше да убиватъ хората. Като четете Стария 
завЪтъ, виждате какъ много хората се убиваха. Тази бъше една отъ причинитЪ, 
за гдЬто тЬ нЬмаха такова дълго царство, каквото имаха египтяните. 
Съвременните християни, които сж наследили това старо учение на евреите, те 
приличатъ на техъ. Проследете старата история на славяните, ще видите, че те 
устройваха войни, кръстоносни походи, все за освобождение на Иерусалимъ. 
Но какъ ще се освободи Иерусалимъ? - Когато хората престанатъ да убиватъ, да 
лъжатъ, да крадатъ, да прелюбодействуватъ. 



Като разгледате живота си до днесъ и отъ днесъ нататъкъ, кажете си: „НЬма 
вече да крада, да убивамъ, да лъжа." Обърнете се къмъ Христа и кажете: „Какво 
не ми достига още. Господи?" Едно не ви стига: раздайте всичко, което имате, на 
вашитЬ ближни. Кои сж тЬзи ваши ближни? Нькой день станете сутринь 
веселъ, пЬете, свирите на пиано или цигулка. Това веселие, това сж вашитЬ 
братя, раздайте на тЬхъ всичко, това е единъ великъ законъ. Всичко, което 
посЬете вие, това е вашето царство, вашиятъ свЬтъ, тамъ е Христосъ. Въ всЬка 
добра мисъль, добро желание, веселие тамъ е Христосъ. Колкото и малка да е 
тази мисъль, тамъ е вашето спасение. Това е първата връзка, такива хиляда 
връзки като турите, може да образувате едно вжже, за да обесите нЪкого. 

Богъ казва: „ПривлЬкохъ ги съ нишкитЬ на своята любовь." И любовьта има 
такива нишки, такива връзки. Ще пусна една нишка, ще ви свържа и Господь 
ще ви привлече. По тази нишка вие ще бждете въведени въ Царството Божие. 
Това може да го приложите, защото всЬко учение, което е вЬрно, има и 
практическо приложение. Ние трьбва да измЬнимъ своитЬ мисли и тЬзи 
нещастия, които идатъ, ще изчезнатъ, като изгубимъ всичко, като изгубимъ 
кжщи, майка, баща, да кажемъ: „Господи, нищо не съмъ изгубилъ." Не си ги 
изгубилъ, защото майка ти и баща ти сж вжтрЬ въ тебе, не сж били никога 
извънъ тебе, на физическото поле. Това, което виждате на земята, то е тЬхното 
отражение въ огледалото. Носишъ една мисъль съ себе си, тя ти принася 
радость, това сж твоитЬ ближни, които ти обичашъ. Тази мисъль е жива, 
интелигентна сила. Мисъль, която може да измЬни живота ти, тя е по-силна отъ 
всЬко физическо сжщество. ВсЬка добра мисъль донася нЬщо, а не взима. Вие 
знаете само да взимате, а не и да давате. Вие сте голЬми скжперници, вие сте ме 
почти обрали, всичко взимате. Не съжалявамъ за това, което взимате, но сЬйте 
го въ вашитЬ ниви, а не го събирайте. 

Нькой казва: „Азъ съмъ много нещастенъ." Изхвърлете това нещастие, не го 
събирайте. Не се лъжете, вие имате всичко, Богъ всичко ви е далъ, не сте 
сиромаси. Когато сте богати, тамъ е вашето нещастие, тамъ е злото. За 
сиромаситЬ имамъ голЬмо мнЬние азъ и вие, които се оплаквате, че сте 
сиромаси, то е защото имате желание да сте повече. И да ви дамъ повече, пакъ 
нЬма да бждете щастливи. ГрЬхътъ у насъ произтича отъ това, че ние не 
позволяваме на Бога да се прояви. Ние спираме Бога въ НеговитЬ добри мисли 
и желания, които дЬйствуватъ у насъ. Господь ни казва: „Направи това." - 
„НЬма да го направя." Тогава Господь казва: „Остави ме азъ да го направя." - 
„Не." КждЬ е Господь? Той е вжтрЬ въ васъ, затова оставете Го да се прояви. 
Нькой плаче: „Нзгубихъ 1000 лева." Ти, като се роди, съ 1000 лева ли те роди 
майка ти? Нькой изгубилъ кжщата си. Майка ти съ кжща ли те роди? Ако 
любишъ Господа, хиляда кжщи ще имашъ, мраморни, съ най-хубави мебели, 
но ще бждете ли и тогава щастливи? 



Ще ви разкажа единъ старъ анекдотъ, който е побългаренъ отъ българите. 
Газказватъ, че едно време Господь и свети Петъръ, обичали да обикалятъ изъ 
града и да гледатъ какъ живеятъ хората. Отишли въ едно бъдно семейство, 
гдЬто ги нахранили много добре, оставили ги да пренощуватъ. „Господи, какъ 
хубаво ни приеха, казалъ свети Петъръ, не може ли да изменимъ живота на 
този бЪденъ човЪтсъ, да облекчимъ положението имъ?" Господь удовлетворилъ 
молбата на свети Петъръ и далъ големо богатство на това семейство, хубави 
кжьци. Отъ това богатство обаче, бедниятъ човЪкъ се вдалъ въ големъ развратъ, 
пиянство и като тъй онещастливилъ и себе си, и семейството си. Следъ неколко 
години, при обиколките си, свети Петъръ и Господь отишли пакъ при сжщото 
това семейство, да видятъ какъ сега живеятъ. Жената ги приела, нахранила, 
оставила ги да пренощуватъ, но ги предупредила да се не безпокоятъ отъ това, 
че мжжътъ й ще дига гюрултия, когато се върне, защото се връща обикновено 
пиянъ. Като си легнали да спятъ, Господь легналъ по-навжтре, а Свети Петъръ 
до вратата. Идва мжжътъ средъ нощь пиянъ, сърдитъ защо приела жената тези 
гости. Ядосалъ се и набилъ добре съ едно дърво Свети Петъръ, който му се 
падналъ по-наблизо. Свети Петъръ приелъ своята заплата. Мжжътъ 
продължавалъ да буйствува, да вика. Свети Петъръ казалъ на Господа: 
„Господи, ела Ти на моето место." Променили си местата, Господь дошълъ до 
вратата. Като ги зърналъ мжжътъ гоститЪ, рекълъ: „Чакай този да набия, азъ 
бихъ крайния, сега да набия добре този, който е отъ вжтре." Набива пакъ Свети 
Петъръ. Става следъ това Свети Петъръ и казва на Господа: „Какво да правимъ? 
Сега той пакъ ще бие." Дига се Господь, измива си очите и като си изтрилъ 
очите съ кърпата, маха съ нея и кжщата се запалва и изгаря. Така Свети Петъръ 
се освободи да не бжде битъ и трети пжть. 

Значи, ако вие дадете на вашата плъть преимущество, ще се роди човекътъ на 
чувствата и Свети Петъръ, който се моли за васъ, ще яде бой три пжти на день. 
Никога не се молете въ света за физическо благоволение, преди да има връзка 
между Бога и васъ. Единъ вълкъ, колкото и да го храните, все вълкъ ще си 
остане. Една змия, единъ комаръ, една въшка, колкото и да ги храните, 
наглеждате, никога нема да измените техния характеръ отъ външната 
обстановка. Единственото нещо, което може да измени сърдцето на единъ 
грешникъ, то сж гладътъ, страданията, докато стигнатъ крайния пределъ. Една 
жена казваше: „Много станаха моите страдания, нема ли да ме освободи 
Господь?" Гекохъ, чакай, ти едва си ги започнала. 

Така като гледаме на живота, ще разберемъ, че цельта, дълбокиятъ смисълъ на 
живота е да бждемъ здрави, силни. Всички може да бждете здрави, силни, 
всички може да имате добри мисли и желания, добри деца, мжже и т.н. Тогава 
обществото може да го създадемъ магически. Като казвамъ магически, 
разбирамъ единъ законъ, чрезъ който нещата можемъ да ги създадемъ въ 



нЬколко часа. Но това е процесъ само за умнитЬ, за магитЬ, за благородните 
хора. Ако сега ви се даде това знание, вие ще обърнете света наопаки. Христосъ 
казва: „Ако имате вера, колкото това синапово семе, вие ще можете да 
пренесете една планина отъ едно место на друго." Ето защо Господь не дава 
тези знания на сегашните хора, защото у техъ има желания да убиватъ, да 
крадатъ и т.н. Кое не имъ стига? - Почить къмъ майка ви, къмъ баща ви. Некои 
отъ васъ сж започнали много добре. Свържете се съ Господа и ще успеете. 

Не говоря за Този Господь, Който е създалъ света, а за Този, Който сега работи. 
Каква е разликата между първия и втория Господь? Такава, каквато е разликата 
между бащата и майката. Единиятъ, който създава, е бащата, а другиятъ, който 
отглежда, е майката. Божествената майка, това е Любовьта. Като говоря за 
Любовьта, разбирамъ тази велика Божествена майка, на която дължимъ всичко 
и на която отдаваме всичкото почитание и уважение. Хора, които почитатъ тази 
майка, азъ ги наричамъ праведни, благородни, светии. Човекъ, който не люби, 
той е нищоженъ и такъвъ не го зачитамъ даже и колкото една въшка. Казвате: 
„Не ме обичатъ." Защо не те обичатъ? - Защото не почиташъ майка си и баща 
си. Лудъ ще бжде този, който се ожени за дъщеря, която не почита и не обича 
майка си и баща си. Като влЪза въ тази кжща и видя, че тази дъщеря почита 
майка си и баща си, всичката моя любовь ще се отправи къмъ нея. 

Това е великъ законъ въ свЪта. Искате да ви любя, азъ ще ви любя заради майка 
ви и баща ви. Този великъ законъ дЬйствува у мене и азъ искамъ да дЬйствува 
той по сжщия начинъ и у васъ. Като се разгнЬвишъ, ще кажешъ: „Чакай, ти 
Марто, ще се помиримъ." Мома си, гнЬвишъ се - нЬма да се оженишъ. Момъкъ 
си, гнЬвишъ се - нЬма да се оженишъ. Ще останете безъ дЬца, а това е най- 
голЬмото нещастие. Нещастенъ е онзи, който нЬма баща и майка и не ги 
почита, защото щомъ не ги почиташъ, не ги уважавашъ, не любишъ ближнитЬ 
си, ти си най-голЬмъ грЬшникъ. Подъ „грЬшникъ" азъ разбирамъ човЬкъ безъ 
баща, безъ майка, безъ ближни. Това е разбиралъ Христосъ и е казалъ: „Ако 
искашъ да станешъ съвършенъ, обичай душата, духътъ си, ближнитЪ си, раздай 
имането си, ела и ме последвай." Кого? - Този, отъ Когото всичко излиза. 
Върни се при мене, при Първоначалния източникъ и тогава ти ще станешъ 
силенъ, ще разберешъ смисъла на живота и като бжде Този великъ Учитель съ 
тебе, всички страдания въ свЬта ще бждатъ една приятна музика. Като настане и 
гладъ, и студъ, и захарь и хлЪбъ като нЪма, пакъ ще се утЪшитттъ и ще кажешъ: 
„Ще дойде хлЪбъ отгорЪ." 

Чудни сж хората, като сж взели да се безпокоятъ ще се роди ли жито, царевица 
и т.н. Израилскиятъ народъ 40 години какъ бъ храненъ? Не е единъ 
източникътъ, за да се нахрани човЬкъ. Раздай имането си, ще дойде друго 
вмЬсто него, защото ако не изпразнишъ шишето съ миризливата вода, нЬма да 
дойде чиста, ако не изпразнишъ паритЬ отъ кесията си, нЬма да можешъ да 



туришъ други. Затова рекохъ, изпразнете шишетата, кесиите си, за да ги 
напълни Господь. Вервайте въ Неговите заповеди, стократно гце бждете 
възнаградени. 

Често казвате и се безпокоите какво ли ще стане въ България. Азъ гарантирамъ, 
че нищо лошо нЬма да стане. Ако ме слушаха хората, една дума бихъ казалъ и 
войната щеше да се свърши, но нека се избиватъ, нека загинвать хората. 
Сегашните хора сж повечето крадци, разбойници, хора, който не почитатъ 
баща си и майка си, нека загинватъ. Отъ въшки не се нуждаемъ, нуждаемъ се от 
цветя и отъ благородни деца. Това е Христовото учение, което ще се докаже на 
дЬсно и налево. На света ще дадемъ още едно доказателство и никой нЬма да 
каже, че нЬма Господь. Тогава и слепите ще прогледатъ. Тези слепи, като 
прогледатъ, ще станатъ нещастни, като такива, които не сж готови. Ако има 
нЬкои слепи, на които не искаме да отворимъ очите, то е защото ги щадимъ, да 
не страдатъ. Не давамъ нЬкому пари, за да не страда, защото той, като не умее 
да ги използува разумно, тъй ще ги използува, че ще дойде въ състояние да те 
убива. 

Вера, жива вера требва у всички васъ! Не требва да се делите отъ света, а да 
влезете вжтре въ този светъ и да го облагородите. Едно време препоржчваха да 
се бега отъ света, а сега казватъ: „Влезте въ света." Едно време се казваше да се 
бега отъ пъкъла, а сега казватъ да се влезе вжтре въ пъкъла, да се работи. Долу 
старите убеждения, старите кжщи, те сега ще се събарятъ и нови ще се градятъ. 
Понеже всичко се събаря, ще требва граденето да става по другъ начинъ. Една и 
сжща драма не требва да се повтаря, Богъ не обича да се повтарятъ драмите му. 
Сега идатъ драмите на доброто. „Не убивай, не кради, не лъжи и не 
лъжесвидЬтелствувай." Това е законътъ на прераждането. И като се завърши 
той, иде законътъ на вселяването. Другите заповеди сж: „Почитай баща си и 
майка си, люби ближните си и раздай имането си." Тези сж седемте заповеди, 
които требва да спазвате, следъ това ще дойде почивка и вие ще станете 
безсмъртни. Това е Великото Спасение - да се съедините съ Бога и тогава ще 
имате хиляди пжти по-големи блага отъ тези, които сега имате. 

Забелезалъ съмъ какъ хората се безпокоятъ за всичко. Търговецъ напримеръ - 
бои се, че ще изгуби и затова убеждава своите клиенти да купятъ стоката му, 
като я препоржчва за по-добра, отколкото е въ действителность. Те си служатъ 
съ закона на убеждението, на внушението. Най-честно би било търговецътъ да 
си каже: „Стоката ми е както виждате и памукъ и вълна, но затова ви я 
продавамъ по-евтино." Нека търговията свободно да се проявява. Казвайте си 
всекога истината. Ако не можете да кажете истината, по-добре си премълчи. 
Некой момъкъ не иска да се жени, но успеватъ други хора да го убедятъ да 
стори това, а после той съжалява за стореното и казва: „Кой ме кара да се 
женя!" Не требва да лъжемъ, защото съ това ние лъжемъ и себе си. Требва да 



бждемъ верни предъ нашия Учитель. За да бждете свободни, требва да бждете 
верни и чисти предъ Този вашъ Учитель, Който ви е далъ всичко. 

Като влеза следъ това въ вашия храмъ, ще си измия ржцете и краката, ще 
донеса подаръци, елей, смирна и ливанъ и ще кажа: „Яви се Спасительтъ въ 
вашата църква съ подаръци." А сега, като дойде некой въ вашата църква, 
отнима ви едно-друго. Престанете да мислите зло за вашите близки. Не 
казвайте: „Този е лошъ." Ти си правъ, като казвашъ това, но то се отнася за 
миналото му, а от сега нататъкъ гледай на него другояче. Не казвайте: „Въпросъ 
е дали той ще стане по-добъръ." Не говори това, не се лъжи, защото тези лоши 
хора, тези вагабонти, азъ ще ги направя по-добри отъ свещениците и 
владиците. Затова азъ мога да ви дамъ и доказателства. Задалъ съмъ си тази 
задача, да направя всички хроми, сакати, слепи - здрави хора, да се поправятъ. 
Требва да изоремъ тези пусти пространства, да ги облагородимъ, да дадемъ по 
нещо на всеки, които мине отъ тамъ. 

Хвърлете тази мисъль да се съмневате върху това, което говоря азъ. Не 
познавамъ друго сжщество тъй свято, тъй мило, тъй чисто, както Господь. 
Опитвалъ съмъ Го милиони, милиони пжти и всекога Той е билъ неизмененъ 
въ себе си, всекога е билъ благъ, но като грешишъ много и като не се обръщашъ 
къмъ Него, ще те остави да понесешъ последствията на греховете си, за да 
видишъ какво значи да живеешъ безъ Бога. Велико страдание въ света е да 
живеешъ безъ Бога. Нема защо азъ да ви казвамъ: Идете при Бога, Той е вашъ 
баща. И вие сами требва да се обърнете къмъ Него. Ако искате вашите синове и 
дъщери да ви почитатъ, турете си тази мисъль да бждете всекога съ Бога и 
вижте въ продължение на една година какъ ще се измени вашия животъ. Нови 
мисли ще ви дойдатъ, ще прогледате и тогава ще имате не само две очи, но и 
100 очи и то и отъ десно и отъ лево и отъ горе и отъ долу и т.н. 

Не кой казва: „Не съмъ прогледалъ." Че какъ ще прогледашъ, като немашъ 
вера? Но азъ имамъ вера у васъ, имамъ вера на вашата душа и затова не губя 
надежда, че ще прогледате. Ако и да направите некакво лошо дело, вашата 
душа нема да се измени. Азъ вервамъ въ васъ, вервамъ на хората и мнението 
ми за техъ нема да се измени. Азъ обичамъ грешниците, калпазаните хора. 
Това е слабость моя къмъ техъ и грешка е у мене това, че ги предпочитамъ 
предъ праведните и свети хора. Бихъ желалъ и вие да имате такава слабост 
къмъ грешниците и тогава светътъ ще има другъ изгледъ. Н Христосъ имаше 
такава слабость къмъ грешниците и затова се остави да го подиграватъ и 
поругаятъ. 

„Ела и ме последвай", казва Христосъ. Въ какво? Въ това, което ви говоря. 


Беседа, държана на 25 февруарий 1917 година 

Издателство Бяло Братство 


КРЪСТЪТ 


Неделни Беседи, 22.03.1917 Четвъртък, София 

"И пристъпиха учениците и рекоха Му: Защо им говориш с притчи? А Той 
отвръща и рече им: Защото вам е дадено да познаете тайните на царството 
небесно, а тям не е дадено." Евангелие от Матея 13:10-11 

Ще говоря върху думите "Защото вам е дадено да познаете тайните на 
Царството Божие". Познанието на тайната на Царството Божие съставлява 
предмет на човешкото размишление, към него се стреми човешкият дух. Когато 
в ума ви се хвърли светлина върху вътрешното съдържание на тази велика 
мисъл (подразбирам първоначалния Божествен образ на една неизменна 
същност, която расте и в своите размери се развива не като мъртъв предмет, а 
като жива и разумна същина), ще разберете, че тайната на Царството Божие 
съдържа всички условия за развитието на човеците върху Земята. Казва 
Христос: "Вам е дадено". На кои? Сега, вие може да дойдете в размишленията 
си до отрицателната страна и понеже е казано: "Вам е дадено, а тям не е 
дадено", да си помислите, че, може би, на апостолите е дадено, но не на вас. 
Който и да си, дадено ти е. Не вземайте никога думите за себе си в отрицателен 
смисъл, защото туй е опетняване на Бога. Дали е дадено или не е дадено, зависи 
от вас. Бог ви дава да разберете, понеже имате разположение да Го разбирате; 
друг път не ви дава да Го разберете, понеже нямате туй разположение. 
Следователно, от предразположението на вашето ухо, на вашия ум, на вашето 
сърце и на вашата воля зависи да разберете или не Бога. 

Между съвременниците ни от 20-ти век и ония от времето, когато Христос 
дойде на Земята, има твърде голямо подобие. В цитираните стихове Христос 
казва не друго, а това, че вам, на хората на бъдещето, е дадено да разберете 
Царството Божие, а на миналите не е дадено. С други думи, вам, които очаквате 
в бъдеще Бога, е дадено да разберете, а вам, които живеете с миналото, не е 
дадено. Това може да го проверите в Живота. Търговец, който е фалирал, който 
вади тефтерите си и започва да прелиства стари сметки, не може вече да се 
повдигне. Той само ще се тревожи, че еди-кой си - Иван или Драган - имал да 
му дава еди-колко си. На другия ден той пак започва да прелиства тефтерите си 
и те вече оживяват в него и тръгва да ги носи в ума си и да разправя на хората: 
"Познавате ли Ивана и Драгана, толкова и толкова имат да ми дават". На такива 
не е дадено да познаят тайните на Царството Божие. Това е заблуждение на 
вашия ум: Иван и Драган нищо не ви дължат, те са ваши братя. Баща ви е дал 
по равно на всички ви, но вие сами сте вкарали в дълг братята си, направили сте 



полици, турили сте ги натясно и казвате: "Ограбиха ме". Всички, които казват, 
че имат да вземат от своите братя на Земята и ги третират като длъжници, не 
могат да разберат тайните на Царството Божие. Ония, които не търсят нищо от 
своите братя, а напротив - дават им и помагат за тяхното умствено, духовно и 
морално повдигане, ще разберат тия тайни. Кои тайни? На Вселената, на 
Божието създание. Тия думи за мен представят една велика и дивна картина, 
толкова грандиозна по своите замисли, толкова хубаво изработена и украсена 
от Божията ръка! Един ден, когато очите ви се отворят (разбира се, сега, в 
първия етап на вашето развитие, те са вече малко поотворени), когато 
окончателно захвърлите старите си тефтери и им турите отгоре един кръст, ще 
видите величието на тази картина. 

Сега, казвам "да турите кръст", защото кръстът спасява. На всеки, който умре, 
му поставят кръст, което ще рече "повече нямаме да вземаме от този човек". 
Когато заемодателят чуе, че някой от длъжниците му е умрял, и той казва "Бог 
да го прости", което ще рече "прощавам му". Ето това значи кръстът - това е 
неговият дълбок смисъл. Има го по църквите, свещениците го носят, вие го 
правите с ръка, на отличилите се на бойното поле го дават, навсякъде все за него 
говорят, обаче знаете ли кои са елементите на Истинския кръст? Сега ще се спра 
на Истинския кръст, който спасява и отваря вратата на Царството Божие. 

Исус Христос беше прикован на кръст. Линията на кръста, която слиза отгоре 
надолу, представлява растителното царство, паднало с главата надолу, т. е. ония 
същества, които са слезли от Бога и при падането си са останали с краката 
срещу Него. Те са в съвършено противоречие с Бога. Хоризонталната линия на 
кръста представлява животните. Те пък са обърнати не с краката, а с гърба си 
към Господа и когато Той им говори, не слушат. И на животните, и на 
растенията не е дадено да разберат Царството Божие. Има и хора такива, които 
са се спуснали с ума си, зарили са се в земята, обърнали са краката си към Бога 
и не мислят за Него. Те искат в Земята да намерят богатства - въглища, злато, 
сребро, скъпоценни камъни - и смятат, че колкото повече имат от тях, толкова 
повече ще бъдат щастливи. Има други хора, които ходят в хоризонтално 
положение, обърнати са гърбом към Господа и казват: "Господ не ни слуша". 
Как ще ги слуша, когато с крака или с гръб са обърнати към Него? Когато 
детето се обърне гърбом към майка си, което показва, че е гневно, майката ще 
му рече ли "маминото"? То не е нищо друго, освен животно на четири крака. 
Такова животно не може да разбере тайните на Царството Божие. Разбирате ли 
сега философията на кръста - тя засяга мислите и отношенията ни към 
Господа? За да можете да бъдете в съприкосновение с Него, трябва да разберете 
правилно тази философия. 

Третият елемент на кръста е Исус Христос - прикован на него, но обърнат 
нагоре към Бога. Той е истинският Човек. Следователно, имате три вида 



кръстове - кръст на растенията, кръст на животните и кръст, който спасява. 
Спасителният е кръстът Христов. Приковани бяха Неговите ръце и крака, т. е. 
приковани, забележете, върху три точки. Краката бяха приковани върху главата 
на растенията, които са надолу, с което Христос иска да ги обърне към Себе си. 
С други думи, Той е слязъл и простира да хване ония, които са потънали в 
тинята на материята, за да ги обърне с главата нагоре към Бога. Приковаването 
на краката показва и канара, т. е. че кръстът е поставен върху твърда почва. Това 
ще рече, че Христос най-първо спасява ония, които потъват надолу като 
растенията, хваща ги и им казва: "Стига с туй слизане - вашето спасение не е 
там". И на животните, които постоянно и свободно се движат. Той казва: 
"Вашето спасение не е в тази посока". Христос иска да ги хване с ръка, да ги 
обърне към Бога и да им каже: "Натам е вашето спасение". Това са двете 
категории хора, към които спадате: едни от вас преди време са били с главата 
надолу, други - с гръб нагоре, а Христос ви обръща с лицето нагоре. И когато 
Той казва "Отче, защо си Ме оставил?", знаете ли какво значение имат тия 
думи? Иска да каже: "Защо си оставил тия Твои чада да се лутат? Послушай 
молбата Ми, обърни ги, привлечи ги към Себе си". Мнозина тълкуват думите в 
смисъл, че Бог Него е забравил, но те значат: "Защо си забравил моите братя". 
Христос спуска ръцете си надолу, обръща ги и казва: "Тук е вашето спасение". 
И всеки от вас трябва да спусне ръцете си надолу, т. е. да обърне своите 
желания, своето сърце към Бога, към тайните на Царството Божие, защото в 
обратната посока е мрак и страдание. 

Питам ви: Този, който още виси на кръста, ще го държите ли там? Искам днес 
сериозно да отговорите на този въпрос, защото Христос идва. И как ще ви 
завари? - Едни още продължават да затъват надолу, а други ходят с гръб към 
Него. Мнозина ме питат защо не могат да се развиват. Защото умът и сърцето 
ви не вземат направлението за разбиране на тайните на Царството Божие. Ако 
орелът или гълъбът биха турили на гърба си раници с няколко килограма 
провизии, докъде биха отишли? Птиците ни дават добър пример. При 
летенето, при издигането ви трябва да сте свободни от всякакъв багаж. Само 
перцата на крилцата и опашницата и главата отпред стигат. Както за гълъба, 
тъй и за човека Бог е приготвил нужната му храна там, където отива. 

Преди няколко дена се отбих в дома на една госпожа и ми направи впечатление 
един разговор. Тя минава за духовна, стреми се към новото Учение и затова си 
казала: "Време е вече отсега нататък да служа на Господа". Случило се така, че 
си продала къщата за определена сума. Скъпо или евтино, продала я, но една 
друга, която минава за по-религиозна от нея, какво мислите й казва? - "Не си 
направила добре, евтино си я продала, можеше да я подържиш повечко време 
и щеше да вземеш повече пари". Ето, казах си, една жена, която още не е 
разбрала света. Първата отговори: "Стига толкова главоболия, радвам се, че съм 
се отървала". 



Трябва да бъдем свободни от всякакъв товар върху сърцето и ума и веднъж 
завинаги трябва да усвоим вярата, че Божият Промисъл работи за нас. Ако 4-5- 
годишни деца биха започнали сами да се грижат за своята прехрана, не биха 
пораснали и бързо биха се сбабичасали. Бащите са длъжни да се грижи за тях 
до 21-годишната им възраст, докато заякнат. Числото 21 има значение: 2 + 1 = 3. 
Сега ние не сме станали още на 21 години, пред Бога сме на 10-12 години, затова 
и Той, и всички Ангели има още да работят върху нас. Наказанията, които ни се 
дават, са затова, че Бог ни праща на училище и ни заповядва да се учим, а ние 
бягаме. Сега Той върти своята пръчица, бие света на общо основание и казва: 
"Ще ходите на училище, за да се учите и да добиете опитност." Всяко 
отстъпление от Неговите заповеди, всяка погрешка има своите наказателни 
последици. Погрешките не могат се изправи по друг начин, освен само със 
страдания. Със страданията се тонират човешките чувства. 

Сега, да се върнем на въпроса. Кръстът, който спасява и който трябва да носите, 
трябва да е съставен от два необходими елемента. Не трябва да е от дърво, не 
трябва да е с главата надолу, не трябва да съдържа глупав елемент, не трябва да 
бъде своенравен. Щом ви дойдат страдания, казвате: "Защо ми се дават, има 
други по-грешни хора, на мен ли намери Господ да ги даде? Към мен трябваше 
да бъде малко по-снизходителен!" Това вече е своенравие и роптание. В случая 
вие сте в положение на животно, обърнато с гръб към Бога, или в положението 
на растение, обърнато с главата надолу. Хората носят тия два кръста две хиляди 
години и още не са се спасили. Не съм виждал къща без такива кръстове и 
когато минавам из улиците, гледам да не ги срещна - дотегна ми да срещам 
такива глупави кръстове. Христос не е прикован на такъв кръст. Страдате и не 
знаете защо. Жената казва: "Ще си отмъстя на мъжа", мъжът казва: "Ще си 
отмъстя на жената". Съдията - на подсъдимия, учителят - на ученика, 
търговецът - на купувача, всички се заканват все да отмъщават. Този кръст не е 
спасителният. Спасителен кръст е онзи, който е направен от Мъдрост и от 
Любов. Тогава ще се спра при глупавия кръст, обърнат с главата надолу, ще 
туря Божествената Любов, ще обърна главата нагоре, както е на Христа, и ще 
кажа: "Господи, каквото и да стане на Земята, и светът да се обърне с главата 
надолу и да се разруши, аз ще изпълня Твоята воля! Няма същество в света, 
което да ме отклони от това, ще я изпълня!" Това говори, това иска законът на 
Любовта; това говори и Божествената Мъдрост. Ще кажа: "Господи, от 
страданията, които ми даваш, ще изуча дълбокия смисъл на моя живот тук и 
ще Те прославя". Когато Господ ме наказва, ще казвам: "Тия удари върху моя 
гръб са благословение, благодаря Ти!" Ето спасяващия кръст. 

Значи вие, които страдате, имате тези два елемента. Остава да турите третия 
елемент. Не се старайте да отхвърлите двата елемента, защото дори Христос не 
се опита да ги отхвърли. Той трябваше да бъде прикован на кръста и с това Той 



извърши най-великата работа в света - такава, каквато човечеството не помни. 
Дори и след като Го поставиха в гроба. Той още беше на кръста, слезе в ада, 
отвори вратите адови, изведе грешниците и им каза: "Зарад вас слизам тук". 
Всинца искате все в Рая да отидете. Не трябва ли да слезете долу като Христа, за 
да потърсите и изведете вашите роднини? За да се върне при Отца Си, Христос 
трябваше да бъде три дни долу при своите братя и предци и да ги изведе. Какво 
друго, ако не тъкмо това разбираше Христос под думите: "Вам е дадено да 
разберете, а тям не е дадено да разберат Царството Божие"? И във вашия 
живот, когато хората не ви разбират, ще им говорите с притчи като Христос. 
Всеки трябва да бъде прикован на този кръст - това е една длъжност, която 
трябва да се изпълни. Христос спаси вас, а вие ще трябва да спасите тях. Когато 
отида при някой болен, излекувам го или му покажа начин за лечение, той, от 
своя страна, трябва да отиде сам да излекува по същия начин друг някой брат. 
Той няма право да дохожда отново при мен и да ми казва: "Ела, виж еди-кой си 
и го излекувай". Това преобразуване трябва да влезе в Живота, в мислите и 
делата ни. Сега, някои мислят или, може би, подразбират, че човек, за да се 
спаси, трябва да се откъсне от този свят. Не, напротив, трябва да влезете в света 
и да го организирате. Първо, трябва да организирате своя вътрешен свят. 

Христос слиза на Земята на всеки две хиляди години. В миналото е слизал на 
тридесет и три хиляди години. Понякога слиза за по-дълго време, някой път - 
за по-късо време. Сега Христос ще живее на Земята по-дълго време и в бъдеще 
вие ще имате възможност да Го видите и да разговаряте с Него. Но кога? Само 
когато имате тия три елемента на вашия кръст. Казано е в Писанието, че някои 
ще видят Христа под облаците, други - над облаците, трети - преобразен. 
Какво ще се ползва глухият, ако го въведете в някоя консерватория, дето стават 
отлични концерти? Нищо. Каква полза има оня, чийто вкус и стомах са 
разстроени, ако му сервирате най-хубави ястия? Следователно, за да познаят, 
хората трябва да притежават необходимия им за това елемент. В това 
отношение, те трябва да бъдат на правия път. Хора без убеждение са като друм, 
по който минават всички - кой каквото им каже, всичко слушат и на всичко 
вярват. Днес им кажат: "Има Господ" - е, има; утре им кажат: "Няма Господ" - 
няма. Мязат на пещта, която си направил Настрадин Ходжа. Дошъл един 
приятел и рекъл: "Оттук духа вятър, трябва вратата на пещта да бъде от другата 
страна". Настрадин Ходжа съборил пещта и я направил така, както му 
препоръчал приятелят. Дошъл втори: "Вратата трябва да бъде на изток". 
Съборил ходжата пещта и я направил според тоя съвет. Дошъл трети: "Вратата 
трябва да бъде на запад". Накрая Настрадин Ходжа взел, че съградил пещта 
върху една кола и я въртял на която страна пожелавали тия, които си давали 
мнението. Във физическия свят това може да е умно, но когато дойдем в 
Духовния свят, трябва да се движим само в едно направление - нагоре към Бога. 
Натам е правилната посока. Ще попитате само в тази ли посока трябва да 
вървим. Посоката към Бога е посока към всички направления. Ако в това 



отношение нямате определено убеждение, ще бъдете, както вече казах, друм, по 
който всички ще минават. Турете плет или изкопайте голям трап и кажете: 
"Оттук вече никой няма да минава". 

И така, освен хората на най-низшето стъпало, има втората категория - това са 
съвременните хора с всичките свои теории. В продължение на целия 19-ти век 
във Френската академия се представиха стотина теории по геология за 
устройството на Земята. Всички спорят, доказват и поддържат дадена теория, 
но след пет-десет години идва друга, според която Земята не била тъй, а 
другояче устроена, пробива си път и измества предната, за да даде след някоя 
година място на съвсем друга. Но как тогава да им вярваме, когато никоя няма 
трайна почва? Учените и богатите, които искат голяма слава, удоволствия и 
щастие в света, са между тръните. На Земята няма условия за щастие. Щастието 
е вътрешен процес в Духовния свят, в разумното отношение на душите една 
към друга. Обичате ли, ще ви обичат; правите ли добро, ще ви правят добро; 
справедливи ли сте към другите, ще бъдат справедливи към вас; обичате ли 
Истината, така ще се отнасят и другите към вас. Тъй говори, тъй отговаря и 
Господ. Той говори меко, нежно, кротко към разумните, а упоритите кове чрез 
страданията, които им праща. 

В кръста има и още един елемент, който ще ви изясня. От двете страни на 
Христа имаше двама разбойника. Той беше прикован, а те бяха вързани. Защо 
на разбойниците пречупиха пищялите, а на Христа прободоха сърцето? 
Понеже Христос идва сега, ще ви кажа. Двамата разбойници бяха първите 
човеци, които Бог създаде и които съгрешиха - Адам и Ева. Не вземайте думите 
ми буквално, говоря в преносен смисъл. Двамата ядоха от запретеното дърво, 
затова бяха наказани с пречупване на пищялите им. Защото е казано: "Проклет 
е онзи, който с краката си отива да върши зло". А "пречупване на крака" значи 
хора, които са изгубили Добродетелта. А защо прободоха Христа в сърцето? 
Защото не трябва да се желае да се вкусва от запретения плод. И каза Христос: 
"Понеже пожелах да ви туря в Рая, затова трябва да бъда прободен в сърцето. А 
понеже вие отидохте и взехте от запретения плод, затова вашите крака трябва 
да бъдат пречупени". Сега мислете: който пожелае, ще бъде прободен в 
сърцето, а който извърши престъплението, ще му бъдат пречупени краката. 
Разпнатите отстрани на Христа, казах, бяха Адам и Ева. И двамата се спасиха 
изобщо. Оня, който беше отляво, каза: "Толкова хиляди Си спасил, спаси и нас, 
спаси ни без страдания". Той беше жената, говоря в преносен смисъл. И каза 
Христос: "Ще ви спася". Но на оня, който беше отдясно, каза "Ще бъдеш днес с 
мен в рая." И Той изпълни думата си - взе мъжа горе и остави жената долу. И 
дори сега Той промушва сърцата на мъжете по бойните полета и им дума: 
"Елате с Мен". А на жените казва: "Вас ще спася в бъдеще, засега ви оставям на 
Земята да работите". Е, тогава вие, жените, как ще посрещнете Христа? Питам 



българките, питам и германките, рускините, австрийките, французойките, 
англичанките. 

Аз ви давам философския смисъл на кръста и ви каня да го приложите. Сам се 
радвам, понеже той е дълбок, велик. Божествен. Привеждам ви думите на 
великия Учител на Мира. Слушал съм гласа Му и сега превеждам Неговия език. 
Вас, жените, ще ви спаси кръстът с трите елемента. На онзи, който върши зло, 
ще му пречупят краката, а на онзи, който пожелае зло, сърцето ще му 
прободат. Само тогава ще бъде унищожено злото. Аз ви говоря това, което 
Господ е говорил преди векове на девети март, когато е въвел човека в Рая. 
Тогава денят е бил петък, днес е четвъртък. Девети март обикаля всички дни на 
седмицата. И когато ви турим в Рая, пак ли ще отидете да ядете от запретения 
плод? Аз ви преподавам Живота, говоря ви за Христа, Който идва и Който 
работи. Чудни и велики работи ще станат в света. Не се самозаблуждавайте, те 
ще бъдат толкова обикновени и тъй естествено ще дойдат. Не мислете, че 
изведнъж като пламък ще паднат. Ще дойдат постепенно, постепенно. Някои 
от вас се страхуват. Не се плашете, страхливите няма да наследят Царството 
Божие. Бъдете герои. Сега ще слезем долу, долу ще изучим малките мистерии. 
В дълбочините на Земята ще слизаме и ще изучим как живеят. Оттам има друга 
врата за Царството Божие. През тая врата ще намерим Христа. Когато отидем 
долу, ще Го срещнем и когато излизаме, пак ще Го срещнем. 

Казва Христос: "Вам е дадено да разбирате тия тайни на Царството Божие." 
Трябва да изучите съвременната наука, за да разберете какви са тайните на света 
и на Царството Божие. Трябва да имате малко понятие от астрономия, за да 
разбирате смисъла на тайния свят; трябва да имате понятие от физиология и 
анатомия. Какво знаете за устройството на вашето тяло, сърце, кръв, бели 
дробове, стомах, ухо, очи? Например, как светлината, която идва отгоре, се 
превръща във впечатления? Какво знаете за отношението на елементите, от 
които се състои вашето тяло, мисли и желания? В каква почуда бихте се 
намерили, когато започнете да виждате формите на вашите чувства и желания! 
Какъв велик свят ще се открие пред вас. После, какво разбирате, например, от 
съвременните политически движения? На какво се дължи това брожение и 
войната на народите? Не може ли човечеството да върви по друг начин? Тия 
въпроси трябва да занимават умовете ви. За да не можете да вникнете в тия 
неща, първата причина е, че сърцето ви е изпълнено с недоволство. Когато 
сутрин станете и духом не сте в нормално състояние, смятате, че всички хора, 
цял свят е ненормален и лош. Когато виждаме, че хората са ненормални, 
именно тогава ние сме ненормални и обратното - когато виждаме, че хората са 
нормални, и ние сме нормални. Щастливите са пияни хора, страдащите са 
трезви. Влизате в някоя кръчма, виждате някого пиян, засмян, весел, но щом се 
върне вкъщи, не можете да му говорите. "Аз съм щастлив", си казва той, но на 
другия ден, когато изтрезнее, главата го боли и започва да размишлява добре 



ли е направил или зле. Тогава той е в нормално състояние. Съвременните хора 
казват: "Страдаме много", а аз отговарям: "Вие сега сте трезви". През миналия 
19-ти век всички хора бяха опиянени: "Господ няма! Ха, ха - концерти, балове, 
веселба..." Сега, през този 20-ти век, хората отрезвяха: "Какво ще правим сега?" 
Един офицер от бойното поле ми казваше: "Всички ние там се молим, 
измениха се мислите ни", а един социалист питаше: "Какво става с мен? Аз съм 
бил най-глупавият човек досега, сега познавам, че има Господ, сега аз зная защо 
съм дошъл на Земята". Изтрезняват. И вас ако турят на фронта срещу 
англичаните и французите и започнат да пукат над главите ви снаряди, каква 
ще бъде вашата вяра? Аз считам, че тия хора държат сега матура по това, което 
се нарича посвещение. За някои вече е минало първото посвещение. И жените, 
които са тук, ще имат страдания, ще минат посвещението и ще изтрезнеят. Да 
бъдеш трезвен е най-добре - това е да бъдеш в нормално състояние. 

Има една Радост, която е вътре в нас и ни уравновесява. Бих ви показал в какво 
се състои тя, но засега оставям този предмет, понеже за него ще говоря в неделя. 
Тогава ще можете да се съобщавате с всички добри хора по цялата Земя. 
Например, имате приятел в Америка; може да отправите ума си към него, да 
му препратите мислите си и той да ви препрати своите. Така вие можете да 
обиколите цялата Земя, можете да отидете, ако искате, в другия свят и да 
разговаряте с всички добри хора тук или с тези, които са заминали. Някои 
казват, че не бива да се безпокоят умрелите. Няма от какво да се безпокоят. 
Например, някой е затворен; ще влезете при него и ще го попитате как е и ще 
му дадете някои полезни наставления. Там са скитащите се души - може и с тях 
да разговаряте. Но това е само за силните духом хора. Ще кажат някои: 
"Духовете са опасни и който ги проповядва, е еретик". Не се плашете, 
съществуването на духове е наличието на същински живот. И когато Бог създаде 
първия човек. Той му вдъхна. Първата зодия съответства на Духа - Духът е 
слязъл и се облякъл в първата обвивка. Месец март е идея на човешки Дух. 
Когато дойде този месец, размишлявайте за човешката сила - човек да бъде 
господар на земята, на водата, на въздуха, на огъня. Човек, който не е господар 
на земята си, на водата си, на въздуха си и на огъня си, няма още Духа в себе си. 
Първото важно нещо е да бъдете господари на своите мрачни сили и да казвате: 
"Моят Дух им е господар". Дойде ли ви лошо настроение, кажете: "Моят Дух е 
господар над тях" и ще видите как ще победите. Вие казвате: "Изнемогвам и не 
мога да се боря". Но и Господ не обича войници, които бягат от бойното поле - 
виждате как ги застрелват, и то с картечници, за да не бягат назад. 

Сега, как ще посрещнете Христа - с гръб или с главата към Него? Ндете и 
попитайте поповете, учителите и съдиите как ще ги завари Христос. Дали със 
спуснати ръце и с лица, обърнати нагоре към Бога, помагащи на своя народ и 
на човечеството? Този е пътят на благословението, ако искате Христос да 
благослови децата и приятелите ви. Опитайте този кръст, който се нарича Сила 



на спасението. Ако някой ви дава друг кръст, хвърлите го, той не е истински 
кръст. Ще ви питам сега какви са желанията ви и накъде са насочени - към 
земята ли, месце за храна ли търсите? От хиляди години хората ядат животните 
и растенията, но не е това, което спасява. Какво би било вашето положение, ако 
ви нагостят с много добре изпечено агне и ви вържат за краката, обърнат с 
устата надолу? Какво би ви коствало това отлично ядене? Това е състоянието на 
Дявола. Щом кажете: "Да ядем и да пием". Дяволът ще ви обърне с главата 
надолу. Всеки, който яде с главата надолу или с гръб към Господа, не знае да 
мисли и чувства. 

Сега, щом се върнете вкъщи, изпитайте вашето сърце. Бих желал, когато вляза в 
някоя къща, жената да свети като свещ, бих желал хората да ми говорят, без да 
продумат. Вляза ли в някоя къща, аз знам, че ме обичат, без да говорят, а в друга 
къща ми казват, че ме обичат, но знам, че ме лъжат. Говорете първо със 
сърцето, с ума и най-после - с устата. Никога да не продумват вашите уста, 
докато не проговорят сърцето и умът ви. Когато задали на великия египетски 
мъдрец Хермес един велик въпрос, върху който още не се бил спирал, той само 
стиснал плътно устните си. Това означавало: "Още не съм мислил върху това и 
затова трябва да мълча." А учениците му се учудили... Мнозина от вас казват: 
Защо да не ни се каже". Да ви се каже! Аз ви казах една велика тайна. Ще 
отговорите: "Ама кой не знае това - един дървен кръст с прикования Христос и 
двамата разбойници със счупени крака". Не е това кръстът. Когато Истинският 
кръст влезе във вас. Светлина ще озари ума ви, силно ще заработи сърцето и 
Духът ви и ще бъдете господари на целия свят. Казват, че някой имал могъщ 
Дух. Такъв Дух има този кръст. Онзи, който носи преспокойно кръста, гледа на 
нас... 

Преданието разказва за Христа, че легиони от шест хиляди човека Му нанесли 
осемдесет хиляди удара и Той мълчал. Как е издържал Христос? Той Си казвал: 
"Удряйте, тия удари са благословение - нека други се благославят чрез Моя 
гръб. Това са моите ученици, за които съм готов да понеса всичко". Това е 
намагнитизиране. Вие къде бяхте тогава? Разбира се, не бяхте между римските 
легиони, а някъде между зрителите на улицата. И ето какви са били вашите 
мисли тогава: "Това е човек, който умира, без да постигне смисъла на живота. 
Млад и умен човек беше, но глупаво постъпи". Такава беше тогава ш ната ваша 
философия (каквато бе и на всички свещеници, фарисеи и садукеи): яж, пий, 
лъжи, повече пари обирай - това е смисълът на живота. Но няма по- 
благородно нещо от Вярата, Надеждата и Любовта. Когато питат с какво се 
храня, казвам: "С Вяра, Надежда и Любов". Това са плодовете на Духа - с тях се 
храня. И повече да не одумваме никого. Когато някой яде повече от мен, аз се 
радвам, че стомахът му е здрав. Радвам се с оня, който се радва. Споделям 
скръбта на онзи, който скърби, и му казвам: "Ти си бил и можеш да бъдеш 
щастлив". 



Преди няколко години, някъде между май и юни минавахме с един бивш 
учител край една гостилница във Варна. Това беше един хотел с градина, бяха 
сложени маси, бяха сервирани пържоли, които изпущаха много хубава 
миризма, беше сложено и винце. Когато минавахме, този учител извика: "Ох!" 
попитах го защо пъшка. - "Едно време и аз бях от тези щастливци, а сега 
страдам". Казах му: "За мен ще бъде най-голямо нещастие да ме турите на това 
място. Благодари се, че Бог те е отчислил, за да се научиш на закона скромно да 
живееш, защото достатъчни са и малко хляб и солчица. Опитал си едното, но 
още хиляди пържоли да изядеш, няма да станеш по-добре". 

Господ казва: "Понеже с този живот не си по-добре, отчислявам те, за да 
научиш Христовия кръст - смисъла на Живота". Да, това са великите тайни на 
Христа, Който идва. Бъдете верни на този Велик учител. Той идва с всички 
Ангели и светии, с всички ваши деди и прадеди, а не както църквата и 
съботяните си представят това идване. Ще видите съвременните хора колко 
много са се заблуждавали за идването на Христа. Ще кажете: "Колко е велик 
Господ!" и ще благодарите, че сте минали тия страдания. Сега Христос носи на 
жените венци. Нали когато венчават булката, турят й венец на главата. В 
мистиката, в окултната наука този венец представлява кръг с един кръст вътре. 
Който е дошъл на Земята, трябва да научи Мъдростта. Който е на Небето и иска 
да стане много мъдър, пращат го на Земята, защото тя е училище на Мъдростта. 
И Христос ще слезе да ревизира това Училище. Няма да ви гълчи, а ще ви 
зададе един или друг въпрос по алгебра. Някого ще запита колко правят 1 + 2. - 
Три. Ще кажете, че е много просто. Други ще попита колко прави 2-1. На 
някои ще даде задача от тройното правило, някои ще изпита по химия, други 
ще изпита по физиология - например, върху храносмилането или върху 
кръвообращението. Други ще изпита върху магнетизма, върху електричеството, 
някои ще изпита как се образува човешката мисъл, на други ще зададе въпроса 
какво знаят за женитбата. Жените, например, ще трябва да развият темата как 
са разбрали този въпрос. Понеже ще има малко мъже, жените ще държат 
повече изпит върху възпитанието на своите деца. Ще попита и съдиите как са 
съдили и как са прилагали Божествената правда, ще попита адвокатите как са 
защитавали своите клиенти, учителите - как са възпитавали своите ученици, 
лекарите - как са лекували своите пациенти, свещениците - как са 
проповядвали Словото Божие. Ще направи голяма ревизия на всички. Ще 
снеме на владиците короните и ще им каже: "Едно време Аз не носих корони, а 
венец от тръни. Владика, който не е носил венец от тръни, няма право да носи 
златна корона". Блажени сте, че сте се родили на Земята в това време. 

И сега, нека остане във вас тази съществена мисъл за кръста - да се обърнете с 
главата нагоре и с лицето към Бога. И когато извикате към Бога: "Защо си Ме 
оставил". Той ще се обади и ще каже: "Тук Съм, не Съм ви изоставил, ще ви 



обясня дълбокия вътрешен смисъл на този кръст". Нека Господ ви даде 
благословението да си отидете с Него (Обаждат се: Амин). Да се не 
обезсърчавате, да не пъшкате, а да се радвате, и когато плачете. Подайте си 
ръка. Отсега нататък всички църкви и вери трябва да се спогодят - жив е 
нашият Баща, Той е един за всички. И Той ще ви привлече, както магнитът 
привлича стърготините. Някой ден ще се намерите намагнитизирани и 
внезапно променени. Турете този кръст и Христос ще заработи във вас. Отсега 
нататък няма друга сила, която да Му попречи. Той ще ви просвети и ще ви 
даде всяка Мъдрост. Но бъдете верни на вашия Баща. Ние всички сме в Рая, 
кажете: "Отсега нататък ще вървим в Твоя път, ще обработваме този Рай, ще 
ядем само от позволените плодове, ще ходим в съгласие с Твоя вечен закон". 
Тогава Бог ще каже: "Елате, благословени, защото за вас е Царството Мое". 
После пак ще ви прати на Земята да работите и тя ще бъде вече Негова. Едни 
ще бъдат управители, други ще бъдат съдии, адвокати, учители - кой за каквото 
го бива. Длъжности има много, едва ли има толкова хора за всички длъжности. 
Има длъжности както за мъжете, така и за жените. Но за истинските жени. 

Сократ е казал: "Има жени, и жени", т. е. два вида жени. Когато я срещнеш, 
жената трябва да те промени, а не да ти извърти ума. Когато влизаш при нея 
дори с лоша мисъл, тя трябва да ти превърне ума и да кажеш: "Няма да правя 
такова нещо". Това е жена. А щом ви изопачи ума в друго, лошо направление, 
тя не е жена, а е обърната с главата надолу. Такива жени желая аз - да обърнат 
умовете на тия твърдоглави българи. Вие, жените, имате ключ за това. Не се 
обиждайте, казвам да промените вашите деца, които са твърдоглави, да 
промените вашето сърце, целия ваш душевен бит. Това, разбира се, няма да 
стане за една, пет или десет години, това е въпрос за векове. Това е днешният 
ден - ден за работа. Господ идва да даде служба на жените и еднакви права с 
мъжете. Когато момъкът и момата не са още женени, много се обичат отдалеч, 
обаче щом се съберат, почват да се ритат. Сега Господ е турил мъжете горе, а 
жените - долу. Понякога жената плаче: "Замина си мъжът ми, о, колко беше 
добър!" Благодари, че ти е обърнал ума. А мъжът, когато гледа жена си долу, 
казва колко е добра, колко хубаво говори. Някои жени казват: "Господ ми отне 
мъжа". Не ви го е отнел, а ви е поставил надалеч, че да се гледате и да си 
домилеете. Вечерта жената ще пусне мъжа в добре обработената си градина, на 
другия ден той пък ще покани жена си. А сега как ще живеете без обработена 
градина? Жени, обработете долу вашите градини и мъжете ще дойдат да се 
разхождат. А и мъжете ще обработят горе своите градини, за да ви посрещнат. 

Това е смисълът на думите: "Вам е дадено да разбирате тайните на Царството 
Божие." Това са някои от тия тайни. 


Неделни Беседи 22.03.1917 Четвъртък, София 

БЕЗ ТОВАР 


"И пристъпиха учениците и рекоха му:" 

""Защо им говориш с притчи?"" 

"А той отговори и рече им:" 

""Защото вам е дадено да познаете тайните на Царство Небесно," 

"а тям не е дадено."" 

"Евангелие от Матея 13:10,11 и 12" 

""Защото вам е дадено да познаете тайните на Царството Божие, а тям не"." 
Тайните на Царството Божие съставляват предмет за размишление, стремеж на 
човешкия дух. Вие ще разберете това, когато се хвърли светлина върху вашия 
ум, върху тази идея. Идея разбирам образ на една същина жива и разумна, 
която се развива не като мъртви предмети, а като нещо живо и съществено. 
"Вам, казва Христос, на които е дадено." Значи на всеки, който слуша, е дадено. 
Не вземай в отрицателна смисъл нещата - "Мене не е дадено”, защото това е 
едно петно за Бога. От предразположението на твоя ум, сърце и воля и Бог ще 
да ти даде. Съвременните человеци на ХХ-ти век и съвременниците на 1-ви век, 
когато Христос дойде на земята, има много голямо подобие между едните и 
другите. "Вам, казва Христос, хората на бъдещето, е дадено да разберете 
тайните на Царството Божие, а на хората на миналото не е." Дадено е на хората, 
които живеят с бъдещето, а не с миналото. Тоя факт е жив и е верен. Хората, 
които живеят с миналото, приличат на един фалирал търговец, който разравя 
старите тефтери и гледа колко има да взема, но не може да вземе нищо - и така 
всеки ден, докато най-сетне оживее тефтерът в ума му и само с него живее. На 
такива не е дадено да разберат Царството Божие. Кажете, че нямате от никого 
да вземате. Вие като давате и полагате на своите ближни, е дадено да разберете 
Царството Божие. Тия думи за мене представляват една велика картина, тя е 
толкова обширна в своя замисъл и така хубаво изработена от Божиите ръце, и с 
ангелски цветове. Когато вашите очи се отварят, на Божествената ви душа очите 
се отварят. Когато затворите сегашния тефтер и му турите кръст, то значи 
нямате да вземате. "Прощавам му", това означава кръстът. Смисълът на кръста, 
елементите на кръста, истинският кръст, който спасява и отваря вратите на 
Царството Божие, той е Христовият кръст. Първата линия на кръста 



(перпендикулярната линия) са ония същества, които са паднали отгоре и са с 
главата надолу, и са в съвършено противоречие. Те са растенията. Втората 
линия на кръста са животните, тям не е дадено да разберат Царството Божие, 
също и с растенията. Всички хора, които искат материални блага и облаги, и на 
тях краката са обърнати към Бога. Други человеци са обърнати с гърба към 
Бога. Казва Давид: "И гледах Господа пред лицето си." Третият елемент на 
кръста е живият човек Христос, закован на него с главата нагоре. Защо е 
закован? Три кръста, събрани наедно: 1. кръстът на растенията, 2. кръстът на 
животните и 3. кръстът - спасителният елемент. Той е закован на три места. 
Краката заковани означава, че Той ги е спуснал, за да издигне хората с главата 
към Бога. Ръцете - заковани да издигне растенията към Бога и им казва: "Стига 
толкова слизане надолу." С двете ръце държи животните, да ги обърне от гърба 
с лицето към Бога. Казва Христос, като беше на кръста: "Отче, защо си Ме 
оставил?" "Да остави” - означава "защо си оставил тия Мои братя?" Спуща 
ръцете си надолу и казва: "Тука е вашето спасение." И умът е едно изправено 
животно, обърнато с гърба и сърцето надолу, трябва да ги обърнем към Бога. 
Тайните на Царството Божие са с посоки, към които се обръща Неговата глава. 

Искам да бъдете днес сериозни, защото Христос иде като светкавица. За 
някакви блага ли чакате в тоя свят? Питат ме мнозина - защо нашият ум не 
взема този полет, да разбере тази тайна? - Ако птиците имат много багаж на 
гърба си, могат ли да летят? Да сме свободни от всякакъв товар в ума и сърцето 
и се обосновем на тази вяра в Божия разум. До 21 години бащата трябва да се 
грижи за децата. Ние не сме още на 21 години, сега сме на 12-13 години, дълго 
ще работи Бог и ангелите за нас. Бог е пратил Своите синове на училище на 
земята и понеже не се учат, бягат от училището, затова иде пръчката, затова са 
страданията сега. Чрез страданията, които понесе, Христос искаше да покаже 
на съвременните хора, че всяка погрешка ще си понесе последствията. 
Страданията са тониране на човешката душа. 

Кръстът, който спасява, трябва да е съставен от два необходими елемента. Да не 
е от дърво, глупав, с главата надолу; да не е своенравен (своенравие подразбира 
роптанието при страданията, тогава сме с гърба към Бога). Съвременните хора 
носят тия два кръста. И жени, и мъже си говорят: "Все за мене ли са 
страданията?" Дотегна ми да гледам тия глупави кръстове" - кръстове без 
Христа, закован на тях. Който да им покаже къде е спасението. 

И мъже, и жени, и деца казват: "Ще отмъстим." На този кръст ще турите 
Христос с главата нагоре и ще кажете: "Господи, аз ще изпълня волята Ти и ще 
изпълня закона на любовта Ти. От всички страдания ще извлека полза; когато 
ме бият, ще кажа: "Това е благословение и ще пея, и ще Те славя." Двата 
елемента на кръста си имате, турете днес третия елемент. Христос като беше 
закован, извърши велики неща. Като го положиха в гроба, пак беше закован. 



слезе в ада, да извади всички Свои братя. Стоя три дена в ада и им проповядва, 
за да ги обърне и ги изведе при Бога. И вие ще слезете при вашите прадеди 
долу, ще им проповядвате и тогава ще излезете при Бога. Във вашия ад ще 
слезете, казвам, за да видите какво правят вашите прадеди. "Аз вас спасих, а вие 
други ще спасите", казва Господ. Това е Неговата справедливост, която ще внесе 
преобразование в нашия живот. Да не се откъсваме от света, но да се 
присъединим, че да организираме този вътрешен свят, който е в нас. Христос 
слиза всеки две хиляди години на земята, по-рано живя 33 години, а сега като 
дойде, ще живее повече. И вие ще можете да Го видите и приказвате с Него, но 
ако имате тези три елемента на кръста. Човек трябва да участва в Божествените 
блага. 

Христос казва: "Вам е дадено." 

Притча за сеятеля. 

Първото семе са хората без убеждения, каквото чуят, и все си менят 
убежденията. Както Настрадин Ходжа, който си направил къща на колела и я 
обръщал, както му кажели хората. Такова положение на физическия свят е 
удобно, но като дойдем до душата, тя не трябва да се върти. Само движение към 
Бога. Първото семе са хора на най-нисшето стъпало. 

Втората категория са съвременните учени хора с разни теории, които всеки 20- 
50 години се менят. Изникват, но основа нямат. 

Третото семе - богатите хора, които искат голяма слава, щастие на земята. 
Щастието е вътрешен процес: например говориш умно - то е щастие. Говори ти 
Бог - то е щастие. Засяга те Божественият Дух - щастие. Господ говори само на 
тези, които Го слушат, а упоритите ги кове. 

Още един елемент има в кръста: двамата разбойници с пречупени колене и на 
Христа прободено ребро. Двамата разбойници бяха Адам и Ева, пречупиха им 
краката, защото се казва в Мойсеевия закон: "Проклети са всички, които ходят 
да крадат." Съвременната добродетел, понеже краде, й пречупват краката. 
Понеже сърцето на Бога пожела да създаде първите человеци, то го прободоха в 
сърцето. Който "пожелае", го пробождат в сърцето, който краде, му пречупват 
коленете. Закованият разбойник, от лявата страна на Христа, беше жената. Той 
каза на Христос: "Спасил си много, спаси Себе Си и нас." И Христос каза на 
другия разбойник, от дясната Му страна (който каза: "Помогни ми. Боже, когато 
отидеш в Царството Божие"): "Днес ще бъдеш с Мене в Царството Божие" и го 
взе горе, а жената остави на земята. Сега Христос взема всички мъже на небето, 
а на земята оставя жените, които ще посрещнат Христа на земята. Христос иде. 



на вас, жените, говоря, пригответе се да Го посрещнете, пригответе си 
кръстовете. 

На 9-о число на март Бог създаде човека, тогава беше петък. Чудни и велики 
работи стават в света, но ще дойдат постепенно, както зазоряването. Не се 
плашете. Страхливите няма да наследят Царството Божие. Бъдете герои! Ще 
слезете долу сега, ще изучим малките мистерии и от там има друга врата за 
Царството Божие. Вам е дадено да разберете тези тайни. Трябва да имате 
понятие от астрономия, за да разберете тайните. Да разбирате от анатомия, 
физиология. Вашите мисли и желания вие не ги виждате, вие само ги чувствате. 
И когато се отворят вашите очи, ще кажете: "Колко е велик тоя свят!" 

Защо е тази война, тези събития и това брожение? Първо нещо - вашите сърца 
са изпълнени с недоволство. Като сме неразположени, ние мислим, че целият 
свят е лош. Щастливите хора са пияни, а страждующите души са трезви хора. В 
XIX век всички хора бяха пияни, а сега, в XX век, изтрезняха. Съвременните хора 
казват: "Големи нещастия има." Но сега те са трезви и аз мога да им говоря. На 
фронта, които са, аз им казвам, те държат матура, минават посвещение, а 
жените са в тил, и те ще имат страдания и ще изтрезнеят. Има вътрешна 
радост, която трябва да държим в равновесие. Да мислим, че сме в единение с 
всички добри хора. Можете да се разговаряте с всички добри хора в Америка, 
Англия, с вашите умрели. 

Март е идея на човешкия дух. На земята, водата, въздуха и огъня, които са в нас, 
да им бъде господар човешкият дух. Дойде ви лоша мисъл, злобно настроение, 
кажете: "Моят дух е господар на 
моята земя." 

Как ще ви намери Христос, като дойде на земята - с гърба ли, или с краката 
нагоре, или с ръцете надолу? Опитайте този кръст с трите елемента - двата 
разбойника от двете страни на Христа, с пречупени крака и Христос, с 
прободено сърце. Който ви покаже друг кръст, отхвърлете го, не е той кръстът, 
който спасява. Всеки, който дойде и обърне краката си към Господа, или гърба 
си, още не знае правилно да мисли. Бих желал жената да свети като свещ в 
дома. Говорете с ума си, сърцето си и най-после, с уста за себе си. Като влезе 
кръстът в човека, той става господар на себе си. Става могъща душата му, може 
да гледа спокойно, като го бият, ще има светлина в себе си. Христос е получил 
80 000 удара и е казвал: "Удряйте, за да се благословят другите чрез тези удари." 
Понесе всички укори за Своите братя. Вашата мисъл беше тогава: "Ето човек, 
който не разбра смисъла на живота, млад човек, глупав, отиде." 

Правда, чистота, вяра, надежда и любов - с тях се хранете всеки ден. Не 
одумвайте хората. С всички споделяйте радостта, скръбта, това са велики тайни 



в живота. Христос иде, вие ще Го видите; вашите прадеди, и те ще дойдат. 
Христос сега носи венци за жените. Понеже земята е кръгла и е място на 
мъдростта, тя е училище на мъдростта, затова туря венец на главата на жената. 
Христос иде и ще ви запита, да види какво сте научили. Едни ще пита по 
смятание, събирание, други по умножение, по химия, по физика, други по 
женитбата какво са получили и др. Аз желая да имате хубави теми. Венци от 
тръни на владици ще сложи, ще им снеме златните корони и ще им тури 
трънен венец, защото, който не го е носил, не е достоен да носи корона. И 
Христос я носи сега, но след трънения венец. Който е научил мъдростта на 
живота, той може да носи корона. Турете на вашия кръст Христа с главата 
нагоре и речете: "Отче, защо си ме оставил?" Да извикате от дъното на душата 
си и Той ще ви се обади, че не ви е оставил. Да имате това благословение. 
Подайте си ръка от всички черкви, да имате общи вярвания. Ще ви даде всичко 
Бог, но Му бъдете верни. Ние сме в рая и ще възпитаме всички животни, и ще 
живеем в мир и любов, и Той ще ви каже: "Елате при Мене." Жени да 
променяват ума на мъжа си, но да го извъртяват - не. Днешният ден е ден на 
работа и Бог ще даде работа на жените. Мъжете им сега са горе, а жените са 
долу. 

Жени, устроявайте вашите градини! 22 март 1917 г. (стар стил), четвъртък. 
Беседа за жени 



1917_03_25 Солта 

Издателска къща „Хелиопол", 1998. 


СОЛТА 


Вие сте солта на земята: ако солта избезсолее, с какво ще се осоли? 

Своята реч на планината Христос започва с деветте блаженства. Блаженствата, 
за които Той говори, имат отношение към друг свят, те не се отнасят към 
земния живот. За земните хора Христос казва: „Вие сте солта". Аз ще говоря за 
солта, защото на земята живот без сол не може да съществува. Физическият свят 
е свят на солта, а не на светлината, която е пък света на ангелите. „Вие" - кои 
„вие"? Не взимайте тази дума в ограничен смисъл. Само за онези, които вярват, 
„вие" подразбира всички, у които има пробудено Божествено съзнание. Всички 
хора, у които е пробудено това съзнание, са солта на земята. Всички окултисти, 
кабалисти, мистици под думата „сол" разбират „сила на равновесие" - онзи 
елемент на силата, който държи нещата в равновесие. За да ходите по улиците, 
трябва да имате равновесие. Когато построяват морските параходи, на дъното 
им слагат товар, сол, да ги държи в равновесие, за да не се обърнат в морските 
вълни. Под думата „сол" разбират онази сила, която сгъстява материята, пази я 
от разлагане и дава условия, за да може по-висшите сили в света да работят. 
Солта е един необходим елемент на земята за здравословното състояние на 
човешкото тяло. Когато организмът изгуби солта си, той изгубва своята основа 
и вследствие на това се явяват всички болести. Казват за някого: „Той е 
неврастеник". Аз казвам: той е изгубил солта си. Неговата нервна система е 
изгубила солта си, у него енергията изтича. Ако бихме разгледали с окото на 
ясновидец нервите, артериите на един неврастеник, ще видим на много места 
пукнатини, от които изтича енергията. Такъв човек е слаб. Защо? Защото е 
изгубил Божествената сол, която е основна сила за крепене човешкия живот на 
земята. 

Кои са причините за изгубването на тази сол? На първо място, това са 
необузданите човешки страсти. След всяка страст, от какъвто и характер да е тя, 
човек чувства слабост. Вие всички сте изпитали това. Страстите не са нужни за 
хора, които имат сол, а само за онези, които нямат сол. Христос казва на своите 
ученици: „Вие сте солта и ако солта изгуби своята сила, т.е. обезсолее, тя не 
струва нищо, освен да се хвърли навън и да се тъпче от хората". А защо именно 
да се тъпче обезсолялата сол? Тъпкането е реакция, за да се осоли пак солта. 
Когато страдате, това е тъпкане; изхвърлят ви ангелите навън между хората и 
вие ставате слаби, защото сте обезсолели. Ако сте били богати, осиромашавате; 
ако сте били умни, оглупявате. Изгубвате солта си, а щом изгубите солта, 
изгубвате и смисъла на живота и тогава се явяват всички противоречиви 
учения, дали хората да се женят, да имат ли деца, да обичат ли жените си и т.н. 



Явява се епикурейската философия, според която човек трябва да има много 
жени, да опита всичко. Може да опитате всичко, но тогава ще бъдете 
изхвърлени и тъпкани от всички разумни хора, докато се осолите, и след това 
ще дойде вторият процес, ще дойде светлина, ще просветне в ума ви и тогава 
ще разберете, защо страдате. Ще разберете, че тези неща не са в съгласие с 
живота. Всяка мисъл, всяко желание, което не служи за съграждане на 
човешката душа, което руши, то не е необходимо желание, то е обезсоляване. 
Сложете това желание да се потъпче малко, да се осоли. Когато някой мъж 
тъпче жена си, нека тя си каже: „Тъпчи ме, за да се осоля". Мъж, който е тъпкан 
от жена си, показва, че няма сол. Често у българите, когато някой боледува и 
дойде мечкаринът, ще даде на мечката да го потъпче, да го осоли и ще оздравее. 
Тази сила се крие у всички хора. Съвременните учени хора са я нарекли 
различно, а окултистите са я кръстили с много имена, едно от които е 
названието „магнетизъм". Като има тази сол, човек е магнетизиран. Щом имате 
тази сол, ще чувствате под лъжичката приятна топлинка и сутрин ставате с 
приятно разположение; ако нямате сол, ставате неразположени и първият, 
който ви се яви на среща, ще го нагрубите; скачате отгоре му, гневите се, а това 
гневене подразбира, че този човек ви моли да го потъпчете малко, за да се 
осоли. Този, който дойде да го потъпче, има тази сол и веднага ще възстанови 
равновесието на разгневения. Аз искам да проверявате от опит беседите, които 
ви говоря, и да видите техния резултат. Силен е само онзи човек, който има 
дълбоко убеждение за нещата, има преживян опит. Защото, ако вярвате на 
всички, вие сте без сол. Аз вярвам, че Бог говори на хората според солта, която 
те имат. Ако имаш сол. Той ще ти каже: „Като станеш, ще отидеш на лозето си 
да го прекопаеш; ще отидеш на нивата си, да я посееш". Ако си съдия, ще 
разгледаш делата си и т.н., и вие ще Го разберете. Ако нямаш сол, ще те 
потъпчат, ще те ограбят, ще ти вземат парите, жената, децата, къщата. 
„Тъпкане трябва", казва Господ, „на тези хора, които не могат да вършат 
работата си на земята." 

Често хората се питат: „Защо светът не върви така добре?" - Няма сол в света. 
Сол дайте на хората! Не се изисква много сол. Трябва ви четвърт килограм от 
тази сол, за която ви говоря. С нея може да осолите целия български народ и 
той да стане един отличен народ най-малко за 100 години. Знаете ли колко 
време трябва да работят вашите фабрики, за да се добие тази сол? Един учен е 
правил изчисления за първобитната материя, от която е създаден светът, и 
доказва, че тя е хиляди пъти по-лека от водорода и че за да се добие само един 
грам от тази първична материя трябва всички фабрики да работят 3000 години. 
Вие сте солта и за да добиете тази сол, трябва да посветите целия си живот. Ако 
имаш един грам от тази сол, ще бъдеш най-богатия човек в света и откъдето 
минеш, ще лекуваш хората. Като влезеш в някоя къща, където мъжът и жената 
се карат, не се разбират, дай малко от тази сол, веднага мирът и съгласието ще 
настане. Деца се карат - дай малко сол; съдии се карат - дай малко от тази сол; 



воюват народи - дай малко от тази сол и веднага ще настъпи между тях мир и 
съгласие. Казвате си: „Какъв алхимически елемент е тази сол, каква мощна сила 
има тя!" Свещеник, който има тази сол, като влезе в църквата, всички ще 
млъкнат, ще се обърнат към него. Сол искат хората, а ако нямате такава, 
никакъв успех не може да имате. Това, което ви говоря, не е за осъждане, никога 
не осъждам, а само цитирам един недостатък, който не е само у българите, а го 
има във всички. Всеки, който е на земята, има недъзи. Ако бяхме съвършени, 
щяхме да бъдем между ангелите, при Бога. Но понеже трябва да се възпитаме. 
Бог ни е изпратил на земята, мястото на Мъдростта, където се изучават тези 
велики уроци. 

Днес ви проповядвам за солта. Защо? - Всички искате да бъдете щастливи. 
Наистина, всеки може да бъде щастлив, но трябва да придобиете изкуството да 
задържите това щастие, а не само да го придобиете. Ставате сутрин, имате 
добро разположение и казвате: „Колко съм щастлив!" Минават 5-10 минути и 
вие изгубвате това разположение, това щастие. Защо? Нямате сол в себе си. Под 
„сол" се разбира светът с всички свои форми. Защото вие не можете да 
задържите една есенция без форми, затова казвам, че светът е реален 
действителен и реален недействителен. Реален действителен е този свят, който 
има всички форми с тяхното съдържание, а реален недействителен - който има 
форми без тяхното съдържание. Има хора, които са реални недействителни, 
защото имат тяло, а нямат сол. Ако нямате сол, не може да разберете какво 
нещо е Божествената светлина. Божествената доброта и Любов. Само чрез сол, 
само чрез равновесие на вашия ум и сърце, като бъдат в едно спокойно 
състояние, ще може да проумеете този Божествен свят. 

Христос казва: „Сол, която е обезсоляла, трябва да се изхвърли навън и да се 
тъпче". Затова много пъти съм говорил, че страданията са необходими, те са 
пътят към осоляването; осоляването е пътят към светлината; светлината - към 
Любовта, а Любовта - към Бога. 

Встъпим ли в Пътя да търсим Бога, веднага светът ще вземе друг вид от този, 
който е имал досега. Всички, които ме слушате тази сутрин, някога мислите, че 
светът има смисъл. А някога, че няма, че е много тягостен. Имате приятели - не 
ви разбират, деца - не ви обичат, между вярващи сте - не ви разбират. 
Изкуството е сега да разберете у кого е грешката и те ли нямат сол или вие. 
Където има сол, там е правото, където няма сол - няма право. Щом нямаш сол, 
ще кажеш: „Трябва да ме потъпчат". Всички хора са частички от Бога, от 
Неговия велик организъм и, като такива, безразлично е, кой ви тъпче; не 
забравяйте, че това е от Бога и във всички случаи Божествени ръце или крака ви 
тъпчат. Това е хиляди пъти по-приятно, отколкото да ви тъпче някоя мечка, 
както българите практикуват. Един англичанин разказва една своя случка. 
Отива той в Индия, с цел да изучава живота на индийците. Като любител на 



спорта, взима един ден пушката си и отива в една непроходима гора на лов. 
Носил си пушката в дясната ръка и по едно време силен удар в лявата му ръка 
го повалил на земята. Ударът бил причинен от една тигрица, която го взима и 
отнася в своето леговище, при малките си тигърчета. Тигрицата казала на 
децата си: „Дръжте този англичанин, потъпчете го добре, дайте му един добър 
урок и ако се опита да си дигне главата, вие го тъпчете отгоре". Англичанинът 
поискал да си дигне главата да види, какво правят около него, но тигрицата 
казала: „Не гледай нагоре, няма нищо, аз уча децата си". „Не ме беше яд, казва 
англичанинът, че ми счупиха лявата ръка, но че ми бе натъпкана главата и 
нямам възможност да гледам." Всеки, който няма сол, ще попадне в ноктите на 
тигъра. Когато някои млади се вземат по любов, отиват на църква, свещеникът 
им чете молитва, всички ги целуват. След един месец те се разделят. Тигърът е 
взел невестата или младоженеца. Тези хора са обезсолени и ще бъдат 
изхвърлени. Ако стане развод между тях, те са обезсолени и такива хора не 
трябва да се събират на едно място. Мъж или жена, нека се потъпчат. Българите 
се лекуват като се тъпчат. То е един приятен масаж, приятна разтривка. Тази 
сол е необходима за вас, тя е необходима за организма, на физическото поле, за 
вашите чувства и мисли. Законът е общ, както за физическия свят, така и за 
ангелския, така и за Божествения. Съвременните философи кръщават 
качествата от духовния свят различно, например човек със сол те го наричат 
морален, а човек без сол - неморален. Казват за някого: „Този човек е високо 
интелигентен, разумен", подразбира се, че у него има закон за равновесието, 
има сол. Разумността е сол, т.е. под думата „разумност" се разбира онова 
състояние, когато всички човешки способности са в условия за работа. Солта 
съставлява почвата. Без сол не може да има нищо в света, а и земята без сол би 
била една пустиня, всичко би изгнило. Солта е тор, който се е събрал от години. 
След нея идват други сили, които градят нашия организъм. За да не изгубите 
солта си, вие трябва да се пазите от незаконни пожелания. 

Ще ви преведа един митически разказ: някога, в миналото, в един царски двор 
се родила дъщеря, най-красивата мома в света. Като пораснала, баща намира 
другар, за да се оженят, млад, добър момък. Тези млади били толкова обични 
на Небето, че Господ изпратил един ангел, представител, да присъства на 
тяхната сватба на земята. Като дошъл на земята, ангелът се влюбил в момата и 
не искал да се върне на Небето. Започнал да обмисля начин, как да има тази 
мома. Чакал го Господ ден, два, месец, ангелът не се връща. Като разбрал каква 
е работата, за да покаже на ангела лошите последствия от незаконните 
пожелания. Господ го преобразил на пойна птица, да ходи от клон на клон 
между всички птици и те да я избягват. Хвърка той от един клон на друг, но 
всички птици го избягват. Той не могъл да си обясни тези страдания. Един ден 
кацва на едно дърво и започва да оплаква своя живот. В това време, под дървото 
идват четирима разбойници да си поделят плячката. Разделили си всичко по 
равно. След това решили двама от тях да отидат в града да накупят храна и 



хляб, и да си устроят пир. Те отишли, купили храна, но по пътя им дошла 
мисълта да сложат в храната отрова и, като ядат другите двама, да се отровят, а 
те да си разделят и тяхното богатство. Двамата разбойници под дървото, като 
чакали другарите си, решили, като се завърнат другите двама, да ги застрелят и 
да вземат и тяхното богатство. Ангелът знаел, какво зло намислили и едните, и 
другите. Като наближили двамата разбойници от града, отдалеч огце ги 
застреляли, останалите яли от храната, но се отровили. Едва сега ангелът 
разбрал, какви са последствията от незаконните желания и защо той страда. 
Когато Господ ви изпрати на сватба, в която той взима участие, да нямате окото 
на този ангел. Пази се да не кажеш, ако си мъж: „За мене ще е тя", или ако си 
жена: „За мен ще е той", защото ще пеете на дървото горе дълго време. Питам 
ви: Не сте ли вие такива птици, изхвърлени от Небето? Някои питат: „Кажи ни, 
защо сме слезли от Небето". Всички сме слезли за да научим, че незаконните 
желания имат лоши последствия, и да разберем, че човек, който няма сол, е 
далеч от Бога. Хората искат свобода, затова Господ ги праща на земята, но им 
казва: „Живейте според закона на моята свобода". А лошо е у хората това, че 
всеки иска свобода само за себе си. Според Божия закон, трябва да разбираме 
отношенията, които съществуват между нас. Законът на солта е: това, което 
желаеш за себе си, не го отказвай на другите. Давай им възможност и те да 
развият своите способности. Ако някой има нива или лозе, не му завиждай, а 
благодари за това, че си има всичко. Виждаш, някой язди на кон, не казвай: „Е, 
да е на мене този кон!" Благодари, че си има кон. Той е достоен за него. Виждаш 
хубава къща, добре мебелирана, не я пожелавай. Ако имаш сол, ще имаш 
всичко, което ти е потребно и необходимо. Кажете на Господ: „Сол искам от 
сега нататък". За да убедиш съвременните хора в тази велика истина, ще трябва 
дълго време да аргументираш, с някои може да се направи опит, а с трети 
изведнъж можеш да се разбереш. На хора, у които духовното зрение не е 
развито, трябва да се аргументира: то е пипане в духовния свят. Чрез чувството 
на последователност, стъпка по стъпка, те ще си съставят ясно понятие за 
нещата, които не могат да схванат изведнъж. В разсъжденията си за Бога ние 
употребяваме същата аналогия, за да си съставим понятие за Него. Всички 
философски школи с техните дебели томове, в които се третират въпроси за 
Бога, са все пипания, едни по-близо, други по-далеч от истината. Някои са 
напипали малкото пръстче на Бога и казват: „Какви малки пръстчета има Бог". 
Някой напипал ръката му и казва: „Каква голяма ръка има Бог!" Някой е 
напипал плешката или главата Му и според това има и познания за Него. Но 
това е само външната страна на Бога - проявената природа. Ще бъде чудно, ако 
някой, като се качи на керемидите на моята къща, каже: „Аз разбирам сега г-н 
Дънов, той е твърд, защото напипвам твърди керемиди". Ако някой напипа 
нещо меко ще каже: „Колко е мек г-н Дънов!" Аз мога едновременно да бъда 
твърд и мек. Под „твърд" какво разбирате? Твърд като камък или твърд в своите 
убеждения? Следователно, от външните пипания ние не можем да имаме верни 
понятия за нещата, а само ще имаме смътни схващания. Ако нямате достатъчно 



количество сол, ще бъдете безсолни и ще кажете: „Животът не е нищо, освен 
ядене и пиене". Не съм аз против яденето, не мислете това, защото като е 
дошъл човек на земята, ще яде и ще пие. Не препоръчвам гладуването, 
неестествения пост. Аз пост разбирам в друго отношение - всеки да яде толкова, 
колкото е необходимо за обновление на неговото тяло. Всеки ден трябва да 
употребяваме известно количество хляб, вода и въздух за съграждане на нашето 
тяло. Някои мислят, че като не ядат, ще станат по-добри. Не, ако не ядеш по- 
лош ще станеш. Искаш да направиш човека по-добър, нахрани го, ако е гладен; 
напои го, ако е жаден и като го нахраниш с хляб и вода дай му малко от твоята 
солчица и той ще се подобри. Ако не го нахраниш, ще направиш престъпление. 
Ако срещнеш някого, който се е отчаял и иска да се самоубие, не му давай 
съвети, че това не е добре, че не трябва да се отчайва, но вземи го у дома си, 
нахрани го, напои го според твоя обичай и след един-два часа, като му се смели 
храната, кажи му: „Хайде сега да се поразговорим". Накарай човека да се 
поразположи и да се изкаже, защо животът му е толкова мрачен. Дай му 
указания и посочи му пътя, по който да върви. Затова Господ ти го е изпратил 
през този ден. Често ние се молим: „Отче наш. Който си на небето, да се свети 
името Ти, да дойде царството Ти, да бъде волята Ти", но ако така не изпълниш 
волята Му, както Той ти посочва, значи ти си без сол през този ден. Може да 
направите този опит: ако сте неразположени, срещнете своя близък, който е 
още по-неразположен, извикайте го у дома си, нахранете го и няма да 
забележите, как Бог и двама ви е осолил. Една жена, недоволна от мъжа си, 
срещне друга още по-нещастна, като се съберат двете да се поразговорят и Бог 
ще осоли и двете. 

Това е положителна християнска философия. Често казват: „Не трябва да ядеш 
много фасул, много месо - утайки остават". Но се запитайте: защо хората ядат 
тъй много? За да придобият сол. Когато добият достатъчно сол, няма да ядат 
много. Когато станете нормални, тогава ще може да се говори за една по-висша 
философия на живота. Може да направите следния опит, защото всички сте от 
реалния свят. Може да си кажете: „На Дънов му до ш ло на ум да ни говори за 
солта, ние не знаем ли от каква необходимост е тя за нас?" Говоря ви за солта, за 
да направите този прост опит. Спрете се, помислете 5-10 минути за солта, за 
нейното влияние върху организма, чувствата, душата и ума, и вижте тогава, 
дали ще стане у вас някакво изменение и какво ще почувствате. Защо, именно, 
солта е толкова активен елемент? Често хора ми се оплакват, че били 
неразположени, нещастни, а аз им казвам: „Знам това, защото и аз съм на 
земята". - „Да, но твоето положение е съвсем друго от това, в което сме ние." 
Разликата е само в това, че аз имам повече сол. Ще ти дам от моята сол, но ще 
трябва добре да я използваш, да я разпределиш добре. Като имаш малко 
подкваса, ще си задържиш от нея за друг път. Като ядете мляко, оставете си от 
него подкваса, а не да казвате, че децата я изяли. Препоръчвам на съвременните 
хора да не дояждат, защото такива хора Бог ще ги задигне. В такъв случай вие 



ще приличате на онзи българин, на когото дали пари на заем и той тръгнал да 
си накупи с тях непотребни предмети. Заемодателят, като видял това, поискал 
парите си, за да ги преброи, но вече не му ги върнал, като казал: „Ти не си 
човек, който може да използва парите и затова не ги заслужаваш". Когато Бог 
види, че вие не употребявате живота на мястото му и злоупотребявате с него. 
Той си го взима. Неколцина от вас сте били здрави, весели, щастливи, но сега 
сте отпаднали. Защо? Защото не умеете да използвате живота. Когато имате 
сол в себе си, ще бъдете здрави хора със здраво сърце и тяло. Съсредоточете ума 
си към солта, към този елемент на равновесие и повдигане и постарайте се да го 
схванете. Този елемент индусите го наричат „прана", т.е. сила, която носи 
живот в себе си. Той се намира във въздуха, в храната и във водата и оттам се 
извлича. Сега ще ви кажа, как да ядете. Ще започнем в този свят с яденето. 
Когато започнете да ядете, първото условие, което ви се налага, е да изхвърлите 
от себе си всяко недоволство. И малко хляб ако имате, ще трябва да го обикнете, 
за да може тази енергия, която се съдържа в него, да проникне във вашия 
организъм, след което вие ще почувствате една приятност. А сега какво става? 
Жената готвила цели четири часа, какво не е сложила в яденето за вкус и 
действително отлично ядене е приготвила, идва мъжът недоволен, намръщен, 
жената остава като попарена и ето, че цялата сол отива. Втория ден - жената 
пък недоволна от нещо, ядете и не усвоявате нищо от тази сол, защото сте 
недоволни. Недоволни са и мъжът и жената. Мъжът казва: „Жена ли е това?" 
Децата казват: „Майка ли е това?" Вторият път, мъжът купува месо, масло и 
яйца, пак недоволни всички в къщи. За да си доволен, приготви се и си кажи: 
„Всичко е отлично, жено". Като дъвчете храната, тогава ще видите колко вкусна 
ще бъде тя, каква приятност, какво щастие и доволство ще изпитате. Сега се 
оплаквате: „Как се живее с четвърт килограм хляб". В четвърт килограм има 
достатъчно сол, за да се живее. Но нашето недоволство създава неприятностите. 
Казвате си: „Празен ли ми е коремът, нищо не разбирам от това ядене". Празен 
е не твоят корем, а твоят ум и сърце. Правил съм различни опити с храната, ял 
съм по две ябълки и малко хляб и съм бил доволен. Не е в многото, а някой път 
и малкото с благодарност се благославя. Не пренебрегвайте тази малка сол в 
света, тя е като малкото житно зрънце, от което се раждат велики неща. 
Първото нещо, което ни предстои, то е да превъзпитаме това чувство на 
недоволство, което съществува у нас. Мъжът донесъл четвърт килограм месо, 
четвърт килограм хляб. Да се благодари на Бога за това. Тогава ще се умножи, 
защото в живия магнетизъм има една сила, според която всички частици, които 
имат еднакви вибрации с централния магнетизъм, се привличат. Ако сте 
доволни от храната, която употребявате, ще можете да съберете отвън толкова 
елементи, колкото са необходими, за да ви задоволят. Някои казват: „Не трябва 
да се пие вода, тя е за жабите - за нас е винцето". Ще пиете вода и то на гладно 
сърце, от 100 до 150 грама, на глътки. Ще изпивате на ден по половин до един 
литър вода, от която ще извадите необходимата храна за вашите артерии. Ще 
дишате дълбоко и то през носа, а не през устата, за да не поглъщате много прах. 



Като се научат съвременните хора да приемат тези елементи така - храната, 
водата и въздуха, другото благословение ще дойде само по себе си. Не мислете, 
че у вас, във вашата душа, нещата тепърва ще се създадат. Не, у вас има много 
заспали чувства. Човешката душа е богата и чака условия, за да се развие. 
Първото, което трябва да се развие у вас, то е благодарността за всичко, което 
имате. Пазете си окото да не бъде като окото на онзи ангел, за който ви 
разказвах. Ако всички приложите този велик „закон за благодарността", то най- 
малко 50% от всички работи на земята ще се уредят. И ангелите като погледнат 
отгоре, че сме тръгнали из Пътя, ще дойдат да ни помогнат. Не мислете, че вие 
сами работите в света. Разровете земята и вижте колко червейчета помагат на 
орача, колко микроби приготвят почвата заедно със земеделеца и колко други 
още елементи, образуват житното зърно. При всичко това ние сме деца, които, 
каквото и да донесе баща им, все са недоволни. Всяко дете трябва да благодари 
на баща си за всичко, което той му донася. Дете, което не целува баща си, когато 
той му донесе нещо, то няма сол. Някои родители казват: „Моето ангелче", 
ангелче е то, но без крила. Дъщеря, която не благодари на баща си и майка си и 
не ги целуне, тя е ангел без крила. 

Вие, които ме слушате, ще говорите на другите по същия начин. Тогава ще 
проверим чрез опит, че тази сол е необходима за всички. Днес Господ тъпче 
хората, осолява света, и англичани, и германци, и руси, и французи и други. 
Отсега нататък идва доброто. Желая ви, като си отидете вкъщи, да добиете поне 
един грам солчица, за да бъдете полезни членове на вашето семейство, 
общество, народ, да сте благодарни за всичко и само тогава ще придобиете 
благо. Тогава ще бъдете умни, добри, трудолюбиви и работливи. 


Беседа, държана на 25 март 1917 г. в София. 



1917_03_29 Волята Божия 

Издателство Бяло Братство 


ВОЛЯТА БОЖИЯ 

(Беседи пред Сестрите, 29.03.1917 Четвъртък, София) 

Знанието в света има сила само когато се прилага. Мнозина от вас не го 
прилагат и при това всички искате да носите хубави дрехи и да ядете хубави 
гозби, без да знаете как се придобиват и приготовляват. Всеки трябва да знае 
как да снове, да тъче и т.н. 

Някой ден сте весели - това е един вид тор; скръбта е друг вид тор. Някой усеща 
приятно настроение, но ще мине половин час и то ще се измени. Знаете ли 
защо става това? Всеки, който влезе в духовния живот, ще събуди у себе си 
всички лоши качества от миналия живот, които са били спящи и сега, когато е 
дошло Божественото благословение, са поникнали. Трябва да изхвърляте 
плевелите от вашата градина! Някои казват, че били по-добри преди да влязат в 
духовния живот. Деветдесет и четири процента от вашата любов е фурда*, а 
само другите шест килограма са Любов. Изхвърлете фурдата, т.е. тора на нивата 
и нека да остане във вас само хубавото - шестте килограма. 

Ще речете, че пак ви дялам за нещо, но това не е дялане, вие не сте видели още 
дялане. Една статуя художникът трябва да чука и дяла дълго, докато стане 
хубава и изящна. 

Искам от всички ви да сте готови да изпълните Волята Божия. Допуснете, че сте 
в първите времена на християнството - колко от вас сте готови да претърпите 
гоненията и изпитанията? Вие имате малки изпитания в дома си - с мъжа си, с 
децата си, но те са нищо. Важното е да изпълните Волята Божия! Но вие какво 
правите? Ако е съгласна Божествената Воля с вашата воля, вие сте готови да я 
изпълните, но обратното не. Новото Учение калугери не иска да прави, нито 
калугерици. То иска съвсем здрави хора, които да могат да носят несгодите на 
живота. И които разбирате този закон, това Учение, ще сте готови да си 
помагате едни на други. Всеки от вас си има по един трън в плътта. И Павел 
имаше трън, за който се моли на Бога, но не каза на Бога къде му е трънът. Бог 
му рече: „Доста ти е Моята благодат". Та и вие трябва да кажете на Бога къде ви 
е трънът, за да го извади. 

Не трябва всички да бъдете еднакви в своите стремежи. Ако всички тъкат все 
платна, ще се яви голяма конкуренция. Вие всички искате да бъдете добри. 
Какво нещо е Добродетелта? - Каквото изработим, да бъде изработено добре - 



готвим ли, тъчем ли, шием ли и т.н., това значи да сме добри. Вие искате да сте 
като една положена статуя и всеки да казва колко е хубава и да ви се учудват 
всички. Не искам да сте като онзи англичанин, който взел да бяга от своя 
автомат, на който искал да даде душа. Христовото Учение не е автоматично 
учение, то е Учение за душата. При това Учение гце се повдигнат много 
съмнения във вашия ум. Вие можете да казвате, че нямате съмнения. У една 
новооженена мома колко съмнения се явяват относно нейния мъж! То е, защото 
няма вяра в него. По същия закон вие тръгвате в духовния Път и си казвате: 
„Дали ще го досвърша?" Съмнението показва, че субектът, който се съмнява, не 
е самостоятелен в работата си. Ако един човек е лош, има формата на лош 
човек; ако е подозрителен, има съответна форма - всички форми вървят след 
човека. 

Всички се стремят към Небето, всеки се стреми да угоди на Господа. Какви 
жертви сте дали за Господа, какво сте направили? Вие все казвате, че Бог не ви е 
дал това или онова. А вие какво сте дали? От това брашно, което вие сте дали на 
Господа, може ли да направите пита? Трябва да разсъждавате добре. Вие за 
Любов приказвате. Но Любов, която дава Сила на човешкия дух и ум да понася 
страданията, тя е Божествена Любов. За да я имате, трябва да замените вашата 
любов с Божествената. Ако вие ме слушате, ще ви кажа отде може да вземете 
тази Любов. Когато ви обидят, почвате да се огорчавате. Това показва, че вашата 
любов има граници, отпада, значи не е Любов. Павел казва: „Любовта никога не 
отпада." Преди орехът да падне, окапва нещо от него - това не е орехът, а е 
черупка. Някой казва за друг, че любовта му отпаднала, но това са опаковки на 
Божествената Любов. От вас трябва да отпаднат всички черупки и да остане 
Божествената ядка, която е Любов, в която има такава Сила, че щом я 
призовете, всичко да се стопява в нея. 


По вашите лица чета - вие сте хора, които се тревожите. Бих ви турил бележка 
единица, двойка, тройка, повече не мога. Казвате: „Аз много се моля" - значи, 
че много ядеш. Молитва и служене са две отделни неща. 

Всеки ден казвате: „Да бъде Волята Божия." Мъжът каже: „Да бъде Волята 
Божия", но жената каже: „Не, моята воля да бъде". Така правят и мъжът, и 
децата и работата не върви. Вие сте отворили търговия с голяма фирма и 
казвате: „Ние продаваме на едро", но един ден вие фалирате и разбирате, че 
това не е за вас. 

Трябва три пъти да мислите, един път да приказвате! Всички сте даскали и 
казвате: „Тъй трябва да постъпи г-н Дънов!" Кажете ми какво да направя и аз 
точно ще го направя. Но пък и аз ще ви кажа какво вие трябва да направите, но 
трябва да го изпълните. Ако не вървите добре, ще станете по-нервни, не ще 



може да спите, ще станете подозрителни и най-после ще искате да скриете това 
от хората и ще си турите маска. А моето Учение ще даде една приятна окраска 
на вашата душа, ще сте спокойни и радостни, няма да имате нужда от маски. 
Някои от вас са по на тридесет години, други - на четиридесет, а трябва да 
учите най-много сто и двадесет години. Значи имате още много да учите. 

Господ пита колко от вас сте готови да изпълните Волята Божия. Три пъти от 
мен вземате1, а вие какво ще свършите за мен? Казва Христос: „Не само с хляб 
ще бъде жив човек, а с всяко Слово, което излиза от Божествената уста". Ще ми 
кажете какво искате да направя за вас. - „Ама - ще кажете - ние нито вземаме, 
нито даваме." Но тогава няма да бъдете в това Училище. Бог ще покаже един 
Път само за тези, които имат добрата воля всякога да побеждават в себе си 
своите мисли и желания. Ще турите на своята мечка по една халка и ще й 
давате по малко брашно. Мъжът е ядосан и бие жена си; вие постоянно 
критикувате другите. Аз бих ви попитал дали вие със себе си живеете добре? 
Опитайте се един месец да нямате никакво смущение, да бъдете тихи и 
спокойни, за да видите доколко сте добри. 

Отсега нататък, каквито недоразумения и караници да има между вас. Господ е 
заповядал: „Вън всяка нечистота!" Бог не е Бог на гнева, а на Вярата, Надеждата, 
Любовта, Правдата, Чистотата. Който не изпълни този закон, да иде в Египет да 
прави тухли, а който иска да върви, сега е Пътят през пустинята за Ханаанската 
земя. Вие имате да разрешавате много важни въпроси в този живот, не 
отлагайте. Турете мисълта си положително: „Ще изпълня Божията Воля!" В 
себе си кажете това, не го казвайте на други. 

Чистота и искреност вложете в мислите, в желанията и в душата си и Любовта 
ще се прояви, и Бог ще ви благослови, и Небето ще се стреми да възрасти 
всичко, посято от Бога във вас. Дайте му място да расте, сега са най- 
благоприятни времена, в които за кратко време можете много нещо да 
реализирате. Което в миналото е расло за хиляда години, сега става за десет 
години; което е расло за сто години, сега става за една година. 

Жените трябва да образуват един съюз - да си помагате! А сега, като седнете в 
къщи, все одумвате, че еди-коя си била такава или онакава - все въпроси и 
критики. Не може с тия маски на дявола, снемете ги! Сега се учете от Господа! С 
каквато мярка мерите, с такава ще ви възмерят. 

Аз мога да ви направя на пчелици, като ви туря в котела, но аз искам вие сами 
да станете добри. Защото като дойде времето, ще бъдете добри по 
необходимост, а сега е време на свобода, на избор - сами да изберете да бъдете 
добри. Доброто в човека - то е човекът, то е негов дял. Туй, което ще направите, 
то е благословение за вашите домове, за вашите деца. „Ако опазите закона ми. 



ще умоля Отца си да ви изпрати Духа утешител" - казва Христос на своите 
ученици2. 

Ще варим домати и от сто килограма ще извадим девет или десет килограма. 
Аз ще ви дам домати и дърва, а вие ще ги сварите. А който не иска да ги вари, аз 
ще му ги сваря, но ще искам от него домати и дърва. Всякога мислете за неща, 
които растат. Мисълта не мога е противоречие. Не мога в закона на Любовта 
показва, че има спънки, препятствия. Започнал съм да фотографирам вашите 
мисли и един ден ще ви ги покажа. Псалмопевецът казва: „И заличи Господ 
прегрешенията ми." Да се изпълнят плочиците в мозъка ви с по-висши неща! 
Да се облагороди сърцето, умът ви, да имате здраве - абсолютно здраве! Това е 
Господнето Учение. Не искам и да чуя за учение, което не може да се приложи. 
Всички да бъдете здрави, щастливи и блажени! Здравето е за тялото, щастието е 
качество на душата между Ангелите, а блаженството е качество на духа при 
Бога. Затова на Земята не може да има щастие и блаженство. 

Материалът, предвиден за 1917 година, трябва да се изучи, да не остава нивата 
неизработена. Ще ви разделя на категории. Който знае да тъче, ще върви добре, 
но който не знае, е лошо. Мнозина се оплакват, че животът не върви добре. То е, 
защото не е нагласено добре платното - трябва наново да се надене. 

Идущият четвъртък да дойдат само тези, които могат да приложат. Само 
слушатели не искаме. Гледайте да уредите вашите отношения, да бъдете 
искрени спрямо вашата душа, спрямо Бога и човеците. 

Където се увеличава Доброто, там се увеличава и злото. Който повече работи, 
повече яде, повече дрехи къса и прочее. Всеки от вас трябва да стане едно 
огнище за Божествения Дух. Господ изпраща всеки ден Духа си, но ние трябва 
да бъдем готови да приемем благото, което Бог ни праща. 

Искам да ми окажете съдействие, за да изгладим недоразуменията между вас. 
Вие често вдигате прах в умовете и сърцата си; няма нужда от това. Гледайте да 
успокоите мислите си, подайте си ръка и работете. Гледам, делите се на партии, 
на млади и стари. Първото нещо е да се добие Божественият Дух, Доброто да се 
гради! Иначе, с лошите си мисли, вие си създавате карма и болести. Господ е 
писал, че всичко ще се уреди, и аз ви желая да растете по ум и сърце, в 
Мъдрост, Знание и Любов, да не се спъвате един други. 

Първият закон е на страданието. Вторият закон е на изкушението - духовете ви 
изкушават чрез хората. Третият закон е на Божественото благословение. Колко 
велики закони са те, само да можете да ги разберете! Ще ги научите заедно по 
теория и практика. Дойде ли някой да критикува, кажи му: „Ти имаш ли стан? 
Ела да тъчем!" Някой не живее добре - станът му не е нагласен добре. Ще 



отрежете платното и ще го насновете наново. Забъркали сте становете и на 
мъже, и на жени и сега всички плачете... 


Обяснителни бележки: 

* Фурда (диал.) - дребни изрезки или остатъци от нещо, негодни за употреба. 

1Три пъти от мен вземате - в дешифрираната стенограма е отбелязано, че става 
дума за хранене. 

2Учителя перифразира думите на Христос от Йоан 14:15-17. 

Беседи пред Сестрите 
29.03.1917 Четвъртък, София 

Издателска къща „Хелиопол", 1998. 


ВИДЕЛИНАТА 


Вие сте виделината на света. 

Миналата беседа говорих за солта - първият Божествен елемент в живота, а 
днес ще говоря за втория елемент - Виделината. Ще се постарая да предам 
думите Христови на съвременен език, който се говори в XX век. Какво 
подразбира Христос под думата „виделина"? Всяка дума има свой смисъл. 
Само когато тя произвежда известен ефект в ума или сърцето на човека, само 
тогава е разбрана. Ако вземете кибритена клечка, може да разберете нейния 
ефект само, когато я запалите, иначе тя е безсмислена. Следователно, думите в 
говоримия език са кибритени клечки и всеки трябва да има своя кутия и 
запалка, за да може да запали навреме своята клечка, сиреч, всяка дума да може 
да произведе своя ефект. Не трябва да бъдем като малките деца и само да вадим 
клечки от кутията, да ги палим и да ги хвърляме. Това не е философия. 

Има много съвременни писатели, които постоянно вадят клечки, палят ги и ги 
хвърлят. Питам, какъв ефект могат да произведат техните така запалени 
клечки? Вие сами съдете, какъв е ефектът от такова палене. В бъдеще, речта 
трябва да бъде осолена, да съдържа в себе си виделина. За виделината имате 
още смътно понятие. Думите „светлина" и „виделина" са от един и същ корен, 
но светлината е отражение на виделината. Виделината е съединение на онзи 
Божествен елемент, който се отнася вече към човешкия ум, сиреч, който ни 
прави да разсъждаваме разумно, да имаме логика, съдържание и смисъл в 
нашата мисъл. В съвременната наука физиците спорят върху светлината, дали 
идва от слънцето или е нещо друго. Има учени, които оспорват, че идва от 
слънцето, а поддържат, че тя е особена енергия, която, като дойде до земната 
повърхност, разбива се в нея и дава отражение на светлина. Виделината е един 
вътрешен процес. Тя е един елемент, който може да се опита всякога. 
Виделината е най-реалното нещо в света. Тя е хиляди пъти по-реална от този 
свят: тя създава човешката мисъл, желанията, тя е проводник в духовния свят и 
съществува във вид на съвременния етер; тя е обвивка на човешкия дух, на 
човешкия ум и без нея никой не може да мисли и да чувства. Всички, които са 
следвали в училище, минали са през гимназия, изпитали са трудности при 
решаване на някои задачи, знаят, че отношенията на тези задачи не се 
проясняват от един път, но, като поработят известно време върху тях, светне им 
някаква светлина и отношенията се проясняват. Виделината именно прояснява. 
Ще ви дам някои правила, за да можете да проверявате всичко, защото не ви 
говоря само на теория, а ви говоря върху положителна наука, която може да се 



провери на опит. Виделината е здравословното състояние на човешкия ум, 
атмосфера, в която човек трябва постоянно да живее. Когато писателите 
изгубят тази виделина, те стават безплодни; когато учителите я изгубят, 
изгубват своите методи и не могат да преподават; когато майките я изгубят, 
липсва им търпението и любовта и не могат да възпитават. Ако нямате 
виделина в себе си, не може да се прояви у вас Любов, Истина. Христос казва: 
„Вие сте виделината". Кои „вие"? Първият елемент е солта, законът на 
равновесието, който държи всички сили в равновесие; вторият елемент е 
виделината, тя въздига и възраства нещата, сиреч, всички мисли и желания 
растат във виделината и се развиват по-правилно. Човек, който живее във 
виделината, е като плодно дърво, което расте на плодородна почва; в него 
всички плодове узряват. Когато във вашия ум има брожение и философски 
мисли, не се радвайте още. Това е, може би, едно цъфтене. За да опитате, дали 
имате виделина, проверете дали вашите мисли ще завържат, ще хванат корени. 
Когато човек не е готов да умре за една своя мисъл, това значи, че тя не е родена 
в него. Преди да пристъпя да ви разясня по-надълго този въпрос, ще приведа 
един пример от българския живот. Аз имам за задача да оживя тези примери, 
да им дам съдържание. Този пример, който ще ви дам, е от мнозина слушан, но 
аз ще му дам нов характер. Разказват, че някой турчин, по време на 
потисничеството върху българите, посетил един български чорбаджия. Като 
влязъл в стаята му, видял на стената три икони и до тях едно горящо кандилце. 
Иконите били: Света Богородица, Свети Георги на кон и Свети Никола. „Защо 
са ти тези три картини?" - запитал той чорбаджията. - „Те ме пазят от всички 
злини и досега зло не ме е сполетяло", му отговорил чорбаджията. - „Чудно 
нещо, аз имам толкова слуги, плащам им богато, но те не ме пазят така", казва 
турчинът. „Колко струват тези икони?" - попитал той. Купил той трите икони, 
занесъл ги в къщи и поставил пред тях запалено кандило. Изпъдил от къщата 
си всички слуги и казал: „Вече не ми трябват слуги, аз си намерих верни хора, 
които да ми пазят къщата". Но една вечер влезли крадци в къщата му и го 
обрали. Пристъпил той към Света Богородица и й казал: „От тебе няма какво 
да се оплаквам, ти си млада жена, имаш и малко дете, има с какво да се 
занимаваш". Обърнал се към иконата на Свети Георги и казал: „И от тебе няма 
какво да се оплаквам - ти си млад човек, трябва да си яздиш коня, да си правиш 
удоволствие". Обърнал се най-после към Свети Никола и му казал: „Ти си стар 
човек, нямаш нито дете, нито кон да яздиш и за това тебе ще накажа". Н 
наистина, обърнал иконата на Свети Никола надолу с главата. След това Свети 
Никола намерил по някакъв начин ограбеното богатство и с това било отменено 
наложеното му наказание. Н турчинът казал: „Така те искам!" 

Какво представлява Света Богородица? Тя представлява жената с нейното 
сърце: детето е сърцето, което тя възпитава. Човек е дошъл в света да възпита, 
да възроди своето сърце, да го отгледа като дете. Питате: „Защо жените 
раждат?" Чрез закона на раждането Бог ви учи, как да възпитате своето дете. 



сиреч, как да отглеждате вашето сърце. Ако майката даде на детето си чисто 
мляко, то ще бъде здраво, но ако млякото е покварено, детето ще умре. Какво 
представлява иконата на Свети Георги? Свети Георги представлява човешкия 
ум, а конят - неговото физическо тяло. Човек трябва да язди своя кон; който не 
язди коня си, той ще го изгуби. Трябва добре да храните коня, но не и да го 
прехранвате, да не преяжда. Какво представлява иконата на Свети Никола? 
Свети Никола представлява човек с добро сърце и добър ум, който се е качил на 
най-високото положение на живота, на разумния Божествен живот. Той трябва 
да се занимава с възпитанието на цялото човечество. За него всички хора трябва 
да бъдат като деца; той трябва да се жертва за другите така, както майката 
жертва себе си за децата си. Както Свети Георги глади и добре храни своя кон, 
така и разумните стари трябва да отглеждат младите - със своя ум и сърце да ги 
подтикват към разумен живот. Затова казва Христос: „Град върху планина не 
може да се укрие". Ако вие имате виделина, ще можете да го откриете. Ако 
някой хиромант ви разгледа ръката ще ви каже, имате ли виделина или не, така 
както, когато влезете в един европейски град, по наредбата на града, по къщите 
познавате какви са хората. Като влезете в една къща, познавате какво обича 
домакинята. Ако преобладава червеният цвят, тя е жена на желанията, 
променлива е. Онези, които носят червени шапки, пояси, схващат, че светът е 
поле за борба, че трябва да се борят. Не отричам борбата, но тя трябва да бъде 
основана на Божествен закон, тя трябва да съгражда живота; разрушава ли го, 
тя е анархия. В борбата се цели свобода, а виделината има за цел тъкмо това - 
да ни направи свободни. А под думата „свобода" се разбира Божествена 
хармония в нашите мисли и желания, да се уреди всичко в света, сиреч, всеки да 
бъде на своето място; всеки да използва условията, които се крият в неговия 
мозък, в неговото сърце. Съвременните учени постоянно теглят мозъците на 
умрели хора за разни изследвания. В мозъка, именно, се отбелязва човешката 
мисъл. Той е като градина. Каквато е почвата в човешкия мозък, такива ще 
бъдат и неговите мисли. В човешкия мозък има същите зони, както върху 
земята. В него мислите растат така, както на земята растат цветята. Всяка мисъл 
си има форма, която може да носи характера на овца, на вълк, на мечка, на 
лисица, на змия, на паяк, на мравка и всички тези форми са качества, които 
образуват човешкия характер. И тази виделина влиза по същия закон, както 
светлината слиза отгоре и въздига всичко у човека, издига и добрите, и лошите 
животни, безразлично, дали те са вълци или овце. И когато тези животни се 
оплакват на виделината, че има страдания, тя им казва: „Не бойте се, догодина 
аз пак ще ви създам, само поработете малко". Когато се оплакваме, че в нашия 
живот има страдания, виделината казва: „Внимавайте, аз ще създам у вас 
необходимото". Но тя не търпи съмнение, малодушие, безверие - това са 
отрицателни качества. Виделината е един живот на Божествената хармония и 
само човек, у когото има тази хармония, може да изпита величието на 
виделината. Виделината е един разумен елемент. Съвременните физици казват 
за светлината: ако се срещнат светлини от два противоположни полюса с 



различни дължини и вибрации, те се неутрализират и тогава се образува 
тъмнина. Същото е и с виделината. Мъжът е единият полюс на виделината, 
жената - другият. Събират се, за да образуват една Божествена хармония. Те ще 
образуват такава хармония, ако дължините на техните вибрации са еднакви. 
Тогава се създава у нас чувството любов; тогава ние усещаме разширение на 
ума, на сърцето. Но непременно двамата трябва да произвеждат виделина. Като 
казва: „Вие сте виделината", Христос подразбира всички други. Когато казва: 
„Аз съм виделина", той подразбира: „Аз и Отец Ми". Един човек не може да 
оправи света и, когато казва някой: „Аз ще оправя света", той не разбира 
Закона. Трябва всякога двама, четирима, шестима, осмина и т.н. Двойки, само 
двойки трябват, от които учениците плачат. Двойките са законите на 
съграждането. Тези двойки са в стълкновение с единиците. Сложете към тях 
една единица, ще имате тройки, които след това ще станат на четворки и т.н., 
постоянно ще прогресирате. Да допуснем, вие сте интелигентен човек, 
срещнете някой ваш приятел, заподозрете го в нещо, без да знаете защо. За да 
заподозрете някого трябва да имате факти. Не допускайте съмнение без научна 
основа. Някой, като се съмнява, казва: „Не знам защо, но нещо чувствам, 
усещам и затова се съмнявам". Това усещане не е още доказателство. Например, 
някой пияница казва: „Слаб ми е стомахът, ще си пийна малко винце". И 
разсъждава по нататък: „Защо да си не пийна повече? Като пих малко, чувствам 
се вече добре". Но това чувстване не е постоянно, то е само временно, защото 
утре ще се чувствате зле. Като приложите това правило, че малко винце да се 
пие е добре, после злоупотребявате и с това разваляте ефекта, действието на 
виното. Човешкият организъм е така нагоден, че не търпи нищо излишно. От 
химията е известно, че всеки елемент се съединява с друг в точно определени 
тегловни отношения; или един елемент се съединява с друг, с точно определено 
число атоми, и то толкова, колкото са необходими, за да образуват едно здраво, 
постоянно съединение. Това е закон. Така и човешките мисли се съединяват по 
същия закон на виделината. Тази виделина в духовния свят има също своите 
краски. Те могат да бъдат пасивни и активни. Пасивна е краската, която е 
отражение, а активна е, която идва направо от самия източник. Всяка мисъл, 
която произведе във вашия ум раздвояване, не е Божествена, тя е само 
отражение на виделината. Например, искате да градите къща, да станете 
инженер, да станете писател, да учите медицина. Това раздвояване показва, че 
този предмет, към който се стремите, не е за вас. Преди освобождението на 
България, когато имаше само няколко професии, бащите съветваха синовете си 
да станат лекари, защото тази професия е по-доходна, доставя повече пари; или 
ги съветваха да станат инженери, но не да учат професии, които не са доходни. 
Какъв лекар или инженер, или свещеник ще стане той, когато у него няма 
вътрешно влечение към работата? Ще прилича на онзи лекар в средните векове, 
който имал много лесен метод на лечение: лекувал своите пациенти с пускане 
на кръв и им давал да пият топла вода, след което пациентът умирал. Той се 
чудел: „Нима всички други лекари лекуват сполучливо своите пациенти?" Така 



е и със съвременните лекари: дадат някое лекарство и болният умира, а след 
това казват, че болният имал слабо сърце. Или пък намират друга някаква 
причина, за да се оправдават. Но не е там причината. Този лекар трябва да 
разбира човешкия организъм, темперамента на всеки свой пациент и да дава 
лекарства съобразно с това. Сангвиникът и холерикът не могат да се лекуват по 
един и същи начин. Защо? Защото в единия, и в другия организъм има 
различни елементи, които реагират по свой особен начин. Според мене, всички 
болести, които сега съществуват, се дължат на дисхармонията, която се явява в 
Божествената виделина. Колцина от вас вярват, че има задгробен живот? Но ще 
кажете: „Така е писал еди-кой си велик човек, така е казал апостол Павел". Но 
каква опитност имате вие за тази реалност? Ще кажете: „Като умрем, като 
отидем на онзи свят, тогава ще разберем има ли задгробен живот". За да се 
разбере тази виделина, трябва да имате духовно зрение. Всички хора, у които е 
развито това чувство, имат известни белези в очите, около зеницата, имат 
известни петна, които показват, до каква степен е развито това чувство у тях. В 
съвременните западни хора това чувство е започнало да се явява като интуиция, 
предчувствие и т.н. 

Един ден и пред вас ще се открие един велик свят, в който виделината 
съществува. Тази виделина идва отвътре, а не отвън. Съвременните окултисти 
казват, че който има тази виделина, той има магнетизъм. Такъв човек е мек, 
отстъпчив. У него има Любов и той скоро прощава. Това, което разрушава и 
разваля съвременните хора, са следните седем елемента: гордостта, гневът, 
сладострастието, леността, скъперничеството, завистта и лакомството. 
Гордостта не е от Бога. Бог е създал човека да се самоуважава, но той се е 
отдалечил от Него с гордостта. На такъв човек лицето, ръцете, носът имат 
белези на гордост. Няма да се впускам да ви обяснявам какви са те. Вие сами 
трябва да изучавате тези неща, има много автори, които са писали за това. 
Когато почувствате в себе си гордост, че сте много нещо в света, идете пред 
огледалото и запомнете чертите на лицето си, очите си, запомнете цялото ваше 
разположение. Когато имате разположение на любов, благост, пак се 
огледайте. Христос казва: „Няма нищо скрито в човека". За слепите хора всичко 
е прикрито. Някои казват, че аз съм ви чел някакви мистерии. За онези, които 
имат очи, няма никаква мистерия. В моята кесия имам една ябълкова семка - 
ето я, тя е мистерията, посейте я. След десет години ще видите нейните цветове, 
плодове и тогава ще разберете тази мистерия. Ще кажете: „Може да има нещо 
страшно във всичко това". Страхливите няма да влязат в Царството Божие. По 
какво се отличава добрият от лошия човек? Който лъже, той говори бързо, а 
който говори истината, той говори тихо, спокойно и иска казаното от него да се 
провери. И аз искам да проверявате всички неща. Мога чрез тази виделина да 
се съобщавам с напредналите американци, китайци, японци, с вашите 
заминали за другия свят, света на Божествената хармония. Щом имаш любов 
към онзи, който е заминал за другия свят, можеш да говориш с него 



интелигентно, разумно. Има някои медиуми, които не разбират езика на 
духовете, и, като се мъчат да убедят другите, че говорят с духове, почват да 
изопачават истината и да послъгват. Не лъжете, кажете си истината, защото на 
лъжата краката са къси. Истината се движи с голяма бързина и нейните крака 
са дълги, за да може да помага на нещастните духове. Когато някой казва: 
„Моите крака са дълги", аз казвам: „Щастлив си, но бих желал краката на твоята 
душа, на твоето сърце също да са дълги, за да носиш тази виделина". Ако може 
да се развие у нас тази виделина, ние ще можем да избегнем 90% от тези злини, 
които сега стават. Виделината е един от основните елементи за отглеждането на 
добри синове и дъщери. На всички жени препоръчвам това правило: да не 
допускат в своя ум мисли, които носят отрицателни качества; онези, които са 
изгубили смисъла на живота, нека да посрещат всяка сутрин изгрева на 
слънцето. Наблюдавайте изгрева на слънцето в продължение на един месец и 
вижте тогава, какво ще почувствате. Напролет, когато цветята никнат, дърветата 
цъфтят, наблюдавайте ги и проверявайте резултата - в това ще намерите 
смисъла на живота. Какво правят съвременните хора? Спят до 10 часа сутрин и 
надвечер, когато слънцето залязва, излизат да се радват на неговите загасващи 
лъчи. Наесен, когато листата падат, тогава излизат на разходка. Трябва да се 
изучава природата в своето време. А сега на какво приличат хората? Някой чете 
Евангелието и се чуди, какво е искал да каже Христос с известни думи. Христос 
е чел много добре тази книга на Божествената природа. Аз чета книги и се 
питам винаги: има ли писателят виделина или не и какви краски липсват у 
него? След прочита на всяка книга, аз мога да ви опиша, какъв е нейният автор, 
каква глава има, какво е лицето му, какви са ръцете му, какво мисли и прочие. 
Някои искат да знаят, кой и какъв съм аз. Аз съм това, което ви говоря. Ако ви 
окрада, такъв съм; ако ви излекувам, такъв съм. Ще питате: „Защо той да ни 
лекува?" Безразлично е кой ще ви помогне, аз или друг някой. Според мене аз 
трябва да дам някому излишъка от моите знания, от моя живот, защото той не 
е мой. Тази виделина, която идва отвътре, трябва да я препратя навън. „Всички 
вие сте виделина." От 2000 години християните четат този стих и не могат да го 
разберат. Затова хванете вашия Свети Никола и го обърнете с главата надолу: 
той е длъжен да пази вашата къща и имането ви, защото той е вашият разум. 
Кажете му: „Ти или добре ще разсъждаваш, или с главата надолу ще те 
обърна". Питате: „Какво нещо е виделина?" Когато влезе тя във вашата душа, 
лицето ви ще бъде красиво, очите блестящи, от ръцете ви ще излиза една 
приятна топлина, ще изпускате хубава миризма. А как миришат съвременните 
хора? Лошо, много лошо. Теменужките и другите цветя ви помагат да 
замаскирате вашата естествена миризма. Тази теменужка, която вие 
употребявате, говори: „Бог се проявява в скромността на живота, а не в 
гордостта. Ако вие сте долина и имате добра почва. Бог ще насади във вас най- 
добрите семена; а ако сте гол, горделив връх, няма да има нищо по вас, освен 
вечни снегове". Това е езикът на теменужките и, когато хората се пръскат с 
техния парфюм, нека научат езика им. С това, обаче, не ги обвинявам. Бих 



желал всички да имате тази миризма и краска на теменужката. Като изкажете 
една дума или напишете нещо, в него трябва да има прекрасна миризма. 
Според схващанията на тази виделина, всички хора са цветове. Що е един 
учител, проповедник, земеделец, баща, майка, брат или сестра? Те са велики 
Божествени цветя. Разбрали ли сте какъв цвят има майката? Като влезете в 
живота на виделината, ще разберете какъв цвят е майката. По прекрасни 
цветове от майка, от баща, от братя, от сестри, от ближни в света няма. Имате 
ли тези цветове вътре в себе си? Кой досега не е изпъждал виделината десет 
пъти от себе си? Кой не е осакатявал цветовете на майка си, на баща си, на 
ближните в себе си? Отсега нататък трябва да градим, да градим. И ако искате 
да подигнете българския народ, трябва да градите. България се нуждае от сол и 
от виделина, която възраства нещата и затова учените хора трябва да мислят 
върху това. Без сол и без виделина няма България. Българският народ има един 
корен долу в земята и един клон в Божествения свят: този народ трябва да роди 
плодове на клона си горе. Само така може да се охарактеризира един народ или 
една душа. Душите, наистина са индивидуални, но са едновременно и 
колективни. Колективността е закон на хармонията. Виделината можем да 
чувстваме с душата си, със сърцето си, с волята си. Друго нещо, което руши 
виделината, е гневът. Гневливият човек е човек без воля. На едно място в 
Писанието се казва: „Гневете се, но не съгрешавайте". Гневът е известна енергия, 
неизползвана в добро направление. Всеки е изпитал след гняв едно отслабване, 
което показва, че е настанало демагнетизиране. - Трети елемент, който спъва 
виделината, е сладострастието. То е гробът на любовта. Колко млади моми и 
момци са отишли преждевременно в гроба от него! Любовта е хармонията, а 
сладострастието - отрова. Четвърти елемент, който съсипва виделината, е 
личността. Ако отидете в Америка ще видите, че в училищата, освен наука, 
децата учат и съответни за тях занаяти. Там всеки работи, всеки сам си изкарва 
прехраната и счита за унижение да очаква подаяния. Там уважават всеки момък 
или мома, които работят. Бих желал в България всеки да се стреми към труд; 
това се отнася до гражданите, защото за тях се явява опасност от леността, а не 
за селяните. Пети елемент, който руши виделината, е завистта. Завистта и 
гордостта са брат и сестра. Човек, който завижда, е и горд. Онзи, когото е 
обладала завистта, се наслаждава, когато гледа, че другите страдат. Спомнете си 
за онази Шекспирова драма, където скъперникът евреин сключил договор да се 
отреже месо от длъжника и настоявал за изпълнението на договора, макар 
длъжникът да е бил вече в положение да плати. Има и много други примери, 
където се проявявала тъй злорадно завистта. Двама се съдили и съдът, като ги 
изслушал, произнесъл се, че на единия ще наложи наказание два пъти по- 
тежко, и ги запитал, какво наказание искат да им се наложи. Онзи, комуто 
предстояло по-малко наказание, предложил да се извадят очите на другия. „Но 
и на тебе ще извадим едното око", казал съдията. „Нека", отговорил той, „но 
затова пък на другия ще се извадят и двете". Човек с такава жестокост не може 
да има виделина. Завистта се явява и у политическите хора. В България има 



доста много. Дайте място на благородните хора! Ако у някой човек има 
споменатите пет порока, спънете го, той не е на мястото си. 

Като казва: „Вие сте виделина", Христос разбира хората на бъдещето. Когато 
Господ създаде света с неговите звезди, луна, слънце. Той каза: „Това е за 
бъдещите хора". Някой ми казва: „Кажи ми, какъв е миналият ми живот". - 
Той е написан на тебе. Сега може да имаш разстроен организъм, това обаче не 
значи, че си болен. Щом се махнат условията, които пречат на виделината, това 
разстройство ще изчезне. Друг порок, който пречи на виделината, е 
лакомството - да имате много. Ще ви приведа един пример за лакомство. В 
Испания имало един милионер, който заробил цели области. Всички се 
оплаквали от него и затова испанският цар заповядал да го затворят. В затвора, 
когато искал вода или хляб, взимали му по 1000 лева за чаша вода и късче хляб. 
„Това е най-голямата жестокост, която се върши спрямо мене", казва 
затворникът. „Това е твоето наказание", му отговорил царят, „иди си сега и не 
прави друг път това, което не искаш и на тебе да правят". За това Бог ви праща 
всички тези злини. Казвате за някого: „Той се е родил малоумен". Не е вярно, че 
майка му и баща му са го родили такъв, той сам си е майка и баща. Затова нещо 
има две теории: едни казват, че майките предавали своите качества на децата 
си; други, че детето съществува в невидимия свят като разумно същество и си 
избира подходяща майка, подходяща среда и ще влияе на майка си, като й 
внушава добри мисли. Бременната майка може да определи, какъв ще бъде 
нейният син според това, какви мисли в това време я вълнуват. Ние можем да се 
противим на Божествения свят, но когато Законът Му започне да действа, 
силата ще премахне нашето безразсъдно съпротивление. 

Вие, мъже и жени, които сте тука, сте виделина. За мене злото не съществува. Аз 
разбирам, че в Божествената хармония, зло не съществува, но извън 
Божествената хармония има зло. Ако решите да водите добър, благороден 
живот, вие ще имате тази виделина, тя ще бъде с вас. Тази виделина е разумна и 
всички стари мистици, които имат тази виделина, виждат необятен свят, пълен 
с най-хубавите цветове, с които се пълни тяхната душа. Когато сте 
разположени, имате тази виделина. Само че не можете да я задържите задълго. 
Някой път си мислите, че аз добре проповядвам, но казвате: „Кой знае каква 
цел има". Целта ми е да изпълня волята Божия. Не съм от онези, които лъжат; 
досега никого не съм лъгал, нито са ме излъгали. С нищо друго не може да ме 
подкупите, а само с добро. Истина, Любов и Мъдрост. Ако искате да служите на 
Бога и решите това да правите, само тогава Бог ще слезе от своето величие и ще 
ви направи добри хора и велики духове. Аз ви проповядвам за живия Господ, за 
Господа на двадесети век - който събаря затвори, пуска затворниците и носи 
хармония, ред и порядък, радост и веселие. Той носи такива блага, за които 
хората не са помисляли. Ще превърне тази земя в райска градина и вие, 
българите, ще живеете в нея. Всички ще бъдете живи, пак ще ви срещна и ще 



видите дали е вярно това, което ви говоря, или не. Това не са илюзии, както 
може да си мисли някой. В илюзиите има следното качество: за пример, може 
да храните някого с илюзии, като му казвате, че сте му дали да яде, но след 40- 
50 дни той ще отслабне и ще умре. С илюзиите човек отпада и оглупява. Но ако 
вашата душа се храни, ободрява, живее от някаква мисъл, това не е илюзия. 
Желал бих всички българи и българки да бъдат велики - велики в Добродетел, 
велики в Любов, велики в Правда, велики в Мъдрост, велики в онази Божествена 
Истина на виделината, за която аз ви говоря. Разсъждавайте за виделината, тя е 
с вас, опитайте я, бъдете самостоятелни, влезте като пчелите във всеки цвят, за 
да си съберете медец. Не оставайте там да пренощувате - то е сладострастие, а 
вземете си меда и идете във вашия кошер. 

Това е искал да каже Христос с думите: „Вие сте виделина". - „Град, поставен на 
планина, не може да се укрие." Като влезете в този град, ще разберете смисъла 
на вашия земен живот. Вие си въобразявате, какъв ще бъде бъдещият ви живот. 
Той е вътре във вас и зависи от сегашния ви живот. Същото е и с всяка буба, 
която има в себе си всички елементи, необходими за превръщане в пеперуда. 
Няма да се мине дълго време и вие ще бъдете като тази пеперуда. Сега вие 
вървите по земята в права линия и се питате: „Има ли друг живот?" Като 
станете пеперуди, вие ще видите, че има друг живот, и с вашите крилца, вашия 
ум и вашето сърце на виделината ще кацнете на най-хубавото Божествено 
дърво. Дървото на живота, ще разберете смисъла и ще бъдете радостни и 
весели. 


Беседа, държана на 1 април 1917 г. 

ОПРАВДАНИЕ И СПАСЕНИЕ 


(Беседи пред Сестрите, 05.04.1917 Четвъртък, София) 

„Защото със сърце вярва някой за оправдание и с уста бива изповядване за 
спасение." Римляном 10:10 

Ще се спра върху двете думи оправдание и спасение. Тези думи искам да 
приложите и да направите един опит върху тях. 

Всяка жена се стреми към независимост. Докато е мома, тя гледа да излезе от 
къщата на баща си, да се освободи от майка и баща, да стане господарка в своя 
къща. Този стремеж е естествен и Божествен. Когато се ожени и влезе в новия 
живот, тя занася в своята къща чеиза си - ризи, възглавници, постелки; дарува 
тези- онези, нарежда къщата си и изпитва приятност от тази нова, така добре 
наредена къща. И наистина, нещастни са бездомните жени. Човек без дом е 
човек без характер. Тялото е една къща на човешката душа в духовния живот. 
Като при жената, по същия закон душата трябва да влезе в тялото и да го 
устрои. Някои искат да се освободят от тялото си и казват: „Кога ще се освободя 
от тялото си?" Има тела, от които човек може да се освободи. Това са онези 
нездравословни влажни изби без прозорци, в които хората хващат ревматизъм. 
Като излизаме от тях, това не значи, че трябва да излизаме и от здравословните 
къщи. Павел на едно място в Писанието казва: „Има дом неръкотворен." 1 

Понятието оправдание произлиза от израза да оправим нещата. Кой човек е 
оправдан? Онзи, който не греши. Но за да не греши, човек трябва да има 
Знание, да разбира смисъла на нещата около себе си, да прави правилен избор. 

Вие се стремите към свобода. Трябва всяка жена да има тази свобода, но с 
условие да може да я използва, като гради върху нея щастието и здравето на 
своя мъж, на своите деца. На жена, която не е свободна, мъжът и не е щастлив. 
Мислите ли, че болната жена е свободна? Жена, на която сърцето и умът 
постоянно се смущават, не е свободна. Не казвам, че умът не трябва да се 
вълнува. Смущение е едно нещо, вълнение - друго. Умът и сърцето трябва само 
на повърхността да се вълнуват, а не да се смущават издъно, за да не се 
размътват. Последното показва, че те са плитки, дълбочината им е само десет 
сантиметра. Питам, с десет сантиметра дълбочина какво може да се направи? 
Ако вземем десет сантиметра плат, какво може да се направи от него? Първото 



и най-главно нещо за жената е да има дълбочина в сърцето си най-малко десет 
километра. В такава дълбочина, който се опита да ви смущава, ще се удави. 
Какво правят малките деца, когато намерят плитки локви около десет 
сантиметра? Влизат във водата, размътват я и им е приятно. Мъжете, като 
намерят такива плитки жени, размътват ги и са доволни от това. Тогава жените 
казват: „Ние сме много нещастни". В плитка вода се вдига голяма глъчка, там 
жабите през целия летен сезон крякат - голям кипеж и шум, които едва през 
зимата престават. Значи сърцата ви не трябва да са плитки, не трябва да има 
кипеж в тях. 

Питам какъв е церът за такава локва, в която водата е застояла? Ще внесете 
струя нова вода в тази локва, ще прекарате вадичка, за да може прясната вода 
да измие всички останки от миналото. Христовото учение е една нова струя, 
която трябва да влезе в сърцата ви и да ги измие. И като ги изчисти, ще остави 
утайките на нивите ви, за да се наторят. Ще запитате как да се прекара този 
извор. Изворът сам ще дойде при вас. Христос казва на самарянката: „Водата, 
която Аз ще ти дам, ще бъде вътре в теб един извор на живот, който извира 
постоянно." Следователно думата спасение подразбира този извор. 

Когато човек попадне в някоя пустиня, дето няма вода, устата му пресъхва, 
чувства непоносима жажда и единственото спасение е водата, иначе той е 
осъден да падне мъртъв. Подобно на пътника през пустинята, много жени 
умират от жажда със своите камили - със своя багаж. Вие сте слушали думата 
извор. Бих желал, като излезете на разходка вън от София, да опитате водата на 
такива извори. Но високопоставените дами, па и всички, ходят на разходка не 
по-далече от Борисовата градина, и то по едни и същи алеи, дето освен прах, 
нищо друго няма. Нагълтат се с прах и като се върнат у дома, казват: „Каква 
хубава разходка направихме!" Казвам: нагълтахте се с прах. Често хората, когато 
възприемат Христовото учение, служат си с едни и същи изтъркани фрази и 
после казват: „Заболя ме главата да слушам". То е, защото си гълтал прах. Това 
не е място за оправдание и спасение. 

Думите оправдание и спасение имат седем значения. Аз ви говоря сега за 
едното значение и ако разберете него, тогава ще ви говоря за другите. Дойде 
някой приятел и ви каже: „Да отидем на разходка, но не далече, защото ме боли 
глава, сърцебиене имам, не съм свикнал." Значи вие сте хора с къси крака, 
до като Истината иска да ходи с дълги крака. Така вие несъзнателно ще дойдете 
до положението да вършите престъпления. Щом краката на хората станат къси, 
те започват да мислят лукави неща. Някой казва: „Не мога да отида на Витоша." 
Че ако не можеш да идеш на Витоша, как ще отидеш при Христа? Христовият 
Път е тесен и стръмен, той е Път на разумната човешка воля. В ума си кажете: 
„Ще отида с моите приятели на Витоша!" Ако не можеш в действителност, то 



поне мислено ги проследи, пропътувай целия път в ума си! Това е 
философията на Живота. 

Преди да се ожените, като се срещнете с вашите възлюблени, те ви наричат 
Ангели, обичат ви, умират за вас, не могат да живеят без вас, коленичат пред вас 
и колко плач, ридания и преструвки се изливат. Но това не е, защото не могат 
без вас, а с това те произвеждат ефект и искат да кажат: „Нека видят какъв е 
Господ!" Когато се оженят, жените почват да коленичат. Ето вашата философия 
- наместо мъжете, вие сега коленичите. Защо? Защото умовете и сърцата ви са 
плитки. Не го разбирайте в лош смисъл. Ако взема една мярка и опитам 
дълбочината на умовете и сърцата ви, ще констатирам един факт така, както си 
е. Тези думи, които ви говоря, аз ги тълкувам, те са в преносно значение, не ги 
разбирайте в обикновен смисъл. Сърцата ви могат да бъдат едновременно 
плитки и дълбоки. Ако в сърцата ви постоянно влизат утайки, дъното им ще се 
изпълни и те ще станат плитки. Има езера, които са станали плитки, а има и 
такива, които са станали по-дълбоки... Защо в жената се явява желание мъжът 
да коленичи пред нея? Да коленичиш, това означава закон на 
самоотвержението, на самопожертването. Като образуваш ъгли при 
колениченето, това показва, че си готов да слезеш долу и да се самопожертваш. 
Когато спреш и се жертвуваш за някого, значи ти коленичиш пред него. Но 
когато някой момък коленичи пред някоя мома, той я лъже. Кажете колко 
българки има, които живеят идеално с мъжете си и никога не са си казвали 
лоша дума? Аз ще ви оставя да размишлявате и сами да констатирате истината. 
Истината трябва да изпъкне - ни повече, ни по-малко! Тази истина не искам да 
ви я представя толкова бляскава, че да ви ослепи. Прекарвам я през много 
облаци, за да я направя поносима за вашите очи, и с това искам да ви избавя от 
илюзии, които създават всеки ден нещастия, защото тези илюзии ви 
отдалечават от Бога. 

Когато Бог е изпратил една жена или един мъж на Земята, Той им е дал един 
бюджет. Ако някой ти го изяде, това е несправедливо. Никой няма право да ти 
го вземе, освен ако ти го дадеш доброволно. Кажеш някому: „Ти не се жертваш 
за мен." Няма защо той да се жертва за вас, защото ако той прави тази жертва, 
за да ви повдигне, той ще слезе. Такъв е Божественият закон - един слиза, а друг 
се качва. Ако мъжът слиза, жената се качва; ако жената се качва, мъжът слиза. 
Вие сега, като вървите, хвърляте една котва, улавяте мъжа и го сваляте така, че 
нито той върви нагоре, нито вие. Спирате се на едно място и се гледате. Такива 
са съвременните жени - спират своите мъже и не ги пускат да се качват. Тази е 
причината, поради която вие спите - понеже не можете да отидете на другия 
свят, не можете да слизате и да се качвате. Когато ви питат защо спите, вие 
отговаряте: „За да отиваме при Господа." Когато кажете: „Добре спах", то е 
защото сте били горе, но впечатлението, което сте придобили от там, е 
загладено, от него остава само една сянка на приятност. Някой път казвате: 



„Лошо спах, лоши сънища сънувах" - това значи, че си спряла мъжа си някъде. 
Това неестествено положение понякога произлиза от крайното користолюбие, 
което съществува у жените. Користолюбието ражда користолюбие, нещастието 
ражда нещастие, скръбта ражда скръб. 

Когато говоря за страданията и нещастията, аз разбирам скръбта като обвивка 
на Божествената Истина. А съвременните хора обвиват скръбта в радост и 
следователно те я подслаждат отвън. Има такива хапчета - отвън ги обвиват със 
захар, а отвътре са горчиви. Господ сега не поддържа нито хомеопатията, нито 
алопатията. Първата лекува с малка доза горчиви прахове, за да действат, а 
втората - с голяма доза горчиви прахове; и болките престават. Когато е здрав, 
човек няма нужда от никакви хапчета. Знам много хора, които по навик от 
време на време си гълтат по някое хапче аспирин или хинин, за да не заболяват. 
С това те си внушават мисълта, че може да заболеят. Всеки ден си казвайте по 
една дума, която да е положителна. С това вашето положение ще се подобри. 

Всички, които ме слушате, направете следния малък опит, за който ви давам 
срок една година, след което време вие ще сте свободни: първите шест месеца 
ще бъдат положителни - ще орете, ще сеете, ще жънете, а другите шест месеца 
ще бъдете пасивни - ще берете нова енергия. Да няма никаква сянка от 
съмнение, защото това, което казвам, може да се направи от всекиго. Смешно е 
да казвате, че не можете. Някой ден ще събера малките деца и с тях ще направя 
опит и ще докажа, че това, което не можете да направите, малките деца ще го 
направят, защото вярата у тях е по- голяма. Ще кажете: „Може да се излъжем." 
Може да се излъжете първата година, но втората година няма да се излъжете. 
Ще изпъдите тази мисъл, че ще се излъжете. 

Там, дето Господ работи, няма лъжа и ще знаете този стих: „Всичко, което ще се 
случи с онези, които любят Господа, е за тяхно добро." Ще си турите това като 
мото: „Всичко, което ще се случи с нас. Господ ще го обърне за Добро." И след 
това нека дойдат всички лоши мисли, лоши желания, нека се опълчат всички 
лоши хора - вие не се бойте! Страх да няма, дръжте го вън от себе си! 

Аз сега ще ви говоря за глагола мога. Какъв опит правихте вие досега? Вие го 
употребявахте само в първо лице: мога. Отсега нататък ще го употребявате във 
всички лица: мога, можеш, може, можем, можете, могат. Като срещнете 
спънка, ще кажете в себе си, в душата си: „Мога, можем, може! Мога аз. Можеш 
Ти, Господи, който си в мен, в моята душа. Може великият Ти Дух, който ме 
ръководи!" След това ще употребите и трите лица в множествено число. 
Вашата Вяра и вашата Чистота ще помагат на всички, които са горе, да 
съдействат на Божествената идея да се осъществи в Живота ви. В този Път се 
иска Божествено търпение и постоянство, докато Виделината преодолее във вас. 
Този опит ще го правите по всяко време, когато се усещате слаби. Ще го 



правите сутрин между 4 и 7 ч. Точно в 4 ч. сутринта който може да стане и да 
започне драговолно своя опит. Когато изгрява сутрин Слънцето, ще кажете: 

(в 1 лице): Мога! - Така да изгрее моето Слънце в моята душа. 

(във 2 лице): Можеш! - Така да изгрее Божието Слънце в моята душа. 

(в 3 лице): Може! - Така да изгрее Слънцето на моя дух. 

(в 1 лице мн. число): Можем! - Така да изгрее Слънцето на нашите Ангели. 

(във 2 лице мн. число): Можете! - Така да изгрее Слънцето на Великия Господ 
на Мира в нашите души. 

(в 3 лице мн. число): Могат! - Така да изгрее Слънцето на всички Слънца в 
нашите духове. 

Така трябва у вас шест слънца да изгреят. На всяко слънце ще се спирате по 
четири минути; общо двадесет и четири минути ще се употребяват за 
изгряването на шестте слънца. 

Правилото, което ще спазвате, е следното: ще ставате тихо, спокойно и след 
като се умиете, ще застанете тихо, без всякакво смущение - нищо да не ви 
плаши. Може да сте неразположени при ставането си, може да се чувствате, 
като че ли ви е крив светът. Но вие се изправете и кажете горните думи тихо, 
всеки за себе си. Ще вземете едно тефтерче и всяка сутрин в продължение на 
шест месеца ще си отбелязвате в колко часа сте станали и колко пъти сте 
закъснели. Като изговорите тези думи, ще почувствате една приятност под 
лъжичката и духът ви ще се повдигне. Трябват ви шест години, за да разберете 
как изгряват тези слънца. Този опит продължавайте шест месеца, а също го 
предайте, препоръчайте го на някои свои приятелки. Ще започнете от 6 април. 
Някои ще попитат дали ще може да се става толкова рано и т.н. Такива мисли 
да няма! Ще отбелязвате в тетрадките си какво е било времето, като го 
разделите на отделни графи: ясно, облачно, дъждовно, ветровито. Всички тези 
състояния на времето са добри. Ако е дъждовно или облачно, не се оплаквайте 
никога през тези шест месеца. Ако е дъждовно, ще кажете: „Днес времето е 
дъждовно - Бог го пречиства и нивите ще родят повече." Ще гледате всичко 
това да приложите. И от вашите другарки ще искате обещание, че ще го 
изпълнят. 

През първия месец, когато изговаряте всички шест точки, ще наблягате най- 
много на първата; през втория месец ще изговаряте пак всички, но ще 
наблягате на втората точка и т.н. Искам да бъдете тихи, спокойни и 



благословението, което дойде, ще бъде толкова, колкото ви е потребно. Дъждът, 
като вали, ще даде на всяко растение толкова влага, колкото му е потребна. 

Искам да произведете една благоприятна вълна и от всичко, което ви се случва 
през тези шест месеца, ще се стараете да извадите поука, да извадите добрата 
страна от неприятността и да намерите ползата от нея. Ще кажете: „За Добро 
ще бъде всичко това за онзи, който люби Господа!" После ще употребите 
следните изречения: 

Вярвам в Тебе, Господи, който си говорил в миналото. 

Вярвам в Тебе, Господи, който ми говориш сега. Вярвам в Тебе, Господи, който 
ще ми говориш в бъдеще. 

Да дойде Твоята Виделина върху всички ни. 

Да се прослави Името Ти. 

Да се въдвори Царството Ти. 

Да се изпълни Волята Ти на Земята, както се изпълнява горе на Небето. 

През деня, ако ви се внуши да четете някой псалм или нещо друго, четете, но 
само ако усещате дълбок вътрешен стремеж към това. Като прочетете горните 
изречения, размишлявайте върху неща, които могат да ви повдигнат, 
размишлявайте за всичко, което е най- красиво в света и ще видите как ще ви се 
представят най-хубави картини. Само по този начин ще можете да изправите 
миналото и да си приготвите условия, добри за бъдещето. Този е пътят, по 
който ще може да калите волята си и да облагородите ума и сърцето си. 
Разбира се, светът ще върви по същия път, но всичко ще се обърне на Добро. 

През тези шест месеца някога ще се почувствате по-обезсолели; тогава ще 
употребявате следното изречение: „Господи, стопли сърцето ми с Твоята 
Любов!" Ако умът ви понякога се позамъгли, ще кажете: „Господи, просвети 
ума ми с Твоя Дух!" или „Дай Виделина на моя ум чрез Твоя Дух!" След това 
стойте си спокойно; може да минат един, два, три, четири часа, но резултат без 
друго ще имате. 

След като изгреят шестте слънца едно след друго, ще има резултат. През тези 
шест месеца ще гледате да бъдете в добри отношения с мъжете си, с децата си, с 
окръжаващите ви и ще говорите само за полезни работи. Ако някой път се 
излъжете и кажете за някого лошо, ще си го запишете в тетрадките си - ще 
бъдете искрени спрямо себе си. 



Друго едно правило: ако някоя от вас сама не може да си помогне, гце повика 
една сестра; ако и двете не могат, ще повикат трета и заедно ще изпълнят 
молитвата си. Събирането всякога трябва да става преди обяд, до 12 ч. най- 
късно, защото тогава има добри влияния. 

Ето как се „оправдава" и „спасява" човек. Това е първото значение на тези думи. 

Колкото обични приятелки имате, дайте им този наряд, този съвет. Щом имате 
дълбоко подбуждение, кажете това нещо и на други; тогава ще се благословите 
и вие, и те. Така ще просветне вашата Виделина пред ближните ви. 

Мир на всички! 


Обяснителни бележки: 

1 Учителя цитира Второ послание към Коринтяни 5: 1. 

Беседи пред Сестрите 
05.04.1917 Четвъртък, София 



1917_04_08 Яковъ и Исавъ 

Издателска къща „Жануа-98", 2004.192 с. 15ВИ 954-9589-82-Х. 

ЯКОВЪ И ИСАВЪ 

И виде сънь, и ето стълба поставена на земята, на която върхътъ стигаше до 
небето: и ето, ангелите Божии възлазеха и слазеха по нея. (Битие, гл. 28, ст. 12) 

Предметъ на днешната ми беседа ще бжде Яковъ и Исавъ. Вервамъ всички да 
сте запознати съ тези два характера отъ свещената история. Яковъ и Исавъ сж 
двама братя, Яковъ е по-малкия и Исавъ - по-големия. Разликата по отношение 
на годините имъ е много малка, може би само съ нЬколко часа. Отъ този 
разказъ или отъ този древенъ примеръ на Свещената история, азъ ще извадя на 
сцената седемь характера. 

Казва се, че когато двамата братя били заченати, смущавали утробата на майка 
си и било казано, че ще се родятъ два народа и по-големиятъ ще слугува на по- 
малкия. По-рано се родилъ Исавъ, а после Яковъ, но той държалъ петата на 
брата си. Разликата между двамата братя е била тази, че Исавъ билъ косматъ, а 
Яковъ - гладъкъ т.е. женственъ, нЪмалъ такива косми. Отъ чисто 
физиологическо гледище Исавъ е човекъ на природата, човекъ, който 
представлява нисша култура, отворенъ, чистосърдеченъ, импулсивенъ, но не 
цени живота, живее отъ день за день. Има хора, които като се наядатъ днесъ, 
казватъ: „Благодариме ти Боже, днесъ се наядохме. Ти утре пакъ ще се 
погрижишъ за насъ." Тази благодарность е само по отношение къмъ храната. 
За такива хора българите казватъ, че те живеятъ отъ днесъ за утре. 

Яковъ е другъ типъ - по-женственъ, не толкова смелъ, съ некои лоши чърти, а 
именно: хитрость и лукавство. Той прилича на съвременните сарафи, които 
всекога печелятъ, никога не губятъ. Споредъ тогавашните обичаи, на Исавъ се е 
падало да приеме благословението на баща си, като първороденъ, но въ ума на 
Якова, по-малкия братъ, се заражда желание да отнеме благословението на 
Исава. Такъвъ случай му се отдаде скоро. Исавъ се връщаше единъ день гладенъ 
отъ полето и поиска отъ Якова да яде. „Ще ти дамъ, му отговори той, но ако ми 
дадешъ твоето благословение." - „Какво ми струва то, когато азъ съмъ гладенъ," 
му казалъ Исавъ и се заклелъ да отстжпи своето първородство. 

На сцената изпжкватъ още два характера: майката и бащата на двамата братя. 
Бащата обичалъ Исава, а майката - Якова. Може да се каже, че Яковъ напълно 
приличалъ на майка си, носилъ нейния умъ. Исавъ представлява човека съ 
своето естествено тело, нисше съзнание, а Яковъ представлява човешкото 
сърдце, стремежа на човека къмъ животъ. Майката представлява човешкия 



умъ, а слепиятъ баща представлява човешкия разумъ, който е достигналъ 
пълното си развитие. 

У майката се заражда желание, нейниятъ любимъ синъ да вземе 
първородството, а бащата обичалъ повече Исава и искалъ, както се следва по 
обичая, той да приеме благословението. Като ослепе Исаакъ, бащата, извика 
единъ день при себе си Исава и му каза: „Вземи оржжията си, иди на ловъ и ми 
сготви отъ лова си вкусно ястие, да ямъ и да те благословя преди да умра." 
Отиде Исавъ на полето за ловъ и да го донесе на баща си. Майката Ревека, като 
чу това, каза на Якова: „Баща ти каза на Исава да отиде на полето и да му сготви 
хубаво ястие, за да го благослови, затова иди ти въ стадото, вземи две ярета, да 
ги сготвя вкусно и да занесешъ ядене на баща си, за да те благослови вместо 
Исава." Яковъ отговорилъ: „Братъ ми е мжжъ косматъ, а азъ гладъкъ и баща ми 
ще ме познае, тъй че вместо благословението му, ще си навлека проклятие." - 
„Не бой се, азъ ще те изменя", отговорила майката. Облече тя Якова съ дрехите 
на Исава, покри ржцете и шията му съ кожата на яретата, сготви вкусно ястие и 
го изпрати при бащата, отъ когото и взе благословението му. 

Ще ви изтъкна тукъ закона на развитието. Никоя постжпка, била тя добра или 
лоша, не може да остане безъ последствие. Всека мисъль, всеко желание, 
колкото малко и да е, всекога остава отпечатъкъ върху душата на човека и върху 
целия човешки организъмъ. Съвременните хора, хората на XX векъ не 
разбиратъ добре този законъ и мислятъ, че требва само да ядемъ и пиемъ. Че 
майката не е въ съгласие съ мжжа си, това не е важно за техъ, те очакватъ добри 
деца. Този Божественъ законъ гласи: Между мжжъ и жена требва да 
сжществува една абсолютна хармония, разбиране, но то не се разбира да бжде 
напълно еднакво, защото възможно ли е единъ мжжъ да прилича напълно на 
една жена и обратно? Може ли единъ мжжъ да опише въ какво се състои 
характера на една жена и обратно? Често писатели пишатъ по този въпросъ, но 
никой не може въ подробности да опише тънкостите, които различаватъ мжжа 
отъ жената. Въ чисто физиологическо отношение има чърти, които отличаватъ 
мжжа отъ жената. Въ жената преобладаватъ по-кржгли линии, а въ мжжа - 
повече счупени линии. Кржглите линии означаватъ мекость, а счупените 
линии - острота. Това показва, че въ мжжа има много хроматически тонове. 

Отъ цитирания разказъ се вижда, че майката дава съветъ на сина си да излъже 
бащата. За да даде такъвъ съветъ, това показва, че и тя е много пжти лъгала. 
Не кой казва: „Днесъ излъгахъ." Лъжа не сжществува само отъ днесъ, тя 
сжществува отъ най-древни времена. Сега питамъ: дали тази лъжа е наследена 
отъ животните или животните отъ човека? Дали човекътъ, като се подигалъ по 
тази Божествена стълба нагоре, я придобилъ или като е слизалъ надолу е 
придобилъ лъжата? Когато Яковъ е излъгалъ брата си, той е билъ на 32 години, 
пълна, зрела възрасть, това е периодътъ когато се сформирува човешкия 



характеръ. Именно въ този периодъ той умишлено открадва благословението 
на брата си. Какви сж били последствията следъ това открадване? Четиридесеть 
и четири години следъ тази случка Яковъ е требвало да бега отъ брата си, за да 
го не убие, за което баща му го съветва да отиде при чича си Лавана. Напусна 
Яковъ бащиния си домъ и тръгна за дома на чича си, но като залезе слънцето, 
пренощува средъ полето и сънува единъ сънь: виде той стълба, поставена на 
земята, на която върхътъ стигаше до небето и ето ангелите божии възлизаха и 
слизаха по нея. 

Господь е едно сжгцество, което вижда всички мисли и желания, хроникира ги и 
нема да остави нищо въ света невъзнаградено и ненаказано. Знаете ли на колко 
години е билъ Яковъ, когато е бегалъ отъ брата си? - На 76 години. Тогава отива 
той при чича си Лавана и тукъ намира единъ учитель по-хитъръ отъ него - 
самия Лаванъ. Въ този домъ изпжкватъ още три нови характера: Лаванъ и двете 
му дъщери - Лия, по-голямата и Рахиль, по-младата. Лаванъ е отличенъ 
базиргянинъ, човекъ съ много добъръ практически умъ. Лаванъ пита 
племяника си: „Като ще останешъ при мене да ми работишъ, каква заплата 
искашъ за това?" Яковъ, преди да дойде въ кжгцата на чича си, срещна Рахиль 
съ стадото, нале й вода отъ кладенеца, целуна я и й каза, че сж роднини. Влюбва 
се въ Рахила и когато чичо му го пита, каква заплата иска за работата си, Яковъ 
казва, че иска да се ожени за Рахила. Ергенинъ на 76 години иска да се ожени за 
млада мома. 

Въ тази повесть Рахила играе роль на идеалното, възвишеното. Думата 
„Рахиль" е съдържателна сама по себе си. Лаванъ се пазарилъ съ Якова да му 
слугува той седемь години, но следъ изтичането на седемте години да му даде 
Рахила, но Лаванъ го излъгалъ и му далъ по-старата си дъщеря Лия. На 
сутриньта, Яковъ вижда, че не Рахила, а Лия е неговата жена. Запитва чича си: 
„Защо ме излъга?" - „У насъ, споредъ законите, се дава по-старата дъщеря, а не 
младата. Поживей съ Лия седемь години, а следъ това ще ти дамъ Рахила." Тукъ 
действува закона на връщането. Понеже Яковъ излъга баща си и брата си, сега 
му се връща по сжщия начинъ. За тези две лъжи той требваше да слугува 14 
години - седемь за гдето излъга брата си и седемь за гдето излъга баща си. 

Вие, които ме слушате, ще кажете: „Ние сме свободни отъ тези грешки на 
Якова." Требва да вземете ролята или на Рахила, или на Лия, или на Якова и 
Исава, или на Лавана, или на Исака и Ревека. Това сж седемте характера въ 
света. Често хората въ този светъ продаватъ своите желания и мисли тъй както 
Лаванъ продава своите дъщери, за да се обогати. Този светъ е единъ Лаванъ, 
едно слизане и качване. Въ този светь ще слугувате, ще страдате, ще се лъжете и 
тозъ или тази, които се обичатъ, нема да могатъ да се взематъ. Лия 
представлява жена, която е взета за парите й, а не по любовь. Но Яковъ е 
требвало да вземе нея, иначе немало да му се даде Рахила. Това сжщото нещо се 



повтаря въ съвременното общество: некой беденъ момъкъ, като Якова, иска да 
се ожени, но по немане средства не може и тогава той играе ролята на Лавана. 
Излъгва некоя мома да го поддържа, отива въ странство и й казва, че като се 
върне, ще се ожени за нея. Като се върне, той я излъгва, оженва се за Лия. На 
изоставената той казва: „Ти си наистина хубава, но въ този светъ съ хубость се не 
живее, живее се съ пари, требва ми богата жена, азъ съмъ човекъ съ култура, 
благороденъ, мекъ." 

И при Лавана Яковъ показа своето изкуство за разбогатяване, защото той билъ 
хитъръ човекъ на 76 години. Като слугува 14 години на Лавана, той остана при 
него още седемь години, за да придобие богатство - овци, камили, осли и др., и 
направилъ договоръ съ Лавана всички на пржчки и на капчици овци, кози и 
агнета да бждатъ негови, а останалите на Лавана. Отдели тези отъ стадото и ги 
взе за себе си. Когато зачевали неговите овци и кози, той ги поилъ въ корита, въ 
които турилъ пржчки, на които направилъ бели резки, та като дохождало 
стадото да се пои, да зачева такива на пржчки и на топки агнета и кози. Така 
Яковъ разбогателъ много и прекаралъ при чича си 21 години, следъ което 
време се върналъ при брата си. 

Не кой казва: „Защо да не съмъ и азъ богатъ въ този светъ?" Требва да научите 
изкуството на Якова, да имате неговата смелость. Наистина, въ характера на 
Якова има известни лоши чърти, но Богъ го подложи на строго изпитание, на 
големи страдания. Човекъ на 76 години да пасе овцете на своя чичо и за всеко 
изгубено агне и яре той да бжде отговоренъ и колко пжти е билъ заставянъ да 
плаче. 

При този си животъ, той е дошълъ до известно съзерцание и разказва повесть, 
че когато се връщалъ назадъ при брата си, съ жените и синовете си, Господь му 
се явява въ една особена форма. Яковъ останалъ презъ нощьта при единъ 
потокъ, а изпратилъ пратеници при баща си и брата си съ подаръци и смирна, 
защото се страхувалъ да отиде пръвъ при техъ, безъ да ги предизвести. 
Останалъ Яковъ на това место цела нощь и прекаралъ въ разсжждения върху 
живота си, прекаралъ, голема морална борба, въ която виделъ всички лоши 
последствия и търсилъ начинъ какъ да се освободи. Остана Яковъ самъ и съ него 
се бореше единъ човекъ до зазоряване. Като виде, че не му надви, докосна се до 
става на бедрото му и го измести. „Остави ме да си ида, защото се зазори", рече 
той на Якова. Яковъ му рече: „Нема да те оставя да си идешъ, докато не ме 
благословишъ." - „Какъ ти е името?" - „Яковъ." - „Отъ сега нататъкъ нема да 
бждешъ Яковъ, а Израиль, защото си билъ въ борба съ Бога и съ человеци и си 
надвилъ." 

Този человекъ е билъ ангелъ. Името Яковъ значи „запинатель". Когато се 
изменя характера на човека, изменя се и неговото име. Когато искашъ да 



изменишъ характера на единъ вълкъ, требва да изменишъ името му. Ако името 
ви не се изменя, нема и въ характера ви промена. Да се измени лицето ви, 
требва да се измени и името ви. Формата и името, това сж две неща 
равносилни въ онзи светъ. Отъ колко букви се състои името ви, въ какъв редъ и 
порядъкъ сж наредени гласните и съгласните букви, означава качеството на 
характера и силата, която се съдържа въ душата на даденъ индивидъ. Името ви 
определя силата на характера въ духовния светъ. Напримеръ името на Яковата 
майка Ревека, въ български и еврейски езикъ има две противоположни 
значения, но то е по отношение на тези два народа, въ какво отношение се 
намиратъ единъ спремо другъ. 

Това събитие е било преди 1836 години [преди Христа]. Тогава тези народи сж 
инволирали, а съвременните хора еволюиратъ. Следователно сега има две 
култури: култура на интуиция и култура на чистия разумъ, на разсждъка. Ако 
искатъ да примирятъ тези две култури, требва да примирятъ техните течения. 
Когато искате да дадете едно правилно обяснение за растенията, требва да 
изучите техните листа, корени, стъбла и т.н. Въ всеки човекъ има две движения 
- Яковъ и Исавъ, които живеятъ у него. Исавъ е грубата човешка воля. Такъвъ 
човекъ, като не цени своето благословение, продава го. „Загцо ми е то на другия 
светъ, защо ми требва благословение, казва Исавъ, тукъ, тукъ се изисква 
животъ." Но всеки днешенъ день съставлява условия за утрешния животъ. 
Нашиятъ сегашенъ животъ е резултатъ на миналия. 

Всички, които ме слушате, мислите, че за първи пжть сте дошли на земята. Азъ 
бихъ ви попиталъ: Какъ ще обясните това противоречие, което сжществува въ 
вашия характеръ? Ако сега за пръвъ пжть излизате отъ Бога, тъй чисти, както 
би требвало да сте, тогава отъ где иде това противоречие, това отцепване? 
Значи не сте излезли сега отъ Бога. Когато некого затворятъ въ затворъ и после 
освободятъ, казватъ за него: „Той сега излиза и сега влиза въ живота, въ 
обществото." Но где беше той преди да влезе въ затвора? - Пакъ въ живота. 
Четете живота на Жанъ Валжана и ще видите, че той, следъ като престоя 
затворенъ въ затворъ, стана добъръ човекъ. Всеки иде отъ затворъ, отъ долната 
сфера на астралния светъ. А всека душа, която иде отъ долна сфера, не може да 
преобладава такъвъ замахъ на благородство. Наблюдавайте малките деца, какъ 
дохождатъ съ обработени, готови добри или лоши характерни чърти. На едно 
тригодишно дете давате една ябълка, но то я скрива, за да може само да я изяде, 
отъ где у него тези качества на самолюбие? Ще кажете: „Отъ майката." Майката 
отъ где го е наследила? Това не е положителна философия. 

Всеко едно лошо желание се явява отъ неразбиране на нещата. Нсавъ и Яковъ 
искатъ да постигнатъ некои неща, но чрезъ различни методи. Нма хора, които 
чрезъ страдание постигатъ нещо и така се облагородяватъ, а други не се 
нуждаятъ отъ такива страдания. Когато единъ скулпторъ иска да издела едно 



произведение, той слага върху камъка чука и съ него го изкарва, а природата по 
другъ начинъ си изкарва своите произведения. И първото е една култура, но 
низка и второто - делото на природата е друга култура. Когато плодовете се 
образуватъ и това е култура, но тукъ природата работи. И у насъ има такава 
култура. На всеко желание, на всеки потикъ у васъ, дайте му условия и не се 
грижете дали ще се осжгцестви това желание. Ако сте единъ скулпторъ, требва 
да знаете условията, за да може да направите предмета и затова требва да се 
грижите, но ако работи природата, не требва да мислите за това нещо. 
Обикновено единъ пжть Господь работи у васъ, а другъ пжть - вие, постоянно 
става смена. Осемь часа работете, а после спете. 

Знаемъ за велики и прости хора, които въ такава смена сж получили най-добри 
потици за работа. Напримеръ нЬкои лоши хора сънуватъ лоши сънища, отъ 
които се поправятъ. Изпращате нВкого на бойното поле, ако той има нЬкои 
недостатъци, бойното поле не му действува тъй изправително, както ако сънува 
нЬкой лошъ сънь. ЧовЬкъ, като лЬга да спи, требва да остави всичките си 
раници, всички грижи и да се остави на Този Великъ Духъ да работи въ 
неговото сърдце и Той ще работи. Ако се научите да спите добре, като се 
освободите отъ всичките си мисли и желания, ще забележите, ако направите 
този опитъ въ продължение на единъ мЬсецъ, че всичките разстройства у васъ 
ще преминатъ. Ако си неврастеникъ, ще се поправишъ. 

У хората има стремление да се чернятъ единъ другъ. Като видятъ, че нЬкой се 
издигне, било като министъръ или на другъ нЬкой важенъ постъ, започватъ 
журналистите да мислятъ какъ да го очернятъ, какъ да го свалятъ. Отъ това и у 
тЬхъ лошъ сънь. Не е въпросътъ какъ да се сниматъ и качватъ хората, въпросътъ 
е ако сме скулптори, да работимъ, да вършимъ работата, за която сме 
определени: ако спимъ - да спимъ добре. Има единъ Божественъ сънь, въ който 
душата се успокоява и получава благословение. Има сънь и отъ пиянство, но 
отъ него нЬма спокойствие. Божественъ беше съньтъ на Якова, който като заспа, 
у него се пробуди мисъльта за Рахила. Този дъртлакъ така се облагороди. 
Извинете за тази дума, но дъртлакъ казвамъ за човекъ, който знае много, който 
е практиченъ, има много опитность. 

Въ Америка има много проповедници, които искатъ да имъ се плаща за 
проповедите и се пазаруватъ. НЬкои питатъ: „Какъ не се поправя светътъ?" 
Какъ да се поправи светътъ, когато всичко свято се продава за пари. Но когато 
Яковъ видЬ Рахила, той се съгласи да работи за нея даромъ. Съ това той разбра 
какво е да служишъ чрезъ закона на любовьта. Ако не служите на Бога, не може 
да се облагородите. КждЬ ще намеримъ Бога? - Въ жена като Рахила. Често въ 
нашия животъ требва да дойде случай, който да изпита нашия характеръ. 



Единъ французинъ живТ.лъ дълго време въ Африка, гдЬто придобилъ големи 
богатства. Връща се въ Парижъ и понеже не мислилъ да се жени, скроилъ 
единъ начинъ, съ който да провери при кого отъ двамата си братовчеди ще 
може да живее. Съобщава на братовчедите си, че изтубилъ всичкото си 
богатство и пита единия отъ тЬхъ, може ли да живее при него и колко време? 
Той го приелъ, но като постоялъ една седмица, предлага му да си отиде на 
друго место. Отива при втория си братовчедъ. Заживева при него месецъ, два и 
братовчедъ му го задържалъ постоянно, като му казвалъ да се не безпокои за 
нищо, а да остане завинаги съ техъ. Отъ това той разбралъ, кой е истински и 
безкористно разположенъ къмъ него и открилъ истината. Казалъ, че 
богатството му не е загубено и той го дава на втория свой братовчедъ. Когато 
първиятъ узнава тази работа, започва да му прави визити, да се извинява, но 
той му отговорилъ: „Късно е вече." 

Така и Господь ще дойде като единъ французинъ, като една млада, бедна жена, 
като беденъ момъкъ или като бедно дете и ако вие сте верни на вашия идеалъ, 
ще разберете дълбокия смисълъ, тъй както Яковъ разбра що значеше тази 
стълба, на която се качваха и слизаха ангелите. Тази стълба не е дигната, тя 
днесъ има по-големи разклонения. Бихъ желалъ всеки отъ васъ да види тази 
стълба и когато дойдете само до първото стжпало, ще разберете смисъла на 
земния животъ, смисъла на страданията, които усещате. Тези страдания сж 
само една обвивка, въ която се криятъ добрите сокове. Всеко семе е обвито въ 
такава обвивка, за да се не изгубятъ соковете. Страданията на земята сж обвивки 
на щастието на блаженството. 

Мнозина отъ васъ не вервате на това, за което имате право, защото требва да го 
опитате и после да повервате. За да опитате тази велика истина, требва да 
минете презъ тези големи изпитания. Яковъ за своята лъжа е слугувалъ 21 
години, а Мойсей за едно убийство е слугувалъ 40 години на еврейския народъ. 
Всекога прегрешенията въ света се изкупуватъ чрезъ страдания. Ако некоя 
жена е направила нещо лошо въ миналото си, то като се ожени, ще попадне на 
лошъ мжжъ, ако като слугиня е сгрешила, ще попадне на лоша господарка. И 
ще се запитватъ: „Защо е толкова лошъ мжжътъ ми къмъ мене?" „Защо е 
толкова лоша господарката ми?" Това е неизбежниятъ законъ на кармата, 
който се връща къмъ тебе. Проследете целата история и ще видите, че този 
законъ действува планомерно и понеже за въ бждегце искате да имате добри 
синове и дъщери, требва да живеете въ закона на любовьта. Яковъ имаше 12 
сина, но отъ Рахила имаше само единъ - Йосифъ, който бе роденъ чрезъ закона 
на любовьта и за когото баща му работи цели седемь години. Ако вие може да 
слугувате за васъ цели седемь години, вие ще имате Йосифа. Ако се ожените 
обикновено, безъ да сте въ закона на любовьта, вие ще имате Иуда, Симеона и 
други синове, родени отъ Лия, тази, която не е възлюбена. 



Следователно нашиятъ умъ и сърдце по сжьция законъ требва да се преродятъ. 
Азъ вервамъ, че човешкото сърдце, човешкиятъ умъ по сжщия начинъ се 
раждатъ, като децата. Единъ виденъ американски писатель разказва за деня, 
когато неговиятъ умъ се родилъ, какъвъ тържественъ день билъ. Да съзнаешъ 
това, то е такава радость, каквато майката изпитва, че се родилъ синъ или 
дъщеря. Както детето извиква, когато се роди, така и вие извиквате, когато 
съзнаете пробуждането на вашето сърдце и умъ. То е деньтъ когато вашиятъ 
умъ е вземалъ кормилото въ своите ржце. 

Всички хора отъ XX векъ сега сме при тази стълба. Това, което Яковъ виде на 
времето си, се отнася до сегашно време. Той виде, че въ XX векъ ще започнатъ 
ангелите да слизатъ и възлизатъ, ще се роди една нова култура, ново брожение, 
сближение между всички хора. Това страдание, което усещаме, е болезнена или 
раждающа жена. Тези ангели слизатъ единъ по единъ, идатъ да се въплотятъ въ 
човешкия умъ и сърдце. Онзи, Който ги изпраща, наблюдава за последствията. 
Той е Господь. 

Като ви говоря за Господа, не кой пжть ще ви дамъ възможность да чуете какъ 
говори Господь. Излезте рано сутринь, пролетно време, когато природата се 
развива, когато цветята цъфтятъ, вдайте се въ съзерцание и ако имате тънъкъ 
слухъ, ще доловите една музика, която причинява радость. Излезте въ гората, 
ще чуете едно шумоление, една музика между листата. Ако вашиятъ слухъ е 
малко по-развитъ, ще чуете Божествената речь. Тя не е въ 
многоглаголствуването, може да чуете само една дума, но нема да я забравите 
никога. Азъ съмъ виждалъ млади момци и момичета, които взели едно 
писъмце отъ своя възлюбленъ, скриватъ го и го прочитатъ и препрочитатъ, а 
тамъ е писано само „обичамъ те". Колко много съдържатъ тези две думички! 
Стига да може да напишете или изговорите „обичамъ ви". 

Разказваше ми единъ господинъ въ Америка, че единъ пжть се намиралъ въ 
много отчаяно положение и решилъ да се самоубие. Въ това време наблизо 
некжде единъ неговъ приятель пее и долитатъ следните думи до ухото му: „Азъ 
за тебе само мисля и никога нема да те забравя." - „Всичко тогава забравихъ и 
разбрахъ, че има некой да мисли за мене." Така и вие може да сте въ такова 
отчаяние, въ некакво недоумение въ живота, но въ единъ редъ само на една 
светска песень може да съзрете много нещо. 

Въ българските народни песни, въ които се възпева Ивана, Стоянка и други, 
това има съвсемъ друго значение. Това сж въздишки на душата, която се стреми 
да се освободи, да владее тези елементи на природата. Когато каже некой, че 
иска да умре, то значи: „Азъ искамъ да умра като единъ цветъ и да завържа." 
Следователно смъртьта е всекога емблема на новъ животъ. Когато умираме, 
наново се раждаме, а когато се раждаме - наново умираме. 



Всички, които ме слушате, ако искате да вървите въ този пжть, който е пжть на 
свободата, освободете се отъ тези големи грижи, които имате. Не разбирайте, 
че не требва да мислите, требва да мислите, но не и да се грижите. Всеки да си 
определи каква е неговата програма. Ако имате една майка като Ревека, баща 
като Якова, ще кажете: „Мамо, не ме учи на такъвъ урокъ - да лъжа." Ако имате 
чичо като Лавана, ще му кажете да не използува любовьта на роднините. Колко 
синове и дъщери сж нещастни и се самоубиватъ, защото родителите имъ не 
искатъ тази мома или този момъкъ. Оставете да си избератъ те когото искатъ. 
Нека страдатъ, нека страдатъ отъ любовь. Покажете ми човекъ въ света, който е 
миналъ безъ страдания. По-добре е да се страда за известна идея, отколкото да 
немашъ такава. Когато майката страда и ражда, тя е благословена. Но когато 
майката страда и ражда, а децата й умиратъ, този животъ не го разбирамъ. Ако 
нашите мисли и желания постоянно умиратъ, защо ни е такъвъ животъ? 

Ще кажете: „Това не е истина." Питамъ тогава: кое е истина? Вие имате една 
душа, която иска да люби, да живее, да бжде свободна въ своето развитие, вие 
имате единъ умъ, който иска да бжде свободенъ въ своето развитие и ако вие 
убиете всеко добро проявление на душата и на ума, какъв е този животъ? Но да 
не лъжете, проявявайте се свободно. Законътъ е неизбеженъ, дава се всекиму 
заслужено възмездие. Баща, който ражда неблагонадежденъ синъ, за което е 
той причината, при другъ животъ, пакъ ще се прероди у сжщия човекъ. Тъй че 
за въ бждеще ще се върнешъ пакъ при сжщите условия. Единъ индивидъ 
требва да работи за своя народъ, защото ще се върне пакъ въ сжщия народъ. 
Съдействувай за доброто на този народъ, така ще бждешъ за другъ пжть по- 
добре при него. Всички требва да работятъ за общото благо на единъ народъ, 
защото всички сж колективни единици. 

Ние требва да разберемъ този въпросъ чисто индивидуално за насъ, не требва 
да гледаме какво ще бжде положението на българския народъ. Българскиятъ 
народъ е нещо цело, но душите сж по-важни за Бога, отколкото целия народъ. 
За Бога една добра душа му важи повече отколкото единъ нечестивъ народъ. 
Единъ човекъ, който носи добро, миръ и подига хората въ света, струва повече 
отколкото единъ целъ народъ, който внася скърби, страдания и разрушения за 
човечеството. Питамъ: кжде е великата Римска империя, когато се роди 
Христосъ? Какво стана съ нея? - Нищо. Имаше по това време единъ Човекъ, 
'който умре като разбойникъ, но Неговите идеи и днесъ сжществуватъ и 
владеятъ света. Той струва повече отколкото целата Римска империя. Този 
великъ човекъ беше Христосъ. 

Често питатъ: „Какво ще стане съ България?" Каквото стана съ Римската 
империя. Следователно ние требва да се стремимъ къмъ индивидуално 
развитие, да бждемъ свободни въ своите мисли и желания, да немаме страхъ. 



Ако имате характера на Якова, ще пострадате. И Ревека, и Лавана, и всички 
други сж поженали своите последствия. Тези Яковци, Лавановци, Исаковци 
днесъ всички сж въ България. Днесъ, кждето отидете, ще ви кажатъ: „Платете, 
платете за проповедьта." Азъ рекохъ, нека има въ света едно свещено звание, 
гдето хората безплатно да служатъ на Бога, та като влезе човекъ въ това 
общество, да знае, че нема лъжа, а другаде нека се плаща. Но тези благородни 
типове само Рахила ще ги донесе. Това сж съвременните жени, на които сега 
говоря. 

Можете ли да играете ролята на Рахила, да пасете вашите овци тъй, както тя? 
Можете ли да бждете всредъ овчари и да живеете почтено? Може да имате 
мжже, не ви казвамъ да немате мжжъ, но питамъ, колко мжже и колко жени 
иматъ съвременните хора? Единъ мжжъ и една жена да имате. Единъ умъ и 
едно сърдце да имате. Два ума - това сж две змии. Раздвояването на ума, на 
сърдцето, на волята, ето где е злото. Когато една жена разлюби мжжа си, 
нейните криле окапватъ. Единъ мжжъ, когато хвърли око на една жена, той я 
вече прелюбодействува. Нашата любовь требва да бжде безкористна. И Лаванъ 
обичаше племяника си, но той го използува. Рахила, съ своята тояга, това е 
Божествениятъ законъ на подигането. Това значи да раждаме деца като 
Иосифа. 

Може ли да раждате младежи като Иосифа, вие ще бждете избрани жени и 
избранъ народъ. Тези ангели, които сега идатъ, питатъ българските жени: 
„Готови ли сте да раждате синове като Иосифа, ние ще дойдемъ въ България?" 
Питатъ българските младежи готови ли сж да водятъ добъръ животъ. „Ще 
дойдемъ тогава въ България." Иосифъ, като влезе въ Египетъ, спаси го отъ 
погибель, отъ гладна смърть.. Но ще кажете: „Докога ще чакаме тези ангели?" 
Те може да дойдатъ въ единъ часъ, единъ день, единъ месецъ, една година, 
времето зависи отъ васъ. Когато вие развиете вашия духъ, ангелътъ ще слезе и 
вие ще го познаете и той васъ. Отъ това не се плашете, оставете вашите грехове, 
не е важно какви сж те, азъ не говоря за вашето минало, не говоря и за 
настоящето, но говоря за вашето бждеще. Когато ми донесатъ една нечиста 
риза, азъ я турвамъ въ котелъ, варя я и тя се изпира, става чиста. Така е и съ 
васъ, а може и да сте чисти, но гледайте да запазите тази си чистота. Рахила 
направи Якова чистъ, тя го издигна. Господь го срещна и му каза: „Азъ ти 
дадохъ една Рахила, люби я, немай други жени, освенъ нея". Азъ мисля, че този 
Яковъ, който днесъ се нарича Израиль, живее другъ животъ вече, по другъ 
начинъ. Той е между избраните хора, които ги наричатъ високо културни, 
високоучени хора. Светлината на света сж те, защото сж се самопожертвували. 

Сега ние стоимъ предъ тази стълба и Господь е най-отгоре и ни пита: „Като се 
връщате назадъ, какъ мислите да живеете, ще лъжете ли брата си, ще лъжете 
ли бащите си, ще лъжете ли мжжете си, жените си, ще лъжете ли ближните 



си, ще ги открадвате ли, ще любите ли други жени, ще продавате ли дъщерите 
и синовете си?" Ще кажете: „Много се измжчихме." Азъ не съжалявамъ когато 
се мжчите, но се радвамъ, когато родите. Както виждамъ цветята въ градините, 
така бихъ желалъ да видя вашите деца и да имъ се порадвамъ. Тъй ще ви 
говори Господь. Знаете ли тогава каква радость и пение щеше да има между 
тези деца, каква любовь между синове и дъщери. Навсекжде щеше да има 
молитви, ядене и пиене, светътъ щеше да прилича на една райска градина. 
Това ще стане сега. Писано е въ книгата: Който не стои при стълбата, той нЬма 
да се възползува отъ тези блага. Азъ уподобявамъ това на онези дървета, които 
стоятъ покрай реките, тЪ ще използуватъ всичката влага, всичките блага, а 
другитЪ ще изсъхнатъ. По тази Божествена стълба всичко слиза надолу: 
мждрость, любовь, правда. 

Сега въ вашите градини прекарайте по една малка струя отъ този животъ. 
Учитель си - прекарай една малка струя отъ този животъ, жена си, свещеникъ, 
пррповедникъ, сждия, прекарай една малка струя отъ този животъ и ще видите 
какъ ще се измени вашиятъ животъ. Това ново учение, прилича на месецъ май, 
когато се измжтватъ бубите. Сега вие излизате отъ вашите гробища и ще 
възкръснете. Казано е на едно место въ Писанието: „Излезте вие мъртви да 
влеземъ ние живите." Рекохъ, излезте вие мъртви, които сте живи, да влеземъ 
ние мъртвите, да се осолимъ вжтре въ земята. Не се бойте, и за едните, и за 
другите ще бжде добре. Които излизатъ сж очистени, а които влезатъ, ще се 
очистятъ и пакъ ще се радваме на този процесъ. 

Това е сега новата Рахиль. Тя е единствения идеаленъ типъ между седемте. Бихъ 
желалъ и мжже и жени, всички да я подражаватъ, красивата Рахиль. Бихъ 
желалъ всички жени да бждатъ като Рахиль, да вдъхватъ тези Божествени 
идеали и на мжже, и на деца и да носятъ съ себе си песни. Това е учението на 
Христа, което Той носи чрезъ жените и то ще отрие сълзите на страждущите. 

Ще кажете: „Вижъ кжде ни туря Христосъ!" Да, но ако сте Лия, ще ви пресажда, 
а ако сте Рахиль ще цъфтите. Това е спасението на този светь. Жените требва да 
спасятъ света. Майките, майките и само майките требва да спасяватъ света. 
Който мисли, че вънъ отъ майката може да има спасение и подобрение на 
света, той се лъже. Всички свещеници, проповедници, царе, всички требва да 
се съединятъ около майката и така ще се поправи светътъ. Най-възвишеното, 
най-силното име въ света, това е майката. Като казвамъ думата „Господь", азъ 
разбирамъ „майка", въ Писанието Богъ е Божественото име на майка. Всички за 
любовь говорятъ, но разбирамъ любовьта на Рахила, любовь която иска 
самопожертвуване. Следъ това ще дойдатъ новите разбирания на онези тайни, 
които носи природата. 



Човекъ, който ни люби, той ще ни покаже, своите хубости въ кжщата си, ще ни 
приеме на всЬко време, а ако не ни люби, той нЬма да ни приеме. Само чрезъ 
ключа на любовьта ще може да отворимъ и разберемъ тези велики тайни. 

Въ заключение ще кажа, че въ света работятъ шесть сили, а именно Ревека, 
Яковъ, Исавъ, Исакъ, Лаванъ и Лия, които създаватъ страданията, които 
обезсоляватъ човечеството, а Рахиль носи видЬлината въ света и навсекжде се 
носи този зовъ: „Жените да излезатъ на фронта!" Мжжете ще бждатъ въ тила, 
жените на фронта и тогава светътъ ще се оправи. 

Азъ имамъ голема вера въ жените и ангелите иматъ голема вера въ жените и 
Господь и светиите иматъ голема вера въ жените. И мжжете, като станатъ 
техни синове, светътъ ще се оправи. 

Беседа, държана на 8 априлъ 1917 година 
София 



1917_04_12 Влиянието на музиката 

Извънредни беседи от Учителя в периода 1914-1919г., София 1994, 

ИК "Всемир" 15ВИ 954 - 8447 - 05 - 3 

ВЛИЯНИЕТО НА МУЗИКАТА 

Всички сте запознати с музиката, всички пеете, всички свирите. За музиката 
има различни определения. Тя е едно качество на душата. Тя е базирана върху 
два центъра, които се намират отпред на челото. Всички хора обичат да пеят, но 
не всички са еднакво музикални, т е. този център не е еднакво развит у всички, 
вследствие на което тези, у които центърът е слабо развит, не обичат музиката. 

Необичането е отрицателно качество, то значи да ти липсва нещо. Някои 
казват: "Не обичам никого." Това е отрицателно качество, липсва ти нещо. 
Когато обичаш нещо, това е положителната страна. 

Под думата "нещо” се разбира реализиране в света. Под "нещо” се разбира една 
идея, която е реализирана във физическия свят. Най-напред се заражда у тебе 
една мисъл, която, като се осъществи, има двойно значение. Говоренето е една 
музика. Хора, които не са музикални, тяхната реч е дрезгава, те са резки, груби. 
Хора, които са музикални, гласът им е мек, тих. 

Музиката е необходима и любовта не може да се прояви без музика, тя е дреха, 
с която любовта трябва да се облече. Мома, която пее, има голямо почитание в 
българския народ. 

В човека има две души. На едната душа стремежите й са към центъра на земята, 
в нея няма музика, в нея има само шум. Другата душа е Божествената, чийто 
стремеж е към слънцето, нагоре, и в нея има музика. Всеки човек, у когото има 
музика, той е духовен човек. Той може да не ходи на църква, но в него има 
стремеж към слънцето и той е според мене религиозен човек. Всеки духовен 
човек може да бъде религиозен, но не всеки религиозен е духовен. Затова 
казвам, че музиката има две изражения: реално - несъществено и реално - 
съществено. Музиката е необходима за всекиго; тя може да лекува човека от 
разни болести, например всички нервни болести. Ако си нервен, пей някоя 
песен в мажор- на гама всяка сутрин в продължение на ден, два, три, седмица, 
месец, всеки обед и вечеря и ако не премине това ваше състояние, елате при 
мене. Вие какво правите в такива случаи? Викате лекар - той ви дава бром и 
други лекарства за успокоение, които по-скоро притъпяват нервната система, 
но не ви лекуват. Музикалните вибрации са тъй деликатни. Те правят едни 
хубави разтривки, лекарствата са отровни вещества, удари с чукове. 



И тъй, музиката у вас ще бъде едно средство, за да изразите вашите чувства, а 
чувствата ще бъдат една форма, за да изразите разумния си стремеж към Бога. 
Затова всички религии започват обредите си с песни. Отнемете песните на 
хората в света, те няма да се женят. С песни се движи колелото на живота. 
Песента е парата, спре ли парата, и колелото се спира. Когато хората са 
сгрешили, те са престанали да пеят. Но музика има и в четенето. В поезията 
има музика. Музика има в постепенното вдигане на гласа, но ако веднага 
вдигнеш гласа си, правиш една пречупена линия, това се отразява всякога зле 
на тъпанчето на ухото и когато човек се разгневи, повдига изведнъж тона си и 
той вече няма музика в себе си или пък музиката му няма отмерен такт. На 
първо място в живота стои яденето, а после музиката. 

Ако ти е развито ухото, ще чуеш каква музика има в яденето. 32-та зъба, като 
дъвчат, са 32 корди, които свирят по хляба, а езикът - капелмайсторът, който 
дава такт. Всяко ядене може да се състои от няколко парчета. Вие следите ли от 
колко парчета се състои вашият концерт при яденето? Всяка една хапка, това е 
едно ново парче. Яденето е значи първият концерт в живота. Аз, като следя 
хората, гледам как много от тях, като се съберат, разяждат се и всички стават 
песнопойци. Който не знае да свири добре с устата си.т.е. не знае правилно да 
яде,той се чувствува зле и вътрешният слушател - стомахът - казва: "Не свириш 
добре." 

Втори етап на музика е храненето на сърцето, т е. дъвкането на онази храна, 
която е потребна за сърцето. Така че първата музика е яденето, нейният център 
френологически е под ухото, втора музика е пеенето - негов център е под 
челото, трета музика е молитвата, моленето - центърът й е на горната част на 
главата. 

Миньорните гами имат повече влага, а мажорните повече сухота. Когато дойде 
някой вятър, това са мажорните гами, вдига се прах, а след това идат 
миньорните гами, пада дъжд. Да може да слушате каква велика миньорна 
музика е падането на капките! Само тревите разбират тази музика, бих ви 
препоръчал, когато вали дъжд, да излезете на дъжда и да се оставите да ви вали 
около 15 минути и се върнете вкъщи, но не се събличайте, наблюдавайте какво 
ще почувствувате. Ще имате най-добър масаж. Хората може да се лекуват, 
когато вали дъжд, защото тогава се образува топлина у вас. Но когато дойде 
вятър, има силно течение, това са мажорните гами и ако се изложите тогава на 
дъжда - ще се простудите. 

Обяснение на някои думи в "Песента на любовта" ("Любовта е извор"). В тази 
песен думата "майка" има друго значение от това, което се схваща. Думата 
"извор" е поставена тук, защото тя означава нещо, което бъбли от горе на долу, 
тя излиза от центъра, отдолу. Ще туриш душата си като този извор. 



"Тя живота ражда" - извор не може да роди живота, но между извора и живота 
има нещо общо, те спадат към една и съща гама. В астралния свят животът тъй 
извира, затова от тази любов и животът извира. Тук.на земята.го наричаме 
извиране, а в духовния свят раждание. Под "раждание" се разбира нещо, което е 
хармонично организирано. Само това, което е добре организирано, то е родено. 
Да родиш, значи да наредиш нещата правилно. И тъй, у вас любовта трябва да 
бъде като вода, която извира. От извора ще пристъпиш към живота, който 
също така трябва у вас да извира. 

Бих желал да зная как си представлявате тази любов? Някои казват, че е сила. А 
вие,какво бихте казали? Вие се срамувате да кажете. Срамът трябва да се 
превърне в смирение, защото в духовния свят няма срам, а има смирение. 
Хората не са смирени. Един човек, за да го познаеш дали има срам, дай му 
власт, пари, нахрани го. Господ, и Той ви опитва. Например, за да познае една 
жена дали има срам, дава й голяма красота. Като се види много хубава, тя 
започва да дирижира и всички наоколо й пеят. Ако е някоя грозна, ще си 
наложи смирение, тя не е капелмайсторът. Тъй че хората биват или 
капелмайстори, или прости певци. В музиката човек всякога трябва да спазва 
стъпките, не трябва да има дисхармония. 

В псалома ""Хвалете Господа, защото е благ"", коя дума е най-важна? Първо, 
трябва да се намери Господа. II стих: ""Защото милостта Му е във век."" 
Ударението пада на милостта Му. III стих: ""Славете Бога на боговете."" Бог и 
Господ са две различни имена. Ударението ще падне на Бога. Вие в живота си 
туряте ударението на неща, които не са важни. Например често казвате: "Аз тъй 
ще направя" - нищо няма да направиш. Тези ваши думи нямат никакво 
съдържание. Казвате: "Аз не любя." Трябва да намерите предмета. Кого ще 
любите? Думата "любов" никога не трябва да се произнася силно, а тихо. 
Силните думи нямат нужда от реклама, ти като я пошепнеш, ще те разберат. 
Силният човек няма нужда от подкрепа. Ние не трябва да подкрепяме Бога, а 
трябва да работим заедно с Него. Някой от вас казват: "Той не ме люби." 

Това не е на мястото си. Ако не те люби, тогава какво? - "Мрази ме." Ти не 
можеш да познаеш любовта, докато не те мразят. Първо трябва да те мразят, за 
да те любят после. Вземете една статуя, например тя сега е любима на всички, 
но по-рано като камък е била забутана някъде далеч от всички. Трябва този 
камък да се издяла, изглади, за да бъде после хубав. Не мислете, че вие всякога 
сте били това, което сте сега. Господ ви е одялал, затова сте добри. Щом вашата 
статуя е направена, вие сте в музиката. 


IV стих: ""Който сам прави големи чудеса."" На коя дума ще турите ударението? 



V стих: ""Който направи небесата с мъдрост."" Тук коя дума има значение? 

Музиката трябва да се тонира. Мъжът ви започне да се кара. Казвате: "Чакай да 
видя на коя гама той пее?" Той дирижира една песен, той е капелмайсторът. Ще 
кажеш на мъжа си: "Ти не взимаш верен тон." Вие мислите, че това е една 
алегория. Не, в тези противоположности на нещата, вие ще намерите много 
верен отговор. Някоя жена, като се разсърди, не може да даде отговор на това си 
сърдене. Нека извира човек. Човек трябва да се гневи музикално. А 
съвременните християни казват: "Човек трябва да бъде кротък, смирен, 
добродетелен." Какво значи да бъдеш добър? То значи да знаеш да пееш в такт. 
Като се наядеш, тогава Господ е добър; ако няма какво да ядеш. Господ не е 
добър. Наспиш се, наядеш се, казваш: "Добре е това." Вие трябва да приложите 
новата музика. Да не заприличате на онзи американец и да казвате: "Защо ми 
трябва да ям, да пия?" Този американец става евангелист, казал, че научил 
всичко и се вдал в размишления. Един ден 10-годишното му дете го пита: "Защо 
не пееш като другите хора?" - "Аз се утвърдих вече", отговорил бащата. Един ден 
впрягат коня в каруцата, но конят се спира, не върви. "Татко, казва момчето, 
конят се утвърди." Много християни приличат на тези коне, затова гледайте и 
вие да се не утвърдите. Утвърдяването не е музика. Някои хора искат да са само 
щастливи, а щастието и нещастието са две благословения в света. Ако си само 
щастлив, всички ще се нахвърлят върху тебе. На нещастен човек, като му 
направиш едно малко добро, той става щастлив. Искам да разбирате щастието 
и нещастието, да знаете как да ги пеете. Трябва да имате търпение за всичко. На 
търпението коя дума можете да турите като противоположна? - На това 
противоположната е милосърдието. На бялото - черно. На тъмното - светло. На 
червеното? На правдата - беззаконие. Как ще изтълкувате думата "праведен"? 
На физическото поле правдата е такт. Когато не вървиш с капелмайстора, той 
се изблещва, значи действува Божествената правда. Казват: "Тоягата е излязла 
от рая."За правдата и за правото ще мислиш като за една тояга, която ви 
направлява. Грешна душа може да се оправи чрез тоягата. 


12 април 1917 г. 

РАДВАЙТЕ СЕ 


„И когато отхождаха да известятъ на учениците му, ето Исусъ ги срещна, и 
рече: Радвайте се. А те пристжпиха, та се уловиха за нозете му, и поклониха му 
се." (Ев.отъ Матея, гл.28, стихъ 9) 

Отъ този стихъ ще взема думата „радвайте се". Тя е дума обикновена, но съ 
съдържание. Думата „радость" и идеята, която се съдържа въ нея, има 
Божественъ произходъ. Радостьта не е едно свойство или качество на 
животните, нито на хората отъ този векъ, нито на учените. Подъ думата 
„радость" се разбира висшето съзнание у човека, една вжтрешна връзка съ 
онези естествени отношения на истинския животъ, гдето животътъ е 
непрЪривенъ. Животътъ, въ своите проявления, принадлежи къмъ три света: 
животъ на хората на физическото поле, животъ, който сжгцествува между 
ангелите и животъ на Божествения светь. Радостьта принадлежи къмъ 
първичния. Божествения свЪтъ, къмъ тъй наречения номиналенъ, а не 
феноменаленъ светь. 

Като взема на български езикъ думата „радость", първата буква е „р". Въ тази 
буква има една единица, която показва източника на този малъкъ кржгь, 
показва Божественость или идея, която е обременена съ една Божествена 
мисъль. Когато хората държатъ нещо въ ржката си, то е право това, но те не 
знаятъ кое требва да се държи. Требва да държишъ това съ своя духъ, на което 
ти да си господарь. Това е буквата „р". Но когато хората не разбиратъ законите, 
тази буква се обръща надолу и става буквата „б", т.е. човекъ, наместо да е 
бремененъ съ некоя Божествена идея, бремененъ е съ стомаха си. Когато хората 
ставатъ бременни на физическото поле, ставатъ шишкави, пълни. Отъ такава 
пълнота често хората отиватъ да търсятъ лекари, за да пометнатъ своите деца. 
Що е затлъстяването? То е дете на физическото поле, което искатъ да го 
пометнатъ. 

Радостьта не спада къмъ този видъ. Втората буква въ думата „радость" е „а". И 
тя означава бременость, но да е бремененъ не само твоя духъ съ некоя 
възвишена идея, но и твоя умъ да бжде бремененъ. „А" е образувана отъ единъ 
трижгълникъ, който означава човешкия носъ, човешката интелигентность. 
Казано е отъ старите мистици, които сж знаяли това много години преди 
Христа, че Богъ вдъхна презъ носа на ангелите и разумни хора станаха те. 
Вдъхва се на човека презъ носа, а не презъ устата, ето защо и вие презъ носа 
дишате. Буквата „Д" е образувана сжщо отъ единъ трижгълникъ - единъ 



преходенъ животъ. Трижгълникътъ, това сж три сили, които не сж проявени. 
Буквата „о" означава условията, при които една идея се развива. Буквата „с" е 
законите на промените, чрезъ които тези идеи може да се усъвършенствуватъ. 
Буквата „т" е кръста, принципа на мжжете и жените, споредъ който те 
живеятъ. 

Христосъ казва: „Радвайте се", защото сега се откри духовния светъ, има пжть, 
по който да минаватъ отъ единъ светъ въ другъ. Тази радость е необходима за 
човека. Човекъ безъ радость въ света, споредъ моето схващане, не е човекъ. То е 
защото радостьта въ своите проявления е съвместима съ всички отношения на 
човешкия животъ. Нема сила, колкото мощна да е тя, да помрачи радостьта. 
Защо? Защото любовьта и радостьта вървятъ заедно. Те сж като братъ и сестра 
и като мжжъ и жена. Не като тези мжже и жени, които сж тукъ на земята, не 
като тези жени, които по цели дни готвятъ въ кухните си и не като тези мжже, 
които по цели дни стоятъ затворени въ своите дюкяни. Мжжътъ целъ день 
мисли какъ да изкара повече, за да задоволи жена си, а жената мисли въ 
кухнята какво да сготви, за да нахрани мжжа си. Христосъ казва: „Радвайте се," 
но тази радость не могатъ да я изпитатъ такива мжже и жени. Радвайте се вие, 
които сте свободни, които имате свободенъ духъ, не сте роби никому, на васъ 
принадлежи тази радость. Ще ме запитате: „Може ли да имаме тази радость?" 
Може, но щомъ напуснете вашите кухни и дюкяни. Ще запитате: „Какъ е 
възможно да оставимъ кжщите си?" Не, нима кухните и дюкяните сж 
необходимо качество за щастието на човека? Кжде сж кухните на птиците, 
кжде сж техните дюкяни? Ние, съвременните хора на висшата култура, на 
европейската цивилизация, имаме девиза: „Безъ кухни не може, безъ дюкяни 
не може", а азъ пиша отгоре: „И радость не може." Защото едно отъ основните 
качества на дома на мжжете и на жените, на фамилиите, това е връзката на 
разбирането, любовьта. Но не тази любовь, която вие разбирате, половинъ день 
да любишъ, половинъ день да мразишъ. Това не е животъ, това е робство. 

Азъ говоря на вас, които сте християни отъ 2000 години, вашите бащи и майки 
сж чели Христовото учение, срещали сж думите „радвайте се", но още хората 
не могатъ да се радватъ. Това е не защото радостьта е несъвместима съ днешния 
животъ, но требва почва за тази радость. Следователно тя принадлежи къмъ 
истинския духовенъ животъ. Когато ние разберемъ законите въ света, ще 
требва друга една кухня да устроимъ, по-модерна. Азъ мога да ви дамъ една 
скица, какви требва да бждатъ модерните кухни и дюкяни. Светътъ ще требва 
да се преустрои. Кажете какви сж кухните на ангелите, какви сж техните 
дюкяни? Но, ще кажете: „Това не е важно за насъ." Ако искаме да бждемъ 
културни хора, по-висша култура ако искаме отъ днешната, требва да пратиме 
делегати при ангелите. 



Сега българитТ), като гледатъ на германците, мислятъ си: „Какви културни хора 
съ те", и имъ се иска да подражаватъ. Толкова по-завидна е културата на 
ангелите, но мъчнотията се явява отъ това къде гце намериме тези ангели. А 
съвременните хора се отличаватъ съ едно качество на съмнение и критически 
умъ и съществува мнение, че човекъ, за да бъде философъ, требва да има 
съмнение въ всичко, всичко да проверява. Немамъ нищо противъ съмнението, 
но има и такива философи, които и като пипнатъ човека, пакъ се съмневатъ. 
Напримеръ въ Евангелието се споменава, че единъ отъ учениците на Христа, 
следъ като виделъ, че той се възнесе, пакъ не поверва и требваше да пипне 
между ребрата му, за да се убеди, въ истинностьта. 

Това е еврейска култура. Човекъ всекога може да бъде излъганъ. Когато не 
разбираме Божествените закони въ света, лъжа има. Лъжата е признакъ, че 
истината съществува, тъй както сенката е признакъ, че предметътъ съществува. 
Съмнението е признакъ на това, че реалностьта съществува. Не може да се 
роди съмнение, безъ да има причина за него. Веднъжъ казвашъ, че нема 
Господь, това показва, че Той съществува. Не може да отричашъ това, което не 
съществува, следователно отричашъ само това, което съществува. Що е 
отричане? Денемъ въ природата виждате дърветата, изворите, но вечерно 
време не ги виждате, следователно може да се съмневате. Когато човекъ казва, 
че нема Господь, азъ казвамъ: „Твоето слънце е залезло и следъ 12 часа твоите 
убеждения ще се изменятъ." - „Нема душа, нема задгробенъ животъ, нема 
Господь", казватъ хората. Азъ казвамъ, твоето слънце е залезло и следъ 12 часа 
ще ти се изменятъ убежденията. 

Твоите убеждения ще се изменятъ, тъй както се измениха убежденията на 
единъ български учитель съ виеше образование, участвувалъ въ последнята 
война съ гърците. При едно отстъпление, той се скрилъ въ една пещера и тукъ 
прекаралъ три дни безъ да може да си подаде главата навънъ отъ страхъ предъ 
силния огънь. Толкова много изгладнелъ, че се обърналъ къмъ Бога, да му даде 
некои признаци за своето съществуване. Не се минало половинъ часъ и една 
костена жаба доближила до дупката на пещерата и оставила предъ нея една 
четвъртъ килограмъ хлебъ, който носила в устата си и се върнала назадъ. Като 
се върналъ този учитель при своите ученици, казвалъ имъ: „Деца, отъ сега 
нататъкъ ще знайте, че има Господь." Защо, отъ где знае той? - Тази жаба го 
убедила. Следователно като се намерите въ тази пещера, като постоите тамъ 
три деня гладни, ще се убедите, че има Господь. Веднъжъ има Господь, има 
душа, има и задгробенъ животъ. Тези неща може да ги проверите. 

Азъ ви говоря за неща, които съмъ проверявалъ хиляди пъти. Бихъ казалъ, по- 
скоро ще се осъмня въ съществуването на толковато хора, отколкото въ този 
светъ, въ който азъ живея. Азъ живея едновременно и въ този и въ онзи светъ, 
едновременно се разговарямъ и съ хора и съ духове. Ще кажете: „Ужасно нещо 



сж духоветЬ." По-интелигентни сжщества отъ духоветЬ нЬма. Какви сж стройни, 
хубави тЬ, какви блЬскави очи иматъ тЬ, каква култура има въ тЬхъ, какво 
училище прЬдставляватъ ть! Затова умирате вие, затова умиратъ ваши близки, 
за да отидете при духоветЬ и да се научите отъ тЬхната култура. Ще попитате: 
„КждЬ е този духовенъ свЬтъ?" Това е въпросъ на едно микроскопическо 
животно, което може да каже тъй: „КждЬ е мЬстото на човЬка, въ какъвъ свЬть 
живЬе той?" Той живЬе въ сжщия свЬтъ, но между схващанията на човЬка и на 
това микроскопическо животно има голЬма разлика. СвЬтътъ не е това, което 
само виждаме, той е нЬщо грандиозно, по-голЬмо отъ това, което виждаме. 
Нькой пжть мислите, че животътъ нЬма смисълъ. Много моми, момци се 
обезсърдчаватъ и искатъ да умрат, но като срЬщне нЬкоя мома единъ хубавъ 
момъкъ, погледне го въ очитЬ и казва: „Сега животътъ има смисълъ." ЗапЬе 
тази мома и не иска да умре. Така е и съ момъка. Отъ гдЬ дойде този свЬтъ, този 
смисълъ въ живота? Въ тЬхното сърдце, умъ се открива ново съзнание, тЬхнитЬ 
сърдца започватъ да туптятъ. Животътъ не е въ туптение. Туптенето е само 
срЬдство да прЬдава мислитЬ, състоянията въ духовния свЬтъ. 

СлЬдователно Христосъ казва: „Радвайте се, за васъ иде една нова култура." Азъ 
свързвамъ хората отъ земята съ тази нова култура. Идете и проповЬдвайте на 
свЬта новото учение, да устроятъ домоветЬ си безъ кухни и безъ дюкяни. 
Допуснете, че бихме направили цЬлата земя една голЬма градина съ най-хубави 
овощни дървета, то тя би позволила на всички дървета да дадатъ най-добри 
плодове, тогава бихме ли имали нужда отъ сегашнитЬ кухни. Каква нужда ще 
има човЬкъ да прЬкарва цЬли 8 часа затворенъ въ своя дюкянъ? Защо той стои 
сега 8 часа въ дюкяна си? За да купи на жена си месо, захарь, оризъ, масло, яйца 
и т.н. Тогава не ще ни трьбва и електричество. Азъ, като мисля, ще си създамъ 
една лампа, която ще ми свЬти. НЬма да се безпокоя ни за газь, ни за 
електричество. НЬма да се говори, че градскиятъ съвЬтъ взималъ много за 
електричеството. Своята енергия ще използувате. Съ мисъльта си ще имате 
бързи съобщения. 

Христосъ казва: Радвайте се, защото новото знание, което ще дойде, ще 
освободи хората отъ това робство, въ което сега се намиратъ. Билъ съмъ въ 
Америка и тамъ хората се чудятъ на тази грандиозна на здания съ десятки 
етажи, голЬми сводове култура. Споредъ менъ това сж затвори. При тЬзи тъй 
модерни кжщи, благодарение на недостжпа на слънцето, американцитЬ сж 
много нервни хора. Идеята у тЬхъ, да създадатъ нЬщо грандиозно, е хубава, но 
нека способноститЬ на ума, на сърдцето взематъ този високъ размЬръ. Но 
когато тази Божествена идея не може да се разбере у хората добрЬ, а се 
проявява по начинъ, какъвто виждаме, това показва, че тази култура е отживЬла 
своя вЬкъ. БждещитЬ майки и бащи, като зачеватъ дЬцата си, трьбва да имъ 
турнатъ тази мисъль: „Не ти трьбва тебе кухня." 



Какво разбирамъ подъ кухня? - Стомаха, защото само за него мислимъ. Като ни 
заболи малко стомахътъ, пакъ за него мислимъ. Сутринь, на обедъ, вечерь - все 
за стомаха се грижимъ. Верно е, че ако се развали стомахътъ, заболява и 
главата. Стомахътъ има друго предназначение. Твърдението на сегашните хора, 
че ние тъй требва да живеемъ защото Господь така е наредилъ, азъ го 
оспорвамъ. Днешниятъ светъ е карикатура на Божествения. Господь, когато е 
създалъ света, всичко е било добре - и хора, и растения, и животни, но сега не е 
така. Пияницата, като свикне да пие, продава наследство, деца, жена и казва: 
„Господь създаде хората да пиятъ вино." Господь е създалъ човека съ желания 
къмъ жидкости, но не къмъ виното, а къмъ водата. Ние требва да дойдемъ съ 
своите идеи до Божествения светъ, да разберемъ какво нещо е човекътъ. 

Като ви говоря да напуснете вашите кухни, то не значи да ги развалите, преди 
да съградите новите си кжщи. Направете опитъ и вижте дали бихте могли да 
живеете безъ тези кухни и тогава само ще съборите старите, а иначе по никой 
начинъ не събаряйте старите, защото ще останете безъ нищо. Радвайте се, 
защото радостьта дава импулсъ, потикъ на човека, тя е майка на нещата. 
Радостьта произтича отъ вжтрешенъ, Божественъ импулсъ на душата, тя дава 
вдъхновение. И мжже и жени требва да се стремятъ да култивиратъ тази 
радость у себе си, а ние, съвременните хора не можемъ да търпимъ такива, 
които се радватъ. Ние искаме всички да сж мрачни, намръщени, но не требва въ 
човешкото сърдце да има некаква тъмнина. Лицето на човека може да бжде 
прашно, почернело, но въ душата, ума и сърдцето требва да има радость. Нема 
причини да нема радость у човека. 

Христосъ ви среща на пжтя и ви казва: „Радвайте се." - „А, казвате, какъ да се 
радваме, тамъ на бойните полета изгниха толкова наши мжже и синове, какъвъ 
смисъл има животътъ сега зарадъ насъ? Обедняхме, дългове до уши имаме, 
всичко е скжпо и прескжпо, какъ да бждемъ радостни?" Тогава казваме на 
Христа: „Ти може ли да направишъ камъните на хлебъ?" Христосъ отговорилъ: 
„Не само съ хлебъ, отъ камъни направенъ, може да живее човекъ, но съ всеко 
благо слово, което излиза отъ устата на единъ добъръ човекъ." Въ Америка беха 
замислили да направятъ по химически начинъ хапчета, които като се изядатъ, 
да задоволятъ човека, но това нещо по химически начинъ не може да се 
създаде. Не е този пжтя, по който да върви науката. Онзи хлебъ, който се 
добива, добива се чрезъ Словото Божие. Словото Божие е една субстанция 
много по-висша, една духовна материя, отъ която може да се извлекатъ 
необходимите екстракти за нашия животъ, а не отъ нисшата материя, която 
покварява нашия животъ. 

Христосъ е казалъ: „Всеко слово, което излиза отъ Бога, съ него ще се храни 
човекъ." Това нещо Христосъ го доказа. Той взема петь хлеба и петь риби и 
така се нахраниха 5000 души. По кой начинъ? Толстой, като не признава чудеса. 



тълкува това нещо така: „Понеже Христосъ е проповедвалъ равенство и 
братство, то всеки отъ техъ си носилъ хлЪбъ и наседали да ядатъ." А въ 
сжгцность може ли да се увеличи хлеба? - Може. Вие сеете едно житно зрънце 
и отъ него се явяватъ 250 зрънца. Посаждате една семка отъ ябълка и следъ 
десетина години ще имате 3000-4000 ябълки. Питамъ, отъ гдЪ черпи ябълката 
тази енергия? Ще кажете: „Отъ земята." - Не, отъ слънцето отгоре. Земята е 
единъ резервоаръ, който спира развитието. Ако хората биха знаяли този 
законъ, какъ да се прави хлебъ, те лесно гцеха да забогатеятъ. 

Срещна ме единъ господинъ и ми казва: „Отъ какъ се отвори войната, въ 
България има вече 500 милионери." Рекохъ: да, но те сж книжни милионери. 
Тези книги какво може да доставятъ на хората? Ще кажете: „Е, докато съмъ 
живъ на земята, ще живЪя съ тЪхъ, ще се ползувамъ отъ тЪхнитЪ блага." Е, 
добре, утре като те хване смъртьта за гушата, ще ти каже: „Азъ не признавамъ 
твойте книжни пари, богатство." Ще те срещне Христосъ на пжтя и ще те пита: 
„Защо си толкова дрипавъ?" Ще кажешъ: „Работихъ въ България, когато тя 
воюваше и азъ искахъ да се осигуря." - „Кривъ пжть си хваналъ", казва 
Христосъ. Това не е радость, криво си разбралъ Христовото учение. 

Радостьта е основана на Добродетельта и Правдата. Азъ немамъ право да 
нарушавамъ тези благородни постжпки у хората, немамъ право да говоря това, 
което не е и споредъ Христовото учение, требва да говоря само това, което е 
истина, което е Божествено, защото за всЬко учение ще давамъ отговоръ предъ 
Бога. Ще се върнешъ при баща си и Той ще те пита: „Какъ си свърши работата 
въ България на земята?" - „Спечелихъ много пари." Не, жени, жени, вие, вие 
тикнахте мжжете си за тези книжни милиони, за васъ те станаха книжни 
милионери. Деца, вънъ, вънъ това богатство, то е несправедливо, неправилно 
придобито! Хора и народи, които така печелятъ своето богатство, нематъ 
Божието благословение. Нито отъ техъ, нито отъ децата имъ, нито отъ 
четвъртото поколение ще остане поменъ. А онези, които въ тези времена 
пренасятъ най-търпеливо своя кръстъ зарадъ мене, те сж спасени. Кръстътъ за 
мене съставлява една висша наука, която съдържа всички елементи за 
превръщането на лошите неща въ добри. 

„Радвайте се", казва Христосъ. Можемъ ли да се радваме? - Можемъ. Ние 
требва да имаме търпението на онзи гръцки философъ, който е живелъ презъ 
времето на апостолъ Павелъ. Той е ималъ много по-голема издържливость и 
постоянство, отколкото всички сегашни християни и проповедници. Той билъ 
робъ при единъ римски патриций. Господарьть често изтезавалъ робите си, 
което нещо вършилъ и съ него, но той никога не се оплаквалъ, не охкалъ и се 
всекога усмихвалъ. Това дразнило много господаря му и той често го биелъ, за 
да предизвика неговото негодувание. Единъ день господарьть му натисналъ 
силно крака, за да види какъ ще се отрази това на роба, но той казалъ: 



„Господарю, не ми натискай тъй силно крака, защото ти ще изгубишъ, нема да 
мога да ти служа добре за въ бждегце." Господарьтъ натисналъ силно и счупилъ 
крака. Робътъ казалъ: „Е, нали ти казахъ, че ще ми счупишъ крака!" За неговото 
доволство римскиятъ патриций го направилъ свободенъ, следъ което време той 
писалъ отлични съчинения, които стоятъ много по-високо отколкото 
съчиненията на много съвременни философи и богослови. А вашето краче, 
само нека смей некой да го натисне! Ние немаме това доволство. 

Христосъ казва: Радвайте се, защото отсега нататъкъ вашите крака нема да 
бждатъ счупени; радвайте се, защото отъ сега нататъкъ нема да имате нужда отъ 
несправедливи богатства. Защо? Защото за единъ праведенъ, добъръ човекъ 
Небето работи. Некой казва: „Разработихъ, разорахъ си нивата." Не си я ти 
самъ разработилъ, ако не беха тъй многото червеи, орането на човека не би 
принесло никаква полза. Следователно ако приложимъ Христовото учение, 
разликата ще бжде тази: малко ще работимъ, а повече резултатъ ще имаме. 
Споредъ Христовото учение, три часа физически трудъ е достатъченъ, три часа 
ще сж необходими за ума и три часа за сърдцето, всичко 9 часа презъ деня. 
Тогава животътъ щеше да бжде много по-приятенъ и хората не щеха да умират, 
а щеха само да се видоизменятъ и всеки щеше да замине за онзи светь, когато 
иска. Но, за да разберемъ Христовото учение, требва да създадемъ у насъ този 
необходимъ характеръ на мисъльта, т.е. да освободимъ своята съзнателна душа 
и да се освободимъ отъ вжтрешния страхъ. 

Възможно ли е това? Има правила. Не мислете, че въ духовната наука нещата 
вървятъ много бързо. Не, много медлено. Божественото върви отъ малкото 
къмъ големото, а човешкото започва съ грандиозното и свършва съ малко. 
Може да направите едно изчисление. Ако едно житно зърно го садите 19 
години наредъ и ако имате търпението да го наглеждате, то ще стане големо, 
като целата земя. Казва Христосъ: „Ако имате вера колкото това синапово 
зърно, ще можете тази планина да отместите." Защо е употребено синапово 
зърно, а не житно? Синаповото семе има свойството да прави пришки и ако го 
турите на ржката си, то извлича всички вредни, лоши сокове. Отъ житното 
зърно нема този ефектъ. Верата ви требва да бжде положителна, да действува 
вжтре въ ума ви. 

Тогава ще се намерите въ положението на онези двама гръцки художници, 
които държали конкурсъ за своето изкуство. Единиятъ изрисувалъ единъ гроздъ 
толкова естествено, че небесните птици се спуснали да го кълватъ. Другиятъ 
изрисувалъ Венера и отгоре нарисувалъ едно тънко було. Толкова сполучлива 
била рисунката, че първиятъ художникъ се излъгалъ и се опиталъ да дигне 
булото. Единиятъ излъгалъ птицата, а другиятъ - човека. 



Ние, съвременните хора обичаме да лъжемъ [не] само птиците. Ние често 
залъгваме своя стомахъ. На този стомахъ му кажи така: „Не бой се, ти ще 
имашъ храна достатъчно, имай вера, азъ ще ти приготвя храна." Вие, като се 
тревожите, стомашните клетки започватъ да се безпокоятъ. Те сж около десеть 
милиона работници, започватъ да се смущаватъ и стомахътъ се разваля. Те не 
требва да знаятъ, че нема хлебъ, нема едно-друго. 

По този сжщия начинъ се зараждатъ болестите въ ума и сърдцето. Навсекжде 
се отправятъ отрицателни мисли. Какво ще стане съ България? Не се бойте, 
всичко ще се преобрази, то ще бжде 10 пжти по-добре следъ 100 години, но сега 
Богъ е турилъ българите въ единъ котелъ и следъ това ще имъ изпрати добри 
работници. Какво ще стане съ руския народъ? И той ще бжде 10 пжти по-добре 
следъ 100 години. Всички народи - и германци, и англичани, и французи, 
всички ще бждатъ 10 пжти по-добре. Но ще кажете: „Где ще те намеримъ следъ 
100 години?" Чудна работа, где ще ме намерите! Ами сега где ме намерихте? 
Често казвате: „То ще се мре, ама здраве да е." - Нема смърть, а събличане има. 
Когато една гжсеница се съблече и стана на пеперуда, питате се: „Где отиде 
гжсеницата?" Тя е самата пеперуда. Вие следъ време ще бждете единъ работенъ 
ангелъ, ще имате свойството да изчезвате, да се явявате по ваше желание. Ще 
кажете: „Такива хора сж змейове - лоши хора." Не, тези хора, който сж 
придобили тази способность, сж най-добрите хора. Такъвъ беше и Христосъ, 
явяваше се и изчезваше. Ще кажете: „Башъ, не се знае дали е така." Верно е, че 
не се знае, но това е по отношение на вашите твердения, а истината въ 
природата си остава всекога тъй както си е, нито преувеличавамъ нещата, нито 
ги намалявамъ. 

Радостьта въ тези времена е особено необходима. Никога светътъ не е усещалъ 
такава нужда отъ радость, както сега. Да придобиете тази радость е много лесно. 
Може да я придобиете тъй лесно, както става лесно духването въ гърнето. Единъ 
български младежъ отишълъ да се учи на грънчарство при единъ майсторъ 
грънчарь. Като работилъ неколко години, той казалъ на господаря си: 
„Произведи ме калфа, да започна азъ самъ да си работя, да се оженя и наредя." 
- „Добре," казалъ майсторътъ. Произвелъ го калфа. Започналъ младежътъ самъ 
да си работи, направилъ си каль, но забелезва, че грънците му се пукатъ щомъ 
се поставятъ въ пещьта. Отива пакъ при своя майсторъ и запитва: „Защо моите 
грънци се пукатъ?" - „Не си научилъ добре изкуството, ще требва още три 
години да стоишъ чиракъ и тогава ще се научишъ добре да работишъ," му 
отговорилъ майсторътъ. Останалъ при майстора още три години и гледалъ 
какво той върши. Забелезалъ, че господарьтъ му, преди да постави въ пещьта 
грънците, вземе ги въ ржцете си, близо до устата и духне вжтре, каже: „Ху." 
Следъ което грънците не се пукатъ. „Е, казалъ младежътъ, требвало за едно 
духване, за едно „ху" да стоя чиракъ още три години." 



Требва да знаешъ кога да кажешъ това „ху". Всеко нещо требва да умеешъ да 
приспособишъ на неговото време, когато има условия за това и когато 
Божествениятъ законъ работи, който е една велика сила въ света за доброто и за 
подигането на човешкия характеръ. Следователно вие, като се съберете, 
казвайте: „Ху." Ще кажете: „Е, то е глупава работа." Азъ съ васъ гце направя 
единъ опитъ. Който отъ васъ не е разположенъ, нека три пжти на день каже 
„ху" и вижте какъвъ резултатъ ще имате въ продължение на единъ мЪсецъ. 

Азъ съмъ виждалъ селяни, като кладатъ огънь, като не се разпалва, те се 
наведатъ, духватъ и казватъ „ху". Гасите свещь, духвате, кажете „ху" и 
сегашните господари каратъ слугините си да имъ гасятъ свещите. Старите 
българи знаятъ отдавна това изкуство. Изгори си некой пръста, духне на 
изгореното место, каже „ху" и то започне да преболява. Заболи ви сърдцето, 
кажете „ху". Ще кажете: „Това е глупаво, нека азъ да видя по медицинските 
книги какво пише за лекуването на тази или онази болесть." Ако сте богати, 
дайте си даньта на лекаря, но ако сте бедни, опитайте моя съветъ. Безъ пари 
медицина ви препоржчвамъ, особено при сегашното положение, при липса на 
лекари и при скжпотията на живота. 

Не говоря нищо противъ лекарите, напротивъ те сж много добри хора, защото 
когато некой човекъ изгуби вера въ Бога, въ всичко и каже, че е реалистъ, дойде 
день да заболее сериозно, търси некжде помощь и кжде я намира? - У лекаря. 
Щомъ дойде лекарьтъ, той го запитва: „Какво е положението ми, има ли 
надежда?" И верва и изпълнява всичко, казано отъ лекаря. Този лекарь 
заслужава да му се плати 10 лева и повече даже, за гдето е внесълъ въ тази кжща 
вера. 

Ние требва да туримъ, да усилимъ волята си. Ние требва да приличаме на 
онази американка, която лекарьтъ казвалъ, че ще умре. Извикала тя мжжа си и 
му казала: „То се вижда, че ще умра, но искамъ едно обещание отъ тебе: да се не 
женишъ следъ моята смърть." Мжжътъ й отговорилъ: „Не мога да ти дамъ 
такова обещание." - „Е, тогава и азъ нема да умра." И наистина не умрела. Не 
лъжете света, а кажете: „мога" и спрегайте глагола „мога". Никой не умира, 
умира човекъ само когато греши. Онзи, който изпълнява закона на Христа, не 
умира. Умрели хора нема, не съмъ срещалъ такива, но болни има. Кажете кой 
отъ васъ е умиралъ? Този, който не е умиралъ нема право да лъже, че хората 
умиратъ. Каква е тази философия на християнството: „Ще умремъ!" Нема да 
умремъ, а требва да се каже: „Ще заспимъ, ще се променимъ", то сж друго 
нещо вече. 

Христосъ казва: Радвайте се, вие които сте свободни въ света, защото нема 
смърть. Ето, азъ доказвамъ това: разпнаха ме и пакъ говоря съ васъ. 
Следователно съ моята великденска беседа искамъ да не бждете положителни 



хора съ отрицателни умове, а положителни хора съ положителни умове. Това, 
което азъ твърдя, всеки може да го докаже, като направи единъ малъкъ опитъ и 
да се убеди въ истинностьта на думите ми. Вие казвате: „Като отидемъ въ онзи 
светь, тогава ще видимъ какво има." Не се лъжете, сега опитайте. Казвате: „Не 
мога да търпя да страда единъ или другъ, да го чувамъ, че охка." Нека страда, 
той е благословенъ. Като каже неколко пжти „ху", той ще оздравее. Това е 
новото учение, нови методи за разбиране на живота. 

Знаете ли, когато единъ домъ е лишенъ отъ радость, каква мрачна картина 
представлява той, какви духовни нечистотии има вжтре въ него? Въ духовния 
светь тази духовна материя и тя може да се поквари. И затова, както чистите 
кжщите си, така требва да чистите умовете и сърдцата си. Не допущайте въ ума 
си лоши мисли. Напримеръ некоя жена допусне въ себе си мисъльта, че 
мжжътъ й ходи по чужди жени. Не допущай такава мисъль, поразговори се съ 
мжжа си, но мисъльта изхвърли отъ себе си, тя не носи радость. Този 
Божественъ духъ, който живее у насъ, иска да ни сближи, да се обичаме 
разумно, безъ да правимъ зло. Ще каже некой: „Какъ ще познаемъ каква е тази 
любовь?" Като влезешъ въ една кжща и заваришъ хората скръбни, ако 5 минути 
следъ като постоишъ, те се развеселятъ, тогава твоята любовь е Божествена. 
Затова казва Христосъ: „Радвайте се и внесете тази Любовь, която ще подигне 
душите и сърдцата ни." Тогава нема да има никакви болести, нито задухъ, нито 
неврастения, нито подагра и др. 

Въ продължение на една година изговаряйте думата „радость" всека сутринь 
десеть пжти презъ целата сутринь и елате при мене следъ 6 месеца, да ми 
кажете какъвъ е ефектътъ отъ тази дума. Всека дума, която произнасяте, има 
ефектъ, има сила вжтре въ себе си. Като чуете думата „пожаръ", каква сила има 
тя? Думата „ура", каква сила има! Всека дума е мощна сила, само че тя требва 
да се приложи. Христосъ казва: Радвайте се, защото силата на радостьта е 
любовьта. 

Едно време проповедниците казваха, че човекъ требва да бжде благочестивъ. 
По какво ще се познаятъ християните? - По делата имъ. Единъ день 
Настрадинъ Ходжа отива да обере единъ дюкянъ и взелъ да изпилява ключа на 
вратата. Питатъ го: „Какво правишъ тамъ?" - „Свиря на кемане." - „Кжде е 
гласътъ му, та не се чува?" - „Утре ще му чуете гласа," отговорилъ Настрадинъ 
Ходжа. Гласътъ на това, което работите, ще го чуете после, въ една или друга 
смисъль, то има своята сила. Ако ние внесемъ въ себе си тази дума „радость", 
всеки ще ни пита: „Какъ придобихте тази сила?" А сега хората казватъ: 
„Светътъ не е добъръ, мрачни сж хората." Некой день моятъ светъ се 
поразмжти, запретна се и казвамъ: „Сега ще влеза въ моята нива, между моите 
деца и тамъ ще поработя." И азъ имамъ деца. Некой ще кажатъ: „Господинъ 
Джновъ нема деца, не знае какъ се отглеждатъ те." Е, вие много пъкъ ги 



отглеждате. Вие требва да отхранвате тело, сърдце, умъ и душа, всичко това е 
необходимо за васъ. Повтаряйте думата „радость", и вие ще видите, че въ света 
има други сили. Тогава ще видите, че това, което съмъ говорилъ е право. 

И тъй, Христосъ казва: Радвайте се, нЬма смърть. Вашето бждегце е велико, 
вашите души сж предназначени за другъ единъ Божественъ светъ. Радвайте се, 
казва Христосъ, защото азъ ще ви изпратя светли духове. Подъ светли духове 
разбирамъ тези, което ще работятъ върху васъ и ще създадатъ друга култура. 
„Следъ 2000 години ще видите тези ангели да слизатъ и възлизатъ и да 
работятъ върху васъ" - е писано въ Писанието. Това време е настжпило вече. 
Фактите сж всекога факти, а какво мислятъ хората, то е другъ въпросъ. Въ 
съвременната наука въ петь минути може да изменишъ настроението у човека. 
Напримеръ магнетизаторите могатъ, като прекаратъ ржката си по левата ти 
страна, да те направятъ добъръ, а като я прекаратъ по десната ти страна, да те 
направятъ лошъ. Ще кажете: „Това е чрезъ внушение." За да внушишъ некому 
нещо, требва думите ти да иматъ сила. Често употребяватъ думите 
„внушение", „хипнотизиране". Какво е хипнотизирането? То е сила, която 
може да употребите въ добра и лоша смисъль. Съ малка и съ голема доза може 
да произведете два противоположни резултата. Ако кажете на вашия синъ: „Ти 
ще бждешъ добъръ, синко," той наистина ще стане добъръ. Майка, като зачене, 
да каже: „Азъ вервамъ, вервамъ, че ще родя добро дете, радвамъ се, че ще бжде 
добро детето" и т.н. Какво правятъ днешните жени? Мжчатъ се да пометнатъ, 
съветватъ се съ лекари върху начина за пометане, но когато пометнешъ на 
физическото поле, последствията сж лоши. Затова Христосъ казва: Вервайте въ 
духовете, които азъ ще изпратя, те ще изправятъ света и вашиятъ животъ ще се 
уреди. Не взимайте вашето бреме върху себе си, всичко ще се промени. 

Сега ви оставямъ съ тази дума „радвайте се". Нека тя зачене въ вашия умъ. 
Тогава ще се съедините съ тези Божествени духове. Ще кажете: „Е, отъ где ги 
виждаме?" Мома, преди да се влюби, си създава образъ любимъ, а като срещне 
момъка, намира, че той е, който отговаря на създадения образъ и го залюбва. 
Ако повтаряте думата „радость", само така ще привлечете Христа, ще познаете 
великите истини въ живота, ще разберете, че думите иматъ въ себе си дълбокъ 
смисълъ. Това сж прости знания, които ви ги давамъ даромъ защото ви сж 
потребни и азъ не ще нося никаква отговорность, ако кажете, че сте пострадали. 
Приложете тези знания. Произнесете думата „радость" 10 пжти на день, безъ 
всеко съмнение, идете следъ това на работа и вижте какъ ще подействува тя. 
Тури хлеба въ стомаха си и не мисли по това, той ще свърши работата си. Кажи 
думата „радость" и твоятъ духъ ще извади нейните сокове и ти ще бждешъ 
единъ мощенъ и силенъ духъ и като се върнешъ отъ работа, кажи на Бога: 
„Благодаря Ти, за тази дума." 



Желалъ бихъ всички българи и българскиятъ царь, и свещеници, и търговци, и 
учители, и майки, и бащи, всички да изговарятъ тази дума „радость" и този 
зовъ да се понесе отъ всички народи. Тогава мирътъ ще дойде и Христосъ ще 
слЪзе. 

БесЬда, държана на 15 априлъ 1917год., 

Великъ день 



1917_04_22 Волята Божия 

Издателска къща „Жануа-98", 2004.192 с. 15ВИ 954-9589-82-Х. 


ВОЛЯТА БОЖИЯ 

Не всякой, който ми казва: Господи, Господи, ще влезе въ Царството Небесно, 
но който прави волята на Отца моето. Който е на Небеса. (Ев. от Матея, гл. 7, ст. 
21 ) 

Думите „волята Божия" ще ги приведа въ съвремененъ езикъ. Те сж класически 
думи, класически изразъ. Когато се кажатъ думите „волята Божия", 
съвременните хора се малко усмихватъ. Защо? Защото сж разколебани въ това 
дали има Богъ или не. Светътъ има двояко изражение въ себе си - съзнателно и 
несъзнателно. Несъзнателното, това е хаотическо състояние на света, на 
веществото, на силата и това състояние го наричаме светъ безъ закони. Когато 
Христосъ казва: „Не всеки, който казва Господи, Господи, ще влезе въ 
Царството Божие", разбирамъ, че не всеки ще може да влезе въ съзнателния 
светъ, ако не изпълнява волята Божия. ВсЬкога волята Божия подразбира 
висшето и разумното у човека, висшето и разумното въ света. 

Тази Божествена воля въ физическия светъ се явява въ видъ на необходимость 
на тъй наречените механически закони. Вие не можете да противодействувате 
на едно колело, което върти въ една фабрика. Каквато молитва и да му 
отправите стига то да ви хване съ единия си зжбъ, ще ви смачка, ще [ви] 
направи на пестилъ. Тъй че, както и да се молите, каквито и заклинания да 
отправяте, този законъ е механически, законъ на необходимостьта. 
Следователно всички хора, които живеятъ въ света по своя воля, за техъ 
светътъ е светъ на случайности. Случайностите сжществуватъ само въ света на 
безпорядъка, но когато казвамъ светъ на безпорядъкъ, то не значи, че нема 
порядъкъ, само че той нема никакво отношение въ нашия личенъ животъ. 
Както това колело, което се върти въ фабриката, нема никакво отношение къмъ 
насъ, така и тези закони, които действуватъ въ света, нематъ отношение къмъ 
насъ. 

Като казвамъ разуменъ животъ, разбирамъ този, който има отношение къмъ 
насъ. Следователно когато говоря за култура, за добродетели, за правда, за 
общественъ редъ и порядъкъ, требва да разбирам[е] тази разумна. Божествена 
воля, която прониква въ съзнанието на всички единици на обществото или поне 
дотолкова, доколкото индивидите на това общество сж въ съгласие съ тази 
разумна Божествена воля. Не говоря за личната воля, защото Божествената воля 
е нещо повече отъ тази на единъ човекъ. Христосъ казва: „Никой нема да влезе 
въ Царството Божие, ако не изпълнява волята Божия." Това значи, че у човека 



требва да се събуди това виеше съзнание. Мнозина казватъ: „Докажи, че има 
Господь." Доказателства може да сжществуватъ само за единъ разуменъ човекъ, 
у когото има чувства и способности, съ които може да долавя. Когато се учи 
математиката, у учениците требва да има способности, съ които да разбиратъ 
отношенията, които сж разумни. Всички формули, подъ които сж складирани 
известни истини, сж разумни. Вие може да чувствувате, че тези истини сж 
мъртви, но те сж такива само повидимому. Едно семе може да го считате за 
мъртво, но поставете го въ благоприятни условия, ще забележите разумния 
животъ, който действува у него. Следователно всеки човекъ, отъ това гледище, 
е единъ зародишъ. Всички, които ме слушате, сте семки на една круша, на една 
ябълка, на едно житно зрънце, семка на трънъ, на лоза, на единъ трендафилъ и 
т.н. 

Когато говоря за тези растения, азъ разбирамъ, че всички сж разумни сжщества. 
За мене ябълката е разумно сжщество, защото сокътъ и е сладъкъ. Всички хора, 
които иматъ сладчина у себе си, сж разумни, а които иматъ горчивина, сж 
неразумни хора, несъзнателни. Следователно горчивината у хората требва да се 
обърне въ сладчина. Като опитате единъ плодъ, той въ първо време е стипчавъ, 
горчивъ, а после тази горчавина се преобръща въ сладчина, т.е. въ разуменъ и 
съзнателенъ животъ. Следователно когато казвате, че вашиятъ животъ е 
тежъкъ, несносенъ, рекохъ вие сте горчиви, требва да се подложите на Божията 
воля и да преобразувате вашите елементи на сладки и само тогава ще влезете 
въ пжтя на съзнателния животъ, въ Царството Божие и тогава нема да има за 
васъ невъзможни неща. Ще влезете въ съгласие съ всички ангели. 

Ако бехъ се спрелъ да разглеждамъ въпроса философски, той е обширенъ. 
Съвременните философи приематъ, че у човека има три основни елементи: 
воля, чувствителность и умъ. Следователно волята е изразъ на вжтрешното 
съгласие между ума и сърдцето. Ако изтълкувамъ думата „воля", подъ нея 
подразбирамъ две противоположности, които сж свързани въ единъ принципъ 
и действуватъ въ една посока, т.е. да има човекъ способности да превръща 
нисшето въ виеше, неблагородното въ благородно. Културата се дължи на 
индивидуалната или колективна човешка воля. Въ български езикъ, като 
разгледате думата „воля", въ нея се забелезватъ една единица, свързана съ два 
кржга. Кржгътъ е Божествения животъ, свързанъ съ единица, то е посоката, по 
която требва да се движимъ, нагоре, къмъ главата. 

Не кои оспорватъ, че има Богъ и казватъ: „Кжде е Господь?" - Господь е тамъ 
гдето е твоята глава. Имашъ глава - има Господь. Немашъ глава - нема 
Господь. Ако немаше другъ законъ, който да действува противъ закона на 
земното притяжение, то нашата глава требваше да бжде къмъ краката надолу. 
Но понеже има друга сила, която противодействува на земното притяжение, тя 
е обърнала главата нагоре, накждето се стремятъ нашите мисли и желания. 



Следователно требва да пазимъ главата си чиста непокварена, требва да я 
хранимъ съ най-хубава храна, съ най-хубавъ въздухъ, съ най-хубава вода, най- 
хубави мисли и желания. Тогава въ тази глава ще се отрази този Божественъ 
духовенъ светъ и ще разберемъ какви сж нашите отношения. Умовете на 
мнозина отъ васъ, които ме слушате, сж малко разколебани. Казвате: „Какво 
големо нещастие ни сполетя, тази война!" Що е войната? Тя е резултатъ отъ 
непокорство на волята Божия. 

Ще ви говоря върху това, какъ Господь изпрати пророкъ Йона въ Ниневия. 
Ниневия беше единъ високъ културенъ центъръ. Асирия и Вавилония беха 
единъ интелектуаленъ центъръ. Между културата на Асирия и Вавилония и 
тази на съвременните народи има едно подобие. Тези народи, както и 
сегашните, знаяха всички елементи и техните свойства, злоупотребиха съ техъ, 
както и днесъ злоупотребяватъ въ войната. Тези народи погинаха, силата имъ 
се взе, защото злоупотребиха съ тези елементи. Сжгцата опасность съществува 
и за съвременната европейска култура. Ако още следъ 3 години не се свести, ще 
я постигне същата участь, каквато постигна Ниневия и тогава Господь ще 
създаде нова култура. Тези хора, които престжпватъ Божията воля, нематъ 
Божието благословение. Тази култура ще се изхвърли тъй, както човекъ, когато 
се изпоти, изхвърля необходимите вещества. Тогава човекъ ще се научи какъвъ 
е разумниятъ законъ, който регулира Божествения животъ. 

Ще кажете: „Какво ще стане съ насъ?" Който влезе въ този Божественъ животъ, 
нема защо да се плаши. Не се плашете, а разсъждавайте тихо и зрело. Но ще 
кажете: „Какво зависи отъ мене?" Много зависи отъ васъ. Когато две сили се 
уравновесятъ на едни везни, ако се тури едно житно зрънце, на едно отъ 
блюдата, то ще измени тежестьта и ще даде едно отклонение. Отъ где знаете, 
може би вие сте последния човекъ, който, като измените на Бога, да измените 
въртението на това Божествено колело въ друга посока. 

Съвременните хора казватъ: „Ние нищо не можемъ да направимъ, Господь 
може да оправи света, а не ние." А какъ ще го оправи Господь? - Чрезъ насъ. 
Ние въ този светь сме заинтересувани прямо, а Господь - косвено. Този светъ е 
една забавачница, която Господь е създалъ за насъ. Доколкото ние пазимъ тази 
забавачница, тези закони, дотолкова Господь се интересува. Ако ние развалимъ 
тези отношения, Господь нема да се интересува. 

Тукъ имаме единъ добъръ примеръ за пророкъ Йона, когото Господь изпрати 
за Ниневия, между асирийците. Вие имате свобода да изпълните и да не 
изпълните това, което Господь ви казва. Ионъ не искаше да отиде въ Ниневия, 
защото хората тамъ били културни. „Не искамъ да се излагамъ на поругание, 
на присмехъ, те ще ми се смеятъ и ще ме взематъ за лудъ," казва Ионъ. Вземалъ 
си пари въ джебовете, защото и тогава, и днесъ безъ пари нищо не става, и 



отишълъ съ единъ корабъ къмъ Яфа въ града Тарсъ, културенъ градъ на западъ, 
чиято култура повече съотвЪтствувала на тази, която ималъ Ионъ. Какво стана 
съ Йона? Подигна се морето, развълнува се и тръбваше като жертва той да бжде 
хвърленъ въ морето. Ниневия представляваше една култура съотвЪтствующа на 
днешната наша. Представляваше големъ обширенъ градъ на реката Тигъръ и 
тогава въ него е имало повече отъ 120 000 деца, които не познавали левата си 
ржка отъ десната. Така че тогава въ този градъ сж се броели повече отъ единъ 
милионъ жители. 

Ще ви направя едно сравнение между примера съ Йона и преносното значение 
на кораба и морето. Корабътъ представлява организирано общество. Морето 
представлява света въ своите проявления. Но Ионъ бега отъ лицето на Бога и 
влиза въ едно общество. Както много хора влизатъ въ некоя политическа 
партия и като влезатъ въ нея, забравятъ всичко, забравятъ Бога, започватъ да 
ядатъ и пиятъ и казватъ: „Ние сме господари на себе си." Тъй и Ионъ забрави 
Бога. Но развълнува се морето, светътъ и корабътъ започна да се обръща. Съ 
това изгубвашъ влиянието си въ това общество, защото щомъ прЪкжснешъ 
отношенията си съ Бога, ти започвашъ да остаревашъ, да оглупевашъ и ти 
казватъ: „Навънъ, такъвъ глупавъ, идиотъ човекъ не ни требва, ние искаме 
младъ, способенъ човекъ." Взимате тогава този корабъ, тръгвате въ света, въ 
морето, но понеже човекъ не е научилъ закона да живее въ светлина, тежко е за 
него това положение. Виждали сте какъ човекъ, като падне въ вода, започва да 
се хвърля нагоре-надолу, търси клонче, за което да се улови, но не знае да плава. 
Когато те хвърлятъ въ света, въ светлината, ти требва да знаешъ да плавашъ. 
Ионъ не знаеше това изкуство да плува и потъна. Въ това потъване той беше 
погълнатъ отъ единъ китъ. Китътъ представлява смъртьта, която поглъща 
хората. Тамъ, въ утробата на кита, Ионъ е требвало да престои три дни, както 
Господь престоя въ гроба три дни. Съвременните хора мислятъ, че щомъ 
умратъ, ще се освободятъ отъ кита, отъ смъртьта и ще отидатъ при Бога. Какво 
прави Ионъ въ утробата на кита? Той произнесе една такава гореща молитва 
къмъ Бога, каквато никой не е произнасялъ. Той произнесе: „Господи, ще 
изпълня Твоята воля, само ме извади отъ устата на кита," т.е. отъ устата на 
смъртьта, отъ устата на този безпорядъкъ. Богъ послуша молбата на Йона и 
заповеда на кита да избълва Йона и следъ това вече Ионъ наново отиде въ 
Ниневия да проповедва. 

Сега и съ васъ ще се случи сжгцото. Вие сте на този корабъ и скоро ще бждете 
хвърлени въ морето. Единственото нЬщо, което ще ви спаси, е да принесете тази 
молитва. Ще кажете: „Е, като поживея малко." Като влЪзете въ утробата на 
кита, ще видите какъ се живЪе. Когато влЪземъ въ гроба, въ смъртьта, ние сме въ 
утробата на кита, при което нашето съзнание се спазва. ЧовЪкъ не може да се 
освободи изведнъжъ отъ тЬлото си. Ние сме свързани съ нишки за този свЪтъ. 
Едни - съ една, други - съ двЪ, трети - съ три и съ повече и много нишки. 



Праведните сж свързани съ една нишка за пжпа си, а грешните - съ много. 
Праведните много лесно скжсватъ своята нишка, но грешниятъ мжчно се 
освобождава отъ своите нишки, неговиятъ духъ и душа за дълго време сж 
свързани. 

Нема какво да ви говоря върху естеството на човешкия духъ и душа. Има много 
книги писани за вас по тези въпроси, четете и разсжждавайте върху техъ. Какъ 
ще скжсате тези нишки? Може да скжсате тези нишки само когато изпълнявате 
волята Божия, защото всека нишка е единъ атомъ, който реагира върху йоните 
на материята. Тези нишки на човешкия духъ може да преобразуватъ 
материята; те сж на местото си. Ако не може да турите енергия въ всека нишка, 
ако не може да турите въ действие всички колела на вашия животъ, вие ще 
приличате на една застояла фабрика, а всички бездействени фабрики 
фалирватъ. Когато престане стомахътъ ви да действува, каква голема тревога се 
дига, викате лекари и тези нишки не действуватъ вече въ стомаха. 

Ако бехте ясновидци, щехте да вадите целия светъ преплетенъ съ много нишки 
и ще кажете: „Е, светътъ билъ цела паяжина!" Не, това е онази разумна Божия 
воля, по която всички сжщества се движатъ. Когато Христосъ е казалъ думите: 
„Не може да влезе въ Царството Небесно този, който казва Господи, Господи," 
Той е ималъ предъ видъ най-културните хора, а именно сегашните, хората на 
XX векъ. Тези хора въ времето на Христа сж сжществували, но сж били въ видъ 
на семки и тогава Христосъ имъ е казалъ: „Вие, следъ 2000 години, ще изпитате 
най-големи нещастия, но за да може да се спасите и издигнете, непременно 
требва да знаете какъ да изпълнявате волята на вашия Баща." Но ще каже 
некой: „Кой е моя баща?" Чудно, провиква се Исусъ и ви казва: „Познай 
Господаря си," но Израилъ не позна своя Богъ. 

Съвременните хора, философи спорятъ кое е сжществувало по-рано - 
кокошката или яйцето. Азъ казвамъ, че кокошката е сжществувала отдавна, а 
яйцето е нейно последствие. Дали е по-рано причината, а после следствието 
или обратно: първо е причината, а после следствието. Кокошката е причина, а 
последствието е яйцето. Подъ думата „кокошка" се разбиратъ „стари хора", 
висшия човешки умъ. Защо гължбътъ се взима за емблема? Подъ гължбъ се 
разбира висшето у човека, висшия човешки умъ, по който може да изпълнимъ 
волята Божия. Това е най-големиятъ даръ, който имаме. Ето защо и мжже и 
жени требва да пазятъ своя умъ непокваренъ. Поквари ли се умътъ ви, ржждяса 
ли той, вие сте изгубени. 

Христосъ казва: „За да не се изгубите, требва да изпълните волята на вашия 
Баща!" Въ какво се състои волята на Този Баща? Тази воля се изразява въ видъ 
на законъ. Първиятъ законъ е: Това, което не искате да ви правятъ, не правете и 
вие на другите. Подъ думата законъ разбираме това, което е оформено. 



проявено, т.е. което вече сжьцествува, има известна форма въ себе си. Тези 
закони, които сжществуватъ въ природата, сж само форми на Божествената 
воля. Съвременните окултисти казватъ, че докато човекъ нема тази висша воля 
въ себе си, не може да има власть на природата, власть на хората. Съедините ли 
се съ Бога, вие сте едно съ Него и развитието на целото човечество е ваше 
развитие, благото на целото човечество е и ваше благо и обратно: вашето 
развитие и благо е сжгцо и за целото човечество. Такива отношения има между 
Бога и насъ. Когато Богъ се стреми към насъ. Той иска благото, което е вжтре въ 
Него, да ни го предаде. Той казва: „Моето благо е ваше и вашето благо и мое." 
Това е отношението, което сжьцествува между Бога и насъ и което требва да 
сжьцествува. 

Какъ можемъ да познаемъ дали това отношение сжьцествува или не? Всекога 
може да направите следния опитъ. Болни сте отъ некоя заразителна болесть, 
каквато и да бжде тя, обърнете се къмъ Бога, разправете греховете си и кажете: 
„Господи помогни ни, ние ще посветимъ целия си животъ за тебе." Ако 
Господь не ви помогне, елате да ми кажете, че не е верно. Тази болесть ще 
изчезне въ неколко минути или неколко часа. А сега ние не изпълняваме волята 
Божия и действуваме механически. Болестьта при това положение не само, че 
не се намалява, но се увеличава. 

Единъ германски лекарь изследвалъ нервните болести, изчислявалъ ги и се 
оказали около 400 на брой. Давалъ имъ различни наименования и когато най- 
после немало вече какъ да ги именува, нарекълъ ги съ общо име 
„американичи". Какво сж нервните болести? Те сж резултатъ на развратъ, 
защото ако не вие, то вашите деди и прадеди сж живели единъ пороченъ 
животъ. Неврастенията е изтичане на енергията отъ васъ, на флюидите, 
вследствие на което настжпва обедняване, осиромашаване. Ако некой е беденъ, 
пита: „Какво да правя?" - Ще работишъ разумно. „Боленъ съмъ, какво да 
правя?" - Ще живеешъ разумно съ Божията воля и най-късно въ единъ месецъ 
ще се възстанови твоето състояние. Ето защо ни е религията. Не само, за да 
ходимъ въ църква, да имаме храмове, да слушаме проповеди като музика, а 
после да ги забравяме. Не, религията требва да проникне между всички хора, 
отъ царя до последния, отъ най-богатата до най-бедната кжща и предъ тази 
религия всички хора требва да иматъ еднакви права. Безразлично какъв си, но 
всеки требва да изпълни честно своите задължения и да бжде почетенъ човекъ, 
пъкъ макаръ и най-беденъ. 

А въ съвременното общество какъвъ стремежъ има? Стремимъ се да бждемъ 
богати, щастливи, силни, но щомъ добиемъ тази сила, тази власть, започваме да 
насилваме бедните, не знаемъ какъ да употребяваме тази сила, тази власть. Не 
знаете ли, че Богъ е Богъ на слабия, на страждущия, а не на силния, не на 
богатия? Защото ако си силенъ - Богъ си. Защо [е] така? Защото Богъ е великъ и 



силенъ. Всички царе, свещеници, проповедници, учени хора, те всичко иматъ и 
Богъ с техъ не се занимава. Нека те да отидатъ да помагатъ на своите 
нуждающи се братя, а азъ ще отида да работя за бедните, за глупавите и техъ 
ще подигна. Единъ човекъ днесъ може да е идиотъ, но единъ день той ще се 
издигне, Господь ще го направи единъ философъ, единъ ангелъ, арахангелъ. 

Затова казва Христосъ: „Невъзможното за човека е възможно за Бога." Господь 
е великъ, всемогъгцъ, Той обръща гъсеницата въ пеперуда и пеперудата въ 
гъсеница. Вие сте били единъ день пеперуди, а днесъ сте гъсеници. Не се 
обиждайте отъ това, моите почитания къмъ васъ, но азъ подъ тези думи 
разбирамъ вашите материалистични реалистични схващания за нещата въ 
света. Една гъсеница, като се качи на единъ листъ, казва: „Яжъ, това е живота, 
колкото повече ядешъ, толкова по-големъ ще станешъ." Тя е права, но нема 
предъ видъ, че единъ день ще изгуби охотата да яде листа. Ще се събератъ 
тогава лекари и ще кажатъ, че стомахътъ се е развалилъ. Не се е развалилъ 
стомахътъ, а гъсеницата преминава въ друга стадия на развитие, затова не и 
требва никакви лекарства. Сега ще започне да снове, преде и тъче. 

Виждалъ съмъ такива случаи, но никакви лекарства не требватъ. Има хора, 
които започватъ да проглеждатъ, виждатъ некои неща, които другите не 
могатъ да ги видятъ. Лекарите казватъ: „Е, той вижда умрелите си майка, баща, 
той е полуделъ, нервно е разстроенъ." Чудни съ хората! Азъ виждамъ всички 
тези неща и бихъ желалъ да се сравня съ всички тези лекари, които се мислятъ 
съ най-здрави нерви, да видимъ кой би издържалъ. Да се подложимъ на гладъ, 
да видимъ кой колко дни би издържалъ, да се подложимъ на изкушение - кой 
би издържалъ. 

Въ какво се състои човешкия характеръ? Въ този великъ изпитъ, който би 
издържалъ. Некой казва: „Азъ съмъ честенъ човекъ, съ нищо се не 
подкупвамъ." Даватъ му 1000 лева да извърши некакво злоупотребление. „Не, 
честенъ човекъ съмъ, не мога това да направя." Даватъ му 2000 лева. „Не, не 
съмъ съгласенъ." Даватъ му 3000, 4000, 5000, 10 000, 12 000 лева. „Е, хайде, за твой 
хатъръ ще се съглася." И тъй честенъ си билъ за 12 000 лева. Некому даватъ 50, 
100 000, 200 000 лева и тогава се подкупва. Единъ французинъ билъ подкупенъ 
да извърши некакво престъпление за 1 000 000 лева. Когато го съдили, той 
казалъ: „Не, господа, немате право да ме съдите, защото това е вече продажба, 
а вие немате право да ме съдите за такова нещо." 

Христосъ е дошълъ на земята за тези хора, за продадените, да ги откупи, 
защото те съ продадени на тъмни сили. Господь пита: „На кого си продаденъ, 
за колко?" - „За единъ милионъ." - „Е, тогава азъ ще те купя." Вие казвате: „А, 
значи ние сме продадени!" Кой не е продаденъ? Кажете ми, къде съ вашите 
бащи, майки, деца? - Умреха. А що е умиране? - Продажба. Онази кокошка. 



която е въ курника, свободна ли е? Една вечерь господарьтъ й я хване за гушата, 
тя изкърка и свършено е съ нея. Така и съ васъ - една вечерь ще ви хванатъ за 
гушата въ курника и съ васъ е свършено. Дохождатъ слЪдъ това свещениците, 
четатъ заупокой. Какъ ще го упокои Господь? - Изпълнете волята Божия. 

Азъ въ света, между живите хора, виждамъ живи умрели, въ които има 
разлагане, миризма и виждамъ, че този човекъ умира. За да ни избави 
Христосъ отъ това разлагане, Той ни дава церь: да изпълнимъ волята Божия. 
Азъ искамъ, щото съ този Господь да направите вие опитъ. Азъ не съмъ отъ 
хората, които говорятъ само на теория, а правете за всичко опитъ. Ще кажете: 
„А да не изкушавамъ Господа." Ами като грешите, не изкушавате ли Господа? 
Често хората казватъ: „Дяволи има въ този светъ, антихристъ иде въ света." - 
Не, отъ две хиляди години антихристъ работи въ света, а сега Христосъ иде. 
Добри духове идатъ и като дойдатъ те въ света, светътъ ще се оправи. Това е 
Божественото учение и тогава ще бъдемъ всички здрави: и мъже, и жени, и 
деца. Църквите тогава ще бъдатъ пълни съ богомолци. 

Който не изпълнява волята Божия, той е шмекеръ. Ако азъ не изпълнявамъ 
волята Божия, азъ съмъ шмекеръ, лъжецъ и не заслужавамъ вашето почитание. 
Христосъ, като иде сега въ света, пита своите служители: „Какво правите вие?" 
Католици, евангелисти, православни, казватъ: „Искаме да обърнемъ света." Да, 
и крадецътъ, като хване кесията ти, и той я обръща. Не такова обръщане е 
нужно. Азъ искамъ всички, които ме слушате, да бъдете щастливи хора, 
мощни, силни и който страда, да гледа да е радостенъ въ своите страдания. 
Нема смърть въ света, смъртьта е една илюзия. Но ние требва да се свържемъ 
съ този безсмъртен Господь, Който все кога ни говори. Когато обиждаме не кого, 
когато извършимъ некакво престъпление. Той ни говори: „Не правишъ добре, 
ще погинешъ." Това е гласътъ на Баща ти. Който ти говори. „Ама, азъ съм 
здравъ, силенъ, ученъ човекъ." - „Синко, не прави така, не е хубаво това, съ 
братята и сестрите си постъпвай честно и почтено, защото ще направишъ тъй, 
че този законъ да въздействува върху тебе." 

Ние требва да имаме доблестьта на онази американка, която била сгодена за 
единъ момъкъ, който отишълъ на бойното поле, но пострадалъ, като му 
отрезали единия кракъ. Пише той на възлюблената си: „Когато се годихъ за 
тебе, бехъ здравъ, но сега, като осакатехъ, не искамъ да носишъ моето бреме и 
затова бъди свободна." - „Не, казва тя, и съ единъ кракъ си приетъ." Не се 
минава месецъ, той и пише: „Отрезаха ми едната ръка." - „И безъ единъ кракъ 
и безъ една ръка, пакъ си приетъ." Следъ месецъ, той пише, че му отрезали и 
другия кракъ. Тя му отговаря: „И безъ два крака и една ръка, пакъ си добре 
приетъ." А колцина отъ васъ даже и едно пръстче да ви отрежатъ, бихте 
издържали това изпитание? Колко жени има, като заболеятъ мъжете имъ, 
казватъ: „Е, омръзна ми да го гледамъ боленъ!" Приличайте на онази българка. 



която 20 години е гледала болния си мжжъ и казваше: „Никога не ми дотЯгна, 
защото го обичахъ." Въ сърдцето на тази българка и американка е имало 
любовь. Не може да влязете въ Царството небесно, ако сърдцето ви не е 
изпълнено съ тази любовь. 

Азъ често ви виждамъ съ вашитЯ нещастия. Вие сте тукъ съ вашитЯ кжщи, но 
това не сте вие самитЯ, съ вашето вжтрЯшно съдържимо, у васъ има другъ свЯтъ. 
Казвате: „Сърдце има този човЯкъ." Виждате ли сърдцето му. То е като една 
разцъфтяла роза. Казвате: „Душа има у този човЯкъ." Виждате ли я? Тя е единъ 
великъ свЯтъ, въ който има много планети, слънца. Къмъ този Божественъ свЯтъ 
Христосъ призовава: „Изпълнете волята Божия, за да станете господари на 
своята душа, на своето сърдце, на своя умъ." Ще кажете: „Какъ?" Ще обърнете 
буквата „к" надолу съ гърба й, двЪтЪ й пръчки, които идатъ като клончета, 
направете ги като платна и ще тръгнете изъ свята. Вашето „к", което стои като 
кекаво, ще трЯгне по свята, въ каквато посока искате. Вие сте нервенъ човЯкъ - 
вашата нервность надолу съ гърба. Буквата „к" е символъ на нервностьта. Турете 
това „к" въ морето да плава. Нервни сте - на фронта. Мжже, жени - всички на 
фронта. На фронта имаше много нервни хора, сега се излЯкуваха, станаха много 
добри хора. 

Така се обнови и французката нация. Защо Ионъ отиде да проповядва въ 
Франция? Ионъ казваше: „Горко на французитЯ, ако тя не се обновятъ." - „Ще 
се обновимъ, ще се обновимъ", казваха тя. Не ме разбирайте, че азъ имамъ 
прЯдъ видъ само единъ народ. За мене всЯки народъ, който изпълнява волята 
Божия, е почтенъ прЯдъ моитЯ очи. Не любя човЯкъ, който не е любимъ отъ 
Бога. Не може да се люби единъ камъкъ. Това сжтцество, което вие любите, 
трябва да има горещина въ себе си, въ сърдцето си, тя трябва да бжде въ 
излишъкъ, за да може да давате и да взимате. Така трябва това да се схване отъ 
българитЯ, за да може тя да се обновятъ. 

За мене е безразлично дали българитЯ ще ме слушатъ или не. Азъ съмъ като 
единъ сказчикъ, ще ви кажа истината, пъкъ ще си вървя. Ще кажете: „НакждЯ 
ще вървишъ?" Отъ дървото, отъ долу нагоря, къмъ цвЯтоветЯ, въ плода, въ 
сЯмката и отъ тази сЯмка къмъ жилището на ангелитЯ, къмъ Божествения 
свЯтъ, нататъкъ отивамъ азъ. Ще кажете: „Много далечъ отива този човЯкъ!" Не, 
ни най-малко не подразбирамъ това. Ще отида да събера повече енергия, 
повече богатство и ще дойда да работя за хората. За менъ е приятно да работя 
за хората. Дали сж тя бядни или богати, дали ме разбиратъ или не, за мене това 
е безразлично. И да не ме разбиратъ за мене е приятность да работя за хората. 
Нима майката, като се грижи за своето дЯте, като го кжпе, то я разбира? - Не, 
но единъ день, то ще стане разумно и ще я разбере. Безразлично е, Богъ ще 
благослови и просвЯти това дЯте, за да разбере нЯщата. Когато рЯшихъ да 
проповЯдвамъ публично някои приятели ме питаха: „Какво и какъ ще 



говоришъ?" Рекохъ, ще говоря тъй, че никой да не ме разбира. А сега рекохъ: 
Не, ще говоря тъй, че всички да ме разбиратъ. 

Искамъ всички да бждете умни, добри, щастливи хора. Ако единъ день ви 
срещна умни, добри хора, ще ми бжде приятно да се срещна съ васъ. Какво по- 
хубаво отъ това да имашъ братя или сестри, съ които да сподЬляшъ мисли и 
желания. Много пжти си казвате: „Какво мисли този човекъ?" Какво може да 
мисля? Мисля едно отъ двете: или да ви направя добро или зло; или да ви кажа 
истината, или да ви кажа лъжата. Да говоря лъжа значи да живея въ света на 
безпорядъка; да говоря истината, значи да живея съ разумната Божествена воля. 
Отдавна съмъ излЪзълъ отъ този светъ и какво ще спечеля съ една лъжа? Какво 
е лъжата? Тя е сЬнка на битието. Лъжата може да се уподоби на стъкълцата на 
онзи търговецъ арменецъ, който иделъ отъ Мала Азия и донесълъ една торба съ 
диаманти. Среща го единъ търговецъ евреинъ и го пита колко му струватъ 
диамантите. „Азъ ще ти ги продамъ евтино, му отговаря арменецътъ, защото 
съмъ ги взелъ контрабанда и ме е страхъ да ме не хванатъ. Ще ти ги дамъ за 10 
000 лева." Евреинътъ купилъ диамантите, но се много излъгалъ, защото само 
неколко отъ техъ били истински, а останалите - имитация на диаманти. 

Съвременните хора всички носятъ такива торби съ диаманти, мислятъ, че 
знание иматъ. Какво струва вашето знание, когато ако отидешъ на бойното 
поле и кажешъ да се спре войната и не успеешъ? Казвате: „А, те само Господа 
ще слушатъ." Ако ти живеешъ съ Бога, те и тебе ще слушатъ. Не кои се 
надеватъ на папата, той да тури миръ. Не требва да чакате папата, а да 
подигнете гласа си къмъ Бога и да кажете: „Боже, Ти нашъ Баща, Ти ще спрешъ 
войната." Казвате: „А, какъ така ние ще можемъ, какви сме ние?" Да, именно 
вие, които ме слушате, можете да спрете войната. Ако всички заедно: българи, 
руси, французи, германци, англичани подигнатъ гласа си къмъ Бога, ще дойде 
миръ. 

Сега защо се биятъ хората? За некакви търговски сделки. Този светъ не е 
некаква анархия, а разуменъ светъ, гдето сме изпратени да работимъ като 
индивиди и народи. Господь, Който изпрати Йона и Христа, Той действува вече 
въ света и отъ сега нататък требва да се приложи това учение. Не требва да 
укоряваме себе си и другите, а да кажемъ на цела Европа така: „Ние от сега 
нататъкъ ще изпълняваме волята Божия, за да влеземъ въ Неговото царство." 
Това требва да го кажатъ царе, свещеници, министри, военачалници, 
проповедници и всички други. Требва да го кажатъ жени, деца, бащи, майки и 
мирътъ ще дойде. Новата култура, тя е основа, за да се изпълни волята Божия. 
А знаете ли какво жалко положение представлява културата на съвременна 
Европа? Какъ ще я опише бждещото поколение? Ще требва много да пише, за 
да обясни причините на днешните събития. Сегашната война има чисто 
духовенъ характеръ. Тя е положение на преминаване [на] гжсеница[та] въ 



пеперуда. Нема друга сила, която да спре този процесъ. Хората отъ новата 
култура ще бъдатъ не само интелигентни, но и духовни. Подъ думата „духовенъ 
човекъ" се разбира човекъ съ воля. Волята е качество само на силния, умния и 
добрия човекъ и за такъвъ човекъ нема невъможни неща въ света. 

Христосъ казва: „Не всеки, който казва Господи, Господи ще влезе въ Царството 
небесно, а който изпълнява волята Божия." Разсъждавайте върху този стихъ 
единъ мЪсецъ и кажете въ себе си: „Азъ ще изпълнявамъ волята Божия." СлЪдъ 
единъ мЪсецъ елате при мене и кажете какво сте забелезали следъ като 10 пъти 
на день сте изказвали тази мисъль. Направете сами този опитъ, защото ако азъ 
го направя ще кажете: „Той е шмекеръ, фокусникъ." Направете този опитъ и 
Този, Който ви е създалъ. Той ще се прояви и тази воля ще ви покаже начинъ за 
разбиране на нещата. Сега е време вече да влеземъ въ размена съ тази 
Божествена воля. Бъдещите народи требва да бъдатъ здрави по тЬло, по сърце 
и по умъ. А въ сегашната култура има зараза на ума и сърдцето. Хората отъ 
бъдещата култура ще бъдатъ напълно здрави и каквото кажатъ ще го 
направятъ, ще приличатъ на англичаните. Нема да има нужда тогава отъ 
полици и гаранти. Моята дума требва да бъде една гаранция за мене, защото 
думата, която казвамъ, излиза отъ Бога, а Богъ ще ми бъде гарантинъ. 

Бихъ желалъ българите да бъдатъ здрави по тело, умъ и сърдце и да нематъ 
нужда отъ гаранти. Безъ гаранти, нека Богъ бъде вашъ гарантинъ и всичко ще се 
оправи. 

Това е девизътъ, това е религията, това е духовниятъ животъ. Единъ день, като 
ви срещна, ще кажа: „Браво на васъ българите, вие сте народъ, който живее 
безъ гаранти." 

Идете си въ къщи съ мисъльта да изпълнявате волята Божия, да живеете безъ 
гаранти и Неговата сила да бъде съ всинца ви. 


Беседа, държана на 22 априлъ 1917 година 



1917_04_29 Чистосърдечните 

Издателска къща „Жануа-98", 2004.192 с. 15ВМ 954-9589-82-Х. 


ЧИСТОСЪРДЕЧНИТЪ 


„Блажени чистосърдечните, защото те ще видятъ Бога." (Ев. отъ Матея, гл. 5, ст. 

8 ) 

Преди да започна беседата си, ще направя не кои малки забележки. Мнозина 
ме питатъ: „Защо требва при една беседа да има молитва и пение?" 

Въ основното учение на живота има три много важни елементи. Тези елементи 
сж изработени отъ самото човечество, не отъ сега, а отъ хиляди години още. Отъ 
преди хиляди години хората сж пели и сж се молили, тъй че всека работа, за да 
се извърши успешно, требва да има пение, въ каквото отношение и да е то. 
Пението само по себе си никога зло не върши, отъ какъвто характеръ и да е то. 
За добрия човекъ всички песни сж добри, всички иматъ съдържание. 
Следователно азъ поставямъ яденето, пението и молитвата, като три главни 
елементи въ човешкия животъ. За да се извърши некаква физическа работа 
требва ядене, после почивка и следъ това пакъ работа. Като се дойде въ 
науката, въ религията, пението и тукъ е необходимо, то е храна на душата. Ще 
попеемъ, ще си починемъ и ще започнемъ пакъ нова работа. Когато се молимъ, 
това е пение, но съвременните хора иматъ смжтно понятие за молитвата. 
Когато човечеството научи това изкуство, да се моли, тогава ние ще видиме 
царството Божие на земята. Тези забележки, които правя, не сж некакво 
нововъведение, а това е единъ Божественъ законъ, по който вървимъ. Бихъ 
препоржчалъ на всички, като ядете да се молите, ако работата ви въ света не 
върви добре, пейте и тя ще тръгне по-добре. 

Днешната ми беседа ще бжде върху темата: „Блажени чистосърдечните, защото 
те ще видятъ Бога." Какво е искалъ да каже Христосъ подъ думата 
„чистосърдечни"? Христосъ е показалъ 9-те елемента или 9-те методи, чрезъ 
които човешкиятъ животъ може да се подигне. Азъ ще говоря върху чистотата, 
каква роля тя играе въ живота и ще третирамъ този въпросъ свободно, не тъй 
както досега сж го разглеждали, а ще направя некои отклонения. Може да не 
сте съгласни съ мене или може да сте съгласни, но и за едното и за другото 
мнение требва да имате основание, защото требва дълбоко да разбирате всеки 
важенъ въпросъ въ вашия животъ. Само тогава ще имате една положителна 
наука, чрезъ която ще може да градите бждещия вашъ животъ, понеже 
сегашниятъ животъ е изразъ на миналия ни животъ. 



Всичките щастия и нещастия се дължатъ на миналите ни постжпки и ако 
искаме да изменимъ бждегция си животъ, требва да разберемъ тези основни 
закони, които регулиратъ човешката воля, човешката сила, мисъль и чувства и 
човешкото съзнание. Нашите разбирания не требва да бждатъ такива, да 
мислимъ, че знаемъ, такива знания всички иматъ, но ние се нуждаемъ отъ едни 
положителни знания, които да изменятъ живота ни. 

Ако вие може да разберете този дълбокъ, централенъ законъ на 
чистосърдечните, отъ него ще зависи бждегцата култура, отъ него ще зависи 
здравословното състояние на бждещите фамилии, здравословното състояние на 
майки, бащи, братя, сестри, на целото общество. Отъ този законъ ще зависи 
това, което лекарите наричатъ „хигиена на душата". Що е хигиена? Законъ за 
познаване на чистотата. Напримеръ всички заразителни болести иматъ начало 
отъ нечистотата. Следователно и въ духовния животъ има микроби, тъй както и 
въ физическия животъ има микроби на тифуса, на чумата, на холерата и др. 
Микробите се наброяватъ около 17 000 вида, а некои учени отиватъ до тамъ, 
като казватъ, че ръждясването на железото се дължи на особени бацили, 
микроби. Тъй че и железото се яде отъ бацили. Тези бацили, понеже сж живи, 
и те искатъ да сжгцествуватъ, тъй както вие и азъ. 

Това е, което съвременните хора наричатъ състезание или борба за животъ, 
като некои дори се изразяватъ въ следнята формула: „Въ борбата за живота 
човекъ за човека е вълкъ." Тези твърдения 50% сж верни. Животътъ не е само 
борба, но и работа, защото борба има само на мегданите, гдето се борятъ 
пехливани. Животътъ е и работа, защото съ това се издига човечеството. Когато 
не разбираме живота, работата се обръща въ трудъ и колкото отиваме по-долу, 
трудътъ се преобръща въ мжчение. 

Христосъ казва: „Блажени чистосърдечните, защото ще видятъ Бога." 
Чистотата е състояние на материята, едно естествено и праволинейно 
състояние. Когато материята има това състояние, тази сила, то понеже между 
духовния и физическия светъ има една преграда, една среда, та за да може тази 
чистота, тази сила да преминава отъ едно положение въ друго, отъ единъ светъ 
въ другъ, требва да се нагоди, съобразно законите на този светь, требва 
енергията да се трансформира. Това трансформиране зависи отъ чистотата, 
презъ която тази сила, тази топлинна енергия ще мине. 

Да вземемъ за примеръ какъ слънчевите лжчи се трансформиратъ. Силата и 
благотворностьта на тези лжчи зависи отъ чистотата на атмосферата. Некога 
вие мислите, че атмосферата е чиста, но ако я разгледате с микроскопъ, ще 
видите въ нея милиони и милиарди нечистотии, които требва да се промиятъ 
чрезъ дъждъ, за да може благотворното влияние на слънчевите лжчи да 
действува върху насъ. Знаете ли, че когато хората живеятъ единъ пороченъ 



животъ, отъ техъ излизатъ особени съединения, които образуватъ въ 
атмосферата една обвивка и съ това спиратъ развитието на онзи животъ, който 
иде отгоре, като се зараждатъ и епидемически болести. Напримеръ въ време 
на война и следъ нея се зараждатъ разни болести. Тези лоши мисли, които 
хората иматъ, хвърлятъ ги въ пространството и съ това създаватъ 
неблагоприятна среда, която дЪйствува зле не само върху организъма, но и 
върху душата на човека, като се създаватъ разни психически болести. 

Христосъ казва: „Блажени чистосърдечните, защото те ще видятъ Бога!" Какво 
се разбира подъ думата „сърдце" и подъ думата „Богъ"? Подъ думата „сърдце" 
Христосъ разбира онази вжтрешна среда въ човека, въ видъ на физически 
етеръ, която е проводникъ на възвишените сили въ духовния светъ. Тъй че, 
когато централната страна на човешкото сърдце е чиста, тези хора ще видятъ 
Бога. Какво се разбира подъ думата „Богъ"? Подъ „Богъ" Христосъ разбира 
всички разумни възможности, които се криятъ въ тези сили, и които като 
минатъ презъ тази среда, човекъ като види Бога, става блажен, щастливъ и 
здравъ. 

Като казва Христосъ, че човекъ може да види Бога, Той не подразбира да 
видимъ Бога като известна форма, но разбира известно благо, което требва да 
влезе въ насъ и да ни въздигне умствено и духовно. Всеки отъ насъ требва да 
изработи за себе си този вжтрешенъ процесъ на чистене. Думата „чистота" 
подразбира нечистота. За нечистотата, която може да се събере вжтре въ насъ, 
ние не сме отговорни, защото човекъ, като взима храна, една часть отъ нея се 
обръща въ сокове и кръвь, а другата часть, която не може да се асимилира, се 
изхвърля навънъ. За тази необработена храна природата се е погрижила, като 
чрезъ различни начини я изхвърля навънъ. За да се избавимъ отъ своите 
нечистотии има два начина: начинъ на разредяване и начинъ на сгжстяване. 

Азъ ще ви обясня какъ стои тази мисъль въ моя умъ. Напримеръ имате мжтна 
вода, но за да я пречистите требва да я прекарате презъ песъчливи пластове, за 
да се прецеди, да се префилтрира. Като мине презъ тези пластове, 
нечистотиите, мжтилките оставатъ въ песъчните слоеве, а водата се избистря, 
пречиства и следъ като мине презъ тези пластове, излиза като чистъ изворъ. 
Следователно песъкътъ е условие за пречистване. За човека, обществото е 
условие за прецеждане. Щомъ се прецедите, вие не требва да престоите въ 
тези пластове, а требва да излезете навънъ. Другъ начинъ за пречистване е 
изпаряването. Напримеръ мжтна вода, за да се пречисти, може да се остави на 
слънчевите лжчи, отъ действието на слънчевите лжчи водата се изпарява и се 
вдига въ видъ на пари нагоре, гдето отново се сгжстяватъ и въ видъ на водни 
капчици пакъ падат на земята, а нечистотиите оставатъ на земята. 



Презъ тези два процеса на пречистване и вие требва да минете. Некой пжть ще 
попаднете при най-неблагоприятни условия, напримеръ когато ви дойдатъ 
нещастия. А нещастията сж процесъ на прецеждане. Вие изгубвате кдпцата си, 
богатството си, здравето си, жената си, децата си, приятелите си, това всичко е 
процесъ на прецеждане, потжване надолу. Вие не може да разберете какъвъ е 
смисълътъ на прецеждането, но требва да знаете, че на белъ светъ требва да 
излезете чисти, прозрачни. Когато дойде некой уморенъ пжтникъ при некой 
пречистенъ изворъ и уталожи своята жажда, тогава ще разбере защо човекъ 
требва да се прецеди. 

Всеки човекъ въ своя животъ е единъ изворъ, билъ той мжжъ, жена, свещеникъ, 
учитель и др. И ние требва да пиемъ отъ тези извори. Напримеръ некой казва: 
„Не ме обичатъ хората, не ме обича този-онзи." Азъ тълкувамъ тези думи така: 
„Ти искашъ да пиешъ отъ моя изворъ, чиято вода е мжтна, не съмъ се 
прецедилъ, затова ще почакашъ день, два, три и повече, докато се прецедя и 
като мина презъ некоя планина, тогава ще ти дамъ всичката своя любовь." 
Всички ще напуснатъ света, ще се изпарятъ и ще отидатъ до тези пластове, 
презъ които може да се пречистятъ. Човекъ когато умира, това е пакъ 
прецеждане. Той се подига до известно положение и пакъ по сжщия законъ на 
сгъстяването, той ще се върне наново, като некое новородено дете и майката ще 
пие отъ неговия изворъ. Това дете може некога да е било като неинъ 
възлюбленъ, но като се пречисти, дохожда като нейно дете. 

Като ме слушате, ще си кажете: „Това може ли да бъде?" Да, това е, което 
всекога става, а само невежите, които не разбиратъ този законъ, те не може да 
го поверватъ. Въ това отношение много животни разбиратъ живота много по- 
добре, отколкото ние. Напримеръ птиците си правятъ промивка, изглаждатъ 
перцата си, чистятъ се. Ще кажете: „Те си играятъ." Те учатъ първото изкуство, 
чистятъ си перцата. Наблюдавайте котката, когато мине презъ некое нечисто 
место, за да влезе въ къщата на своя господарь, изчиства си краката. Ще кажете: 
„Е, котка е тя." Да, но тя е по-умна отъ хората. Вие, като влизате въ Божия 
храмъ, съ чисти крака ли влизате? Требва да влизате като котката. Колко 
проповедници, свещеници, учители, съдии, влизатъ съ нечисти крака въ своя 
домъ, въ Божия храмъ, а следъ това казватъ: „Дошла чумата у насъ." Нема 
никаква чума, но нечистотии има въ този домъ. Следователно хигиена е 
необходима не само за здравословното състояние на нашето тело, но и на 
душата. Всички мои почитания къмъ лекари, които обръщатъ внимание на 
хигиената на телото, но требва да се качатъ на едно стъпало по-горе, требва да 
обръщатъ внимание върху хигиената на сърдцето. 

Напримеръ всички жени, мжже отиватъ на баня, некой пъть единъ пъть на 
месеца, другъ пъть - два пъти, некой - три пъти или повече, но колко отиватъ 
на духовна баня? Ще кажете: „Има ли духовна баня?" Да има, има духовна баня 



и душове има въ духовния свЬтъ. НЬкой отъ васъ, като отидатъ на баня, 
постжпватъ така: влЬзатъ въ водата, нагорещатъ се и отъ тамъ на студени 
душове. По-голЬмо безразсждство, по-голЬма грЬшка отъ това нЬма. Когато 
желЬзото се нагорещи и послЬ изведнъжъ охлади, то се втвърдЬва. Ако искате 
да хванете нЬкой ревматизъмъ, ако искате вашиятъ умъ, сърдце и душа да се 
втвърдятъ, правете такива душове. СлЬдъ такива разстройства, никой лЪкарь не 
може да ви помогне и у васъ ще започнатъ да се явяватъ различни болести. 
Природата казва: „Никога да се не правятъ рЬзкости, постепенно да се минава 
отъ едно състояние на друго". Това състояние да минавашъ направо отъ топло 
на студено и обратно е състояние на боговетЬ само, а не и на хората. Само Богъ, 
Който стои нависоко, може да слЬзе отъ високо на низко; само орелътъ, който е 
научилъ изкуството да лети, само той може да направи това. Но този, който 
нЬма крилЬ, който нЬма знания, да се не заема за такива нЬгца, защото ще си 
счупи главата. 

Искате нЬкой пжть да се качите на нЬкой аеропланъ, но не умЬете да го 
управлявате и ще паднете. Това прилича на нЬкой човЬкъ, който иска 
изведнъжъ цЬлъ свЬтъ да обича и си турва единъ студенъ душъ, но слЬдъ това 
опитва обратния резултатъ на втвърдяване на своята душа. Какъвъ ще бжде 
обратниятъ резултатъ? Недоволство и безсмисленость въ живота. Ще 
приличате на онзи богатъ американецъ, на когото бащата оставилъ 100 000 лева. 
Ялъ, пилъ, изпиталъ всички удоволствия и най-послЬ го хваща болестьта 
ипохондрия. Искалъ да се самоубие, но нЬмалъ доблестьта на този 
англичанинъ, съ когото се срЬщналъ въ Венеция, като пжтувалъ прЬзъ Италия. 
Този англичанинъ вижда една вечерь единъ италиански графъ, който взелъ 
единъ револверъ, турва го въ устата си, изважда го и пакъ го турва. Пита го 
англичанинътъ: „Какво искашъ да правишъ?" - „БЬхъ богатъ, но сега 
осиромашахъ, та искамъ да се самоубия." Англичанинътъ изважда пари, плаща 
му дълговетЬ и се самоубива вмЬсто графа. Но този ипохондрикъ американецъ 
не е билъ тъй доблестенъ. 

Като говоря за самоубийство, азъ разбирамъ да убиешъ въ себе си лошитЬ 
навици, а много хора нЬматъ смЬлостьта да се откажатъ отъ тЬхъ. Обичашъ да 
крадешъ, пусни куршума върху този си навикъ, убий този човЬкъ на кражбата 
въ себе си. Обичашъ да развращавашъ, пусни този куршумъ върху човЬка на 
разврата, който живЬе въ тебе, убий този порокъ, нека той умре, а ти живЬй 
освободенъ отъ него. Каква полза има отъ този развратенъ човЬкъ въ тебе? 
Единъ развратникъ, единъ крадецъ, то е единъ мършавъ трупъ, умрЬлъ волъ, 
умрЬло псе, умрЬлъ лъвъ, който може да разнася заразата, безъ да принесе 
нЬкаква полза. 

Този боленъ американецъ започналъ да посЬщава всички лЬкари, да иска 
тЬхнитЬ съвЬти. Харчилъ, харчилъ пари, но не могълъ да намЬри лЬкарството 



си, защото съвременната медицина не познава начини, по които да се лекуватъ 
такива болести. Най-после отива въ Ню-Йоркъ при единъ знаменитъ лекарь и 
го моли да му помогне. „Ще ти помогна, но ще направя условие съ тебе, че 
каквито методи да употребя за твоето лекуване, нема да протестирашъ." - 
„Готовъ съмъ да се подчиня на този договоръ", отговорилъ болниятъ. „Ще 
платишъ най-напредъ 25 000 лева за първия прегледъ." Дава парите. Взима го 
лекарьтъ на лечение и казва на помощниците си: „Направете операция на този 
боленъ, като му отрежете десния кракъ подъ коленото." Отрезватъ крака му и 
като се събужда, вижда се безъ кракъ. Съ това изчезва ипохондрията, започва да 
мисли: „Колко бехъ едно време щастливъ, можахъ да ходя по балове, да ездя на 
конь" и т.н. Едва дочаква да се яви лекарьтъ и като го посреща, изсипва всички 
епитети, които съвременната култура дава. Лекарьтъ му казва: „Ти сега си 
много инервиранъ, успокой се, а следъ две седмици азъ ще дойда при тебе да те 
видя." Въ това време болниятъ започва да плаче, да се моли или да го 
излекуватъ или да го убиятъ, това не е животъ. Лекарьтъ му казва: „Азъ ще ти 
направя единъ много хубавъ кракъ, съ който ще живеешъ много добре за въ 
бждеще, за който ще платишъ още 25 000 лева." Следъ това този американецъ 
се успокоилъ, изчезнала всекаква ипохондрия и заживелъ щастливъ животъ. Съ 
това, той се научилъ да познава какво е чистота. 

И сега Господь по бойните полета реже крака, ржце, вади очи, реже носове, за 
да създаде една култура за въ бждеще, култура на любовьта, но не такава 
любовь, каквато сега разбиратъ, а любовь, която да даде разширение на нашата 
душа, да сближи хората и да даде възможность на всека душа да се развива тъй, 
както е необходимо. Господь ще приложи вече своя Божественъ планъ. Какъвъ 
е този Божественъ планъ? Ние сме предназначени да имаме такава чистота, 
каквато е тази на ангелите. Какво е ангелъ? Сжщество, което знае да изпълнява 
волята Божия, сжщество, което не може да подкупите съ никакви блага. Ще 
дойде този висшъ духъ, този ангелъ при некои бедни хора, ще изпълни своята 
мисия и пакъ ще се върне при Бога, а сегашните хора готови ли сж да служатъ 
на Бога? Не сж. Защо? Защото не сж чисти въ душата си. 

Ето защо Христосъ казва: „Блажени чистосърдечните, защото ще видятъ Бога." 
Ако сж чисти хората, Божествениятъ духъ ще мине покрай техъ и те ще го 
видятъ. Ако не видимъ Бога, какъ ще го познаемъ? Чудни сме много пжти, като 
искаме да видимъ Бога. Всеки може да види Господа, ако не повече, то поне три 
пжти въ живота си, но за това се иска чистота. Живели ли сте поне 10 години 
презъ живота си въ чистота? Но ще кажете: „Добре, но ако живеемъ въ едно 
общество отъ благородни хора, но като сме при такива грешници, каква 
чистота може да има?" Ако е така, значи и вие сте грешници, защото вие сте 
хора, живеете между грешници и такива сте. Какво е грехъ? Грехътъ показва, 
че ние сме бедни. Ще кажете: „Защо Богъ е допусналъ греха?" Защото Той е 
силенъ. Ако беше страхливецъ като насъ, немаше да допусне греха. Когато ние 



се окажемъ безсилни да оправимъ света, Богъ ще слезе отгоре и ще го оправи, 
и то най-много въ 100 години. Това е единъ Божественъ день. 

Ще кажете: „Е, 100 години, толкова много!" Многото или малкото, дължината 
или кжсотата, това сж неща психически относителни. Минутата може да ви се 
покаже много дълга, а годината много кжса, зависи отъ много обстоятелства. 
Допуснете, че сте осждени на обесване следъ една година. Тази година ще ви се 
види много кратко време. Очаквате ли некой вашъ любезенъ и 5 минути ви се 
виждатъ часове. Следователно понятието за време е относително въ нашето 
съзнание, зависи отъ интензивностьта на нашите схващания. Когато говоримъ 
за Божиите закони, ние имаме само едно субективно схващане и за да 
разберемъ реда на нещата, ние требва да влеземъ да живеемъ въ всички хора 
едновременно. За да разберемъ какво сж хората, требва да влеземъ и въ най- 
висшите и най-нисшите слоеве и само тогава ще имаме едно познание за 
човечеството. 

Христосъ казва: „За да може да влезете вжтре въ човечеството, да имате 
правилни схващания, требва непременно да бждете чисти, защото само 
чистиятъ човекъ, като слезе долу, той ще има имунитетъ, той нема да се 
заразява отъ никакви болести." Така казватъ и окултистите. Когато човекъ е 
чистъ по умъ и сърдце, никаква сила не може да му въздействува и 
следователно силата на вашата воля, силата на вашето сърдце, на вашия умъ ще 
се обуславя отъ тази вжтрешна физическа, духовна и Божествена чистота, която 
имате. 

Това, което ви казвамъ, може да го проверите, не говоря само на теория. Ще 
питате: „Какъ може да се провери?" - Много лесно. Напримеръ онзи, който ще 
присажда некое растение, пита какъ се присажда и се научва. Взима една малка 
пжпчица, едно клонче отъ некое хубаво дърво и го турва подъ кожата на некое 
по-просто. Но требва да се знае, че не на всеко време се присажда, а само 
тогава, когато има сокове. Тези сокове се казватъ „млъзга". Следъ като турите 
тази пжпчица подъ кожата на това растение, това ново клонче ще придобие 
новъ животъ. Така ще заживее у васъ и всека добра мисъль, все по сжщия 
законъ. При това присаждане, при това цепване ще има болка, но безъ това не 
може. Всекога, при процеса на чистенето, има два вида страдания: При единия 
видъ страдания настжпва облагородяване, а при другия - озлобление, 
ожесточаване. Вториятъ случай е, когато ние слизаме вжтре въ живота, при 
което се ожесточаваме, ставаме груби, искаме да разрушимъ света и по този 
начинъ на присаждане сж се родили всички престжпници, защото те, като не 
разбиратъ закона, спрели сж се въ една посока, а е требвало да слезатъ до 


дъното. 



Такъвъ е случаятъ съ онзи пжтникъ, който е пжтувалъ нощно време презъ една 
пропасть и падналъ тамъ. Успелъ да се залови за единъ клонъ и така е 
престоялъ закаченъ за клона цели 7 часа, презъ което време е прекаралъ най- 
ужасно състояние. Започналъ да вика, да плаче и казвалъ: „Свърши се моятъ 
животъ, подъ мене има грамадна пропасть." Какво било неговото очудване 
обаче, когато на сутриньта вижда, че подъ него пропастьта, която той си 
въображавалъ, била само 15 см. Затова ако си падналъ, ако си грешенъ, падни 
до дъното. Азъ наричамъ падналите, грешните хора, тези които слизатъ 
надолу - герои, тези, които се качватъ нагоре, пакъ наричамъ герои, само че 
едните сж герои на падането, а другите - герои на качването. Едните сж герои 
на падането, защото като паднатъ, иматъ смЪлостъта да се качатъ, а тЪзи, които 
се качватъ, сж герои на качването, защото иматъ смелостьта да слизатъ. 
Разбирате ли тази дълбока философия на живота? 

Нькои казватъ: „Азъ не искамъ нито да се качвамъ, нито да слизамъ." Това е 
едно материалистично схващане. Когато ядете, не е въпросъ какво ядете, а какъ 
ядете. ТрЪбва да ядете съ приятность, съ удоволствие. ЧовТжъ, който не може да 
яде сладко, не може да бжде здравъ. Некои родители, майки наготвятъ на 
децата си месо, яйца, баница, а те сж все недоволни и недоволни. Виноватъ е 
вкусътъ, требва да има чистота въ вкуса. Такова дете требва да се подложи на 
гладъ. Нека майка му го остави да гладува 24 часа, 36 часа, 40 часа, 50 часа, ще 
види какъ ще обикне всека храна. Въ такива случаи най-малко 50% ще има 
подобрение у децата. Това е единъ общъ законъ въ природата и когато човекъ 
започне да изгубва смисъла въ живота, създаватъ се болестите. Те сж 
необходими за нашето пречистване. Най-напредъ изгубваме вкуса си и си 
казваме: „Е, какъ хубаво по-рано ядохме." Минатъ се 5-6 деня, тогава започваме 
да се радваме на изгубеното. 

Когато дойде въпросътъ за възпитанието, рекохъ, дръжте се за природата, 
вижте какво вършатъ въ нея растенията, животните, изворите, какво вършатъ 
горе облаците, а оставете всички английски, американски и други методи. 
Наблюдавайте какъ изгрева Слънцето, което единъ пжть виждате задъ 
облаците, черно, а другъ пжть ясно, хубаво. Така ви виждамъ и васъ често. 
Казвате: „Не съмъ разположенъ днесъ." Рекохъ, около вашето слънце има 
малко облаци, ще дойде буря, ветъръ и ще се проясни вашето слънце. Защо е 
този ветъръ? Срещамъ единъ господинъ, виденъ български търговецъ и го 
запитвамъ как мисли върху този въпросъ. Той казва: „Отъ опитъ ще потвърдя, 
че това е тъкмо тъй." Започна да разказва: „Въ живота си азъ не знаяхъ какво е 
несполука, всичко ми вървеше по медъ и масло. Ставамъ една сутрина и 
виждамъ, че половината ми тело е парализирано. Лекарите ми казаха да не 
работя 3-4 години нищо. Следъ това започнахъ азъ работата си, но първиятъ 
пжть изтубихъ 8 000 лева, а вториятъ - 2 000 лева и следъ това се окончателно 
излекувахъ." Тези изгубени 10 000 лева сж направили голема промена въ него. 



Той е требвало тези пари да ги даде на бъдни, на лекари или да бждешъ отъ 
нЪкого ограбенъ. Тези пари сж били една нечистота у него, те сж единъ цирей, 
който требва да се излекува, като за цельта лекарьтъ прави единъ разрезъ и го 
изчиства. 

Като казва Христосъ: „Блажени чистосърдечните," Той разбира хората безъ 
циреи. Сега потърсете всеки своите циреи. Ще кажете: „Немаме такива." Азъ 
не съмъ срЪщналъ досега човекъ безъ циреи, поне единъ, но все има. Ако некой 
нЪма циреи, нека дойде при мене, азъ гце му дамъ 1000, 2000, 5000 лева, ще му 
ги наброя веднага. Ще кажете: „Отъ где ще ги намеришъ?" Азъ ще устоя на 
думата си, стига да се намери такъвъ човекъ. 

Велико нещо е да признаешъ греха си. Що е религия? Съ този процесъ на 
религията ние ще требва да подигнемъ ума, сърдцето си нагоре. Що е 
присаждане? То е такъвъ процесъ, чрезъ който човекъ да се жертвува за 
другитЪ, да търпи всички несгоди, лишения, гонения и единъ день, всички тЪзи 
хора, за които той е направилъ нещо, да кажатъ: „Имахме единъ великъ човекъ, 
той направи много нещо за насъ и за нашия народъ. Той беше единъ изворъ, 
отъ който нашиятъ народъ уталожваше жаждата си." 

Сега на въпроса на думите Христови: „Блажени чистосърдечните." Какво 
подразбира Христосъ под думата „блаженъ"? Той разбира първо: стремежъ на 
човека нагоре. Второ: този стремежъ да е точно навреме, за да има 
съотвЪтствующъ стремежъ отгоре надолу. Сжщиятъ законъ дЪйствува и въ 
природата. Когато посеете едно ябълчно или житно зърно, не само то требва да 
има сила да расте, не само по-хубава почва му требва, но му требватъ други 3 
необходими елементи за растенето му, а именно: светлина, топлина и влага. 
Сжщото е и за човека. Требва да има стремежъ, но му трЪбватъ и тЪзи три 
Божествени елементи: топлина, свЪтлина и влага. Влагата, това е животътъ, 
топлината - Любовьта, свЪтлината - Истината. Нъма да ви ги тълкувамъ, 
защото ако започна да ви тълкувамъ що е Любовь ще отида много далечъ. Бихъ 
желалъ да дойдете съ мене, да повторите тази дума известно число пжти и то 
прЪзъ известно врЪме въ деня и ако това правите само нЪколко мЪсеци, тогава 
ще разберете какво нЬгцо е любовь. 

Като ме слушате, ще кажете: „Господинъ Джновъ говори каквото му скимне." 
ТурцитЬ казватъ за човЪкъ, който говори каквото иска, така: „Чокъ билямъ, 
чокъ...", т.е.: „Който много знае, много говори, той много страда." Сега искамъ 
да проверявате и опитате моята мисъль. Но ще кажете: „Къмъ какво да се 
стремимъ?" Посейте една ябълчна семка и наблюдавайте какъ тя ще изникне, 
какъ въ неколко години тя ще се оформи, а вие проучвайте всичко това. Затова 
и азъ ви рекохъ: „Посейте въ себе си думите „блажени чистосърдечните". Не 
считайте тази мисъль отвлечена, тя има отношение къмъ вашето тело, сърдце и 



умъ. Блаженъ е човекъ, когато има условия отдолу нагоре да се качва, а има 
условия и да слиза отгоре надолу и може да използуватъ тези условия. А 
чистосърдечни сж тези, които разбиратъ процеса на слизането и качването. 
Сърдце - значи центъръ, да знаешъ отъ кжде произлиза твоятъ животъ. 

Пжтувахъ единъ пжть отъ София за Варна. Българите иматъ обичай да питатъ 
за кжде пжтувашъ, отъ кжде идешъ и т.н. Хубавъ, обичай е, но когато често те 
питатъ - омръзва. Съдя въ едно купе, а въ сжщото неколко души български 
адвокати се разговарятъ по некои важни политически въпроси. Азъ съмъ се 
вдалъ въ размишления и наблюдавамъ природата. Единъ отъ господата ме 
запитва: „Отъ кжде сте?" - Рекохъ, отъ Слънцето. Казва: „Тогава, кажи какво 
има тамъ?" - „Тамъ има хора, но съ по-висша култура, тамъ хората не се боятъ 
и азъ съмъ дошълъ тукъ на земята." Господинътъ отговори: „Тогава и азъ съмъ 
отъ Слънцето." Да и вие сте, но не знаете, че сте дошли отъ Слънцето, а азъ 
зная, че съмъ отъ Слънцето. Некои питатъ: „Отъ кжде е Господинъ Джновъ?" - 
Отъ Слънцето. 

Въ живота има 7 елемента, азъ говоря само за единия елементъ, т.е. по-право 
само за неговото състояние. Старите окултисти го наричатъ елементъ на 
Слънцето, на Луната, на Сатурна, на Юпитера, на Венера, на Марсъ. Знаете ли 
какви сж тези елементи? Сатурнъ, Луна, Слънце, те сж процеси на сгжстяване. 
Сатурнъ значи да знаешъ какъ да се сгжстишъ, да преминепгь отъ едно 
състояние въ друго. Като дойдешъ до земята, следъ това ще започнешъ 
обратния процесъ на Юпитера, Венера, Марсъ и ще се върнешъ откждЬто си 
дошълъ, съ което ще направишъ единъ такъвъ кржгъ, какъвто правятъ 
кометите. Некои питатъ: „Защо се явяватъ тези комети?" Те иматъ 
предназначение. Защо се яви Халеевата комета? Всички предполагаха, че 
светътъ ще се свърши. Тя означаваше тази голема война, тази катастрофа, която 
дойде. Съ своята опашка тя казваше: „Азъ ида да очистя света." Това може да го 
приемете или не, безразлично е, казано е мимоходомъ. 

Христосъ казва: „Блажени чистите по сърдце." Първо нещо у човека е 
чистотата. За да поясня мисъльта си, ще приведа единъ примеръ. Единъ 
знаменитъ италиански художникъ искалъ да нарисува Христа и дълго време 
тьрсилъ субектъ, който да прилича малко на Христосъ. Най-после намерилъ 
единъ младежъ 20-21-годишенъ и го помолилъ да му позира и нарисувалъ 
образа на Христа. Следъ 3-4 години, у сжщия художникъ се явява желание да 
нарисува Иуда. Дълго време търсилъ лице, което да му напомни Пуда. Най- 
после намерилъ единъ младежъ, който му приличалъ малко на Иуда. 
Художникътъ го помолилъ, ако иска, да му служи за моделъ. Младежътъ се 
съгласилъ, но му отговорилъ: „Какъ така сега да ти служа като моделъ на Иуда, 
когато преди 4 години ти рисува по мене Христосъ?" Кжде е грешката сега, та 
въ едно и сжщо лице да се рисува и Христосъ и Иуда? Грешката е била у 



младежа. Въ продължение на 4 години младежътъ е живЪлъ толкова пороченъ 
животъ, та си изменилъ лицето. Тъй че, когато некой пжть човекъ се нахвърли 
върху некого, като този художникъ, той има право. Затова и ние требва да 
търпимъ. 

Ние требва да имаме търпението на онзи художникъ, който като изрисувалъ 
една картина и не можалъ да изрисува обущата на фигурата, помолилъ единъ 
кондурджия да ги направи. Кондурджията, като направилъ обущата, осмелилъ 
се да иска и други неща да поправи въ картината, но художникътъ му казалъ, че 
другото вече не е твоя специалность. У насъ требва да има смирение и да 
знаемъ коя работа е за насъ и коя не е. Ако дойде при мене една майка и ми 
каже начини за възпитание на децата, ще я изслушамъ най-внимателно. Ако 
дойде единъ сждия и ми покаже добъръ пжть, защо да го не слушамъ? Затова 
Христосъ казва: „Блажени чистосърдечните." 

Ако сме така чистосърдечни, ще забележимъ, че въ целия животъ работи 
единъ законъ на целесъобразность за нашето подигане. Не бързайте въ 
разрешението на всички въпроси. Чудни сж хората, като бързатъ и се 
безпокоятъ по-скоро да разрешатъ въпросите, защото имало много такива за 
разрешение. Та какво отъ това? Нема защо да се бърза. Ако единъ земледелецъ 
каже: „Имамъ цели хамбари жито, какъ ще го изямъ?" Нека се радва, че има 
толкова много жито, ще му послужи за повече години, ще яде колкото му 
требва. Така и вие, радвайте се, че ще имате толкова въпроси да разрешение, 
ще имате работа за повече години. Некои казватъ: „Като отидеме на небето, ще 
пиеме, ще ядемъ." Да, но и тамъ има работа, даже много повече, отколкото 
тукъ, гдето има и работа и трудъ. Затова казва Христосъ: „Елате при мене 
всички, които сте обременени, отрудени", а не: „които все работите". 

Първата тайна е да се научишъ да се прецеждашъ. Който е прецеденъ, който е 
научилъ вече това изкуство, готовъ съмъ да му услужа. Хубаво е направилъ 
Тарасъ Бульба, като изпращалъ двамата си сина, извикалъ ги да се боксиратъ и 
останалъ много доволенъ, когато синътъ му го набилъ. Така и Господь е 
доволенъ, когато вижда, че ние побеждаваме мжчнотиите. 

Некои казватъ, че не съмъ си служилъ съ български примери. Попаднаха ми 
некои български песни, отъ които ще представя некои характери. Първата 
песень е „Янка и Петъръ". Янка е жена недоволна отъ своето богатство и търси 
щастието на сърдцето си. Дочува я Петъръ и й предлага да бегатъ. Тогава тя 
обира мжжа си, натоварва богатството си на 3 коня и бегатъ презъ гората. Тя 
заспива на Петрови скути и като заспала, Петъръ избегалъ, защото той билъ 
много чистъ. Следъ това тя започва да плаче, да вика: 


Боже ле. Вишни Господи, 



Горо ле, разстави ми се. 

Бодо ле, достави ми се, 

Петре ле, обади ми се! 

Нито се гора разстави, 
нито се вода достави, 
нито се Петъръ обади. 

II песень 
Балю и Вела 

Вели се дремка додрема. 

Та па си Вела полегна 
на Балювите скутове 
и си сладко заспала. 

Нали е Балю декрия, 
извади остри ножици, 
та си скутове отреза. 

Ограби злато и сребро, 
па си отъ Вела побягна. 

III песень 

Кирушка и Стоянъ 
Видишъ ли оназъ рътлина? 

Задъ нея село големо. 

Тамъ имамъ либе и друго - 
съсъ малко мжжко детенце. 

Кирушка си му думаше: 

Стояне, проклетъ Стояне, 
какъ си ме хитро измами, 
нЬмашъ ли братче по-малко, 
та нему да ме дадете. 

Не требва да сж такива българите, каквито сж описани въ народната поезия. 
Тези хора сж имали смелостьта да опишатъ характерите тъй, както сж. 
Изобилствуватъ ли тези неща, не може да бждемъ чисти. Това не е осжждане, 
далечъ е отъ мене тази мисъль, но констатирамъ само факта и всеки требва да 
знае чистъ ли е или не. Какъвто и да си, деецъ отъ некоя политическа партия, 
сждия, свещеникъ, учитель задавайте си въпроса: „Чистъ ли съмъ или не? 
Извършилъ ли съмъ своята длъжность, както требва?" Ако си мжжъ, то чистъ 
ли си по отношение къмъ жена си и обратно; дъщеря или синъ, чисти ли сте по 
отношение къмъ родителите си? А сега казваме: „Толстой тъй казалъ, Викторъ 
Хюго тъй казалъ, Зола и т.н." Тези хора наистина много хубаво сж казали, 
моите почитания къмъ техъ. Хубаво е всичко, но требва да прилагате тези неща 
въ живота, а чистотата ще дойде само при едни велики убеждения. 



Кога ще дойде чистотата? Когато човЪкъ започне да мисли, че не умира. ПрЪди 
нТжолко дни дойдоха при мене трима младежи: единъ музикантъ, другиятъ се 
учи за лТжаръ, а трЪтиятъ - съ различни убеждения. Първиятъ казва: „Дотегна 
ми животътъ, искамъ да се самоубия." Питамъ го: „Ти ли създаде този животъ, 
ако си го ти създалъ, отнеми го." Ще бждешъ по-голЪмъ герой, ако издържишъ 
всичко. Музикантинътъ казва: „На мене не ми върви, каквото и да направя, не 
ми излиза." Рекохъ му: „Ти си много сухъ, влага ти тръбва да тебе." А какво 
значи влагата? ТрЪбва да обичашъ хората. ТрЪтиятъ казва: „Съ мене всЬкога е 
противното, каквото искамъ, обратното излиза." Рекохъ му: „Ти страдашъ отъ 
много мочурлуци, трЪбва да се канализирашъ, да станешъ по-сухъ." Станете 
тримата една тройца и взаимно ще си помогнете. 

БесЬда, държана на 29 априлъ 1917 година 

СЪЧЕТАНИЕТО 
(Което Бог е съчетал) 

"И тъй, онова, което е Бог съчетал, человек да не разлъча."Марка 10: 9 


Сега да се повърнем към онова, което Бог е съчетал. 

Аз вземам тези думи в много широк смисъл, т.е. така, както Христос ги е 
разбирал. Те обхващат целия човешки Живот във всички негови проявления. 
„И тъй, онова, което Бог е съчетал, човек да не разлъча." Всяко страдание в 
Живота произтича от това разлъчване. Няма защо да аргументирам това, всеки 
може да го провери на опит. 

Когато се разлъчвате от вашия мъж, от вашата душа, от вашите братя и сестри, 
приятели, от вашата къща, от вашето отечество, вие сте скръбни. Защо? 

Думата отечество има малко по-друго значение от това, което хората разбират. 
Под отечество хората разбират дом, фамилия, но това, което на Земята е 
фамилия, на Небето е отечество, Божествен дом. Съвременните хора под 
разлъчване разбират разлъчване само между мъж и жена, т.е. това, което 
наричат парясване. Под разлъчване се разбира отлъчването на всяка мисъл и 
желание от твоя ум и сърце. Когато отлъчиш от своя ум една добра мисъл и от 
своето сърце едно добро желание, ти вършиш престъпление. 

Не изхвърляй навън това, което Бог е съчетал. 

Упражненията, които ви дадох миналия месец, имат връзка с този велик закон. 
В първото предложение вие казвате: „Така да изгрее моето Слънце в моята 
душа."Защо? Както Слънцето във физическия свят е причина за растенето в 
Природата, както то, изгрявайки на хоризонта, освежава Природата, така и у 
човека има едно Слънце, което изгрява и го освежава. Когато лъчите на 
естественото Слънце огреят пустинята, те сгорещява само пясъка и ако пътувате 
бос по него, той ще ви изгори. Ако лъчите му падат върху една почва, богата със 
семенца, те донасят блага, развиват тези семенца, създават Живот и ако 
пътувате през такава местност, изпитвате приятност. 




Ако и вашето Слънце изгрява по същия закон, то вие ще опитате и ще видите, 
че всичко тук е много вярно. 

Ако вие сте разлъчили това, което Бог е съчетал, вашето Слънце ще изгрее като 
в пустинята и ще се образуват топли и горещи течения. Виждали ли сте как 
лятно време хората се разсъбличат, задъхват се, горещо им е? Тази горещина се 
дължи на това, че има недостатъчно растителност. Защо трябва да изгрее 
вашето Слънце? За да възрасти у вас всичко, което е Добро. 

Сега, към първото предложение от упражнението ще добавите следното: „Така 
да изгрее моето Слънце в моята душа и да обнови моето сърце." Ще добавите и 
към предложенията за следващите лица по някои нови думи: 

(2 лице) : Можеш! - Така да изгрее Божието Слънце в мен и да обнови моята 
душа. 

(3 лице): Може! - Така да изгрее Слънцето на моя дух и да обнови моя ум. 

(1 лице мн. число) : Можем! - Така да изгрее Слънцето на нашите Ангели и да 
обнови нашите сърца. 

(2 лице мн. число) : Можете! - Така да изгрее Слънцето на великия Господ на 
Мира и да обнови нашите души. 

(3 лице мн. число) : Могат! - Така да изгрее Слънцето на всички Слънца в 
нашите духове и да обнови нашите умове. 

Цял месец ще се работи за обновление на сърцето, душата и ума. Това е 
смисълът на стиха: „Туй, което Бог е съчетал, човек да го не разлъча." Това е 
законът, към който сега се връщате, за да турите съгласие между сърцето, 
душата и ума си. Всеки, който е направил разлъчване на това, което Бог е 
съчетал, той е изгубил тази хармония. 

Има много жени, на които мъжете са умрели, но някои от тях са живи, макар че 
хората ги смятат за умрели и обратно - има жени умрели, но те са живи. Тъй 
че, според моето схващане, някоя жена може да е жива, но тя отдавна е умряла 
и стои вкъщи, тъй както в някоя зоологическа градина стоят изоставени скелети 
или както в някои музеи стоят препарирани птици. 

Турците при такива случаи казват за ибрет. Така аз разбирам посланието на 
апостол Павел, който казва: „Да не приемаш вдовица по-долу от шестдесет 
години." Числото 6 е число на Любовта. Павел показва, че такъв човек още не е 
за работа. Затова младите вдовици трябва да се женят и да отглеждат деца. Това 



е велик закон. Думата женене значи Живот. Съвременните хора не разбират 
Живота, понеже не разбират духовния смисъл на нещата. Имате дете, което не 
яде; майката счита, че е болно и се безпокои. А какво ще кажете за дете, което 
престава да пее? Ами за дете, което престава да се моли? 

Човек, който престава да яде, да пее и да се моли, е болен. Яденето се отнася 
към тялото, пеенето - към сърцето, молитвата - към човешкия ум. Някои 
философи казват, че човек не трябва да се моли. Казвам: някои микроби са 
влезли в ума ти, затова си болен. 

Разбира се, вие трябва да правите опити. Вие сега сте в една Школа. Не ви 
казвам, като отидете вкъщи, да изхвърлите всичко. Не ви уча да изхвърляте 
всичко, а да го използвате. Н съвременните хора, като имат парцали, събират ги 
и от тях правят черги. Нмате тор - наторете нивите си. 

Н тъй, поставете си за задача да се върнете към думите „Това, което Бог е 
съчетал, човек да го не разлъча." В какво се състои това съчетание? Съчетанието 
между Слънцето и човека се обуславя от пет сетива. Ние можем да влезем в 
съчетание със Слънцето чрез нашите очи. Ако повредим очите си, ще се лишим 
от това благо. Ако повредим обонянието си, няма да влезем във връзка с 
миризмата на плодовете, които Слънцето създава. Ако вкусът ни е повреден, 
няма да разберем това вътрешно благо, което се съдържа в плодовете. Очите си 
трябва да пазим чисти. Как се развалят очите? Някоя жена, когато изгуби мъжа 
си, плаче, плаче за него и очите и отслабват. Защо трябва да плаче? Този същия 
мъж по-рано тя не го е искала, а сега плаче за него. Според моето схващане, 
плачът не е естествен в това отношение. Плачът трябва да бъде израз на едно 
смекчаване на сърцето. Плач, който не произвежда смекчаване, е без благо. Ще 
ви приведа следния пример за изясняване на мисълта: осъдили един крадец за 
кражба на двадесет и пет лева на тригодишен затвор. Адвокатът, който го 
защитавал, казал: - Той не е направил кражбата умишлено; ако беше крадец, на 
същото място имаше десет хиляди лева, които също щеше да вземе. Крадецът, 
като чул това, започнал да плаче. 

- Защо плачеш? - запитали го съдиите. 

- Защото не можах да взема десетте хиляди лева. 

Мнозина сега плачат не за това, че са откраднали двадесет и пет лева, но че не са 
видели десетте хиляди лева, за да ги вземат. Често някои плачат и казват: 
„Съжалявам, че нямам това, нямам онова." Казвам: съжалявате, че не сте взели 
десетте хиляди лева. Знанието е необходимо дотолкова, доколкото може да ви 
принесе полза. Многото хипотези и философски теории са необходими 
дотолкова, доколкото представляват гимнастика на ума, но за Живота е 



необходимо същественото, защото то внася всякога здраве. Мир и една 
вътрешна Радост. 

И тъй, по аналогия ще разсъждавате: така, както Слънцето поражда извори в 
света, гори, планини и всички блага на Земята, така и вашето Слънце, когато 
изгрее в сърцето ви, по същия закон ще създаде всички блага. Само ще трябва 
разумно да работите. Вие сте господари на вашия Живот и няма сила, която да 
ви противодейства. Защото Бог, който е турил тези неща в съчетание. Той се 
грижи, за да пази това равновесие. Всяка мисъл, добра или лоша, която се 
породи у вас, предизвиква голяма борба. У вас едновременно се борят две 
разумни сили - и едната, и другата ви казват как трябва да постъпвате. 
Разумният Живот е потребен за вас, а не за обществото. Обществото е условие 
за индивида. Христос казва, че човек не е създаден за съботата, а съботата за 
човека. Човек не трябва да става роб на обществото. Обществото е условие за 
развитието на индивидуалната душа. Колективните общества са единици, 
събрани в едно. Питате защо Бог създаде света. Създаде го за вашата душа. А 
вие казвате: „Нека се подобри обществото и светът!" Ако всички хора са здрави, 
ако пеят и ядат, а ти не си добре, какво ще те ползва този свят. Каква полза, че 
има много Ангели и светии? Светът ще се подобри, когато ти се подобриш. 

Когато говоря за обществото, разбирам вътрешното у човека. Никога не казвай: 
„Какво мога да направя аз?" Развалата в света как е дошла? Все от хората, от 
индивидите. На някоя парижка дама и дошло на ума да си сложи перука и 
гледаш след време всички други тръгнали по пътя и. На някоя дама и до ттт ао на 
ума да си направи тясна рокля - всички подпре и тръгват все с такива; или 
решила да носи широка рокля - всички отанали иподражават. На някой мъж 
му се дощяло да и ушие панталони с широки маншети - въвежда се тази мода и 
всички тръгват подпре му. Един дава пример на много. Не мислете, че всичко 
това, което вие правите в света, няма последствие. Има последствие и за вас, и за 
другите. Затова Христос казва: „Не бойте се, Отец ваш е благоволил да ви даде 
Царството Си." 

За да бъдете силни, трябва да възстановите у вас това съчетание. Тази 
дисхармония, която съществува във вас, трябва да я обновите, защото у вас има 
много мисли, които ви смущават, има много противоречия. Например задавате 
ми въпроса какво ще бъде бъдещето ви. Някой път казвам: „Не мога да ви кажа 
нищо." Защо? Защото виждам, че някому бъдещето е много лошо. Един 
калугер бил много набожен и правел по петстотин поклона. Друг един калугер, 
като го видял, познал, че е много набожен. Първият се чуди как са го разбрали, 
а не се досеща, че от многото поклони, които правел, пръстите му хванали 
мазоли. Тъй че, всеки има мазоли в себе си и от тези мазоли може да се познае 
какво прави. 



Христос казва: „Вие, жените, трябва да се повърнете към първото си 
положение!" Към кое положение? Към положението да се храните с плодовете 
от Дървото на Живота. Дойде ви една горчива мисъл, едно горчиво желание - 
това е от дървото на познание на доброто и злото. Каквато и мисъл да ви дойде, 
веднага я отхвърлете и поставете друга добра на мястото и! Мразиш някого; не 
се старай да махнеш този човек или да го избегнеш, а намери друг някого, 
когото да обичаш. Светските хора по-добре разбират този закон. Например 
някой мъж не обича жена си и намира друга, която да обича. Същият закон е и 
при светските жени: не обича мъжа си - обича някого другиго. Не може да се 
избегне тази реакция в света. Не мислете, че вие постъпвате по друг начин. Ще 
кажете, че такива неща у вас няма. Законът е такъв. За да го избегнете, ще 
прилагате всякога противното. Ще кажете, че това е криво учение. Ако е криво, 
няма какво да се говори за него. Турете правото напред, а кривото да остане 
негова сянка. 

От всичко това можете да се научите как да изправяте настроението на мъжа си 
и как да поправяте вашето настроение. А вие какво правите? Обърнете се към 
Бога и се молите: „Боже, вземи този мъж или мен вземи, за да се освободя от 
него!" Но вие не знаете, че и тогава няма да сте свободни, защото ако той 
замине, за вас ще бъде още по-лошо. От спиритизма има много примери, 
които потвърждават това. Например един мъж, който не живеел добре с жена 
си, се освободил от нея и се оженил за друга. Но първата му жена, макар и 
умряла, успяла да изгони втората. Когато някой каже, че не може да живее с 
мъжа си или с жена си, то значи, че има някой умрял мъж или умряла жена, 
които им пречат. Умрелите мъже и жени имат голямо въздействие, затова 
Христос казва: „Това, което Бог е съчетал, човек да го не разлъча." Когато човек 
влезе в тази Божествена хармония, ще изчезнат всички недоволства от Живота, 
защото сега хората не са на местата си. А сега аз срещам мъже, жени, които таят 
подозрителност. Например казвате за някого, че не е искрен. Ако не е искрен, 
как може да се противодейства? Аз имам събрани доста картини все от 
характери без съчетание, без музика. 

Във второ лице на глагола мога вие казвате: „Можеш! - Така да изгрее Божието 
Слънце в мен и да обнови моята душа." Под думата душа в този смисъл се 
разбира границата на вашия свят, това, което е оформено вътре във вас, всички 
възможности, които се крият у вас. Защото Слънцето е вътре у вас и само това 
Божествено Слънце е в сила да обнови тази голяма и обширна душа. Вие 
понякога мислите, че сте много малки, или пък се чудите какви сте. Вие не сте 
виждали колко е голяма вашата душа. Всяка от вас има три лица. Например да 
вземем някоя на име Мара: има една Мара на физическото поле, има една 
между Ангелите и една в Божествения свят. И трите Мари са свързани, но като 
ми говорите за някоя от тях, аз питам за коя Мара ми говорите. Истинската 
Любов се състои в това да обичаме и трите Мари. Някой мъж дойде и обича 



само едната; вие казвате: „Не може, трябва да обичаш и трите!" Жената пък 
обича само едното лице у мъжа си - това, което е на физическото поле. И за 
такава жена или мъж казват, че са хора без сърца. На Мара сърцето и е между 
Ангелите.Това значи да познаваш душата на един човек! И тогава ще почнете да 
гледате на хората малко по-другояче. Когато познавате човека, който е на 
физическото поле, когато познаете човека, който е между Ангелите, когато 
познаете човека, който е в Божествения свят, тогава ще разберете какво велико 
нещо е човекът. Когато казвате: мога, можеш, може, това са трите ви лица: вие, 
т.е. аз, ти и той - аз, който съм тук; ти, който си между Ангелите, и той, който е 
при Бога. Човек и Ангелите съставляват една двойка, а Бог показва посоката, в 
която Ангелите трябва да се стремят. По този начин се образува триъгълник - 
първата геометрическа фигура. 

Когато дойдем до множественото число на глагола мога, ние казваме: можем, 
можете, могат. Като кажем можем, значи, че ние, всичките хора, цялото 
човечество на Земята, можем. Можете означава вие. Ангелите, които сте горе. 
Могат означава всички Богове, които са горе. Ако така схващате тази дълбока 
мисъл, във вас веднага ще започнат да се събуждат тези висши чувства, ще 
започнат естествено да растат и тогава всички около вас ще бъдат разположени 
и ще ви обичат. Не могат да ви обичат хората, ако не обичате и вие. 

За да се разтвори цветът, трябва Слънцето да изгрее. Когато твоето Слънце 
изгрее, непременно цветът на твоята душа ще се разтвори. Когато Слънцето на 
твоя дух изгрее, тогава и твоят ум ще се разтвори. Това е съвременната 
философия: да съблечете всички тези черупки. Казвате: „Много мъчна е тази 
философия, с толкова много черупки сме!" Вземате един орех, хвърляте му 
черупките и тогава виждате колко голям е той. Някои хора са много големи, но 
хвърлете обвивките им и ще видите тяхната големина. Вие трябва да се 
придържате към такова учение, което има вътрешно съдържание. Вие сте в 
едно напрегнато състояние и казвате: „Какво ли ново ще ни се каже?" Не 
мислете какво ново ще ви се каже, но мислете как да приложите това Учение по 
отношение на вас. Колар минава покрай някое дърво и си казва: „Ех, каква 
хубава ос за колелата ще си направя от това дърво!" Минава някой дървар 
покрай това дърво и си казва: „Каква хубава греда мога да направя от това 
дърво!" Минава някой воденичар покрай някой извор и си казва: „Каква хубава 
вода за воденицата ми!" Така и вие, като минете покрай едно дърво или някой 
извор, помислете си за какво можете да го използвате. 

Които от вас са правили опита от миналия месец, забелязали ли са някакви 
резултати? Имате ли апетит? У вас първо трябва да се възстанови хармонията 
между яденето, пеенето и моленето. Избягвайте самоосъждането. Схванете ли, 
че има една грешка у вас, поправете я; не се осъждайте, но се изправете. Ако 
схващаш, че имаш грешка, и не я поправиш, това не е правилно схващане. 



Наблюдавайте сутрин какъв е цветът на Слънцето. Когато цветът е много червен 
и това ви направи впечатление, значи, че вие сте много преситени от Живота. 
Ако при изгряването на Слънцето забележите един облак, това показва, че 
върху твоето Слънце има облак и затова гледай да го премахнеш. Например 
някога не си разположен, не обичаш някого - ти имаш такъв черен облак върху 
твоето Слънце. Господ го вижда и казва: „Върху Слънцето на Мара има черен 
облак." Гледайте от всички неща да добиете една приятност, едно детинско 
разположение, а не да мислите, че много сте живели, много сте страдали. Един 
вол, който е носил много товар и всеки ден е изяждал по петдесет тояги, какво 
знае? Знае само законите на тоягите. Ако един вол двадесет години наред е 
работил добре и господарят му го е гладил по гърба, какво знае? Знае само да го 
гладят и нищо повече. Колко пъти ще виждате върху Слънцето черни облаци, 
но всеки ден то ще носи за вас благословение, нови мисли, нови желания. 
Разбира се, това Слънце е само обект на тези слънца, които у вас изгряват - 
Слънцето на сърцето, на душата и ума ви. Някои ви питат какви са тези слънца. 
Това ще си го пазите за вас. Ще направите един опит и като видите резултата, 
тогава ще го кажете и на други. Ако не проверите сами, и при най-малкия 
неуспех ще си мислите, че всичко това не е вярно. Напредвай по малко, но това 
малко, в което успееш, да е сигурно! 

Сега ще ви дам няколко допълнителни изречения към молитвата, която ви бях 
дал: 

Вярвам в Тебе, Господи, който си ми говорил в миналото. Ти си вложил в мен 
всички добри семена на Живота ми. 

Вярвам в Тебе, Господи, който ми говориш сега. Ти възрастваш Доброто в мен. 

Вярвам в Тебе, Господи, който ще ми говориш в бъдеще. Аз ще се радвам в Твоя 
Живот. 

Думата Твоя е съдържателна. Тя разбира обединение на тези три принципа. В 
буквата Т вертикалната линия представлява мъжа, а хоризонталната 
представлява жената. Те се стремят да се обединят или има стремление между 
активното и пасивното състояние, между двете велики Сили, които работят в 
света. А буквата в е принципът на обединението, начинът по който се работи. 
Тъй, както се работи в този свят, ние трябва да се радваме. Казвайте: „Аз ще се 
радвам в това, което Ти приготовляваш!" Може да кажете, че сте като онзи, 
който вярва само като му се дават пари. Когато му дам пари, няма защо да 
вярва, понеже е свършен факт вече. 

Казвате много пъти: „Какъв ще бъде моят бъдещ живот?" По какъвто начин 
сутрин станеш и кажеш „това ще направя, онова ще направя", такъв ще бъде и 



твоят бъдещ живот. Казваш: „Аз ще го смажа него!" - В бъдеще ще те смажат и 
теб. Като кажеш, че ще направиш добро някому, то значи, че за в бъдеще на теб 
ще направят добро. Трябва да бъдете добри и весели, защото най- велики тайни 
ви се откриват със страданията. 

Светските хора се радват и веселят, а духовните хора си придават една 
сериозност и с това дават вид, че си налагат сериозен живот. А под духовен 
човек се разбира всеки, който живее съзнателно. Ще ви дам пример за истински 
духовен човек: един майстор-зидар давал наставление на чираците си как да 
вдигнат един голям камък върху къщата, но като показвал, камъкът паднал 
върху ръката му и му откъснал един пръст. Той се обърнал към Бога и казал: 
„Благодаря ти. Боже, че не ми се откъсна цялата ръка!" Който гледа така на 
нещата, той е духовен. 

Сегашните жени трябва да образуват една велика атмосфера, трябва всички да 
си помагат. Гледайте всички да имате вътрешно разположение и да сте доволни 
от малкото, което имате. Слушал съм някоя жена да казва за друга: „Тя не ме 
посрещна добре." Как ще те посрещне добре, когато мъжът и я бил и със сина 
си е имала неприятности. Затова духовните хора трябва да имат добри мисли за 
другите. Ако казваме за някого, че той е добър, с това действително ще го 
подобрим. 

Ще учите закона на подмладяването. То е Възкресението. Няма да казвате: 
„Остаряхме", а ще казвате: „Млади сме, ние отсега нататък ще работим!" Няма 
да казвате: „Ще умра", а ще казвате: „Намислих да си направя нова къща." 
Изгубил си парите си - ще кажеш: „Дадох ги на банката." Тълкувайте нещата в 
прав смисъл. Един ден учениците на Христа, като минавали покрай едно 
умряло куче, казали: „Колко лошо мирише!", а Христос казал: „Колко хубави 
бели зъби има то!" Пази се от това, не казвай колко лошо мирише, а си измий 
ръцете. Да си миеш ръцете значи да си правдив. Само така ще се оправи светът. 
А докато научите проявленията, които хората имат, се искат много години. 


3 май 1917 г. четвъртък 



1917_05_06 Взимане и даване 

ВЗИМАНЕ И ДАВАНЕ 


„Крадецътъ не иде, освенъ да открадне, да заколи, и да погуби: азъ дойдохъ, за 
да иматъ животъ, и да го иматъ преизобилно. " (Ев. отъ Йоана, гл. 10, ст. 10) 

Думата „крадецъ" е обикновена дума, съ която сте запознати всички. Кой ли 
отъ вас не е училъ това изкуство, когато е билъ дете? Малко пжти ли сте пипали 
кутията съ захарь на ватттитЪ майки, малко ли сте вадили кесиите отъ джебоветЪ 
на вашите бащи, малко ли сж ви заварвали на чуждите ябълчни или орехови 
дървета? Но Христосъ не говори за този родъ крадци, тЬхъ Той оправдава. Този 
крадецъ, за когото говори Христосъ, Той го определя съ три сжгцествени 
качества: той иде да открадне, да заколи и да погуби. Интересно е 
произхождението на крадцитЪ. Когато децата се раждатъ, тЪ се раждатъ съ 
стиснати ржце, а когато умиратъ, ржцете имъ сж отворени. Но стискането на 
ржката може да има двояка смисъль. Когато на нЬкого покажемъ юмрука си 
насреща му, това подразбира известна идея, която е скрита вжтре въ самия 
субектъ. 

Думата крадецъ е съдържателна, тя произтича отъ санскритската дума, на 
която коренътъ е „кор" (сог). Този коренъ означава причина и последствие, 
тъмнина, дисхармония. Турците казватъ на тази дума „кара", „карасъ", съ 
коренъ сжщо какъвто е този на индийската дума „карма" или както ние казваме 
„сждба". Но думата „сждба" не означава този дълбокъ смисълъ, като причина и 
последствие. Това, което отличава тъмнината отъ светлината, това сж две 
качества, съдържащи се въ тези две проявления на природата. Светлината 
всекога носи топлина съ себе си, едно отъ качествата й. Тъмнината, крадецътъ 
въ широка смисъль, отнима тази топлина. Вечерно време, като залезе слънцето, 
веднага усещаме една хладина. Тъмнината поглъща тази топлина, а въ 
топлината сж скрити елементите на живота. Въ следствие на това, като се 
поглъща топлината, растителното царство, за да задържи своето равновесие, 
взима топлина отъ земята, която започва да изпуща своята и затова вечерно 
време забелезваме тукъ таме известни течения. 

Ние отъ чисто физическо, отъ социално гледище разделяме дните на день и 
нощь. Съвременните хора казватъ: „Това е една култура." Азъ рекохъ: „Това е 
култура на тъмнина въ духовно отношение." Културни сж сегашните хора, но 
иматъ механическа култура, а подобни култури сж преходни, не сж 
сжществени. Култура, която взима повече, а дава по-малко, тя е култура на 
крадци. Когато хранишъ некое прасе, ставашъ три пжти презъ нощьта да му 



давашъ храна и прасето си казва: „Колко е добъръ моя господарь!" Но като 
дойде Коледа, турвашъ ножа на шията на това прасе, извиква то неколко пжти 
и опитвашъ културата на храненето. Това прасе е било като една фабрика, 
която е събирала материалъ за своя господарь. 

Крадците нЬматъ земно произхождение, произлизатъ отъ едни много 
възвишени сжщества, които сж научили хората да крадатъ, преди те да сж 
знаяли това изкуство. Човекъ, който се отдалечава отъ Бога, той губи отъ своята 
сила, топлина, светлина, той е въ процеса на отдалечаването. Христосъ 
определя въ какво се състои този процесъ. Първо: това, което имашъ, ще се 
открадне; второ: взематъ се и живи сжщества, като ги заколватъ, отниматъ имъ 
главата и ги погубватъ най-после. Въ света има три вида крадци. На 
физическото поле: които крадатъ каси, кесии на хората; други, въ духовния 
светъ: които крадатъ сърдца на хората и трети, въ умствения светъ, въ 
Божествения светъ: които крадатъ мислите на хората. 

Когато некои хора говорятъ за логика, за логическо говорене. Споредъ моите 
схващания, споредъ науката, която съмъ училъ, има три вида логика: логика на 
формата, логика на съдържанието и логика на мисъльта. Логиката на формата е 
единъ механически процесъ. Да ви прЪдставя една мисъль отъ тозщвидъ 
логика. Напримеръ човекъ е сжщество, което има два крака. Кокошката сжщо 
има два крака, следователно, кокошката е човекъ. По форма това предложение 
е верно, но по съдържание и по смисълъ не е верно. У религиозните хора има 
друга логика. Напримеръ не кои питатъ: „Какъ се спасяватъ хората?" Той 
отговаря: „Кръвьта Христова спасява и всеки, който е умитъ въ нея, той е 
спасенъ." Но питамъ азъ: тази кръвь, въ която си умитъ, действително Христова 
ли е? Това предложение не е верно по смисълъ. Требва да знаешъ тази кръвь да 
я превърнешъ, да й дадешъ смисълъ. Затова релиозните хора требва да 
разбиратъ духовния езикъ. Постоянно се говори за Христовата кръвь. Каква е 
тя? Тя е червена, а червенината е признакъ на топлина, топлина въ живота. 
Следователно азъ изваждамъ следното заключение: Христовиятъ животъ 
спасява хората, а не кръвьта. Кръвьта, това е само една емблема, една форма, а 
животътъ, облеченъ въ една обвивка на червенина, това е само единъ ефектъ, 
който показва, какъвъ е дълбокиятъ смисълъ на тази червена кръвь. 

Сега защо иде крадецътъ да открадне? Кражбата, това е култура на 
аристокрацията. Азъ ще ви говоря съ строга логика и по форма и по 
съдържание и по мисъль. Когато говоря на хората истината, говоря въ тези три 
логики, като при това логиката на мисъльта има преимущество у мене предъ 
другите две. Има и други четири логики, за които нема да ви говоря сега. Тъй 
че, когато туришъ въ този огънь, предъ тази логика една мисъль, ти ще знаешъ, 
каква е тя по съдържание, права или не, защото този крадецъ ще се [представи] 
предъ тебе като единъ интелигентенъ, благороденъ човекъ. Често насъ може да 



ни излъгватъ хората съ своята логика, напримеръ ние мислимъ, че хората 
когато плачатъ, страдатъ, но това е наполовина верно. Сълзите не сж всЬкога 
изразъ на едно страдание. 

Напримеръ на единъ селянинъ отъ българските села жена му не му 
позволявала да яде яйца, за което той презъ целия си животъ не ялъ яйца, но 
съжалявалъ за това нещо. Като умрела жена му, той си казалъ: „Слава Богу, 
сега поне свободно гце се наямъ на яйца до насита." Взема петь яйца, турва ги въ 
огъня да се печатъ. Въ това време пристигатъ неколко комшийки да му 
изкажатъ съболезнованията си. За да го не видятъ, че си пече яйца, той веднага 
ги изважда отъ огъня и ги скрива въ пазвата си. Започнали те да му говорятъ, че 
му дошълъ такъвъ голТ.мъ огънь на главата, какво нещастие го постигнало, 
особено като се има предъ видъ каква щастлива двойка представлявали те. Той 
имъ отговорилъ: „Да, огънь като огънь, дойде ми на главата, но този огънь, 
който е въ пазвата ми!" Това предложение по форма е много верно, но по 
мисъль не е верно, защото той плаче не за жена си, а плаче отъ яйцата, които 
парятъ въ пазвата му. 

Другъ примеръ за подобна логика. Въ Пловдивъ, въ евангелската църква, единъ 
отъ учениците, като четелъ библията постоянно плачелъ, отъ очите му 
постоянно сълзи излизали. Всички казвали, че отъ този ученикъ ще излезе 
добъръ проповедникъ. Този ученикъ презъ всичкото време все къмъ женското 
училище поглеждалъ, особено къмъ единъ отъ прозорците, гдето виждалъ една 
мома, която той обичалъ и я искалъ, а тя не му отговаряла, за което и той 
плачелъ. Да, много отличенъ проповедникъ ще стане! Отличенъ е, азъ го 
уважавамъ, защото той изразява чувството си къмъ тази мома, но отъ вънъ 
хората не разбиратъ съдържанието на неговата скръбь, на неговите сълзи. Той е 
правъ да плаче за тази мома. 

Още единъ примеръ ще ви приведа за тази съвременна логика на 
съвременните хора, на набожните хора. Често казваме за некого: „Много е 
религиозенъ човекъ, набоженъ, постоянно плаче и въздиша." Този случай, за 
който ще ви разкажа е билъ преди 20-25 години въ Русе, съ единъ български 
учитель. Единъ день той отива при единъ евангелски проповедникъ и му казва: 
„Братко, имамъ голема тжга на сърдцето си, ще се пукна." Проповедникътъ 
помислилъ, че този човекъ съзналъ греховете си и му казалъ: „Ела да се 
молимъ заедно." И започва: „Господи, прости му греховете уясни неговите 
мисли, неговото сърдце, защото съ това, този човекъ ще влезе въ нашата 
кошара." Проповедникътъ го пита: „Братко, кажи каква ти е тжгата?" - „Е, 
видехъ една мома много хубава, влюбихъ се въ нея и ако Господь ми помогне да 
се оженя за нея, ще повервамъ въ Бога, а ако не ми помогне, нема да повервамъ 
въ Него." - „Но може да не е за тебе тази мома," му казва проповедникътъ. - 
„Не, за мене е, и ако Господь не ми помогне да се оженя за нея, ще се самоубия. 



не мога да живея безъ нея," отговорилъ момъкътъ. Не се минаватъ и 1-2 
седмици, младежътъ отива при проповедника и казва: „Благодаря на Бога, че 
не ми помогна въ молбата, защото я видехъ на единъ балъ да играе съ единъ 
офицеръ." Съвременните религиозни вервания на хората сж отъ подобенъ 
характеръ. Турците иматъ за случая една хубава пословица: „Камъкъ, който се 
търкаля, темелъ не хваща." [...] (въ оригинала е оставенъ единъ празенъ редъ, 
вероятно е пропуснатъ текстъ.) 

За да бждемъ религиозни не значи, че требва да принадлежимъ къмъ една 
секта, къмъ една кошара. Ако единъ господарь има 10 000 овци, той може да ги 
тури въ 10 кошари, а не всички въ една. Когато започнемъ да мислимъ за 
смисъла на вжтрешния животъ, ние преди всичко требва да знаемъ, че като 
мислящи сжгцества, ние принадлежимъ най-напредъ на Бога, следъ това на 
човечеството, на своя народъ, на своя домъ и най-после на себе си. Така че 
когато некой ме пита: „Ти българинъ ли си," рекохъ: първо азъ съмъ мисляще 
сжгцество, което принадлежи на Бога, на човечеството, на своя народъ, на дома 
и най-после на себе си. Това е логическиятъ ходъ на нещата, ако искаме да 
разрешаваме правилно дълбокия смисълъ на нещата. „Азъ" - това е форма на 
земята. Ако азъ разбирамъ да посветя целия си животъ на това сжгцество, на 
своя стомахъ, то значи да нема смисълъ у мене за моето предназначение. „Азъ" 
това е една форма, която требва да бжде въ съгласие съ всички други форми, но 
въ всека форма требва да има съдържание, сила, т.е. това, което хората 
наричатъ воля. Подъ воля азъ разбирамъ вжтрешното съдържание у човека, 
сила, която може да се изяви при създаване на тези форми. Формата се създава 
за съдържанието и по отношение на тази логика, каквото е отношението на 
формата къмъ съдържанието, такова е отношението на съдържанието къмъ 
вжтрешния смисълъ на нещата. Съдържанието само по себе си се създава за 
вжтрешния смисълъ на нещата. 

Когато говори Христосъ за крадеца. Той разбира двояко тази дума. Той 
определя крадеца съ три качества: да открадне, да заколи и да погуби. „Азъ 
дойдохъ да имъ дамъ животъ и то преизобиленъ." Какво разбира подъ тези 
думи Христосъ, подъ думите „животъ" и „преизобиленъ". Подъ „животъ" Той 
разбира „воля", да се движишъ, да живеешъ и когато Богъ е създалъ първия 
човекъ отъ пръсть. Той му е вдъхналъ въ ноздрите животъ, да се движи, да 
живее. На еврейски думата „невешъ" значи да създава, да гради. Подъ думата 
„изобиленъ" човекъ разбира възвишения, съзнателния животъ, смисъла на 
живота, въ който тази воля требва да се изрази, да бжде насочена въ известна 
посока. 

Какво отношение може да иматъ тези три логики въ нашия животъ, защо ние 
требва да приложимъ Христовото учение не като теория, а като практика. Азъ 
рекохъ, теорията е сгжстено знание, а практиката разредено; теорията е 



сгжстена мждрость, а практиката - разредена мждрость, приложена въ живота. 
Следователно всека теория, която имаме за живота, може да е добра, може да е 
права, но по логика да не е верна. Напримеръ некоя жена мисли да се ожени и 
казва: „Тъй ще направя, деца ще отглеждамъ, ще ги възпитавамъ, ще се 
отнасямъ добре съ мжжа си, съ децата си и т.н." Добри мисли сж те, теорията й 
е права, но логиката й е крива, защото тя не може да изправи единъ разваленъ 
мжжъ. Колко бащи казватъ на синовете си: „Синко, върви право, върви въ 
добрия пжть?" Но синовете все не се оправятъ. Не мислете, че съ това искамъ да 
ви обезсърдчавамъ, но рекохъ, че кривиятъ човекъ не може да се оправи. Кривъ 
човекъ разбирамъ такъвъ, който съзнателно се отдалечава отъ Бога. 

Хора, които живеятъ само за себе си, като разглеждатъ света отъ тази логика, не 
могатъ да се оправятъ. Те сж прави само за себе си, техниятъ животъ е 
съграденъ върху друга логика и следователно жена или мжжъ никога да не 
каже: „Азъ ще оправя мжжа си или обратно." Азъ зная само едно сжщество, 
което може да оправя, то е майката. Това изкуство, тази наука, да оправяшъ 
кривия, то е достояние само на майката, и то не като роди детето, а 100 години 
преди това. Ще кажете: „Где ще намеримъ тези деца?" Когато съвременните 
химици въ некоя лаборатория взиматъ некои невидими, безцветни 
въздухообразни тела и искатъ добре да разгледатъ свойствата имъ, те ги 
сгжстяватъ съ цель да ги превърнатъ въ течни и после - твърди тела и тогава 
ставатъ видими за всички. Така и съ децата. Ако те сж невидими за насъ, то не 
значи, че те не сжществуватъ, а само требва да знаемъ законите, по които може 
да ги сгжстимъ. 

Христосъ казва: „Крадецътъ не иде, освенъ да открадне, заколи и погуби," т.е. 
ще открадне отъ васъ най-ценното, ще открадне живота, мислите ви, сърдцето 
ви. Те сж ужасни крадци. Какво правятъ светските хора, докато откраднатъ отъ 
васъ нещо? Започватъ: „Ти си отличенъ, добъръ човекъ." Ще ви разкажа за 
случая единъ анекдотъ за лисицата и петела. Единъ много хубавъ петелъ съ 
едно парче сирене се качилъ на едно клонче. Дохожда при него лисицата, 
турила око на сиренето и започва: „Колко си хубавъ, петльо, най-големо 
щастие ще намеря, ако ми пеешъ една песень съ твоя хубавъ кършенъ гласъ!" 
Петелътъ, поласканъ отъ това, отваря си устата да запее и сиренето пада на 
земята. Питамъ: това приятель ли е или крадецъ? Такива крадци ги има 
навсекжде, но сега ловятъ като крадци само тези, които сж откраднали неколко 
лева. А крадци има и въ училищата, и въ църквите, и въ сждилищата, 
навсекжде. Хора, които не сж искрени по отношение къмъ себе си, къмъ своите 
близки, те сж крадци. 

Ще ви дамъ единъ примеръ за единъ господинъ, който казва на другиго едного, 
че е лъжецъ, крадецъ, за което той му отговоря: „Благодаря ти, че се огледа у 
мене." За да изправимъ хората, ние требва да живеемъ чистъ, добъръ животъ. 



по Бога и тогава гце бждемъ една свегць, която ще привлича всички. Нека ти 
бжде хамбарътъ пъленъ, всички ще бждатъ при тебе. Следователно на добрия 
човекъ сърдцето требва да бжде пълно съ най-хубави желания, умътъ - съ най- 
хубави мисли, а волята - съ най-хубави действия. Тогава ще имаме едно най- 
възвишено сжгцество. 

И въ тази логика Господь е турилъ знакъ, а именно: когато логиката на човека е 
крива, на брадата му има единъ знакъ, тя е изопачена. Когато логиката на 
сърдцето е изопачена, крива, на устата има знакъ, когато логиката на ума е 
изопачена, на носа има белегъ. Ще кажете: „Благодаря, че никой не ни знае, 
какви сме." Не, целото небе ви знае какви сте. Затова днесъ хората, като 
срещнатъ некого, разглеждатъ го отъ горе до долу, отъ главата до петите. Защо 
така го гледатъ? Духътъ у този, който ви разглежда, казва: „Чакай да видя какво 
е писалъ Господь на носа, устата и брадата на този човекъ." Делата глава е една 
логика, ще погледна отъ главата до петите ти и ще си съставя едно понятие за 
смисъла на твоя животъ на земята. Затова българите казватъ: „Гледай му дома, 
че му крой кюлафъ." Подъ „домъ" подразбирамъ телото на човека. 

Бихъ желалъ правоверните хора за въ бждагце да не казватъ така: „Христосъ 
спаси света." Хубаво, приятелю, ти колко души спаси? Ще приличате на този 
богаташъ, при когото дошли да искатъ пари за бедни, а той казал: „Онзи 
богаташъ, който беше на кръста, какво даде, та се спаси?" Хората днесъ, като 
мислятъ, че Христосъ е добъръ. Той и днесъ ще спаси света. Верно е, нема 
съмнение въ това, че Христосъ е добъръ, но ако ти имашъ такава логика на ума 
си, на сърдцето и на волята си, Христосъ нема да те спаси. Христосъ казва: Азъ 
дойдохъ да дамъ животъ на онези, които разбиратъ живота сега, както е сега, а 
не както е билъ преди 2000 години. За мене е важно Христосъ какъ се сега 
проявява въ света, а не какъ се е проявявалъ преди 2000 години. 

Ще кажете; „А, това е богохулство." За мене е важно една ябълка, като ражда 
сега плодове, какви сж те, а не какви еж били плодовете й преди 10-15 години. 
Днешниятъ Христосъ е по-важенъ зарадъ насъ, защото Той живее въ много 
повече народи, отколкото некога е живелъ. Едно време Христосъ беше малъкъ, 
затова хората Го биха и разпнаха, но днесъ Той е големъ. Мене ми е чудно, какъ 
единъ силенъ човекъ може да го разпнатъ. Следователно Христосъ на 
физическото поле и билъ слабъ и затова Той казва: „Зарадъ смисъла на нещата 
азъ ще жертвувамъ формата или съдържанието на нещата." Тъй учеше 
Христосъ преди 2000 години, а сега казва: „Понеже хората научиха смисъла на 
живота, сега искамъ да ги науча да разбиратъ какво нещо е съдържанието на 
нещата." Затова Христосъ иде да създаде една логика на съдържанието. 



Че културата едно време е била много философска се вижда по това, че какви 
сж били тогавашните църкви и свикването на съборите. [...] (въ оригинала е 
оставена празна половинъ ржкописна страница, вероятно е пропуснатъ текстъ.) 

И така, цената на свегцьта се увеличавала и отъ 60 пари станала 12 рубли. И въ 
съвременната църква постоянно увеличаватъ, че Христосъ направилъ еди-какви 
си чудеса, че еди-кой си светия направилъ такива и такива чудеса, а свегцьта се 
увеличава и увеличава. Питамъ: „Твоята свегць гори ли, спасява ли твоите 
ближни, стопля ли твоето сърдце, изпълва ли твоя умъ?" Това е важно за мене. 
Питамъ набожните хора иматъ ли въ своите кжгци скритъ храмъ. Некои 
казватъ: „Майка ми е изветрела, багца ми е изумелъ", не почитатъ родителите 
си. Защо? - Защото нематъ въ своята душа скритъ храмъ. Оплакваше ми се 
единъ българинъ отъ Варна отъ своите синове: Макаръ, че бехъ невежа азъ, но 
успехъ да издържамъ синовете си да, свършатъ гимназия и после често ми 
казваха: „Ти си простъ, нищо не знаешъ." Една майка ми се оплакваше отъ 
своите дъщери за сжгцото нещо и казваше: „Втори пжть, като имамъ дъщери, 
нема да ги дамъ да учатъ, а ще ги туря на стана да тъчатъ." Много хубаво мисли 
тази майка. Ако азъ бехъ на нейно место, ще имъ дамъ мотиката да копаятъ, да 
научатъ логиката на съдържанието - да копаятъ. 

Срещна ме единъ български владика и ми казваше: „Ти учишъ неща, които не 
сж съгласни съ Евангелието." - Правъ си, рекохъ му, но нали това Евангелие е 
дадено за спасение? А Иоанъ казва, че Христосъ е говорилъ толкова много, че и 
въ книгите на целъ светъ не може да се напише всичко. Донесете тези книги, на 
които Христосъ е говорилъ въ широка смисъль, да видимъ, кой е правъ и кой 
кривъ. Нека дойде сега единъ евангелистъ на работа съ мене, на онзи почтенъ 
трудъ, да се научимъ да работимъ съ своя умъ, съ сърдцето си, съ волята си, че 
кждето влеземъ, да носимъ спасение за всички. А сега какво правятъ? Като се 
срещнатъ, питатъ се: „Ти правоверенъ ли си, вервашъ ли въ Бога, въ 
троеличието на Бога?" Какво знаешъ отъ троеличието на Бога? - Нищо. Това е 
тъй отвлечено и е смешно да се говори за това нещо. Христосъ казва: „Никой не 
познава Отца си, тъкмо Сина человечески." [...] (въ оригинала е оставена празна 
половинъ ржкописна страница, вероятно е пропуснатъ текстъ.) 

Такива хора сега има и между релиозните, които казватъ: „Тази религия требва 
да се поправи, ние съ това ще направимъ едно благодеяние." А като направятъ 
нещо за религията, гледатъ да задържатъ нещо и за себе си. Не мислете, че съ 
това ви осжждамъ, но изтъквамъ единъ фактъ. Когато създадемъ единъ 
народенъ битъ, споредъ тези три логики, тогава ще разберемъ какво нещо е 
българскиятъ народъ. А сега какъ гледаме на нещата? Биха се българите съ 
турците, защото лоши били турците, изпждиха техъ, дойдоха сърбите и 
гърците и те лоши, още по-лоши дори. А тези турци, сърби, гърци, те сж 
вжтре у насъ, те сж крадците, за които Христосъ говори, че дойдоха да крадатъ. 



колятъ и да погубватъ. Тъй че, ние не требва да гонимъ крадците, които сж въ 
обществото, които сж извънъ насъ, а тези, които сж вжтре.у насъ, съзнателните 
крадци, които сж много по-опасни отъ всички други. Тези именно крадци, 
заковаха Христа на кръста. Единственото доказателство за виновностьта на 
Христа беше обвиняването му като политически престжпникъ, като казваха, че 
Той искалъ да прави реформи, да стане царь, за което говорилъ противъ кесаря. 
На това основание Го осждиха. Тогава Пилатъ каза: „Понеже този човекъ е въ 
конфликтъ съ реда на римската империя, требва да бжде погубенъ." Но 
Римската империя и съ това не можа да се спаси. 

Христосъ казва: „Азъ не дойдохъ да крада, да коля и да погубвамъ, но дойдохъ 
да дамъ съзнателенъ животъ на хората, дойдохъ да имъ дамъ живота си." А ние 
казваме: „Колко е добъръ Христосъ, че е дошълъ да даде живота си зарадъ 
насъ." Не е достатъчно за насъ само това, да констатираме, че е дошълъ зарадъ 
насъ на земята, че е далъ живота си и че е тъй добъръ, а требва да опитваме и 
прилагаме Неговото учение. Азъ повече уважавамъ тези терекии, пияници, 
които като се събератъ, говорятъ си: „А, знаешъ ли кжде има хубаво вино, 
пелинъ, винце?" Задигатъ се и хайде, отиватъ да го опитатъ. Отлично 
постжпватъ тези пияници, правилна логика иматъ те, искатъ да опитатъ 
винцето, а не само да говорятъ за неговите качества. Другъ отъ пияниците се 
обажда следъ това: „Не, не е тука хубавото вино, но при Тодоръ кръчмарина 
има 10 годишно хубаво вино, да отидемъ да го опитаме." Задигатъ се всички и 
хайде при Тодоръ кръчмарина да правятъ опитъ съ виното му, опитватъ пелина 
му. Питамъ съвременните християни, колко пжти сж отишли да опитатъ 
пелина на Христа. 

Като ме слушате, ще кажете: „Този човекъ не говори на свещенъ езикъ." 
Опитайте пелина на Христа и Той има винце, направете съ него опитъ. 
Разликата между едното и другото вино е тази, че когато пиемъ вино на 
физическото поле, главата ни се зашеметява, а когато опитваме Христовото 
учение, главата се избистря, тогава ти ще обичашъ хората, жена ти ще бжде 
любезна съ тебе, децата ти, приятелите, всички ще бждатъ любезни съ тебе и 
ще те обичатъ. 

Христосъ казва: „Дойдохъ да дамъ животъ." Този животъ действува сега въ 
света, а некои го очакватъ да дойде отгоре, той иде, обаче постепенно. 
Христовиятъ животъ се намира и въ житното зърно, и въ царевицата, и въ 
ябълката, и въ черешата, но законътъ е такъвъ - подобното отъ подобно се 
привлича. Може ли двама млади души да се оженятъ, ако не се обичатъ, ако не 
се привличатъ? Може ли единъ писатель да напише една книга, докато не е 
обикналъ идеята върху която ще пише, докато не е мислилъ дълго време върху 
нея? Може ли единъ художникъ да нарисува една картина, докато не я обикне 
предварително като идея? Всеко нещо требва да го обичаме и като го обичаме. 



то ще дойде при насъ. Цветята и те си иматъ свой езикъ. Може да направите 
единъ опитъ и да проверите дали това е верно. Вземете си въ кжщи едно цвете, 
напримеръ една тубероза и забележете нейната миризма, когато вие сте 
индиферентни къмъ нея и започнете да я наглеждате, да я поливате. Ще видите 
тогава, че тя започва да мирише повече и тя ще ви каже: „Когато ме обичате и 
азъ ви обичамъ, ако ме малко обичате и азъ ви отговарямъ съ сжгцото, затова и 
малко ще мириша." 

Това нещо старите българи сж го отдавна знаяли и затова сж наглеждали съ 
голема любовь своите ниви, обикаляли сж ги и те сж раждали много. Другите, 
като гледатъ такова плодородие на тази нива, казватъ: „Магьосникъ требва да е 
този селянинъ, та толкова ражда неговата нива." Не е магьосникъ той, но е 
приложилъ Христовото учение. Той дава живота си за тази нива и затова тя му 
дава такова изобилие. Така и ние требва спремо нашите ближни да имаме най- 
добри мисли, за да се облагородятъ те и подигнатъ. А сега нашата 
заинтересованость къмъ нашите близки отъ какво се предизвиква? 
Предизвиква се отъ това, че некои сж богати, учени, но досега азъ не съмъ 
срещналъ човекъ, който да обича некого истински. Казвате: „Обичамъ този 
човекъ." Зная какво обичате вие въ него. Вие обичате неговата каса, неговото 
знание, учение, външность и т.н. Като изгуби богатството си, изчезва и любовьта 
ни къмъ него. Ние требва да намеримъ у човека сжщинския човекъ, който е 
като единъ Божественъ лжчъ, отъ който е първоначално излезълъ. Той е нашия 
братъ. Така требва да се помогне на съвременното общество, за да се то 
превъзпита. 

Тъй че, обичате ли у човека парите му, хубостьта му, знанията му, оставете този 
човекъ, а потърсете сжщинския. Христосъ е дошълъ да даде живота си, но не за 
богатите, а за бедните, за страждущите. Той казва: „Ще имъ дамъ ново сърдце, 
ще напиша законите си и ще ме познаятъ." Какво е това ново сърдце? Това сж 
теми за размишления. Това ново сърдце сега се твори. Тази кръвь отъ бойните 
полета Господь я събира и пише съ нея законите си. Днесъ съ войната Господь 
наказва светските хора, наказва правоверните хора, наказва църквата. Всички 
Той сега ги сжди. Въ днешната църква нема нито единъ клонъ, нито една секта, 
които да изпълняватъ своята задача, тъй както Христосъ я е изпълнилъ. Затова 
днесъ Господь сжди всички, но не на Небето, както вие го разбирате, а ви сжди 
тукъ на земята. Некои казватъ: „Като излеза отъ гроба, тогава ще бжде сждътъ 
Божий." Не, това е лъжливо учение, лъжлива мисъль. Това тело, въ което 
човекъ е туренъ, е единъ гробъ, въ който лежимъ отъ хиляди години. 

Ще ви приведа единъ анекдотъ върху мисъльта, която мнозина е занимавала. 
Напримеръ мнозина казватъ: „Е, да имаме едно логично учение!" Това прилича 
на този случай: имаме много хубави камъни, много хубави дървета, отъ които 
си направяме една много хубава кжща, но съ тесни прозорци. Казваме: „Тази 



кжгца е хубаво съградена, солидна е, но е нехигиенична и който влезе въ нея, 
заболява." Где е злото? Рекохъ, на тази кжща й требватъ големи прозорци. Въ 
нашите съвременни вервания има малки прозорчета и каквото виждаме презъ 
техъ, ние мислимъ, че то е верно. Големи прозорци отворете! На вашите кжгци, 
на вашите вервания отворете големи прозорци, не да съсипете малките, но да 
отворите по-големи. Въ училищата, въ църквите, въ разбиранията къмъ своите 
близки, въ отношенията си къмъ своите мжже и жени, вие требва да имате 
големи прозорци, презъ които светлината да преминава, тъй както излиза отъ 
нашите души. Бихъ желалъ всички да отворите вашите библии и да четете 
вжтре въ техъ. 

Христосъ казва: „Крадецътъ не иде, освенъ да открадне, погуби и заколи." 
Какво? - Иде да открадне вашата свещь, а въ тъмнина не се чете. Турците 
казватъ: „Седемь ката нагоре, седемь ката надолу, така е наредено, нема какво 
да се прави." И ние често казваме: „Господь е създалъ така света и требва да се 
примиримъ." Това не е прогресъ и такова разсжждаване не е правилно. Господь 
не е създалъ мечките, вълците, лошите хора. Той е създалъ само добрите, 
мислящите хора, така че всичко, което виждате въ света, не е направено отъ 
Господа, но Той го е допусналъ, злото Богъ го е само направилъ. Вие съ кои 
искате да се разговаряте: съ тези, които Богъ е създалъ по образъ и подобие свое 
или съ тези, които Богъ е направилъ отъ каль? Сегашните хора сж отъ каль, 
техната култура е култура отъ каль, те сж хората, на които Богъ е вдъхналъ, 
вкаралъ животъ, за да имъ даде да разбератъ, че животътъ има по-дълбокъ 
смисълъ. Сегашната култура е повторение на по-раншната. 

Христосъ казва, че требва да се пазимъ отъ крадеца, който иде да краде, 
погубва, като се затворимъ вжтре въ себе си. Това учение има приложение въ 
възпитанието на нашите деца. Направете опитъ. Имате едно упорито, 
своенравно дете, което не ви почита, а вие искате това отъ него, искате 
почитание. Постарайте се да заличите у васъ си всички отрицателни черти, 
които имате, и започнете да мислите, че вашето дете е добро и го обикнете. Ще 
ви приведа единъ примеръ за пояснение на своята мисъль. Единъ день 
Арахангелъ Михаилъ билъ при Бога и слуша, че Богъ говори съ некого отъ 
земята много меко, нежно. Заинтересувалъ се да види, кой ще е този човекъ, 
коя ще е тази велика душа, на която говори тъй меко и мислилъ, че ще е некой 
много добъръ човекъ. Тръгналъ да търси този човекъ. Отива при учени, 
проповедници, свещеници и като не намерилъ между техъ тази душа, връща 
се най-после при Бога, да види коя е тази душа, на която Богъ такава любовь 
излива. И какво вижда? Богъ се намира въ едно капище, при единъ 
идолопоклонникъ и на него Богъ говорилъ тихо, меко. При тази логика, 
формата е крива, но съдържанието е правилно. Вие казвате: „Ние, християните, 
евангелистите, сжботяните сме много правоверни хора." Но има много хора. 



които сж извънъ църквата и на техъ Господь говори много по-меко, защото 
стремежътъ на техните души, умъ и мисли сж много правилни, сж къмъ Бога. 

Стремежътъ, който е вжтре въ моето сърдце, въ моя умъ къмъ Бога, той 
определя сжщностьта на моя животъ къмъ Бога. Този вжтрешенъ животъ ще 
определи какъ Богъ ще гледа къмъ насъ. Ако Богъ гледа благосклонно къмъ 
насъ, ние сме спасени. Ако у човека има правиленъ стремежъ, Богъ ще говори 
съ такъвъ човекъ много меко. Бихъ желалъ всички българи да иматъ стремежа 
на този идолопоклонникъ въ капището, на когото Богъ е говорилъ тъй меко. 
Вервамъ, че Господь ще говори много меко на тези хора, които иматъ криви 
заблуждения. Господь е решилъ да бжде много благосклоненъ къмъ куците, 
немите, уродите, това е Неговата задача за въ бждеще, защото Той е Господь на 
слабите, на сираците, на вдовиците, а не на владиците, на правоверните, на 
поповете. Едно време Той е билъ Богъ на Авраама, Исака, Якова, а сега е Богъ на 
бедните, на стра ждущитЪ, на вдовиците, защото казва Богъ: „Моите слуги не 
извършиха своята работа на земята, както требва, а сега азъ ще я извърша." 
Светътъ сега ще се оправи, защото Богъ работи сега въ него. Господь иде да даде 
живота си за всички и съ това ще се изпълни това учение не въ единъ човекъ, а 
въ целото човечество. Некой казватъ: „Азъ съмъ беденъ, сакатъ съмъ, слепъ 
съмъ." Нека не се страхуватъ такива, защото за такива иде Господь. Ще каже 
богатиятъ: „Ами за мене не иде ли?" За тебе Господь нЬма да дойде, защото 
богатите нематъ нужда отъ Бога. 

Обръщамъ се къмъ всички сакати, безъ една ржка, безъ кракъ и имъ казвамъ: 
Разберете всички и знайте, че Богъ иде въ света да ви открие това ново учение. 
Когато говоря за това учение, азъ разбирамъ да ви сложа една богата трапеза, да 
опитате всички хубости на нея, да опитате отъ винцето, отъ гжските, отъ 
пилците и т.н. Бихъ желалъ вашите уши да се отворятъ и да слушате. Некой 
пжть владиците, като ме слушатъ, казватъ: „Господинъ Джновъ ни напада." Не 
ги нападамъ, защото и владици и свещеници сж допринесли много нещо и азъ 
имъ благодаря, защото те сж допринесли нещо и за моята работа. Азъ, като 
гледамъ отъ Божествено гледище, намирамъ, че те не сж изпълнили както 
требва своята работа, но Богъ ще ги упжти, ще ги научи какъ да си вършатъ 
работата. Богъ ще сжди всички. Ако окото ти е извадено, Богъ ще каже: „Турете 
му здраво око." Ако кракътъ е отсеченъ, ще каже: „Наместете му другъ кракъ." 
Това е сждба. Сждията, като отсжжда, дава всекиму нуждното, тъй че всички да 
бждатъ доволни отъ присждата. Тъй и Господь ще отдаде всекиму нуждното за 
развитието на неговия умъ, сърдце и душа, за да задоволи всички. 

Този е вашиятъ Господь, Когото вие знаете. Смешно ми е, когато некой каже: 
„Докажи где е Господь!" Има ли нужда отъ доказателство? То е сжщото нещо, 
като да вземете некоя свещь и да показвате съ нея, где е Слънцето. Най-смешно 
е да се доказва, че има Господь. Азъ не Го доказвамъ, а бихъ ви рекълъ: Елате да 



гледаме всички, отворете си очитЪ. Сега сме хипнотизирани и затова нищо не 
виждаме. Въ всички ваши стремежи, ваши разбирания Господь ви движи. 
Господь постоянно ни говори. Не търсете другадЬ Господа, освЪнъ вжтрЪ у васъ 
си. Господь казва: „Азъ дойдохъ да дамъ животъ." То значи: Азъ съмъ вжтрЪ у 
васъ, тукъ ме търсете, а не гледайте на онзи крадецъ, който иде отвънъ да ви 
открадне, погуби и заколи. Обърнете се къмъ себе си, азъ съмъ вжтрЪ у васъ. 
Разбирайте този Господь, Който е вжтрЪ у васъ. И тъй, правилна е моята логика 
по форма, по съдържание и по смисълъ. 

Изучавайте съдържанието на нЬщата. 

БесЬда, държана на 6 май 1917 година 



1917_05_13 Богъ е съчеталъ 

„Жануа-98", 2004.192 с. КВИ 954-9589-82-Х. 

БОГЪ Е СЪЧЕТАЛЪ 


„Така щото не сж вече двама, но една плъть. И тъй онова, което Богъ е съчеталъ, 
человекъ да го не разлжча." (Ев. отъ Матея, гл. 19, ст.6) 

Какво требва да се подразбира подъ тези думи? По видимому Христосъ говори 
за брака. Но бракъ ли е това, което хората днесъ правятъ? Сдружатъ се две 
фамилии, живеятъ си и момъкътъ и момата ги оженватъ, съчетаятъ ги. Това 
съчетание бива отъ Бога и отъ хората. Азъ приемамъ, че въ света има три вида 
съчетания: първото и истинското съчетание е, което Богъ го прави, второто 
съчетание самъ човекъ го прави, а третото съчетание е, което хората правятъ. 
Следователно всички неприятности въ живота произлизатъ отъ последните 
две съчетания. За да може единъ човекъ, или единъ учитель, или една държава 
да направи известно съчетание, требва да разполагатъ съ една Божествена 
Мждрость, да разбиратъ дълбоко основния законъ, върху който е съграденъ 
животътъ, разбирамъ органическия животъ, тъй както се изразява той въ 
природата. 

Обаче Христосъ въ тези думи влага много по-дълбокъ смисълъ. Мнозина четатъ 
Евангелие, четатъ, че това което Богъ е съчеталъ, човекъ да го не разлжча, но не 
го разбиратъ този стихъ. Той има хиляди тълкувания, хиляди проповедници сж 
говорили върху него, но нито единъ не е засегналъ основната истина. Има 
причини за това нещо. Азъ виждамъ две причини: едната е невежеството, 
незнанието, което е и оправдателно, защото когато човекъ не знае, ще говори 
това, което знае и както мисли; втората причина е тази: когато човекъ знае 
истината, но не говори, защото тя ще го изобличи. Истината е принципъ въ 
живота и когато човекъ я говори, ако го намери нечистъ, тя го умъртвява. 
Некои ми казватъ: „Кажи ми истината!" Рекохъ, готовъ ли си да умрешъ? Всеки 
човекъ, който не е готовъ да умре, не може да разбере великата Божествена 
истина. Когато Христосъ казва: „Който не е готовъ да се отрече отъ себе си." Той 
разбира тази истина, този сжщи принципъ. 

Христосъ е държалъ дълги беседи. Той е говорилъ съ часове, често ние вземаме 
единъ откжслеченъ пасажъ и върху него градимъ теории, но всека теория 
требва да се приложи върху живота, да се опита, провери. Значи това 
съчетание въ музиката разбира хармония, съчетание на известни тонове, 
известни звукове. Ще ви дамъ единъ примеръ за изяснение на мисъльта. Да 
вземемъ напримеръ цигулката: въ нея има известно съчетание на некои части, 
положени въ единъ механически редъ, т.е. така е устроена, че всички нейни 



жгли, всички нейни извивки вървятъ къмъ една права линия, която слиза презъ 
средата на цигулката, тъй че звуковите вълни да се сливатъ и да излизатъ отъ 
отвора на цигулката. Майсторътъ, който е успелъ по този механически законъ 
да устрои цигулката, ни представя вече цигулка съ добъръ тонъ. Сжгцото е и съ 
човека. Но на цигулката има четири струни, опнати на средата й, и между тези 
струни има известно съотношение. Най-долнята, четвъртата струна е най-тънка, 
после идатъ все по-дебели и по-дебели, докато първата е най-дебела. Тъзи 
струни се различаватъ не само по дебелина, но и по интенсивность, при 
настрояването си се различаватъ - всека струна е четири пжти по-опната отъ 
предидущата. За да се свири, требва да има и лжкъ, на който сж опнати косми, 
които требва да се мажатъ съ колофониумъ, за да издаватъ тонъ върху 
цигулката. Всеки би си помислилъ, че като има цигулка, струни и лжкъ, ще 
може да свири. Да свиришъ - това е изкуство. И въ самото свирене има степени, 
не всички цигулари свирятъ еднакво. Когато децата започватъ да свирятъ на 
цигулка, те отначало дигатъ големъ шумъ, скрибуцане съ цигулката, докато 
постепенно те все повече и повече се упражняватъ и станатъ най-после велики 
артисти. 

Животътъ прилича на музика, инструментите - това сж нашите тела, струните 
- нашите темпераменти. Хората биватъ по темпераментъ четири вида: 
сангвинически, холерически, меланхолически и флегматически. Четирите 
темперамента съответствуватъ на четирите струни въ цигулката. Не е важно да 
имате само четирите струни, требва да бждатъ те доброкачествени, да иматъ 
известна дебелина, нещо, което цигуларите измерватъ съ особени за това 
инструменти. Тъй че не е достатъчно да бждешъ само сангвинически 
темпераментъ, а доброкачественъ такъвъ да си. Този темпераментъ се равнява 
на струната „ми". Следователно ако цигулката е хубаво направена, ако е 
нагласена по всички правила, ако лжкътъ е доброкачественъ и ако цигуларьтъ 
може добре да свири, вие ще имате ясни, хубави тонове. Отъ цигуларя се иска 
да има и душа, която да може да се прокара чрезъ ржката въ цигулката и тя да 
излива тази душа въ тоновете си. Ще кажете: „Ами човекъ, като излее душата 
си въ цигулката, за него какво ще остане?" Човекъ има три души, една отъ 
които е чувствената и тя може да се прокара въ цигулката. Когато се тя прокара 
въ цигулката, цигуларинътъ е майсторъ и той омайва слушателите си съ 
свиренето си и тогава тоновете биватъ меки, приятни, нежни и те като че ли 
сами за себе си говорятъ. 

Преди години, единъ великъ артистъ занесълъ своята стара цигулка на 
поправка при единъ добъръ майсторъ, артистътъ седналъ на единъ столъ и 
наблюдавалъ какъ майсторътъ съ ножче отварялъ цигулката и правилъ всички 
опити да я поправи. Но по едно време, той се обърналъ, къмъ артиста и вижда, 
че той припадналъ. Душата на този артистъ била въ цигулката и той усетилъ 
всички прокарвания съ ножа върху цигулката. У насъ има известни съчетания. 



които Богъ е вложилъ. Има съчетание между ума и сърдцето ни, между душата 
ни и духа, между нашето тЬло и животинската душа вжтрЬ. И Христосъ казва: 
„Това, което Богъ е съчеталъ, което е наредилъ тъй умно, глупавиятъ човТжъ да 
го не разваля." Подъ думата „глупавъ" азъ разбирамъ човЬкъ, който малко знае. 
Когато човЬкъ не каже самата истина, той е казалъ лъжа. Когато единъ човЬкъ 
не може да говори въ езика на Мждростьта, той е глупавъ. Когато човЬкъ 
постжпва не споредъ езика на Справедливостьта, на Правдата, той е лошъ, зълъ 
човЬкъ. 

Въ този свЬтъ ние не трьбва да разкжсваме тази връзка. Ще ви приведа единъ 
анекдотъ, за да обясня мисъльта си. Наклеветили единъ свещеникъ прЬдъ 
владиката, че нЬкой пжть свършвалъ службата си за половинъ часъ, а нЬкой 
пжть - за четири-петь часа и съ това измжчвалъ енорияшитЬ си. „Дотегна ни 
вече този попъ," казвали енорияшитЬ. Вика го владиката и му казва: „Знаешъ 
ли, че има оплакване противъ тебе, какво ще кажешъ за твое оправдание?" 
Свещеникътъ започналъ да се оправдава и казва: „НЬкой пжть, като отивамъ въ 
църква, дохождатъ ангелитЬ и светиитЬ да ми помагатъ и за половинъ часъ 
свършвамъ службата си, а нЬкога за четири-петь часа не мога да я свърша, 
защото ангелитЬ не ми помагатъ и тогава виждамъ голЬмъ зоръ." 

Тъй е опрЬдЬлилъ Господь. ЧерЬшата, слЬдъ като цъфне, узрЬва по-скоро. Ще 
ви разкажа единъ анекдотъ. Като направилъ Господь плоднитЬ дървета, 
изпратилъ всички духове да си избератъ по едно такова дърво. ВсЬки си 
вземалъ по едно дърво, а дяволътъ, като дошълъ, избралъ си дрЬна, като си 
казалъ, че той, понеже рано цъфти, рано и ще вързва, но останалъ излъганъ. 
ВсичкитЬ други плодни дървета цъфнали и вързали, а дрЬнътъ най-късно 
узрЬлъ. Така и човЬка може да узрЬе въ половинъ часъ, като черЬшата, а може и 
по-късно. Защо едни плодове узрЬватъ по-рано, а други - по-късно? За това има 
дълбоки причини. Подъ думитЬ „дрЬнъ" и „черЬша" се разбира процеса, който 
става вжтрЬ въ човЬшкия животъ. 

Христосъ иска да обърне внимание на хората отъ XX вЬкъ, да не развалятъ това, 
което Богъ тъй умно е съчеталъ. Особено ние, днешнитЬ хора, сме майстори да 
разваляме. И българитЬ сж майстори за това. Като направятъ нЬкждЬ нЬкоя 
чешма, всЬки селянинъ, като мине прЬзъ нея, ще опита да наточи своята брадва 
на коритото й. Като минаватъ слЬдъ 4-5 мЬсеца прЬзъ нея, казватъ: „Бре-е, 
развали се това корито!" Какъ нЬма да се развали, като точите брадвитЬ си на 
него? Вземете най-силния проповЬдникъ, свещеникъ, владика, учитель и като 
точите отгорЬ имъ хиляди брадви и тЬ ще се развалятъ. И слЬдъ това казватъ: 
„Развали се нашия попъ, проповЬдникъ." Какъ нЬма да се развали? Брадви се 
точатъ отгорЬ имъ. За да се не разваля това, което Богъ е създалъ тъй умно, ние 
трьбва да го не разваляме. И сега, наполовина сж виновни и онЬзи, които точатъ 
и тЬзи, на които точатъ. Когато хората точатъ на гърба ми брадвитЬ си, азъ 



казвамъ: азъ съмъ на половина виноватъ за това нЬщо. За да се не точатъ брадви 
на коритата, защото ть сж потрьбни, хората трьбва да научатъ закона на 
хармонията. Ожените се за една мома, тя е нЬжна, внимателна, има деликатно 
сърдце и т.н. Започва мжжътъ й съ брадвата: „Не трьбва да бждешъ деликатна, 
внимателна", и точи брадвата. СлЬдъ нЬколко години тя се разваля. Какъ да се 
не развали, когато на гърба и постоянно се точи брадва? Сжщото бива и съ 
мжжа. Той е внимателенъ, деликатенъ, а тя точи брадвата върху него и слЬдъ 
нЬколко години той се разваля. Какъ нЪма да се развали? 

Вие трьбва да бждете като онзи български свещеникъ, за когото се разказва, че 
като служилъ въ църква, спиралъ се всЬкога 1 грЬдъ празднитЬ тронове и тамъ 
кадЬлъ. Питали го енорияшитЬ: „Защо насъ изоставяшъ, а празднитЬ тронове 
кадишъ?" - „Ть иматъ нужда отъ това, да ги пази Господь отъ зло, а вие, които 
сте въ църква, нЬма никаква опасность за васъ", имъ отговорилъ свещеникътъ. 
Вземете напримЬръ богаташитЬ, кой отъ богатитЬ софиянци е повикалъ нЬкога 
бЬдняцитЬ да ги угости? Канятъ се все свои роднини, богати. Ть кадятъ все 
прЬдъ пълнитЬ тронове. Защо? - За да падне нЬщо отъ тЬзи богаташи. Не е за 
докачение това, което го говоря. Така разсжждаватъ: „Мене днесъ ме викатъ, а 
азъ утрЬ ще ги повикамъ." Не е лошо това, но ние ще трьбва да възстановимъ 
тази Божествена хармония, която е нарушена, ще трьбва бЬднитЬ, гладнитЬ, 
тЬхъ да нахранимъ, защото Господъ е казалъ: „Не разваляйте!" 

Може да проповЬдвамъ, но каква полза отъ моята проповЬдь, ако тя не ви даде 
храна, потикъ. Ще кажете: „Отлично проповЬдва Господинъ Джновъ." Що за 
проповЬдь? Не искамъ да гжделичкамъ ушитЬ на хората, а искамъ всичко да го 
провЬрите, да се нахраните отъ него. А сега, като ви се тълкува едно учение, 
може да го схващате криво. На всички рекохъ да излизате прЬзъ мЬсецъ май на 
слънце, да наблюдавате изгрЬва му, то да не ви заварва въ легло, а други, които 
ви гледатъ, казватъ: „Е, тЬ сж богомили, кланятъ се на слънцето." Всички, които 
сте болни, неразположени, опитайте това състояние. Нека има съчетание 
между човЬка и слънцето. ИзлЬзъ рано сутринь, приеми благословението на 
слънцето и се върни дома, не ти трьбва да те пече повече слънце прЬзъ деня. 

А тЬзи съчетания, които сжществуватъ вжтрЬ въ нашия животъ, при сегашнитЬ 
условия, създаватъ само дисхармония. НапримЬръ дошълъ нЬкой критикъ, 
взелъ нЬкой пасажъ отъ нЬкждЬ и казва: „Еди какво си не е съгласно съ еди коя 
си теория." Питамъ: съгласно ли е споредъ Божествения законъ? Всички трьбва 
да бждемъ носители на това Божествено учение, защото всички съставляваме 
една съвокупность отъ Божествения организъмъ и Господь иска щото неговото 
тЬло да бжде здраво, всичко да бжде въ редъ и съгласие. Господь иска да сме 
радостни и весели. Ако не сме радостни и весели, причината не е въ Бога. Ако 
мжжъ и жена не могатъ да живЬятъ, причината не е въ Бога. Ако нЬма 
хармония между братя и сестри, между синове и дъщери и родители, между 



властьта и поданиците, причината не е въ Бога. Причината е въ разваляне на 
съчетанието. И за въ бждетце високостоящите хора: писатели, поети и др., 
требва да слезатъ отъ своята висота и да станатъ служители на човечеството, да 
влезатъ между простите и да ги научатъ какъ да живеятъ. Това иска Христосъ, 
Който е дошълъ на земята. 

Ще кажатъ некои: „Какъ е дошълъ Христосъ?" За да се разбере отъ хората 
идването на Христа, това зависи отъ онова вжтрешно съчетание, което има у 
човека, зависи какви способности има у човека. Подъ думата „идване на 
Христа", се разбира Божествената любовь, безкористната, разумна любовь. 
Всички европейски писатели създаватъ, че сега въ света има една сила, която 
прави грамадни преобразувания въ умовете на човечеството. Тази Божествена 
сила ще доизкара своята работа много добре. 

Христосъ се обръща къмъ онези, които го запитали: „Какво е това съчетание", и 
имъ отговаря: Съчетание има между стомаха и храната, между дробовете и 
въздуха и между ума и мислите. Ако нема съчетание между стомаха и храната, 
нема здраве, настжпва разстройство и викате скоро за очистително, за 
английска соль. Като вземете очистително, тази сжщата храна втори пжть не я 
употребявайте. Ако я вземете втори пжть, пакъ ще търсите очистително и 
следъ неколко години ще имате разваленъ стомахъ, а съ това и хората ще ти 
станатъ неприятни. Всеки човекъ требва да си определи едно съчетание между 
храната, която приема и стомаха си. Опитай една храна, дава ли ти здраве, 
прави ли те веселъ, бодъръ, тази храна е за тебе, тя е хигиенична. Направи си 
единъ списъкъ и знай кои храни какъ ти се отразяватъ. А сега какво правятъ 
съвременните хора? Казватъ си: „Чакай да видимъ какво ще каже еди-кой си 
знаменитъ лекарь въ Англия, Америка, Русия и т.н. по този въпросъ." Той може 
да е казалъ нещо много умно по това, но тази храна, която той препоржчва, не 
може да се приложи еднакво за всички организми, за всички стадии на 
човешкото развитие. Храната требва постоянно да се променя и въ това 
променение се състои здравословното състояние на човека. 

Като се дойде до чувствата и въ техъ има известни страсти, известни чувства, 
които развалятъ сърдцето на човека. Мнозина често говорятъ: „Да се обичаме!" 
Е, хубаво, ако десеть души те обичатъ, какво ще бжде? Те ще те развалятъ. Бихъ 
желалъ единъ да ме обича, отколкото десеть и да ме развалятъ. И действително, 
въ света само единъ може да те обича, а не двама. Ще ви приведа единъ 
примеръ изъ американския животъ. Въ Америка имало единъ много 
знаменитъ проповедникъ съ своите речи и единъ день требвало да напусне 
своите енорияши, за което те излезли всички да го изпращатъ, защото го много 
обичали. Той се казвалъ Иванъ. „Сбогомъ, Иване," му казали те и го изпратили. 
И кучетата, и патките, и те го изпратили. Най-после, като излезълъ на полето, 
кобилата му подскочила, хвърлила го и му казала сжщо: „Сбогомъ, Иване!" 



Такава знаменитость не е приятна за нашето развитие. Споредъ мене, 
знаменитъ е онзи човекъ, който извършва точно волята Божия и който като 
Слънцето изпраща своето благословение. Дали ти спишъ или си станалъ, то 
изпраща своето благословение и си заминава. Има опасность да не мислятъ 
нЬкои: „Че ние сме правоверни," и като така спасението си иде. Ако ти спишъ, 
когато слънцето изгрева, какъвто и да си, нищо нема да те спаси. Спасението е 
само у онази велика религия, която създава закони, която требва да съедини 
всички други религии, защото те сж форми, удове на едно тело въ света. 

Ще ви приведа единъ примеръ, за да видите въ какво се състои това единство. 
Когато израилскиятъ народъ пжтуваше презъ пустинята отъ Египетъ за 
обетованата земя, Мойсей имъ съгради една скиния и натовари 12 племена да 
носятъ частите на скинията. Всеки, който ги срещаше по пжтя, питаше ги какво 
носятъ. - „Носимъ скинията", отговаряха те. Когато се спираха некжде, те 
сглобаваха всички части и се молиха. А сега всички правоверни, азъ разбирамъ 
подъ правоверни и християни, и мохамедани, и будисти, и православни, и 
евангелисти, и католици, и турци, и баптисти, и сжботяни, казватъ: „Ние сме 
православни - ние носимъ скинията." А Христосъ, Който иде, казва: „Дайте си 
всички частите да съградимъ тази велика Божествена скиния и всички заедно да 
се помолимъ на Бога въ духъ и истина." Да не разваляме това, което Богъ е 
съчеталъ, да не разваляме тази велика Божествена любовь, която живее въ 
нашите души. „Онова, което Богъ е съчеталъ, ние да го не разваляме." 

Требва да се обърнемъ къмъ възпитанието на своите сърдца и умове, това е 
първото и Божественото съчетание. Какво по-хубаво отъ това, да имашъ единъ 
умъ, който правилно да схваща и едно сърдце, което правилно да разбира, да 
чувствува. Кога разбирашъ? - Когато си страдалъ, тогава разбирашъ болките въ 
света. А хората се оплакватъ, че страдатъ. Азъ облажавамъ страждущите, 
слепите, хромите, глупавите, моите почитания къмъ техъ. Азъ знамъ защо те 
страдатъ, защо те нематъ крака, очи и др. Миналъ е некой проповедникъ, 
философъ и е счупилъ крака на този човекъ. Требва да се проповедва тази 
велика истина, която да внесе у насъ този Божественъ животъ и да можемъ да 
опитаме где е Господь. 

А този Господь го търсятъ навсекжде. Излизайте презъ месецъ май да 
посрещате слънцето въ 4 часа сутриньта и ще намерите Господа. Взимайте 
участие въ песните на птичките. Защо пеятъ те? Взиматъ участие въ 
посрещането на Слънцето и си правятъ молитвата. Слънцето казва: „Деца, 
Отецъ ми. Който ме е направилъ, ме праща да ви дамъ Неговото благословение 
и затова слушайте баща си." На този добъръ слуга, на Слънцето ние да кажемъ: 
„Много сме благодарни за това писмо, за това послание, което ни носишъ, носи 
много здраве на Баща ни и кажи, че ние ще се постараемъ да възстановимъ 
онази хармония, която развалихме." А ние, като ставаме, казваме: „Е, колко е 



мрачно днесъ времето, колко лошо настроение имамъ, не ми се работи!" 
Хубаво е това време и вие благодарете на Бога и за него. Ветъръ има - пакъ 
благодарете. Що показва ветърътъ? Показва, че требва да има проветряване у 
васъ, въ вашите мисли и вашите сърдца. Облаците пъкъ показватъ, че у васъ 
требва да има влага, за да виреятъ всички цветя, растения и плодове. Това е 
правоверното учение. 

Какви хора гцехме да бждемъ тогава? Щехме да имаме очи светли, лице ясно, 
светло. Азъ често забелезвамъ какъ ме гледатъ животните, като ме срегцнатъ. 
Напримеръ некое куче, като ме срещне, гледа ме и ми казва: „Какво мислишъ 
за мене, да не си като другите, които мислятъ да ме биятъ?" - „Не, азъ миръ 
проповедвамъ." - „Е, добре тогава," завъртва си опашката и си отива. Преди 
неколко дни бехъ съ приятели въ Борисовата градина. Дохожда при насъ едно 
птиче да си кълве и азъ рекохъ: „Не го бутайте, то ни опитва дали сме отъ тези 
хора, които биятъ." Не, отъ новото учение сме ние и то започна да се радва и 
свободно да кълве около насъ. Може ли животните да иматъ у насъ доверие? - 
Това е съчетанието, което Богъ е турилъ и което требва да научимъ. 

Какъ може да се приложи това учение въ света? Въ света действуватъ два 
закона: единиятъ е на антипатията, а другиятъ - на симпатията. Симпатията е 
законъ на хармонията, а антипатията - законъ на дисхармонията. Когато два 
индивида иматъ противоположни стремежи, у техъ се явява антипатията. 
Когато се обичатъ, те взаимно си помагатъ и всичко, което иматъ, го делятъ 
братски, нема на единия повече или по-малко. Въ закона на антипатията ние 
отблъскваме отъ себе си тези предмети, които ни предизвикватъ болезнено 
състояние, предизвикватъ ни болка. Всеки предметъ, който предизвиква у насъ 
приятность, чувствуваме къмъ него симпатия. 

Най-първото нещо е да се влезе въ връзка съ Бога. Като ставате сутринь, задайте 
си въпроса има ли връзка между васъ и Бога? Не мислете, че този Господь е 
отвънъ. Той действително има известна форма отвънъ, но има и съдържание 
отвжтре. Когато имате една роза или единъ карамфилъ, те иматъ съдържание 
отвънъ, но има и миризма отвжтре, която требва да се предаде на вашия 
мозъкъ и чувства. Следователно всеки предметъ има две страни. Богъ 
едновременно сжгцествува и вънъ и вжтре. Нашето заблуждение е тамъ, че ние 
не приемаме какво Богъ е вжтре въ света, а Го търсимъ отвънъ. Най-разумните 
неща, въ които има съчетание, те сж всекога вжтре. 

Ще ви обясня съ единъ примеръ, въ какво се състои това съчетание. Имаме едно 
пиано, композиции, композиторъ и единъ великъ артистъ. Но всичко това не е 
самата музика, а само нейните елементи. Музикантътъ ще вземе всички тези 
елементи, ще ги съедини и ще изпита тази вжтрешна музика въ вашата душа. 
Следователно външните форми сж пианото, парчетата и музикантътъ, а 



вжтрЯшното съдържание е самата музика. Но за да се разбере вжтрЯшното, 
Божественото, трябва да се вслушаме въ себе си и само тогава ще разберемъ 
смисъла на нЯщата. 

Някои казват: „Ти ходи ли на църква?" Какво е църквата? - Църквата е пианото, 
свещенитЯ книги сж нотитЯ, свещеникътъ трябва да седне на пианото и да 
свири по всичкитЯ правила на музиката, а ти да туришъ слуха си, за да 
разберешъ музиката и тогава да благодаришъ на Бога. Казвате: „Видя Ли 
свещеника?" - ВидЯхъ го. „Е, тогава ще се спасишъ." Не, трябва да разберешъ 
неговата музика. Това е ходене на църква и ако вие може да излязете навънъ, 
когато Слънцето изгрява и ако може да разберете това съчетание на природата 
и да се вслушате на дълбоко, вие ще разберете какъвъ смисълъ е вложилъ Богъ 
въ природата и растенията, за които ние мислимъ, че сж безгласни. Не, 
природата не е безгласна, но слухътъ ви е грубъ, тжпъ, та не може да схванете 
нейния говоръ. Всички стари мистици, поети казватъ, че въ природата има 
музика, има говоръ и проповядва тъй, както хората никога не сж проповядвали 
въ този свЯтъ. 

Това съчетание се състои въ тЯзи отношения, които сжществуватъ между 
тялото, душата и човЯшкия духъ. Това сж три основни съчетания. Съчетание 
сжществува още и между ума и човЯшкото сърдце. Това е четвърто съчетание. 
Това сж четири полета, прЯзъ които човЯшкия духъ минава, прЯзъ своята 
еволюция, за да се усъвършенствува. Въ физическия свЯтъ човЯкъ изучава само 
закона на движението; въ духовния свЯтъ изучава качествата на чувствата, 
тяхната интенсивность; а въ свята на духа изучава вжтрЯшния смисълъ на самия 
животъ. Когато говоримъ за възкръсение, за вЯченъ животъ, за благо въ свята, 
ние разбираме онова съчетание, което сжществува между прЯчистената 
човЯшка душа и човЯшкия духъ, който е въ съгласие съ Бога. 

Какви сж тЯзи съчетания? НапримЯръ може да кажа, че 1=2=3=4=5=6=9 и т.н. Ще 
ме попитате: „Може ли едно да е равно на две, да е равно на три и т.н.?" Може, 
но при какви условия? Да вземемъ напримЯръ въ музиката, въ нея има три 
гами: мажорна, миньорна и хроматическа. ВсЯка отъ тЯхъ си има извЯстенъ 
законъ, който я регулира. Въ това отношение двЯтЯ полусфери на едно кълбо 
сж равни на самото кълбо. Една единица може да бжде раздЯлена на 1, 2, 3 и 
повече части, които сж равни на цялото. Това е въ Божествената математика, 
частьта е равна на цялото, но въ математиката на живота, това не може да бжде. 
Това е една велика философия. Въ какво отношение въ Божествената 
математика частьта е равна на цялото, по количество или съдържание? - Тя е 
равна по съдържание. ЧовЯкъ е подобенъ на Бога, по съдържание човЯшката 
душа и духъ иматъ въ себе си сжщото нЯщо, което има Божествения духъ. Това 
всички може да съзнаемъ. Някой казва: „Азъ не мога." - Можешъ, защото въ 
твоята душа има всичко вложено. Някой казва: „Азъ съмъ грЯшникъ." 



Грешникъ си, защото не вервашъ въ това, което Богъ е съчеталъ. Богъ ти е далъ 
много земя и ти я обработвай. Мнозина оставятъ своите умове и сърдца 
необработени и затова идатъ нежеланите семена. Ако не обработвашъ всичко, 
дадено ти отъ Бога, нема избавление, нема изходенъ пжть. Който не работи въ 
съгласие съ Бога, не требва да търси благодать. Всеки требва да каже: „Въ мене 
Богъ е вложилъ всичко, затова ще направя всичко, което Той иска." 

А сега какво правятъ днешните свещеници? Проповедватъ, че човекъ билъ 
грешенъ. Приемамъ, че е грешенъ, но тъй както го проповедватъ, то е лъжливо 
учение. Грешенъ е, но по какво? Човекъ билъ глупавъ, но по какво? Защото е 
нарушилъ това съотношение, което е въ него, това което Богъ е създалъ. Затова 
обърнете се къмъ тези съчетания и повервайте, че ще може да възстановите 
тази хармония, и вие ще бждете добри, весели и щастливи. Това е, което 
Христосъ е проповедвалъ. Казва не кой: „Жена ми е лоша." - Не, грешка 
имашъ, тя е отлична жена. „Мжжътъ ми е лошъ." - Не, той е отличенъ човекъ. 
„Баща ми, майка ми, свещениците, владиката, всички сж лоши хора." - Не, 
всички сж добри, вие само снемете техните черупки отгоре, които сж лютиви и 
отвжтре ще имате сладките орехи. Тогава ще разберете човешката душа. А сега 
се ражда единъ антагонизъмъ между васъ и често казвате: „Той е отъ еди-каква 
си вера." 

Едно време въ римската империя, когато измжчваха християните, обличаха ги 
въ разни животински кожи и ги оставяха на животните да ги разкжсватъ. Сега 
ние съвременните хора обличаме не кого въ волска кожа и казваме: „Той е 
волъ." Облечемъ го въ ослова кожа и казваме: „Той е оселъ." Господь всички ни 
е направилъ отъ една и сжща есенция, всички души сж отъ единъ и сжщи 
източникъ. Различаватъ се само въ това, че единъ е употребилъ много повече 
време, за да запази своята чистота, а другъ е билъ по-мързеливъ. Но това не 
показва, че у тебе нема никаква възможность. 

Сега искамъ да турите тази законность въ това съчетание. Не мислете, че 
другите хора сж глупави и вие ще може да имъ предадете всичко. Ще си 
кажете: „Ами Господинъ Джновъ какво учи?" - Азъ самъ нищо не уча, азъ съмъ 
се училъ отъ най-великия Учитель и не изменямъ нищо отъ това, което ме е 
училъ. Казвате: „Кжде е свършилъ Господинъ Джновъ?" - Нищо не съмъ 
свършилъ, а отъ сега започвамъ, отъ сега започва това Божествено учение. 
Свършватъ тези, които лъжатъ. Некои казватъ: „Азъ съмъ остарелъ." - Не, това 
е друго учение, ти не си остарелъ. Често българите казватъ: „Майка ти е стара." 
Подъ тази дума „майка ти", те разбиратъ заблуждението, защото въ света е 
старо само заблуждението. А въ Божественото учение има начало на нещата, 
има завършване и узреване или въ християнски смисълъ: има възкресение. 
Като говоря да възкръснемъ, разбирамъ да започнемъ. Азъ въ София виждамъ 
много хора, които започватъ да възкръсватъ. Те сж готови отъ всичко да се 



откажатъ, само за Бога да работятъ и да живеятъ. Това е възкръсналъ човекъ, 
нищо не иска, ще работи за човечеството, ще обича ближните си - баща си, 
майка си, братята си, свещениците, учителите и др. Некой казва: „Мразя го, 
той е еретикъ." Такъвъ човекъ нема да възкръсне. 

Това е новото учение, което Христосъ проповедва. Требва да знаемъ, че у насъ 
има този Божественъ образъ и да го очистимъ, да възстановимъ това 
Божествено съчетание и да кажемъ: „Ще може да направимъ тези неща." За да 
бждете здрави, весели, за да имате ясенъ умъ и сърдце, на всички 
препоржчвамъ да излизате презъ месецъ май. Бихъ казалъ и на съвременните 
свещеници да започватъ службата си въ 4 часа сутриньта. Съ изгреването на 
Слънцето свещеникътъ да каже: „Благословенъ Господь нашъ. Който ни е 
изпратилъ Слънцето да донася своите благословения." Тогава ще разберете 
думите: „Това, което Богъ е съчеталъ, човекъ да го не разваля." 

Върху тези думи азъ хвърлямъ само семенца, само загатвания правя и всеки 
нека развие за себе си некои теми и тогава да чуете гласа на вашия Баща, на 
вашия Христосъ и вашата любовь да заговори у васъ и да кажете: „Познахъ 
Бога, познахъ любовьта и знамъ защо съмъ дошълъ тукъ на земята." Некои 
казватъ: „Господинъ Джновъ учи прераждането." - Да, уча не само прераждане, 
но и възраждане и новораждане. Че кой не се е прераждалъ? Самата природа 
се преражда и тя учи това. Христосъ е казалъ: Ако не се родишъ отново, нема 
да еволюирашъ. Всеки, който се е родилъ отъ майка, ще се роди и втори, и 
трети пжть. Това не значи, че въ сжщата форма ще се родишъ, напримеръ ако 
си билъ жаба, пакъ жаба ще се родишъ, но ще се развивашъ, отъ човекъ требва 
да станешъ ангелъ, светия; отъ глупавъ - да станешъ уменъ човекъ. Това е 
прераждане. Какво противоречие има? Има ли такъвъ законъ въ природата и 
азъ го уча, нема ли го, не го уча. 

Едно време, когато Господь създалъ света, натоварилъ Слънцето съ тази велика 
мисия - да грее. Но у него се породило желание да бжде първо, да отиде първо 
при Господа и да изпревари всички други планети. Когато Господь се научилъ 
за това желание на Слънцето, на този старши братъ, накаралъ всички други 
братя да се въртятъ около Слънцето, а то да се върти около Господа и затова 
неговите братя днесъ сж всички по-близо до Господа, отколкото Слънцето. И 
затова всеки отъ васъ, който иска да бжде пръвъ, ще остане последенъ, като 
Слънцето. Слънцето, като изгрева сутринь, то казва: „Азъ направихъ едно 
време една голема грешка, която искамъ да изкупя, затова нося своето 
благословение." А всички други се въртятъ около него, за да научатъ закона на 
движението. 

Сега некои християни искатъ да бждатъ много близо до Христа. Новото учение 
казва: „Не бждете користолюбиви." Блажени смирените, блажени онези, които 



заематъ онова место, което Богъ имъ е определилъ въ света. Азъ съ удоволствие 
бихъ заелъ положението на единъ карамфилъ и всека година да ме садите, да 
ме кжсате, но да изпълнявамъ волята Божия, отколкото да съмъ въ положение 
на единъ царь въ България. Това значи да изпълнишъ волята Божия, съ 
всичкото смирение. Карамфилътъ казва: „Всички да бждете смирени въ една 
посока къмъ Бога." 

Бихъ желалъ всички българи да бждатъ такива карамфили и духовенство, и 
управляющи, и големи, и малки да бждатъ като този карамфилъ, тогава 
Господь ще погледне къмъ васъ съ своето благословение и ще каже: „Блажени 
нищите духомъ." Цветята сж нищи духомъ и всеки човекъ, който приеме 
положение на едно цвете, е нищи духомъ. За да възстановите това съчетание, 
което е въ вашите сърдца, умове и духове, дайте възможность на всички скрити 
сили да потекатъ отъ васъ. 

Не се безпокойте, това благословение ще дойде и ще познаете Бога и ще 
разберете това благодеяние, което Той ви е далъ. 

Беседа, държана на 13 май 1917 година 

ДОБРОТО СЪКРОВИЩЕ 


„Добриятъ человЬкъ отъ доброто съкровище на сърдцето изважда добринитЬ; и 
злиятъ человЬкъ отъ злото съкровище изважда злинитЬ." (Ев. отъ Матея, гл. 12, 
ст. 35) 

Ще взема думата изваждане и днешната бесЬда може да се нарече бесЬда на 
изваждането. За да може човЬкъ да изважда, трьбва да има отъ какво. Христосъ 
казва, че два начина има за изваждане: добриятъ човЬкъ изважда отъ 
съкровището добринитЬ, а злиятъ човЬкъ - злинитЬ. И единиятъ, и другиятъ 
изваждатъ, но резултатитЬ въ това изваждане сж различни. Една и сжща 
причина може да произведе два различни резултата. Едно и сжщо дЬйствие на 
изваждане произвежда два различни резултата. Сжгцото нЬщо се забЬлЬзва и 
въ природата. Може двама души да сЬятъ на нивата, но резултатитЬ сж 
различни. 

Какво е разбиралъ Христосъ подъ тЬзи думи? Той е скривалъ единъ дълбокъ 
смисълъ подъ думата „съкровище". За да придобие човЬкъ такова добро 
съкровище, трьбва да работи съ хиляди години, за да бжде богатъ и за да вади 
отъ своето съкровище. И въ ежедневния животъ забЬлЬзваме сжщия процесъ. 
Има хора, които богатЬятъ двояко. Има търговци, които забогатЬватъ слЬдъ 
като работятъ съ години, едни забогатЬватъ съ плюсове, а други - съ минуси. 
Богатство е потрьбно, но трьбва да разберемъ въ какво се състои истинското 
богатство. СъврЬменнитЬ хора сж обърнали внимание само върху физическото 
богатство, но то е само една черупка. Тя е необходима само до извЬстно врЬме. 
ВсЬки, който проучва дълбокото християнство, трьбва да разбере този 
вжтрЬшенъ процесъ на развитие, защото споредъ моето схващане духовната 
наука или религия изисква такова. 

Ако бихъ намЬрилъ на български езикъ дума по-подходяща отъ „религия", 
бихъ я замЬнилъ, защото тази дума се е опетнила. Днесъ подъ религиозенъ 
човЬкъ схващатъ фанатикъ, тжпакъ, глупакъ, ограниченъ човЬкъ, човЬкъ, който 
не знае да мисли, и смЬтатъ, че човЬкъ става религиозенъ, когато започва да 
остарЬва. Азъ не говоря за религията на стари хора, тя заслужава да бжде въ 
музеи, но говоря за Божествената наука. Религията въ моитЬ очи е една велика 
Божествена наука. Нькои я наричатъ „теософия" и подъ нея разбиратъ наука за 
прЬраждането, но и тази дума е ограничена. Нькои я наричатъ „спиритизъмъ", 
но и тази дума е ограничена. Като кажемъ думата „спиритизъмъ", вие казвате: 
„Е, знаемъ ги ние тЬзи малки духове." Днесъ даже и думата „Богъ" е изгубила 



своя смисълъ и е заместена съ думата „природа". Следъ единъ векъ може 
напълно да се замести съ нея. Безразлично е съ коя дума ще я заместите, стига 
всека дума, която употребявате, да съдържа въ себе си тази дълбока смисъль, 
която обхваща. 

Какъ се придобива това съкровище, за което говори Христосъ? Вземете за 
примеръ единъ орехъ и го разгледайте. Той е обвитъ съ три обвивки: едната е 
външна, зелена; втората е вжтрешна, корава, и самите ядки сж обвити съ трета 
тънка ципица, горчива на вкусъ. Външната обвивка е материалното богатство на 
човека. Ако при узреването на ореха развалите тази външна обвивка, 
непременно ще осакатите вжтрешния плодъ. Требва да оставите външната 
обвивка да се развива и да предаде соковете на самата ядка. Въ най- 
вжтрешната, тънка ципица, която е еластична, се съдържа достатъчно 
количество йодъ. Азъ препоржчвамъ на хора, които се мажатъ често съ йодъ по 
гърба и гжрдите, когато се простудятъ, да оставятъ това мазане, а да ядатъ 
орехи. Комуто требва йодъ, да яде орехи. 

Онези, които не разбиратъ духовния животъ, казватъ: „Насъ не ни требва 
богатство, искаме да сме при Бога." Какво разбирате да сте при Бога? Когато 
възлюблената казва: „Азъ искамъ да бжда при възлюбления, да гледамъ лицето 
му", азъ казвамъ: тя требва да бжде здрава по умъ и сърдце. Какво ще се 
ползува твоя възлюбленъ отъ една хубава дама съ некоя венерическа болесть, 
или епилептична, или охтичава, или съ разстроенъ стомахъ? Какъ ще те 
погледне твоя възлюбленъ? Да сме при Бога, разбирамъ всекога да сме богати, 
здрави, главно да сме добре организирани. 

И тъй и вие имате една обвивка, тя е вжтрешната черупка, въ която сте скрити. 
Както ви виждамъ, вие сте още неузрели орехи. Учени сте, тези орехи 
проповедватъ изъ църквите, пишатъ научни книги и рекохъ, вие сте още 
черупки и вашите черупки требва да се организиратъ. Тази външна черупка ви 
е потребва, но смисълътъ не е въ нея. Тя е направена, за да може вжтрешното 
съдържание на ореха да се организира. Какво разбираме йодъ вжтрешно 
съдържание? Вжтрешното съдържание е великата Божествена душа, която 
требва да почерпи онези сили, качества и способности, които сж необходими, 
за да можемъ да живеемъ въ бждеще. Подъ думата „животъ" се разбира 
знанието да живеешъ съзнателно. Който не знае да живее съзнателно, нема 
животъ. 

И тъй, физическото тело е една обвивка и вие казвате: „А, да не ми се отнима 
това тело!" Прави сте, но като узрее тази външна обвивка, тя се напуква и пада. 
Но когато не е узрела добре виждали сме какъ децата я чоплятъ и цапатъ 
ржцете си, а некой пжть ги използуватъ за вадене на много хубава боя, хасъ боя, 
която не излиза. Не кои питатъ: „Защо ни е това физическо тело?" Само въ това 



физическо тело орехътъ ти ще може да узрее и да се организира, иначе нищо 
не излиза безъ него. 

Христосъ казва: Ние требва да подчинимъ физическото си тело, физическия 
животъ, а не да го направимъ цель, защото то е една обвивка, една връзка, 
презъ която соковете минаватъ отвънъ навжтре. Когато ядете, всички сокове 
отиват да сформируватъ у васъ и Божествената душа. Отъ това гледище човекъ 
още не е сформируванъ. Хората, разглеждани отъ гледището на ангелите, сж въ 
състояние на растения тукъ на земята, затова те се уподобяватъ на дървета. 
„Праведните ще бждатъ като дървета, посадени при водни отоки." Подъ дърво 
се разбира знание, наука за живота. Въ райската градина имало две дървета: 
едното дърво било за живота, а другото - за познание на доброто и злото. 
Затова Господь е казалъ на човека: „Тази наука още не я изследвай, а само тази 
за живота." Съ това Господь е искалъ да каже: Сформирувай първо своето тело, 
неговите мускули, нервна система, дробове, стомахъ, съ една дума - своята 
външна черупка и по този начинъ, чрезъ нея, външниятъ светъ ще придаде 
соковете на по-дебелата черупка. Коя е по-дебелата черупка? Това сж костите. 
Виждаме, че и главата на човека има тези три черупки, както у ореха: външната 
е кожата; втората, средната е костьта; а третята, най-вжтрешната е една нежна 
ципица около мозъка. Ако тази нежна ципица се повреди, човекъ се поврежда. 
Ето защо човекъ требва здраво да сформирува своето тело, а за да се то 
сформирува, човекъ требва да използува условията, при които е поставенъ. 
Всеки единъ отъ васъ може да развали телото си въ една година отгоре. 
Примери има за това много. Има хора, които като сж изгубвали своето 
богатство, веднага сж падали отъ ударъ, отъ приливъ на кръвьта въ главата или 
пъкъ сж изгубвали смисъла на живота и сж се отчайвали. 

И тъй, външната черупка е необходима, за да възприеме само онези сокове, 
които сж нужни за душата. Отъ това гледище материята бива въ седемь 
състояния, но качествени. Учените хора казватъ, че има неорганическа материя, 
както имаме и кристали. Тази неорганическа материя може да се превръща въ 
органическа. Какъвъ е процесътъ, презъ който тя минава отъ едно състояние въ 
друго? За да може материята да мине отъ едно състояние въ друго, требва да се 
изменятъ нейните вибрации, трептения или требва да се рафинира, да се 
пречисти. Христосъ казва, че човекъ се чисти отъ сърдцето си. Подъ думата 
„сърдце" се разбира чувствената душа, това което наричатъ „астрално тело", то 
е второто тело на човека. Следъ смъртьта си, у човека отпадатъ некои обвивки, 
Когато влезе въ света на душата, и тя има три обвивки, двете отъ които 
отпадатъ, а едната остава. Когато садите орехъ, вие го садите безъ външната, 
зелена обвивка, която е отпаднала, а остава среднята корава. Тамъ въ земята, 
вжтрешната корава черупка се разпуква, разпуква се сжщо и вжтрешната тънка 
ципица и отъ центъра на ореха се появяватъ нови орехи или се явява 
сжщинската душа. 



Това, което говоря за орЬха, по аналогия е вЬрно и за човЬка. За да схванете 
нишкитЬ на тази философия, трьбва да правите наблюдения. Ако тЬзи нишки 
не се сноватъ тъй разумно, както женитЬ сноватъ нишкитЬ отъ платното на 
стана, платното нЬма да излЬзе. По сжьция законъ и нашитЬ мисли трьбва да 
бждатъ добрЬ насновани, а за това трьбва да знаемъ извЬстни закони. Най- 
първо отхвърлете отъ себе си старитЬ прЬдубЬждения, да изхвърлите страха, да 
не се боите, че този или онзи човЬкъ ще ви излъже. Когато отидете при единъ 
сарафинъ да размЬняте пари, той опитва златна ли е тази монета или не. Той 
има за цЬльта единъ мехенкъ-ташъ, особена киселина, съ която опитва златото. 
КждЬ е вашиятъ мехенкъ-ташъ? „Може да ни излъже този човЬкъ." Извадете 
вашия мехенкъ-ташъ и опитайте каква е тази монета. 

Сега рекохъ на съврЬменнитЬ хора: „ПовЬрвай, опитай и вижъ". СлЬдователно 
твоята вЬра трьбва да мине къмъ опита, опита къмъ виждането, а виждането 
разбира разумния човЬшки животъ. Като приложите тази наука въ дома си, на 
мжжа си, на жена си, на дЬцата си, на приятелитЬ си, тя трьбва да произведе 
благотворни влияния. Често между съврЬменнитЬ християни, като заболЬе 
нЬкой и не могатъ да му помогнатъ, казватъ: „Господь е рЬшилъ тъй, този 
човЬкъ да боледува." Дали Господь е рЬшилъ или той самъ си е рЬшилъ? 
Когато нЬкого сждятъ, това не е рЬшено отъ сждията, а самиятъ човЬкъ си го е 
рЬшилъ. Казватъ: „Господь ще го сжди." Ти ще накарашъ Господа да те сжди. 
Въ този свЬтъ има два вида сждене, може да бждешъ сжденъ за добро, а може да 
бждешъ сжденъ и за зло. На земята се прилагатъ само законитЬ за зло. Като 
направи нЬкой зло, веднага идатъ стражари да уловятъ този човЬкъ, искатъ да 
го видятъ и адвокати, и сждии, и другитЬ хора. Започватъ да се интересуватъ и 
вЬстницитЬ отъ него, всички се интересуват. Хората се запитватъ помежду си: 
„Запознати ли сте съ това дЬло?" Виденъ адвокатъ го защищава и този човЬкъ 
по такъвъ начинъ обръща вниманието на хората. Направишъ едно добро, 
никой не иска да знае за тебе. Тъй че, на земята нЬма законъ, който да сжди 
хората, че правятъ добро, а ги сжди само когато вършатъ зло, прЬстжпления. 
На Небето е обратно. Като направишъ прЬстжпление, тамъ никой не те търси, 
но направишъ ли добро, всички първостепенни адвокати, сждии, казватъ: 
„Доведете този човЬкъ, който е направилъ такова голЬмо добро тука." 

Христосъ казва: „Добриятъ человЬкъ изважда отъ своето съкровище добринитЬ 
си." Сърдцето му, това е съкровището на неговата Божествена душа. Това, което 
Богъ ти дава, ти го изваждай, използувай го. Знаешъ, че всички блага въ свЬта не 
сж наши, а сж отъ Бога. СлЬдователно добриятъ човЬкъ има кредитъ, отъ който 
вади, черпи и като задоволи своитЬ нужди, дава и на своитЬ приятели. Но за да 
имате това съкровище, непрЬменно трьбва да сформирувате, да организирате 
вашата душа. Ако се интересувате, може да се занимавате съ окултната наука и 
да видите, че у човЬка има около седемь центрове, които може да се развиятъ. 



има известни научни методи, чрезъ които може външната енергия отъ въздуха 
да се възприеме и складира въ тези вжзли и после да се препрати чрезъ 
гръбначния мозъкъ въ задния мозъкъ, а отъ тамъ въ пръднята часть на мозъка и 
той става активенъ. Затова ще требва да научите сжщия законъ, споредъ който 
постжпватъ градинарите? Те, като насЬятъ своята бахча, взиматъ водата отъ 
главния източникъ и чрезъ вадички я прЪнасятъ по цЪлата градина да се 
полива. По сжгция законъ човЪкъ требва да събира своята енергия и да я 
препраща тамъ, на това место, което не е обработено. Въ този процесъ ние 
требва да избегваме безпокойствие, да имаме търпение и да не бързаме да 
извършимъ скоро този процесъ. 

Съ бързината си да не изпадаме въ следното положение: единъ американски 
лЪкарь, билъ повиканъ да лекува единъ манафинъ въ Мала Азия. Като го 
прЪгледалъ, предписалъ му една рецепта, споредъ която да взима по три 
лъжички на день отъ това лекарство и въ десеть дни да го изпие и тогава ще 
забележи резултата. Манафинътъ си казалъ: „ВмЪсто да го пия въ 
продължение на десеть дни, азъ ще го изпия въ единъ день и веднага ще 
оздравея." Дигналъ шишето, изпилъ го, но веднага умрелъ. Постжпвайте 
споредъ както е препоржчалъ лекарьтъ, по три лъжички на день, както е 
писалъ и Господь въ своята книга - по три лъжички на день. Ще кажете: „Ама 
че билъ глупавъ този манафинъ!" Ами съвременните хора като преядатъ? 
Взиматъ едно меню, второ, трето, че после малко шампанско, а следъ това - 
разстройство. Скоро лекари да помагатъ, скоро разслабително! 

Да, и въ България има манафи. Подъ „манафи" разбирамъ, че когато ние не 
мислимъ тъй, както всичко е наредено въ света, ние приличаме на единъ 
некултуренъ човекъ. Следователно ние не требва да преядаме. Ще кажете: 
„Слава Богу, ние не преядаме!" Азъ сметамъ, че най-малко 75% преяждатъ. 
Некои казватъ: „Азъ искамъ да обгърна целъ светь, да обичамъ и да ме 
обичатъ." - Много искашъ. Можешъ ли да дадешъ на този светъ всичко, което 
той иска? Имашъ ли силата на Слънцето? Това сж обаче, само думи. И въ 
църквата казватъ: „Требва да обичаме света." Той баща си, майка си, приятели, 
които сж му направили добро, не ги обича, та света ли ще обича! Въ такива 
трудни времена се познава нашето сърдце. Човекъ требва да е богатъ, да 
събира тази Божествена енергия въ себе си, за да прояви известни чувства. 

Когато възлюблениятъ вземе своята възлюблена, не требва да прилича като 
онзи руснакъ, който се оженилъ по любовь и немалъ нищо, билъ много беденъ, 
немалъ средства за прехрана. Когато жената поисквала хлебъ, храна и други 
неща, той й казвалъ: „Ну, поцелуемся." Единъ день „ну поцелуемся", вторъ 
день „ну поцелуемся", жената недоволна отъ липсата на всичко друго, изгубила 
разположението си къмъ него. На човека въ този светъ не требватъ само 
целувки. Некои хора умиратъ отъ еднообразни целувки. Майките целуватъ 



децата си по страните и съ това внасятъ доброто у техъ. Некои хора пъкъ, като 
те целунатъ, изсмукватъ те. Те приличатъ на онези рогове, които ти турватъ, за 
да се извлече отъ тебе насъбралата се лоша кръвь. Когато ти турятъ десеть 
такива рога, ще видишъ какви сж тези целувки. На думата „целувка" азъ 
давамъ много широка смисъль. Всеки, който ти размжти сърдцето, ума, ти дава 
такава целувка. 

Христовото учение изисква навсекжде хармония. Хромите требва да 
проходятъ, слепите - да прогледатъ, глупавите - да поумнеятъ. Подъ думата 
„глупавъ", азъ не разбирамъ неразуменъ, но човекъ, който нема условия да се 
развива. Вземете единъ уменъ човекъ и го затворете въ една тъмна стая да стои 
тамъ 10 години, безъ да има възможность да се развива, той ще стане идиотъ. 
Вземете най-глупавия човекъ и го оставете при най-добри условия, той въ 10 
години ще се подобри. 

Затова Христосъ казва: „Добриятъ човекъ изважда отъ съкровището си 
добрините, а злиятъ - злинитЬ." Подъ това разбирамъ, да вади благо за себе си 
и за ближните си, най-първо за себе си. Некои хора искатъ да научатъ другите 
да обичатъ Бога, но те ще ти кажатъ: „Е, ти като обичашъ Бога, Той какво ти е 
далъ?" - „А не, грешишъ, Той много ми е далъ, не говори такива работи." Ако 
ме питатъ: „Какво те е научилъ учительтъ ти?" Ще кажа: научилъ ме е да 
сметамъ, да чета, далъ ми е познания по физика, химия и др. Вашиятъ Господь 
какво ви е далъ? Съ това не правя упрекъ на вашия Господь. Той може да ви е 
далъ всички условия, но вие се затваряте въ вашите черупки, като ореха и не му 
давате възможность правилно да се развива, да узрева. 

Първото нещо е да се освободимъ отъ всички противоречия, които 
сжществуватъ. Казвате: „Това учение право ли е или не?" По два начина може 
да проверите това нещо. Когато у васъ има една Божествена мисъль, тя никога 
нема да донесе раздвояване въ вашите души. Тя ще бжде като чиста, прохладна, 
балканска вода, която като мине презъ вашето тело, ще ви донесе освежаване, 
бодрость. А като пиете вода, въ която има разни мжтилки, примеси, тя ще 
предизвика у васъ тяжесть. Ако едно учение те подигне, направи те по-уменъ, 
по-разсждливъ, това учение е Божествено, то е верно. 

У старите евреи имаше желание да обърнатъ хората къмъ еврейството и затова 
изпращаха свои мисионери да проповедватъ. Не е лошо да се проповедва 
християнството, но въпросътъ е какъ требва да се проповедва. Преди 15 години 
имаше мисионери, които ходиха по Америка да проповедватъ, да не се 
изпраща спиртъ. „Не ни изпращайте спиртъ, вие ни донесохте християнството, 
но и съ това, големото зло, употребяването на спирта, на виното." Требва да 
умеете да проповедвате, защото не е големо изкуство да разваля човекъ, това е 
най-лесната работа. 



Вие може да възразите и да кажете: „Ние не сме отъ тези хора." Съмневамъ се. 
Колко пжти ние изгубваме най-хубавото си настроение. Некой день имаме едно 
добро настроение, срещне ни некой и казва: „Знаете ли еди-кой си какво 
говори за васъ?" - „Какъ, за мене?" И както си трегналъ горе, за Небето, 
слизашъ отъ тамъ и изгубвашъ Божественото настроение. Съ твоя чукъ ти си 
разваляшъ настроението и Господь казва: „На тебе, такъвъ манафинъ, ти требва 
да изпиешъ целото шише, за да умрешъ." 

А що е смърть? Едно пречистване. Споредъ Христовото учение, всека кжща, въ 
която хората сж се карали 30 години, требва да изгори. Болница, въ която сж 
лекувани 30 години разни заразителни и опасни болести, требва да се изгори. 
Тя е просмукана отъ разни микроби. Ето защо Господь днесъ разваля света, 
защото е просмуканъ отъ лоши мисли и желания и съ това ни избавя отъ едно 
по-големо зло. Господь казва: „Днесъ съсипвамъ, за да направя нещо по- 
добро." Днесъ Господь сваля горнята черупка, а остава вжтрешната. 
Вжтрешната обвивка е вашата душа, въ която требва да се сформируватъ най- 
разумни идеи, мисли, да се развие най-силна воля и добре организиранъ умъ. 
Подъ разуменъ човекъ разбирамъ човекъ, който има силна воля, силно сърдце 
и силенъ умъ. 

Но това още не обхваща целата истина. Напримеръ въ една теософска книга 
„Светлина върху пжтя" срещате такова едно изречение: „Убий всеко желание". 
Азъ турвамъ отдолу: „Възкреси всеко желание." Какъ ще разберете тази 
мисъль? Разбира се, да убиешъ въ себе си всеко лошо желание. Възкреси що? 
Възкреси въ себе си всеко добро желание. Следователно въ тази книга требва на 
всеко изречение да поставите друго, съ противоположно понятие, защото този, 
който е писалъ книгата, или е скрилъ истината или не е разбиралъ дълбокия 
смисълъ на нещата. Затова мнозина отъ васъ, които изучаватъ духовната наука, 
срещатъ противоположни мнения. Христосъ турва две такива 
противоположни изречения: „Добриятъ човекъ изважда отъ доброто 
съкровище добрините, а злиятъ - злините." Следователно когато искамъ да 
поправя човека, на лошия казвамъ: „Убий въ себе си всеко лошо желание, за да 
не правишъ зло на хората." На добрия казвамъ: „Възкреси въ себе си всички 
добри желания, извади ги и ги дай на хората." 

Требва да бждемъ внимателни, не требва да приличаме на онзи американски 
професоръ, който обичалъ да държи студентите си въ аудиторията половинъ- 
единъ часъ следъ звънеца. Единъ день учениците му решили да го научатъ на 
единъ добъръ урокъ. Намазватъ стола съ туткалъ, завъртватъ го отдолу съ 
бурми, професорътъ стоялъ така два часа и когато искалъ да стане - не могълъ, 
залепилъ се на стола. Днесъ виждаме много християни, които стоятъ залепени 
на столовете си. За да се освободи най-после професорътъ отъ стола, требвало е 



да се извърши дълга процедура. Така и съвременните християни требва да ги 
освободимъ отъ техните катедри, на които те сж се залепили. Ще кажете: „Това 
е фигуративно представяне на въпроса." Имашъ некоя добра мисъль, не казвай: 
„Не му е сега време да се прокарва тя", а си кажи: „Залепенъ съмъ сега." 
Дошълъ некой приятель, иска ти се да го целунешъ, не казвай: „Азъ съмъ съ 
други убеждения, възгледи", но кажи на приятеля си: „Азъ съмъ залепенъ за 
стола, ела да ми помогнешъ и тогава гце се разберемъ." 


Христосъ турва въпроса резко: „Добриятъ човекъ отъ доброто съкровище на 
сърдцето си изважда добрини, а злиятъ - злини." Подъ добро съкровище Той 
разбира тази човешка душа, която правилно се развива и представлява това, 
което въ окултизъма наричатъ „добра карма". Такъвъ човекъ е събиралъ, 
изпълнявалъ е Божествените закони и може да помага на другите хора. А тези, 
у които кармата е лоша, те ще направятъ едно престжпление, второ, трето, за 
което и ще бждатъ затворени. Ще престои въ затвора 1,2,4,6,10 години и ще 
придобие известна опитность. Страданията сж обратенъ процесъ на 
поправянето, за да може тези сокове на злини, които сж у насъ, да се обърнатъ 
на добро. Идете въ некое българско село, на техните бунища, ще видите, че те 
изваждатъ своя торъ на нивите си и обръщатъ по този начинъ лошите семена 
въ добри. По сжщия начинъ и вие извадете тора си на вашите бунища. Не е 
лошо, че злиятъ човекъ изважда злото отъ своето съкровище, но требва да го 
тури на нивата си и да превърне лошото въ добро и тогава ще бжде богатъ. 

По този начинъ вашите възгледи ще се разширятъ. Природата никога не 
изкоренява несъвършените форми, а ги и техъ използува и преобразува. Това 
добро съкровище е необходимо за нашето здраве. Може да попитате: „Какъ 
може да знаеме дали имаме това добро съкровище или не?" Ще ви дамъ 
признаци, диагноза, по която може да проверите това. Ако сутринъ, като 
ставате, имате добро настроение и презъ целия день приемашъ хората весело, 
отнасяшъ се съ жена, деца, приятели добре и до 9 часа, когато си легнешъ, 
запазишъ сжщото настроение, значи имашъ добро съкровище. Това, което е 
верно за единъ день, верно е и за много други дни. Но ако, следъ като станешъ 
сутринь, си неразположенъ, ти си отъ тези, на които съкровището не е добро. 
Но ще се извинишъ, че си нервенъ, че си боленъ, нищо не те оправдава, 
съкровището ти не е добро. Вземи този торъ, занеси го на нивата си и кажи: 
„Требва да страдамъ и отъ тези страдания да се науча да бжда търпеливъ." Най- 
първо научи се да бждешъ търпеливъ. 

Има два вида търпение: неволя и търпение. Неволята ти се налага, а 
търпението се дължи на човешката воля. Никога не требва да налагаме на 
хората и да имъ казваме: „Ти ще вервашъ, както азъ вервамъ." Остави този 
човекъ да си насади градината, както той иска. Ти не му прави планъ, но му дай 



само семена. Ама той щелъ да направи грешки. Нека прави. Злото не е въ това, 
че правимъ грешки, но требва правилно да се развиваме и да бждемъ и ние 
свободни и да дадемъ самостоятелность и на другите хора. 

А какво правятъ съвременните хора? Майка, като има едно детенце, ще го завие 
добре въ пелени, ще го завърже после въ въркозуня и ще му каже: „Ти си въ 
закона, така ще стоишъ." Така го държатъ известно време и следъ малко го 
разповиватъ. Започва детето да поритва свободно съ крачката, да си движи 
ржцете и като се боятъ родителите да не истине - скоро пелените, скоро 
въркозуня. Това се продължава 1-2 години. Ще стоишъ така и ще кротувашъ. 
Така и религиозните хора взематъ некого, завиятъ го въ пелени и той не може 
да излезе отъ техъ. Добре, но това дете, което сте увили въ пелени, расте. Като 
порастне, майка му го освобождава отъ пелените и отъ въркозуня, защото така 
гледано, това иска много трудъ. А освенъ това, то въ пелени не би могло да се 
развива, а това е необходимо за човека. Майката требва ли да желае да носи 
детето си все на ржце? Какво ще бжде това развитие? Една-две години може да 
го носи, но после да го остави да се развива, да расте. Майката не требва да 
желае детето й да се сбабичосва, а да бжде юнакъ, да расте. Така и съ васъ ще 
бжде, когато влезете въ едно религиозно общество. Първо ще бждете като едно 
дете, а после ще растете, ще станете благороденъ човекъ. 

Това разбира Христосъ подъ думите: „Добриятъ човекъ изважда отъ 
съкровището си добрините." Какъ ще приложите това учение? Като станешъ 
сутринь, задай си въпроса обвитъ ли си съ пелени и вързанъ ли си съ 
въркозунъ? И затова човекъ, като се събужда отъ сънь, веднага си изважда 
ржцете, за да покаже, че е готовъ за работа. Иска свобода на своите ржце и 
крака. Ржцете и краката - това сж човешката воля. Когато очите, ржцете, 
краката, язикътъ се освободятъ, това показва, че у човека има воля, сърдце и 
умъ. Като станешъ отъ сънь, хвърли въркозуня си и кажи: „Господи, започвамъ 
днесъ работата си чрезъ свободата и волята, които си ми далъ." Съньть е 
въркозуна. Приготвяй се, защото като отидешъ на Небето, тамъ нема пелени, 
нема въркозунъ, нема и спане, а има само почивка. 

Ние требва да се стремимъ да сформируваме телото на своята душа, а по 
сжгция начинъ да сформируваме и това тело, съ което човекъ ще възкръсне. 
Възкресението подразбира единъ процесъ. Нма хора, които както сж тукъ на 
земята, ще възкръснатъ, ще се метаморфозиратъ. Апостолъ Павелъ за такива 
хора казва, че ще имъ падне външната обвивка и ще се изменятъ, ще 
възкръснатъ. Къмъ този процесъ ще требва да се стремимъ и затова требва да 
хвърлимъ отъ насъ всекакви съмнения, всекакви ограничения. Азъ рекохъ, 
вервай въ твоя Господь, Който е вложенъ въ тебе, вервай въ твоя умъ, въ твоето 
сърдце, въ твоя духъ и ти ще възкръснешъ. Следователно ако Богъ е вложилъ 
едно добро съкровище въ мене, азъ требва да го призная. Ако призная, че у 



мене има едно зло, требва да го изнеса на своята нива и него да превърна въ 
добро. Това е мисъльта, която Богъ е вложилъ въ този стихъ. 

И тъй, требва да минемъ отъ временното, отъ ограниченото, отъ пелените, отъ 
въркозуня къмъ свободата, отъ млекото къмъ твърдата храна. Ако едно дете до 
20-тата си година иска все да суче отъ майка си, какво ще стане съ тази майка? 
Една две години то може да се храни съ млеко, но после ще требва да започне 
да употребява твърда храна. Свободата е необходима за растенето, за 
развитието. Пуснете единъ конь на свобода, ще видите какъ той ще започне да 
рита, да скача, но и това скачане си има смисълъ. Ако въ града скача, той ще 
смачка некого, но грешката не е у него, а у насъ. Сжгцото се случва и съ насъ. 

И тъй, да се спремъ на принципа: къмъ кои хора спадаме, къмъ добрите или 
злите, къмъ верующите или неверующите? Казвате за некого: „Той е 
неверникъ." Подъ думата „неверникъ" азъ разбирамъ, че въ неговия мозъкъ 
нема светлина. Рекохъ, отворете прозорци у този човекъ, дайте по малко пари, 
за да му направимъ такива и той ще ви благодари. А вие казвате за него, че 
билъ еретикъ, неверникъ. Че и тебе да те турятъ въ такава тъмна стая, безъ 
прозорци, нема да вервашъ. Верването подразбира светлина, а неверието - 
тъмнина. Затова доброто се върши въ светлина, а злото - въ тъмнина. Христосъ 
казва: „Ето защо, вие требва да преобразувате вашия животъ". Какъ ще го 
преобразувате? Повервай, че си добъръ човекъ. Като станешъ сутринь, кажи си: 
„Азъ съмъ добъръ, уменъ човекъ, защото Господь ме е направилъ." Ще кажете: 
„Това е богохулство." Споредъ мене всичко, което е направилъ Господь, е 
хубаво, нема лошо въ света. Требва да съблечемъ всички тези стари дрипи и да 
оставимъ у насъ само Божественото. Долу тези проповедници, които казватъ, 
че човекъ билъ грешенъ. Грешни сж онези хора, които отъ хиляди години 
живеятъ въ зимници и нема кжде да изхвърлятъ своите нечистотии, а ние 
требва да ги извадимъ отъ тамъ, да ги пречистимъ и да имъ дадемъ просторъ 
въ Божествения светъ. 

Тогава Христосъ казва: „Вие, добри, умни хора, извадете доброто отъ вашето 
съкровище и помогнете на вашите братя." Каквото добро имате, изваждайте го 
и давайте. Когато некой каже, че е богатъ, рекохъ: Дай да видимъ колко пари 
имашъ. Азъ разбирамъ златни пари, ефективъ, а не банкноти, защото въ 
Небето приематъ само злато, а не книжни пари. Всека добра мисъль, добро 
желание е единъ ефективъ, звонкова монета, а тя може да бжде отъ 10 лева, 100 
лева, 1000 лева, 10 000 лева и повече на стойность. Това е дълбокиятъ смисълъ, 
които Христосъ влага въ горния стихъ. Злиятъ човекъ отъ своето сърдце самъ 
вади, а не Господь. Давидъ казва: „Въ грехъ ме зачна майка ми." Не казва 
Господь, а майка ми. Иоанъ казва: „Отъ Господа съмъ зачнатъ." Ако живеешъ 
въ една светла стая, отъ Бога си зачнатъ, а ако живеешъ въ тъмна стая - отъ 



дявола. Ако работишъ, ще бждешъ съ Бога. Накарайте кого и да е да работи, да 
мисли, нЪма да върши зло. 

Следователно ние требва да мислимъ, да чувствуваме, да действуваме. Това е 
християнството, което требва да обнови сегашното общество, а не да останатъ 
само тези стари знания, че Христосъ това направилъ, онова направилъ. Да, 
зная, че Христосъ е направилъ велики работи, но ние какво сме направили? 
Братко, ти какво може да направишъ днесъ, това искамъ да зная азъ сега, въ XX 
векъ. Азъ зная какво е направилъ Христосъ преди 2000 години, зная какво днесъ 
върши, но ти какво направи? Но ще каже некой: „Ами ти какъвъ си?" - Ела да 
поработимъ заедно, тогава ще се разберемъ. Вечерь, като вземемъ да си делимъ 
парите, ако взема повечко, ще ме познаешъ какъвъ съмъ. Ако имаме десеть лева 
спечелени и азъ взема 9 лева, а на тебе дамъ 1 левъ, ще ме познаешъ тогава, 
колко съмъ правоверенъ. 

Сега искамъ всички да развържете кесиите си, сърдцата си, ума, волята си. Долу 
въркозуня, долу пелените, крака, ржцЪ, всичко да бжде въ движение. Това се 
изисква за всички религиозни хора, това е разумниятъ животъ. Така ако 
живеете, у васъ ще дойдатъ добри мисли и желания. Ще кажете: „Кажи ни 
всичко." Глупавъ ли съмъ да ви кажа всичко? Азъ не искамъ да ви дъвча 
храната, вие сами си я сдъвчете и се нахранете. Ще кажете: „Този човекъ не 
мисли логически." Азъ мисля много логически, защото познавамъ хората. Ако 
искате да видите и да разберете моята логика, елате да видите азъ какъ живЪя и 
съ какви мжчнотии се боря. Лесно ще е, ако имамъ 10 000 лева и се обличамъ по 
три пжти на день. Познавахъ една дама отъ Свищовъ, която се обличаше по три 
пжти на день и я наричаха „трикульорната". Безъ пари да живЪете, отъ земята 
да вадите, това е майсторлъкъ. Работи самъ. А сега всички хора се стремятъ 
къмъ лЪность. МжжетЪ работятъ, а женитЪ гледатъ какъ да се облЪчатъ. А като 
се обличате съ тЪзи хубави платове, благодарете на онЪзи бъдни жени, които сж 
ги тъкали. Не мислете, че тЪзи бъдни жени сж били добрЪ платени, че сж 
имали пари. Не, тЪ сж яли бой. Това е новото християнство, то иска обновление 
отъ обществото и всЪки може да каже за себе си: „мога". Можешъ заедно съ 
Бога, заедно съ ангелитЪ да се поправи[шъ] и свЪтътъ ще тръгне напрЪдъ и 
никой не може да го спре. 

За да се отиде до Небето има три начина. Кои сж тЪ? За Небето има единъ 
тЪсенъ пжть, по който върви Божествения тренъ. Първиятъ начинъ - да тикате 
трена, вториятъ начинъ - да се надпрЪварвате, а третиятъ начинъ - да влЪзете въ 
него. Азъ виждамъ нЪкои впрЪгнали се, казватъ: „Да тикаме царството Божие." 
Нъма защо, то само си върви. Ти, видишъ ли трена, не го тикай, не се 
надпрЪварвай, а влЪзъ въ него, той ще те заведе на опрЪдЪленото ти мЪсто. 



Това е, което добриятъ човЪкъ тръбва да изважда отъ доброто съкровище на 
сърдцето си. 

БесЬда, държана на 20 май 1917 година 

Издателска къща „Жануа-98", 2004.192 с. БВИ 954-9589-82-Х. 


ПРЪБ&ДВАНЕ 


„Ако държите моите заповеди, ще пребждете въ любовьта ми, както съмъ азъ 
държалъ заповедите на Отца си и пребждвамъ въ Неговата любовь." (Ев. отъ 
Йоана, гл. 15, ст. 10) 

Христосъ поставя две основни положения и казва: „Ако държите моите 
заповеди и пребждвате въ моята любовь, както азъ съмъ държалъ заповедите 
на Отца си и пребждвамъ въ Неговата любовь." Въ първото предложение 
думата „ако" въ оригинала има друго значение, то не е условие. Въ сжгцото 
предложение има две положения: „ако държите" и „пребждвате", както азъ 
съмъ държалъ и пребждвамъ. 

Думата „държа" има отношение къмъ човешката воля. Да държимъ 
заповедите, значи да ги изпълняваме, а заповедите може да ги изпълняваме 
само чрезъ волята си. Следователно ако човекъ не изпълнява заповедите, не 
може да пребждва и въ любовьта. После Христосъ казва: „Не требва само да 
държимъ заповедите, но и да пребждваме въ Неговата любовь", тъй както Той 
е държалъ заповедите на Отца си и е пребждвалъ въ Неговата любовь. Тези 
заповеди, те сж закони и въ обширна и въ тесна смисъль, всекога даватъ единъ 
и сжгцъ резултатъ. Външниятъ светъ, който виждате, вашиятъ външенъ изразъ, 
това е едно съчетание на нещата, държи ви некой. Ако вашата душа, вашиятъ 
духъ не биха държали вашите ржце, крака, мозъкъ, дробове, стомахъ и др., 
какво би станало съ васъ? Следователно духътъ ви требва да държи всичко това 
въ редъ и порядъкъ. А при това вашата душа требва да пребждва, т.е. да 
възприема храна, а това е вжтрешенъ процесъ. Ти не можешъ да държишъ 
въздуха, но може да пребждвашъ въ него. Дишането, мисленето, чувствуването 
е пребждване, а всеко действие въ света е държане. Следователно има неща въ 
света, които сж зависими отъ нашата воля и други, които не сж зависими. 
Психолозите наричатъ едните свободни, волеви действия, а другите - 
ограничени, несвободни. За да си движимъ ржката, крака, това зависи отъ 
нашата воля, но биенето на сърдцето, дишането, храносмилането не зависятъ 
отъ насъ. 

Когато хората искатъ да ограничатъ любовьта, това значи, че не разбиратъ 
основния законъ: Любовьта спада къмъ свободните действия, требва да се 
пребждва въ нея. Въ пребждването всеки възприема, но и дава, има обмена. Въ 
държането на заповедите има изпълнение, давание значи има, изразходване на 
енергия. 



Може некои отъ васъ да мислятъ, че този въпросъ е много отвлеченъ. Самата 
мисъль, че е отвлеченъ въпросътъ, може да го направи такъвъ. Когато нЬкой 
мисли, че не може да разбере единъ въпросъ, азъ това обяснявамъ логически 
така: ако затворимъ очите си и кажемъ, че не може да виждаме, това невиждане 
зависи отъ нашата воля, да виждаме или не и когато човекъ има умъ и каже, че 
не разбира нещо, то значи той си е затворилъ очите. Но въ думата „разбиране" 
има процесъ на движение. Напримеръ за да изучите една местность, требва да 
я пропжтувате и тогава ще я разучите. Некой въпросъ може да ви е тъменъ, но 
не казвайте, че не мога да го разбера, задайте си малко трудъ и той ще ви стане 
ясенъ. 

Вие съвременните, културните хора на XX векъ, които сте хванали 
електричеството, турили сте го въ кжьците си, направили сте го да движи 
вашите коли и като влезете въ кжьци хванете ключа на електричеството, 
завъртите го и кажете: „Да бъде светъ", и става светлина. Но ще кажете: „Само 
Господь може да направи това." Ако това не го правите вие сами, ще стоите въ 
тъмнина. Кажете: „Да бжде светлина въ моя умъ, въ моята душа." Затворй се въ 
една библиотека, вземи ключа на твоя умъ и започни да работишъ. Ще видишъ 
какъ въпросътъ ще ти стане ясенъ. 

Човекъ не е дошълъ ученъ на света. Ако искате да напишете въ ума си какво 
нещо е животътъ, вие може да напишете: „Животътъ е постояненъ трудъ, или 
постоянно мжчение, или постоянно разочарование." Всички тези неща требва 
да бждатъ определени. Ако животътъ е разочарование или мжчение, требва да 
се знае въ какво отношение е такъвъ. Казвашъ: „Азъ се мжча." Въ какво 
отношение? - „На пара съмъ." На каква пара? - „Пекатъ ме." На какво? На 
скара ли, на фурна ли? Ако вашиятъ кракъ е сухъ, ако сж прекжснати 
съобщенията съ главния мозъкъ, кракътъ ви може да се изгори, безъ да усетите 
некаква болка. Следователно страданията, мжчнотиите сж признакъ, че въ 
вашия животъ има една малка дисхармония и Богъ, природата ви казватъ: 
„Поправи тази грешка." Ако не можешъ да я поправишъ самъ, повикай 
лекарь. Но ще кажете: „Требва да се плати." Ще платишъ. Разболелъ си се, 
викай лекарь. - „Но той иска пари." - Ще му дадешъ. „Ще викамъ лекарь, 
който взима по-евтино." Да, но затова и по-малко ще те лекува. Колкото повече 
взима, толкова по-добре лекува. Зная лекари, които за една операция взиматъ 
хиляди лева. Не е въпросътъ въ многото, защото ако дадешъ 5 лева на некой 
лекарь да ти оперира крака, той, като не си разбира добре отъ работата, ще ти 
го отреже. 

Всички съвременни хора страдатъ отъ това, че искатъ по единъ лесенъ начинъ 
да влезатъ въ Царството Божие и да придобиятъ лесно знания и казватъ: 
„Покажи ни лесния пжть." Така никой нема да го намери. Който влезе въ 



живота, нека каже: „Дайте ми най-трудния пжть." Азъ рекохъ: „Ето човекътъ, 
който ще се подигне." Некой искатъ да влезатъ въ не кое общество и питатъ 
членовете му: „Вие живеете ли помежду си добре, въ миръ и съгласие?" - 
„Разбира се, това го знаятъ и пчелите." - „Е, тогава ще влеза въ вашето 
общество." Но това е една лъжлива философия въ основите си. Не търсете 
лесния пжть. Лесниятъ пжть е хлъзгавъ пжть. Божиятъ пжть е труденъ. Може да 
ви покажа и най-лесния и най-трудния пжть. Ако ви кача на нЬкоя планина и 
отъ тамъ спусна, веднага ще се хлъзнете, ще паднете безъ некакво усилие. Но 
това не показва, че сте разрешили некой труденъ въпросъ. Така се хлъзгатъ и 
децата зимно време съ шейните си. Христовото учение не е такова хлъзгание. 
То е обратното. ИзлЪзте да видите селянитЪ, какъ копаятъ царевицата съ своите 
мотики и рала. Ето Христовия пжть. Ще кажете: „Е, рало!" Да, въ това рало има 
смисълъ. Въ ралото, въ двата вола, въ остена, въ всичко това има смисълъ, 
дълбокъ смисълъ. Какъвъ е той? 

Ще ви дамъ едно обяснение и после ще пристжпя да говоря върху въпроса. 
Нькога българите оратъ съ два вола, нЬкога - съ 4, съ 6, но принципътъ е все 
единъ и сжщъ. Това сж сжгците положения: държа и пребждвамъ. Двата вола - 
това сж човешкиятъ умъ и човешкото сърдце. Ралото е човешкото тело или 
споредъ теософите, окултистите, двата вола сж жизненото тело на човека, 
чрезъ което се предава енергията. На това рало отдолу има единъ емижъ и 
едно черясло. Емижътъ представлява едната страна отъ човешката воля, а 
черяслото - самата воля. Остенътъ, съ който бодатъ воловете, показва закона: 
щомъ се поспратъ воловете, требва да се побутнатъ и споредъ закона се 
разбира: „Дръжте." Има и една бразда. Тя показва, че вие некой пжть се 
спирате въ живота и мислите, че сте свободни, а всжщность всички сте 
впрегнати, по двама, по трима, по четирима. Некой пжть ви разпрегатъ. Кога? 
- Когато каже господарьтъ. Ще си починете за малко и после пакъ на работа. 
Това е въ действителность животътъ. Но вие ще кажете: „Това сж волове." Азъ 
бихъ попиталъ учените какво положение заематъ тези волове въ света? 
Мислите ли, че душите на тези два вола сж по-малко интелигентни отъ 
човешката душа? 

За да ви уясня това, ще представя една картина съ житното зърно. Допуснете, 
че имате три житни зрънца. Едното отъ техъ представлява човека, а другите 
две - двата вола. Поставете едното житно зрънце при благоприятни условия, то 
следъ неколко години ще се наплоди и ще заеме целата земя. Другите две 
зрънца не сж били при такива благоприятни условия и не сж могли нито да се 
развиятъ, нито да се размножатъ. Но това не ви дава право да мислите, че въ 
душата на тези зрънца нема нищо. Напротивъ, те иматъ сжщото, само че 
непроявено. Единъ день Господь ще даде и на техъ условия да се развиятъ и отъ 
техъ може да излезатъ и гении и философи. Те обработватъ земята и 
извършватъ основния законъ. Отъ окултно гледище въпросътъ стои така. 



Сега да дойдемъ до положението на тези два вола и се ограничимъ въ телото 
си. Всеки день ти си заставенъ да седнешъ три пжти на трапезата и искашъ-не 
искашъ да дъвчешъ. И какво дъвкане! Хубаво ще дъвчешъ, ще изпълнявашъ 
работа не за себе си. Некой казва: „Колко ми е приятно, че днесъ ядохъ." Тази 
работа е сжщата, както когато на некой конь дадатъ една торба зобъ и той казва: 
„Колко е приятно!" Но азъ рекохъ, това не е за тебе, това е за орането, което си 
свършилъ. Така е и съ насъ. Единъ день престанемъ да работимъ и господарьтъ 
казва, че ще ни уволни, а ние плачемъ, защото сме привикнали на всичко това. 
Съвременните хора по своя навикъ приличатъ на онзи градинарски конь, който 
въ продължение на 30 години въртЪлъ едно колело и изваждалъ вода за 
господаря си. Господарьтъ му билъ богатъ и затова, като остарелъ коньтъ му, 
той го пусналъ на свобода въ ливадите и казалъ: „Пенсионирал се." Но коньтъ 
по обикновеному на едно и сжгцо време дохождалъ около колелото, започвалъ 
да го върти и изваждалъ вода по навикъ. Не могълъ да се откаже отъ навика си. 

Христосъ представлява тази работа въ малко по-другъ, по-приятенъ видъ. Той 
казва: „Ако държите моите заповеди." Кои заповеди? Тези, които могатъ да 
направятъ човешкия животъ щастливъ и смисленъ. Некои казватъ: „Ние сме 
чели тези заповеди". Питамъ тогава: държите ли ги, става ли вашиятъ животъ 
по-смисленъ? - Не. Значи не сте ги разбрали. Христосъ казва: „Следъ това вие 
ще пребждвате въ моята любовь." Ще приложите този законъ другояче. Зле ли 
ще бжде на жена да пребждва въ заповедите на своя мжжъ, а мжжътъ - въ 
заповедите на своя Богъ и Неговата Любовь? Защо се развалятъ днесъ 
семейства? Жената казва: „Заради тебе азъ ще пребждвамъ въ любовьта ти и ще 
държа заповедите ти, но ти готовъ ли си да изпълнявашъ волята на Бога, на 
Баща си?" Обаче този мжжъ разваля отношенията си къмъ Бога, започва да пие, 
прекарва въ кръчмите, не се връща и тогава жената казва: „Съ този мжжъ не 
може повече да се живее", и тя разваля отношенията съ мжжа си. Когато 
мжжътъ каже на жената: „Ти ще пребждвашъ ли въ моята любовь", жената 
требва да отговори: „ще пребждвамъ, ако ти пребждвашъ въ волята Божия." 
Ако мжжътъ не изпълнява волята Божия и жената не требва да изпълнява 
неговите заповеди и да не пребждва въ неговата любовь, но ако той изпълнява 
волята Божия, а тя не пребждва въ неговата любовь, тя е отговорна за своите 
отношения. Това е, което Христосъ казваше на своите ученици. 

Ще кажете: „Каква е тази философия, какъ може да пребждвашъ?" Ще ви дамъ 
единъ примеръ за пояснение на тази идея. Често ние съ своите неразбирания 
разваляме живота си. Въ варненско, въ едно село Николаевка, жената на единъ 
тамошенъ попъ преди Спасовъ день измазала кжщата си (и гледала всичко 
рано да си свърши), за да може на Спасовъ день рано сутриньта да отиде на 
църква. Въ нейно отсжствие момченцето й - десеть годишно, си устроило 
забавление. То често гледало какъ вършеятъ на хармана и сега, като останало 



само, взело всичкитЬ мисирки, които имали, разсипало царевица изъ стаята и 
започнало да вършее съ тЬхъ. Жени, които минали покрай кжьцата, чули тази 
голЪма гюрултия и казали на майката: „Въ вашата кжща се чува голЪмъ шумъ 
отъ мисирки." Дътето, като вижда, че майката се връща, избягва. А какво е било 
положението на майката вие може да разберете. Така и вие много пжти въ 
живота постжпвате. МайкитЪ ви току-що измажатъ кжщитЬ и отидатъ на 
църква, а вие вкарвате мисиркитЬ въ стаята и казвате: „Свобода, свобода!" Това 
сж дЬтински разсжждения, детински схващания. Азъ виждамъ какъ дЬцата 
вкарватъ тЪзи голЪми пуяци изъ стаитЬ, но тЬ не сж за стаитЬ. Нъкога вие имате 
една прекрасна мисъль, чувствувате се като че ли сте на небето, дойдатъ ватттитЪ 
синове, вкаратъ пуяцитЬ изъ стаитЬ и ви развалятъ хубавото настроение, 
хубавитЬ дни, отиде, изчезна Спасовъ день. Когато майкитЪ излизатъ навънъ, 
тръбва да затварятъ стаята съ деветь куфара, за да не влизатъ синоветЬ съ 
пуяцитЬ. Не е виноватъ за това нЬщо синътъ, защото той намира отворено и 
започва да прави опити въ кжщата на майка си съ царевици и мисирки. 

Христосъ казва: „Ако държите моитЬ заповЬди." Думата „държа" се отнася до 
човешката воля. Никога не казвайте: „Не мога, това нЬщо ми е тъмно." Може да 
не разбирате, може да сте слаби, това не е спънка. Ще каже[те] за ваше 
оправдание: „Не му е до ш ло врЬмето, условия нЬма, баща ми и майка ми ми 
прЬпятствуватъ, имамъ много спънки." Всички тЬзи нЬща ги турете на заденъ 
планъ и знайте, че нито баща ви, нито майка ви, нито обществото, нито 
условията сж спънки. Въ свЬта ние сами се спъваме. Когато Господь постави 
хората въ рая при най-благоприятни условия, кой ги спъна? - Ть сами, тЬхнитЬ 
пожелания. Следователно ние не можемъ да прЬцЬнимъ нашите пожелания, 
дали сж потребни или не. 

Напримеръ единъ милионеръ отъ Америка се развелъ съ жена си по много 
проста причина. Жена му много обичала да харчи и единъ день отишла въ 
Парижъ и накупила толкова много неща, че търговците представили на мжжа 
й единъ чекъ за изплащане. Той се уплашилъ, че ще го съсипе и решилъ да й 
даде една сума отъ 30 милиона лева и единъ палатъ отъ 15 милиона лева, за да 
се разведе и освободи отъ нея. Така и Господь ще направи съ насъ. Когато ние 
много харчимъ, Господь ще ви даде 45 милиона лева, за да се освободи отъ насъ. 
Такива хора вие ги наричате щастливи, а азъ ги наричамъ разведени отъ 
Господа. Ако речете да търсите кждЬ ставатъ прЬстжпленията, ще ги намЬрите 
все между такива хора. ТЬзи прЬстжпления произлизатъ отъ факта, че тЬзи 
хора не държатъ никакви закони. За да се избавимъ отъ прЬстжпления, трьбва 
да държимъ извЬстни заповЬди, да прьбждваме вжтрЬ въ любовьта. Първото 
нЬщо, което тръбва да правите като ставате сутринь, е да си зададете слЪднитЬ 
въпроси, първо: държа ли заповЪдитЬ на мжжа си? Второ: мжжъ ми държи ли 
заповЪдитЬ на Господа? Трето: азъ прЪбждвамъ ли въ любовьта на мжжа си и 
четвърто: пръбждва ли мжжа ми въ любовьта на Господа? Ръшите ли тЬзи 



въпроси, целиятъ день ще премине въ миръ и спокойствие и ще имате 
благословение. 

Големата лакомия въ живота ражда у всички хора големи нещастия. 
Разправяше ми единъ господинъ, който ходилъ на ловъ въ Стара планина, какъ 
наблюдавалъ какво правила една мечка съ петте си мечета. Около ръката тази 
мечка намерила една голема плоча, бъркала съ ржцете си вжтре и изваждала 
раци за мечетата. Едно отъ мечетата постоянно следЬло майка си и колкото 
рачета изваждала, то ги веднага изяждало. Тя му ударила толкова силенъ 
шамаръ, че то се търкулило на земята. Мечката продължила пжтя си, но вижда, 
че мечето не идва, затова се върнала при него и видела, че било мъртво. Взела 
го у себе си, люляла го, но не могла да го съживи. Мечетата требва да знаятъ 
какъ да се хранятъ, а вие требва да знаете какъ да удряте плесници. 

Христосъ казва: „Ако искате да избегнете всички нещастия, ако искате да имате 
една калена воля, умъ и сърдце, требва да държите моите заповеди, тъй както 
азъ държа заповедите на Отца си и да пребждвате въ мене, тъй както азъ 
пребждвамъ въ любовьта на Бога. Това ме прави великъ. Онзи, Който живее въ 
мене, Той е великъ." Когато Господь влезе у насъ да живее съ своите заповеди и 
любовь. Той ще ни направи велики и мощни. Когато рекохъ, че всичко е 
възможно, подразбирамъ този Божественъ законъ, да държимъ заповедите Му 
и да пребждваме въ Неговата любовь. Некои отъ васъ може да запитатъ: „Какъ 
ще познаемъ дали държимъ Божиите заповеди?" Ако държите Божиите 
заповЪди, вашиятъ умъ ще бжде ясенъ и положителенъ. Това е едно правило. 

Всички, които ме слушате, направете следния психически опитъ. Въ миналата 
беседа ви казахъ, отъ сега нататъкъ да имате 1 грЪдъ видъ всЬкога думитЪ: 
повервай, опитай и вижъ. Едно време е било това, когато повече се е вервало, 
безъ да се проверявать нещата, а днесъ требва всичко да се проверява. Имате 
известни мжчни въпроси. Най-първо турете въ себе си мисъльта, че може да 
разрешите тези въпроси, спрете се спокойно, чакайте разрешението имъ, като 
ще си вършите другата работа, но да бждете спокойни. Мислете 5,10,15, 20 часа 
върху въпроса, който искате да разрешите и следъ това ще имате разрешение 
на този въпросъ, който най-много ви занимава. Направете опитъ и вижте дали 
това е верно или не. Ако деньтъ се мине и вие не може да разрешите единъ 
въпросъ, това показва, че въ вашето подсъзнание има една отрицателна мисъль. 
Изхвърлете всички отрицателни мисли и въ края на седмицата непременно ще 
имате разрешение на въпроса. 

За да познаете дали вашето сърдце пребждва въ любовьта, ще следите дали 
имате дълбоко спокойствие. На такъвъ човекъ каквото нещастие и да дойде, по 
повърхностьта ще бжде разколебанъ, но вжтрешно ще бжде спокоенъ. Ще 
кажете: „Това е немислимо, я да ти поставя тебе крака въ некоя клада, та да 



видимъ дали ще бждешъ спокоенъ." Вашите страдания сж предизвикани отъ 
внушени идеи. Човекъ е въ сила да пренесе всички страдания съ волята си, 
която може да надвие всичко, да направи чудеса. А внушението и то така силно 
действува, че само като ти покажатъ пржчка и ти усещашъ болка. Ами какво 
требваше да правятъ онези мжченици, които беха разкжсвани на парчета? За 
техъ обаче немаше страдания. Те пребждваха въ любовьта и въ Божиите 
заповеди. Отрежете единъ лжчъ на една морска звезда и той отново ще 
израстне. Тя познава повече Божиите закони, отколкото хората. А у васъ, като 
се отреже крака, нема повече израстване. Волята требва да се усили, требва да 
контролира човешката мисъль и желания. Любовьта требва да ги отглежда, да 
имъ дава храна. Ако имате единъ човекъ, който ви работи, требва непременно 
да го храните, за да имате добра работа отъ него. Следователно любовьта е 
потребна въ света като храна. Безъ любовь животътъ не върви. 

Тази философия или наука е толкова проста! Некои отъ васъ може да ми 
възразятъ така: „Ти не си опиталъ живота, ние какво сме изпитали съ нашите 
жени и деца, а ти съ жена живелъ ли си?" Чудна работа! Че тази сжгцата 
Господь я изтегли отъ мжжа, тя по-напредъ беше вжтре въ него. Азъ не съмъ 
срещалъ жена безъ мжжъ или мжжъ безъ жена. Те всекога заедно вървятъ. 
Некоя жена може да е парясана отъ мжжа си, но все за него мисли. Или пъкъ 
мжжътъ се оплаква отъ жена си, че била такава-онакава, а все за нея мисли. 
Единствениятъ стимулъ между мжже и жени сж те сами едни за други. 
Отнемете жените - култура нема да има, отнемете мжжете - пакъ нема да има 
култура. Това, отъ което се оплакваме, то е, че не изпълняваме заповедите 
Божии и не пребждваме въ Неговата любовь. Подъ думата мжжъ 
подразбирамъ Божествения духъ, подъ жена - сърдце; подъ мжжъ - човешката 
воля, проявена въ телото; подъ жена - процесъ, движение, което става въ това 
тело; подъ мжжъ подразбирамъ волеви движения, които ставатъ въ нервната 
система, въ стомаха; подъ жена - неволните движения. Мжжъ, който иска да 
живее добре съ жена си, не требва да й определя никакви правила, а да я 
остави свободна. Нека двама мжже да направятъ опитъ: единиятъ нека напише 
закони, които ще требва да изпълнява жената, а другиятъ да я остави свободна. 
Кжде ще бжде по-добъръ животътъ? Тамъ кждето жената изпълнява само 
своите закони, а не тези, които й се налагатъ отвънъ. Не требва мжжътъ да 
казва: „Ще я парясамъ." Нема какво да я парясвашъ, тя не е твоя робиня, тя е 
ученичка въ живота. Това е по отношение на мжжа, такива требва да бждатъ 
схващанията и по отношение на християнството. Проповедвамъ ви 
християнството тъй, както то требва да се разбира. Това, което досега е 
проповедвано, то не е Христово учение. 

Христосъ казва: „Ако държите моите заповеди." Държането всекога става 
чрезъ човешките ржце. Цигуларьтъ требва съ ржце да държи своята цигулка, 
своя лжкъ и въ това държане ще се изяви неговиятъ талантъ, гений. Некой 



казва: „Пъй ми се." Азъ зная защо пЪе. Пъе само онзи, у когото любовьта 
говори, живЪе. ГдЬто любовьта не живЪе, нЬма и пение. Когато казвамъ на 
хората, че тръбва да пЪятъ, подразбирамъ да влЪзе любовьта въ тЪхнитЪ сърдца 
и пЪнието тогава ще дойде. Когато казвамъ, че тръбва да се молимъ, да ядемъ, 
разбирамъ сжщото нЬщо, да заживее любовьта у насъ. Дойде ли любовьта, 
правилно ще ядешъ, ще пЪешъ и ще се молишъ. Яденето, пЪнието и моленето 
ги схващамъ като единъ актъ, който подига човЪка по на високо и го прави 
доволенъ отъ това, което върши. Когато пЪя, азъ искамъ да съмъ доволенъ отъ 
себе си, че пЪя, а не какво ще кажатъ хората. Това значи, което Христосъ казва: 
„Ако държите заповЪдитЪ ми", и послЪ добавя: „каквото поискате ще бжде." 

Опитайте Господа чрЪзъ законитЬ Му и тогава ще разрешите мжчнитЬ 
въпроси. СрЪщамъ хора, които не могатъ да се примирятъ съ другитЬ и казватъ: 
„ДобрЪ съмъ, но нЬгцо ме мжчи, не мога да живЪя съ хората, съ тази съсЬдка." 
Че какъ да не може да живЪешъ съ нея? Кажи: „Мога да живЪя съ нея." 
ПрЪстжплението е започнало отъ тогава, отъ когато вие сте казали, че не 
можете, отъ тогава е влЪзълъ дяволътъ у васъ. Като дойде Христосъ, казва ви: 
„Може да живЪете съ всички хора, може да любите." А дяволътъ казва: „Не 
може да живЪете съ хората, не може да ги любите, за това се иска философия, 
човЪкъ тръбва да е благороденъ, ученъ." Христосъ казва: „Може простъ да си, 
пакъ може." Това е Неговата философия. СрЪщнете нЬкоя мжчнотия, кажете въ 
себе си: „Можешъ!" Азъ зная много грозни моми, у които се поражда мисъльта 
да бждатъ красиви и слЪдъ нЪколко години ставатъ такива. Виждалъ съмъ 
чернички моми, които слЪдъ нЪколко години ставатъ бЪли. А виждалъ съмъ и 
хубави моми, които се амбицирватъ, явява се у тЪхъ желание да станатъ още по- 
хубави, у тЪхъ заработва дяволътъ и тЪ изгубватъ красотата си. 

Не вЪрвайте на лъжливитЪ учения, които казватъ: „Не мога." Ще дойде нЬкой и 
ще ви запита: „Този пжть, въ който сте тръгнали, правъ ли е?" Ето иде подирЪ 
ви дяволътъ съ опашка. Ще кажете: „Ела да ми кажешъ този плодъ сладъкъ ли е 
сега?" - „Не, но ще стане." Е, така тръбва да отговорите, а не да го заведете при 
нЪкоя изсъхнала ябълка и да му кажете: „Е, едно врЪме тази ябълка каква бТлтте, 
макаръ че сега я гледашъ изсъхнала." 

Единъ день Настрадинъ Ходжа излЪзълъ на кушия съ своя старъ волъ, защото 
нЪмалъ конь. НЪкои го запитали: „Ами защо съ този старъ волъ си излЪзълъ?" - 
„Не го гледайте, че сега е старъ, какво хубаво, младо и пъргаво теле бТлтте той," 
отговорилъ Настрадинъ Ходжа. Така и нЪкои хора живЪятъ съ своето минало. 
Нашиятъ сегашенъ животъ е изразъ на миналия ни животъ, а това, което сега 
приготовляваме, ще бжде изразъ на бждещия ни животъ. Нъкои питатъ: 
„Какъвъ ли е билъ моя миналъ животъ?" Такъвъ какъвто сега живЪешъ. 
„Какъвъ ли ще бжде бждещиятъ ми животъ?" Каквито условия сега си 
приготовлявашъ. 



Турете си за правило: като ви пита нЬкой въ правия пжть ли си, да знаете, че 
дяволътъ е турилъ у васъ едното си краче. Какъ може да не знаешъ дали си въ 
правия пжть, слЪдъ като живЪешъ толкова милиони години? Ние сами искаме 
да се лъжемъ. Ние знаемъ истината. Това разбира Христосъ подъ думитЬ: „да 
пръбждваме въ заповЪдитЬ Божии, въ Неговата любовь". Щомъ пръбждваме въ 
тЬхъ, ние ще заемемъ положението, което ни се опрЪдЬля въ свЪта, тогава нЪма 
да има трудни задачи. ТрЪбва да знаемъ, че Христосъ иде всЬкога съ думата 
„мога". Кажешъ ли „мога", Христосъ е съ тебе; кажешъ „не мога", дяволътъ е съ 
тебе. Кажешъ ли: „Мога да живЪя добъръ християнски животъ", Христосъ е съ 
тебе; кажешъ ли: „не мога", дяволътъ е съ тебе. Ще кажешъ: „Азъ съмъ 
грЪшенъ." Не казвай това! ГрЪхътъ е само въ човешката воля, изправи волята си 
и ще се измиешъ. Защо Господь е далъ толкова много вода? - Животътъ е вода и 
кажи: „Азъ направихъ грЪтттки, но мога да се очистя, да се измия." 

Сега вие, жени, дайте миръ на мжжегЬ. Само вие може да имъ дадете импулсъ 
да мислятъ, създайте за тЪхъ идеали. ЖенитЬ трЪбва да бждатъ красиви, за да ги 
обичатъ мжжетЬ, а мжжетЬ трЪбва да бждатъ умни, силни и което обЪщаятъ да 
го изпълнятъ. А какво става? Мжжътъ казва: „Азъ те обичамъ и ще се оженя за 
тебе," а утрЪ, като намЪри друга, напуща първата. Такъвъ мжжъ прилича на 
една стара баба, която на всЬка крачка клЪка. Ето Христовото учение, което 
трЪбва да се приложи въ живота. Кажешъ „не мога" - баба си; „мога" - младъ 
си, юнакъ си. За да бждатъ красиви женитЪ, трЪбва да бждатъ пълни съ тази 
Божествена любовь, да носятъ идеали и кждЬто влЪзатъ, да носятъ съ себе си 
ароматъ, а мжжътъ като дойде, трЪбва веднага да внесе въ тебе довЪрие, за да 
можешъ да разчиташъ на неговата дума. 

Това сж двЪтЬ положения, да държимъ БожиитЪ заповеди - това е мжжътъ, а 
другото - да пръбждваме въ Неговата любовь, това е жената. Да раздЬлимъ 
заповЪдитЬ ви: жената да пръбждва въ любовьта на мжжа си, а мжжътъ да 
пръбждва въ заповЪдитЬ на жена си. Това да ви служи като правило. 


БесЬда, държана на 27 май, 1917 година 

Извънредни беседи от Учителя в периода 1914-1919г., София 1994, 

ИК "Всемир" КВИ 954 - 8447 - 05 - 3 

ПРОСТОТАТА 

(Беседи пред Сестрите, 31.05.1917 Четвъртък, София) 

„Това заръчане ти предавам, чадо Тимотее, според станалите по-напред за теб 
пророчества, да войнствуваш в тях доброто войнствуване/' Първо к Тимотею 1: 
18 

Думата войнство и подвиг са сходни, затцото само правилното войнстване 
подразбира подвиг в света. Думата подвиг означава повдигане нагоре. 
Войнстването е повдигане на човешкия дух, а слизането надолу е падането на 
човешкия дух. 

Преди всичко, от всинца ви се изисква простота, което не значи да бъдете 
прости, а всички знания у вас да се опростят. В основата си нещата трябва да 
бъдат прости, тъй както е проста в началото основата, върху която тъкат, а 
после с преплитанията тя се усложнява. Така че в основата схващанията трябва 
да бъдат ясни и прости. 

Простота трябва да има в умовете ви и в сърцата ви. Искам да схванете думата 
простота, за да я разберете. Когато сте разтревожени, изговорете тази дума и 
ще усетите една тишина в душата си. Всяка добра дума трябва да произвежда 
утихване вътре във вас. 

Ще ви говоря върху думата войнство и ще обърна вниманието ви върху един 
факт, за да разберете противоречията, които съществуват в Живота. Защото 
такива противоречия забелязвам между вас и вие не можете да си ги разясните. 
Не си мислете, че искам да ви кастря. Никакво кастрене; искам известни мисли 
и желания да ви станат по-ясни. Представете си, че се намирате в една богата 
градина, седнали сте на един стол и пред вас се намира едно ябълково дърво с 
красиво оформени листа и цветове. Вие му се радвате. Да допуснем, че листата 
на дървото са тихи и спокойни, разговарят се помежду си и казват: „Колко е 
хубав Божественият свят, живеем си в мир и съгласие!" Но по едно време 
излиза вятър, листата започват да се блъскат помежду си и някои от тях падат. 
В това общество, което е горе на дървото, започват крамоли: „Ти не разбираш 
християнството, ти си дивак" и т.н. Такова е вашето положение, когато тръгнете 
от къща в къща и казвате: Знаеш ли онази - тя е такава, онакава." Това показва, 
че между вас има вятър. Питат за някой защо ходи от къща на къща да 



разправя за тази, за онази. Питам защо е този вятър. Причината е външна. 
Трябва да разбирате тези външни движения, които не зависят от вас. Ако си 
един лист и дойде вятър, непременно ще се сблъскаш с някого. Затова му кажи: 
„Прости, не исках!" Затова трябва да си прощавате. Когато утихне вятърът, пак 
ще има мир и съгласие, но духне ли вятър, пак започва каране. Това е един 
действителен факт в Живота и вие казвате: „Вятър духа." 

Всеки трябва да си има по един калпак, че когато духне вятърът, да го сложите 
на главите си и всичко ще бъде в мир и съгласие. Наличието на такъв калпак 
подразбира, че човек умее да въздържа своите мисли и желания. Има ли човек 
такъв калпак, и в мислите, и в желанията му ще има порядък; няма ли такъв 
калпак, работата е зле. Ако се влезе в Божествения живот, няма да има такива 
ветрове, а ще има тихи повявания, които само ще раздвижат листата като на 
трепетликата и ще показват, че живеете в света на ветровете. Каквото и да 
направите, ще кажете на този лист: „Ти бъди уверен, че друг път няма да правя 
това нещо и се разкаях." Всеки ден ще има грешки и разкаяния. Това са хората - 
моралисти, които казват, че трябва да живеем добър, справедлив и честен 
живот. Колкото и листата на дървото са чисти, докато не падне прах и не ги 
оцапа. Тъй че, в ежедневния живот ще има и напрашване, и почистване, и 
каране и т.н., но този живот трябва да премине. 

Когато се съберете две сестри и се карате, ще кажете: „Сестро, извини, вятър 
има, затова се клатим." Това е правилното разрешение на въпроса. Когато се 
скарате, съберете се и кажете следната формула: „Христос е равен на у(игрек), 0- 
0, 1-1." Това е значението на последния стих от притчата: „Този, който Ме 
слуша, ще живее в тишина и безопасност, без да се бои от зло." Това е същият 
закон. 

Понякога между ума и сърцето има борба, раздвояване - сърцето желае едно, 
умът - друго, има спор, решавате да правите едно, а всъщност вършите друго. 
Допуснете, че две от вас имат по сто декара земя, оставена от баща им. Едната 
от вас е работна, обработва земята си, направила си е градина, посажда я с 
плодни дървета,а в останалата част насажда жито, ечемик, царевица и друго. А 
втората казва: „Мен не ми трябват тези неща" и оставя земята си незасадена. И 
двете отиват да разгледат имането си: едната има жито, царевица, радва се на 
всичко, за нея животът има смисъл. А нивите на другата са обрасли с бурени и 
тя казва: „Животът няма смисъл." Кой създаде смисъла и безсмислието в 
Живота? Вие казвате: „Господ да ни даде това, онова!" Дал ви е Господ земя, 
която е вашето сърце - обработвайте го! Това сърце се обработва така, както се 
обработват плодните дървета. Дайте му всички добри желания, посадете ги в 
него. Трябва да садите навреме, а не без време. Онези, които садят дървета, имат 
два периода на садене - зимно и лятно. Земеделците също имат два периода на 



садене - зимно и лятно. Тези, които садят царевица, и те имат известни 
периоди на садене. 

И така, когато дойдат във вас добри желания, не отлагайте, за да си свършите 
другата работа, а веднага ги посейте. Ако започнете да питате как да ги посеете, 
означава, че се занимавате с това какво ви е направил този или онзи. Остави 
всичко настрана, посей това добро желание! Не си разположена; остави 
неразположението настрана, твоето неразположение и ти сте две различни 
негца! Когато се гневите една на друга, знаете ли на какво приличате? 
Представете си, че една муха дойде и ви наплюе по носа; вие веднага виквате: 
„Какво право има тя!", хуквате да я гоните, гневите се и на всички други мухи. 
Изчистете носа си и нищо повече. Казал някой нещо за вас - изчисти го и нищо 
повече. Но вие питате: „Знаете ли тази муха какво направи на носа ми?" Остави 
я настрана. Някой ви е обидил; не разправяйте това, което той ви е казал, на 
други, защото вие го посаждате в техните умове. А вие започвате да разказвате 
обидите си една на друга и така разнасяте приказките си из цялото общество. 
Едната разказва нещо на втора, втората - на трета, прибавя се към казаното една 
качулка и излиза една голяма новина. Това сте вие, учениците на XX век. 
Разбира се, това за света, за хората, които нямат работа, е полезно, но за онези, 
които имат работа, има по- сериозни неща. 

И тъй, апостол Павел се обръща към Тимотей и казва: „На Царя на вековете 
чест и слава, и во веки веков. Амин."1 Ако Бог ви е дал такова сърце, за да Го 
прославите, трябва да посадите добрите желания в сърцето си и Господ да ги 
възрасти. Всички добри желания се садят само сутрин, вечер нищо не се сади. 
Вечер семенцата растат, а сутрин се садят - така е в Духовния свят. Знаете ли 
какво значи сутрин? Сутринта е младост. Сутрин Слънцето е един млад момък, 
на обед е женен, а вечер е стар дядо. Когато ходите вечер да го гледате, то казва: 
„Е мина, мина всичко, оттогава има сто години; трябваше да дойдете когато бях 
млад, когато работех, за да ви дам нещо." Идете на нивата и накарайте един 
стар човек да ви помогне; той ще ви каже: „Стар съм вече, не мога, кокалите ме 
болят." Повикай някой млад - той веднага ще дойде да ти помогне. Кои жънат 
на нивата? Млади моми и момци. За да работите в света, трябва да бъдете 
млади, а за да бъдете такива, не трябва да грешите. Който греши, остарява, 
който върши Добро, той се подмладява. Затова употребявайте думите: „Така да 
изгрее моето Слънце в моята душа и да обнови сърцето ми." Това значи да се 
подмладите. Това значи да искате да бъдете добри, а добър е този, който има 
много плодни дървета в градината си. 

Как се сади - с вода или без вода? С вода, разбира се. Този закон действа по 
следния начин: направете опит - някой път може да ви се случи някоя голяма 
неприятност или нещастие в живота, което може да бъде от различен характер, 
и вие дохождате до отчаяние от това, което ви се е случило. Всякога след такова 



нещастие ще дойде добра мисъл - полейте я, тогава му е времето. Който не е 
страдал, не може да има добри мисли. Когато ви нападнат страдания, това 
показва, че Господ ви обръща внимание, че е дошло време за садене. Това е 
правото тълкувание. Казал някой нещо за вас, кръвно ви е обидил; ще 
пострадате, ще поплачете, но ще настане едно утихване, ще дойде една добра 
мисъл. Веднага на работа, посейте я! Това посяване ще плати дълга за тази 
обида. 

Ще ви обясня закона защо не трябва да отмъщавате. Допуснете, че някой влиза 
в къщата ви и ви задига хиляда лева. Но в същия ден ще имате една важна 
работа, от която ще спечелите сто хиляди лева. Ако вземете да гоните крадеца, 
вие ще загубите сто хиляди лева. Господ казва: „Остави хилядата лева, ще 
спечелиш сто хиляди, свърши си работата!" Обидил ви някой, но в същото 
време имате да вършите една добра работа за Бога; свършете си работата, 
защото ще изгубите двойно повече, отколкото ако речете да си отмъщавате. 
Има ли философия в това? Има. Опитайте дали е вярно, или не. При пръв 
опит, който ви се представи, приложете това нещо. 

Аз често срещам хора по пътя да гонят хиляда лева: 

- Къде отиваш? 

- Откраднаха ми пари, хиляда лева. 

- Ще изгубиш сто хиляди лева. 

И на вас казвам: срещал съм ви да гоните хиляда лева; внимавайте, ще изгубите 
сто хиляди лева. Това е, което Евангелието проповядва - да не си отмъщавате, 
защото Господ казва: „Мое е отмъщението." „Не съдете, за да не бъдете 
съдени." Важна работа има всеки в света, а не да съди другите. Тогава ще имате 
един живот тих и спокоен - но ако слушате вашия Господ, Този, с когото се 
познавате. Кой е този Господ всеки ден може да го опитате. Щом изпълнявате 
Волята Му, всеки ден ще се чувствате тихи и спокойни. Не изпълнявате Волята 
Му - неспокойни сте. Защо тогава Го няма Господ? Господ идва само във време 
на страдания. Когато в света има най-големи страдания, тогава Господ слиза. 
Когато някой човек е много напечен. Господ го посещава, а когато му е добре. 
Господ казва: „Повикайте този човек тук." А ние казваме: „Бог да го прости, 
заминал е." Аз пък казвам: „Отишъл е да види Баща си в отечеството си, в дома 
си, а после пак ще се върне." Тъй че един път Господ идва при нас, а друг път 
ние отиваме при Него. На какво прилича това? Когато някой баща ожени сина 
си, отделя го в нова къща и един път той му отива на гости, а друг път синът го 
посещава. Кажете ми кога вие посещавате Господа? - Когато се намирате в 
голямо отчаяние и страдате. А когато някой ви настъпи в това време, тогава 



Господ ви е посетил. Ето защо трябва да правите посещения на страдащи. 
Отсега вече ще знаете, че всеки може да посети Бога на ден по десет пъти, а 
Господ - един път на ден. 

Молитвата е зов към Бога. Скръбни сте, натъжени сте - молете се. Господ по три 
начина утешава: ще ви прати някой човек да ви помогне, ще ви прати някой 
Ангел и сам Той ще слезе да ви утеши. 

Питате защо сме се родили. - За да посещавате Господа. Този е великият закон, 
по който хората със своите скърби и земни нужди се сближават. Ако нямаха 
нужда, не биха разбрали в какво седят хубостите на Живота. Ще си турите тази 
мисъл: Животът, тъй както е направен, е най-добър живот и вие, тъй както сега 
живеете, живеете най-добре. Някой ще каже: „Аз съм лош човек." В какво 
отношение? Не си лош, но имаш земя, която не искаш да обработваш, мързи 
те. Трябва да работиш. Почни да работиш - няма да бъдеш грешен. Как се 
ражда грехът? Като не работиш, ще грешиш - ще мислиш откъде да вземеш, 
какво да направиш и ето че на цял свят си задлъжнял. 

И тъй, ви не сте грешни по същество, а по това, че някои от вас не искат да 
работят. Някои например казват: „Как да стана в 4 ч. сутринта, става ли се 
тогава?" Да, става се, защото нощта е за спане, а сутринта - за работа. Когато 
Слънцето изгрява, всеки трябва да е вън от леглото си, а когато залязва, всеки да 
е в леглото си. Така правят и птиците. Ако искате да разбирате Христа,така 
трябва да постъпвате и да живеете. Когато дойдестраданието, кажете: „Време е 
за работа." Гответе се да сеете! Дойде ли във вас първото добро желание, 
посейте го и за една година ще видите колко богати ще станете. Това 
подразбират българите, като казват: „Отворили му се очите." Когато човек 
стане богат, отварят му се очите. Например някой беден човек си направи 
колиба без прозорци, но като позабогатее, веднага си отваря един, два и повече 
прозорци. Който знае, той има прозорци. Страданията, които ви се пращат, са 
една необходимост за вашето развитие. 

Като казвате: „Така да изгрее моето Слънце", това показва въплътения човек на 
Земята. Вие трябва да използвате това Слънце, което изгрява. Всяка сутрин, 
когато се събужда, човек се ражда, а вечер, когато заспива, умира. Затова 
сутрин, ако не станете навреме да родите детето си, то ще умре. Забележете, 
хора, които стават късно, не са разположени през целия ден - казваме за тях, че 
не са родили детето си. Трябва да разбирате дълбокия смисъл на нещата, а не 
тяхната буква. Под сутрин разбирам всички добри условия, които Бог ви дава, 
затова не ги отлагайте. Те са една утрин в Живота. От ранното ставане сутрин 
има ли някаква реакция у вас, например някакво заболяване? Ще ви 
препоръчам няколко правила: забелязал съм, че някои хора ходят много бързо. 



а трябва да ходите полека, затцото иначе се изпотявате, с което се обясняват 
леките заболявания. 

Второ правило: наблюдавайте какви са цветовете на Слънцето, особено на 
Еньовден2. При наблюдението сейте добри мисли във вас. Да допуснем, че у вас 
има изобилие от добри мисли; трябва да дадете на други, за да си посеят и те от 
тях, т.е. трябва да ги препращате и на други. Ако между вас има дисхармония, 
нека тя се намали поне с петдесет процента. 

Ще ви дам трето правило: когато ви кажат, че две сестри са се скарали, кажете: 
„Вятърът ги е духал, затова нека се съберем и да се помолим на Бога да се 
помирят." Ще им пратите добрите си мисли. Освен това, съберете се по 
няколко и се изредете всички да ги посетите в дома им. Резултатът ще се състои 
в следното: например една от вашите сестри има сто лева, идва някой и и ги 
вземе; затова, когато я посетите, всяка ще и даде по един лев и тя ще спечели 
изгубеното. Тя е пострадала и затова трябва да и се донесе нещо добро. 

По тези въпроси не трябва да мислите от ваше гледище, а принципиално 
трябва да се разрешават, тъй както в училище се разрешават. Човек не може да 
живее принципиално, докато не се свърже с Господа, докато Той не заживее у 
него. Може ли разведена жена да живее добър живот? Никога. Оставете едно 
дете без майка и то огрубява. Ако живее петнадесет-двадесет години с майка си, 
тя ще му предаде малко деликатност. А тези, които са живели без майка, са 
малко по-груби - затова им са дават страдания, за да се облагородят. Когато 
някой страда, казвам: „Майка ти рано е заминала, затова ти трябват страдания, 
за да се облагородиш." Този е пътят за тези, които искат да се развият, да 
растат, да се повдигнат. 

Четвърто правило: ходете да гледате как растат в чуждите градини плодните 
дървета, за да си насаждате по същия начин и своите градини. 

Пето правило: всеки ден отбелязвайте в тетрадката си, ако сте направили 
някакво добро, било с думи или със сърце. Ако изпратите някому добра мисъл, 
отбележете си я. Често казваме, че Господ ще оправи света. Как ще го оправи? - 
Чрез нас. Ако всяко клонче не цъфти и не върже, как ще се развие то? Това е 
практическата страна. Вие сте много честолюбиви, срамите се да не се изложите 
пред едни, пред други. А колко пъти на ден се засрамвате пред Бога? Щом не Го 
виждате, не държите сметка за това. След време ще ви дам начин да 
превръщате лошите думи в добри. Искам да се въодушевите от тези добри 
идеи. Гледайте да приложите всичко това във вашия духовен живот целокупно 
-ив ядене, и в пиене, и в ходене, и в пеене. Това значи духовен човек - да върши 
всичко за Славата Божия. 



Шесто правило: ако у вас се зароди желание да избягвате хората, пазете се от 
това. Искам да имате приятели отвън, от света, а не само между вас. Защо се 
женят хората? Нали, за да се сдружат. Отсега ще трябва да отворите кесиите си 
и да давате и на другите. Няма защо да се плашите, защото този, който дава, 
печели всякога повече от този, който взима. 

Седмо правило: усещате се някой ден скръбен, обременен, мислите, че Животът 
няма смисъл; слезте по-долу, вижте тези хора, които са по-скръбни, по- 
обременени от вас и ще разберете, че Животът има смисъл. А когато искате да 
се повдигнете, гледайте как живеят хората, които са над вас, подражавайте им в 
живота, защото Животът се предава от един на друг. Ако аз не ви предам нещо 
от себе си, нищо няма да научите. Животът се предава чрез контакт, чрез 
влияние, при което предавате и доброто, и злото. Аз зная много добри мъже, 
които в обществото на лоши жени се развалят, и лоши мъже, които в 
обществото на добри жени се поправят. Законът е много верен: ние си влияем. 
А вие казвате: „Какво ли сме ние?" Сложете на вашите стари тефтери кръст, 
сложете нови листи и пишете: „Отсега нататък взимам и давам Христовите 
правила!" Ще бъдете радостни и весели. 

Осмо правило: пазете се от това да говорите на дъщерите си: „Ти не познаваш 
живота, трябва да бъдеш по-умна; ти си млада, като остарееш ще го разбереш." 
Не ги възпитавайте така, не им говорете за старост. Весела е дъщеря ти - нека е 
весела, нека играе, нека пее, остави я. Когато се разгневи, кажи на Господа: 
„Благодаря ти. Боже, че видях дъщеря си да прави такива хубави гримаси." 
Ами и в Природата е същото - гледате как едно дърво се криви, прави гримаси, 
но и това е приятно. Вие искате от вашите деца това, което вие сами не правите. 
Чудно е, когато един грешник иска дъщеря му да е светица. Нека се гневи, нека 
поплаче, а ти, когато гледаш на това философски и спокойно, това и на нея ще 
се отрази. 

При новото възпитание ще приложите Христовото учение. Възпитанието 
изцяло трябва да бъде ново, а не на старото да слагате нови кръпки. Стара дреха 
не може да се кърпи с нови парчета. Ще кажете: „Дъщеря ми ще бъде добра - 
ако не сега, по-нататък!" Защото това, което човек мисли, то става. Ти и дъщеря 
ти сте едно и също нещо. Аз защо не мисля зло за хората? Защото то е 
отражение. Когато помисля за хората зло, то и върху мен ще се отрази. 
Мисълта създава нещата и се отразява върху вас. 

Тези правила ще ги прилагате през този месец. Ще излизате до 24 юни на 
изгрев, след което ще си починете вкъщи двадесет дни. Има и други начини за 
изпълнение закона на ходенето: ако нямаш възможност да излезеш, ще станеш 
рано и след като си направиш молитвата, ще направиш мислено една разходка. 
А когато казвате: „Днес не мога да изляза", вие с това разваляте работата си. 



Искаш някой път да посетиш някоя твоя сестра, но нямаш възможност; седни 
на стола си и духовно я посети. Не трябва да си внасяте отрицателни мисли, че 
това не можете или онова не можете. Даже на легло да си болен, кажи: „Тялото 
си сега го поправям, но душата ми може да отиде!" Тъй че, законът винаги да се 
прилага с думата може - така се проявява човешката воля. 

Ако някои негца ви са неясни, събирайте се по няколко и размишлявайте. 
Защото само това, което опитате и научите, ще бъде полезно за вас и ще уякчи 
вашата вяра, че имате една положителна наука, на която може да се базирате. 


Обяснителни бележки: 

1Учителя перифразира Първо послание към Тимотей 1:17. 

2Еньовден - християнски празник, посветен на рождението на Йоан Кръстител, 
поради което се нарича още Йоановден; отбелязва се на 24 юни и 
астрономически съвпада с лятното слънцестоене; от езотерична гледна точка 
Еньовден бележи кулминацията в отдалечаването на планетната душа на 
Земята в лоното на Космоса. 


Беседи пред Сестрите 
31.05.1917 Четвъртък, София 



1917_06_03 Бог е Дух 

Издателска къща „Жануа-98", 2004.192 с. 15ВМ 954-9589-82-Х. 


БОГЪ Е ДУХЪ 


„Богъ е духъ, и които му се кланятъ, съ духъ и истина требва да се кланятъ. " (Ев. 
отъ Йоана, гл. 4, ст. 24) 

Това изречение е положено отъ преди 2000 години. Предполага се, че 
тогавашните хора не сж били толкова културни, колкото сегашните. Още отъ 
преди 2000 години хората сж разисквали върху въпроса, какъ требва да се 
кланятъ на Бога. Думата „кланятъ" означава това, което е реално споредъ насъ, 
изявеното въ живота. 

Има много начини, по които може да се кланяме, но Христосъ посочва като 
най-правъ начинъ да се служи на Бога въ духъ и истина. Въ кланянето значи има 
два елемента. Думата „Богъ" е смжтна дума, смжтна е главно за философите, 
които разглеждатъ философски въпроса, понеже битието или сжщностьта на 
нещата не може да се схване чрезъ ума, т.е. не може да се ограничи и схване. 
Тъй щото въ законите на човешката мисъль има неща определени, а други 
оставатъ неопределени, въ своето битие и техъ наричаме безконечни. Едно отъ 
тези понятия е това за Бога, значи за сжгцество, за което не знаемъ границата 
му, началото и края, но това ни най-малко не бърка на нашите разсжждения. То 
е основа, принципъ, върху който требва да градимъ нашите отношения. 

Христосъ казва: „Само чрезъ духъ и истина требва да служимъ на Бога", и отъ 
тамъ произлизатъ двата елемента. Какво разбира евангелистътъ подъ думата 
„духъ"? Казваме за хората: „Взема се духа му, умре." Следователно духътъ е 
онази разумна сила, която дава животъ. За да определимъ думата „истина", 
обръщаме се къмъ Писанието, въ което се казва: „Глава на Твоето слово е 
Истината", значи словото, чрезъ което се изказваме, съставлява тело на 
Истината. Всички знаемъ по аналогия какво отношение има главата къмъ 
телото. Всичко най-драго, най-скжпоценно е вложено вжтре въ човешкия 
мозъкъ и следователно човекъ се определя по качеството на своя мозъкъ. Въ 
духовно отношение човекъ се определя по качеството на истината, която е 
вжтре въ неговата душа. 

Сега ще се спра малко върху думата „Богъ". Не мислете, че този принципъ е 
тъй отвлеченъ, че немате никакво понятие за Него. Всеки отъ васъ, ако приеме 
тези два принципа: да служи на Бога въ духъ и истина, може да направи единъ 
опитъ, вжтре въ себе си, да намери такива допирни точки, съ които да дойде въ 
контактъ съ Бога, съ онова Разумно начало. Което ние наричаме Богъ. Какви ще 



бждатъ следствията, когато дойдешъ въ контактъ съ Бога? Ако сте мъртви - ще 
възкръснете; ако сте болни - ще оздравеете; ако сте глупави - ще поумнеете; ако 
сте изгубили смисъла на живота - веднага любовьта ще се разгори вжтре въ 
васъ. Въ момента, когато прекжснете отношенията между Бога и васъ, ще 
настжпи обратна реакция. Въ всички съвременни науки, които сж събрали 
богатъ материалъ, този предметъ е добре изясненъ. Тъй че, служенето на Бога 
не е отвлеченъ, но жизненъ процесъ. Ако може да разрешите какво требва да 
бжде служенето на Бога, вие разрешавате смисъла на вашия индивидуаленъ 
животъ и съ това ще придобиете една отлична философия за себе си. 

Върху този въпросъ философите сж писали дълги и широки студии. Онези отъ 
васъ, които се ползуватъ отъ чужди язици и се интересуватъ отъ въпроса, 
могатъ да четатъ и на френски, и на английски, и на италиански, по този 
въпросъ има богата литература. Но този въпросъ има една вжтрешна, опитна 
страна. Реалностьта, споредъ моето схващане, е двояка: едната страна учените я 
наричатъ обективна, външна, която има форма и субективна, вжтрешна, която е 
безформена. Всжщность реални неща сж само тези, които сж безформени. 
Може да си зададете въпросъ: „Каква реалность може да има въ онези 
предмети, които нематъ никаква форма у себе си?" Питамъ ви: когато 
изпитвате некое чувство, въ каква форма си го представяте? Каква форма давате 
на удоволствието и неудоволствието, което изпитвате? Каква форма давате на 
чувството радость, веселие? Или напримеръ имате едно понятие за истина, 
каква форма може да дадете на тази ваша идея? Значи въ света, вънъ отъ 
формите, има и други реални неща. Засега въ тази стадия на нашето развитие 
има неща по-реални отъ формите. Тези реални неща учените ги наричатъ 
субективни, вжтрешни. И тъй, подъ думата „духъ" подразбирамъ онази 
разумна сила, която дава животъ. Значи Христосъ казва, че требва да се служи 
на Бога съ това разбиране на живота, което е вжтре въ насъ. А подъ „истина" се 
разбира висшия смисълъ на нещата, т.е. да разбирашъ отношенията на този 
животъ тъй, както требва да ги прилагаме. 

Всеки е запознатъ съ думата „истина" и вие често казвате: „Говоришъ ли ми 
истината, истина ли е това?" Истината всекога определя отношенията, които 
сжществуватъ. Самата истина въ себе си е конкретна. Когато имате истина въ 
себе си, ще почувствувате една вжтрешна светлина или въ сърдцето си или въ 
ума си, ще бждете уверени въ своите убеждения, вервания и те ще бждатъ за 
васъ една вжтрешна сила, въ вашата душа нема да има страхъ. Всеки, който не е 
сигуренъ въ истината, ще се колебае. Следователно колебанието у насъ е 
признакъ, че ние немаме още тази абсолютна истина, защото истината като 
понятие сжществува, но тя сама по себе си е жива. Като кажемъ думата „Иванъ" 
има ли тя некакъвъ животъ у себе си? Самото име е една представа, едно 
понятие за сжщество, което носи това име, което е живо, разумно. Понекога се 
изразяваме за истината тъй, както за самото име Иванъ и въ това отношение 



истината е мъртва, тя е една представа, но когато кажемъ: „Глава на Твоето 
слово е Истината", когато кажемъ: „Богъ е Истина", ние подразбираме една 
жива сжщность. Следователно на физическото поле човекъ, който има истина 
въ себе си, ще бжде най-уменъ, най-щастливъ, най-здравъ, най-силенъ. Онези, 
които искатъ да бждатъ красиви, нека намерятъ истината и всички ще ги 
обичатъ. Некой казва: „Пожълтелъ съмъ." Рекохъ, намери истината, тя ще ти 
придаде каквито искашъ краски. 

Следователно истината е онзи алхимически камъкъ, който може да превръща 
нещата. Човекъ, у когото има истина, той е силенъ, безсмъртенъ, той е 
господарь на положението, целата природа го познава и отгдето мине всичко 
го поздравлява: и цветя, и животни, и реки, и планини. Нема ли човекъ у себе 
си истина, поздравленията ще бждатъ обратни. Когато минавате презъ света и 
хората ви нападатъ, едно отъ двете е истина: или че у васъ нема истина, или въ 
обществото я нема. На въпроса требва да се погледне философски. 

Христосъ казва: „Требва да се кланяме." Подъ думата „кланяне" се разбира 
изразяване на човешката воля. За да работи човекъ въ света, требва да се кланя. 
Я вижте този, който копае на лозето, какъ се кланя. Онзи, който жъне, и той се 
кланя; онзи, който яде, и той се кланя; онзи, който гребе вода, и той се кланя. 
Срещнете некоя дама - кланяте се; срещнете некой господинъ - кланяте се. 
Навсекжде кланяне и не само на Господа въ църквите. Това е религия. Като 
срещнете човекъ и му се кланяте, това показва, че казвате: „Кланямъ се на Бога, 
Който живее у тебе." Христосъ казва: „Който знае така да се кланя на Бога, той 
живее въ духъ и истина." Като отивате въ църква, често си мислите като каква 
подходяща поза да вземете и се явява споръ дали въ църква требва да стоятъ 
хората прави или седнали. Този въпросъ е много широкъ. 

Като влезете въ една кжща, вижте дали мжжътъ и жената се кланятъ въ духъ и 
истина на Бога. Ако жената казва на мжжа: „Ти ми си черенъ, не искамъ да те 
видя," тя не се кланя на Бога. Ако казва за децата си: „Защо ми сж тези деца," 
тя не се кланя на Бога въ духъ и истина. Ако питате защо християнството не 
успева, то е защото не го схващатъ и разбиратъ правилно. Това е една 
обикновена погрешка. Тези два елемента: духъ и истина могатъ да се уподобятъ 
на мжжа и на жената. Духътъ е жената, истината - мжжътъ. Христосъ казва: 
Онези мжже и жени, които служатъ на Бога, требва да се съединятъ. Кланянето, 
това сж техните деца. Като се съединятъ духътъ, истината и кланянето, това 
създава истинското служене на Бога. Отъ плодовете на духа произлизатъ 
любовьта, радость[та]. Тези сж плодовете, които требва да ражда жената. 

Питамъ: всички жени раждали ли сж тези плодове? Те казватъ: „Ние раждаме." 
Но какво? Отъ сега нататъкъ раждайте любовь, радость, миръ, дълготърпение, 
милосърдие. Това е истинското служене на Бога. Като сждимъ по аналогия. 



кажете кои плодове най-много обичате? Тези, който раждатъ сладки плодове. 
Е, има ли по-сладъкъ плодъ отъ любовьта? Затова жените, които 
представляватъ духа, за да бждатъ обичани, требва да родятъ любовьта. Жената 
е любовь. Детето на такава жена всички го обичатъ и като го целуватъ, майката 
се радва. Тогава ще кажатъ за такава майка: „Блажена е тази майка, която е 
родила това дете, любовьта." Това е единъ фактъ, който требва да остане въ 
нашите сърдца, въ нашия духъ. Този фактъ показва, че у насъ има неща 
неизменни. 

Представете си, да се събличате отъ плътьта си, какво ще остане отъ васъ тогава? 
Где е реалностьта на нещата? Вие ще се съедините съ Бога и ще му служите въ 
духъ и истина. Богъ е центъръ. Духътъ е изворъ на живота, а Истината е глава на 
Словото, на разумния животъ, затова тези два елемента требва да се съединятъ 
въ Бога, да се върнатъ към Бога и да станатъ едно съ Него. Христосъ казва: „Азъ 
и Отецъ едно сме", т.е. подъ това Той разбира, че има въ себе си тези два 
елемента - Духъ и Истина. Страданията, които Христосъ понесе, понесе ги като 
една жена, която ражда. Като рекохъ, че требва да раждаме, то значи да бждемъ 
жени. Да родишъ и да отглеждашъ, то значи да заемешъ местото на една жена, 
като я вземешъ като емблема на духъ, на радость, на любовь, на дълготърпение, 
на миръ. 

Въ вашите постжпки гледайте да не правите грешки като тези, които е 
направила една ревностна християнка въ Америка. Преди 10-15 години въ 
Америка имаше единъ човекъ на име Унгерсонъ, много знаменитъ съ своите 
красноречиви лекции, въ които на всека стжпка оборваше християнството. За 
да се чуятъ неговите речи, всеки е требвало да заплати по 5 лева. Сжьцата тази 
ревностна християнка решила единъ день да отиде у дома на този ораторъ и да 
му повлияе съ цель да го обърне въ християнството. Отива въ дома на оратора и 
му казва: „Господине, азъ съмъ изпратена отъ Бога да те обърна." - „Добре, 
радвамъ се за това ти желание." Оставя я у дома си на обедъ, угощава я добре и 
й казва: „Я, вижъ, азъ не се кланямъ на Бога, но имамъ толкова пари и 
богатство, а моятъ съседъ, по три пжти на день ходи въ църква и нему Господь 
нищо не далъ, така че вместо да обръщашъ мене, не е ли по-добре да 
нагледашъ този беденъ човекъ и да го нахранишъ?" 

Ние искаме да обърнемъ хората по форма, да кажемъ че сж християни. 
Християнството не се състои въ верване, но въ изражение на нашата воля, която 
се изразява по три начина: да действуваме, да чувствуваме и да мислимъ добре. 
Това неразбиране, противоречие и сега сжьцествува и ще сжьцествува за дълго 
време. Ние не знаемъ всжьцность кой е верующъ и кой безверникъ. Има наука, 
която може да определи точно кой е религиозенъ и кой не. Има много хора, 
които ходятъ на църква и не сж религиозни, а други прекарватъ по кафенетата 
и сж религиозни. 



Такъвъ единъ примеръ се среща въ вестниците преди неколко години. Двама 
млади идеалисти стоятъ въ кафене „Македония" и спорятъ върху въпроси, като 
какви требва да бъдатъ отношенията между хората, какъ ще се оправи светътъ, 
а гледатъ, че единъ човЪкъ пъшка подъ тяжестьта на единъ сандъкъ и не може 
добре да го настани. Другъ единъ господинъ, който не взимаше участие въ този 
споръ, като гледаше този измъченъ човекъ, отиде, та му помогна, подигна 
сандъка. Ние стоимъ въ църква и разсъждаваме кой билъ веруюгцъ и кой не, а 
отвънъ хората стоятъ съ своите сандъци и нЬма кой да имъ помогне. Станете и 
помогнете на хората съ сандъците, те съ обременени, наскърбени, те съ пълни 
съ противоречия. Помогнете на тези страждущи съ вашата философия. 

Христосъ се обръща къмъ своите ученици и казва: „Не нападайте, но говорете, 
разяснявайте на хората това, което се мъчно разбира." Некои казватъ: „Това, 
което Господинъ Дъновъ говори, дали е право или не?" За мене е право, а за 
васъ може да е право или не. Това не е религия, защото това, което е вкусно за 
вълка, не е вкусно за овцата и обратно. Следователно религията на вълка е една, 
а тази на овцата - друга. Питамъ: коя религия е права? И двете съ прави. Тази 
истина бихъ я изразилъ така: Оставете цветята да растатъ, дърветата да цъвтятъ, 
плодътъ да зрее, а човекътъ да върши Волята Божия. Или бихъ я изразилъ въ 
друга форма: ако съмъ изворъ бихъ желалъ да съмъ кристаленъ; ако съмъ река, 
бихъ желалъ да съмъ много дълга, та гдето мина да наквася всички треви, та 
като срещна по пътя треви, които хората не ги обичатъ, и техъ да наквася. Въ 
моята логика като река, ще кажа: „Азъ се движа по пътя безразлично и като 
тъй ще напоя всички треви." Ако съмъ дъждъ, ще кажа: „Бихъ желалъ да 
падамъ въ видъ на капки по много растения и дървета, за да омия листата имъ 
отъ прахъ." Питамъ тогава: намерихте ли този законъ да се превръщате въ 
капки на дъждъ и да измивате праха на растенията? Превръщали ли сте се 
некога въ река, за да напоите всички треви? Намерихте ли този законъ да се 
превърнете въ цвете, което да расте; въ дърво - да цъвти; въ плодъ - да зрее и въ 
човекъ - да изпълнява Волята Божия? Това е философия. 

Ако синъ ти каже: „Азъ искамъ да раста," ти ще видишъ какво требва за 
неговото растене. На това растение ще дадете влага, а когато дърветата 
започнатъ да цъвтятъ, дъждъ не имъ требва. Тъй че, когато хората цъвтятъ, 
вашата влага не требва да се преобръща на дъждовни капки, за да не се 
измиятъ плодните имъ зародиши. Щомъ дървото завърже и започне да зрее, 
обърнете се на топлина и светлина. Некоя жена ще каже: „Азъ имамъ единъ 
мъжъ." Този мъжъ е плодъ сега на дървото, погрей го, нека зрее. Ти требва да 
знаешъ какъвъ е мъжътъ ти, дали е цвете, което расте; дърво, което цъвти; 
плодъ, който връзва или човекъ, който изпълнява Волята Божия и Му служи въ 
духъ и истина. Ако е цвете, поливай го всеки день, но не му сипвай вода повече, 
отколкото му требва. Тогава мъжътъ ти ще бъде отличенъ. Жената, ако е като 



цвЬте, поливай я; прЬвърне ли се на дърво, почне ли да цъвти, дъждътъ, 
вЬтърътъ, всички тЬзи крамоли да се спратъ. Като стане плодъ, за да узрЬе 
добрЬ, ще пратишъ всичката си любовь отгорЬ му и най-послЬ тЬзи плодовЬ ще 
се обърнатъ въ единъ разуменъ животъ, разуменъ плодъ и тогава заедно съ 
жена си, ще започнете да гуцате, да се разбирате. Това значи да служишъ на 
Бога. Нещастията въ живота произлизатъ отъ неразбиране на тЬзи отношения. 
Нькой човЬкъ цъвти, а вие казвате: „КждЬ ти е плодътъ?" Спрете тази ваша 
философия, този човЬкъ е въ своето цъвтене, нека прЬцъвти, нека завърже, 
тогава искайте нЬщо повече отъ него. Ако е плодъ, оставете го да узрЬе, той въ 
първо врЬме ще бжде киселъ, а като узрЪе, като стане сладъкъ, тогава ще се 
разберете. 

Сега съврЬменнитЬ хора не си разбиратъ отъ язика. Ще ви приведа единъ 
1 гримЪръ, за да поясня мисъльта си. ПрЪди повече отъ 15 години пжтувахме съ 
единъ приятель отъ Варна за София пЬшъ. Спирахме се въ нЬкои градове, 
постоявахме по нТжолко дни и тръгвахме за друго мЪсто, па каквото и да 
бждеше врЬмето, щомъ това го решавахме веднъжъ. На спиритически язикъ 
това ще го кажемъ тъй: „Днесъ духоветЬ казватъ, че трьбва да се върви." На 
теософски язикъ: „Днесъ учителитЬ казватъ, че трьбва да се върви." На 
християнски язикъ ще кажатъ: „Днесъ Богъ е наредилъ да се върви." Ако е 
свЬтски човЬкъ, ще каже: „Днесъ условията благоприятствуватъ за пжтуване, ще 
се върви." Ако е евангелистъ, ще каже: „Докато Богъ не каже, не може да се 
върви." Съ този приятель бьхме въ Пазарджикъ. Рекохъ му да пазари единъ 
файтонъ, обаче той се увлЬкълъ въ работата си и забравилъ да вземе файтонъ. 
„Ще вървимъ", му рекохъ азъ, но нЬма на какво да се тури багажа. Взимаме 
една кола съ стари коне и тръгваме, но изъ пжтя излЬзе една ось отъ колата и 
спрЬхме. „Върни се 25 крачки назадъ, ще намЬришъ единъ колъ и ще го 
поставимъ." Тръгнахме. Безразлично е кой казва това нЬщо, дали духоветЬ, 
дали учителитЬ, дали Богъ, или врЬмето е благоприятно, все едно и сжщо нЬщо 
е, стига ти да вЬрвашъ. Защото какво сж духоветЬ? То е Господь. Какво сж 
учителитЬ, какво е благоприятното врЬме? - То е Господь. НавсЬкждЬ 
разумниятъ принципъ работи, а Той е Богъ. Когато служимъ на Бога по този 
законъ, всЬкога може да знаемъ начина, по който може да изпълняваме въ 
даденъ случай волята Божия. 

Ще ви дамъ единъ простъ методъ да го прилагате въ случай, когато у васъ има 
колебание за нЬщо. НапримЬръ искате да разрЬшите единъ въпросъ, спрете се 
въ себе си и стойте, ако сте неразположени въ душата си, гнЬвни сте, недоволни 
сте отъ мжжа си, въ този моментъ не взимайте какво и да е рЬшение, ще 
направите нЬкаква глупость. Чакайте да дойдатъ най-благоприятни условия, да 
бждете спокойни, безъ каква и да е отрицателна мисъль и съмнЬние. Станете 
положителни, обърнете ума си нагорЬ къмъ главата или го съсрЬдоточете къмъ 
душата си, така се съсрЬдоточете за 5-10-15 минути и слЬдъ това оставете този 



въпросъ, който ви смущава, мислете, че той е разрешенъ и веднага следъ това 
ще дойде отговорътъ на въпроса. Но този отговоръ нЬма да дойде тъй, както 
единъ евангелистъ правилъ опитъ: ималъ нужда отъ 3000 лева и затова отива 
при единъ американски мисионеръ да му иска и казва: „Господь ме прати да ти 
искамъ пари." Мисионерътъ му отговорилъ: „Ако Господь те изпратилъ, азъ 
гцехъ да имамъ пари." 

Тъй че, ако човекъ се съедини съ Бога, непременно ще има едно съчетание и 
външно, и вжтрешно. Тези хора, които искатъ да уредятъ вашите работи, ще 
приематъ заповедите отъ Бога и веднага ще ви услужатъ. И вие тогава ще се 
върнете у дома си и ще кажете: „Днесъ служихъ на Бога въ духъ и истина." Ако 
служите на Бога така, вашите приятели, и мжже, и жени, ще дойдатъ. Защо? 
Защото този Господь живее въ вашите желания и мисли. Той се интересува отъ 
васъ. Детето ви плаче, че нема пари за него, гладно е, Господь ще нареди така 
работата на този баща, че той ще има пари и ще може да задоволи нуждите на 
семейството си. Понеже вие се намирате въ най-трудни времена, вие казвате: 
„Какво ли ще стане съ насъ?" Какво ще стане съ васъ? Въ по-добри времена 
никога не сме живели. Защо? Когато една болесть почне да се лекува, 
положението на болния е десеть пжти по-добро, отколкото когато не се е 
лекувала тази болесть. Следователно тези страдания показватъ, че се уреждатъ 
отношенията, които сжществуватъ между хората. 

Христосъ казва: Ако тези отношения се разрешатъ правилно, светътъ ще се 
оправи, но ако ние не служимъ въ духъ и истина въ този светъ, хармонията 
пакъ ще се наруши. Следователно и като се оправи светътъ, ние требва да 
служимъ на Бога въ духъ и истина. Требва да оставимъ старите порядки и да 
приложимъ нови порядки. Напримеръ обидилъ те некой, казвашъ си: „Азъ ще 
му отмъстя." Ето защо светътъ не се оправя, защото хората си отмъщаватъ. И 
тукъ има единъ българинъ, който живелъ три години въ затворъ. „Като 
излезохъ отъ тамъ, всичките си длъжници, отидохъ при единъ отъ последните 
и му казахъ: Съ тебе искамъ да разреша въпроса по християнски, колко ще 
може да ми платишъ отъ дълга си? Целата сума ще можешъ ли? - Не. - 
Половината? - Не. - Четвъртъ ще можешъ ли? - Да. - Дай колкото можешъ. Съ 
тази отстжпка, която направихъ на този човекъ, той ще ми бжде повече 
приятель, отколкото, ако го бехъ далъ подъ сждъ." Другъ примеръ: трима 
братя македонци, съдружници требвало да делятъ една сума. Единиятъ билъ 
евангелистъ, а другите двама - православни. Най-големиятъ отъ техъ искалъ да 
вземе най-големата часть, но другите казали: „Не, тънки сметки требватъ, ще се 
делимъ по равно." И даватъ се подъ сждъ. Най-големиятъ успелъ да предпише 
имането на жена си, но тя следъ време го изпжжда, отъ което всички 
обедняватъ. Най-после, най-малкиятъ братъ отива и казва: „Азъ съмъ готовъ да 
отстжпя, дай каквото има." „Азъ вече немамъ нищо," му отговаря най- 
големиятъ. Това го вършатъ днесъ всички велики държави: Англия, Франция, 



Русия, Германия. И азъ рекохъ: ако те не служатъ на Бога въ духъ и истина, ще 
изгубятъ всичко. 

Това разбира Христосъ да се живее въ духъ и истина. Жената казва: „Ти ми 
казвашъ такива обидни думи, не искамъ да те видя повече." Защо да го не 
видишъ? Вчера тълкувахъ на една госпожа какво значи думата „будала", защото 
ми се оплакваше, че така я нарекли. Буквата „б" показва, че требва да знаешъ да 
растешъ, „у" - да цъвтишъ, „д" - да знаешъ законите на любовьта, „а" - да си 
разуменъ и „л" - да обичашъ. Това значи да си будала. Това значи въ 
уравненията да превръщаме. И вие жени, като ви кажатъ мжжете „будала", 
вземете тези домати, сварете ги, извадете добрите сокове и кажете: „благодаря 
за тази дума". Това значи да служишъ на Бога въ духъ и истина. 

Може да се впуснете този въпросъ да го разисквате малко философски, може да 
четете книги върху него. Може да четете, може да разисквате върху този 
въпросъ, но важно е за васъ да развивате волята си. Некои казватъ: „Тя е жена 
съ силна воля." Рекохъ, тя е съ силна воля, ако ще може да превърне думата 
„будала". Ако ти развиешъ своята воля, никой нема да ти каже будала, а ще 
каже: „Колко красиво цвете, какво отлично дърво, колко сладъкъ плодъ, колко 
разуменъ човекъ е той!" Научете се да превръщате думите на вашите мжже. 
Напримеръ мжжъгъ ти може да ти каже „змия". Какво значи тази дума? 
Помислете върху нея. Превърнете думите: упорита, своенравна, твърдоглава, 
дълъгъ язикъ и др. Направете едно алхимическо разлагане, извадете отровата, 
изхвърлете я, а оставете само тези елементи, които ще служатъ за съграждане 
на вашата душа. Това значи да служишъ на Бога въ духъ и истина, тя е велика и 
дълбока наука въ света. 

Като минавате презъ София и чувате разни думи между хората, привикнете да 
мислите, че сжгцествува другъ единъ езикъ, скритъ езикъ между хората, а тези 
думи, които вие чувате и които често ви обиждатъ, сж външни форми на езика. 
Напримеръ старите българи едно време криели своите богатства въ некоя 
скжсана торба, въ нещо миризливо, за да не се усъмнятъ некои, че тукъ има 
нещо скжпоценно. Така и добрите духове, като даватъ не кое богатство, те го 
обличатъ въ такива думи, за да не го намерятъ дяволите. Когато ви се каже една 
такава дума, вие проверете да видите, какво има вжтре въ нея, следъ като 
извадите външната й обвивка. Ако мжжъ ви ви каже такава една дума, то е не 
защото не ви обича. Това съмъ го наблюдавалъ. Напримеръ некой обича 
некого, но каже му некоя обидна дума и следъ това се много измжчва за 
казаната дума и страда. Обидениятъ обаче мисли, че първиятъ го е обидилъ 
нарочно и търси случай да му отмъсти. Когато дойде духътъ, когато истината 
стане глава, тази истина ще ви направи щастливи. Бихъ желалъ духътъ да стане 
глава на жената, а истината - глава на мжжа и тогава Христосъ ще дойде и ще 
си направи жилище между васъ. Ще кажете: „Кога ще дойде Христосъ?" Когато 



жената направи за глава духа, а мжжътъ - истината. Тогава ще има единъ 
прекрасенъ светъ. 

Много хубаво говорятъ и попове, и проповедници, но вие сами требва да се 
заинтересувате отъ тази дълбока истина и сами да я разберете. Съвременните 
хора очакватъ спасението на света, но отъ где ще дойде то? Спасението иде съ 
това изречение: „Истинските поклонници требва да служатъ на Бога въ духъ и 
истина." Всички онези хора, които служатъ на разни общества, като на окултни, 
спиритически, религиозни, те ще донесатъ мира въ света. Затова турете си 
мисъльта въ ума, да донесете миръ. Той е вжтре у васъ, а не вънъ, този миръ ще 
дойде отвжтре. Затова рекохъ на българите: „Имайте вера вжтре въ себе си, не 
се уповавайте никому, освенъ на Бога, на васъ, на вашия духъ, на истината, на 
този Богъ, Който е наредилъ всичко въ света." Всичко, което става сега въ света, 
не е случайно, то е въ реда на нещата. Всичката тази кръвь, която е пролета, отъ 
нея ще израстатъ най-хубави дървета, най-хубави цветя и най-хубави плодове. 

Всички требва да работите въ духъ и истина на Бога и ще служите на хората. 
Спасението на света зависи само отъ единъ човекъ, отъ всеки васъ. Така е и съ 
житното зърно, ако го поставите при най-благоприятни условия и да го 
държите при тези условия около 12 години, то ще може да нахрани целъ светъ. 
Когато казвамъ, че Христосъ ще спаси света, азъ подразбирамъ, че тази душа, 
която се изразила въ света, тя е дала потикъ на целото човечество. А 
съвременните хора, ние сме отрицателни и затова немаме успехъ. Казваме: 
„Този е кривъ, онзи е кривъ", и затова не върви работата. Като мислимъ, че 
всички сж лоши, отъ где ще дойде това спасение? Това е едно криво схващане на 
нещата. Всички требва да мислимъ, че у насъ има сила да бждемъ разумни, 
силни и добри. Въ всички има възможность да се прояви дълбоката Божествена 
мждрость. Тя е написана у всекиго и ако всеки може да прочете тази книга, ще 
намери тези истини, които ще му дадатъ радость и веселие. Като разтворимъ 
тази книга, ние ще се разберемъ. 

Мнозина казвате: „Виждаме, че тази работа е много трудна." Най-трудните 
работи сж Божествени. Напримеръ единъ младежъ отива при единъ знаменитъ 
германски професоръ и му казва: „Искамъ да свърша единъ курсъ за 6 месеца, 
посочете ми какво да избера." - „Има такъвъ курсъ, може да се свърши за 6 
месеца," и добавилъ: „Когато Господь иска да направи една тиква. Той й дава 
срокъ 6 месеца, а когато иска да направи единъ джбъ, дава му 100 години." Тъй 
че тези, които искатъ лесна, лека работа, техъ Господь ще ги прати да садятъ 
тикви, а които искатъ трудна работа, Господь ще ги прати да садятъ джбове. 
Това е велика философия. Отъ този материалъ, който ви давамъ, искамъ да 
създадете една философия за васъ. Не искамъ наготово да възприемате нещата, 
опитайте ги, разработете и ако не излезе верно това, което ви говоря, елате при 
мене, ще ви дамъ нови упжтвания и тогава ще се сбжднатъ думите Христови, 



това учение ще бжде единъ изворъ въ душата и ума ви и ще бждете радостни и 
весели и ще помагате на хората. 

Този Богь е вжтрЯ у васъ, всички сте го опитали. Някой пжть сте отчаяни, 
искате да се самоубиете, но слЯдъ това дойде едно облекчение, това е вашиятъ 
Богь, дръжте го. Но веднага се явява съмнЯние и ще кажете: „Дали е Той?" Тамъ 
е грЯшката. Ако единъ лЯкарь ви намЯсти крака и ви помогне, той е истинския 
лЯкарь, не се съмнявайте дали е той или не. Вие приличате на онзи българинъ, 
на име Стоянъ, който завързалъ магарето си съ юларя подъ едно дърво и 
заспалъ. ПрЯзъ това врЯме дЯца дошли при магарето, развързали го и 
избягали, като оставили само юларя на магарето. Като се събудилъ Стоянъ, 
гледа - магарето го няма, а само юларътъ стои. Той си казалъ: „Ако съмъ 
Стоянъ, изгубихъ магарето, а ако не съмъ Стоянъ, спечелихъ единъ юларъ." 
Започналъ да се съмнява дали е той или не. Той не трябваше да спи, за да не 
изгуби магарето си. 

И когато Господь дойде у васъ, вие не трябва да спите, а да сте будни, както 
всЯки момъкъ, който чака своята възлюблена. Господь не трябва да ви чака, а 
вие Него. Писанието казва: „ОнЯзи, който ме търсятъ, ще ме намЯрятъ." Като 
намЯримъ Господа, ще имаме една разумна философия въ живота и всЯки ще 
може да я приложи споредъ както иска. НапримЯръ ако е проповЯдникъ, ще я 
приложи въ своитЯ проповЯди; ако е учитель, ще дЯйствува като учитель и т.н. 
Ние въ живота се различаваме не само по дрехитЯ си, но и по чувства и мисли, 
по качество и съдържание. Като изказва една дума, тя трябва да има точно това 
съдържание, което е изказано. Това е служене на Бога въ духъ и истина. 
НапримЯръ някой слуга е обичанъ отъ господаря си, но щомъ той му открадне 
пари, натирва го. Жената на някого е хубава, но като изгуби красотата си, 
мжжъть й я натирва. Нека я обича, когато е грозна, това е Божественото, да 
обичашъ грЯшенъ, грозенъ човЯкъ. Обичаме единъ човЯкъ, когато ни прави 
добро, но ако ни направи някое зло, пакость, всички се отказваме отъ него. Това 
не е Божествено. Геройство е да обичашъ лошъ, грозенъ човЯкъ. Ние трябва не 
само индивидуално, но и колективно, въ обществото да създадемъ този потикъ. 

Отъ сега нататъкъ съмъ рекълъ така: Всички дяволи да се съединятъ на тази 
Божествена нишка, пакъ няма да я измЯстятъ на единъ милиметъръ отъ пжтя й. 
Тази нишка ще занесе всички на Божествения пжть, дори и дяволитЯ ще 
оправи. Азъ вЯрвамъ, че хората ще станатъ добри. Това учение да го приложите 
у дома си, да няма плачъ по домоветЯ, а между мжже и жени да има миръ и 
съгласие. Опитайте и приложете това учение. Всички хора пъшкатъ, а за да не 
бжде така, служете на Бога въ духъ и истина. Кажете единъ на другъ: „Мжжътъ е 
истина, жената е духа." Ето една формула въ свята, опитайте я поне за една 
седмица и вижте резултата й. 



БесЬда, държана на 3 юний, 1917 година 

ДАЛИ МОЖЕ 


1. Беседа от Учителя, държана на 10 юни, 1917 г. - София. 

„Рече им една притча: „Дали може сляп слепия да води?"" (Лука 6:39) 

Христос задава въпроса: „Дали може сляп сляпаго да води?". Какво се разбира 
под думата „слепота"? Съществуват три вида слепота: физическа, духовна и 
умствена. Физически сляп е онзи, който е лишен от органа на зрението, 
необходим за този свят. За да се справи с условията на живота, слепият трябва 
да бъде воден от някого. Той не може свободно да се движи от едно място на 
друго, не може сам да върши работите си. 

„Дали може сляп слепия да води?". Този въпрос се отнася повече до умствената 
слепота, отколкото до физическата. Може ли умствено слепият да учи и да 
ръководи другите хора? Кой може да води физически слепия? - Само онзи, 
който вижда. Същият закон има отношение и към духовния, и умствения свят. 
На физическия свят лесно се познава, кой е сляп и кой не, обаче, опитайте се да 
кажете на някого, че е духовно или умствено сляп. Колкото и да го убеждавате в 
това, даже и да е сляп, мъчно ще го убедите. Защо не се убеждава той? - Защото 
не съзнава положението, в което се намира. В този смисъл различаваме три 
категории хора: в първата категория са тези, които не знаят, че не знаят; във 
втората категория - които знаят, че не знаят, а в третата - които знаят, че знаят. 
Как и къде се познават тези хора? - В обществото, когато се стълкновят с 
окръжаващите, и от самите себе си, когато се натъкнат на своето „аз". Има 
ученици, които мислят, че знаят много, че са способни, че лесно решават 
задачите си. Като виждат невежеството им, учителите им се карат, изобличават 
ги, но те не отстъпват от мнението, което имат за себе си. И като не са съгласни с 
думите на учителите си, между тях произлизат големи неприятности. Вместо 
да убеждава ученика си, че не знае, учителят трябва да му даде една трудна 
задача и да стои настрана. Задачата ще покаже, знае ли ученикът, или не знае; 
способен ли е, или не е способен. 

„Дали може сляп слепия да води?". Що се отнася до физическото зрение на 
човека, лесно можем да кажем, че той е сляп. Като се има предвид, колко малко 
вижда, и колко още трябва да развива зрението си, смело можем да говорим за 
физическа слепота. Човек не вижда даже и една десетомилионна част от това, 
което е пред него. Може ли тогава да мислите, че всичко виждате и всичко 
знаете? Същото се отнася до виждането на човека в умствения и в духовния свят. 



Знанията, които човек има за духовния свят, не съставят даже една сто 
милионна част от онова, което предстои да придобие в бъдеще. Мнозина знаят, 
че не знаят всичко, но малцина знаят, че знаят. От последната категория ще 
намерите едва десет души на земята, а на небето има само 24 старци, наречени 
мъдреци. Казано е в Евангелието, че те седят около престола на Бога. Кой ги е 
видял? Ще кажете, че за тях е писал Йоан. Какво правят около престола на 
Бога? - Кланят се и служат. Ще кажете, че не е правилно човек да седи на едно 
място и да се кланя. Тук думата „кланяне" е употребена в смисъл на служене. 
Само мъдрият и любящият могат да се кланят, т.е. да служат на Бога в дух и 
истина. 

Щом е дошъл на земята, човек трябва да работи, да развива зрението си в 
широк смисъл - и във физическо, и в духовно, и в умствено отношение. Това е 
една от задачите, която трябва да реши. Да виждаш ясно във всички светове, 
това е истинската култура, към която хората се стремят. Смътното и ограничено 
виждане не е виждане, а гледане. За такива хора е казано, че гледат, но не 
виждат. Които виждат ясно, влизат в съзнателна връзка с нещата, разбират 
езика им и се разговарят с тях, както днес аз се разговарям с вас. Вие ме 
слушате, разбирате и разсъждавате върху думите ми, дали са верни по форма, 
по съдържание и по смисъл. Да виждаш нещата само физически, това значи, да 
виждаш формата им; да ги виждаш духовно, това значи виждане по 
съдържание; да ги виждаш умствено, това значи, да виждаш смисъла на нещата. 
Обаче, човек трябва да вижда и в трите свята - по форма, по съдържание и по 
смисъл. Това значи външно и вътрешно виждане. 

И тъй, органът на зрението, т.е. окото има отношение към човешкия ум. Човек 
трябва да има здрави очи, за да се радва на здрав и добре организиран мозък. 
Интелигентността, разумността и способностите, с които човек се проявява във 
физическия свят, се намират на челото. Достатъчно е да погледнете челото на 
човека, за да разберете, доколко той е разумен, интелигентен, способен, 
наблюдателен, разсъдлив. Някой погледне челото си и казва, че е много умен. 
Колко е умен? Аз съм правил измервания на челата на българите и намерих, че 
на височина челото им достига най-много 6-7 см., а на широчина 16 - 17 см. В 
тези размери се движи умът на българина. Обаче, важността на нещата не се 
заключава толкова в големината им, колкото в тяхната организираност. Не е 
достатъчно челото да бъде много високо и широко. Важно е мозъкът да бъде 
организиран. Малка е плоскостта на човешкото чело, но чрез нея се проявяват 
три свята: умът на физическия свят, умът на духовния свят и умът на 
Божествения свят. Тези светове се проявяват във всеки човек различно, поради 
което хората не се разбират. Затова казваме: Колкото хора има на земята, 
толкова различни разбирания съществуват. Някои окултисти делят ума на 
висш и низш, т. е. „висш и низш манас". Висшият ум се дели на висш 
наблюдателен, който заема горната част на челото; той разглежда нещата отвън 



и отвътре. Средната част на челото се заема от тъй наречения ретентивен ум; 
той възприема външните и вътрешните впечатления и ги складира в себе си. 
Долната част на челото, над веждите, представя нисшия ум, който наричаме 
наблюдателен, предметен или обективен; той възприема впечатления от 
близките предмети и събития. Трите области на челото се допълват взаимно. Те 
представят областта на човешкия разум. 

„Може ли сляп сляпаго да води?". Слепотата, в кое и да е поле, създава 
нещастия и мъчнотии на човека. Физически слепият може да бръкне там, дето 
не трябва, и сам да си причини нещастие. Духовно слепият може да си 
причини някакво нещастие в сърдечния свят, а умствено слепият - в умствения 
свят. Човек не е създаден сляп, но впоследствие е станал такъв. Много причини 
има за неговата слепота: или поради непорядъчния му и лош живот в младини, 
или поради лошия живот на неговите деди и прадеди. От лошия и изопачен 
живот нервите губят своята пластичност, кръвообращението не става правилно 
и върху зрителния нерв се наслагат утайки, които пречат за правилното 
пречупване на слънчевите лъчи в окото. При физическата слепота се образуват 
утайки в зрителния нерв на окото; при умствената слепота се образуват утайки 
в мозъка и пречат на правилното възприемане на мисълта. Когато мисълта не е 
ясна, човек усеща известно стягане в мозъка, т. е. в умствената област. Както за 
освобождаване на човека от физическа слепота се препоръчва добър и чист 
живот, също така се препоръчва чист живот и за освобождаването му от 
умствена слепота. Слепият трябва да пречисти абсолютно тялото, ума и 
сърцето си, да не останат никакви утайки върху нервите му. Като задава 
въпроса, може ли сляп сляпаго да води, Христос иска да знае, кой трябва да 
ръководи и лекува слепите. Не е достатъчно само да водиш слепия. Друго нещо 
се крие в зададения въпрос от Христа. Да водиш някого, значи, да го упътваш. 
Който не разбира законите на разумната природа, може ли да упътва и 
ръководи другите? Наблюденията, които учените правят върху човешкия 
мозък, показват, че много от недоразуменията между хората могат да се 
избегнат. Ако двама души, мъж и жена, образуват семейство, те или ще живеят 
добре, или няма да живеят - това зависи от устройството на черепите им. Ако 
на единия черепът отзад е сплеснат, а на другия - силно развит, те няма да 
живеят добре. Единият ще чувства и мисли по един начин, вторият - по друг 
начин. Това разногласие в чувствата и в мислите им създава недоразумения и 
противоречия между тях. Ако жената е широка в чувствата си и разположена 
към хората, мъжът ще бъде недоволен и постоянно ще й приписва слабости, 
които, всъщност, тя не притежава. Ако мъжът е любвеобилен и с широки 
възгледи, жената няма да бъде доволна. Жената казва, че мъжът е ненормален; 
мъжът казва, че жената е ненормална и, вместо да се опознават, те се 
отдалечават един от друг. Жената казва, че мъжът е пощурял; мъжът казва 
същото за жената. Всъщност, никой не е пощурял, но те не се разбират: мъжът 



мисли и чувства по един начин, а жената - по друг. Защо? - Мозъчните им 
центрове не са еднакво развити. 

Кой човек наричаме пощурял? - Който се е хванал за нещо, което другите хора 
не виждат. Ако жената е сляпа и не вижда, какво държи мъжът й, тя го нарича 
пощурял. Ако мъжът е сляп, той нарича жена си пощуряла. Единият от тях, 
който е сляп, мъжът или жената, започва да приписва на възлюбения си неща, 
за които той не е мислил. Ще се обвиняват в изневеряване, в охлаждане на 
чувствата и т. н. Така те сами създават нещастието си, сами стават причина за 
раздори и недоразумения помежду си. Жената казва, че мислела мъжа си за 
порядъчен човек, а той се увлякъл в друга жена. И мъжът не вярва на жена си. 
Има ли нещо вярно в тяхното подозрение? Може да има нещо вярно, но може и 
нищо да няма. Ако мъжът е разположен към някоя жена, тя може да е неговата 
майка, сестра, приятелка. Той им желае доброто и се радва на техните успехи. 
Има ли нещо лошо в това? Да желаеш доброто на своите ближни и да им се 
радваш, това значи, да имаш истински отношения към тях, съгласни и с морала, 
и с религията. Ако някой е развил ясновидството си, ще вижда неща, които 
другите не виждат. Какво ще бъде тогава неговото положение? Той има право 
да говори за слепотата на хората. Но какво ще кажете, ако слепият говори за 
слепотата на хората? За слепите Христос казва: „Може ли сляп сляпаго да 
води?". 

Следователно, слепият не може да има правилни и широки схващания за 
живота. Зрението на съвременния човек е толкова ограничено, че той вижда 
едва една милионна част от това, което съществува на физическия свят; с 
духовното си зрение той вижда едва една десето милионна част от това, което 
съществува в духовния свят; с умственото си зрение пък той вижда едва една сто 
милионна част от това, което съществува в умствения свят. Тъй щото, в който 
свят и да влезе сегашния човек, неговото зрение е ограничено. Радвайте се, че 
още не виждате всичко, защото пред вас се открива широк свят, с големи 
възможности за изучаване на необятното и великото. Като минавате от един 
свят в друг, вие постепенно отивате от незнайното към знайното. Хиляди и 
милиони години предстоят на човека да се учи и да придобива знания. Не се 
обезсърчавайте, но се насърчавайте и търсете смисъла на живота. А животът 
има смисъл. Учените правят изчисления и намират, че в човешкия мозък има 
три билиона и 600 милиона клетки, които работят в областта на неговата 
умствена дейност. Те са изчислили, че всичкото световно знание може да се 
напечата върху човешкия мозък в 90 книги, големи като Библията, и ще остане 
свободно място за още 900 такива книги. Това показва, че на човека предстои 
още много да мисли и да учи. Ако мисли, че всичко е научил, той се 
самоизлъгва, той е в пътя на своите заблуждения. 



Да се самозаблуждава човек, това значи, да бъде в положението на мишка, 
която стои пред капан с пастърмица и мисли, как да вземе пастърмицата, без да 
хлопне вратата на капана, и тя да остане вън, свободна, с пастърмицата в уста. 
След много обикаляния, след дълга стратегия, тя решава да пъхне муцунката си 
в капана, отдалеч да хване пастърмата. Влиза предпазливо вътре, хваща 
пастърмата, но капанът бързо се затваря след нея. 

Ние говорим за мишката, че не е свободна, че лесно влиза в капана, но и човек 
не е свободен. Няма абсолютно свободни хора на земята, всички са в капана, 
всички са съблазнени от пастърмицата. Като влезе в капана и си хапне от 
пастърмата, мишката започва да разсъждава и да се пита: Какво стана с мене? 
Ще се опитам сега да изляза от капана. Бутне оттук, бутне оттам, навсякъде 
затворено. В същото положение се намират и хората. Докато нямат мъчнотии, 
те не мислят много. Щом се натъкнат на мъчнотии и на страдания, тогава 
започват да мислят, да търсят начин, как да се освободят от тях. Затова казваме, 
че мъчнотиите и страданията подбуждат ума към дейност. Чрез тях човек 
придобива опитности и правилни схващания за живота. За да не влиза в 
капана, или, ако е влязла, да излезе от него, мишката не трябва да бъде мишка. 
Докато е мишка, всякога ще има капан за нея. 

Сега се явява въпросът: Кой поставя капан на мишката? - Хората. Ще кажете, че 
щом поставят капан на мишките, те са лоши. Не са лоши, но лошото в мишката 
ги заставя да турят капани на пътя й. За да не става нужда да турят капани на 
мишката, тя трябва да измени формата си и начина на своите разсъждения. 
Значи, докато има мишки, ще има и капани. Това заключение е общо с 
философията на Шопенхауер, който казва: Докато съществува една зла воля в 
света, всякога светът ще бъде лош, и хората в него ще бъдат лоши. Шопенхауер 
е прав за себе си, но отде вади той своите заключения? Ще кажете, че 
философията му е резултат на неговите опитности. Мъж, който е патил от 
своята жена, казва: Познавам жените, лоши са те. Отде ги знае той? - От своята 
жена. Една жена видял и мисли, че познава всички жени. Ако един мъж 
познава няколко жени, това не значи, че познава всички. Има лоши жени, 
наистина, но има и добри. Всички жени не са подобни на мишките. Какво 
означава думата мишка в широк смисъл? - Същество, което обича да чопли, да 
гризе. Защо гризе мишката? - За да изхаби предните си зъби, които бързо 
растат. За да не пораснат много и да не й пречат, тя гризе, и по този начин 
постепенно ги изтрива. Защо растат бързо зъбите и? - Понеже е крайно алчно 
същество. Алчността я заставя да изяде всичко, което намери в капана. Има 
хора, които притежават някои от чертите на мишката. Като влязат в сандък, 
дето младата мома е наредила новите си дрехи, мишките правят дупки, 
изгризват дрехите и най-после излизат навън. Като ги питат, защо правят 
пакости на хората, те казват, че така ги е създал Бог. Както са създадени, така 
постъпват. За да изтъпяват зъбите си, те непременно трябва да гризат. Според 



мен, мишката може да постъпва и по друг начин, но трябва да се откаже от 
своята алчност. 

Ако от мишката се изисква друг живот, други прояви, колко повече се изисква 
това от човека. Всеки човек се проявява според степента на своето развитие. 
Тази е причината за голямото разнообразие между хората. Разправят за 
генерал Вашингтон, преди да стане председател на Съединените Щати, следния 
случай. Във време на англо-американската война, като обикалял войниците, 
видял, как един младши подофицер командвал десет войника да вдигнат на 
раменете си една дълга, тежка греда. Войниците повдигали гредата оттук-оттам, 
но не могли да я турят на раменете си. Трябвало им една малка помощ отвън, за 
да изпълнят заповедта на началника си. Подофицерът викал, настоявал да 
вдигнат гредата. Вашингтон, който бил скромно облечен, се приближил до 
подофицера и го запитал: Защо не помогнеш на войниците? - Аз съм 
подофицер! - с достойнство отговорил той. Като разбрал, че никой не го 
познава, Вашингтон се приближил към войниците и с тях заедно подложил 
рамото си под гредата и така помогнал да я вдигнат. След това той се обърнал 
към техния началник и казал: Аз съм генерал Вашингтон и спокойно 
продължил пътя си. 

Ще кажете, че освен между военните, другаде не се срещат подофицери. 
Навсякъде има подофицери: и в семействата, и в обществата. Аз взимам думата 
„подофицер" в широк смисъл - човек, който маха с пръчицата си и заповядва 
на другите. След освобождението на България, един българин решил да иска 
някаква лека служба, да си почине малко от тежкото робство. Мислел си, каква 
служба да иска. Един ден, като се разхождал из града, видял, как един човек 
стои пред няколко музиканти и маха с някаква пръчица. Той вдигал и слагал 
пръчицата, а те свирили. - Ето една лека служба за мене - казал си българинът. 
Ще отида при някой началник и ще поискам такава служба. Като се явил при 
началника, последният го запитал: Какво искаш, байо? - Служба. - Каква? - Да 
вдигам и слагам пръчицата, а музикантите да свирят. 

Мнозина от сегашните хора, мъже и жени, учени и прости, искат да махат с 
пръчицата си, т. е. да бъдат капелмайстори. Това става не само в материалния 
живот на хората, но и в умствения. Много писатели, учени и философи търсят 
лек начин за прославяне. Те искат да се прочуят в света за чужда сметка. Други 
да свирят, да носят товара, а те да застанат пред тях и да махат с пръчицата си, 
да минават за капелмайстори. Преди години, един знаменит американски 
проповедник, държал една отлична проповед, която особено се харесала на 
един от посредствените проповедници. Той успял да се домогне до тази 
проповед, преписал я и в скоро време я държал на пасомите си, като своя 
собствена. Пасомите му останали крайно доволни и казвали помежду си: Такава 
проповед не е държал никой проповедник досега. Единствен нашият 



проповедник може да изнесе такава проповед. В скоро време тази проповед се 
разнесла по цяла Америка. Един след друг проповедниците я преписвали, и 
всеки я говорил пред слушателите си като своя. 

Едно трябва да знаете: чуждото нещо е всякога чуждо. Не мислете с чужд ум, и 
не гледайте с чужди очи на нещата. Всеки да мисли със своя ум и да гледа със 
своите очи. Умът на всеки човек трябва да бъде по възможност по-трезв, по- 
буден и ясен, да схваща вярно и правилно всичко, което минава през него. - 
Трябва ли да отречем ума на великите хора? - Не отричайте великите умове, но 
прилагайте техните мисли, подражавайте ги в трудолюбието и постоянството 
им. Майка или баща, които могат да възпитат добре децата си, са в състояние 
да възпитат цял народ. Те минават за велики хора и заслужават подражание. Те 
имат очи, виждат добре и могат да водят онези, които не виждат и объркват 
пътя си. 

„Може ли сляп сляпаго да води?". Като излиза от физическата слепота, Христос 
засяга вътрешната, духовната слепота. Страшна е физическата слепота, но по- 
страшна е духовната. Тя създава големи нещастия на човека. Който няма 
вътрешна светлина, е изложен на постоянни промени; като не знае и не вижда 
причината на тези промени, той се блъска в себе си, като затворена птичка, и се 
осакатява. Ако някой чувствителен човек влезе в затвор между престъпници, ще 
излезе оттам с тежко настроение, с объркани мисли, без да може сам да си 
помогне. Той се чуди, какво му е станало, защо се изменило настроението му, 
но, като вътрешно сляп, не разбира, че причината за лошото му настроение се 
дължи на мислите на престъпниците, с които е бил в контакт. Всеки човек е 
подобен на батерия, от която излизат особени лъчи, по-гъсти или по-редки. 
Който не може да ги асимилира, възприема ги в организма си като мъчно 
смилаема храна, която произвежда главоболие, или друго някакво 
разстройство. В такъв случай, българите казват, че този човек е урочасан. Това 
не е никакво урочасване, но той се е натъкнал на две течения с противоположни 
енергии, които не си хармонизират. Който вижда добре и външно, и вътрешно, 
лесно се справя с такива течения. От далеч още той ги вижда и усеща и може да 
ги избегне. Не ги ли вижда, лесно се натъква на тях и носи лошите им 
последствия. Като е дошъл на земята, човек трябва да изучава всички условия, 
за да се справя с тях. Земята се състои от въздух, вода и суша. Съвременните 
хора изучават условията на водата и на въздуха, да могат да плават като риби и 
да хвърчат като птици. Когато някой казва, че условията на живота му са 
неблагоприятни, това показва, че той е попаднал да живее или във водата, или 
във въздуха. Ако се е научил да плава, той ще мине благополучно от единия 
бряг на другия. Ако знае да лети, ще пропътува известно пространство във 
въздуха и пак ще слезе на земята. 



Задачата на съвременните майки и бащи, проповедници, учители и 
общественици е да пръскат светлина в умовете и сърцата на хората, да ги научат 
да плават и да хвърчат, т. е. да ги научат на законите, които управляват сърцето 
и ума. Със сърцето си човек плава, а с ума си хвърчи, обикаля небесните 
пространства. Който не изпълни своето задължение, той носи отговорност за 
невежеството и тъмнината, в която се намира човечеството. Който заема високо 
обществено положение и не изпълнява задълженията си, той носи отговорност 
за катастрофите в света. Тази отговорност датира от времето на Христа до днес. 
Друг е въпросът, ако някой от водителите - майка, баща, проповедник или 
учител си признае, че е сляп. Той се освобождава от отговорност, но се 
задължава да работи за своята просвета и проглеждане. Същевременно, той се 
задължава да освободи онези, които води, да ги остави сами да прогледат. 
Оставени на себе си, те по-скоро ще прогледат, отколкото в ръцете на слепия 
водител. Нека всеки сам търси светлината. Ако майката е глупава, дъщерята не 
трябва да остане на същия уровен. Ако бащата е глупав, синът трябва да бъде 
умен. Ако синът е умен, и бащата ще стане умен. Това е въпрос на време, но се 
подчинява на закона за прераждането. Невъзможно е умен баща да роди глупав 
син. Синът трябва да работи върху себе си, да развива онези мозъчни центрове, 
които не са развити. Това се постига с мисъл, с усилена умствена работа. Като 
работи с ума си, човек храни клетките на мозъка, и те постепенно се развиват. 
Всяка сутрин, като станете от сън, кажете си: Аз искам да стана умен. Тази 
мисъл отива към мозъка и започва да храни клетките. Ако правите това цяла 
година, в края на годината ще имате малък резултат. Умът ви ще се проясни, ще 
схващате нещата правилно. Не става ли същото и в училищата? Като изучават 
различни предмети, учениците отправят повече кръв към мозъка си и с това 
хранят известни мозъчни центрове. Не казвайте, че не можете да мислите, но 
кажете си: Аз мога да мисля като умен човек. Всяка положителна мисъл 
повдига човека, а отрицателната - руши и понижава нивото на неговия ум. Ако 
царският син и синът на прост баща имат еднакво здрави и добре развити очи, 
и двете деца еднакво ще виждат нещата и еднакво ще се радват на живота. 
Следователно, ако вашият ум е здрав и добре развит, вие ще имате такива 
схващания за живота, каквито и философът. Да разбираш и схващаш правилно 
живота, това значи, да се радваш на всичко, което те обикаля. 

Мнозина искат да станат духовни, да придобият вътрешни знания. Никой не 
може да стане духовен, преди да е развил ума си. Някой иска преждевременно 
да разбере духовните работи. Това е невъзможно. Защо? - Челото му е ниско. 
Той трябва да работи върху ума си, да повдигне челото си и тогава ще бъде 
готов за духовната наука. Човешкият ум се движи в три свята: във физическия, в 
духовния и в умствения. Някой се затворил само във физическия свят, а иска да 
разбира духовните работи. Излез от физическия свят, разшири своя кръгозор 
до духовния и до умствения свят, тогава ще разбереш всичко, което те 
интересува. - Не мога ли да вляза в друга къща и оттам да проникна в по- 



високите светове? - Не можеш. Българската поговорка казва: „Чуждото нещо и 
на Великден се взима". Като не може да реализира желанията си, някой мисли, 
че съдбата го преследва. Не го преследва съдбата, но той не мисли и остава сляп 
в живота. Човек трябва да мисли за доброто, за правдата, за любовта, за 
красотата. Какво представлява красотата? - Цвете, което само отдалеч се гледа и 
помирисва. Откъсне ли го някой, то веднага изсъхва. Докато момъкът се радва 
отдалеч на красотата на момата, тя цъфти и добре се развива. Щом се 
приближи до нея, тя постепенно изсъхва. В този случай, момъкът постъпва с 
красотата, както паякът с мухата. Достатъчно е тя да попадне в мрежата му, за 
да я изсмуче. След това, паякът я изхвърля навън. Опитайте се да хвърлите една 
сламка в мрежата на паяка, да видите, какво ще направи. Той веднага ще скъса 
нишките на паяжината, ще извади сламката и ще изправи паяжината си. С това 
той иска да каже, че не търпи непотребни неща. 

Каква поука можете да извадите от паяка? Да не допущате в ума си непотребни 
мисли. Ако някой подхвърли една непотребна мисъл в ума ви, веднага я 
изхвърлете навън. Ще кажете, че паякът е лишен от всякаква интелигентност. 
Фактът, че той може да тъче тънка мрежа, каквато хората не могат, показва, че 
той е интелигентен, че и в него има някаква разумност. Ако за паяжината се 
изисква известна разумност, колко по-голяма разумност се изисква за тъкането 
на човешките мисли. Човешката мисъл трябва да бъде свободна от 
заблуждения, в които се ловят хора, както мишките се ловят в капани. Не е 
позволено на човека нито себе си да заблуждава, нито другите. Всеки момент 
той се намира пред лицето на Бога и носи отговорност за всичко, което прави. 
За да се освободи от заблуждения, човек трябва да работи върху развитието на 
своя мозък, да изучава устройството му, както и съотношението, които 
съществуват между различните мозъчни центрове. Ако между мозъка на мъжа 
и жената няма хармония, те не могат да живеят добре. За да се разбират и 
хармонират, между тях трябва да има три допирни точки: на физическия свят, 
на духовния и на умствения. С други думи казано, те трябва да имат еднакво 
устроени тела, еднакви мисли и еднакви чувства. Това не значи, че трябва да се 
подчиняват напълно един на друг. Всеки от тях може да бъде самостоятелен, да 
мисли и чувства свободно, но да се разбират, да има помежду им единство и 
хармония. Мъжът трябва да се насърчава от жената, а жената - от мъжа, но 
всеки да запази своята самостоятелност. Велик може да стане само онзи, който 
се импулсира от някоя разумна, повдигната жена, т.е. от любовта. Всеки, който 
се е ръководил и импулсирал от любовта, е станал велик. Четете живота на 
великите хора и ще се убедите в това. Например, Гьоте, Милтън, Байрон и 
други са станали велики, благодарение на въздействието, което им е оказала 
някоя жена. Има жени, които са [въз]действали на мъжа по отрицателен път, а 
други - по положителен. Първите са го отблъсквали, но с това повече са 
събуждали в него амбиция да работи, да стане велик човек, за да заслужи 
любовта и вниманието на тази, която не се интересува от него. Вторите пък са го 



насърчавали и подтиквали към работа и дейност. Понякога една малка причина 
може да подтикне човека към усилена дейност, да постигне това, което желае. 

Преди години в Америка се прочул един атлет със своята сила. Един ден, като 
правел своите упражнения, край него минал един студент и казал нещо по 
негов адрес. Това обидило атлета и, за да си отмъсти, той ударил една плесница 
на студента и го търколил на земята. Студентът бързо скочил на краката си, 
недоволен и засрамен, и се върнал у дома си. По пътя той си мислел, как да 
отмъсти на атлета. Най-после в него се зародила идеята, да проследи живота 
му, да разбере, какви методи е приложил да развие такава сила. Той се 
домогнал до тези сведения и започнал да работи усилено за физическото си 
развитие. След пет години той могъл вече да вдига с едната си ръка кон с едно 
конче. Отишъл той при атлета и с едната си ръка го вдигнал високо във въздуха. 
След това го запитал: Познаваш ли, кой съм? - Не те познавам. - Аз съм онзи, 
на когото преди пет години ти удари плесница и ме търколи на земята. - 
Спомням си, но сега те признавам за мой учител. 

Като изпадат в слабости, хората се оправдават с Бога. Те казват, че така са 
създадени. - Не са създадени така, но работа се иска от всички, да станат силни, 
за да се справят със своите слабости. Всеки може, като студента, да работи 5-10 
години усилено, да развие силата си, да стане герой. Не е нужно човек да става 
атлет. Достатъчно е да станете толкова силни, че да преодолявате мъчнотиите, 
които денят ви носи. Работете върху себе си, да приложите Божественото 
учение в домовете си, за да постигнете всичко, каквото желаете. - Защо днес 
синовете и дъщерите не уважават родителите си? - Защото повечето родители 
са пренебрегнали своя ум. Те малко работят върху ума си и остават назад в 
умствено отношение. Майката и бащата трябва да стоят високо в умствено 
отношение. Който е развил добре ума си, той има условия за проява на своето 
виеше съзнание. Дето умът, сърцето и душата на човека са добре развити, там 
вече може да се говори за виеше съзнание, за причинен свят. Това се постига 
постепенно, чрез последователна работа върху физическото тяло, върху 
сърцето и ума, върху висшия разум и най-после върху душата и духа. Така 
стават хората велики и знатни. И обикновеният човек може да стане велик, но 
ако работи върху себе си с прилежание и постоянство. Ще кажете, че за това се 
изисква слушане, посещаване на хубави и съдържателни сказки и лекции. И 
това е добре, но не е достатъчно. Като слуша, човек трябва да прилага всичко, 
което е чул и разбрал. Ако слушате само, без сами да учите и прилагате, вие ще 
познаете Бога такъв, какъвто не е. За онези, които работят и прилагат. Бог е 
добър, любящ. Към тях Той отправя своята светла страна. Към онези, които не 
работят и не прилагат. Бог отправя тъмната си страна. Без да иска. Той ги 
наказва, оставя ги да носят последствията на своята леност. Не е ли същото и в 
училищата? Учителят наказва ленивите ученици, а на способните и 
прилежните се радва. Ленивият ученик казва, че такъв е създаден. Ако работи и 



учи уроците си редовно, той ще види, че не е създаден така. Всеки сам може да 
изправи слабостите и погрешките си. И аз не желая да проповядвам на 
ученици, които само слушат, без да учат и прилагат. Който е готов да прилага, 
да бъде полезен за себе си и за своя народ, и аз съм готов да работя за него; 
който не е готов да прилага, и аз се отказвам от него. - Отде и как ще се учим? - 
Човек се учи от три неща: от погрешките на хората, от своите опитности и от 
знанието и опитностите на великите хора. Така трябва и вие да се учите. 
Сутрин, като ставате от сън, не мислете, че много знаете, но кажете в себе си, че 
малко знаете и че много още има да учите. Само така можете да се развивате и 
да придобивате знания. Който мисли, че много знае, а всъщност нищо не знае, 
той е на опасен път. Той всякога търси лесния път. Да вземе пръчицата на 
капелмайстора в ръката си и само да маха с нея. При всеки неуспех в живота си 
ще търси вината в условията, в родителите си, в обществото, а най-малко в себе 
си. Има известна вина и вън от него, но, всъщност, главен виновник за неуспеха 
си е сам той. Търсете вината първо в себе си, а после в другите. 

Работете върху себе си съзнателно, с любов и постоянство. Не е важно да 
съградите една къща в няколко дена. Градете бавно, но здраво; не се оплаквайте 
от съседите, но се ползвайте от техните добри черти. Всеки човек, всяко 
общество, всеки народ имат добри черти, които заслужават подражание. Не 
търсете вината в съседите си, но подражавайте на доброто, което носят те. 
Българите прекараха робство под турците и гърците, но придобиха нещо ценно 
- издръжливост. При това, те научиха нещо и от своите потисници. За човека е 
важно да се учи. При каквито условия да се намира, той трябва да учи, да 
придобива знания. 

„Може ли сляп сляпаго да води?". Този стих има отношение, както към 
отделния човек, така и към държавите и техните управници. Всеки управляващ 
трябва да познава разумните природни закони, за да знае, накъде води 
държавния кораб. Защо погина „Титаник"? - Защото капитанът му искаше да 
съкрати пътя и взе посока, която носеше за него изненада. Ако беше взел 
познатия път, макар и с повече обикаляния, щеше да стигне благополучно до 
определената цел. Той мислеше, че „Титаник" не може да потъне, но остана 
излъган. Някой иска да напредва бързо, да съкрати пътя на развитието си. И 
това може, но ако съкратеният път е прочистен. Тогава не му носи изненади. 
Обаче, не е ли прочистен, по-добре да обиколи, да продължи времето. Докато 
пътят на някого е прав, свободен от препятствия, той върви напред и за нищо 
не мисли. Щом пътят се изкриви, той започва да мисли, коя посока да хване. 
Измени ли се посоката на движението, ти трябва да се спреш за малко, да 
изучиш новите условия и тогава да продължиш. Величието на художника се 
заключава в кривите линии. Ако може да рисува криви линии, да ги поставя на 
място, той минава за велик художник. Който си служи само с прави линии, той 
е чертожник, а не художник. Какво означават кривите линии? - Пластичност, 



огъваемост. Светлината се движи по криви, вълнообразни линии. Значи, и 
природата си служи с криви линии. Някой казва за себе си, че е прям, 
праволинеен човек, не обича да се отклонява от пътя си. Изпитал ли се е той, 
знае ли, как би постъпил във всички случаи на живота? Какво би направил, ако 
пред него се изпречи една каса, пълна със злато? Най-напред той ще се огледа, 
да няма хора около него и, като види, че е сам и никой не го следи, ще бръкне в 
касата и ще продължи пътя си. Той вървял по права линия, докато не е бил сам; 
щом останал сам, веднага изкривил пътя си. Да бъдеш праволинеен от страх, 
това не е висок морал. Страхът нищо не допринася. Не можете да накарате 
детето насила да мисли. Както и да го заплашвате, страхът не може да го 
направи умен човек. Само любовта, като вътрешен подтик, може да застави 
човека да мисли и да работи. Изкуство е да се научи човек да люби и да обича. 
Затова, именно, Христос задава въпроса: „Може ли сляп сляпаго да води?". 
Само любящият може да води хората. 

Време е вече сегашните хора да възлюбят Божията Мъдрост и Божественото 
знание, за да се хармонизират. Без това знание те всякога ще имат различни 
разбирания и желания, както и различни възгледи за живота. Като не живеят 
добре, мъжете и жените се оправдават с различните си разбирания. Това не ги 
оправдава. От тях зависи да възприемат новото. Божественото разбиране за 
нещата. Мъжът казва, че жената не може да мисли като него, затова я туря на 
по-ниско стъпало от себе си. Досега жената е работила повече с нисшия си ум, 
но тя започва да работи вече наравно с мъжа и може да възприеме новото и да 
бъде негова носителка. Тя има условия за бързо развитие. И от мъжа, и от 
жената се изисква работа. Да държат в равновесие своите мисли и чувства. Щом 
изгубят равновесието си, те губят всичко, което са изработили и придобили. 
Задачата на съвременните хора е да работят върху своя ум, да организират 
силите му, да ги поставят в хармония. Когато умът се развива правилно, 
мислите и чувствата на човека са хармонични. Той се чувства бодър, силен, 
готов за работа. Най-малкото нарушаване в дейността на човешкия ум създава 
известна дисхармония между мислите и чувствата на човека. Той е постоянно 
уморен и, дето седне, веднага заспива. 

Много хора не успяват в живота си и скоро отпадат, защото се силят да 
разрешат задачите си в един ден. Това е невъзможно. Че не успявате да 
разрешите всичко изведнъж, това не трябва да ви отчайва и обезсърчава. - 
Къщата ми изгоря! - Нищо от това. Ако сте спокойни и уповавате на Бога, 
приятелите ви ще се съберат и, като се помолят, в Божието име ще ви 
помогнат. Не се съмнявайте в помощта на добрите и разумни хора. Щом 
уповавате на тяхната помощ, ще стане така, както сте мислили. На умните хора 
всички са готови да помагат. Колко бедни и разумни деца са отгледани, 
възпитани и образовани все от богати хора. Колко богаташки деца са 
пропаднали в живота! Велики духове, велики души има в света, които се заели 



със задачата да помагат на бедни, сираци и страдащи. Като се говори за духове, 
хората се страхуват от тях, не искат да чуят думата „дух". Някои пък отричат 
съществуването им. Ако искате да видите духове, наблюдавайте момите и 
момците и вижте, какви промени стават с тях. По лицата им ще видите, как се 
сменят духовете в тях. Докато в тях не се е събудило желанието да любят, те са 
спокойни, с красиви, чисти лица. Щом се събуди това желание, лицата им се 
изменят, и те стават неспокойни. Който е наблюдателен, ще види, че през тях 
минават много деди и прадеди; те се разговарят с младите, съветват ги да се 
женят. Те искат чрез тях да се преродят, отново да дойдат на земята, да свършат 
работата си. Ако питате момата и момъка за състоянието им през това време, и 
те ще ви кажат, че става нещо с тях. Те се чувстват разпънати, жертва на някаква 
вътрешна борба. Ако се оженят и се роди дете, борбата се прекратява, лицата 
им се изчистват, и те се успокояват, радват се на вътрешен мир. Следователно, 
всяка вътрешна борба в човека е резултат на присъствието на духове в него; 
значи, духовете се борят в човека. 

„Може ли сляп сляпаго да води?". Като не разбират живота на духовете, хората 
казват, че онези, които вярват в съществуването им и които много знаят, са 
опасни, защото те развалят света. Не е така. Светът се нуждае от истински 
учени. Глупавите хора развалят света, а не учените. Опасни хора са онези, които 
се мислят за учени, без да са такива. Истински ученият е издържан във всичките 
си прояви. Каквото обещание даде, изпълнява го навреме. Той държи на 
обещанията си и всякога говори това, което мисли и чувства. Каже ли на някого, 
че го обича, той е почувствал това, не говори празни думи. Някой казва на 
едного, че го обича, без да е почувствал обич към него. Казва, че трябва да бъде 
религиозен, без да е почувствал и разбрал, какво представлява религиозното 
чувство. Чудни са религиозните хора! Те говорят за неща, които сами не 
разбират. При мене са дохождали религиозни хора с различни намерения. 
Един искаше да ме обърне към Бога, а сам той не беше се обърнал. Друг иде 
при мене, да ме изпитва; иска да знае, какво разбирам под думата „спасение". 
Само онзи може да говори за спасение, който е слизал до дъното на ада, между 
грешните и паднали хора, да види, как живеят те. Спасява се гладният, 
жадният, болният, страдащият, умиращият и т. н. Смешно е човек да говори за 
неща, които сам не е изпитал. Като ражда детето си, майката го спасява. Без нея 
то би било захвърлено някъде. Колко майки са хвърляли децата си! Когато 
износи детето си докрай, майката го спасява. Казано е в Писанието, че роденият 
от Бога грях не прави. Следователно, който греши, не е роден от Бога. С това се 
обяснява, защо някои хора са добри, а други - лоши; едни са умни, а други - 
глупави. Първоначално хората са излезли от Бога и са били добри и умни. 
Някои от тях са паднали и започнали да грешат, поради което са изгубили 
добротата си. Те минават днес за лоши и неразумни. 



Днес от всички хора се изисква да бъдат умни и добри, да съзнават, че са дошли 
на земята да работят, от една страна, за развитието на своя ум, на своето сърце и 
на своята воля; от друга страна, да работят за проявяване на своята душа и за 
укрепване на своя дух. Не се ли развива така, никой човек не може да води 
слепия. Който иска да бъде полезен на себе си, както и на своя ближен, трябва 
да си каже: Днес Бог оправя света. Той отдавна го е оправил, но ние трябва да 
бъдем разумни, да не разваляме това, което е създадено вече. Само така ще 
дойде естественият ред на нещата. Ако кожата на ръката ви се олющи, оставете 
я да засъхне, да хване корица. Природата сама лекува. Ако я разчесвате 
постоянно, коричката ще се изкърти, и отдолу ще остане прясно месо, до което 
всяко допиране причинява болка. Не чоплете нещата, но ги оставяйте да 
зараснат. Ще се учите на търпение. Бог пръв дава пример на търпение. Той 
търпи хората, чака да се пробудят, защото знае, че има нещо в тях от Божествен 
произход. Заради Божественото в човека Той търпи. И вие трябва да търпите за 
същото, за да си помогнете сами в пътя на своето развитие. 

Христос казва: „Да се не смущава сърцето ви". Ако ви смущава нещо, мислете 
върху него няколко часа или няколко дена, докато дойде в ума ви една светла 
мисъл. Приложете тази мисъл и благодарете че ви е посетила. Ако ви 
посещават светли мисли, без да ги прилагате, вие не можете да подобрите 
живота си, нито отношенията си с хората. Тогава от разумния свят ще издадат 
заповед, да ви вземат горе, там да научите урока си. Докато не го научите, няма 
да слезете на земята. Който иска да живее дълго на земята, трябва да решава 
задачите си правилно. 

„Може ли сляп сляпаго да води?". - Не може. Така трябва да си отговори всеки 
сам за себе си да работи за своето проглеждане. Докато не прогледне ясно и 
външно, и вътрешно, човек не може да го стигне нищо, никаква култура. Днес 
ви се проповядва как да орете, как да корените, а в бъдеще ще ви се проповядва 
онази култура, която Христос донесе на човечеството - културата на Сина Божи, 
културата на любовта. За тази култура са нужни хора с отворени очи, с 
отворени умове и сърца. Дойде ли тази култура на земята, висшето съзнание на 
хората ще се прояви, Христос ще се всели между тях, и всички ще живеят като 
братя, като разумни хора. Днес Христос не може да дойде между хората. Ако 
иска да дойде, трябва да приготви гърба си за нови камшици. Рече ли да 
проповядва, всяка проповед трябва да бъде предварително прегледана и 
одобрена. Той чака други времена, когато хората станат разумни и започнат да 
виждат, да чуват и да разбират правилно. Христос не е далеч от хората, но те не 
Го виждат. Той е зад облаците. Като се махнат те, ще стане светло, и всички ще 
видят Христа, облечен в слава и великолепие. 

„Може ли сляп сляпаго да води?". Докато сляп сляпаго води, никакво развитие 
не може да се очаква. Мислете за развитието на вашия ум, за културата на 



любовта. Радвайте се, че ви очаква светло бъдеще и велика работа. Светът се 
нуждае от добри майки, бащи, учители, проповедници, съдии, техници и др. 
Светът се нуждае от всички занаяти, но не и от гробокопачи. 

Направете следния опит. Всяка сутрин, като ставате от сън, задавайте си 
въпроса: Добър ли съм, или не съм? Умен ли съм, или не съм? Ако си 
отговорите положително, пожелайте да проявите доброто и разумността в 
своята пълнота. Ако си отговорите отрицателно, не се самоосъждайте, но 
започнете да работите върху себе си, да проявите това, което Бог е вложил във 
вас. 

Сега аз ви задавам въпроса: Виждате ли ме, или не ме виждате? Ако кажете, че 
ме виждате, пожелавам ви догодина да прогледате, да ме видите още по-добре. 
Да се отворят очите и ушите ви, да виждате и чувате добре, за да разберете, кое 
е право и кое не е, и да поставите всяко нещо на своето място в своя ум и в 
своето сърце. Това изисква новата култура, която иде вече на земята. 

1. Беседа от Учителя, държана на 10 юни, 1917 г. - София. 



1917_08_02 Писмо 

Извънредни беседи от Учителя в периода 1914-1919г., София 1994, 
ИК "Всемир" КВИ 954 - 8447 - 05 - 3 


ПИСМО 


Любезний, 

Получих Вашето писмо. Господ Бог мой ще оправи всичко. Страданията в 
живота раждат опитност, а опитността ражда условията, при които вярата, 
надеждата и любовта растат. Стига всички еднакво да се ползват. Аз искам 
между всички ви да зацарува мир, радост и любов Божествена, да се 
надпреварвате да си услужвате и да си отдавате почест един към друг. Да се 
въодушевите с Духа на Христа. Да бъдете умни и незлобливи, силни във вярата 
и търпението, смели и неустрашими за Бога. Да се водите от вътрешния глас на 
Духа. Да бъдете прилежни в придобиванието на добродетелите. Лесно да си 
прощавате и да бъдете незлобливи, по-юначни, повече в дела, отколкото в 
думи. Това не ви пиша като упрек, от мене далеч тая мисъл. Аз искам да 
отмахна всичките упреци по възможност. Само ви припомням Божия път. 
Божието благо, в което Бог се весели. Господ Бог мой да ви учи и упътва във 
всичките Свои добри пътища и в Своето Слово. Привет вам и на всички 
приятели нарочно по име. Мирът Господен да почине на всички ни. 

Ваш верен 

П К Дънов 


2 септември 1917 г Варна 



1917 08 14 Писмо 


ПИСМО 


Любезний, 

Аз опитах българския народ и духовенството му имат ли любов към Бога. За 
мене истината сега е ясна. Господ е с мен. Аз ходя в пътищата Му, върша волята 
Му, слушам гласа Му. Духът Му пребъдва в моята душа и аз пребъдвам в Него. 
Велико е и славно да служи човек на Бога и да пребъдва в любовта Му. "Аз Го 
познавам" - казва Христос. А надеждата не посрамя, защото любовта Божия е 
изляна в сърцата ни чрез даденаго нам Духа Светаго. Имайте вяра, имайте 
любов помежду си. Аз ви запознах с живия Господ, Когото можете всякога да 
опитате и познаете, че е благ и многомилостив, и благоутробен. "Опитайте и 
вижте че Аз съм благ" казва Господ. "Потърсете Ме в деня скръбен и ще ви 
помогна, и ще Ме прославите". "Дерзайте Аз съм с вас". Христовият Баща 
отгоре ще ви благослови всички, които с чисто сърце търсите Господа. "Мир ви 
давам Аз". Мир и радост нося аз на всички, които приемат живото учение на 
Христа. Нека изтече всичката мътна вода събрана от вековете. Нека паднат 
Павловите люспи от очите на хората и "те ще познаят Бога и Той ще се засели 
между тях, те ще Му бъдат народ и Той ще им бъде Господ и Бог. "Мир казва 
Хрисос, на Моите ученици по целия свят, мир на всички, които прилагат Моето 
учение". Мир на верните, мир на търпеливите, мир на кротките, на смирените 
духом мир на всички, които търсят правдата и Царството Божие, мир на 
нажалените, на скръбните. "Мир - казва Господ - на Моите чада, тяхно е 
Царството отсега. "Мир, мир иде - мирът Божи за праведните по сърце и утеха 
на всички”. Така говори моят Небесен Отец, мой и ваш Баща на всички 
страдующи. И аз, вашият брат, ви казвам, пазете закона Му, дръжте Словото 
Му, ходете в любовта Му и ще чуете гласа Му и всички от голям до малък ще Го 
познаете, че е Той Единият и неизменният във всичко на живота и всичко 
произтича от Него самия, от Неговата добра воля. 

Ваш верен 

П К Дънов 


14 септември 1917 г Варна 



1917_08_26 До всички приятели 

Извънредни беседи от Учителя в периода 1914-1919г., София 1994, 
ИК "Всемир" 15ВМ 954 - 8447 - 05 - 3 

ДО ВСИЧКИ ПРИЯТЕЛИ 


Изворите трябва да извират, реките да текат, тревите да растат, а човек да 
мисли и разсъждава и върши волята на своя небесен Баща. Неговата Любов да 
му бъде закон. Волята Божия, Царството Божие, славата Божия, цел в него 
самия. Много листа ще окапят, много черупки ще се смъкнат, докато душата 
достигне своето съвършенство. 

Господ да ви води и упътва със Своя Дух, да ви показва вътре във вас що е 
доброто и правото пред Него самия. Аз ви предадох едно учение на Христа, 
учение на живота, не на буквата. Учение не на сектантство, а учение на Мъдрост 
и Любов, което може да обнови целокупния живот. 

Господ, за Когото ви говоря, е жив в цялата природа, действащ във всички 
същества. Той говори вътре във всяка душа, във всяко сърце. Аз ви говоря за 
Него, с Когото всякога съм в общение, познавам гласа Му, държа учението Му, 
върша волята Му, слушам Духа Му и радостта ми е в Неговото живо Слово. 

Какво благо би било за хората, ако разбираха Божия език и си мислеха, че са 
братя, а не врагове, да споделят своите скърби и своите радости! Близо е часът, 
ще прозвучи небесният глас. 

Имайте мир и търпение, всичко Той ще уреди добре. Ще възкреси, ще оживи и 
ще бъде "едно стадо и един пастир на живота". 

Благоволението на Христовия Баща отгоре да почине върху всички, които 
призовават Неговото име на всяко място и време. 


26 август 1917 г Варна 



1917_09_02 До всички приятели 

Извънредни беседи от Учителя в периода 1914-1919г., София 1994, 
ИК "Всемир" 15ВМ 954 - 8447 - 05 - 3 

ДО ВСИЧКИ ПРИЯТЕЛИ 


в. т. и. х. с. в. 

(Верен твой Исус Христос, Син Божий) 

Господ Бог наш да благослови всички, които с вяра и чисто сърце Го търсят! Да 
им даде от Христовия Дух да Го познават и да изпълни сърцата им и душите им 
със Своята обилна любов. 

Дръжте Истината, изложена в Неговото живо Слово, което е Христос. И като 
знаете, че скръбта произвежда търпение, а търпението - опитността, а 
опитността - надеждата, а надеждата не посрамява, загцото любовта Божия 
излеяна в сърцата чрез дадената Духа Светаго. 

Това е моят поздрав на всички, които вървят в правия Христов път - пътя на 
Божествената Любов - пътя на вътрешната душевна свобода, пътя на новия 
живот и възкресение, във всяка вътрешна доброта Божия, във всяка радост и 
веселие. 

Придобивайте Божественото знание и го съхранявайте в сърцата си чрез 
Любовта Христова. 

Желая всички да станете умни и съвършени в Господа и да бъдете всички с един 
ум и едно сърце, целомъдрени във всичката пълнота. 

Мир на всички ви от Господа! 

Ваш верен 

П. К. Дънов 


2 септември 1917 г. Варна 



1917 12 19 Писмо 


ПИСМО 


от П.ДЪНОВ до Ст.П.БЕЛЕВ 

Прочетох превода ви. Може да го издадете, тъй както си е от автора. Мисълта е 
ясна. Онези, които имат уши и не са глухи, ще разберат. Има да ви говоря за 
много неща, но това оставям за кога се видим. Идат велики дни, славни дни. 
Мъртви ще станат, мъртви ще оживеят, мъртви ще възкръснат. Велик е законът, 
който движи света. Любовта ни съединява с Бога, вярата - с ангелите, и 
надеждата - с добрите и свети хора от всичките времена. Бъдете винаги 
свързани с Христа, от Когото иде животът на земята. Обграждайте се всеки ден 
добре, постоянни в духа на молитвата. Бог ще изведе своето дело на светъл 
край. 

Поздрав на дома Гълъбов и на Балтови. Поздрав вам, на Пенка и Верка. 
Живейте всички в мир и любов. Поздрав на всички приятели и сестри. Не ми е 
възможно засега, бих писал на всички. Но ги имам близки на душата си, това е 
достатъчно засега. Да отправят своите горещи молитви към престола на 
Господа, Който направлява съдбините на всички. 


В.В.Ж.К.В.О. 

(Ваш верен в живота, който ви обича) 
19 декември 1917 г. 


Варна 



1917_12_21 До всички приятели малки и големи 


ДО ВСИЧКИ ПРИЯТЕЛИ 

МАЛКИ и ГОЛЕМИ 

и на 

ДОБРИТЕ УЧЕНИЦИ 


Само когато слънцето грее, животът има смисъл. Само когато реките текат, 
земята се разработва. Само когато дъждът пада, сятото се благославя. Когато 
плодовете зреят, душата се радва. Хранете се с плодовете на добродетелта. 
Обичайте се и Господ ще бъде и вън, и вътре във вази. Носете дрехите на 
правдата. Обработвайте сърцето си с любовта. Разкопавайте ума си с 
мъдростта. Служете на душата си с истината и великият, живият Баща на мира. 
Отец на бъдещите векове ще бъде с вази и вие с Него; само тогава ще познаете 
истинския Бог и Христа. 


ж.к в.о. 

(Жив е, който ви обича) 
П. К. Дънов 


21 декември 1917 година 






